
SAATEKS 


Pärast Natsionaalsotsialistliku Saksa Töölispartei võimuletulekut 
Saksamaal 1933. aastal alustasid nad totalitaarse Kolmanda Riigi 
loomist, mis tähendas kogu senise demokraatliku ühiskonnakorralduse 
ümberkujundamist ning selle raames ka uue politseiorganisatsiooni 
rajamist. Teise maailmasõja alguseks oli viimane omandanud järgmise 
kuju. 

Saksa politsei ülesandeks oli natsionaalsotsialistliku määratluse 
järele “rahva ühiskondliku korra kaitse selle rikkumiste ja laostamiste 
eest” ning vastavalt sellele oli politsei suure organisatsiooni, paljude 
ülesannete ja laiade võimupiiridega riigiasutus, mis koosnes väga 
suurest hulgast pedantselt määratletud võimuvaldkondade ja ülesan- 
netega erinevatest struktuuriüksustest. Kogu ühiskonna ja kõigi selle 
tegevusvaldkondade ning eluavalduste totaalseks kontrollimiseks oli 
loodud põhjalikult väljaarendatud süsteem. 

Kõige üldisemal tasandil liigitus politsei kaheks — üldpolitsei ja eri- 
politsei. Üldpolitsei omakorda liigitus kolmeks eraldiseisvaks osaks: 

Korrapolitsei (Ordnungspolizei, ametliku lühendina Orpo) sisaldas 
endas Kaitsepolitsei (Schutzpolizei) ja Sandarmeeria (Gendarmerie), 
samuti abiteenistused Tehniline häda-abi, Vabatahtlik tuletõrje ja 
Õhukaitsepolitsei. Kaitsepolitsei ülesandeks oli üldise avaliku korra 
tagamine, analoogiliselt näiteks Eesti välispolitseiga, ning sandar- 
meeria tegi sama maa-piirkondades. Korrapolitsei koosseisus olid sa- 
muti kasarmeeritud üksused, mille baasil loodi sõja käigus polit- 
seiväed nii saksa kui võõrrahvustest üksustega, sealhulgas ka eesti 
kaitsemeeskonnaüksused ja politseipataljonid. 

Julgeolekupolitsei (Sicherheitspolizei, ametliku lühendina Sipo) si- 
saldas endas Salajase Riigipolitsei (Geheime Staatspolizei, ametliku 
lühendina Gestapo) ja Kriminaalpolitsei (Kriminalpolizei, ametliku 
lühendina Kripo). Julgeolekupolitseis tegutses selle eriharuna Julge- 
olekuteenistus (Sicherheitsdienst, ametliku lühendina SD), kuid vii- 
mane oli mitte riiklik politseiorgan, vaid SS-i osa ja Julgeolekupolit- 
seiga ühendatud ühise ülema ja juhtimisorgani kaudu. 1941—1944. a. 
Saksa okupatsiooni all olevas Eestis kandis vastav politseiorgan nime 
“Julgeolekupolitsei ja SD” (Sicherheitspolizei und SD). Gestapo, mille 
nime on ajalooalases kirjanduses sageli kasutatud kogu Julgeoleku- 
politsei sünonüümina, oli Kolmanda Riigi poliitiline politsei, ning SD 
oli vastuluure- ja luureülesannetega julgeolekuteenistus. 

Halduspolitsei (Verwaltungspolizei) sisaldas endas mitmesuguseid 
kitsalt spetsialiseeritud ülesandega, kuid samas kogu ühiskonda hõl- 

mava tegevusvaldkonnaga politseiorganeid nagu Ehitus-, Tervishoiu-, 
Kutseametite-, Toiduainete-, Komblus- jm politseid. 

Eripolitsei sisaldas endas mitmesuguseid kitsalt piiritletud tegevus- 
valdkonnaga politseiorganeid nagu Mägi-, Jõe-, Laevasõidu-, Raud- 
tee-, Maksu-, Tolli- ja Õhupolitsei. 

Kogu selle laiaulatusliku politseiasutuste võrgu juhtimine oli rangelt 
tsentraliseeritud. Kuna perspektiivis oli ette nähtud Saksa politsei 
täielik kokkusulamine SS-iga, oli SS-i riigijuht Heinrich Himmler 
ühtlasi ka Saksa politsei ülem (Reichsführer SS und Chef der 
Deutschen Polizei, ametliku lühendina RFSSuChdDPol). Tema tööor- 
ganiteks politsei juhtimisel olid kolm ametit Riigi siseministeeriumis: 

Korrapolitsei Peaamet 

Riigi Julgeoleku Peaamet (Reichssicherheitshauptamt, ametliku 
lühendina RSHA) Julgeolekupolitsei juhtimiseks 

Majanduse ja Ehituse Peaamet. 

Teise juhtimis- ja käsuliinina allusid otseselt SS riigijuhile kõrgemad 
SS ja politseijuhid (Höhere SS und Polizeiführer, ametliku lühendina 
HSSPF), kes Saksamaa sõjaväeringkondades ja okupeeritud maades 
organiseerisid ja juhtisid riigikaitsekomissaridena kogu politsei ja SS 
koostööd.” Saksa okupatsioonivõimu süsteemis okupeeritud Nõu- 
kogude Liidu aladel oli näiteks kõrgem SS ja politseijuht riigikomis- 
sariaadis Ostland ning selle koosseisu kuuluvates kindralkomissaria- 
atides, sealhulgas ka Eestis, talle alluvad SS ja politseijuhid.” 

Saksa politsei oli oluline komponent kõigi Kolmanda Riigi poolt 
Teise maailmasõja ajal vallutatud maade okupatsioonivõimude struk- 
tuuris. Valmistudes Saksa-Nõukogude Liidu sõjaks, mida määratleti 
hävitussõjana ideoloogilise vaenlase vastu, loodi politseiliste ülesan- 
nete täitmiseks ja natsionaalsotsialistliku võimu poolt vaenlastena 
nähtud inimkategooriate koheseks hävitamiseks vahetult edasiliikuva 
rinde tagalas mobiilsed eriüksused-operatiivgrupid (Einsatzgruppen)”. 
Need olid erinevate sõjaväeliste ja politseiasutuste, nagu Waffen-SS, 


! Kolmanda Riigi politsei kohta vaata: Carl Johanny, Oskar Redelberger, 
Volk, Partei, Reich. Rechtspflege und Verwaltung, Heft 2, Berlin-Leipzig- 
Wien 1943; Eesti Julgeolekupolitsei väljaõppe- ja kasvatusala õppematerjal, 
vihk 1—8, Tallinn 1943—1944; Friedrich Wilhelm, Die Polizei im NS-Staat. 
Die Geschichte ihrer organisation im Überblick, Paderborn u. a. 1997; The 
German Police, Axis Europa reprint 1999. 

> SS ja politseijuhtide kohta vaata: Ruth Bettina Birn, Die Höheren SS- und 
Polizeiführer, Düsseldorf 1986. 

* Operatiivgruppide kohta vaata: Helmut Krausnick, Hans Heinrich Wilhelm, 
Die Truppe des Weltanschauungskrieges. Die Einsatzgruppen der Sicherheit- 
spolizei und des SD 1938—1942, Stuttgart 1981. 

Julgeolekupolitsei ja Korrapolitsei, isikkoosseisust formeeritud 
koondüksused, mis omakorda jagunesid -allüksusteks--operatiiv- 
komandodeks (Einsatzkommando) ja erikomandodeks (Sonderkom- 
mando). Kolm operatiivgruppi olid kinnitatud Nõukogude Liidu vastu 
koondatud Saksa sõjaväe kolme armeede grupi juurde ja neljas tegut- 
ses eraldi Ukrainas. Armeede grupi “Nord” juures tegutsenud op- 
eratiivgrupi A' erikomando la jõudis Saksa 18. armee tagalas Ees- 
tisse, mis jäigi selle tegevuspiirkonnaks (staap asus Tallinnas, ko- 
mando-osad (Teilkommando) Narvas, Tartus, Pärnus). Pärast Saksa 
tsiviilvalitsuse kehtestamist okupeeritud Eestis 5. detsembril 1941 
moodustati erikomando la baasil Saksa Julgeolekupolitsei territo- 
riaalne organ Eesti kindralkomissariaadis Julgeolekupolitsei ja SD 
komandöri (Kommandeur der Sicherheitspolizei und der SD für den 
Generalbezirk Estland, ametliku lühendina K4S) juhtimisel.” 

Kõigis Kolmanda Riigi poolt okupeeritud maades kasutati okupat- 
sioonivõimu teostamiseks lisaks Saksa politseile ära ka senised polit- 
seiorganisatsioonid või loodi uued kohalikud politseid, nagu see toi- 
mus Idaks nimetatud vallutatud Nõukogude Liidu aladel”. Eestis alus- 
tati Suvesõja perioodil koheselt mõne piirkonna vabanemisel koos 
kohaliku omavalitsuse taastamisega ka endise Eesti Vabariigi polit- 
seiorganisatsiooni taasloomist, rakendades selleks kõigepealt nõu- 
kogude repressioonidest pääsenud vähesed politseiametnikud. See 
protsess lõppes esialgu politsei territoriaalsete organite - endiste pre- 
fektuuride taastamisega, mille puhul üldjuhul määrasid maakonna 
Omakaitse ülemad ametisse vastavad prefektid ja Saksa sõjaväe- 
võimud kinnitasid nad ametisse. Politseiprefektuuride koosseisus 
tegutsesid poliitiline, kriminaal- ja välispolitsei. Politsei keskaparaadi 
loomiseni jõuti pärast Eesti Omavalitsuse ametisseastumist 15. sep- 
tembril 1941, kui 22. septembril määrati kolonel J. Soodla Politsei ja 
Omakaitse juhiks ning 28. oktoobriks organiseeriti tema tööorganina 
Sisedirektooriumi koosseisus Politsei ja Omakaitse Valitsus. 

Eesti politsei reorganiseeriti 1. maist 1942. Poliitiline politsei ja 
kriminaalpolitsei ühendati saksa eeskujul Julgeolekupolitseiks ning 


! Operatiivgrupi A kohta vaata: Hans Heinrich Wilhelm, Die Einsatzgruppe 
A der Sichereitspolizei und des SD 1941/42, Frankfurt 1996. 

? Selle kohta vaata: Michael Wildt, Generation des Unbedingten. Das 
Führungskorps des Reichssichereitshauptamtes, Hamburg 2002. 

* Ida-aladel tegutsenud politseiorganisatsioonidest on põhjalikumalt uuritud 
Leedu oma (Petras Stankeras, Lietuviu policija 1941—1944 metais, Vilnius 
1998); Eestis on küll uuritud Julgeolekupolitseid Inimsusevastaste Kuri- 
tegude Uurimise Eesti Komisjoni — IKUES töö raames, kuid vastav uurimus 
on tänini olemas ainult käsikirjaliselt (Argo Kuusik, Eesti Julgeolekupolitsei). 


13 


see liideti Eesti kindralkomissariaadi Julgeolekupolitsei ja SD-ga, 
milles järgnevalt oli kaks paralleelset haru-saksa sektor A ja eesti 
sektor B. Viimase tähtsamateks koostisosadeks olid osakond B IV 
poliitiline politsei ja osakond B V kriminaalpolitsei. Uue politseior- 
gani ametlikuks nimetuseks oli eestikeelses dokumentatsioonis Eesti 
Julgeolekupolitsei, kuid saksa keeles Sicherheitspolizei und SD Est- 
land. Territoriaalselt jagunes Julgeolekupolitsei kolmeastmeliseks 
struktuuriks keskuse, peavälisosakondade ja välisosakondadega, mis 
1. juuli 1942 seisuga olid järgmised: 

Tallinn (juhtkonna asukoht, mille alla kuulusid otseselt Tallinna linn 
ja Harjumaa ning millele allus Paide välisosakond), 

Tartu peavälisosakond (selle alluvuses Petseri, Võru ja Valga välis- 
osakonnad), 

Narva peavälisosakond (Kiviõli ja Rakvere välisosakonnad), 

Pärnu peavälisosakond (Viljandi, Kuressaare, Haapsalu välisosakon- 
nad). 

Lisaks sellele Julgeolekupolitsei tegevuspiirkond ei piirdunud ainult 
Eestiga, vaid laienes ka Eesti idapiiri taha Loode-Venemaale, kus 
tegutsesid tema territoriaalsete üksustena Pihkva peavälisosakond ning 
Jamburgi ja Luuga välisosakonnad (hiljem ka Oudova ja Volossovo 
välisosakonnad). 

Eraldi tegutsema jäi Eesti välispolitsei alluvusega Eesti Omvalitsuse 
Sisedirektooriumi Politsei ja Omakaitse Valitsusele, kuid selle kõrge- 
maks juhiks oli Eesti kindralkomissariaadi Korrapolitsei komandör 
(Kommandeur der Ordnungspolizei, ametliku lühendina KdO). 

Järgneva suhtes on oluline see, et kõik need komplitseeritud laia- 
haardelise politseiorganisatsiooni harud, lülid ja osad teostasid lisaks 
otsestele ülesannetele ka oma vastutusalas üldise olukorra ja rahva 
meeleolude jälgimist, registreerimist ja vastavate ettekannete koosta- 
mist kõrgemalseisvatele organitele. Erinevate politseiorganite poolt 
koostatud mitmesugused tegevuse ja olukorra aruanded summeeriti 
ajaperioodide kaupa ning saadeti järk-järgult edasi kõrgemalseisvatele 
organitele, mille käigus neis leiduv informatsioon koondati, süstema- 
tiseeriti ja üldistati. Lõpuks jõudsid need Berliini Riigi Julgeoleku 
Peaametisse, mis varustas teisi Kolmanda Riigi võimustruktuure 
nende tegevuseks vajaliku informatsiooniga. Nõnda nagu paljuharu- 
line ja -astmeline politseiasutuste võrk kattis kogu Saksamaa ja selle 
poolt vallutatud maad, valgustas nende aruandlus kogu natsionaalsot- 
sialistliku võimu all oleva ühiskonna elu ja tegevust. 

Okupeeritud Ida-aladel tegutsenud Operatiivgruppide ja hiljem ter- 
ritoriaalsete Julgeolekupolitsei ja SD raportite ning tegevus- ja olu- 
korra aruannete üheks peamiseks tarbijaks oli Julgeolekuteenistuse 

teaduslik uurimisasutus, natsionaalsotsialistliku Ostforschung-iga te- 
gelenud nn Wannsee Instituut'. Seal koostati nimetatud aruannete ja 
kirjanduse alusel nii erinevatel teemadel uurimusi kui perioodilisi 
arandeid, mis saadeti laiali laiale kasutajate ringile nagu ministrid, 
parteijuhtkond, SS juhtkond, majandustegelased jt. 

Tervikliku koguna Saksa Liiduarhiivis säilinud Operatiivgruppide 
aruanded annavad kompleksse pildi nende tegevusest, sealhulgas de- 
tailsed andmed massimõrvadest, ning on sellistena leidnud kasutamist 
eelkõige juutide vastu suunatud genotsiidi uurimisel, kusjuures neid 
dokumente on ka osaliselt publitseeritud”. Aruannete temaatika on aga 
massimõrvade registreerimisest märksa laiem. Ronald Headlandi järgi 
kajastasid näiteks Operatiivgrupi A ettekanded lisaks mahalaskmistele 
järgmisi teemasid: üldine olukord ja meeleolud, partisanid, kommu- 
nistid, vaenlase agendid, propaganda, majandus, kirikud, haridus, 
kultuur, teadus, ajakirjandus, põllumajandus, toitlustus, juudiküsimus, 
vähemusrahvused”. 

Kajastatud teemade mitmekülgsuse ning esitatud andmete täpsuse 
põhjal on näiteks Seppo Myllyniemi hinnanud neid dokumente oma 
vastavateemalises töös parimaks allikaks saksa okupatsiooni algus- 
perioodi kohta*. 

Wolodymyr Kosyk on andnud oma kapitaalses töös Kolmanda Riigi 
ja Ukraina suhete kohta Julgeolekupolitsei ja SD aruannetele sama- 
väärse hinnangu: “Kõige väärtuslikum allikmaterjal uurimaks olukorra 
arengut okupeeritud idaterritooriumitel leidub Einsatzgruppen ja Ein- 
satzkommandos aruannetes, eriti aruannetes sündmuste kohta NSVLis 
(Ereignismeldungen UdASSR nr. 1—195, 23. juuni 1941—24. aprill 
1942), tegevus- ja olukorra-aruannetes (Tätigkeits- und Lageberichte 


! Selle kohta vaata: Gideon Botsch, “Geheime Ostforschung” im SD. Zur 
Entstehungsgeschichte und Tätigkeit des “Wannsee-Instituts” 1935—1945. — 
In: “Zeitschrift für Geschichtswissenschaft” (Berlin), 2000, nr. 6, Ik. 509— 
524. 

* The Einsatzgruppen reports. Selections from the dispatches of the nazi 
death sguads* campaign against the jews, toim. Yitzak Arad jt, New York 
1989; Die Einsatzgruppen in der besetzten Sowjetunion 1941/42. Die Tätig- 
keits- und Lageberichte des Chefs der Sicherheitspolizei und des SD, toim. 
Peter Klein, Berlin 1997. 

* Ronald Headland, Messages of murder. A study of the reports of the Ein- 
satzgruppen of the Security Police and the Security Service 1941—1943, 
Rutherford 1992. 

* Seppo Myllyniemi, Die Neuordnung der Baltischen Länder 1941—1944. 
Zum nationalsozialistischen Inhalt der deutschen Besatzungpolitik, Helsinki 
1973, Ik. 77. 

nr 1—11, 15. juuli 1941—31. märts 1942) ja aruannetes okupeeritud ida- 
alade kohta (Meldungen aus den besetzten Ostgebieten nr 1—55, mai 
1942-mai 1943)”. 

Kooskõlas eeltoodud hinnangutega on neid aruandeid hakatud vii- 
masel ajal laialdasemalt kasutama Kolmanda Riigi poolt vallutatud 
aladel loodud okupatsioonivõimu ajaloo uurimisel. Viimasel ajal on 
Saksa Julgeolekupolitsei ja SD aruannete põhjalikule uurimisele 
pühendunud ajaloolased Eberhard Jäckel ja Otto Dov-Kulka, kes het- 
kel teevad ettevalmistusi Operatiivgruppide ettekannete (Ereignis- 
meldungen UdSSR) täielikuks publitseerimiseks. 

Põhimõtteliselt samasugust aruandlust, mis kajastas igakülgselt olu- 
korda okupeeritud maades, jätkasid hiljem saksa tsiviilvalitsuse võimu 
all olevates piirkondades tegevust alustanud territoriaalsed politseior- 
ganid ning sealhulgas Eesti Julgeolekupolitsei. 

Aruannete koostamine oli reglementeeritud detailsete ettekirju- 
tustega. Nii näiteks kirjutas Poliitilise politsei juhataja oma ringkirjas 
prefektuuride poliitilise politseiala juhatajatele 28. veebruaril 1942: 
“Rahva meeleolu ettekande koostamisel tuleb võtta aluseks all-loet- 
letud punktid /neid oli poliitiliste, sotsiaal-majanduslike ja kultuurilis- 
te küsimustena kokku 28 koos arvukate alapunktidega! ja neid järje- 
korras käsitada, mis hõlbustab üldise meeleolu ettekande koostamist. 
Rahva meeleolu ettekannete täiuslikkuse mõttes tuleb töötada läbi 
kogu prefektuuri piirkonnas elunev kodanikkond ja selle meeleolu- 
lised avaldused. Meeleoluks aine hankimiseks luua side igasuguste 
elukutsete järgi liigitatavate kihistustega-kodanikkudega ja sel teel 
saadud materjali alusel koostada meeleolu ettekanne. Sest on olulise 
tähtsusega ja nõuetav, et rahva meeleolu kantakse ette muutmatul ku- 
jul ja et selles ei kajastuks mõnede üksikute isikute arvamused ja 
soovid, vaid oleks rahva üldine arvamuste ja soovide kokkuvõte. Sa- 
muti ei ole meeleolu ettekanne mõeldud üksnes negatiivsete nähete 
kirjeldusena, vaid ettekanne sisaldagu ka positiivset osa.” 

Aruande peatüki “Elualad” kohta nõudis Julgeolekupolitsei ja SD 
komandör Eestis 12. juunil 1942: “Siin tuleb anda ülevaade igast tõeli- 
sest olukorrast ja meeleolust üksikutel elualadel, nii et Julgeoleku- 


! Wolodymyr Kosyk, The Third Reich and Ukraine, New York 1993 (Studies 
in modern European history, vol. 8), 1k 117. 

* Nt. seeria “Nationalsozialistische Besatzungspolitik in Europa 1939—1945”, 
I-IX köide, Berlin 1996—1999; Saksamaa enda kohta on juba 1965. aastal—ja 
hiljem uustrükkidena-ilmunud Heinz Boberachi toimetatud “Meldungen aus 
dem Reich 1938—1945. Auswahl aus den geheimen Lageberichten des Si- 
cherheitsdienstes der SS”. 

? ERA fR-64, n1, s 39,11. 

politsei ja SD komandör oleks /valmis/ olukorrast juhtivaid asutusi 
vastavalt informeerima” ning selle alapeatüki “Üldine olukord ja rah- 
va meeleolu” kohta: “Siinjuures tuleb kirjeldada terve teenistuspiir- 
konna kohta üldine rahva meeleolu mitmesuguste juhtumite ja abi- 
nõude puhul. Ei tule arvestada mitte ainult sõjaliste või eriliste polii- 
tiliste juhtumite ja nende mõjudega, vaid ka eriti tähtsate tõsioludega 
üksikutel elualadel, mis mõjuvad üldisele meeleolule (näiteks mitte- 
küllaldased elatistarbed). Teadaanded tulevad võimaluse piires varus- 
tada näidetega”.' 

Julgeolekupolitsei aruanded Eesti kohta on Eestis säilinud ainult 
osaliselt. Hulgalisemalt ja sealjuures pikemaid terviklikke ajaperioode 
katvalt leidub neid Riigiarhiivi fondides R-64 “Eesti Julgeolekupolit- 
sei” ja R-819 “Julgeolekupolitsei ja SD komandör Eestis”, missugus- 
tes institutsioonides koondati kohalike ehk välisosakondade aruandeid 
ja koostati neist Eesti kohta üldaruandeid. 

Lisaks eelnimetatutele on aruandeid üldise olukorra ja rahva meel- 
olude kohta säilinud veel järgmistes Riigiarhiivi fondides: 

R-52 “Eesti Julgeolekupolitsei Paide välisosakonna poliitilise polit- 
sei referentuur” 

R-60 “Eesti Julgeolekupolitsei Tartu peavälisosakond” 

R-63 “Eesti Julgeolekupolitsei Petseri välisosakond” 

R-65 “Der Generalkomissar in Reval” 

R-77 “Petseri politseiprefektuur” 

R-310 “Pärnu piirkonnakomissar” 

R-1060 “Tarvastu-Mustla politseijaoskond” 

R-1062 “Viljandi jaoskonna politseikomissar” 

R-1063 “Suure-Jaani jaoskonna politseikomissar” 

Nimetatud fondides säilinud aruanded on aga üldjuhul ainult üksik- 
dokumendid, mis ei moodusta ei oma territooriumi ega mõnda 
pikemat ajalist perioodi katvaid tervikuid. Samuti leidub politsei aru- 
andeid fondis R-66 “Eesti Omavalitsuse Majandus- ja Rahandusdi- 
rektoorium”, kuid ainult majandusküsimusi käsitlevate väljavõtetena. 

Erandiks eelnimetatu suhtes on Riigiarhiivi fond R-59 “Eesti Julge- 
olekupolitsei Narva peavälisosakond”, milles on hulgaliselt ja seal- 
juures suhteliselt terviklikult säilinud nii Narva peavälisosakonna kui 
selle allasutuste olukorra ja meeleolude aruandeid perioodist august 
1941-detsember 1943. Neis dokumentides leidub detailne andmestik 
Kirde-Eesti (Narva linn, põlevkivirajoon ja ümbritsevad vallad) olude 
kohta saksa okupatsiooni perioodil (lisaks sellele tuleb märkida, et 
samas fondis leidub ka suhteliselt rohkesti poliitilise politsei poolt 


ERA fR-64, n1, s8,132. 

kogutud materjale nõukogude asutuste, organisatsioonide ja tegelaste 
kohta Narvas 1940/41. aastal). Siiski on need materjalid tähtsad 
eelkõige lokaal-ajaloolisest aspektist, kuna Narva piirkond oli ka tollal 
erinev oma iseloomult ülejäänud Eestist mitmete eritingimuste ja 
olude tõttu; ja nimelt: 

e Kirde-Eesti oli tööstusrajoon ja vastavalt sellele kohalik elanik- 

kond suures osas linnastunud. 

e Piirkonna elanikkonnast moodustasid suure osa venelased ja teised 

rahvusvähemused, kelle osakaal sõja jooksul kasvas veelgi (lisan- 

dusid sõjapõgenikud ja ümberasustatud Loode-Venemaalt ning 

1942. aastal saksa võimude poolt põlevkivirajooni toodud ligi 500 

ukraina töölist ja ukrainlastest isikkooseisuga tööstusettevõtete val- 

veüksusi). 

eNarva linn ja seda ümbritsevad vallad kuulusid rinde tagala 

piirkonnana saksa sõjaväeadministratsiooni võimu alla. 

Tänapäevani säilinud ja Riigiarhiivi fondides ajaloouurimise käsu- 
tuses leiduvatest Julgeolekupolitsei aruannetest' on käesolevas kogu- 
mikus publitseeritud järgmised dokumendid või väljavõtted: 

e Dokumendist “Julgeolekupolitsei ja SD komandöri aasta-aruanne 

juuli 1941—30. 6. 1942”, mis on ainus taoline täielik aastaaruanne 

Riigiarhiivis, avaldatakse alljärgnevalt peatükid “Eesti elualad. Üldi- 

ne olukord ja rahva meeleolu” ja “Vaenlased Eestis” (ülevaade Kol- 

manda Riigi vaenlastest ja/või sellisena käsitletud isikutest ja 
jõududest ning nende tegevusest täiendab sisuliselt ülevaadet Eesti 
üldisest olukorrast). Dokumendist ei avaldata järgmisi osasid: Jul- 
geolekupolitsei ja SD tegevuse ja organisatsioonilise arengu kohta, 
mis omaette teemana nõuab sellisena ka omaette käsitlemist (doku- 
mentide kogumiku koostamist) ning peatükke “Teated vallutamata 

Nõukogude Liidu aladelt”, “Ingerimaa elualad” ja “Vaenlased Inge- 

rimaal”. 

e Ülevaatlik artikkel “Väikesed tõed eestlaste ja sakslaste kohta” on 

lisa eelnimetatud aastaaruande juures (esitatud koos sellega?) ning 


! Nimetatud dokumendid on leidnud ajaloolaste poolt küll kasutamist (põh- 
jalikumalt Sirje Annist, Kultuur ja prefektuur.--In: Kultuur Eestis sõjaaastail 
1941—1944, Tallinn 1998, Ik. 21—29), kuid seni pole Eesti ajalooteaduses 
ilmunud töid rahva meeleolude kohta saksa okupatsiooni perioodil. Teemat 
on mõningal määral kajastatud enamikus toda perioodi hõlmavates memu- 
aarides, kuigi reeglina ainult lühidalt ja muidugi läbi autori isikliku vaate- 
punkti prisma, mitte üldistava ülevaatena; erandlikuna tuleb ära märkida 
Sulev Vahtre lühike ajaleheartikkel “Meeleoludest 1944. aasta sügispäevil” 
(“Postimees” nr. 44, 22. veebruar 1996). 

kuigi see ei kuulu aruande koosseisu, täiendab ometi otseselt selle 

sisu Eesti üldise olukorra ja rahva meeleolu teemal. 

e Julgeolekupolitsei välisosakondade poolekuu- ja kuuaruanded üld- 

ise olukorra ja rahva meeleolu kohta juulis-detsembris 1942. aastal 

(kõigi välisosakondade aruanded kogu selle perioodi kohta ei ole si- 

iski säilinud, eriti vähe on neid Tallinn-Harju kohta) 

e Julgeolekupolitsei kuuaruanded üldise olukorra ja rahva meeleolu 

kohta Eestis 1943. aaastal (puudub märtsikuu). 

Publitseeritud poolekuu- ja kuuaruanded on erinevad — nii origi- 
naalid, ärakirjad kui väljavõtted, seetõttu ka erinevalt peal- ja allkir- 
jastatud. Kogumiku ühtsuse ja loetavuse huvides on dokumendid 
pealkirjastatud ühtselt, nende koostamise koha ja käsitletava aja- 
perioodi äranäitamisega, ning järjestatud kronoloogiliselt poolekuu- 
või kuupikkuste ajaperioodide kaupa ja nende ajaperioodide sees do- 
kumendi koostamise koha järgi alfabeetiliselt. Kuni 1942. a. hilis- 
sügiseni koostasid Julgeolekupolitseis meeleoluaruandeid eraldi polii- 
tiline politsei ja kriminaalpolitsei ning tegid seda vastavalt oma erine- 
vatele töövaldkondadele ka teataval määral erinevat ainestikku kasu- 
tades. Alates 1942. a. hilissügisest hakkasid välisosakondades aruan- 
deid koostama BIII ehk informatsiooniosakonna kohalikud töötajad. 
Publitseeritud dokumentide pealkirjades on välja toodud nende auto- 
rina poliitiline või kriminaalpolitsei, informatsiooniosakonda pole 
eraldi ära mainitud. Dateeritud on dokumendid vastavalt nendes antud 
kuupäevadele kahte moodi — kas käsitletava ajaperioodi kuupäevalise 
täpsusega äramärkimisega või dokumendi koostamise kuupäevaga 
(viimane oli sellel juhul käsitletava ajaperioodi lõpp-kuupäevaks). 
Nimetatud aruannete puhul tuleb tähelepanu juhtida ka sellele, et 
peavälisosakondade aruanded võivad sisaldada andmeid neile alluvate 
välisosakondade territooriumi kohta (näiteks Pärnu peavälisosakonna 
aruandes Viljandimaa kohta). 

Need üldise olukorra ja rahva meeleolu aruanded moodustasid ainult 
ühe, kuigi sealjuures ühe tähtsama, osa täisaruannetest nagu näiteks 
järgmine. 

«Dokumendist “Julgeolekupolitsei eesti sektori juhi olukorra aru- 

anne juunis 1944”, mis on ainus taoline täielik kuuaruanne, ei aval- 

data samuti nagu eelnimetatud aastaaruandest otseselt Julgeoleku- 
politsei tegevust puudutavat osa (mis siin on pealegi säilinud ainult 
osaliselt). 

e Käesolevasse dokumentide kogumikku on lisatud ka selle teemaga 
sisuliselt seotud väljavõtted Jaan Perti' käsikirjast “Mälestusi saksa 
okupatsiooni päevilt”, mis kirjeldavad aruannete koostamist ja nende 
jaoks kogutud andmeid Eesti olukorra ja rahva meeleolu kohta. 
Nimetatud käsikiri on kirjutatud paguluses ning Riigiarhiivi jõudnud 
Eesti Sõjaveteranide Sõprusühingu Rootsis materjalide hulgas (Eesti 
Sõjaveteranide Sõprusühingu sõjaajalooliste dokumentide ja trükiste 
kollektsioon, korrastamisel). Masinkirjas käsikiri kannab ohtraid 
toimetamismärkusi, kuna nende autorit ei ole aga teada, avaldatakse 
siin algtekst (pealegi on toimetamismärkused ainult keelelised, mitte 
aga sisulised). Teadaolevalt pole nimetatud käsikirja varem publit- 
seeritud (väljaarvatud siin mitte avaldatav osa Eesti teatrite kohta). 
Dokumente on redigeeritud minimaalselt. Üksikud teksti tehtud 
täiendused on eraldatud kaldkriipsudega —/ /. Kohati on korrastatud 
interpunktsiooni, kuid ainult seal, kus teksti arusaadavus seda nõudis 
ja taoliseid kirjavahemärkide parandusi eraldi välja toomata. Saksa- 
keelsed dokumendid “Julgeolekupolitsei ja SD komandöri aasta- 
aruanne juuli 1941—30. 6. 1942”, “Väikesed tõed eestlaste ja sakslaste 
kohta” ja “Julgeolekupolitsei eesti sektori juhi olukorra aruanne juunis 
1944” on tõlkinud eesti keelde Vilma Lang (ülejäänud publitseeritud 
dokumendid on kõik eestikeelsed). 


Tiit Noormets 


' Jaan Pert (1899-1953), teatriloolane, teatri- ja kunstikriitik, ajakirjanik, 
1942—1944 Eesti Julgeolekupolitsei ametnik, 1944 pages Rootsi. 

DOKUMENDID 


Julgeolekupolitsei ja SD komandöri aasta-aruanne juuli 
1941—30. 6. 1942 


TII Eesti elualad 


1. Üldine olukord ja rahva meeleolu 


Eesti elanikkond tervitas eelmise aasta suvesõjakäigu ajal juubeldava 
vaimustusega sakslasi, eriti saksa sõdureid, kui vabastajaid. Argipäeva 
mured ja hädad on toonud esimese kainenemise. Tänasel päeval suu- 
renevad lahkhelid ja kasvavad pingutused, mille eesmärgiks on Eesti 
tuleviku kujundamine väljaspool vahetut Saksa võimupiirkonda. Maa- 
rahvas, kes on olnud alati üsna apoliitiline ja eelkõige oma majandus- 
like probleemidega seotud, on pärast bolševike poolt äravõetud talude 
tagasisaamist olnud positiivsemas ja stabiilsemas meeleolus kui ena- 
mus linnarahvast. Kuid ka maarahva hulgas, kuigi küll nõrgemalt, 
võib täheldada usalduse vähenemist sakslaste vastu. 

Igasugused poliitilised arupidamised lükkusid talvel rahva hulgas ta- 
haplaanile iga üksiku inimese isiklike majanduslike murede tõttu. 
Isiklikest hädadest tähtsam teema, mida palju käsitleti, on olnud vaid 
sõjaväevalitsuse asendamine tsiviilvalitsusega, millelt oodati märgata- 
vat sõjaraskuste kergendamist. Sõjaväevalitsuse asendamisele tsiviil- 
valitsusega 5.12.1941 pandi suuri lootusi, mis olid osaliselt seotud 
olemasolevate võimaluste ebaõige hindamisega. Esimese kivi nega- 
tiivse kriitika alusmüüri pani erakordselt raske möödunud talv, mis oli 
tingitud bolševistlikust hävitustööst põhjustatud kibedatest toidu-, 
kütte-, transpordi- ja muudest varustushädadest. Lisaks sellele inimes- 
te isiklik pettumus sakslastes. Vaatamata igasugusele demokraatlikule 
kihutustööle on eestlased juba varasematest aegadest olnud üldiselt 
heal arvamusel sakslaste iseloomust, nende organisatoorsetest ja 
vaimsetest võimetest, mida kinnitasid ka esimeste päevade elamused 
kokkusaamisel saksa rindesõduritega; see arvamus lõi aga esmakord- 
selt vankuma juba sõjaväevalitsuse aegadel, kui elanikkonnal oli või- 
malus näha tagala-asutuste ametnike ahnitsemist, salakaubandust, ise- 
kust, nende omavahelisi tülisid, ebakompetentsust jne. Haldusaparaadi 
edasisel ülesehitamisel lisandusid alam-astme eriametnikud, kelle 
väiklase ja bürokraatliku töö arvele võis sageli kirjutada asjaajamise 
vastutustundetu venimise. Eesti elanikkond hakkas üksikute selliste 
saksapoolsete möödalaskmiste tõttu üldistusi tegema, olles küll ise 

suurel määral sakslaste suhtes kasvava alaväärsustunde küüsis; siin ja 
seal ülesnäidatud isiklik ja objektiivne üleolek aitas tugevneva eesti 
iseteadvuse ärkamisele kaasa, seda enam, et eestlane oma mõtteviisis 
polnud harjunud nägema üle kohaliku silmapiiri. Ajutiselt oli sääraste 
kahtluste areng mõjutatud ka talvevõitlustest Idarindel. 

Eeltooduga seoses olgu aga täheldatud, et Saksa kõrgeim juhtkond ja 
eelkõige Juht omab eesti rahva silmis usaldust, mis vaatamata uue 
korra suhtes tehtud negatiivsele kriitikale pole senini kõikuma löönud. 

5.12.41 Eestis teenistusse määratud kindralkomissar SA-Ober- 
gruppenführer Lietzmann oskas lühikese ajaga võita suure usalduse ja 
rahva isikliku sümpaatia. Tema ja riigikomissariaadi' vahelised prob- 
leemid jõudsid rahvani ning ollakse veendunud, et paljudel läheks siin 
maal paremini, kui teatud keskasutused Riias või Berliinis takistusi ei 
teeks. 

Eesti rahvusliku eneseteadvuse taasärkamisele ja tugevnemisele aitas 
oluliselt kaasa teadmine, et saadi kaasa lüüa, eriti talviste raskuste 
ületamisel, ning seda seika on ka Saksa poolt tunnustatud. Umbes 
13000 eesti vabatahtliku läkitamist rindevõitlusse või tagala julges- 
tamisele, Eestis üliedukalt läbiviidud villaste esemete ja värviliste 
metallide kogumist, nagu ka tervet rida muid edasisi ettevõtmisi, on 
võimalik käsitleda kui laiaulatuslikku valmisolekut ja võimekust ise- 
enda aitamiseks. 

Elanikkonna enamuse suhtumine armee tagalaülema poolt varsti pä- 
rast Tallinna hõivamist ametisse pandud Eesti Omavalitsuse suhtes 
pole päris selge. Üldiselt nähakse selles vaid saksa administratsiooni 
täidesaatvat organit. Eesti Omavalitsuse juhile dr. Mäele heidetakse 
kogu aeg ette tema liiga suurt järeleandlikkust saksa ametkondadele, 
endise presidendi Pätsi terava vastasena ei ole ta vana omariikluse 
pooldajate hulgas armastatud. Seevastu majandusdirektor dr. Wendt 
võib rõõmu tunda oma populaarsusest, kuna ta olevat osanud rahvast 
julgustada omaabiks korraldatud suurtel ettevõtmistel, mis puudutasid 
talve varustusprobleeme (küttepuude ja kalade varumise aktsioonid). 
Temas nähakse Eesti autonoomse majandusliku mõtlemise esindajat. 

Pärast bolševistlike võimukandjate minemakihutamist maalt ei ole 
bolševismil enam mingit olulist tähtsust. Ühelt poolt on see seletatav 
eesti rahva peaaegu üksmeelse antibolševistliku hoiakuga, teiselt poolt 
sellega, et vahetult pärast Tallinna äravõtmist Julgeolekupolitsei, Eesti 
politsei silmapaistval toel, kõrvaldas ja tegi kahjutuks Eesti kommu- 
nistliku partei siiajäetud illegaalse vastupanuorganisatsiooni keskuse 


St. riigikomissariaat Ostland keskusega Riias, millele Eesti kindralkomis- 
sariaat allus. 

ja selle juhtivad tegelased. Bolševistlik pool viis talvel läbi ühe suu- 
rema aktsiooni langevarjurite dessandiks Eesti territooriumile, kuid 
sellel ettevõtmisel ei olnud erilist edu. Veel olemasolevast kommu- 
nistlikust õõnestustööst annab märku laostavate kuulduste levitamine, 
mida võib seostada Moskva raadio eestikeelsete saadete kuulamisega. 

Alles viimasel ajal on hakanud kujunema rahvuslik vastupanu. 
Ringkondades, mis püüdlevad eesti rahva eraldumise poole saksa rah- 
vast, on tendents Eesti ühinemisele Soomega. Sealt viib suund üle 
Rootsi Inglismaale. Poolehoid Soomele on levinud keskklassi ring- 
kondades, eelkõige haritlaste ja jõukate suurtalunike hulgas ning eriti 
Omakaitse juhtkonnas, kes on viimastest moodustunud. Lisaks neile 
on kunagise juhtiva ladviku rahulolematute liikmete juhtmotiiviks 
mõte uuest Inglismaa tõusust, pärast seda kui Saksamaa ja NSVL on 
vastastikku teineteisel vere välja lasknud. Nad kalduvad ka tegema 
võrdlusi 1918. aasta poliitilise ja sõjalise olukorraga, kui Eesti riigi 
rajamine oli võimalik lääneriikide abiga. 

Eestlaste tegelikku meelsust on õigesti mõistetud selle riigi rajamise 
aastapäeval, 24. veebruaril käesoleval aastal, kindralkomissar 
Litzmanni' peetud kõnes. Rahulolematus sõjast tingitud asjaoludega ja 
tunne, et ollakse saksa poolt kogu aeg tahaplaanile lükatud, lisaks sel- 
lele kuni 1942. aasta alguseni käigus olnud Soome raadiopropaganda 
järk-järguline mõju, on aja jooksul viinud selleni, et tuleviku Euroo- 
pas, kus Saksamaa juhtpositsiooni üldiselt ei vaidlustata, tahetakse 
näha oma kohta võimalikult äärealadel või siis koguni väljaspool Sak- 
sa mõjualasid. 

Tulevikus on vaja suurejooneliselt kavandatud kasvatustööd, et sel- 
listele püüdlustele vastupanu osutada. Kõige paremini on see õigus- 
tanud end seal, kus lihtsat tööd tehes õnnestus eestlastega saavutada 
vahetu isiklik kontakt; kõige paremaid tulemusi saadi õige kohtlemise 
abil, andes eestlastele tunde, et neid tunnustatakse. 


' Eesti kindralkomissar Karl-Siegmund Litzmann'i nimi kirjutati selle halva 
kõla tõttu eesti keeles avalikus kirjasõnas ja samuti mõningates järgnevates 
dokumentides Lietzmann. 

2. Kultuur 


a) Propaganda 


aa) Propaganda olukord 


1) Pärast maa vabastamisest põhjustatud vaimustuse vaibumist on 
hakanud ilmnema järgmised tundeid negatiivselt mõjutavad elemen- 
did: 


A. 1918—1939 iseseisvuse liialdatud väärtustamine 

Vaatamata latentsele ebakindlusele kogu Euroopa suhetes kahe 
maailmasõja vahel, püüdis Pätsi režiim anda rahvale veendumust, et 
mõistes osavalt ära kasutada Läänemere mõlema jõupooluse — Saksa- 
maa ja Venemaa — vastuolusid, on Eestil nende vahel võimalik saare- 
na säilitada oma poliitilist julgeolekut. Kui aga ikkagi tänu Eesti juhti- 
de lühinägelikule poliitikale sattuti Nõukogude Venemaa võimu alla, 
siis oldi seisukohal, et on langetud suurriikide puuduliku rahutahte 
ohvriks. Iseseisvuse viimaseid aastaid peetakse eesti rahva mälestuses 
teatud liiki “vanaks heaks ajaks” ja Päts ise, kes kuni viimaste aastate- 
ni ei olnud rahva poolt üldse eriliselt armastatud, kuna talle heideti 
ette egoistlikku ja autokraatlikku tegutsemist, on praegu üliaustatud. 
Ei mõisteta seda, et Eesti Vabariigi kolmekümnendate aastate majan- 
duslik tõus, milleni see mälestus tagasi ulatub, oli vahetult seotud Sak- 
samaa majanduse ülesehitamisega alates 1933. aastast. 


B. Traditsiooniline suhtumine sakslusse 

Oma suhetes saksa rahvaga ja ajaloole omal kombel vaadates, on 
eestlane harjunud ennast alati nägema ainult kannatava ja andva osa- 
poolena. Eriti on seda hoiakut tugevdanud iseseisvusajal täielikult li- 
beraalsetesse mõttekäikudesse takerdunud Eesti ajakirjanduse väga 
intensiivne saksavastane kihutuspropaganda. Lähtudes Baltikumi ku- 
nagise sakslaste ülemvõimu negatiivsete külgede väsimatust rõhuta- 
misest, ühines Eesti ajakirjandus selle kaudu suurel määral üleilmse 
saksavaenuliku ässitustööga ja segas osavalt kokku ühelt poolt 1918. 
aasta saksa okupatsiooni, samuti ka Saksa Baltikumi-võitlejate ja Eesti 
vägede kokkupõrke Vabadussõjas 1919. aastal, ja teiselt poolt Kol- 
manda Riigi väidetavad ekspansioonipüüdlused, nimelt “Drang nach 
Osten”. 

C. Eestlase individualistlik iseloom 

Mitte ainult bolševismi lõhkuv loomus, vaid üksikisiku “erasektori” 
piiramine kollektiviseerimise meetoditega viis eestlase nõukogude 
režiimi eitamisele. Samasugune hirm isiklike vabaduste piiramise ning 
vanas Eestis kehtiva põhimõtte — “Ela ise ja lase teistel elada” — tühis- 
tamise ees tekitas ettevaatlikkust natsionaalsotsialismi suhtes. Iseloo- 
mulik on praegu huvi, mida eesti rahvas ilmutab saksa rahva vaimsete 
põhialuste ja eluvormide vastu. Püütakse saada selle kohta informat- 
siooni, et kujundada oma edasist kindlat suhtumist. 


D. Eestikeelsed Soome raadiosaated 

Esialgu polnud Soome raadio eesti elanikkonna hulgas lugupeetud, 
kuna tänu oma etteruttavatele teadetele Saksa sõjaväeosade edasilii- 
kumisest Eestis põhjustas see korduvalt nõukogude poolt veriselt ma- 
hasurutud kohalikke ülestõuse, kuid varsti pärast Eesti mandriosa hõi- 
vamist see suhtumine kadus. Vormilt korrektsete teadaannete edas- 
tamisega avaldati nendest huvitatud eesti rahvale tugevat mõju; näi- 
teks eelkõige Soome organisatsioonide tervitused vastavatele Eesti 
organisatsioonidele, siis teated eestlaste elust Skandinaaviamaades, 
Eesti-Soome-Ungari hõimuliikumise töö kohta jne. Alates 1942. jaa- 
nuari keskpaigast muutus see propagandategevus seoses Välis- 
ministeeriumi avaldusega Helsingile tagasihoidlikumaks. Kuid ikkagi 
leiab see nagu varemgi, tänu just innukale Põhjamaade-Skandinaavia 
probleemide käsitlemisele, elavat huvi eesti rahva hulgas, kes ei taha 
aru saada kõikide välissaatjate ja sealhulgas ka Soome raadio kuula- 
mise keelust. 


E. Muud vaenulikud mõjud 

Moskva raadio juba mainitud eestikeelsete saadete ainukeseks mõ- 
juks on sosinaparoolid'. Osava lähenemise tõttu aktuaalsetele prob- 
leemidele ja puudustele levivad need informatsioonid laialt elanik- 
konna hulgas, kes on eriti aldis kuuldustele. Seevastu bolševistlikul 
lendlehepropagandal pole kunagi nii suurt edu, kuna see kubiseb ena- 
masti lamedast sõimust. Eesti nõukogude ajast on täheldada tollase 
üsna intensiivse bolševistliku propaganda ainukese järelmõjuna laial- 
dast “propagandaväsimust”. See väljendub eelkõige vastumeelsuses 
igasuguse suurtele välistele efektidele rajatud propaganda vastu. 

Eriti osavasti on kujundatud kaks eestikeelset lendlehte, mida käsit- 
leti 6.5.42 ja 10.7.42 olukorra-aruannetes.* Need näitavad, kuidas sak- 


' Flüsterparolen-saksa propagandatermin kuulujuttude levitamise kohta. 
* Nimetatud dokumente pole Riigiarhiivis leitud. 

savaenulikud rahvuslikud ringkonnad, teades eesti rahvuse füüsilist 
nõrkust, püüavad passiivse vastupanu teel lüüa saksa ja eesti rahva 
vahele kiilu. Iseloomulik on teises lendlehes sisalduv mõte — mitte 
osutada avalikku vastupanu, vaid näiliselt järele andes levitada teateid 
sakslaste poolt tehtud vigadest (“Sakslased teevad kõige paremat pro- 
pagandat iseenda vastu”). 

Teatud määral on täheldatud eestipoolset vastupropagandat Riigi 
tööteenistusse' värbamisel või siis Saksamaale kutsetööle minekule. 
Enamasti tuleb see rahulolematutest ringkondadest, kes kardavad eesti 
rahva jõu süstemaatilist nõrgendamist; samale tasemele on ka jõudnud 
diskussioon eesti naiste suhetest sakslastega. Selles nähakse vaid rah- 
vastikupoliitilist probleemi, kuna ollakse arvamusel, et selle suhtle- 
mise tagajärjel üsna arvukalt sündinud abieluvälised lapsed võetakse 
Saksa Riigi poolt ära ning võidakse maalt välja viia. 


F. Eestlase alaväärsuskompleks sakslase suhtes 

Eestlasele ajaloost jäänud tunne, et eestlane on midagi alamat kui 
sakslane, mida pärastsõjaaegne tendentslik ajakirjandus? võimendas, 
paneb eestlase väga oma kõrvu kikitama ning teeb ta ülitundlikuks 
tema suhetes sakslasega. Eestlased kalduvad iga järsemat kohtlemist 
võtma kui sakslase tähelepanematuse-avalduse väljendust; teisalt, kui 
neid koheldakse kui arvestatavaid isikuid, on nad sakslaste juhtimise 
suhtes vastuvõtlikud. 


2) Positiivseid eeldusi tõhusa propaganda läbiviimiseks võib esitada 
järgmiselt: 


A. Üksmeelne bolševismi eitamine eesti rahva poolt 

Välja arvatud venelastega asustatud Narva tagused piirialad, Peipsi 
järve rannik ja Petseri maakond, näitab elanikkond peaaegu eranditult 
üles otsustavat vastumeelsust bolševismi suhtes. Kui pärast juuni- 
pööret 1940 pidi asutatama Eesti Kommunistlik Partei, siis oli parteil 
koos vana illegaalse liikmeskonna ja vahepeal antud uute avaldustega 
ainult umbes 1200 kandidaati, niisiis veidi rohkem kui 1/1000 kogu 


' Riigi tööteenistus (Reichsarbeitsdienst, RAD)-Saksa Riigis noormeestele 
pärast kooli lõpetamist ja enne sõjaväeteenistusse kutsumist kohustuslikku 
tööteenistust korraldanud organisatsioon; Eestist viibis seal vabatahtlikke 
(tööteenistuse läbimine andis näiteks õiguse asuda õppima Saksa ülikoo- 
Lidesse). 

? St maailmasõja järgse aja ehk siis Eesti Vabariigi aegne ajakirjandus. 


26 


elanikkonnast. Suurema osa nendest kandidaatidest moodustasid bol- 
ševistlikud Venemaa eestlased. 


B. Laiaulatuslik tegutsemisvalmidus 

Tahe takistada vihatud bolševismi tagasitulemist kannustas eesti 
rahvast märkimisväärsetele saavutustele sõjatingimustes, vaatamata 
bolševike hävitustöö tagajärjel tugevalt ahenenud füüsilistele ja mate- 
riaalsetele võimalustele. Peab ära märkima ikka ja jälle ülesnäidatud 
tahet taastamiseks ja laiaulatuslikku osalemist ühisettevõtmistes, mis 
olid neile endile kasulikud, nagu talvel läbiviidud küttepuude hanki- 
mise aktsioon ja edasi kevadel korraldatud kalapüügiaktsioon; on 
osaletud aktiivselt sõjavajaduste tarbeks korraldatud korjandustes ja 
annetustes, kusjuures talveriiete annetamise ja värviliste metallide ko- 
gumisega saavutati tulemusi, millega eestlased said balti rahvaste hul- 
gas esikoha. 


C. Eestlaste individuaalsed omadused 

Eestlasel on olemas nii rassilised kui ka iseloomu omadused, mis 
võimaldavad tema sisselülitamist saksa ühiskonda. Reaalsustaju, tööga 
omandatud eraomandi selge väärtustamine, visa usinus ja konserva- 
tiivne talupoeglik põhihoiak on eestlasele pandiks sellel olemuslikult 
hädavajalikul teel saksa korra poole, mis võimaldab taas-ülesehitamise 
ja taas-omandatule julgeoleku. 


bb) Saksa propaganda 


Saksakeelne pressiorgan on Tallinnas ilmuv ajaleht “Revaler Zei- 
tung”, mis vastab kõigile nõuetele, mida saab esitada arenenud saksa 
organile keset võõrast ümbrust. Ajalehel on ka arvukas eesti lugejas- 
kond. Teatud eesti ringkonnad on ikka ja jälle seisukohal, et põhimõt- 
teliste küsimuste käsitlemisel ei arvesta “Revaler Zeitung” piisavalt 
Eesti seisukohti. Riias ilmuvat “Deutsche Zeitung in Ostland”, mida 
ka Eestis piisavalt levitatakse, hinnatakse Eesti poolt vähem kvali- 
teetseks kui ”Revaler Zeitung”, ka väidetakse selle kohta, et leht and- 
vat liialt ruumi balti-saksa vaadetele. Eesti varustamine Saksamaal 
ilmuvate ajalehtede ja ajakirjadega on viimasel ajal hakanud parane- 
ma, kuid ikkagi saabuvad mõned väljaanded kohale suure hilinemise- 
ga. Kirjavara alal valitseb suur nõudmine natsionaalsotsialismi põhi- 
mõttelisi küsimusi käsitleva kirjanduse järele. Üldse ostetakse väga 
palju saksakeelseid raamatuid, niivõrd kuivõrd neid on müügil, kuna 
eestikeelne raamatuturg ei suuda eriti midagi pakkuda, sest bolševist- 
likul ajal korjati “kodanlik kirjandus” ära ja uudiskirjandus on harul- 

dus. Eesti mentaliteedile on iseloomulik, et saksakeelne kirjandus, mis 
käsitleb spetsiaalselt Eestit ja Baltikumi, võetakse vastu terava kriitika 
ja sageli ka skepsisega. Näiteks on tekitanud pahameelt üks teos, mis 
käsitleb rohkete pildilisadega Tallinna ajalugu. Eestlased leiavad juba 
selle pealkirja “Das deutsche Reval” olevat ebasobiva. Edasi kaeva- 
takse kõigi sarnaste raamatute puhul, et nendes on uuesti võetud ka- 
sutusele ajaloolised saksa kohanimed, mis on olemas igal väiksemalgi 
Eestimaa paigal. 

Spetsiaalseid propagandafilme on Eestis vähe näidatud. Nendest 
tähtsamad on mõlemad sõjafilmid “Sieg im Westen” ja “Feldzug im 
Osten”, mis said ka hea vastuvõtu osaliseks. Kinosid on kogu maal 
piisavalt. Väiksemates kohtades pole veel suudetud sõjas purustatud 
kinosid korda teha. 

Ringhäälingu probleemiks Eestis on ühelt poolt patarei-vastuvõtjate 
vähesus maal, teiselt poolt asjaolu, et saatjad ei ole üle kogu maa 
kuuldavad. Programm arvestab eriti rinde vajadustega. Eesti elanik- 
kond väljendab ikka ja jälle arvamust, et eestikeelsete sõnaliste saade- 
te hulk ei ole piisavalt suur. 

Muu saksa propaganda on nõrgalt arenenud. Eriti kritiseeritakse 
väljapandud plakateid. Nii räägitakse ühest Juhi plakatist kirjaga 
“Hitler päästja”, mis pandi välja talvel, et “päästja” on sedavõrd õnne- 
tu sõna ja tema kasutamine eesti keeles meenutab tugevalt “Messiast”, 
mistõttu tekib mõtteline ühendus nõukoguliku Stalini kultusega. Vähe 
vastukaja leidis ka plakat, millel on kujutatud Stalin ja haakristiga kä- 
si, mis teda kraedpidi peos hoiab. Konstateeritakse sarnasust kommu- 
nistliku propagandaga, kus kujutatakse vaid üht iseenesest mõistetavat 
fakti. Üle terve maa levitatud Eesti vabastamisele pühendatud plakat- 
kalendri kohta arvatakse see olevat liiga ilusates värvides. Muu hulgas 
tehakse selle plakati puhul ka tähelepanek, et rõhutatult väljatoodud 
saksa talumehe ilmne heaolu sellel plakatil ei avalda eesti maainime- 
sele mingit muljet, sest ta elas iseseisvusajal täpselt sama hästi. Pigem 
võib plakat linnainimestes tekitada pahameelt, kuna plakatil kujutatak- 
se põrsa söötmist lutipudelist, samal ajal kui linnas ei jätku piima isegi 
imikutele. 

Mis puudutab eesti vabatahtlikke Idarindel, kes moodustavad suhtar- 
vult suurima kontingendi kõigi võitluses osalevate rahvuste hulgas, on 
välja öeldud, et sellele tõsiasjale on saksa pool liiga vähe tähelepanu 
pööranud. Ka on Juht eestlasi rindel ainult üks kord maininud, OKW' 
sõjateadetes pole neid kunagi mainitud. 


' OKW (Oberkommando der Wehrmacht)-Saksa sõjaväe ülemjuhatus. 

Saksasõbralikud eesti ringkonnad märgivad negatiivsena sageli väl- 
jakuulutatud ettevõtmisi ja üritusi, mis jäävad sakslaste poolt läbi vii- 
mata. Nii näiteks ei tulnud mitte midagi välja laialt propageeritud 
plaanist saata 2000 last kuueks nädalaks külla Ida-Preisimaale. 

Selgitustöö rahvale saksa juhtkonna abinõudest ei ole piisavalt tõhus, 
et inimesed seda alati vajalikult mõistaksid. Kindralkomissar SA 
Obergruppenführer Lietzmann sekkus ise asjasse ja avaldas kõne- 
koosolekutel aktuaalsete päevaküsimuste ja abinõude läbiviimise 
suhtes oma seisukoha ning saavutas sellega ka iga kord tähelepanu- 
väärse mõju. 

Siin maal peaks Saksa propaganda eelkõige tegelema järgmiste 
punktidega: 

A. Anda Eesti rahvale tunnustatuse ja õiglase kohtlemise tunne, või 
kus see sõjast tingitud raskuste tõttu ei ole võimalik, teha rahvale sel- 
gitustööd. Selles mõttes on üks õnnetu libastumine näiteks vahepeal 
uuesti tühistatud Saksa Riigiraudtee korraldus ihunuhtluse sisseviimi- 
seks oma kohustused unustanud eesti raudteelastele. Sellistes mõtle- 
matustes näeb eestlane alamate rahvaste kohtlemisviiside kriitikata 
ülekandmist endale ja tunneb, et talle meenutatakse meetodeid, mida 
ta teab olevat olnud kunagi iseloomulikud saksa ülemkihile. 

Eestlane kaldub sõdurile kui sellisele andma kõikidel elualadel ees- 
õigust, samas tunneb ta ennast saksa tsiviilelanikega võrdväärsena. Nii 
näiteks tekitab ikka ja jälle pahameelt tõsiasi, et saksa tsiviilelanikud 
saavad riigikomissariaadis Ostland toiduainete jaotamisel oluliselt 
rohkem toiduaineid, mis ületavad isegi riiklikke toidunorme Saksa- 
maal. 

B. Anda Eesti elanikkonnale sakslasest positiivne pilt, tuginedes iga- 
sugusest diskussioonist kõrgemal seisvale saksa sõduri kujule, ning 
samas juhindudes Saksa juhtivast positsioonist Balti ruumis, mis tule- 
neb saksa sõduri ennastohverdavast võitlusest 1941. aasta suvesõja- 
käigu ajal. Siin ei piisa ainult nende ideede propagandistlikust käsit- 
lusest sõnas ja kirjas, milleks pakub palju võimalusi näiteks praegu 
läbiviidav eelmise aasta vabastamist käsitlev mälestusfilmide' laine, 
vaid elanikkonnale tuleb teha kogemuslikult lähedaseks sakslase posi- 
tiivne tüüp, olgu see siis sakslase enda isikliku ülesastumisega mitte- 
saksa elanikkonna ees või mitmesuguste ürituste ja pidustuste kaudu. 
Selles mõttes võib positiivselt ära märkida Adolf-Hitleri kooli spordi- 
grupi külaskäiku Sondasse. Edaspidi võiks samal eesmärgil toimuda 


' Nõnda dokumendis; tõenäoliselt on tegemist hooletusveaga ning silmas on 
peetud ikkagi 1942. aasta suvel Eesti ajalehtedes hulgaliselt avaldatud kirju- 
tisi 1941. aasta sõjasündmuste kohta Eestis. 

heade saksa spordivõistkondade ja nimekate kunstnike külaskäike, 
valitud kunstinäituste korraldamist jne. 
C. Eesti Omavalitsuse propaganda vaimne juhtimine ja suunamine 
Mistahes propaganda suunamisel Eestis tuleb arvestada eestlaste 
mentaliteediga, mis oluliselt erineb sakslaste omast. Eestlane on pro- 
paganda suhtes väga tundlik ja põikleb otsekohe kõrvale, kui talle se- 
da otse näkku paisatakse. 


cc) Eesti Omavalitsuse propaganda 


Eesti ajakirjandustööd juhib keskselt Haridusdirektoorium, mis on 
kõigi 15 Eestis ilmuva ajalehe väljaandja. Eelkõige põrgatakse rasku- 
sele, et ajakirjanduses töötaval eesti personalil ei ole kaugeltki seda 
õiget sisemist siirust ja eeldusi, et lugejaskonnale vahendada ajakohast 
mõttevaramut. Kuigi püütakse kasvatuse ja koolitamisega mõjutada 
kutselise ajakirjanduse taset, on asi ikkagi veel algusjärgus, mis näi- 
teks ilmnes ka 23. 6. “Võidupüha” tähistamise erakordselt ebaõn- 
nestunud kujutamises. Eesti Omavalitsus püüab oma edasist propa- 
gandistlikku tööd teha üle kogu maa asutatud rahvakasvatusbüroode' 
kaudu. Eriti on nende ülesanne läbi viia suuremaid propagandaüritusi; 
samuti on nende kohustuseks Eesti Omavalitsuse poolt plaanipäraselt 
läbiviidud rahvaaktsioonide, nagu metallikogumine, rahakogumine 
Eesti Rahva Ühisabile?, metsa- ja kalaaktsioonide propagandistlik 
põhjendamine. 

Ringhäälingut kasutatakse juhtivate Eesti tegelaste regulaarsete val- 
gustavate esinemiste kõrval kõigepealt eestikeelsete aktuaalseid 
sündmusi kajastavate saadete nagu “Ajakaja”, rindeteadete tõlgete jms 
edastamiseks. Rahvakasvatusbürood maal jätavad palju soovida, seda 
enamasti juhtivate isikute puuduliku sobivuse tõttu. 

Aasta 1942 on Eesti Omavalitsuse propagandas kuulutatud “Eesti 
rahva tänu aastaks”. Selle moto all peaksid aset leidma kõik propa- 
gandaüritused, nagu näiteks praegu toimuvad möödunudaastase Eesti 
vabastamise aastapäeva-pidustused. 

Eesti propaganda ülesannetena võib ära märkida: 


' Rahvakasvatuse Peavalitsus — Eesti Omavalitsuse propagandaasutus, tegeles 
propaganda, ajakirjanduse, kirjastuste ja sporditöö korraldamisega; maakon- 
dades tegutsesid selle kohalikud osakonnad. 

? Eesti Rahva Ühisabi — sotsiaalhoolekande organisatsioon, asutati 1941. a. 
esialgu sõjategevuse ja punase terrori tõttu peavarju ja vara kaotanud 
inimeste abistamiseks, hiljem laienes tegevus märgatavalt. 

A. Punkt III 2. aa) all toodud takistavate psühholoogiliste faktorite 
ületamine. 

B. Saksa-Eesti saatusühtsuse teadvustamise läbisurumine mitte 
ainult ühises võitluses maailma bolševismi vastu, vaid ka tulevases 
Euroopa ümberkujundamises. (Siinjuures olgu esikohal mõttekäik, et 
eestlane peab kandma samasuguseid kohustusi ja koormisi nagu saks- 
lane; ning eestlastel tuleb avada silmad, et nad suudaks tänaseid 
sündmusi näha oma kohalikust vaatenurgast laiemalt.) 


b) Kultuuriürituste mõju 


Varsti pärast Eesti vabastamist sai eesti teatrielu jälle hoo sisse ja 
kuna eriti suurtes teatrites esitatud etendused olid piisavalt kõrgel tase- 
mel, langes neile suur osa sakslaste kultuuritarbimisest. Päris elavalt 
külastasid saksa sõdurid ja saksa tsivilistid muusikaetendusi (ooper, 
operett, kontsert) ja jäid nendega ka väga rahule, seda enam, et Tallin- 
na, Tartu ja Pärnu teatrites toodi lavale ka saksakeelseid etendusi. 

Saksa sõjaväe jaoks korraldatud meelelahutused (Dresdeni keelpilli- 
kvarteti kontsertreisid, Ilse Maudtneri tantsuõhtud jne, ka mõned rin- 
deteatrid) andsid sellel alal juurde vajalikku täiendust ja niivõrd, kui- 
võrd need olid eesti elanikkonnale kättesaadavad, vahendasid need ka 
sõjatingimustes elavat saksa kultuurielu. Toimusid ka mitmed Eesti 
teatrite ringreisid rindele. 

Võrdselt armastatud saksa ja eesti publiku hulgas on olnud 
Landessender Revali! regulaarsed saated (soovikontserdid, segaees- 
kavaga õhtud jm), mida tehti küll mitte niivõrd kunstilisest kui roh- 
kem meelelahutuslikust seisukohast lähtudes. 

Talvehooajal linastunud mängufilmide kvaliteet on viimastel nädala- 
tel paranenud. Põhimõtteliselt võib tõdeda, et elanikkond tunnetab 
sageli saksa suurfilmidele omaseid propagandatendentse liiga tera- 
vatena, nii nagu see oli “Ohm Krüger” puhul, või ei vasta filmid nende 
maitsele, nagu näiteks “Bismarck”. Suurimat huvi tuntakse nädala- 
ringvaadete vastu. Ringvaateid “Deutsche Wochenschau” juba tund- 
vad ringkonnad, kelleks on eelkõige sõdurid, soovivad nendega asen- 
dada praegu kinodes jooksvad ringvaated “UFA Wochenschau”. Nä- 
dala-ringvaadete suhtes valjeneb üldine kriitika, et need on enamasti 
oma ekraaniletuleku ajaks Eestis juba vananenud. Dokumentaalvõtteid 
sõjategevusest, millel põhineb üldine huvi nädala-ringvaate vastu, 


! Landessender Reval — Tallinna raadiojaama ametlik nimetus, mida kasutati 
saksa okupatsiooni ajal ka eestikeelsetes tekstides. 

peetakse vaid haruharvadel juhtudel konstrueerituteks või mitte tõe- 
truudeks. 

Paljud Eesti kunstinäitused Tallinnas ja Tartus on püüdnud anda 
eesti kujutava kunsti alal läbilõiget kaasaegsest loomingust. Samal- 
ajal kui skulptuur ja tarbekunst on heal tasemel, valitseb maalikunstis 
aastakümnete pikkuse Lääne kooli poolt tekitatud täielik haige sega- 
dus. Peale graafik Viiralti pole Eesti moodsal maalikunstil ühtegi tõe- 
list kunstnikku välja panna. Enamasti eelmise sajandi teisest poolest 
pärit vanade eesti meistrite tööd on puhtad ja põhjalikud, ning innus- 
tatuna kaasaegsest saksa kunstiloomingust, peaks olema võimalik viia 
eesti maalikunsti tagasi nendele alustel. 


c) Usuelu 


Endises Eesti Vabariigis viidi läbi kiriku lahutamine riigist. Kuna 
avalik elu kulges nimetamisväärsete vapustusteta, võisid kirikud, mis 
üldiselt ei omanud mingeid poliitilisi ambitsioone, pühenduda rahuli- 
kult oma siseelule. Selle rahu rikkus bolševistlik režiim. Algas vaimu- 
like ahistamine ja usuvastane propaganda. Hakkas tekkima teatud 
võõrandumine kirikust, eriti noorsoo hulgas. Pärast Eesti vabastamist 
võib jälle täheldada kirikuelu kasvavat intensiivistumist, kusjuures 
mõõduandjaks on pigem traditsioon kui kasvav religioossus. Kainele 
eestlasele on fanatism ja müstitsism võõrad asjad. Niisugust hoiakut 
võib leida vaid mõnede usulahkude juurest. 

Praegusel ajal on kirikutel põhiliselt tegemist purustatud jumala- 
kodade taastamisega ja probleemidega tühjaks jäänud hingekarjase- 
kohtade täitmisel. Evangeelne vaimulikkond on arvamusel, et kui 
Tartu ülikooli usuteaduskonda ei avata, siis ei ole lähimal ajal enam 
võimalik ülal hoida evangeelset kirikuelu. 

Õigeusu kirikus piirduvad eksarh Sergiuse ja Eesti metropoliidi 
Aleksandri vahelised diskussioonid juhtiva vaimulikkonna ja piiri- 
alade, eriti Petseri maakonna, õigeuskliku elanikkonna venekeelse osa 
probleemidega. 

Kõikide kirikute vaimulikud arutlesid elavalt riigiminister Alfred 
Rosenbergi hiljuti Riias peetud kõnet usuvabadusest hõivatud Ida- 
aladel. Selleks lubatud seaduselt oodatakse soodsat arengut. 

d) Haridusolud 


1) Kasvatus 


Kuni bolševistliku ajani oli vastavalt 1934. aastal läbiviidud kooli- 
reformile Eesti koolisüsteemi põhialuseks kohustuslik 6-klassiline 
rahvakool, mille lõpetamine oli eelduseks keskkoolile, selle lõpeta- 
mine omakorda andis õiguse asuda õppima gümnaasiumisse. Lõpeta- 
tud gümnaasium oli omakorda eeltingimuseks ülikooli või tehnilisse 
kõrgkooli vastuvõtmiseks. Erialast väljaõpet oli võimalik saada pärast 
rahva- või keskkooli lõpetamist vastavates astmelistes kutsekoolides. 

Bolševike ajal sobitati Eesti koolikorraldus vene omaga ja õppeaeg 
piirati kümnele aastale. Bolševike valitsemise ajal sai ka kool tugevalt 
kannatada. Kohe pärast vabastamist oli kogu koolikorraldus algul täie- 
likult lagunenud. Suurem osa õpetajatest oli küüditatud või mobili- 
seeritud. Osa koole oli purustatud. Sõja tõttu tunti kõikjal suurt puu- 
dust õppematerjalidest ja see mõjutas oluliselt õppetegevuse taas- 
alustamist. Alles pärast suuremate raskuste kõrvaldamist ja õpeta- 
jaskonna esialgset kontrollimist', oli võimalik 1941. aasta lõpus avada 
jälle rahvakoolid ja 1942. aasta alguses ka gümnaasiumid. Siiski ei 
jõutud normaalse õppetööni, kuna ülikarmi talve tõttu ilmnesid uued 
raskused. Mitmeid koole kasutati sõjaväe majutamiseks, paljudes 
koolides puudusid küttepuud. Maal oli õpilaste väljalangevus väga 
suur, osalt pika koolitee tõttu, osalt puuduvate riietusesemete ja jala- 
nõude tõttu. Muud raskused olid tingitud sobivate ajaloo õpikute ja ka 
muude õpikute puudumisest, mida nägid ette uued õppeplaanid. 

16. mail lõppes 1941/42. õppeaasta ja õpilased on rakendatud kooli- 
vaheajal sõja-abiteenistusse kuni selle aasta septembrini, uue kooli- 
aasta alguseni. Osaliselt on nad maal abis talupidajatel, osaliselt on 
nad vahiteenistuses kaitsepataljonide, tuletõrje või muude sõjalisi 
ülesandeid täitvate organisatsioonide juures. 

Selle aasta märtsis otsustas Haridusdirektoorium läbi viia uue kooli- 
reformi, mis on mõeldud üleminekuastmena hilisemale lõplikule re- 
formile, ühtsustamaks koolisüsteemi Saksa Riigi omaga. 

Reform näeb ette: 

1. Gümnaasiumite arvu vähendamist rahvastikupoliitilistel põhjustel 

a) Sellega vähendataks talunike laste lahkumist maalt linna. 


' Saksa okupatsiooni perioodil kontrolliti võimaliku kommunistliku tegevuse 
tuvastamiseks kõiki avalikus teenistuses olevaid isikuid (kokku ca 60 000 
isikut). 

b) Viimastel aastatel Eesti abiturientide arv ületas protsentuaalselt 
kolmekordselt vastava abiturientide arvu Saksamaal. 

2. Gümnaasiumi jagamist kaheastmeliseks 

a) Alamastmel on kaks klassi ja kõrgemal astmel on kolm klassi. 

b) Alamastme lõpetajad saavad keskmise küpsusastme. 

3. Kutse- ja ametikoolide võrgu laiendamist 

a) Seadusandlusega tuleb kutse- ja ametikoolide lõpetajatele anda 
eesõigused. 

b) Osa õpetajatest tuleb üldhariduslike õppeainete õpetamise pealt 
ümber koolitada ametikooli õppeainetele. 

4. Koolikohustus 

a) Kohustuslik õppeaasta, mis varem kestis 1. augustist 31. juulini, 
kestab nüüd 1. jaanuarist 31. detsembrini. 

b) Koolikohustuse algus tuleb viia 8. eluaastalt 7. eluaastale. 

Sellega oleks praktiliselt uuesti läbi viidud 1918. aasta Eesti esimese 
koolireformiga analoogiline reform. Kuueklassilisele rahvakoolile 
järgneb viieklassiline gümnaasium. Kuidas koolireformi läbiviimine 
tervikuna mõjub, seda näitab tulevane kooliaasta. 

Elanikkond on mõne koolireformi olulise punkti suhtes üsna kriiti- 
line. Eelkõige arvatakse, et gümnaasiumite arvu vähendamisega tahab 
saksa pool läbi viia eesti rahva “rumalakstegemise”. Ainuke punkt, 
mida üksmeelselt tervitati, oli ettenähtud kutse- ja ametikoolide võrgu 
laiendamine. 

Eesti õpetajaskonna olukorda võib nimetada halvaks. Peapõhjuseks 
on eesti õpetajaskonna majanduslik olukord. Eesti õpetajatel pole ku- 
nagi olnud head palgad; viimastel kuudel on aga õpetajate majan- 
duslik olukord sedavõrd halvenenud, et juhul kui abi ei tule, siis selli- 
sest situatsioonist tulenevad tagajärjed on nii hariduslikust kui ka po- 
liitilisest seisukohast ebasoovitavad: 

1. Naisõpetajate osatähtsus kasvab pidevalt. Väikeste palkade tõttu 
lähevad mehed koolidest minema. Sellest tingituna töötab õpetajatena 
suur arv pedagoogiliselt harimatuid inimesi. Pedagoogilise hariduseta 
õpetajate arv ulatub kuni 10% kogu õpetajaskonnast. Järelkasv õpeta- 
jate seminaridest on äärmiselt väike, nii et valikuvõimalused vähene- 
vad pidevalt. Seisuga 15.12.41 koosnes eesti õpetajaskond 38% 
meestest ja 62% naistest. 

2. Karta on, et õpetajate raske majanduslik olukord mõjutab eba- 
soodsalt nende poliitilisi hoiakuid. 

Eesti noorsoo kasvatamise põhiteguriks peaks pidama ajaloo õpeta- 
mist, mis Eesti iseseisvuse ajal oli rajatud moonutatud ja tendents- 
likule ajaloo käsitlemisele ning oli suunatud ennekõike kõige saksa- 
pärase vastu. Eesti ajalookäsitluse põhitoon oli enesekeskselt ja pide- 

valt suunatud ikka ja üha uuesti rõhutatud teesile “Eesti 700-aastasest 
orjapõlvest” aristokraatliku saksa ülemvõimu all. Praegu on senise 
ajalooõpetuse täielikuks ümberkorraldamiseks vajalik muuta esmajoo- 
nes järgmised põhielemendid: 

1. Saksa ajalugu on varasematel aegadel käsitletud ebapiisavalt või 
siis on seda ainult riivamisi ja nõrgalt puudutatud. 

2. Eesti ajaloos toodi teadlikult esile vastandumine sakslusega (Sak- 
sa rüütliordu, Balti parunid, Vabadussõda, Balti Landeswehr jne), jät- 
tes tervikuna tähelepanuta üldeuroopalikud ajaloolised asjaolud. 

3. Kõik ajalooraamatud olid koostatud ühekülgselt inglisesõbralikult. 

4. Prantsuse ajalugu ja eriti Prantsuse revolutsioon võtsid enda alla 
ülearu suure ruumi. 

Möödunud õppeaasta jooksul anti Haridusdirektooriumi poolt välja 
lühijuhendid ajalooõpetuse ümberkujundamiseks, õpetajaskonna eba- 
kompetentsuse tõttu jäi aga laiaulatuslik edu saavutamata. Õpetajate 
ringkondades arutati palju neid uusi korraldusi ja need võeti vastu 
vastakate arvamustega. Just nimelt õpetajaskond oli eriti tugevalt 
mõjutatud varasemast Eesti ajalookäsitlusest, mis käsitles Saksa 
ülemvõimu Baltikumis kui ajaloolist ebaõiglust. Seoses uue õppeaasta 
algusega ja uute ajalooõpikute ilmumisega võib oodata ka märgatavat 
mõju püüdlustele, mille sihiks on ajalookäsitluse muutmine. 


2) Noorus 


Kuni 1936. aasta sügiseni ei olnud Eestis koolivälise noorsootöö 
riiklikku korraldust. Eksisteeris terve rida väiksemaid ja suuremaid 
noorsoo-organisatsioone, mis viisid oma tööd läbi kas eraõiguslike 
ühingutena või siis poolriiklike organisatsioonidena. Kasvav teadmine 
noorsooühenduste kasvatustöö tähendusest viis 1936. aasta sügisel 
noorsoojuhi ameti loomiseni Haridusministeeriumi juurde ja varsti 
pärast seda ilmus ka seadus noorsoo organiseerimise kohta. Seadus ei 
näinud ette riikliku noorsoo-organisatsiooni loomist, vaid see määras 
kindlaks, missugustesse noorsooliitudesse on lubatud astuda. Lubatud 
noorsooliitudest võib nimetada esmajärjekorras “Noored Kotkad” ja 
analoogilist tütarlaste organisatsiooni “Kodutütred”. Organisatsioon 
oli otsestes sidemetes Kaitseliiduga ja oli rangelt rahvusliku suunitlu- 
sega, tugeva rõhuga olemasolevale omariiklusele. Organisatsioon loo- 
di 1930 ja sellel oli ümmarguselt 24 000 liiget. 

Suuruselt teise organisatsioonina võib nimetada “ÜENÜ” — Ülemaa- 
line Eesti Noorsoo Ühendus. See oli asutatud Vabadussõjast väljakas- 
vanuna 1919. aastal ja ühingul oli umbes 12 500 liiget. ÜENÜ-st ei 

saa rääkida kui noorsoo-organisatsioonist Hitlerjugendi' mõttes, vaid 
oma olemuselt oli see pigem seltskondlik ühing. Suurem osa selle 
liikmetest olid noorukieast väljas. 

Skaudid ja gaidid olid Eestis juba teistest maadest tuntud ana- 
loogilise iseloomuga. Nad olid Skautide Maailmaliidu liikmed. Siin- 
juures ei saa küll juttu olla mingist erilisest inglise orientatsioonist. 
Organisatsioon püüdis säilitada oma rahvuslikku iseloomu. Skaute oli 
Eestis umbes 4000. 

“NMKÜ” ja “NNKÜ” (Noorte Meeste / Naiste Kristlik Ühing) olid 
analoogilised oma ameerika vastetega YMCA ja YWCA. Need ühin- 
gud loodi Vabadussõja ajal 1919 ameeriklaste poolt; NMKÜ on võr- 
reldav ÜENÜ-ga, ka oli NMKÜ rohkem seltskondliku laadi ega tege- 
lenud üksnes noorsootööga saksapärases mõttes. 

Peale nende olid veel “Ülemaaline Maanoorte Ühendus”, “Eesti 
Noorsoo Spordiühing” ja “Eesti Noorte Punane Rist”. Need ühingud 
olid küll vähemtähtsad ja neil oli ka oluliselt väiksem liikmeskond. 

Kokkuvõtlikult võib öelda, et Eesti noorsoo-organisatsioonidel puu- 
dus oma poliitiline dünaamika ja tahe iseseisvaks juhtimiseks. Noor- 
soo töö oli suures osas hooldustöö ja enamasti allutatud koolide ja 
kooliametite järelevalvele. Seda võis iseloomustada kui täiendust 
koolitööle, kuigi toonitati, et õpetajad ei tohi kõike ise ära teha, vaid 
peavad noorsugu iseseisvusele ärgitama. 

Bolševike võimuletulekuga algas kõigi nende noorsooühingute likvi- 
deerimine. Nende varad ja omandid võeti ära ja anti “Kommunistliku 
Noorsooühingu” käsutusse. Teised noorsoo-organisatsioonid peale 
“komnoorte” keelati ära ja bolševistliku surve all suri välja kogu vaba 
noorsooliikumine. “Komnoored” ei omanud erilist tähendust, kuna 
sinna kuulusid vaid juhuslike kommunistlikult meelestatud perekon- 
dade vähesed pojad ja tütred. 

Vaatamata kõigele säilis Eesti noorte hulgas soov organiseerumise 
järele. Kohe pärast sakslaste sissemarssi läksid noored noorsoo-orga- 
nisatsioonide veel allesjäänud juhtide juurde mõttega taasalustada or- 
ganisatsioonide tööd. Selle probleemiga tegelesid ühingute endised 
juhid, kuid jõuti selgusele, et praegu õigustab oma olemasolu vaid 
ühtne ja tsentraalselt juhitav organisatsioon. Saksa ametivõimud jäid 
nende soovide suhtes äraootavale seisukohale. 

Alles selle aasta jaanuaris, kui üks noorsoojuht kohtus kindralkomis- 
sariga, algas töö uue organisatsiooni loomiseks. Pärast hädavajalike 
eeltööde lõpetamist andis kindralkomissar oma kirjaga 20.4.1942 
Eesti Omavalitsuse juhile dr. H. Mäele loa luua maakondlikud noor- 


! Hitlerjugend — Saksa riiklik noorsoo-organisatsioon 1933-1945. 

soo-organisatsioonid. Vastavalt juhendile pidi selle organisatsiooni 
juhtimine toimuma eraldi igas üksikus maakonnas. Ühtse juhtimise 
kindlustamiseks ja piirkondlike noorsoojuhtide toetamiseks tuli luua 
maakondlikud nõustamisstaabid ja ülemaaliseks juhtimiseks nõusta- 
misstaap kindralkomissari juures. 

Selle plaani läbiviimiseks tuli lähetada piirkonnakomissaride juurde 
Hitlerjugendi juhte, kes peaksid pühenduma üksnes maakondlike 
noortejuhtide kontrollimisele ja nõustamisele. 

Kuna hiljem langes ära Hitlerjugendi juhtide rakendamine, tuli 1942. 
aasta juunis valida uus organisatsioonivorm. See näeb ette maakond- 
like noorsoo-organisatsioonide ühendamise ülemaaliseks noorsoo- 
organisatsiooniks, nõustamisstaap langeb ära ja see asendatakse üle- 
maalise noorsoojuhiga, kelle ülesandeks on vajaliku usalduse loomine 
saksa ja eesti juhtkonna vahel. Positiivse arengu peaks kindlustama 
noorsoo- ja spordiosakondade lahutamine Haridusdirektooriumist ja 
eesti leitnandi Kalkuni asumine noorsootöö etteotsa. 

Uue noorsoo-organisatsiooni sihid ja ülesanded on järgnevad: 

“Kasvatada noortest vaimult ja kehalt tublid ja terved inimesed; tu- 
gevad, tõearmastajad, ustavad ja seltsimehelikud sõdurid, kes annavad 
oma panuse üldsuse heaks, jättes kõrvale isiklikud eelistused ja sei- 
suslikud erinevused; kasvatada kodumaa armastust, koolis ja ameti- 
kohal kõrgeimate ideaalide poole püüdlevaid noori inimesi, kes hoolit- 
sevad perekonna kui rahva jõuallika eest, hoolitsevad kodumaa kul- 
tuurivarade ja traditsioonide eest, löövad jäägitult kaasa saksa ja eesti 
rahva ühises võitluses bolševismi vastu ning Adolf Hitleri juhtimisel 
teevad koostööd Euroopa rahvaste eluruumi kindlustamiseks”. 

Organisatsioon alustab tööd uue õppeaasta alguses. Seni on vaid 
valitud maakondlikud noorsoojuhid. Kuigi nende juhtide valik põrkus 
suurtele raskustele, valiti siiski välja teatud kindel ja ühtne juhitüüp. 
Pärast kaheksapäevast ettevalmistavat laagrit lähevad maakondlikud 
noorsoojuhid juuli lõpus Saksamaale, et kohapeal Hitlerjugend'i kas- 
vatusasutustega tutvuda.' 


3) Sport 


Eesti rahva huvi spordi vastu tärkas juba möödunud sajandi kaheksa- 
kümnendatel aastatel, kusjuures arenevast tööst järelkasvuga saab küll 
rääkida ainult viimasel kolmel aastakümnel. Esimesed impulsid saadi 


' Eelnevalt oli vaatluse all, ilma seda mingil põhjusel nimeliselt nimetamata, 
organisatsiooni “Eesti Noored” loomine. 

sakslastelt ning Soomest-Skandinaaviast. Eriti sobib eestlastele raske- 
jõustik, eelkõige maadlus. 

Pärast Vabadussõda 1918/1919, kus moodustati “Kalevi” spordi- 
seltsist isegi vabatahtlike väeosa, koondati Eesti spordielu Eesti Spor- 
di Keskliidu ja Eesti Olümpiakomitee juhtimise alla. 

Viitel olümpiamängudel on osalenud 103 Eesti tegevsportlast, tuues 
koju kaasa kuus kuld-, kuus hõbe- ja üheksa pronksmedalit. Olümpia- 
võitjaid, Euroopa meistreid ja maailmameistreid, keda on Eestis olnud 
peale raskejõustiku veel kergejõustikus, suusatamises ja jääpurjeta- 
mises, austatakse kui rahvuskangelasi, seda eriti noorsoo hulgas. 1940. 
aastal oli Eestis 21 eriala- ja maakondlikku spordiliitu 154 ühinguga. 

Bolševism võttis tarvitusele abinõud Eesti sportlaskonna vastu, nä- 
hes neis võimalikku rahvusliku vastupanu tugikohta. Enamik tipp- 
sportlasi, nagu ka keskliidu juhtkond küüditati; poltitilistelt seisu- 
kohtadelt suruti kogu organisatsiooni sisse bolševistlikud usaldus- 
isikud ja nõnda tabas spordielu täielik allakäik. 

Pärast Eesti vabastamist näitas eriti noorem põlvkond üles väga suurt 
sportlikku tegutsemistahet. Spordiosakonna loomine Haridusdirek- 
tooriumi juurde pole aga, tänu selle aasta alguses osakonna juhatajana 
tööle hakanud insener Jaaksoni ebakompetentsusele, pannud veel 
kindlat alust edasisele sporditööle. 


e) Teadus ja kõrgkoolide probleemid 


Bolševistliku režiimi ajal 1940/41 jäid Tartu Ülikool ja Tallinna 
Tehnikaülikool püsima. Tartu Ülikooli juures suleti kaheksast teadus- 
konnast ainult usuteaduskond ja majandusteaduskond liideti Tehnika- 
ülikooliga. Tegevuse lõpetasid teaduslikud instituudid nagu Eesti Tea- 
duste Akadeemia ja Loodusvarade Uurimise Instituut Tallinnas, sa- 
muti Tartus asuvad teaduslikud seltsid. Suuremas osas jäid õppejõud 
vallandamisest ja küüditamisest puutumata. Nad pääsesid 1941. aasta 
juulikuu oletatavast uuest küüditamis-aktsioonist Tartu linnas sõja- 
sündmuste ja Tartu vallutamise tõttu saksa sõjaväe poolt. 

Tartu Ülikooli ja samuti ka Tallinna Tehnikaülikooli varad kanna- 
tasid sõjasündmuste tõttu suhteliselt vähe. Tartus põles ruumide si- 
sustusest ära ainult 6 %; Tallinnas tõi kahju materjalide hävimine, 
milleks olid põhiliselt raamatud. 

18.7.41 pandi ülikooli komissarlikuks rektoriks bolševistliku režiimi 
eelne prorektor professor dr. Kant. Tehnikaülikooli rektoriks sai pro- 
fessor Livländer. Mõlemad rektorid, kelle ka hiljem saksa tsiviil- 
valitsus ametisse kinnitas, pühendusid alguses peaasjalikult kõrgkooli- 
de omandi kindlustamisele, sõjakahjustuste kindlakstegemisele ja sa- 

muti ka ettevalmistustele õppetegevuse taasalustamiseks. Tartu Üli- 
koolile anti tagasi majandusteaduskond. 

Alates 20. novembrist 1941 toimusid kõigis teaduskondades lõpu- 
eksamid nendele üliõpilastele, kes olid oma stuudiumi lõpetanud. 
Mõlemas kõrgkoolis algas õppetöö 1942. aasta jaanuari lõpus; Tehni- 
kaülikoolis täies ulatuses, Tartu Ülikoolis ainult meditsiinitea- 
duskonnas ja selle farmakoloogiaosakonnas, veterinaaria- ja põlluma- 
jandusteaduskonnas ja viimase metsandusosakonnas, osaliselt ka ma- 
temaatika- ja loodusteaduskonnas, niivõrd kui nende õppetöö puudu- 
tas õppeaineid, millel oli eelpoolnimetatud teaduskondade jaoks sis- 
sejuhatav tähtsus. Ülejäänud teaduskondades sooritati vaid lõpu- 
eksameid. Eksamite sooritamisega seotud ülesannete kõrval pühendu- 
sid mittetöötavate teaduskondade õppejõud teaduslikule uurimistööle. 
Praegusel ajal töötatakse eesti-saksa ja saksa-eesti erialaste termino- 
loogiliste sõnaraamatute väljaandmise kallal. Õppejõude haarati saksa 
ja kohalike ametivõimude poolt mitmesuguste aruannete koostamise 
tööle. Mõned instituudid, nagu geograafia, majandusgeograafia, geo- 
loogia ja zooloogia instituudid tegid head ja vajalikku tööd, valmista- 
des arvukalt statistilisi kaarte ja kartogramme peamiselt SD jaoks.' 

Kahesemestriline õppeaasta kestis lühendatud vormis mõlemas 
kõrgkoolis 28. jaanuarist kuni 23. juunini. Eksamid toimusid kuni 15. 
juulini. Vaatamata sõjaseisukorrast tingitud raskustele, olid õppetöö 
intensiivsus ja tase normaalsed. Tartu Ülikooli üliõpilaste üldarv oli 
1172, sellest meditsiiniteaduskonnas koos farmakoloogilise osakon- 
naga 609, veterinaariateaduskonnas 85, põllumajandusteaduskonnas 
koos metsandusosakonnaga 265. Mittetöötavates teaduskondades soo- 
ritasid 213 üliõpilast lõpueksamid. 28 isikule omistati teaduslik kraad, 
neist 18 sai magistrikraadi ja 10 doktorikraadi. Tehnikaülikooli üli- 
õpilaste arv on 428. Edukalt sooritati 6 lõpueksamit. 

Mõlemas kõrgkoolis peetakse üliõpilastele saksa keele kursusi ja 
kõikides teaduskondades õpetatakse saksakeelset erialast terminoloo- 
giat. 

Möödunud talvel segas õppetöö läbiviimist märgatavalt küttemater- 
jali puudus. Saabuva talve vajaduste katmiseks on kõik kõrgkoolide 
õppejõud ja üliõpilased kohustatud osalema turba- ja küttepuude va- 
rumisel. 

Ülikooli senini töötavates teaduskondades esineb suuri raskusi vaja- 
like materjalide, kemikaalide jne puuduse tõttu, nii et osaliselt on 
praktiliste harjutuste läbiviimine võimalik ainult piiratud arvul. Sama 


! Siin peetakse silmas okupeeritud alade igakülgset tundmaõppimist, uurimist 
ja kirjeldamist, mis oli Julgeolekuteenistuse üheks peamiseks töösuunaks. 

käib ka Tehnikaülikooli kohta, eriti mis puudutab mäeteaduskonda, 
kus eriti kaevatakse aparaatide ja vahendite puudumise üle. 

Seni suletud teaduskondades, välja arvatud usuteaduskond, alusta- 
takse loengutega uue semestri alguses. Raskusi valmistab siingi mõne- 
del ajaloo ja avalik-õiguslike õppeainete alal puudus õppejõududest, 
eriti sellistest, kes oleksid poliitiliselt sobivad nendele nõudlikele ala- 
dele. 

Tartu Ülikooli ringkondade poliitilis-maailmavaateline hoiak on alati 
vajutanud oma pitseri kogu Eesti haritlaskonnale. Juba Eesti Vabariigi 
algusaastatel oli anglofiilse valitsuse toetusel juhtivate ülikooliring- 
kondade püüdluste eesmärgiks suruda kõrvale teistest rahvustest õppe- 
jõud ning seda isegi teaduslike huvide arvel. Varsti viis see võitlus 
ebasoosingusse saksa rahvusgrupi, millega algaski poliitilis-maailma- 
vaateline ja kultuuriline eemaldumine Saksamaast. Saksa rahvus- 
grupp, kes oli kõigist rahvusvähemustest arvuliselt suurim ja ka tea- 
duslikult tähtsuselt kaugelt teistest üle, kannatas ka selle all kõige roh- 
kem. Eemaldumist Saksamaast soodustati ja propageeriti ajaloofaktide 
vale ja tendentsliku tõlgendamisega, mis põhjustas Eesti noorema su- 
gupõlve jõudmist šovinismi, kus lükati kõrvale kõik Saksamaaga 
seonduv ja nähti Eestile vajalikuna laiaulatuslike suhete hoidmist Ing- 
lismaaga. See ei välistanud aga selle ringkonna sisemisi erimeelsusi. 
Juba vabariigi algusaastatel algasid võimupoliitilistel ja majanduslikel 
põhjustel korporatsioonide ja üliõpilasseltside vahel võitlused, mis aja 
jooksul teravnesid ning ilmnesid kõigil elualadel ja jätkuvalt tänini. 
Kohe pärast maa vabastamist tulid need vastuolud eriti selgelt välja: 
vanu vastuolusid, mis väljendusid isiklike intriigidena, esines seda- 
võrd massiliselt, et ametivõimud pidid neid sihikindlalt maha suruma. 
Üliõpilasseltsid arvavad, et neile tehakse ülekohut, kuna endistel Va- 
badussõjalaste Liidu liikmetel, kes enamasti kuulusid korporatsiooni- 
desse, on sisepoliitiliselt suurem mõjuvõim. 

Ülikooli rektorit rünnatakse tema väidetava saksasõbralikkuse tõttu. 
Eesti Omavalitsuse juhti dr. Mäed süüdistatakse eesti rahva reetmises. 
Euroopa uus kord leiab vaid harva mõistmist. Saksasõbralikud ülikoo- 
li-ringkonnad on raskes seisus sellise opositsiooni tõttu. 

Üliõpilaskonna juht Reinhold, kes seniste ärakeelatud üliõpilas- 
organisatsioonide asemel organiseeris uue suunitlusega üliõpilaskon- 
na, pidi alguses pidama võitlust tugeva opositsiooni vastu, mis on küll 
aegamööda nõrgenenud. Reinhold ei ole aga ikka veel autoriteeti saa- 
vutanud, samuti puuduvad tal mõjukad kaastöötajad. Seni on üliõpi- 
laskonna tegevus piirdunud sõjatingimuste tõttu raskendatud organi- 
satsiooni ülesehitamisega. Rangelt organiseeritud ja distsiplineeritud 
üliõpilaskonna puudumine tuleb muuseas ilmsiks teaduskondade si- 

sestel sõpruskohtumistel, kus sageli toimuvad ebaväärikad üleastumi- 
sed, mis heidavad varju tervele noorsoole. Samuti nagu õppejõudude 
puhul, on ka üliõpilastel silmatorkavalt ülepingutatud rahvuslik hoiak, 
mis tulevasele Euroopale on arusaamatu. Uuel semestril peaks raskus- 
kese olema asetatud vastavale kasvatustööle ja mõjutamisele. 

Tehnikaülikoolis, mis enam pühendub praktilisele tööle ja prakti- 
listele elukutsetele, ei ole poliitiline huvi nii ergas kui humanitaar- 
teaduslikult orienteeritud Tartu ülikooli ringkonnas. Lisaks mõjub veel 
see, et Tehnikaülikoolis, mis oli 1936. aastani tehnikum, ei ole üliõpi- 
laskorporatsioone ja -seltse. Tervikuna vaadates puudub õppejõudude 
ja üliõpilaste poliitiliste hoiakute hulgas Tartule omane ülepingutatud 
rahvuslus. 


3. Rahvus ja rahvatervishoid 


a) Rahvussakslased Eestis 


Tänapäeval on 2072 Eesti kodakondsusega isikut, kes peavad ennast 
sakslaseks. Enamuses on tegemist isikutega, kellel pole sakslusega 
midagi pistmist ja kes ainult konjunktuuri tõttu seda taotlevad. Rah- 
vussakslasi, kellel olnuks õigus osaleda mõlemas ümberasumises 
(1939/40 ja jaanuar-märts 1941), kes aga sellest õigusest siiski loobu- 
sid, võiks praegu kogu maal olla umbes 6—700. Suuremalt jaolt on 
tegemist vanemate inimestega, enamasti naistega, kes erinevatel põh- 
justel (haigus, vanus, puudulik otsustusvõime, segunemine eestlas- 
tega) jäid mõlemast ümberasumisest maha. Umbes 150 ümberasumis- 
õigusega isikut pidasid teisel ümberasumisel lepinguvastaselt kinni 
bolševikud. Umbes pooled nendest rahvussakslastest küüditati. Praegu 
ei esine ei tunnustatud ega ka väidetavate rahvussakslaste erilisi polii- 
tilisi väljaastumisi. Nad on asutanud Tallinnas väikese kirikuko- 
guduse. 1939. aasta sügisel, kui algas Eesti saksa rahvusgrupi ümber- 
asumine, võis sakslaste arvu Eestis hinnata ümmarguselt 18 000. Sak- 
sa Kultuuromavalitsuses oli nendest registreeritud umbes 14 000. 
1939. aasta ümberasumisel osales 15 000 isikut, rahvussakslased, rii- 
gisakslased ja nende sugulased. Järelümberasumisel 1941 aasta jaa- 
nuarist-märtsini osales üle 8000 isiku. Sel korral oli tegemist ülejää- 
nud rahvagrupiga, kes majanduslike põhjuste tõttu ei teinud kaasa 
esimest ümberasumist; lisaks sellele arvukalt eestlasi, kes suutsid 
tõestada oma osalist saksa päritolu või olid sakslastega suguluses. 

19. sajandi teisel poolel muutus eestlaste ja sakslaste arvuline suhe 
tugevalt viimaste kahjuks. Nii oli viiekümnendatel aastatel 16 eestlase 
kohta üks sakslane, 1918. aastal ulatus see suhe aga juba 50 1. Nende 

muutuste põhjused on: Bismarcki Saksamaa tugevnemisega kaovad 
väljarändajate hulgad, teiselt poolt suur baltisakslaste väljaränd sise- 
Venemaale ja lõpuks eestlastega võrreldes väiksem sündide arv. 


b) Eestlased Eestis 


Eestlaste soome-ugri päritolu, mille kohta oletatakse, et nad ilmusid 
juba rahvaste- rändamise ajal praegu nende poolt asustatud aladele, 
ilmneb tänapäeval oluliselt veel vaid keeles. Rassiliselt kujutab täna- 
päeva eesti rahvas endast segu põhja ja idabalti rassist, kusjuures 
põhja osa domineerib. Rassilisest seisukohast kuuluvad eestlased pea- 
aegu eranditult europiidsesse rassigruppi, nimelt põhja ja idabalti ras- 
si, keda mõlemaid on Eesti elanikkonna hulgas peaaegu võrdselt: 26% 
puhtast põhjarassist ja 28% puhast idabalti rassist; kusjuures kaasa 
arvates vene alad, ca 9% elanikkonnast, muutub suhe idabalti rassi 
kasuks. Mõlema tüübi segunemisel on suhteliselt tugevalt esindatud 
hele segatüüp (32%), tumedajuukseline segatüüp on üsna haruldane 
(10,8%), puhast tumedajuukselist tüüpi on ainult 2,2%. Põhjarass on 
ülekaalukalt esindatud Lääne-Eestis, idabalti rass enamasti maa ida- ja 
kaguosa piirialal, kus on rohkem venelasi. 

Lätiga võrreldes on Eesti rassiline pilt märgatavalt puhtam. Lätis on 
puhta põhjarassi osa koguarvust ainult 18%, idabalti osa seevastu aga 
32,8%. 

Eesti rahva rassiline koosseis on peamiselt taandatav tõigale, et ikka 
ja jälle juba eelajaloolisel ajal riivasid nende asumisala Vene ruumi 
rändavad skandinaavia-germaani suguharud, kusjuures juba enne 
sakslaste “sissepurjetamist” (Aufsegelung) 13.sajandil võib täheldada 
mitmeid pikema või lühemaajalisi germaani elementide kinnistumisi 
Balti ruumis. 13. sajandil Saksamaalt ja osaliselt ning ajutiselt ka Taa- 
nist lähtuv rasketes võitlustes läbiviidud maa kristianiseerimine pani 
aluse saksa rüütlite ja kaupmeeste paikseks muutumisele, millest kas- 
vas välja üle 700 aasta maa ajalugu määranud baltisaksa ülemkiht. 
Saksa ülemvõim piirdus alguses poliitiliste ja majanduslike võtme- 
kohtade hõivamisega, samuti ka kaitse teostamisega. Rüütelkonda 
võeti vastu isegi mõni üksik eesti silmapaistev perekond, kuivõrd need 
allusid uuele korrale. 1343. aastal järgnes eestlaste ülestõus ja pärast 
selle mahasurumist muutus eestlaste olukord oluliselt halvemaks. 
Liiatigi algas samuti nagu ülejäänud Euroopas see sotsiaalpoliitiline 
areng, mis viis aja jooksul pärisorjuseni. Saksa-eesti suhe muutus 
sotsiaal- ja agraarpoliitiliseks probleemiks. Linnades elasid ülekaalu- 
kalt sakslased, maal oli suurmaavaldused eranditult sakslaste käes. 
Kuigi sakslased ei teinud midagi selleks, et eestlasi kui rahvust teadli- 

kult hävitada, vastupidi — saksa initsiatiivile võib tagasi viia hilisema 
eesti rahvakoolide, seltside jms rajamise — vaatab eesti rahvas sellele 
oma ajaloo olulisele etapile tagasi kui rahvuslikule rõhumisajale. 
Heameelega ei tunnustata, et kultuurielu viljelemise kõrval, näiteks 
eesti kirjakeele ja kirjanduse loomine, said saksluse vahendusel kogu 
maale ja nii ka eesti rahvale osaks Lääne tsivilisatsiooni saavutused. 

Saksamaalt sissetungiva valgustuse mõjul viidi rüütelkonna poolt 19. 
sajandi alguses tsaaride vastupanule vaatamata läbi sotsiaalsed refor- 
mid, mis lõpptulemusena kaotasid pärisorjuse. Sellest tärganud pinge- 
langus saksa-eesti suhetes ei pidanud kaua vastu. Kuigi eestlastel oli 
nüüd suures ulatuses võimalik tõusta sotsiaalselt kõrgemalseisvatesse 
ühiskonnakihtidesse, mis tavaliselt oli seotud ka loomuliku saksastu- 
misega, lõi järjekordselt saksluse ja eestluse vahele kuristiku 19. sa- 
jandi teisel poolel panslavismi poolt maale toodud liberalismi idee, 
mis süvenes veelgi pärast pärisorjuse lõppu, mil talupoegadele päri- 
seks osta antud maa suurus eestlasi ei rahuldanud. Liberalism lõhkus 
ära ka saksluse ja sellel ei olnud enam jõudu ennast kaitsta kahelt 
poolt tulevate rünnakute vastu (ülalt venelaste panslavism ja alt eest- 
laste rahvuslus). Eestlaste jaoks muutus rahvusliku võitluse olemus 
juba enam sotsiaalseks. Teravik suunatud saksa ülemkihi poole, tegid 
eestlased kaasa 1905. aasta revolutsiooni, mis pärast Jaapani sõja õn- 
netut lõppu raputas tsaaririiki 1917. aasta riigipöörete eelkäijana. Pä- 
rast demokraatliku duumareformi läbiviimist õnnestus eestlastel liht- 
häälteenamuse põhimõttel saada kohalikud omavalitsused oma kätte. 
1917. aasta sotsiaaldemokraatlik ja bolševistlik revolutsioon murdis 
lõplikult saksluse ülemvalitsuse Eestis. 

Kuigi Eesti juhtkond tegi 1917. aasta kevadel katse kindlustada Ees- 
tile kui autonoomsele osariigile sotsiaaldemokraatliku Venemaa raa- 
mides teatud enesemääramine, siis selle lootuse purustas 1917. aasta 
sügisel Oktoobrirevolutsioon. Bolševism suunas terrori ka Eesti de- 
mokraatide vastu, kes asusid toetuma üha tugevamalt võidu eel seis- 
vatele Lääneriikidele. Sellest hoiakust ei loobutud ka siis, kui 1918. 
aasta kevadel saksa okupatsioon maa ja rahva bolševistlikust terrorist 
vabastas. Veidi enne saksa sõjaväeosade sissemarssi Tallinnasse (24. 
veebruaril 1918) kuulutati välja Eesti Vabariik. Sellele järgneval ajal 
seisid juhtivad Eesti ringkonnad vastu saksa okupatsioonivõimude 
katsetele osaleda tollal plaanitud Saksa keisririigi koosseisu kuuluvas 
Balti hertsogiriigis. 

Pärast Saksamaa kokkuvarisemist Novembrirevolutsioonis 1918. 
aastal, osutas väike kildkond eesti rahvuslasi hilisema presidendi Pätsi 
juhtimisel vastupanu uuesti sissetungivale bolševismile. Alles pärast 
soome abivägede sekkumist ning baltisaksa elanikkonna jõulise tegut- 

semise kaasabil, õnnestus mõnetuhandelisel Eesti sõjaväel saavutada 
võit ja peatada jaanuari alguses 1941' Tallinna all bolševistlik rünnak. 
Alles pärast seda sündmust tekkis laiades massides elav usk iseseisvu- 
sesse. 

Veel edukalt kulgevate bolševismivastaste võitluste ajal võeti käsile 
sakslaste suurmaavalduste jagamine, mis oli kõige põletavam agraar- 
poliitiline probleem. Selleks andis psühholoogiliselt soodsa võimaluse 
kokkupõrge Lätis bolševismi vastu võitlevate saksa Baltikumi väge- 
kult selgitamata. See eestlaste hulgas väga populaarne sõjakäik lõppes 
Eesti vägede võiduga ja juba kevadel püstitatud küsimus saksa suur- 
maavalduste võõrandamisest lahendati kiiresti ja radikaalselt, lõpeta- 
des sajanditepikkuse agraarpoliitilise vastuolu ühekülgselt eestlaste 
kasuks. 

Varade võõrandamisega pandi äsjaloodud riiklusele märkimisväärne 
rahvamajanduslik alus, kusjuures riik sai üle 50% maa omanikuks, 
ilma et riigi rahandus oleks ennast koormanud nimetamisväärsete hü- 
vitustega Saksa poolele. Sõjajärgsed aastad möödusid seni maata ol- 
nud elanikonnale nende suurte väärtuste jaotamise märgi all. Eesmär- 
giks seatud terve talupoegade keskklassi loomine õnnestus 1930. aas- 
tatel pärast mitmeid eksperimente, kui tänu Saksa majanduse taasta- 
misele pärast 1933. aastat elavnes oluliselt põllumajandussaaduste 
väljavedu Saksamaale. Kuni selle ajani takistasid agraarreformi kor- 
raldamise vead, ülemaailmne majanduskriis ja puudulikud müügivõi- 
malused maa ümberjagamise positiivseid mõjusid. 

Eesti iseseisvuse esimesi aastaid ilmestavad samad tunnused ja vead 
nagu see oli sellel ajal omane enamikele idapoolsetele väikeriikidele. 
Poliitiliselt lääneriikide juhtimisel arenes välja ülemkiht, mille inim- 
tüübiks oli “self-made-man”, kes kujutas endast kitsastest oludest 
vastutusrikkale kohale tõusnud inimest. Noor riigikord põdes läbi kõik 
parlamentaarsuse lastehaigused. Eesti põhiseadus oli Euroopa kõige 
demokraatlikum, kuna isegi presidendi ametikohta ei olnud ja see 
ametipost täideti pidevalt vahelduvate peaministritega. Tugevaim po- 
liitiline jõud oli Põllumeestekogud, selle eesotsas oli kõige enam 
imetletud Eesti riigimees Konstantin Päts. Opositsiooni tuumaks sai 
Rahvaerakond Jaan Tõnissoni juhtimisel, kellel kui Eesti omariikluse 
eesvõitlejal oli ka eriline autoriteet Tartu akadeemilise haritlaskonna 
hulgas. Oma hoiakult väikekodanlik eesti sotsiaaldemokraatia sai aja 
jooksul jõudude kaalukeeleks. Kuigi kõik need parteid võitlesid innu- 
kalt üksteisega, valitses ometi juhtivate poliitikute vahel tõeline soli- 


! Viga dokumendis, peab olema 1919. 

daarsus, et säilitada iseenda eesõigust ülejäänud rahvakihtide hulgas. 
Välistatud olid ainult väikesearvulised vasakradikaalsed ja kommu- 
nistlikud elemendid. Riigikogu liikmete egoistlik tegutsemine võimal- 
das kolmekümnendate aastate alguses laiade masside hulgas tekkida 
kasvaval rahulolematusel valitseva korraga. Selle võttis osavalt üles 
uus kujunev faktor, nn Vabadussõjalaste liikumine ja surus läbi uue 
põhiseaduse. 1934. aasta märtsis õnnestus tolleaegsel esimesel riigi- 
vanemal Pätsil kasutada ära talle põhiseadusega antud õigusi ning 
peatada järjest laienev Vabadussõjalaste liikumine. Kuna ta alustas 
vabadussõjalaste poolt esitatud reformiprogrammi punkt punkti haaval 
täitmist ja kuna majanduspoliitiline toetumine Saksamaale tõi kaasa 
heaolu kasvu, siis hakkas Vabadussõjalaste liikumine silmnähtavalt 
pinda jalge alt kaotama, kuni 1936. aastal järgnes Luxemburgi põge- 
nenud vabadussõjalaste juhi Sirk'i surm, millega see liikumine mine- 
tas sisepoliitilise tähtsuse. 

Eesti rahva iseseisvuse viimased aastad olid suureneva heaolu ja 
sellega käsikäes kasvava iseteadvuse periood. Osava poliitilise ma- 
nööverdamisega Euroopa riikide, eelkõige Saksamaa ja Venemaa 
vastuolude keskel, arvati endale olevat kindlustanud vaikuse ja rahu. 
Oma sellises peaaegu idüllilises olukorras võttis Nõukogude Liidu 
äkilisest sissetungist täielikult rabatud rahvas selle vastu ilma vastu- 
hakuta. Eesti pool ei osutanud mingit nimetamisväärset vastupanu ei 
esimese okupeerimise ajal 1939. aasta sügisel, kui hõivati baasid, ega 
ka 1940. aasta juunis, vene okupatsiooniväe kaitse all lavastatud riigi- 
pöörde aegu. Veel tänaselgi päeval ei saada aru, et selline asjade areng 
põhines lõppude lõpuks mõjukate Eesti poliitikute põhjapanevatel vi- 
gadel. 

Bolševistliku režiimi ajal süvenes eestlastes juba nende esimesest 
kokkupuutest bolševismiga 1917/18 pärinev vastumeelsus selle vastu. 
Vastumeelsus tuleneb rohkem individualistlikest motiividest kui bol- 
ševismi täielikust ja arenenud teadvustamisest. Alles ägeneva terrori 
surve all ärkas pikkamööda selle teadvustamine, millega seoses tuleb 
eriti nimetada veidi enne sõja puhkemist bolševike poolt läbiviidud 
massilisi küüditamisi. Vaatamata kommunistliku korra kogu eitami- 
sele, ei olnud kuni selle ajani veel laiade masside teadvusse jõudnud 
bolševismi lõppeesmärgi sisu — Eesti rahva hävitamine, või vähemalt 
eestlaste kõrvaldamine nende poolt asustatud aladelt. 

Ägeda bolševistliku terrori tõttu ei suutnud üksikud eesti aktivistide 
grupid, kes igati püüdsid kahjustada bolševismi, eriti üksteisega ühi- 
neda. Mõnedel neist õnnestus ühineda Saksa sõjaväeosadega ja sõja- 
käigu ajal läbi Eesti võisid tänu selliste gruppide olemasolule vene 
rinde tagalas tegutseda saksa poolt saadetud langevarjurid jms. Siia 

hulka kuuluvad ka niinimetatud “metsavennad”, kes pärast sõja puh- 
kemist Saksamaa ja Nõukogude Liidu vahel bolševistlike haarangute 
eest metsa põgenesid ja varjasid end seal sageli kuude kaupa, olles ise 
halvasti varustatud ja peaaegu relvastamata. Kuna need metsavendade 
grupid teostasid sageli väikeseid võitlusaktsioone bolševike tagalas, 
sealjuures saksa rinde lähenemisega üha rohkem, ning seejärel algata- 
sid vahetult pärast Saksa vägede sissemarssi Omakaitse üksuste loo- 
mise, saab neile praegu osaks peaaegu legendaarne austus eesti rahva 
poolt. Nende tegutsemises püütakse leida kinnitust sellele, et Eesti 
vabastati mitte ainult tänu sakslastele, vaid ka eestlased ise aitasid 
sellele kaasa. 

Praegustes saksa-eesti suhetes võib kohata eesti rahva poolt saksa 
tsivilisti suhtes erinevaid hinnanguid. Saksa sõduris nähakse bolše- 
vistlikust ikkest vabastajat, ta on populaarne ja tema kohta vaevalt et 
tehakse kriitikat, samas saksa tsiviilametnikus nähakse egoistlikku 
saksapoolsete huvide kandjat. Elanikkond jälgib saksa tsiviilametnike 
käitumist viimase üksikasjani ja kui vaid leitakse põhjus nende kriti- 
seerimiseks, siis sageli seda heameelega ka tehakse. 

Suuremaid saksavastaseid rühmitusi pole veel täheldatud. Praeguseni 
on kõige enam saksavaenulikku kriitikat teinud varasemad juhtivad 
haritlaste ringkonnad. Ka võib teatud saksavaenulikkust märgata 
Omakaitse juhtkonnas. Senini on see väljendunud siiski vaid väikse- 
mates libastumistes, nagu pahatahtlikud märkused jne. Samal ajal kui 
laiad massid esinevad üldiselt üsna apoliitiliselt, hakkab nimetatud 
ringkondade tendentslik propaganda valguma ka keskklassi hulka ja 
talunike kõrgemasse kihti. Praegusel ajal on elanikkonna hulgas laialt 
levinud arutlused toetumisest Soomele või Rootsile, mis on ilmselgelt 
taandatav nende ringkondade püüdlustele. 


c) Rahvusvähemused Eestis 


Kõige suurem rahvusvähemus Eestis on praegusel ajal venelased, 
kelle arvu võib hinnata umbes 70 000 isikule. Piirialadel nagu Narva 
jõe ääres, Petseri piirkonnas ja Peipsi järve läänerannal asuva väike- 
talunikest vene elanikkonna hulgas on laialt levinud sümpaatia kom- 
munismi vastu, mistõttu elanikkonna eesti osa suhtub neisse erakord- 
selt tõrjuvalt ning ikka ja jälle nõutakse nende ümberasustamist itta. 
Linnade haritlaskonna hulgas, mis koosneb valdavalt valgekaartlikest 
emigrantidest, on pigem täheldatav tundeline mälestus “emakesest 
Venemaast” kui sümpaatia kommunismi vastu. Rahvastikupoliitiliselt 
kujutavad piirialade venelased endast vähe positiivset elementi, kuna 
tänu nende suuremale sigivusele on neil välja kujunenud erakordne 

tendents sisseimbumiseks oma naabruses asuvatele rassiliselt parema- 
tele eesti asualadele. 

Venelaste ja eestlaste vahel on tähelepanuväärselt tugev vastastikune 
antipaatia. Eestlane väljendab igal võimalusel oma rassilist ja tööalast 
üleolekut. Venelaste hulgas levivad kuuldused uue Vene rahvusriigi 
moodustamisest tugevdavad venelaste hulgas ühtekuuluvustunnet. See 
toimib eriti põlevkivi töötlemise piirkonnas, kus töötavad töökohus- 
lastena sajad 18—25 aastased venelased Petserimaalt. Nende põlev- 
kivitööliste ja ka mõnede Narva vabrikute tööliste hulgas on märgata 
vastupanu, mis sageli läheb avaliku streigini. 

Haapsalust põhja pool asub 8000-liikmeline rootsi rahvusgrupp, mis 
koosneb peamiselt väiketalupidajatest, maatöölistest, meremeestest ja 
kaluritest. Vaimuelu keskendub peaaegu eranditult kirikule. 1942. 
aasta alguses ja sama aasta juunikuus külastas Eesti rootslasi Rootsi 
riigidelegatsioon, mis andis üle Rootsis kogutud annetused, peamiselt 
kalastusvahendid. Juba esimene külaskäik äratas Eesti rootslastes soo- 
vi ümberasumiseks Rootsi." Samuti esitati sarnaseid soove delegat- 
siooni teistkordsel külaskäigul. Teise külaskäigu ajal nägi delegatsioo- 
ni juht suurt vaeva oma rahvuskaaslastele selgitamisel, et ümberasu- 
misega Rootsi ei maksa neil arvestada. Eesti rootslaste asualalt tule- 
vate teadete järgi on ümberasumispropaganda vaibunud. 


d) Rahva tervishoid 


Eesti elanikkonna tervislik seisukord on üksikutes piirkondades väga 
erinev. Näiteks kui olukorda Virumaal võib pidada murettekitavaks, 
siis ülejäänud maakondadest teatatakse, et sõjasündmuste tõttu on 
olukord küll pingeline, aga tõsist ohtu pole. 

1941. aasta lõpus esines Viljandi sõjavangilaagris üksikuid tähnilise 
tüüfuse juhtumeid, mis mõne nädala pärast levisid üle kogu Eesti. 
Tähnilise tüüfuse haigusjuhtumite arv suurenes Peipsi järvest ida pool 
asetsevatest piirkondadest toodud sõjapõgenike tõttu nii, et selle aasta 
veebruari-, märtsi- ja aprillikuus ilmnes tähnilise tüüfuse epideemiline 
levik üle kogu Eesti. Üksikutes maakondades oli haigestunute surevus 
ligikaudu 12%. Vahepeal lokaliseeriti tähniline tüüfus Paldiski põge- 
nikelaagris, teistes Eesti osades on haigus jätkuvalt taandumas. Eran- 
diks on siinkohas ainult Tartu maakond, kus viimastel kuudel tähnilis- 
se tüüfusse haigestumiste arv pidevalt kasvab. Selles maakonnas hai- 


' Eestirootslaste ümberasumisliikumine Rootsi algas tegelikult juba 1940. 
aastal, kui see õnnestus paarisajal inimesel, ja viidi täielikult läbi 1943—1944. 
aastal Saksa-Rootsi lepingu alusel. 


47 


gestus maikuus 6 isikut tähnilisse tüüfusesse, juunis registreeriti 15 
uut haigusjuhtu. 

Linnade arstidega varustatus on üldiselt piisav, seevastu maal on 
erakordselt suur puudus arstidest. Ravimitega varustamine on igal 
pool ühtemoodi puudulik, mida arstide arvates ei paranda ka kodu- 
maiste ravimtaimede korjamine. Samuti on ühtlaselt napp kõigi maa- 
kondade varustamine sidumismaterjalidega. 

Eesti rahvuspoliitilist olukorda iseloomustavad suured inimkaotused, 
mida tekitasid eelmise aasta küüditamised bolševike poolt. Üldse küü- 
ditati kokku 61 160 inimest', nendest ainult 6000 naist ja last, ülejää- 
nud olid valdavalt tegevteenistuseks kõlblikud mehed. Kuna küüdita- 
tutest on kuni käesoleva ajani läbi saksa sõjavangistuse või muude 
asjaolude abil tagasi pöördunud ainult umbes 12 000, on selle bolše- 
vistliku terroriga tehtud sügav sisselõige Eesti rahvastikupüramiidi, 
seda enam, et tegemist on rahva jätkamiseks kõige tähtsamate aasta- 
käikudega. 

Eesti rahva elujõu nõrgenemine on äratuntav, ehkki käesoleval ajal 
võib nentida näiteks suuremat sündivust kui 1939. ja 1940. aastal. Nii 
näiteks oli 1939. aastal, viimasel rahuaastal, esimese 5 kuu sündide 
arv 7909, samal ajal kogu 1940. aasta jooksul oli see arv 7841 ja 
käesoleva aasta esimestel kuudel 8325. Märkimisväärne sündide arvu 
tõus on seletatav pärast Eesti vabastamist taasärganud optimismiga, 
aga veel enam seondub see eesti naiste ja saksa sõjaväelaste suhetega. 
Vaadeldava perioodi surmajuhtumite arv oli vastavalt 1939—7766, 
1940-8139 ja 1942—9867. 

Rahvuspoliitiliselt vaadatuna kujuneb eesti rahva edasisest arengust 
üsna pessimistlik pilt, kuna naised ei soovi enam sünnitada (iseseis- 
vuse ajal oli sünni-juurdekasv aastas keskmiselt vaid 16 tuhande ela- 
niku kohta). 

Eesti rahva seas on arusaamine rassilistest ja rahvuspoliitilistest sei- 
sukohtadest üsna nõrgalt arenenud. Isegi haritlaste ringkondades pole 
peaaegu üldse teadmisi, mis annaksid neile eeldused rassiprobleemide 
mõistmiseks. Kõigest hoolimata on siiski üldises elukäsitluses selgesti 
äratuntavad põhjarassi elemendid. Eesti iluideaal vastab põhjarassi ja 
fääli rassi” segatüübile. Kuigi juudiküsimuses on kujunenud liberaalse 
värvinguga humaanne suhtumine, hoiti nendega praktilises elus ära- 
tuntavat distantsi. Abielud juutidega ja seltskondlik läbikäimine nen- 
dega olid väga haruldased. Täpselt samuti hoiti ka bolševike ajal eri- 


! Siinkohal mõistetakse küüditamise all kõiki NSV Liitu viidud inimeste 
kategooriaid, nagu küüditatud, arreteeritud, mobiliseeritud jne. 
* Fääli ehk daali rass — üks europiidse rassi alaliike saksa rassiteaduses. 

list distantsi venelaste ja muude nõukogude rahvastega lävimisel. See- 
vastu tänapäeval, vaatamata rahvuslikest ringkondadest lähtuvale 
vastupropagandale, suhtlevad sakslased ja eestlased üksteisega väga 
intensiivselt. Üksikud saksa sõjaväelased on ka esitanud avaldusi, et 
saada luba eesti naistega abiellumiseks. 

Liberaaldemokraatlik kihutuspropaganda oskas süstida laiadesse 
massidesse vastumeelsust natsionaalsotsialistliku rassiteooria vastu, 
kuna see andvat ainult saksa rahvale ülemuslikud õigused ja sellega 
välistatavat eestlastele nende soome-ugri ja sealtkaudu mongoliidse 
päritolu tõttu “valitseva rassi privileegid”, nagu on kirja pandud ühes 
ülivananenud, aga eestlaste hulgas üsna laialt levinud ajalookäsitluses. 

Eestlased näitavad üsna ruttu üles siirast huvi rassiõpetuse küsimuste 
vastu, kui neile võimalust mööda selgitada nende tegelikke rassilisi 
suhteid. 


4. Haldus ja õigus 


a) Haldus 


Eesti Vabariik oli esimestel aastatel pärast selle loomist demok- 
raatlik-parlamentaarne riigitüüp koos kõigi vigadega, mis on ühel 
parteidest sõltuval ja sagedaste valitsusvahetustega riigil. Vastutavate 
riigiorganite ebaühtlane ja organiseerimata töö mõjus majandus-, kul- 
tuuri- ja sotsiaalvaldkonnale ebasoodsalt ja võimaldas suuremal osal 
rahvast jõuda arusaamisele, et tuleb luua autoritaarsetele alustele tugi- 
nev riigijuhtimine. Selle mõtte kandja, Vabadussõjalaste liikumine, 
viis läbi suure enamusega vastuvõetud põhiseaduse muutmise, mis 
lülitas parlamendi peaaegu täielikult riigijuhtimisest välja. Pärast seda 
kui tolleaegne riigijuht Konstantin Päts talle antud autoritaarset sei- 
sundit ära kasutades surus maha fašistliku orientatsiooniga vaba- 
dussõjalaste liikumise, jõustus 1937. aastal uus põhiseadus, mis jaotas 
riigivõimu riigipea, valitsuse ja kahest kojast koosneva parlamendi 
vahel, kusjuures riigi president oli “riigivõimu ühtsuse kandja”. Mi- 
nisteeriumite arv oli kindlaks määramata, see sõltus maale oluliste 
ülesannete tekkimisest. Enne bolševike sissemarssi olid olemas Hari- 
dus-, Kohtu-, Majandus-, Põllutöö-, Sise-, Sotsiaal-, Välis-, Teede- ja 
Sõjaministeerium. Iseseisvad keskorganid peale selle olid veel Riigi- 
kontroll (riiklike asutuste majandustegevuse kontrollimiseks), Riigi- 
kantselei, õiguskantsler — Põhjamaadele omane institutsioon (riiklike 
ja muude avalik-õiguslike asutuste tegevuse seadusega vastavuses 
olemise kontrollimiseks) ja Informatsiooni Keskus (riikliku informat- 
siooni ja propaganda korraldamine ja juhtimine). 

Linnad, maakonnad ja vallad olid omavalitsuslikud. Nende detsent- 
raliseeritud omavalitsusorganite kõrval olid kohalikud keskvalitsusest 
sõltuvad asutused. Nii allusid politseiprefektuurid Siseministeeriu- 
mile, maksuinspektsioonid majandusministrile. 

Nende kõrval olid olemas elukutsete edendamiseks omavalitsuslikud 
avalik-õiguslikud ametikojad (näiteks Kaubandus-Tööstuskoda, Käsi- 
töökoda, Majaomanike Koda, Õpetajate Koda, Kodumajanduskoda 
jne). 

Bolševistlik režiim asendas selle haldussüsteemi väidetavalt “tõelise 
demokraatia ja detsentraliseerimise” alusel loodud korraga, mis tege- 
likkuses oli aga ülitugev tsentraliseerimine ning ei jätnud isegi kõrge- 
matele Eesti nõukogu riigiorganitele mingit tegevusvabadust. Kõr- 
geim riigiorgan oli Nõukogude Liidu Ülemnõukogu (Moskvas) ja 
Eesti Nõukogude Vabariigi raames Eesti Nõukogude Vabariigi Ülem- 
nõukogu. Varasemat valitsust asendas vastavalt Rahvakomissaride 
Nõukogu. Üksikuid rahvakomissariaate, mis jagunesid osakondadeks, 
peavalitsusteks ja valitsusteks, pidi juhtima Eesti Nõukogude Vaba- 
riigi Ülemnõukogu. Praktilises elus allusid need siiski Moskvast Ees- 
tisse saadetud komissaride asetäitjatele ja teistele ametnikele. 

Kohalikud omavalitsused kaotati ära ja asendati kohalike “töörahva 
saadikute” nõukogudega. Nõukogude täidesaatvad organid olid täitev- 
komiteed. 

Täielikult likvideeriti kutsealased omavalitsused. 

Võrreldes Eesti valitsuskorraldusega oli bolševistlikul valitsussüs- 
teemil suur hulk ametiasutusi, mis osaliselt oli seletatav riigistamise 
läbiviimisega; kõige muu hulgas on see ka üldiselt iseloomulik Nõu- 
kogude Liidu valitsemisele. Kõiki valitsusasutusi suunas Kom- 
munistlik partei oma poliitika kohaselt. Bolševistlike ametnike vähene 
administratiivne kogemus ja nende madal haridustase lõid bolše- 
vistlikust valitsusest taolise süsteemi, millest Eesti elanikkond pärast 
vabastamist võis ainult kergendustundega loobuda. 
põhiseaduses, mille järgi kõik Eesti kodanikud on seaduse ees võrd- 
sed, keegi ei saa mingeid avalik-õiguslikke eesõigusi või halvemusi, 
mis sõltuksid sünnist, usutunnistusest, soost, seisusest või rahvusest. 
Põhiseadus pidas rahvusvähemustena silmas Eestimaa ajalooga seotud 
rahvusvähemusi (sakslased, rootslased, venelased). Hiljem väljaantud 
seadus kultuuromavalitsuste kohta luges rahvusvähemuste hulka ka 
rahvused, mis olid esindatud vähemalt 3000 isikust koosneva kogu- 
konnaga. Rahvusvähemustel oli õigus moodustada kultuuromavalitsu- 
si. Seda kasutasid ära sakslased ja ka juudid, mitte aga venelased ja 
rootslased. Kultuuromavalitsusorganid olid kultuurinõukogu ja kultuu- 

rivalitsus. Osalemine oli vabatahtlik. Eesti valitsus oli kontrollinstant- 
siks, mis võis ka kultuurinõukogu laiali saata. Kultuurinõukogu otsu- 
seid ja korraldusi võis tühistada ainult haldusõiguslikul teel. 

Bolševistlik režiim ei andnud rahvusvähemustele mingeid eesõigusi. 
Pärast Eesti vabastamist on eestlaste ja rahvusvähemuste, ka sakslaste 
seisund seaduslikult määratlemata. Senini on ainult Saksa õigusmõist- 
mise raames antud saksa rahvusest isikutele teatud kindlad õigused ja 
on sätestatud nende võrdõiguslikkus riigisakslastega. 

Saksa valitsuse kõrgeim juht Eesti kindralkomissariaadis on kindral- 
komissar, kellele allub seitse piirkonnakomissari. Kindralkomissariaat 
koosneb neljast peaosakonnast (haldus, poliitika, majandus, tehnika), 
mis omakorda jagunevad osakondadeks. Vastavalt Juhi määrusele 
9.5.42 tehnika kasutamise kohta hõivatud Ida-alal, läheb neljas pea- 
osakond (tehnika) riigiminister Speeri otsealluvusse, pärast seda kui 
tema juhtimise alla on sõja ajaks üle antud ka hõivatud Ida-alade rel- 
vatööstus, ehitus, energiamajandus, teede ehitus, veeteed ja sadamad, 
samuti ka veemajandus. 

Kindralkomissari juures asub Eesti SS- ja politseijuht. 

Eesti Omavalitsusel oli seisuga 1.6.42 järgmised ametkonnad: Hari- 
dus- ja Kohtudirektoorium, —Sisedirektoorium,  Majandus- — ja 
Transpordidirektoorium, Põllutöödirektoorium ja Sotsiaaldirektoo- 
rium. 1.6.42 jõustus järgmine ümberkorraldus: Kohtudirektoorium sai 
iseseisvaks, esmalt jäeti see küll koos Haridusdirektooriumiga Eesti 
Omavalitsuse juhi haldusalasse; Sotsiaaldirektoorium liideti Sisedirek- 
tooriumiga ja Põllumajandusdirektoorium liideti Majandus- ja Rahan- 
dusdirektooriumiga. Moodustati uus Tehnikadirektoorium. Organisa- 
toorses mõttes saavutati sellega kooskõla kindralkomissariaadi struk- 
tuuriga. 

Hõivatud Ida-alade riigiministri poolt antud “Ostland'i organisat- 
sioonimäärus nr. 3” 7.3.42 kinnitas, et kindralkomissar teostab saksa 
ülemvõimu ja poliitilist juhtimist kogu maa administratsiooni järele- 
valve teostamise teel; üksikuid asju võib ta küll saksa tsiviilvalitsusele 
üle võtta, kusjuures neli-aastaku plaani sõjamajanduslike nõuete koha- 
selt võidakse majandusasju Eesti Omavalitsuse haldusalast ära võtta. 
Selle määruse kohaselt teostavad piirkonnakomissarid kindralkomis- 
sari juhtimisel saksa ülemvõimu oma piirkondades. 

Kohalik administratsioon oma Eesti ametiasutuste ja ametnikega on 
omavalitsus. Riigikomissari nõusolekul nimetab kindralkomissar ame- 
tisse Eesti Omavalitsuse juhi ja viimase ettepanekul direktorid. Sellest 
lähtuvalt on saksa valitsusel vaid juhtiv funktsioon ning täidesaatev 
funktsioon on Eesti Omavalitsusel, praktikas on aga tekkinud olukord, 
kus haldustegevuse puhul toimub alati saksa ametkondade kaasa- 

töötamine. Selle põhjuseks on lõppude lõpuks see, et riigikomissar 
oma halduskorraldustes ja oma juhtivas funktsioonis ei piirdu üldiste 
põhisuundadega, vaid ta reguleerib üksikküsimusi, mille administra- 
tiivset teostamist seepärast maa enda ametiasutused korda ajada ei 
suuda, kuna küsimusi töötavad läbi kindralkomissariaadi ametiasu- 
tused, ilma riigikomissarilt selleks vajalikku tegevusvabadust saamata. 
Eesti Omavalitsuse ettepanekuid, mis on saanud kindralkomissari 
esindajate nõusoleku, võib sageli käsile võtta ja teostada alles pärast 
riigikomissari poolset heakskiitu. Nii näiteks on Eesti Omavalitsus 
muuhulgas juba veebruaris ja märtsis välja töötanud terve rea maksu- 
määrusi, mis on esitatud kindralkomissarile ja kes omakorda need 
saatis edasi kinnitamiseks riigikomissarile, kuid tänaseni puudub vii- 
mase seisukohavõtt. Senist saksa “juhtiva valitsuse“ ja Eesti Omava- 
litsuse vahelist töösuhet võib hinnata positiivseks ja kasu- 
tuskõlblikuks, seda eelkõige tänu kindralkomissar Litzmanni osavale 
juhtimisele ja Eesti Omavalitsuse juhi dr. Mäe poliitiliselt täielikule 
usaldusväärsusele. 

Eesti valitsusorganid kaebavad mõnikord, et administratiivsete asja- 
de teostamisel ei anta neile piisavalt tegutsemisvabadust ja kindral- 
komissari ametiasutused ei piirdu ainult juhtimisõigusega. Silmas pi- 
dades sõjaliselt tähtsate asjaolude vältimatut kaasmõju haldusüles- 
annete täitmisel, on siiski kindralkomissarile ülalpool nimetatud mää- 
rusega selgelt antud ka administreerimisõigused, eriti majandusalal. 

Algusaegade raskused välja arvatud, on üldiselt suudetud vältida 
saksa valitsuse suhetes Eesti Omavalitsusega topelt-tööd. Administra- 
tiivülesannete planeerimine ja kindlaksmääramine toimub kahepool- 
sete läbirääkimistega, mille tulemusel välditakse tühja tööd ja paral- 
leelset tegutsemist. 

Eesti elanikkonna ja samuti ka erialaringkondade arvamuse järgi ei 
piirdu saksa valitsus ainult järelevalvega. Ollakse arvamusel, et eesti 
mõju on sunnitud kõiges, ka detailsetes küsimustes, praktiliselt saksa 
mõju ees taganema ja eestlased on nii halduses kui ka kõigis teistes 
valdkondades sakslaste poolt “lihtsalt vastu seina surutud”. 

Seni on Eesti direktoritest ennast eriti heast küljest näidanud majan- 
dus- ja rahandusdirektor dr. Wendt, kellel on hea organiseerimisvõi- 
me, laialdased erialased teadmised ja tähelepanuväärne otsustusvõime. 
Ta näitab üles tahet töötada oma haldusalal maksimaalselt ilma saksa 
ametkondade sekkumiseta. Ta esindas juba sõjaväevalitsuse ajal mõju- 
kat seisukohta, et just majandusalal on eestlased suutlikumad koha- 
likke olusid mittetundvatest sakslastest kiiremini ja paremini toime 
tulema sõjanõuete täitmise ja Eesti majanduse ülesehitamisega; saks- 
lastele heitis ta tookord ka ette oskamatust ja otsustusvõimetust. In- 

formatsioon Omavalitsuse juhi dr. Mäe kohta on teises kohas (vrdl III 
1). 

Sisedirektor Angelus on loomult ametnik, kellel puuduvad suuremad 
organisatoorsed võimed, kes tuleb paremini toime väiksemate asjade- 
ga ja kelle isiku suhtes eestlastel on pretensioone. 

Kohtudirektori kohusetäitja Grau, kellele allusid kohtud, on lahti 
lastud, kuna tema poliitiline minevik ei sisaldanud piisavalt saksa 
poolele olulist sirgjoonelisust ning ei jätkunud tal ka organisaatorlikku 
võimekust ega erialaseid teadmisi. Tehnikadirektor Raadiku kohta ei 
saa veel lõplikku otsust langetada, sest ta on ametis olnud alles kuu 
aega; eelmisel töökohal ehitusosakonna juhatajana ta eriti silma ei 
paistnud. 

Pärast Sotsiaaldirektooriumi ühendamist Sisedirektooriumiga vaba- 
nes sotsiaaldirektor Leesment ja ta pandi juhtima Eesti Rahva Ühisabi, 
mis pidi loodama NSV' eeskuju järgi. Leesment on energiline ja läbi- 
nisti saksasõbralik. Direktor Saar ei näi olevat kõige sobivam mees, 
kes oleks suutnud bolševike ajal ja sõja läbi kokkuvarisenud Eesti 
põllumajanduse kiiresti ja põhjalikult jälle üles ehitada. Tema ja dr. 
Wendti vahel tuli mõlema direktooriumi vaheliste ülesannete jaota- 
misel sageli ette erimeelsusi, misjuures dr. Wendt üritas liita põllu- 
majanduse juhtimise oma ametkonnaga ja saavutas selles ka edu. Di- 
rektor Saar on nimetatud Eesti kindralkomissariaadi hindade- 
direktoriks, samas allub ta vahetult Eesti Omavalitsuse juhile. Tema 
uue, alles hiljuti alustatud tegevuse kohta, ei saa veel otsust langetada. 

Eesti Omavalitsuse seesmised poliitilised püüdlused langevad valda- 
valt kokku eesti haritlaskonna omadega. Tippametnikud paistavad 
olevat Euroopa uue korra suhtes täielikult positiivselt meelestatud, 
kuid keskastme ametnikkond näib valdavalt ihalevat Eesti iseseisvuse 
taaskehtestamist, osaliselt mõeldakse ka Suur-Soome peale või siis 
“Põhjala bloki” ideedele. Need ringkonnad näeksid heameelega, et 
Eesti alad ei alluks saksa mõjule. Seni pole need seisukohad võtnud 
organiseeritud väljundit. 

Eesti Omavalitsuse personalipoliitikat aetakse kohati “onupojapo- 
liitika” mõttes, ametisse püütakse panna oma üliõpilasorganisatsiooni 
liikmeid, muidu tuttavaid ja sugulasi. Taolise seisukorra tõkestamiseks 
juba sõjaväevalitsuse ajal välja antud Eesti Omavalitsuse korralduste 
täitmisest hoiavad linna- ja maavalitsuste juhid kõrvale. 

Kohalik administratsioon said riigikomissari määrusega 15. maist 
1942 tagasi omavalitsusliku olemuse, mis neil oli enne bolševistlikku 


! NSV (Nationalsozialistische Volkswohlfahrt) — Natsionaalsotsialistlik Rah- 
va-hoolekanne, Saksa sotsiaaltoetus-organisatsioon. 

aega maakondade, linnade ja valdadena. Täielikult ja eranditult oma 
haldusala eest vastutavatele juhtidele on abiks maanõunikud, raehär- 
rad linnades ja vallanõunikud. Omavalitsusorganite üle teostavad jä- 
relevalvet Eesti Omavalitsuse ametivõimud kooskõlas saksa ülem- 
võimu korraldustega. 

Kindralkomissariaadi ametitest võeti maikuus ära 50 ametnikku, 
neist osa juhtivatelt kohtadelt (“Heldengreifkommission”)'. Allesjää- 
nud personali koosseis näib olevat piisav, et vajaliku tööga hakkama 
saada. 

Samas ei ole piirkonnakomissaride ametkonnad ülepaisutatud, nagu 
Eesti elanikkond seda heameelega kritiseerib. Seevastu olgu küll mär- 
gitud, et mõnedes saksa ametkondades, nagu näiteks Saaremaa tolli- 
piirikaitses, on personali ülearu palju. Seal on kokku vähemalt 200 
saksa ametnikku ja üle 300 eesti teenistuja, kellel elanikkonna ettehei- 
dete järgi ei ole midagi teha. 

Eesti ametkondades on tingimused erinevad. Näiteks Narva linna- 
valitsust oma 600 ametnikuga ainult 18 000 linnaelaniku kohta võib 
lugeda ülemäära suureks; samal ajal on Petseri maakonnas ametnikest 
puudus, mis on seletatav sellega, et eestlastest ametnikud väldivad 
võimalust mööda seda “venelaste maakonda” (maakonnas elavad val- 
davalt venelased). 

Üldiselt vaadatuna on Eesti Omavalitsuse ametnikkond arvuliselt 
üsna piisav. 

Eesti elanikkond suhtub saksa valitsuse korraldustesse ilma asjalik- 
kriitilise kaalumiseta eelarvamusliku umbusaldusega, kartes, et kõigi 
nende korralduste eesmärgiks on ainult Eesti alade saksastamine ja 
sakslastele eriõiguste andmine. 

Eesti ametivõimude korraldusi peetakse saksa valitsuse poolt peale- 
sunnituks või nende käsu järgi välja kuulutatuks, mille kogu mõte on 
ainult saksa mõju suurendamine. 


b) Õigus 


Varasemas Eesti Vabariigis oli õigusemõistmisel järgnev ülesehitus: 
rahukohtud (rahukohtunikud); ringkonnakohtud kui esimene instants 
ja apellatsioonikohus; Kohtupalat või Kohtukoda kui ringkonnakohtu 
otsuste apellatsiooni-instants; samuti Riigikohus kui kassatsiooni- 
kohus Kohtukoja ja ringkonnakohtu otsuste jaoks (apellatsiooni- 
instants), nagu ka revisjonikohus kõrgemate võimuorganite admi- 
nistratiivasjade otsustamisel ning lõpuks esimene ja viimane instants 


! Kampaania tsiviilasutuste ja organisatsioonide koosseisude vähendamiseks, 
et vabastada personali sõjaväkke võtmiseks. 

riigi presidendi, armee ülemjuhataja ja valitsuseliikmete kohtu ette 
kutsumisel. Need kohtud ei olnud ainult kriminaal- ja tsiviilasjade 
jaoks, vaid need olid — välja arvatud Kohtukoda — pädevad ka admi- 
nistratiivasjades. Kohtutes puudus täielikult võhiklik element. 

Eesti kohtud olid elanikkonna seas üldiselt lugupeetud. See on seo- 
tud ka sellega, et Eesti iseseisvuse kakskümmend aastat kulgesid ra- 
hulikult kuni kommunistide ülestõusuni 1924. aastal ja Vabadus- 
sõjalaste liikumiseni 1930—34. Ka “vapside” protsessid, millega likvi- 
deeriti Vabadussõjalaste liikumine, ei teinud kahju kohtute mainele. 
Arvestades sellega, et tegu oli väikese põllumajandusele orienteeritud 
riigiga, oli kohtunike erialane ja üldine haridustase rahuldav. 

Bolsevistlik reziim kõrvaldas 1940. aasta detsembris Eesti kohtu- 
süsteemi ja viis sisse nõukogude kohtud. Esimese instantsi moodustas 
ühest eesistujast ja kahest kaasistujast koosnev rahvakohus, sellest 
kõrgemal seisis ringkonnakohus ja sellest omakorda kõrgemal Ülem- 
kohus kui kassatsiooni-instants. Rahvakohtunikud pidi stalinliku 
konstitutsiooni järgi valitama üldise hääletamise tulemusena rahva 
hulgast. Tegelikult nimetati nad ametisse linna- ja maakonna täitev- 
komiteedes Kohtu Rahvakomissariaadi juures asuva personaalameti 
poolt esitatud nimekirja alusel. Ringkonnakohtunikud, keda konsti- 
tutsiooni järgi valisid “linnade ja maakondade töötajate saadikute 
nõukogud”, nimetas ametisse Eesti Nõukogude Vabariigi Ülemnõu- 
kogu Presiidium. 1941. aasta kevadel asendati suurem osa veel ametis 
olevaid kutselisi kohtunikke võhikutega, kes olid käinud ainult kolme- 
kuulistel juriidilistel kursustel. “Kontrrevolutsioonilistes asjades” ja 
“riiklike kuritegude” puhul mõistsid kohut erilised sõjatribunalid ja 
“Siseasjade Rahvakomissariaadi kohtud”, mis tegid seda avalikkuse 
eest täielikult varjatult, kusjuures kaebealuseid ei kutsutud välja ega 
võimaldatud neil enda kaitsmist. 

Kommunistliku õigusõpetuse praktiline teostamine eesti rahva peal 
mõjus elanikkonnale igas mõttes ebasoodsalt. Elanikkonna jaoks olid 
eraomandi sihipärasel hävitamisel (linnas ja maal asuva maaomandi, 
samuti kaubandus- ja käsitööettevõtete natsionaliseerimine ning pan- 
gahoiuste äravõtmine) katastroofilised tagajärjed. Perekonnaõiguse 
alal viisid abielusõlmimise ja -lahutamise eeskirjad kaootilise olu- 
korrani. Õigusemõistmises nägi bolševistlik süsteem ainult klassi- 
võitluse sunnivahendit “proletariaadi” tugevdamiseks ning “klassi- 
vaenlaste” likvideerimiseks ja lämmatamiseks. Vastavalt sellele üritas 
Kommunistlik partei muuta kohtud poliitilis-proletaarseteks ametiasu- 
tusteks, kus isegi apoliitiliste kohtuasjade puhul olid mõõdupuuks po- 
liitilised kaalutlused. Praegu on elanikkonna laiade masside sooviks 
minna edasi mööda seda õigusemõistmise teed, kus nad pidid bolše- 

viseerimise tõttu seisma jääma. Oodatakse varasemate kohtute töö 
täielikku taaskäivitamist nagu see oli iseseisvusajal. Samal ajal loodab 
elanikkond bolševike poolt äravõetud eravarade võimalikult kiiresti 
täies ulatuses tagastamist. Seni ettevõetud omandi tagastamine ainu- 
üksi valitsemiseks ja kasutamiseks elanikkonda ei rahulda.' 

Kohaliku kohtumõistmise endine ega ka praegune organisatsioon ei 
suudaks tänasel päeval tagada korra, rahu ja julgeoleku ülalhoidmist, 
kui õiguskorraldus oleks ainult nende käes. Seetõttu on vältimatu siia 
liita saksa kohtud julgeolekufaktorina ja saksa huvide kaitsemiseks. 

Õigusemõistmise osa reprivatiseerimise läbiviimisel on ainult riigis- 
tatud omandi varasema omaniku või tema õigusjärglase kindlaks- 
määramine. Reprivatiseerimine ise on tegelikult õiguse kindlaks mää- 
ramine, mitte õiguse rakendamine. Praegu tuleb õigusvaidlused, milles 
mängivad oma osa nõukogude natsionaliseerimisabinõud, peatada ja 
neid võib ainult kindralkomissari nõusolekul jätkata. 

Eesti kindralkomissariaadis on üksnes kaks saksa kohtuorganit, ni- 
melt Saksa kohus ja Erikohus, mis mõlemad asuvad Tallinnas. Apel- 
latsioonid ja kaebused Saksa kohtuotsuste vastu lähevad Saksa ülem- 
kohtusse Riias. Saksa kohus, millel on üks kohtunik, on õiguspädev: 
a) kõikides kriminaalasjades, niikaua kui need pole suunatud lõplikuks 
otsustamiseks mõnda teise kohtusse, b) tsiviilasjades, kui menetluses 
osaleb riigisakslane või rahvussakslane, c) kõigis teistes kohtuasjades, 
kui nende pädevust määrusega selgelt põhjendatakse. Erikohus on 
õiguspädev, kui tema õiguspädevus on Saksa Riigis või hõivatud Ida- 
aladel selgelt määratud või kui prokuratuur viib süüdistuse Erikohtu 
ette. Erikohtus on üks kohtunik kui eesistuja ja kaks kaasistujat, kellel 
peab olema kohtunikuametiks vajalik võimekus ja kes määratakse 
ametisse üheks aastaks Erikohtu piirkonnas elavatest riigisakslastest 
või siis rahvussakslastest. 

Saksa õiguse rakendamisel võõrastele rahvustele viidatakse nii eri- 
alainimeste kui ka muu elanikkonna poolt sellele, et saksa karistus- 
seaduse sõnastust ja sisu ei tunta. Saksa kohtute vastu usalduse suu- 
rendamiseks on hädavajalik vastavalt õpetada nii eriala ringkondi kui 
ka ülejäänud elanikkonda. 

Kuivõrd saksa kohtumõistmises on rahvussakslased võrdsustatud 
riigisakslastega ja seega neile antud eriseisund, siis tekib küsimus, kas 
need eriõigused on kehtivad ka nende rahvussakslaste kohta, kes ei 
järginud Juhi kutset ümberasumiseks Saksamaale. Eesti pool viitab 


' Kuna Saksa Riik käsitles õiguslikult kogu okupeeritud aladel asuvat NSV 
Liidu riiklikku vara sõjasaagina, siis tagastati natsionaliseeritud vara erao- 
manikele ainult osaliselt ja ainult kasutusõiguse alusel. 

sellele, et paljud eestlased olevat asjatult püüdnud ümber asuda, samas 
kui sakslased olevat sellest õigusest loobunud ning nõnda pole asja- 
likku alust neile sakslastele eestlastest elanike ees eriõigusi sisse sea- 
da. 

Küsimusele, kas eesti rahvale peaks kohaldama Saksa õiguse kodan- 
lik-õiguslikke ettekirjutusi, peab vastama jaatavalt ning seda toetavad 
ka Eesti juristide ringkonnad; seda enam, et Eesti kindral- 
komissariaadis kehtib ikka veel Balti Eraõigus (“Liv-, Est- und 
Kurländisches Privatrecht”) aastatest 1864/1890, mis loomulikult on 
olemas vene ja saksa keeles, mitte aga eesti keeles. Samuti on kerki- 
nud küsimus, silmas pidades pärast sõja lõppu Saksa Riigis kavanda- 
tud “Rahvaseadustiku” kehtestamist, kas ei peaks juba praegu Eestis 
kehtestama kodanlikku Saksa seadustikku, kuigi see on küll osaliselt 
vananenud ja mitte alati natsionaalsotsialistlike õiguspõhimõtetega 
kooskõlas olev. Sellele küsimusele tuleb vastata eitavalt. 


5. Majandus 


Üheaegselt esimeste julgeolekupolitseiliste abinõudega võeti käsile 
ka ettevalmistused hilisemaks SD tööks.' Nii sai praegune majandus- 
ja transpordidirektor dr. Wendt Erikomando la käest kõigepealt üles- 
ande võtta tema käsutuses olevate kodumaiste jõududega arvele kogu 
varasema Eesti Vabariigi alal kõik majandusväärtused ja purustused. 
Pärast seda tegevust, mis kestis umbes 14 päeva, võeti dr. Wendti 
meeskond eraldi osakonnana üle majanduskomando Reval poolt. 

1941. aasta septembris andis armee tagalaülem Rogues välja määru- 
se, mille põhjal pandi ametisse praeguse Eesti Omavalitsuse eelkäi- 
jatena mitmed eesti direktorid. Nii tekkis Eesti Majandusdirektoorium, 
mis esitas nii majanduskomandole “Reval” kui ka tagalaülemale 
jooksvalt ettepanekuid majanduse käimapanemiseks ja üleskerkinud 
ebakohtade kõrvaldamiseks. 

Majanduskomando “Reval” ja tagalaülema vahel kestsid pikalt 
vaidlused võimupiiride üle, esitatud ettepanekutele ei pööratud üldse 
tähelepanu või siis tehti seda ainult põgusalt, koheselt vajalikud sam- 
mud hilinesid kuni mitu kuud. Näiteks olgu siinkohal toodud 18. ar- 
mee varustamine polaarsaabastega. Pärast seda kui nende vilt- 
karusnahksete saabaste hankimine usaldati Eesti Majandusdirek- 
tooriumile tema võimkonnas olevate ettevõtete kaudu, kasvas hange 
eelmise, majanduskomando ”Reval” poolt tehtud hankega võrreldes 


! Siin peetakse silmas okupeeritud alade igakülgset tundmaõppimist, uurimist 
ja kirjeldamist, mis oli Julgeolekuteenistuse üheks peamiseks töösuunaks. 

ümmarguselt 500%. Üheks negatiivseks tagajärjeks majanduskoman- 
do “Reval” ja armee tagalaülema keerulisele ja raskele võimuselgi- 
tamisele oli kõigi toitlustusmajanduse jaoks tähtsate olemasolevate 
tagavarade ebarahuldav ja süsteemitu arvelevõtmine. 

Pärast majanduse juhtimise ülevõtmist tsiviilvalitsuse poolt muutus 
ebasoodne majanduslik olukord niivõrd, kui läbi Kindralkomissariaadi 
III peaosakonna oli võimalik lihtsustada kogu asjaajamist. Majandus- 
komando “Reval” venitamine koheselt vajalike korraldustega kui ka 
selle enda osaliselt ebaõnnestunult läbiviidud meetmed põhjustasid 
teatud majandusraskusi, mille tõttu tsiviilvalitsusel tuli kaugelt raske- 
maid ülesandeid lahendada kui majanduskomandol “Reval” selle te- 
gevusaja alguses. Majanduskomando “Reval” poolt meelevaldselt 
väljaantud ostuload ja eluliselt tähtsate kaupade sageli mõttetu jaga- 
mine raskendasid pärastist plaanimajandust. 

Eesti majandusvõimud tegid suurt kahju Eesti põllumajandusele, 
näiteks endise põllumajandusdirektori Saare isiku läbi. Kindralkomis- 
sari korraldusega 28.5.42 läks ka põllumajandusdirektoorium dr. 
Wendti alluvusse. 

Saksa tsiviilvalitsus andis ja annab Eesti Majandus- ja Trans- 
pordidirektooriumile, mida juhib erialaselt väga tubli dr. Wendt, vaja- 
like abinõude läbiviimiseks vabad käed, jättes endale aga suunamise, 
Juhtimise ja üksikasjade parandamise, et taolisel alusel võimalikult 
lühikese ajaga tõsta nii põllumajandus kui ka tööstus, kaubandus, kä- 
sitöö ja ettevõtlus Eestis jälle jalule. 


a) Põllumajandus 


Saksa võimud leidsid pärast saksa sõjaväe sissemarssi Eestis eest 
täielikult laostunud, ebamajandusliku ja tühjakspumbatud põllu- 
majanduse. Mingeid reserve ei olnud, tagavarasid oli ainult vähesel 
määral. Väljaantud põllumajandusmääruste eesmärgiks oli otsekohene 
põllumajandussaaduste turu korraldamine. Määrustega sekkuti rängalt 
igaühe eraellu, eriti muidugi põllumeeste ellu ning aidati kaasa üldise 
meeleolu halvenemisele, sest seni oli plaanimajandus olnud eesti ela- 
nikkonnale võõras. Vaatamata korduvatele möödahiilimistele nendest 
määrustest ning vastavalt ka ebaõnnestumistele, on majandusolukord 
üldiselt suunatud korraldatud rööbastele. 

Reprivatiseerimine andis talunikele tagasi nende maa ja pani nad 
sellega taas tootmises osalema. Reprivatiseerimise etapiviisiline teos- 
tamine ja saksa ametkondade mõningane oskamatus põhjustasid 
reprivatiseerimise venimise kuude kaupa, mille tulemusena tekkisid 
majanduslikud kitsaskohad, kuna ei vanatalunikud ega uusmaasaajad 

majandanud oma talusid korralikult enne omandisuhete korraldamist. 
Välja arvatud mõned vanatalunikud, viidi reprivatiseerimine 100% 
läbi. Nii nagu varem, on talupidajad ka nüüd ikka veel rahulolematud, 
kuna majapidamised pole neile tagasi antud omandina, vaid üksnes 
kasutamiseks.' Sovhooside lahtiriigistamine on praegu veel käimas. 
Suurmajandeid haldab Põllumajandamisselts Ostland, millega eesti 
talupidajad on väga rahulolematud. Samuti majandab see selts kõiki 
varasemaid riigivaldusi, linnamõisaid, eesti ühistute mõisaid, ümber- 
asujate valduseid, ka kõiki peremeheta talusid. Produktiivseks majan- 
damiseks sõjamajanduse huvides pidi Põllumajandamisselts Ostland 
suuremaid summasid investeerima, et seemnevilja, tõuloomi, masinaid 
ja põllutööriistu Saksamaalt sisse vedada. Kuna talupidajad aga said 
vähe tööstuskaupu, mõjus nimetatud artiklite sissevedu Põllumajanda- 
misselts Ostlandi tarbeks meeleoludele halvasti. 

Vaatamata suurtele raskustele viidi põllutööd 100% läbi. 1941. aas- 
tal sügisel üleskündmata jäänud põllumaal (80%) tehti kevadkünd. 
Kohati korratult läbiviidud kevadisest maaharimisest hoolimata on 
põldude seis hea ja 1942. aastal loodetakse head saaki. Kartulikasva- 
tuse pindala on sama, mis oli aastal 1939. 

Bolsevistliku reziimi ja praeguse sõja tõttu kaotati 25% hobuste 
normaalhulgast. Kütusepuuduse tõttu (puugaasigeneraatorid saabusid 
alles pärast külvitöid) sai traktoreid ainult vähe kasutada. Sügiseks 
pannakse peaaegu kõigile traktoritele gaasigeneraatorid peale, millega 
tõuseb veojõud tugevalt. Lisaks sellele tuuakse Saksamaalt suuremal 
hulgal bensiini, mida hoitakse sügistööde jaoks varus. 

Kõige suurem on nõudlus tööjõu järele. Küüditamine, vabatahtlike 
rindele saatmine ja meeste rakendamine Omakaitses on umbes 70 000 
meest maatöödelt ära tõmmanud. Tööjõupuudus ja ülekoormus / ... °/ 
ja maatöödele saatmise aktsioon suutsid vähe abi pakkuda, sest nende 
tööjõud ei ole sobivas vastavuses maatöö nõuetega. Vähene olemas- 
olev põllumajanduslik tööjõud kasutas ära reguleerimata palgaküsi- 
muse, nõudis ja saigi talupidajate jaoks ülejõukäivat palka. Tasuta 
ülalpidamise juures maksti põllumajandustöötajale kuus kuni 100.- 
RM. Seejuures talupidajad peavad nende toiduainetele kindlaks- 
määratud hindu liiga madalaks. 


' Kuna Saksa Riik käsitles õiguslikult kogu okupeeritud aladel asuvat NSV 
Liidu riiklikku vara sõjasaagina, siis tagastati natsionaliseeritud vara erao- 
manikele ainult osaliselt ja ainult kasutusõiguse alusel. 

* LO (Landbewirtschaftungsgesellschaft Ostland GmbH) — Põllumajandamis- 
selts Ostland, saksa majandusorganisatsioon nõukogudeaegsete riiklike ja 
kollektiiv-majandite ekspluateerimiseks. 

* Dokumendi tekstis lünk. 

Seemnevilja varumine valmistas varem kõige suuremaid raskusi. 
Sõjasündmuste tõttu ei saanud 1941. aasta kehva saaki korralikult ko- 
ristada. Normikohustused sõjaväele ja rahva toitlustusnormide kind- 
laksmääramine viisid seemneviljavarude kasutamiseni. Sellele vaata- 
mata suudeti ühiste majandusaktsioonide, omaabi ja vahetamistega 
vajalik teraviljaseeme kokku saada. Vastupidiselt endisele ajale, kui 
talupidajal pani aasta seemne oma aita, tuli nüüd leivavilja puudusel 
sügisel kasutada rukkiseemet. Mõju meeleoludele oli halb. Koristus- 
töödega üheaegselt peab reht peksma. Nende tööde järelevalve anti 
maakonna põllumajandusjuhtidele. Rohuseeme puudub täielikult. 
Uusi kultuurkarjamaid ei ole seepärast võimalik teha. Eesti teravilja- 
aretuse selts saab 8 suurmajandist igat liiki külviseemet ja võib arves- 
tada, et sellega tulevane vajadus kaetakse. 


b) Varustamine 


Organiseerimise puudulikkus ja erinevad toitlustusnormid niigi pin- 
gestatud toitlustusolukorras mõjuvad meeleoludele masendavalt. 


Toitlustusnormid: 
Leib Liha Või Suhkur 
Saksa tsiviilelanikud 2350g 800g — 280g 330 g 
Eesti tsiviilelanikud 1700g 350g .— 100g 100 g 
Sõjavangid 2350g 200g -— 130g 225 g 


Toitlustamise käsutuses on ainult jooksvalt saadavad põllumajandus- 
saadused. Raske toitlustusolukorra peamised põhjused olid kariloo- 
made arvu vähenemine, eelmise aasta vilets saak, puudulikud sööda- 
varud, keeruline transpordiolukord ja karm talv. Eriti suur puudus oli 
Narva ja Petseri piirkonnas, sest sõjaväe üksused hankisid seal endale 
toiduaineid omal käel. Mõlemas piirkonnas tuli leivavilja odraga se- 
gada. Lihaturul läks kergemaks tänu suurtele kalakogustele, raskem on 
kartuli ja juurviljaga. Kalamüük on tsentraliseeritud ja seda teostab 
üks firma (Kalakeskus), juurvilja jaotamine on antud kolmele firmale. 

Salakaubandus vohab ja pole lasknud ennast senini lämmatada. Ku- 
na talupidajatele vältimatult hädavajalike kaupade nagu petrooleum, 
bensiin, seebikivi jne hankimine oli võimalik ainult sõjaväelaste kau- 
du, siis oli ka sõjavägi selles salakaubanduses otseselt mõõduandja. 

Salakaubanduse tõttu areneb hinnadünaamika väga aeglaselt. Sala- 
kaubandus kaotab raha mõiste. Kindlaksmääratud hinnad arvatakse 
olevat liiga madalad ning tootjad on proovinud ja proovivad ka edas- 

pidi oma kaupu mustale turule sokutada. Hinnakujundus toimus Ida- 
Preisimaa hindade alusel, millest arvestati maha 40 % ja kehtestati siis 
normina. Eriti rahulolematud oldi rukki-, kartuli-, sealiha- ja piima- 
hindadega. 


Bolševistlik aeg ja sõda kahandasid loomavarusid: 


Hobused 25% Lehmad 25,7% 
Sead 50,6% Lambad 46% 
Kitsed 53,3% Sulelised 27,5% 


Loomulik kadu vähendas loomade üldarvu veel 10 % võrra. Võrrel- 
des eelmise aastaga vähenes ainuüksi piimatootmine 64 %. Selles on 
oma osa tõukarja äravedamisel bolševike poolt. 

Hulgikaubandusfirmade natsionaliseerimine lõhkus varasemast ajast 
pärineva hea Eesti kaubandussüsteemi. Tänapäeval veel olemasole- 
vate kontsern- ja korporatiivettevõtete poolt on erainitsiatiiv sama 
hästi kui välja lülitatud. Avaldusi tegevuslubade saamiseks ja kinnita- 
miseks pole seni esitatud. Kaubatagavarad on üsna läbi. Tekstiil- 
kaupade, eriti tööriietuse ja voodipesu jaotamine katab ainult vaevu 
hädavajaliku tarviduse. Vananenud ja moestläinud kaubaartiklite tõttu 
jätkub edasine kaupluste sulgemine. Näiteks oli 1941. aasta septemb- 
ris Tallinna tööstus- ja kaubanduskeskuse all 186 igat liiki äri 1285 
teenistujaga. 1942. aasta aprillis oli veel 103 äri ja praegu on ainult 93 
äri ümmarguselt 600 teenistujaga. Eesti Omavalitsus taotleb õigust ise 
anda lube hulgikaubanduse ettevõtete taasavamiseks. Töötasupiirid 
kaubanduses on samad, mis oli nõukogude ajal. Kuigi kaubanduse alal 
jõustus määrus, et Eestis on maksvad enne 21.6.40 vastuvõetud seadu- 
sed ja määrused, ei ole toimunud muudatust töötasumäära suurenemi- 
ses. 

Kaubanduse keskseltsi Ost', mis monopoolse seltsina reguleerib 
nõudmist ja pakkumist, on senini teravalt kritiseeritud. Kuna eluks 
hädavajalike kaupade hankimine, eelkõige kalatöötlemiseks vajalike 
lisandite hankimine ainult ZHO kaudu oli vaevaline, Eesti majandus- 
organite tegevuse läbi aga silm-nähtavalt edukas, oli mainitud kriitika 
eriti terav. Viimastel kuudel on kriitika suuremas osas vaibunud, kuna 
ZHO kaudu on tehtud suuremaid tarneid. 


! ZHO (Zentralhandelsgesellschaft Ost) — Kaubanduse keskselts Ost, põllu- 
majandussaaduste vaheltkaubandusega tegelenud saksa majandusorganisat- 
sioon. 

Enne bolševike aega oli Eestis üldse kokku 20 000 käsitöö-ettevõtet. 
Nõukogude ajal nende asemele loodud artellid lagunesid suuremalt 
jaolt iseenesest vahetult pärast Saksa sõjaväe sissemarssi. Eesti Oma- 
valitsus, tahtes pidurdada täielikku lagunemist, esitas 1941. aasta ok- 
toobris majanduskomandole “Reval” ettepanekud, mis sisaldasid ar- 
tellide likvideerimise seadusliku regulatsiooni. Ühelt poolt neid ette- 
panekuid ei võetud vastu, teiselt poolt taluti aga seda, et vastavalt olu- 
korrale jätkus artellide lagunemine. Vähesed allesjäänud artellid likvi- 
deeritakse lähemal ajal. 

Uute käsitöönduslike organisatsioonide ees seisavad materiaalsed 
probleemid. Käsitöönduslike materjalide jaoks ostulubade jaotamine 
peab tulevikus toimuma MAajandus- ja transpordidirektooriumi kaudu. 
Ettevalmistamisel on käsitööndusliku organisatsiooni loomine. Selles 
nähakse ette kutsekogusid, kohalikke esindusi ja üksikute käsitööharu- 
de usaldusisikuid. Kodumaise käsitöökunsti edendamiseks on mõel- 
dud näidistöökodade üles- ja väljaehitamisele. 

Eesti Omavalitsus püüdleb sinnapoole, et saada enda kätte keskne jä- 
relevalve ja juhtimine ning tagada sellega taasülesehitamise kiirem 
läbiviimine. 


c) Liiklus 


Tööjõu- ja materjalipuudusele vaatamata on suudetud liiklusvõrk 
mingil määral korda teha. Peamised raudteeliinid ehitati normaal- 
rööbastele ümber.' Kahjustatud ja hävitatud sillad ning ehitised taas- 
tati või siis parandati osaliselt. Välja arvatud Tartu-Petseri liin (pikkus 
88 km), on terve vana laia- ja kitsarööpmeline raudteevõrk käigus. 
Eesti Raudtee veeremist oli suurem osa minema veetud või purusta- 
tud, näiteks ülevaade laiarööpmelisest raudteest: 


1940. aasta juuli 1941. aasta september 
Vedurid 110 30 
Reisivagunid 350 20 
Kaubavagunid 3500 800 


' Okupeeritud NSV Liidu aladel ja sealhulgas Eestis oli laiarööpmeline 
raudtee alates 19. sajandist rajatud rööpmelaiusega 1524 mm, mis raud- 
teevõrkude ühendamise huvides koheselt saksa okupatsiooni alguses ehitati 
ümber nn. Euroopa laiusele 1435 mm. 

1941. aasta septembris anti olemasolevad kaubavagunid Soomele' ja 
Eestis kasutatakse ümberehitatud liinidel Saksamaalt kohaletoodud 
veeremit. Vedurite ja vagunite arv on saavutanud arvuliselt sama ta- 
seme nagu 1940. aasta juulikuus. Eramajandus oma nõudmistega kau- 
pade tarnimiseks raudteel on seni pidanud tahaplaanile jääma. 

Autotransport on sõjasündmuste tõttu palju kannatanud. Vajalikku 
elustamist takistab tööjõu, materjalide ja töökodade puudus. Vrakki- 
delt ja katkistelt sõidukitelt võtavad remonditöökojad vajalikke varu- 
osasid, millega autosid remontida ja korda seada. Puugaasi- 
generaatorid andsid hädavajaliku aseaine puuduvale autokütusele. 
Eesti Omavalitsuse kaudu korraldatud generaatorite sissevedu Soo- 
mest ja Rootsist ei saa teoks, sest kompetentsed saksa võimuorganid ei 
suutnud väidetavalt vanaraua hinna suhtes kokkuleppele jõuda, mille- 
ga tasutakse generaatorite eest. Saartele, näiteks Saaremaale viidi sa- 
muti puugaasikütusega veoautosid ja parandati sellega oluliselt liik- 
lusolukorda. 

Seni pole suudetud veel käiku panna rannasõidulaevandust. Esimese 
klassi maanteed on üldiselt parandatud, teise klassi maanteed on sõi- 
detavad ainult kuiva ilmaga. 


d) Raha ja pangad 


Pärast Saksa sõjaväe sissemarssi avati taas kõik natsionaliseeritud ja 
likvideerimisele kuulunud pangad. Eelpool mainitud puudused, eriti 
lahendamata omandiküsimus ja vanade hoiuste täielik blokeerimine, 
takistasid panganduse ja laenuandmise rahuldavat kulgu. Säästu- 
hoiused olid alguses rahuldavad, muutusid aga järjest napimaks. Üldi- 
selt on hoiused märkimisväärsed, investeerimisvõimalusi ei ole aga ei 
tööstuse ega ka põllumajanduse jaoks. Nõudmine krediidi järele on 
väike. Väikese elavnemise tõid vaid reprivatiseerimiskrediidid. Ela- 
nikkond ei näidanud samuti isegi krediitkassatähtede suhtes üles min- 
git usaldust, kui kõrgete musta turu hindade tõttu hakkas raha väärtus 
langema. On tekkinud silmatorkav tendents raha “kuidagimoodi” ära 
paigutada. 

Krediidiärisse on samm sammult sisenenud Saksa erapangad. Nende 
konkurentsitegevus ja konkurentsivõime vallandasid Eesti pangaring- 
kondades rahulolematuse. Samamoodi rünnati krediidiandmist mono- 


! Soomes oli samuti 1524 mm rööpmelaiusega raudtee. 

poolsete seltside' poolt nendega liidetud ettevõtetele, sest sellega lan- 
ges ära Eesti pankade poolt juba lubatud krediitide võtmine. 

Rahaturult korjati kogu aeg rublasid käibelt ära. Sellele vaatamata 
ilmuvad ikka ja jälle pankadesse väljamaksmiseks suuremad summad 
rublades. 

Kindlustustegevus oli algusest peale Eesti Kindlustusvalitsuse käes. 
Üldiselt arenes äritegevus soodsalt. Preemiatulud kokku on umbes 2,5 
miljonit, halduskulud (ca 12%) kaetakse suuremas osas edasikindlus- 
tusfirmade komisjonitasust. Alguses üksinda eksisteerinud tulekahju- 
ja elusloomade kindlustusele lisandusid vahepeal kohustuslik kindlus- 
tus, murdvarguste kindlustus ja autokindlustus. Kõigi kindlustusliikide 
aluseks on saksa tariifid ja tingimused. Alates 1.5.42 lisandus tule- 
kahju- ja elusloomade kindlustusele (kohustuslik kindlustus) vabataht- 
lik lisakindlustus. Vabatahtlikku lisakindlustuse võimalust kasutas 
95% kindlustatuist. Tulekahjukindlustus on kulgenud normaalselt. 
Suuremad summad maksti välja 1942. aasta kevadel lõpnud kariloo- 
made eest. Ligilähedaselt 10 000 eluslooma kahjujuhtumi eest maksti 
välja ümmarguselt 220 000 RM. 

Uusi elukindlustuslepinguid ei ole veel tehtud, sest endiste Eesti 
kindlustusseltside elukindlustusfondide korraldamine on veel lõpeta- 
mata. 


' Monopoolsed seltsid — okupeeritud aladel tegutsenud Saksa majandusor- 
ganisatsioonid. 

* Saksa okupatsiooni algul olid paralleelselt käibel nõukogude rublad ja saksa 
riigimargad. 

* St. pole esinenud kuritahtlikke süütamisi kindlustussummade kättesaami- 
seks ega muid kindlustuspettusi. 

e) Tööstus 


Paljude tööstusettevõtete purustamisest hoolimata on tööd alustatud 
peaaegu kõikidel tööstusaladel ja on saavutatud osaline toodangu tõus. 
Tellimustest annab tööstusele 90% sõjavägi. Tsiviilvajaduste tarvis 
töötab umbes 10%. Põhimureks oli ja on puudus oskustöölistest, toor- 
ainest, tööriistadest ja abimaterjalist. Eriti suur puudus toormaterjalist 
valitseb metalli- ja tekstiilitööstuses. 

Lisaks üldtuntud tööst keeldujatele tuli sageli abinõusid tarvitusele 
võtta tööliste suhtes, kes lahkusid päevadeks oma ettevõtetest, et en- 
dale toiduaineid “muretseda”. Puuduliku töödistsipliini tagajärjel ei 
suutnud mitmed ettevõtted sageli täita ettekirjutatud tootmiskohustusi. 

1942. aasta esimestel kuudel pidid mõned ettevõtted küttematerjali 
puudumise tõttu ajutiselt tootmise katkestama, et rakendada oma töö- 
tajaid puude ja turba varumisel. Kui abi ei saa, tuleb saabuval talvel 
arvestada samasuguste nähetega. 

Tekstiilitööstuses on eriti tuntav puudus toormaterjalist. Kui napid 
laojäägid on ära kasutatud ja lähemal ajal ei tule neile täiendust, tuleb 
varsti arvestada selle tööstusharu seismapanemisega. 

Puidutööstus on täielikult hõivatud sõjaväe tellimustega. Sama käib 
ka metallitööstuse kohta. Saksamaalt kohaletoodud toormaterjali tõttu 
on algul halvasti toiminud keemiatööstus jõudsalt edenenud. Kohale- 
toodud tselluloosi tõttu (Lätist) hakkas tselluloosi- ja paberitööstus 
hästi tööle. 12 ehitist on valmimas Põhja Paberi- ja tselluloosivabrikus 
Tallinnas sulfiittselluloosi tootmiseks ning Kehra sulfaattselluloosi 
vabrikus. Kumbki ettevõte pole veel suutnud saavutada ettenähtud 
toodangumahte. Tubakatööstusele on esitatud palju tellimusi. Tubaka- 
aktsiooni tulemusena kasvatatakse tubakat üldse kokku 140 ha. Tur- 
batööstuses valitsev ülisuur puudus tööjõust ja masinatest tingis toot- 
mislanguse vahemikus 50—75%. Vaatamata rohkearvulisele sõja- 
vangide töölerakendamisele, on põlevkivitööstuse toodang heade os- 
kustööliste puudumise tõttu ainult umbes 60—70% ettenähtust. Vii- 
mastel kuudel toodeti 35—50 000 tonni. Rahu ajal oli toodangu suurus 
250 000 tonni. Kuna suurem osa Eesti tööstusest põhineb põlevkiviga 
varustamisel, tõi selline alatoodang seal kaasa märgatavaid tööseisa- 
kuid. 

Energiamajanduse saavutused on üldiselt positiivsed. Tallinna ja 
Ellamaa purustatud jõujaamad pandi otsekohe käima, ülemaaline võrk 
käivitus vastavalt auruturbiinide ja agregaatide ümbermonteerimisele. 
Saksamaalt kohale tuua lubatud masinad aitaksid kaasa edasisele mit- 
me jõujaama ülesehitamisele. Suuremate jõujaamade võimsust ei ole 

veel ära kasutatud, kusjuures praegune elektrienergia vajadus on kae- 
tud 100%. 


f) Töö- ja sotsiaalala 


Sõjasündmused, eluliselt tähtsate ettevõtete purustamine, masinate 
äravedamine, oskustööliste küüditamine ja mobiliseerimine olid olu- 
korra tööturul täielikult segi paisanud. 1941. aasta sügisel registreeris 
Tööamet ümmarguselt 40 000 töötut. See arv oli kindlasti suurem, sest 
paljud isikud ei võtnud ennast töötuna arvele. Nõudmised tööjõu järele 
kõigis tööstusharudes ja põllumajanduses, samuti ka kala- ja metsa- 
majanduses on praeguseks töötute arvu vähendanud umbes 5000-ni; 
enamasti on need naised ja inimesed, keda saab vaid osaliselt raken- 
dada. Tänaseks on juba puudus igasugusest tööjõust, eriti oskustöö- 
listest. 

Seetõttu takerdus tööjõu vahendamine Saksamaale ja vaevalt neid 
veel sinna saadetakse. Seepärast on tööjõu värbamise komisjonid oma 
tegevuse lõpetanud. Kuni 10.7.42 vahendati Saksamaale üldse kokku 
860 isikut, nendest 735 naist ja 125 meest.' 

Sõja- ja tsiviilvangid tegid väga vähe tööd, sanitaarsed puudused ja 
kaasatoodud plekiline tüüfus vähendasid vangide tööpanust pidevalt. 
Põlevkivipiirkonnas töölerakendatud ukraina töölised jäid oma töö- 
tulemuste poolest kaugele maha kodumaistest ning neid ei sallitud 
nende distsiplineerimatuse tõttu ja vahejuhtumite pärast elanikkon- 
naga. 

Palkade reguleerimine algas viimasel ajal ja palkadest üldiselt jätkub 
vajalike toiduainete ostmiseks. Tarbekaupade osas, eriti mis puudutab 
riietust, on tekkinud vajaduste katmises suured puudujäägid. Kind- 
laksmääratud toidunorme ei saanud osaliselt välja jagada, mustalt tu- 
rult hangitud toiduainete eest pidi aga maksma kõrget hinda, mille 
tulemusel avaldas töötajaskond avalikult oma rahulolematust. 

Eesti kutseühingud? püüdsid võtta eeskuju Saksa Töörindest?, tehes 
eriti head tööd sotsiaalhoolekande alal (alates 1941. aasta septemb- 
rist). Praegune sotsiaalkindlustus annab ainult hädaabi haigus-, surma- 


' Järgnevalt on samas dokumendis esitatud Saksamaale tööle läinud isikute 
kohta ka teistsuguseid arvandmeid, mille põhjuseks on tööjõu värbamine eri- 
nevate ametkondade ja organisatsioonide poolt ning nende eraldi peetud ar- 
vestused. 

* 1941. aasta septembris nimetati ametiühingud kutseühinguteks ja nende 
keskorgan Eesti Kutseühingute Keskliiduks (hiljem Eesti Kutsekogud). 

> Saksa Töörinne (Deutsche Arbeitsfront, DAF) — Saksa riiklik ametiühin- 
guorganisatsioon. 

ja sünnijuhtumitel. Kutseühingutes pandi alus õigus-, rahandus-, Puh- 
kus ja Elurõõm' osakonnale, kunsti- ja kultuuriosakonnale, samuti ka 
kehakultuuri-, rahvaharidus- ja reisiosakonnale. Tehakse jõupingutusi 
korrastatud sotsiaalkindlustuse organiseerimiseks. Eesti kutseühingu- 
tega on praegu liitunud 135 000 töövõtjat, keda juhib kindralkomissa- 
riaadi kutseühingute juht. Kutseühingute juhi ametikoht asub Eesti 
Kutseühingute Keskliidus. Keskliidule allub 12 kutseühingut, millest 
suurim on riigiteenistujate oma 26 000 liikmega. 

1941. aasta sügisel rajatud Eesti Rahva Ühisabi” on saavutanud sot- 
siaalvallas häid tulemusi ja on osalenud metalli kogumisel, seemne- 
vilja varumisel, küttepuude muretsemises, villaste asjade korjamisel, 
rahvaköökide rajamisel, sõjapõgenike eest hoolitsemisel, küüditatud 
eestlaste arvelevõtmisel, ühe polikliiniku ehitamisel, kooliinternaatide, 
lastekodude, keeltekoolide ning tõlkijate ja nõustajaameti sissesead- 
misel. 


ERA, f R-819, n1,512,111-59. 


IV Vaenlased Eestis 


1. Kommunism 


la) Nõukogude Liidu Kommunistlik partei ja selle kõrvalorganisat- 
sioonid (komsomol, pioneeriorganisatsioon jne) 


Kuni 1940. aasta juulini sai Eestis eksisteerivast kommunistlikust 
parteist vaevalt kui kindlast organisatsioonist rääkida. Kommunismi 
poolehoidjad olid üksikisikud või väiksemad grupid, mis omistasid 
endale nimetuse “Eesti kompartei”, “Kommunistliku partei keskkomi- 
tee” jms. Nagu kohapealt leitud materjalidest selgus, ei olnud eesti 
kommunistlikud funktsionäärid Nõukogude Liidu kavatsustest (vene- 
laste sissetung Eestisse) informeeritud. Eesti kommunistlik-bolše- 
vistliku partei organiseerimine algas 1940. aasta juunis ja see oli vas- 
tavalt kompartei põhikirjale liidulis-vabariiklik organisatsioon. 


! Puhkus ja Elurõõm — allorganisatsioon töölistele puhkuse ja meelelahutuse 
korraldamiseks. 

? Eesti Rahva Ühisabi — sotsiaalhoolekande organisatsioon, asutati 1941. a. 
esialgu sõjategevuse ja punase terrori tõttu peavarju ja vara kaotanud 
inimeste abistamiseks, hiljem laienes tegevus märgatavalt. 

Kompartei kõrgeim organ oli parteikongress. Tallinnas juhiti Nõu- 
kogude Liidu poliitikat nõukogude saadiku Botškarjovi kaudu. Kesk- 
komitee koosnes 30 liikmest, kellest ligi pooled olid Nõukogude Lii- 
dust sissesõitnud kommunistid. Kuni augusti keskpaigani 1940 võeti 
lihtsustatud korras kompartei liikmeteks isikuid, kes ei kuulunud rah- 
vuslikesse ühingutesse ega olnud juhtival kohal majanduses või riigi- 
tööl. Statistilised andmed Eesti kompartei liikmete arvu kohta puudu- 
vad peaaegu täielikult, sest dokumendid hävitati. Leitud dokumentide 
põhjal saab täpseid andmeid esitada vaid Petseri ja Võru maakonna 
kohta, kus kuulusid komparteisse Petseri maakonnas 21 000 eestlasest 
38 isikut ja Võru maakonnas 76 000 eestlasest 29 isikut. 

Erilist aktiivsust näitas kompartei üles Eesti liitmisel Nõukogude 
Liiduga 1940 aasta juulis; aktiivsus kasvas veelgi 1941. aastal eesti 
kodanike küüditamisaktsiooni läbiviimisel. Rohkem kui 60 000 eestla- 
se küüditamise võib põhimõtteliselt kanda kompartei arvele. Sõja 
puhkemisel läks suurem osa kompartei liikmeid hävituspataljonidesse 
või siis põgenes Venemaale. 

Alljärgnevalt nimetatud Eesti kommunistliku partei funktsionääridel 
olid järgmised funktsioonid ja ülesanded: 

S ä re, Karl oli Eesti kompartei 1. sekretär ja Nõukogude Eesti 
Ülemnõukogu Presiidiumi liige. S. oli juba Hiinas tegev Kominterni 
illegaalse organisaatorina, Eestisse tuli ta 1936. aastal. 

Pärast Eesti okupeerimist bolševike poolt oli ta kommunistliku riigi- 
pöörde juht ja organisaator. Kompartei 1. sekretärina sai ta 1941 juuli 
lõpus Moskvast juhtnöörid, millised kompartei liikmed pidid Eestisse 
jääma. Talle tehti ülesandeks partisanisõja organiseerimine ja illegaal- 
se parteitöö jätkamine. Säre määras parteijuhtide koosolekul kindlaks 
Eestisse jäävad kompartei liikmed ja pani aluse partisanistaabile. Sa- 
muti määras ta ära konkreetsed isikud, kes pidid evakueeruma Vene- 
maale, et seal Eesti kommunistlikku parteid esindada. 

Säre võeti tema illegaalse tegevuse pealt kinni ja anti üle Berliini 
RSHA--le.' 

Kadakas, Erich oli Nõukogude Eesti ülemnõukogu presiidiumi 
esimehe 1. asetäitja ja Säre usaldusmees. Ta tegutses peamiselt ameti- 
ühingutes kommunistliku propagandistina. Kommunistliku riigipöörde 
ajal Eestis oli ta Säre kõrval suurim aktivist. Eriti kuulsaks sai ta Kad- 
rioru lossi ees peetud kõnedega, milles sõimas seniseid Eesti valitsus- 
liikmeid. Pärast seda kui saksa sõjavägi vabastas Eesti, sai ta Särelt 


! RSHA (Reichssicherheitshauptamt) — Riigi Julgeoleku Peaamet, Saksa 
politsei- ja julgeolekuteenistuste juhtorgan. 

ülesandeks koos viimasega illegaalse parteitöö organiseerimise rinde 
taga. 

Pärast kinnivõtmist anti Kadakas erikohtlemise alla. 

Arbon, Hermann, kes Eesti valitsuse ajal töötas Tallinna haigekas- 
sa juures kütjana, sai pärast riigipööret 1940. aasta juunis Eesti kom- 
partei keskkomitee sekretäriks ja Nõukogude Eesti ülemnõukogu pre- 
siidiumis ametiühingute kesknõukogu esimeheks. Ülemnõukogu saa- 
dikuna oli ta eriti tegev Virumaal, kus ta organiseeris kommunistliku 
riigipöörde. Pärast saksa sõjaväe sissemarssi pidi ta rinde taga ille- 
gaalse parteibüroo liikmena edasi töötama ja läbi kommunistliku pro- 
paganda õõnestustööd juhtima. 

Mui, Aleksander pidi pärast saksa sõjaväe sissemarssi Eestisse kui 
illegaalse kommunistliku komitee 1. sekretär minema Saaremaale ja 
seal kompartei illegaalset tegevust organiseerima. Oma kaastööliseks 
otsis ta NKVD juhi Kuressaares Riis'i. Illegaalse parteitöö kõrval oli 
tema põhiülesandeks partisaniliikumise organiseerimine Saaremaal. 

Mui lasti maha tulevahetuse ajal SD komandoga Saaremaal. 

Cheer, Oskar oli komsomoli keskkomitee sekretär ja Neeme Ruu 
s määras ta partei illegaalse keskkomitee kaastöötajaks. Peale selle oli 
tema ülesandeks veel hävituspataljonide moodustamisel saksa rinde 
tagalas tegutsemine. Nädal aega enne saksa sõjaväe sissemarssi Tal- 
linnasse läks ta koos Neeme Ruusiga maale, Tallinna maakonda”, kus 
nad ennast esialgu varjasid, et siis illegaalse kompartei ülesehitamist 
organiseerida. 

Ühe SD komando haarangu ajal leiti ta oma peidukohast üles, võeti 
kinni ja anti hiljem erikohtlemise alla. 

Sauer, Johannes oli kompartei liige ja töötas kohaliku tööstuse 
rahvakomissari ametipostil, oli juba Venemaal olnud juhtivatel kohta- 
del. Ta oli Venemaal käinud kompartei koolis, mistõttu sai samuti 
ülesande illegaalselt Eestis kompartei jaoks edasi töötada. 

Saksa sõjaväe sissemarsi järel Tallinnasse läks ta peitu ja andis end 
septembris 1941 vabatahtlikult Tallinnas Saksa Julgeolekupolitsei 
kätte, kuna ta ei näinud edasisel kommunistlikul tegevusel Eestis min- 
geid väljavaateid. 

Käesoleval ajal kasutab Saksa Julgeolekupolitsei Sauerit ühe eriüles- 
ande läbiviimiseks.” 


! St. hukati. 

* Nii dokumendis (peab olema Harju maakonda). 

* Johannes Saueri koostöö kohta sakslastega ega sõjajärgsest süüdimõistmis- 
est NSVL SARK Erinõupidamise poolt Riigiarhiivis dokumente ei leidu. 

Ruus, Neeme oli kompartei keskkomitee agitatsiooni- ja propa- 
gandaosakonna juhataja. Bolševistliku valitsemise viimastel kuudel 
Eestis oli ta kõigi rahvakomissariaatide nõukogu esimehe asetäitja. 
Nagu kõik teisedki, sai ta Särelt ülesande esialgu peitu minna ja siis 
rinde taga illegaalse partei keskkomitee kandidaadina tegutseda. Koos 
teistega sai Ruus endale pelgupaiga Tallinna maakonnas' Ivli küla 
ühes talus, kus nagu eelnevalt oli kokku lepitud, pidid ka aset leidma 
edaspidised kokkusaamised Särega. 

Ruusil oli Säre ja Cheeriga teadete edasiandmiseks salakeel ja ka 
veel salakiri, mille aluseks oli saksa-eesti sõnaraamat. 

Ruus oli üks ohtlikumaid kommuniste Eestis ja tuntud oma saksa- 
vaenulike esinemiste poolest. Ruus leiti tema peidukohast Julge- 
olekupolitsei haaranguga ja 1941 juunis” anti ta erikohtlemise alla. 

Ainult illegaalse komparteiorganisatsiooni kiire avastamise ja Saksa 
Julgeolekupolitsei välkkiire tegutsemise arvele pärast Eesti vabas- 
tamist võib kirjutada, et põhifunktsionäärid on kinni võetud ja partei- 
aparaat selliselt purustatud, et saksa sõjaväe sissemarsist kuni tänase 
päevani ei ole ühtegi märki kommunistliku partei olemasolevast ille- 
gaalsest tegevusest. 

Seejuures toetasid Saksa Julgeolekupolitseid silmapaistvalt viimase 
poolt kõikjal koheselt organiseeritud omakaitseüksused ja eesti polit- 
seiasutused. 

Lisas on esitatud Eesti kompartei organisatsioon graafiliselt. 


Ametühingute komintern (Profintern ja alarühmitused) 

Kuni 1932. aastani tegid Eesti kutseliidud läbi needsamad kriisid, 
mille all kannatasid pärast ilmasõda ka teised Euroopa riigid. Eriti 
Inglise arengusuunad püüdlesid töölisriigi moodustamise poole riigis 
endas, samas kui Nõukogude Liidu printsiibi eesmärgiks oli puhta po- 
liitilise riigi loomine klassivõitluse teel. 

Nimetatud mittesoovitud suundade välistamiseks töötajate grupee- 
ringutele, koondas Eesti valitsus töölised ja teenistujad kutsekoda- 
desse ning asutati tööliskoda, põllutöökoda, õpetajate koda ja arstide 
koda. Pärast Eesti liitmist Nõukogude Liiduga need kojad kaotati ja 
sisse viidi enam vähem nõukogude ametiühingute süsteem. 

Kesknõukogu, mis kujutas endast kommunistliku partei allorgani- 
satsiooni, juhtis Eestis loodud 21 kommunistlikku ametiühingut. Need 
ei olnud elukutsete järgi organiseeritud, vaid sarnanesid oma propa- 


' Nii dokumendis (peab olema Harju maakonda). 
* Viga dokumendis, Neeme Ruus hukati tegelikult 2. juunil 1942. 
Lisa pole säilinud. 

gandistliku tegevuse tõttu kommunismi koolidega. Ametiühingutesse 
kuulumine oli kohustuslik. Kommunistliku suunitluse ja sunniviisili- 
suse tõttu ei olnud need ühingud Eestis populaarsed. Sõja ajal loodud 
hävituspataljonid komplekteeriti osaliselt nendest ametiühingutest. 

Revolutsiooniline spordi-internatsionaal (RSI) 

Aastatel 1940/41 organiseeris Eestis spordielu rahvakomissaride 
nõukogu juures asuv riiklik kehakultuuri- ja spordikomitee. Sellele oli 
allutatud ametiühingute spordikollektiivide juhtimine. Oma tegevus- 
juhised said nad Moskvast. Vaatamata ägedale propagandale ignoree- 
risid sportlased RSI-id selle kommunistlike sihtide pärast. 

Rahvusvaheline Punane Abi (MOPR) 

Organisatsioon MOPR, mille ülesandeks oli teiste riikide “valge ter- 
rori ohvreid” poliitiliselt, moraalselt ja materiaalselt toetada ning rah- 
vaid proletaarse imperialismi vaimus kasvatada, asutati Eestis asuko- 
haga Tallinnas. See organisatsioon oli sarnane Nõukogude Liidu sa- 
manimelise organisatsiooniga. Juhtimine oli Tallinnas asuva kesk- 
komitee käes, kohtadel olid maakonnakomiteed, osakonnad ja rakuke- 
sed. Ettevõtetes ja ametiasutustes loodi allorganisatsioonid. 

Liikmete värbamine toimus sunniteel. Raha saadeti Punase Abi 
keskkomiteele Moskvas. MOPR-i juht Eestis oli eestlane (Goldmann), 
kes käis Moskvas kuuekuulistel kursustel. 


Kõrvalorganisatsioonid 


a) Õpetajate internatsionaal 

Õpetajad olid organiseeritud haridus- ja kunstitöötajate ametiühin- 
gusse. Nende tegevust juhiti kompartei kaudu Moskvast. Kuna Eesti 
õpetajate ja koolide taset ei saanud võrrelda Nõukogude Liidu omaga, 
siis jäi suurem osa õpetajaid oma ametikohtadele. Küll aga suruti nen- 
de tegevus tugevalt kommunistliku propaganda ja eeskirjade raami- 
desse. 

b) Nais-internatsionaal 

Naisinternatsionaali tegevus oli tühine. Kompartei juhtimisel tähis- 
tati 8. märtsil 1941 rahvusvahelist kommunistlikku naistepäeva. Päe- 
vaprogrammis olid tavalised kommunistliku sisuga kõned, dekla- 
matsioonid ja ülistuslaulud Stalinile. Kõnesid pidasid naiskommu- 
nistid ja -õpetajad, kellele oli tehtud kohustuseks lugeda ette neile 
kätteantud kõned ja ettekanded. 

c) Noorsoo-internatsionaal 

Kõrgelt väärtustati noorsoo kasvatamist ja organiseerimist: seda tehti 
koolide ja kommunistliku noorsoo- ja pioneeriorganisatsiooni kaudu. 

Propaganda oli ainult mõningal määral edukas ja seda vaid töölis- 
ringkondades. 

d) Maatööliste internatsionaal 

Maatööliste ametiühingusse koondati ainult põllutöölised ja teised 
maal töötavad isikud, samal ajal ei võetud sinna tegelikke talupidajaid. 
Nende likvideerimine oli ette nähtud kommunistliku agraarreformiga. 

e) Nõukogude Liidu sõprade liit 

Nõukogude Liidu sõprade liit ja imperialismivastane liiga asutati 
Eestis pärast punaste sissetungi. Erilise tegevusega silma ei paistnud. 

f) Jumalaeitajate liikumine 

Kommunistlik propaganda ateistlikuks liikumiseks oli Eestis vähe- 
aktiivne. Tartus loodud ateistliku töökabineti ülesandeks oli ateistliku 
liikumise personali väljakoolitamine. Välja arvatud mõnede jumala- 
teenistuste segamine, ei esinenud rohkem mingit sundust, kuna karde- 
ti, et usklikud seeläbi veelgi enam liituvad. 

g) Osoaviahim' 

1928. aastal Nõukogude Liidus ellu kutsutud organisatsiooni 
Osoaviahim ülesandeks oli tsiviilelanikkonna ettevalmistamine kait- 
seks õhu- ja gaasirünnakute eest. Peale selle oli organisatsiooni tööko- 
hustuseks noorsoo sõjaline kasvatus, reservsõjaväelaste väljaõpe, sa- 
muti ka laiade rahvamasside koolitamine lennuväe ülesandel. Eestis 
loodi Osoaviahim 1940. aastal. Keskkomitee asus Tallinnas, kusko- 
hast kesknõukogu juhatas kohalikke maakonna- ja linnakomiteesid ja 
allorganisatsioone. Osavõtt oli kuuldavasti vabatahtlik, tegelikkuses 
aga sunniti töötavat elanikkonda sinna organisatsiooni astuma. Viidi 
läbi igasuguseid kursuseid gaasikaitse, purilennu ja mudellennukite 
ehitamise alal. 

Ka selle organisatsiooni tegevus lõppes venelaste taandumisega 
Eestist. Illegaalset tegevust ei ole täheldatud. 

Kõik need kõrvalorganisatsioonid ja nende allorganisatsioonid hä- 
vitati. Mingeid märke sellest, et nad jätkavad oma tegevust illegaal- 
selt, pole esinenud. 


16) Riiklik administratsioon 


Pärast Eesti okupeerimist 21.6.1940 jätsid bolševikud riikliku valit- 
susstruktuuri esialgu muutmata. Alles 1940. aasta augustis, kui Eesti 
ühendati formaalselt Nõukogude Liiduga, algas suur ümberorgani- 
seerimine. Saadeti laiali politsei, lasti lahti kõikide ametiasutuste juh- 


! Osoaviahim — Riigikaitse ning lennundus- ja keemiaalase töö abistamise 
ühing, NSV Liidu massiorganisatsioon 1927—1948. 

tivad ametnikud ja samuti tehniline ametnikkond. Majandus ja trans- 
port riigistati. Eestis jõustusid Nõukogude Liidu seadused ja määru- 
sed. Ametlikult kuulus võim Eestis rahvakomissaride nõukogule, mis 
koosnes 14 rahvakomissariaadist. Kohtadel asutati linna-, maakonna- 
ja vallatäitevkomiteed. Peale kohalike ametiasutuste kutsuti ellu ka 
üleliidulistele rahvakomissaridele alluvad ametiasutused, mille täht- 
samad ametikohad said endale Venemaalt sissesõitnud venelased ja 
juudid. Üleliidulised ametiasutused olid teadeteagentuur, eesti riiklik 
merelaevandus, Eesti Riigipank, eesti vabariiklik sõjakomissar ja eesti 
valitsus. Igale eesti rahvakomissarile määrati Nõukogude Liidust vo- 
litatud rahvakomissar. See riigivalitsemise aparaat osutus süsteemi- 
tuks ja põhjustas segadust, mis suurenes veelgi seetõttu, et üksikutele 
ametikohtadele pandi amatöörid ja ebakompetentsed isikud. 

Lisas on esitatud Eesti valitsus- ja administratsioonistruktuur graafi- 
liselt. 


NKVD? 


NKVD kui GPU” järglase kohustuseks oli sisemise korra ja julge- 
oleku alalhoidmine. Seda juhiti miilitsa-ametnike kaudu. Pärast 
21.6.1940 anti üle eesti politsei ja see asendati kommunistidega. Bol- 
ševistliku korra paremaks kindlustamiseks kutsuti ellu Rahva Oma- 
kaitse (RO) ja allutati siseministeeriumile. Peaasjalikult oli selle üles- 
andeks politsei abistamine vajalikel juhtumitel. Rahva Omakaitsesse 
kogunenud mitteusaldusväärsete elementide tõttu selle tegevus hiljem 
lõpetati. 

Miilitsa ja riikliku julgeolekuteenistuse juhid olid enamasti eestla- 
sed, kelle juures oli siiski asetäitjana venelane või juut, kelle käes oli 
faktiliselt võim. 1941. aasta märtsis moodustati iseseisev riikliku jul- 
geoleku rahvakomissariaat, mida juhtis eestlane Boris Kumm. Rahva- 
komissariaadi kui keskametiasutuse käsutuses oli salajane poliitiline 
osakond, mille ülesanne oli valvata funktsionääre ja ametiasutusi. 
Veel liideti sellega vastuluure ja sabotaažiga võitlemise osakond ja 
uurimisosakond poliitiliste kurjategijate tagaotsimiseks, millel oli 


' Lisa pole säilinud. 

? NKVD (Narodnõi komissariat vnutrennõh del) — Siseasjade rahvakomis- 
sariaat, eestikeelse lühendiga SARK. 

GPU (Gosudarstvennoje polititšeskoje upravlenije) — Riiklik poliitvalitsus, 
NSVL julgeolekuorganisatsioon 1922—1923, mis seejärel kandis nime Ühen- 
datud riiklik poliitvalitsus (OGPU) kuni ühendamiseni NKVD-ga 1934; 
nimetus GPU kujunes üldiselt kasutatud nimeks nõukogude julgeoleku- ja 
terroriaparaadi kohta. 

laiaulatuslik agentide võrk. NKVD-sse puutuvad dokumendid venela- 
sed põletasid või võtsid kaasa, kuid siiski on nende tegevuse kohta 
olemas arvukalt tõendeid. 


Eestis NKVD poolt 
arreteeriti 7203 isikut 
mõrvati 623 isikut 
küüditati 9519 isikut. 


1c) Punaarmee 


Kohe peale venelaste sissemarssi Eestisse hakati suure aktiivsusega 
eesti kaitseväge Punaarmeesse lülitama. Üks esimesi samme oli eesti 
armee poliitiline ümberkorraldamine, pärast ohvitseride korpuse kõr- 
valdamist. Sellest lubadusest, et eesti armee saab säilitada oma juht- 
konna, ei peetud kinni. Poliitilised väljapraakimised algasid koos po- 
liitilise selgitustöö tegemise ja uuendustega bolševistlikus mõttes. Po- 
liitiliste komissaride ütluste järgi pidi Punaarmee olema kommu- 
nistliku parteijuhtkonna kuulekas ja täiesti usaldusväärne võimuinstru- 
ment, isegi kui see käis sõjalise löögijõu arvel. Punaarmee kõrgemaks 
poliitjuhiks Eestis nimetati eluaegsele sunnitööle mõistetud kommu- 
nist Paul Kerddo', kellel ei olnud mingit sõjaväelist haridust. Üksi- 
kute diviiside juhtideks* olid kompartei liikmed või liikme- 
kandidaadid, kes enamasti polnud isegi ajateenistust läbi teinud. Eesti 
armeest moodustati peaasjalikult Punaarmee 22. territoriaalne laskur- 
korpus. Väeüksuste juhtide kõrvale astusid vene poliitjuhid, komis- 
sarid ja politrukid analoogiliselt Punaarmee ülesehitusele. Nende üles- 
anne oli poliitiline koolitus ja oma üksuste poliitilise meelsuse kont- 
rollimine. Väeosade meelestatuse ja poliitiliste hoiakute ülemkontrolli 
teostas ikkagi NKVD, millel oli ka Punaarmees sisseseatud laiaula- 
tuslik nuhkide võrk. 1941. aasta juunis küüditati rohkem kui üks kol- 
mandik eesti ohvitserkoosseisust Venemaale. Sõja puhkemisel kuulu- 
tati eesti väeosad poliitiliselt ebausaldatavateks ja segati tugevalt vene 
allüksustega. Õhutõrjedivisjon oli ainuke eesti territoriaalkorpuse osa, 
kuhu ei liidetud ühtegi venelast. See divisjon saadeti ilma suurtükkide 
ja vintpüssideta Venemaale, kus tervel üksusel õnnestus üle joosta 
saksa vägede poolele. 


' Kirjaviga dokumendis, peab olema Keerdo. 
* Viga dokumendis, peab olema poliitjuhtideks. 

2. Partisanid, langevarjurid, sabotaaži- ja terroriaktid, poliitiline võlt- 
simine 


a) Partisanid 


Üldises mõttes pole varasemal Eesti Vabariigi alal partisane olnud. 
Saksa sõjaväe kiire sissetung ja sellele järgnev piiri kinnipanek ei 
võimaldanud sovjetidel partisane Eestisse saata, nii nagu see juhtus 
teistel okupeeritud aladel. Partisanideks võib siinsel alal küll aga pida- 
da hävituspataljonide liikmeid, mis kohe sõja puhkemisel moodustati 
sovjetide poolt maa erinevates linnades ja külades. Sovjetide tähtsa- 
mad funktsionäärid nägid sõda ette ja nad võtsid võitluseks tagalas 
abinõud tarvitusele juba enne sõja puhkemist. Eesti erinevates osades, 
eriti Lõuna-Eestis, tehti salajased laskemoona baasid, mida hiljem pi- 
did kasutama partisanid. Neist laskemoona- ja toiduainete baasidest 
teadsid ainult kommunistliku partei usaldusisikud. 

Hävituspataljonide liikmeid värvati kommunistliku partei, komso- 
moli ja NKVD liikmetest ning teistest funktsionääridest. Neid pataljo- 
ne juhtisid Punaarmee ohvitserid, kelle kõrvale oli enamasti ametisse 
pandud juudi rahvusest komissar. Peale selle sunniti hävituspataljoni 
astuma ka teisitimeelestatud eestlasi, kusjuures neile lubati, et sel 
kombel neid ei mobiliseerita Venemaale. Suuremal hulgal oli vaba- 
tahtlikke elanike hulgas ainult Eesti äärealadel, kus elanikkond koos- 
nes peamiselt venelastest. Hävituspataljonidele tehti ülesandeks pärast 
regulaararmee taandumist lasta õhku allesjäänud hooned ja sillad. 
Saksa sõjaväe kiire edasiliikumise tõttu ei suutnud hävituspataljonid 
oma ülesannet täita ja seepärast kasutati neid nagu regulaararmee väe- 
osi. Eriti oli see nii Saaremaal, kus ka saksa sõjaväele kõige kauem 
vastupanu osutati. Suurem osa hävituspataljoni liikmetest Saaremaal 
olid noored eesti mehed, kes olid sinna sunniviisiliselt teenistusse 
võetud. 

Rinde teatud paigalejäämise ajal juulis 1941 proovisid nõukogude 
funktsionäärid ja ohvitserid Mustvees Peipsi järve ääres ja Narvas hä- 
vituspataljone ümber organiseerida partisanigruppideks. Kursust ju- 
hatasid vene ohvitserid, hävituspataljoni liikmetele õpetati relvade, 
lõhkekehade, süütenööri jne kasutamist. Nende formeeritud gruppide 
ülesandeks oli läbi rinde tungida ja siis tagalapiirkonnas terroriakte 
sooritada. Ka oli tehtud neile ülesandeks organiseerida salaagente ja 
viia informatsiooni Nõukogude Venemaale. Praeguseks on õnnes- 
tunud läbi rinde tungida ja partisanidena tegutseda ainult ühel suure- 
mal grupil. Asi puudutab siinkohas gruppi “Illison”, mis juba 1941. 
aasta augusti algul Tartu lähedal purustati. Ka parteisekretär Säre 

proovis Tallinnast äärealadele partisanigruppe saata. See jäi ainult kat- 
seks, grupid avastati ja hävitati. Saaremaal pidasid need grupid pike- 
malt vastu. Viimased hävituspataljoni liikmed lasti seal võitluses ma- 
ha 1942. aasta maikuus. Nende gruppide liikmed olid varustatud käsi- 
relvade, käsigranaatide, lõhkeaine ja mürgiga ning nad olid tsiviilriietu- 
ses. 


b) Nõukogude langevarjurite tegevus 


Alates 1941. aasta sügisest korraldati Nõukogude Liidus, eriti 
Moskvas ja Leningradis, spetsiaalseid kursuseid spionaaži-, sabotaaži- 
ja terrorirühmadele, mis pidid tegevusse saadetama langevarjurühma- 
dena. Eestis rakendatud langevarjurid said oma väljaõppe Leningradis 
ja see toimus aadressil Dekabristide tänav 35, kus oli juhtiva funktsio- 
näärina tegev eestlane Vaha. Samuti valmistati langevarjureid nende 
ülesannete täitmiseks ette hotellides “Astoria” ja “Oktoober”. Välja- 
õpet tehti grupiviisiliselt. Osavõtjate arv oli vahelduv, oli 4—5 ja 7—10 
õppuriga rühmi. Algväljaõpe toimus gruppidele teoorias ja praktikas 
koos, kusjuures viimase viimistluse sai iga üksik õppur eraldi enne 
tema ärasaatmist. Alles siis anti talle juhendid ja eeskirjad, mille järgi 
ta pidi tegutsema. Õppuritele õpetati topograafiat ja neid koolitati 
välja kõikide käsirelvade kasutamises. Lektoriteks olid seal Puna- 
armee ohvitserid. Samuti õpetati neile ümberkäimist lõhkeainete ja 
mürkidega. Raadioside õpetust said ainult spetsialistid. 

Väljaõpet viisid läbi kolm organisatsiooni: 

1. Balti punalaevastiku luureosakond ühe mereväemajori juhtimisel. 
Seal väljaõppe saanute ülesandeks oli hankida informatsiooni olukorra 
ja meeleolude kohta saksa vägede tagalapiirkonnas, samuti sõjaväe- 
osade, transpordi, lennuväljade, lennukite arvu jne kohta. Selleks 
tõmmati kaasa eestlasi, venelasi ja ka ingerlasi. Need langevarjuritest 
agendid tegelesid ainult spionaažiga, kuid mitte sabotaaži ja terroriga. 

2. Vene põhjaarmee peastaabi luureosakond 

Sealt väljasaadetud grupid on hästi relvastatud ja nende ülesandeks 
on osalemine saksa vägede tagalapiirkonnas teostatavates operatsioo- 
nides. (Eestis pole neid tegevusse rakendatud.) 

3. Parteispionaaž 

See koosneb ainult parteiliikmetest ja Eesti jaoks on sellel suur täht- 
sus. See organisatsioon lähetab saksa vägede tagalapiirkonda ainult 
Eestist evakueeritud isikuid, kes on eranditult parteiliikmed ja liikme- 
kandidaadid. Partei oli enne Venemaale põgenemist loonud usaldus- 
väärsetest isikutest endale erakordselt hea agentuuri. Kõik selle spio- 
naažiüksuse liikmed tunnevad täpselt siinseid olusid, neil on siin su- 

gulased ja sõbrad, mistõttu nad on eriti sobivad siin tegutsemiseks. 
Sellepärast on ka nende avastamine ja kinnivõtmine raskendatud. 
Spionaažiüksus tegutseb nii sõjalisel kui ka propaganda-poliitilisel 
alal. Samuti on ette nähtud ka sabotaaži- ja terroriaktid. Olemas- 
olevate andmete põhjal peaks see grupp olema umbes 100 isiku suu- 
rune. 

Langevarjuagentide varustuses seisavad vene ja saksa sõjapüssid, 
püstolkuulipildujad, püstolid Parabellum ja Nagaan, käsigranaadid, 
jalaväemiinid, lõhkeainelaengud, kompassid, raadiosaatjad ja vastu- 
võtjad, kaardid, raha, rakettpüstolid ja toiduained. Enamasti oli siin 
kinnivõetud langevarjuritel raha kaasas mitte rohkem kui 1000 RM. 
Märke ei ole leitud. Langevarjurite riietus on erinev ja aastaajale vas- 
tav. Talvel oli neile kaasa antud vateeritud vene riietus ja vildikud. 
Samuti on olnud saksa vormiriietuses agente. 

Suurem osa langevarjuagente toimetati tagalapiirkonda lennukitega 
Leningradist. Vaid üksikud agendid tulid jalgsi läbi rinde. Tegutse- 
miskohtadeks valisid nad enamasti vähese liiklusega alad ja need 
paikkonnad, kust nad ise olid pärit. Enamasti lennutati välja 3—4 isi- 
kust koosnevaid gruppe, kes maandusid kesköö paiku. Eduka maan- 
dumise järel oli nende esimeseks ülesandeks peita langevarjud ja pä- 
rast maandumiskoha täpset kindlaksmääramist anda edasi raadioteade 
oma eduka maandumise kohta. 

Vastavalt oma väljaõppele pidid nad täitma erinevaid sõjalisi ja po- 
liitilisi ülesandeid. Kinnivõtmisel ilmnes ka nende erinev poliitiline 
meelsus. Paljud neist annavad end vabatahtlikult üles ja räägivad kõi- 
gest, mida nad teavad. Need on sellised isikud, kes astusid vaba- 
tahtlikult langevarjuagentideks, et sel viisil Eestisse tagasi jõuda. 
Enamus neist on siiski kirglikud kommunistid ja keelduvad ülestun- 
nistustest. Osa langevarjuagente osutas relvastatud vastupanu ja need 
pidi võitluses maha laskma, samalajal kui teised alla andsid. 


Kuupäev Langevarjurite maandumiskoht | Langevarjurite arv 
3.2.42 Virumaa 4 
4.2.42 Tartu maakond 3 
6.2.42 Tartu maakond 6 
2.3.42 Võru maakond 2 
4.3.42 Virumaa 1 
4./5.3.42 Valga maakond 2 
6.4.42 Järva maakond 2 
18.3.42 Virumaa 2 
28.3.42 Tartu maakond 2 

28./29.3.42 Võru maakond 2 
30.3.42 Tartu maakond 2 
30.3.42 Tartu maakond Leitud üks langevari 
30.3.42 Võru maakond 2 
4.4.42 Viljandi maakond 10 
5.4.42 Viru maakond 2 
6.4.42 Võru maakond 1 
9.5.42 Viru maakond 1 
14.5.42 Viru maakond 1 
14.5.42 Viru maakond 1 
24.5.42 Viru maakond 1 
1.6.42 Viru maakond 2 
25.6.42 Tartu maakond 1 
22 juhtumit Koguarv 50 isikut 
Sabotaažiaktid 


Vaatamata sovjetide üritamistele ja suuremate gruppide väljaõpeta- 
misele Leningradis, ei ole Eesti kindralkomissariaadis täheldatud mär- 
kimisväärseid sabotaažiakte. Ainult kahel korral on telefonijuhtmete 
läbilõikamisel kindlaks tehtud ilmne sabotaaž. 

Terroriaktid 

Eestis ei ole suuremal määral terroriakte korda saadetud. Ainult ühel 
korral on rünnatud sõjaväelasi. 

Poliitilised passivõltsimised 

Enamus rakendatud langevarjuagente on varustatud võltsitud doku- 
mentidega. Olemasolevatel andmetel valmistab neid dokumente üks 
eriasutus Leningradis. Sellel asutusel pidid olema kõikide Eesti valda- 
de ja paljude eesti ametiasutuste templid. Selliseid võltsitud isikutun- 
nistusi saadi kätte kinnivõetud agentide juurest. Samuti on olnud lan- 
gevarjuagentidel endiseid Eesti passe, mis kuulusid Eestist eva- 
kueeritud või küüditatud inimestele. 


3. Kirikud Eestis 
a) Õigeusu kirik 
Õigeusu kirik endise Eesti Vabariigi territooriumil oli kuni 1919. 


aastani liidetud Venemaa õigeusu kirikuga. Vabariigi rajamisel tekki- 
sid ka õigeusu kiriku sees püüdlused autonoomiale. 


' Ilmselt on siin silmas peetud saksa sõduri mõrvakatset 14. novembril 1941 
Kuressaares, mille eest kättemaksuks Balti saarte välikomandandi ooberst 
Mylo korraldusel hukati pantvangidena 10 poliitilist vahialust, EK(b)P liiget 
ja liikmekandidaati. 

18.—22.3.1919 Tallinnas toimunud kirikukogul võeti vastu otsus luua 
iseseisev eesti õigeusu kirik ja selle juhtimiseks administratiivne si- 
nod. Selles küsimuses pöörduti tolleaegse Moskva patriarhi Tihhoni 
poole, kes kinnitas 1920. aastal õigeusu kiriku autonoomia. Seoses 
patriarh Tihhoni arreteerimisega 1923. aastal ja alanud segadustega 
Venemaa õigeusu kirikus, otsustas Eesti õigeusu kirik pöörduda Kons- 
tantinoopoli patriarhi Meletiose poole, et siduda Eesti õigeusu kirik 
Konstantinoopoli patriarhaadiga. Patriarh Meletios tõstis Eesti õigeusu 
kiriku peapiiskopikirikuks ja määras veel praegugi ametisoleva pea- 
piiskop Aleksandri metropoliidiks. 

Sellele järgneval eesti iseseisvusajal ei esinenud enam nimetamis- 
väärseid muudatusi. Bolševike ajal teostus järgnev: avalikult tunnusta- 
tud südametunnistuse vabadus oli ainult näilik, tegelikkuses kirikuelu 
takistati ja selle vastu võideldi igal pool, kus see oli ainult võimalik. 
Rakendati erilist survet, kuna Eesti õigeusu kirik oli iseseisev ja ei 
tunnustanud Moskva patriarhi, vaid kuulus Konstantinoopoli patriar- 
haadi alla. Sellest olukorrast tingituna ja eriti Läti õigeusu kiriku poolt 
ajendatuna, viidi läbi ühendamine Moskva kirikuga. Tingimuseks pidi 
küll olema senise autonoomia kinnitamine. Ühinemine toimus Mosk- 
vas, seda siiski ilma autonoomia tagamiseta ja Konstantinoopoli pat- 
riarhiga vastastikusele kokkuleppele jõudmata. See ühinemise vorm 
oli Eesti õigeusu kirikule vägivaldne ja ta pole sellega ka kunagi lep- 
pinud. Kuna sellega kadusid endised autonoomsed õigeusu kirikud 
Eestis, Lätis ja Leedus, siis järgnes Moskvas nende liitmine üheks 
eksarhaadiks pärast vene metropoliidi Sergius Voskressenski ametisse 
panemist. 

V. oli seniajani olnud Moskva patriarhi asemiku Sergius Stragorods- 
ki sekretär, kes mitmesugustes lendlehtedes ilmutas oma antifašist- 
likku ja saksavastast hoiakut. Metropoliit Aleksander on olnud algu- 
sest peale eksarh Sergiuse vastu meelestatud, ei saanud aga seda bol- 
ševike surve tõttu avalikult näidata. Eksarh Sergiuse sekkumised met- 
ropoliit Aleksandri — volitustesse, nagu näiteks vene - preestri 
Verhoustinski surumine Petseri praostiks, on andnud põhjust saksa 
sõjaväe sissemarsiga alanud ja veelgi jätkuvatele kirikutülidele 
Petseris. 

Koos saksa sõjaväe saabumise ja kirikuelu vabastamisega bolše- 
vistlikust survest, nägi metropoliit Aleksander olevat saabunud aja, et 
Saksa abiga vabastada kirik Moskvast ja taas saavutada autonoomne 
õigeusu kirik. Eriti terav oli ta oma pöördumistes eksarh Sergiuse 
vastu, keda bolševike usaldusmehena / ... /' mõlema kirikupea kestvad 


' Dokumendis loetamatu rida (masinkirjas üks rida teise peale kirjutatud). 

tülid, ühelt poolt metropoliit Aleksander kui õigeusu kiriku Eesti 
poole eeskõneleja, teiselt poolt eksarh Sergius kui õigeusklike vene- 
laste esindaja, selle suundumusega ühendatud rahvusliku vene õigeusu 
kiriku poole. Erilise ajendi selleks andis Petseri kirikutüli. Sealsed 
vastuolud olid kõige teravamad, kuna elanikkonna vene osa ja vene 
preestrid Petseris ei tunnustanud metropoliit Aleksandri korraldusi ja 
täitsid ainult eksarh Sergiuse käske. Samasugune oli olukord Narvas, 
kuna ka seal üks venelane, nimelt piiskop Paul Dmitrovski hoidis 
eksarh Sergiuse poole ja osa tema all olevatest vene kogudustest oli 
opositsioonis metropoliit Aleksandriga. Seega on täheldatav pidevalt 
laienev lõhe õigeusklike venelaste ja õigeusklike eestlaste vahel, kus- 
juures võib kinnitada, et seoses eestlaste ülekaaluka arvukusega Eesti 
õigeusu kirikus ollakse arvamusel, et eksarhaat langeb ning tõusmas 
on taas iseseisev eesti õigeusu kirik. Sakslaste poolt kavandatud 
eksarh Sergiuse kinnitamine Riias kogu Ostlandi õigeusu kiriku peaks 
tekitas lahkhelisid. Pärast eksarhi ärasõitu Leetu saabus tülitsevate 
poolte vahel ajutine rahu. Juuli algusest kinnitati Sergius siiski kogu 
Ostlandi eksarhiks ja samal ajal algasid taas vanad tülid. 

Sergiuse ametisse panemisega peab muuhulgas saavutama seda, et 
eesti pool ütleks ennast lahti õigeusu kirikust ja üha rohkem tunnetaks, 
et õigeusu kirik on puhtalt vene asi, millega neil pole mitte midagi 
tegemist ning mis seisab vastuolus Eesti lääne-euroopaliku kultuuri- 
tunnistusega. Sergius peab seega rajama tee kogu õigeusu tagasi- 
tõrjumiseks Balti ruumist itta. 


b) Uniaatlik (kreeka-katoliku) kirik 


1928. aasta paiku alustas rooma-katoliku kirik Rooma korraldusel 
Eestis uniaatliku koguduse rajamist. Esmajärjekorras oli selle aktsioo- 
ni juhiks praeguseks vahistatud belgia paater Charles Bourgeois. Te- 
ma abilisteks olid kaks kaputsiini, paater Methodius ja paater 
Sacharias Hollandist ning peavikaar Werlingi varasem õpilane 
Reginald Sorokin. Tööga alustati kõigepealt Narvas, kuna arvati, et 
seal pannakse õigeusu kiriku osad liikuma uniaatliku kiriku suunas. 
Nii pandi Esnas alus ka kloostrile, kus pidi kasvatatama vaimulikku 
järelkasvu. Pärast mitmeid katseid unaatlike koguduste loomine eba- 
õnnestus, kuna õigeusklikud eestlased ja venelased olid paavsti ülem- 
võimu vastu. Samal ajal viis õigeusu kirik läbi eduka vastupropagan- 
da. Seoses venelaste sissemarsiga 1939 lakkasid need katsed lõplikult. 
Mõlemad kaputsiinid pidid maalt lahkuma, Sorokin määrati ühele vo- 
liniku kohale ja sellel postil võttis aktiivselt osa kommunistlikust te- 
gevusest. 

Pärast saksa vägede sissemarssi läks Sorokin Venemaale. Sellest 
ajast katkes ka katoliku kiriku igasugune tegevus uniaatlike koguduste 
loomiseks ning seda ei peaks olema lähemal ajal võimalik taasalus- 
tada, kuna vahistati selle töö juht paater Bourgeois. 


c) Rooma-katoliku kirik 


Rooma-katoliku kirikul on äärmiselt väikese liikmeskonna tõttu 
Eesti usuelus ainult tähtsusetu osa. Rooma-katoliku kirik alustas Ees- 
tis tegutsemist 18.sajandi lõpus ja põhiliselt toodi katoliiklus maale 
katoliiklaste sisserännuga (poola rahvusest vene riigiametnikud ja oh- 
vitserid). Vaatamata kõikidele pingutustele ei ole katoliku kirik aastate 
jooksul suurenenud, kuna eesti rahvas on katoliikluse suhtes olnud 
tõrjuval seisukohal. Eestis on ainult 6 katoliku kogudust (Tallinn, 
Narva. Tartu, Petseri, Rakvere ja Pärnu) ümmarguselt 2000 liikmega. 

Rooma-katoliku kiriku tunnustamine Eesti riigi poolt toimus esma- 
kordselt 1927. aastal katoliku koguduste tunnustamisega Tallinnas, 
Narvas ja Tartus. 

1931. aasta kevadel Rooma poolt Eestisse määratud peapiiskop 
Eduard Proffitlich töötas välja statuudi kogu Eesti katoliku kiriku 
jaoks, mille Eesti valitsus kinnitas 1933. aastal. Lisaks sellele koostas 
apostellik nuntsius Arata Rooma ja Eesti vahelise konkordaadi kavan- 
di. Konkordaat ei saanud aga oma üksikasjades täielikku formuleerin- 
gut ja nii jäi katoliku kirikule Eestis “status guo”. 

Bolševike ajal küüditati peapiiskop Proffittlich Venemaale ja esindu- 
se võttis üle preester Heinrich Werling. Peale tema on Eestis veel 2 
rooma-katoliku vaimulikku, Narvas kaputsiin Krause ja Tartus värs- 
kelt pühitsetud eesti preester Dordett, kes võttis üle belgia jesuiidi- 
paater Charles Bourgeois koha, kui see 1942. aasta juulis vahistati. 
Bourgeois vahistamine ei kutsunud esile nimetamisväärseid diskus- 
sioone ei Tartu ega Tallinna elanike hulgas. Ainult mõned väidavad, et 
selles vahistamises võib näha katoliku kiriku jälitamise algust Eestis. 


d) Evangeelne kirik' 


Evangeeliumi luteriusu kirik oma ümmarguselt 800 000 liikme ja 
160 kogudusega on ülekaalukalt tugevaim kirik Eestis ja hõlmab see- 
ga ligi 75 % kogu elanikkonnast. 

Eesti iseseisvuse ajal töötas kirik 1934. aastast jõustunud kirikute ja 
usuühingute seaduse määruste alusel. Selle järgi oli kirikul õigus 
omavalitsusele ja ta oli täielikult riigist sõltumatu. Kiriku kõrgeim 
vaimulik on eluaegselt valitud piiskop professor dr. J. Kõpp. 


! St. Eesti evangeeliumi luteriusu kirik. 

Bolševike ajal oli kiriku tegevus, eriti majanduselus, takistatud; kuid 
suhteliselt range ülesehituse tõttu jäi ta ikkagi teovõimeliseks. Kirik 
kannatas mitmete vaimulike küüditamise läbi, kuid tänane kirikuelu 
on võrreldes varasemaga vaevalt muutunud. Majanduslikud kahjud 
viidi suures osas tasakaalu kiriku liikmete ühiste heatahtlike annetus- 
tega. 

Hoiak Saksa Riigi suhtes on positiivne ja tõotab selliseks ka jääda, 
kui mitte arvesse võtta poliitilise ümberorienteerumise võimalust ja 
nimelt suhete kaudu “tunnistavate kristlastega”' Saksamaal. Muus 
osas kulgeb elu evangeeliumi luteriusu kirikus ülimalt rahulikult, pole 
täheldada mingisugust erilist aktiivsust. Saksa ametkondade neutraal- 
sust kiriku asjades hinnatakse positiivselt. Püütakse jääda apoliitiliseks 
ja tegeleda ainult koguduseliikmete teenimisega. 


e) Usulahud ja muud kirikud 


Eesti usulahkudel ei ole üldiselt erilist tähendust, nagu seda on näi- 
teks nende tegevusel Saksamaal. Riigivaenulikku tegevust pole senini 
täheldatud. Saksavaenulike anglofiilse laadiga lahkusu kirjutiste levi- 
tamine selle aasta algul Tallinnas ja Tartus jäi ilma igasuguse mõjuta. 
Siin oli tegu Inglismaal produtseeritud kirjavaraga, mis toodi Eestisse 
juba enne sakslaste sissemarssi ning mis jõudsid nendest vanadest ta- 
gavaradest üksikisikute kaudu avalikkuse ette. Saksa Riigis keelatud 
usulahke Eestis ei esine. Mõned nendest eksisteerisid küll Eesti ajal, 
mis aga hiljem tuli likvideerida, kuna nende liikmete arv oli sedavõrd 
väike. 

Bolševike ajal käidi usulahkudega ümber samuti nagu kirikutega. 
Eelmise aasta lõpul seoses kirikuelu aktiviseerumisega hakkas elavne- 
ma ka usulahkude elu. Algul kulges see aeglaselt ja saavutas oma hari- 
punkti talvel. 

Kõige aktiivsemad olid metodistid. See oli tingitud sellest, et nad ei 
saanud enam anglosaksi maadest toetust ja pidid püsimajäämiseks 
omaenese jõududega hakkama saama. Praeguseks ajaks on täheldada 
jälle usulahkude tegevuse raugemist. Peapõhjuseks on siin maaelanike 
suurenenud töökoormus ja linnaelanike maatööle rakendamine. Prae- 
gusel ajal tegutsevad usulahud on: 

1) Baptistid 


! Tunnistavad kristlased (tunnistav kirik) — liikumine Saksa luterlikus kirikus, 
mis tunnistas primaarsena kristlikke väärtusi ja oli seetõttu opositsioonis nat- 
sionaal-sotsialistliku võimuga. 

Umbes 9000 liikmega arvuliselt tugevaim usulahk Eestis. Vaatamata 
tavalistele materiaalsetele kaotustele bolševike ajal, on see aktiivselt 
tegutsev organisatsioon tänini hästi püsinud ja seega võib arvestada 
nende tegevuse tugevnemist. Kuigi vahejuhtumeid pole esinenud, tu- 
leb baptistide usulahu poliitilisse orientatsiooni jätkuvalt suhtuda ette- 
vaatusega, sest nende kirjavara ja tegevusliinide ühemõtteline määraja 
on Põhja-Ameerika. 

2) Vennastekogudus (vennasteühendus) 

Evangeelne vennastekogudus (vennasteühendus) Eestis arvestab 
umbes 3000 liikmega. Bolševike ajal kandis kogudus raskeid mate- 
riaalseid kahjusid. Nende meelsus uutes poliitilistes oludes on üsna 
tagasihoidlik, rohkem küll seetõttu, et nende seesmiselt omaks võetud 
hingeseisund vaevalt võimaldab omada mingisugust poliitilist vaate- 
nurka. 

3) Adventistid 

Seitsmenda päeva adventistide ühendus Eestis oma ümmarguselt 
2000 liikmega on üsna tähtsusetu. Majanduslikud raskused bolševike 
ajal olid piisavalt rasked, et lämmatada koguduste elu. Sellelt usula- 
hult võib ainult siis poliitilisi erimeelsusi oodata, kui nende pooldajad 
jäävad kangekaelselt laupäevase puhkepäeva juurde. Sellelaadseid 
vahejuhtumeid pole seni küll esinenud. 

4) Metodistid 

Eesti metodistide kirikus on ümmarguselt 1500 liiget ja seal teenib 
suhteliselt suur arv jutlustajaid. Bolševike aja kahjud tasakaalustatakse 
sellega, et jutlustajatel on ka teine elukutse. Poliitilisest seisukohast 
lähtudes tuleb metodiste silmas pidada nende tugeva ühenduse tõttu 
Rootsi ja Põhja-Ameerikaga. 

5) Muud usulahud 

“Evangeeliumikristlaste vabakogudus (Immanuel)”, “Evangeelsete 
kristlaste vabakogudus”, mõlemad 1000 liikmega, ja “Tallinna evan- 
geelne vennasteühendus” umbes 550 liikmega — ei paista silma ei po- 
liitilises ega usuelus. 


4. Juudid 


Eestis oli viimase rahvaloenduse andmetel 1934. aastal 4381 juuti. 
See arv suurenes sisserände tõttu Austriast, Tšehhoslovakkiast ja 
Poolast, nõnda et 1940. aastal oli Eestis veidi üle 5000 juudi. 

Samal ajal kui juutidel ei olnud Eestis valitsusasutustes mingit polii- 
tilist võimu, õnnestus neil ennast majanduses pressida väljapaistvale 
kohale. 

Pärast Eesti okupeerimist NSVL poolt tuli siia arvukalt juute, kes 
osalesid eriti aktiivselt poliitiliste ümberkorralduste läbiviimisel. 
Kompartei ja NKVD juhtivatel kohtadel kontrollisid nad komissaride 
ja politrukkidena eesti rahva poliitilist meelsust ja avalikku arvamust 
ning osalesid aktiivselt küüditamisaktsioonidel. Ka 1941. aastal loo- 
dud hävituspataljonides olid neil juhtivad kohad, nii et enne nende 
lahkumist Venemaale või nende hävitamist, võib suure osa Eesti ohv- 
ritest kirjutada nende arvele. 

Sõja algul evakueerus enamik juute oma varandust kaasa võttes Ve- 
nemaale, nii et pärast Eesti vabastamist oli siia jäänud veel 921 (468 
meesoost ja 453 naissoost) juuti, kes kõik anti erikohtlemise alla'. 
Eesti on täna juudivaba. 


5. Emigrandid 


Endise Eesti Vabariigi alal pole kunagi olnud suuremal hulgal emig- 
rante. Eestisse jäänud emigrantidest väärivad märkimist kunagise tsa- 
ristliku Loodearmee (kindral Denikin”) liikmed, kes pärast rahusõl- 
mimist 1920. aastal leidsid Eestis omale teise kodumaa. Enamasti olid 
nad suurvenelased, leedulased, lätlased ja mõned kaukaaslased. Nad 
said tolleaegsed Nanseni-passid? ja suurem osa neist asus ümber 
Prantsusmaale, vene emigratsiooni keskusesse. Poliitiliselt liitusid 
need emigrandid vene vähemusgrupiga, millel oli oma saadikute kau- 
du esindus Eesti parlamendis. 1939. aasta sügisel sattusid siin iga- 
aastaselt viibivad poola, ruteeni* ja leedu põllutöölised emigrantide 
seisu, kuna nad ei saanud enam sõjasündmuste tõttu (Poola sõjakäik) 
oma kodumaale tagasi minna. Pärast Eesti okupeerimist nõukogude 
poolt suurem osa tsaristlikke emigrante, nagu ka poola, ruteeni ja lee- 
du põllutöölisi vangistati ja evakueeriti Nõukogude Venemaale. 

Käesoleval ajal on emigrantide arv väga väike. Pole olnud tarvidust 
võtta kasutusele erilisi julgeolekupolitseilisi abinõusid. Emigrandid on 
kartoteegi kujul arvele võetud. 

Erilise emigrantide liigi moodustavad viimastel kuudel Nõukogude 
Liidust Eestisse ümberasunud põgenikud, keda on kokku umbes 18 


' St. hukati. 

* Viga dokumendis, Loodearmee juht oli kindral Judenitš. 

* Nanseni passid — I maailmasõja järel poliitiliselt kaardilt kadunud riikidest 
pärinevatele ja seega kodakondsuseta põgenikele Rahvasteliidu egiidi all an- 
tud rahvusvahelised isikutunnistused (see poolametlik nimetus tulenes tuntud 
Norra polaaruurija Nanseni nimest, kes juhtis vastavat projekti). 

* Ruteenia — Poola koosseisu kuulunud Lääne-Ukraina ja Lääne-Valgevene 
(Valge-ruteenia) ajalooline nimetus, oli kasutusel saksa maateaduses. 

500 isikut. Nendest on umbes 12 300 soomlased ja ingerlased, 5200 
eestlased ja 350 mitmesuguste rahvusgruppide esindajad, nagu saks- 
lased, lätlased, leedulased, ungarlased jne.' Nendest põgenikest on 
8500 inimest tööle rakendatud ja julgeolekupolitseilise jälgimise all. 
Põgenikud näivad oma uue elu-oluga rahul olevat ja mõned vähesed 
erandid välja arvatud, pole mingeid andmeid kalduvusest bolševismi. 

Eesti kindralkomissariaadis pole emigrantide poolt mõjutatud partei- 
sid, ühinguid jms, ei ole ka kindlaks tehtud mingit erilist illegaalset 
tegevust. 

Eestis viibivatest emigrantidest pole samuti loodud ühtegi võitlusor- 
ganisatsiooni, kaitsemeeskonda jms.” Siinkohas tuleb erandina ära 
märkida, et Wehrmacht tõi Eestisse väljaõppele kasakate sadakonnad.” 
Kuna nad aga elasid kasarmeeritult, ei ole mingit nendepoolset mõju 
elanikkonnale olnud. 


6. Kaitseabinõud 


a) Vastane on proovinud Eestisse sisse tungida ainult langevarju- 
agentidega. Selle vastu on vajalikud kaitsemeetmed koos sõjaväe, vä- 
lispolitsei ja kaitsemeeskondade* abiga läbi viidud. Asjasse puutuvaid 
vastase plaane ja kavatsusi on lähemalt käsitletud aruande osa “Lan- 
gevarjurid” all. 

Võitluseks illegaalse kirjavahetusega Soome ja Eesti vahel on sõl- 
mitud kokkulepped asjaomaste Wehrmachti ametkondade ja Soome 
Riigipolitseiga, millega on tagatud illegaalse kirjavahetuse kontroll ja 
vältimine. SS-riigijuhi ja riigiminister Rosenbergi Eestis viibimise ajal 
korraldati kaitseteenistus. Rahvusliku opositsiooni esinemisjuhud eest- 
laste hulgas on kontrolli all. On täheldatud üksikuid sarnaseid gruppe, 
mis aga pole veel aktiivselt välja astunud. Salaagentide laia võrgu 
kaudu on olemas täpne ülevaade nende gruppide jooksvast tegevusest. 

Inglise luure aktiivset tegevust pole seni absoluutse kindlusega tä- 
heldatud. Küll võib aga oletada, et Inglise luure proovib end oma 
Soome luurevõrgu kaudu ka Eestisse asutada. Koostöös Soome Riigi- 
politseiga on võetud kasutusele vajalikud meetmed Inglise luure tege- 


' Sellised arvud dokumendis. 

° Siin on silmas peetud Saksa sõjaväes formeeritud arvukaid rahvusväeosasid. 
* Sadakond (Hundertschaft) — kompaniile, eskadronile vastav väeüksuse 
nimetus. 

* Kaitsemeeskond (Schutzmannschaft) — üldnimetus kõigi okupeeritud NSV 
Liidu alade kohalikest elanikest ja sõjavangidest moodustatud politseiüksuste 
kohta (siin Eesti Omakaitse ja eesti vabatahtlikest formeeritud kaitsepatal- 


jonid). 

vuse väljaselgitamiseks. Kui Inglise luure seni pole Eestis mingit ak- 
tiivsust üles näidanud, siis on see seletatav asjaoluga, et inglaste poolt 
ülesehitatud luurevõrk purustati nõukogude okupatsiooniga. Inglise 
luure kasutas põhiliselt haritlaste ringkondi, kes aga suures osas küü- 
ditati Nõukogude Liitu. 

Tänaseni Eestisse jäänud välismaalased nagu inglased, prantslased, 
ameeriklased, rootslased, soomlased jm on arvele võetud kartoteegis 
ja pideva järelevalve all. Siiajäänud välismaalased on suuremas osas 
üle 50 aasta vanused isikud, kuna nooremad inimesed läksid koos 
saatkondade lahkumisega tagasi kodumaale. 

b) Eestist Saksamaale minevate tööliste värbamine ja transport on 
läbi viidud Tööameti kaudu. Tööliste transport kulges ilma eriliste 
vahejuhtumiteta. 

Üksikutest maakondadest on aruandlusperioodil Saksamaale läinud 
tööjõudu alljärgnevalt: 


1. Tallinn 126 meest ja 619 naist = 745 töölist 
2. Viru maakond (Narva) = 163 töölist 
3. Tartu maakond 670 ja 160 = 830 töölist 
4. Võru maakond 2 ja7 = 9 töölist 
5. Petseri maakond 1 ja 1 = 2 töölist 
6. Viljandi maakond 2 ja 11 = 13 töölist 
7. Lääne maakond Oja 3 =3 töölist 
8. Pärnu maakond 1 ja 30 =31 töölist 
802 meest ja 831 naist = 1796 töölist 


c) Suuremate ettevõtete julgestamist korraldab kohalik Omakaitse. 
Selleks on Omakaitse liikmetest moodustatud ettevõtetes kaitsemees- 
konnad, mis tagavad alalise relvastatud kaitseteenistuse. Väiksemaid 
ettevõtteid valvatakse ainult öösiti. Suurettevõtetes, nagu näiteks põ- 
levkivitehastes, rakendatakse eriametnikke tööstusettevõtete kaitseks. 
Praegu on koos sõjaväeluurega kaitseametnikud üksikutes ettevõtetes 
ning nende kontrolli teostatakse tsentraalselt sõjaväeluure Tallinna 
osakonna ja Julgeolekupolitsei poolt. Ettevõtetest on eelneva hoolika 
poliitilise kontrolliga eemaldatud riigivaenulikud ja bolševistlikud 
elemendid. Sellepärast pole ka toimunud ühtegi sabotaažiakti. 


ERA fR-819, n1,5s12,170-87. 


! Tabeli jaotus dokumendis tühi (seetõttu on ridade ja tulpade summad erine- 
vad). 

Väikesed tõed eestlaste ja sakslaste kohta 


Eestlase arusaamad 


1. Sakslaste hulgas ei ole eestlaste suhtes ühtset hoiakut: mõned 
kohtlevad eestlasi üleolevalt, teised seevastu elavad eesti rahva kõik- 
võimalike eksemplaridega suurimas sõpruses ja unustavad, et võõra 
rahva hulgas peab oma rahvast parimast küljest esindama. Iseteadliku 
ja kõrgilt isandliku kolmanda kategooria esindajaid on sakslaste hul- 
gas harva. 

2. Esimene kategooria moodustab vähemuse, aga seda on siiski pii- 
savalt, et sakslastele üldiselt jõhkardite mainet omistada. 

3. Teine kategooria moodustab suure enamuse. Selle kategooria 
sakslasi peetakse rumalateks. “Sakslane on loll” — see on üldine arva- 
mus nii odavate sõduripruutide kui ka nende rahvakihtide hulgas, kes 
oskavad sakslasi oma eesmärkide saavutamiseks omakasupüüdlikult ja 
materialistlikult odava raha ja veel odavama sõprusega ära kasutada. 
Nii kaua kui see järeldus on intuitiivne ning mitte teadlikult ja vaenu- 
likult esile kutsutud, võiks ka tõsi olla, et “saksa lolluse” rõhutamine 
kujutab endast väikese rahva enesekaitsevahendit, samas ei saa ometi- 
gi eitada, et suure enamuse sakslaste käitumine õigustab sellist hin- 
nangut. 

4. Sellest tuleneb ka järeldus, et sakslane on kuidagimoodi kõlbulik 
sõdurina, kuid sakslane ei ole mingi diplomaat, st tal võib alati naha 
üle kõrvade tõmmata. 

5. Vaatamata peaaegu üldlevinud saksavaenulikkusele eesti rahva 
hulgas, mida küll ei saa aga hinnata kui täielikult kinnistunud suhtu- 
mist, kuigi samas aga õhutavad seda hoiakut pidevalt teatud ring- 
konnad oma ohtrate anekdootidega; on huvitav tõdeda, et eesti rahva- 
arvamuses lahterdatakse sakslasi ikka veel riigisakslasteks ja balti- 
sakslasteks nagu iseseisvuse ajal ja kõikides ringkondades väljenda- 
takse eestlaste poolt selgelt vihkamist baltisakslaste vastu, samas kui 
riigisakslasi teesklevalt sõpradeks peetakse. 

6. Selle rääkimise eesmärk ei ole saksa solidaarsuse mahamatmine, 
kuigi lähtudes eesti põhimõttest — “mul on nii õrnatundeline süda, kus 
lõikab nagu kreissaega, kui ma vaatan pealt, kuidas naabril hästi lä- 
heb” — võiks selline ajend siin kaasa mängida, et raskendada balti- 
saksa naabril sisseelamist oma uuel kodumaal. 

7. Eestlane tunneb baltisakslaste ees hirmu, sest baltisakslasel on 
selgem arusaamine eestlasest, baltisakslane näeb eestlast läbi, täpselt 
samuti nagu eestlane näeb teda läbi, samas on eestlasele palju vastu- 
võetavam kompleksideta riigisakslane. 

8. Riigisakslasel pole komplekse, ta on heatujuline, usalduslik, mõ- 
nus, väikekodanlik ning talle piisab igapäevase elu väikestest rõõmu- 
dest, ta on üles kasvanud oma rahva hulgas, eriliselt millegi pärast 
muretsemata, tal ei ole mingit ettekujutust ühe piirimaa rahvuslikust 
võitlusest. 

9. Selle koha pealt peab eestlane ennast paremaks ja siin ta ei eksi. 
Suurima visadusega kasutab ta iga võimalust, et sakslast üle kaval- 
dada. Siin on eestlasele kasuks tema teadmised erinevatest rahvastest 
ja erinevate rahvaste iseloomudest, see teadmine on sügavamalt sisse 
kaevunud ja sügavamale sisse tunginud kui suurrahvaste puhul, sest 
väiksemaid omapärasid ja omadusi nähakse alles olukorras, kus ei 
elata mitte teineteise kõrval, vaid kui elatakse teise rahva all. 

10. Sellest ka eestlaste üleolek sakslaste suhtes. Isand ei näe käsu- 
alust kunagi nii hästi läbi kui käsualune isandat. 

11. Baltisakslase eksitus. Tükk aega tagasi lugesin ma kodus ühe 
baltisakslase ettekannet, kus soovitati eesti kodusid külastada ja eest- 
lasi endale külla kutsuda, kuna eestlane peab sakslasega suhtlemist 
endale suureks auks. See on eksitus ja mitte ainult baltisakslaste eksi- 
tus. 

12. See on arusaadav baltisakslase seisukohast, kuna see eksitus 
seostub isandateajaga. Aastakümnete eest oleks see olnud auasi, kui 
sakslane oleks eestlast endaga võrdväärsena käsitlenud. Need aasta- 
kümned, mis eraldavad meid sellest ajast, tähendavad eesti ajaloos 
kolm, neli korda pikemat aega kui mingis muus ühenduses ning seda, 
et eestlase iseteadvus on tõusnud vahepeal uskumatult kõrgele. 

13. Objektiivselt võttes on eestlasel õigus olla üsna uhke. Peale selle 
on eestlane veel ülekohtuselt uhke tänu oma kultuuri ülehindamisele 
ja teiste rahvaste loomingulise tegevuse ühekülgsele hindamisele. 

14. Igatahes on olukord selline, et eestlane vaatab iga võõrast, eriti 
aga sakslast, kui mingit eksootilist eksemplari, proovib sakslasega 
seoses kõiki võimalusi kasutada, toidab teda väikeste meelitustega, 
kasutab teda oma meeleheaks, tunneb tema üle kahjurõõmu, aga ei 
lase iialgi oma isiklikku kasu silmast. 

15. Kuna eestlasel tavaliselt külalisi ei käi ja kuna söömine ja joomi- 
ne on eestlasele niiöelda “üldhüve”, siis pole see ka eestlase poolt 
mingi suur vastutulek, kui ta oma külalisi söögilauas rikkalikult kos- 
titab. Ja eestlane pole ka nii rumal, et mitte teada ja aru saada, millist 
mõju selline kostitamine avaldab üldiselt kokkuhoidlikule ja mate- 
riaalselt kitsastes tingimustes kasvanud sakslasele. 

16. Eestlane kasutab selle mõju igas mõttes ära, ilma et ta ise loo- 
buks oma isiklikust vaatenurgast või ettevõtmistest. 


88 


17. Sakslane peab iseenesest mõistetavaks, et olla 100-miljoniline 
rahvas on suurem au kui olla 1-miljoniline rahvas ja väikerahva iga 
liige tahaks suurrahvaga ühineda — niipea kui ta on ainult suurrahva 
keele ära õppinud. Kahe silma vahele jäetakse, et mõned aastad tagasi 
üks 200-miljoniline rahvas esindas siin maal sedasama arvamust. 

18. Õige on vastupidine: eestlane on uhke selle üle, et ta on aastatu- 
handeid väikerahvana püsima jäänud ja ta on veendunud, et kuulub 
võimeka rahva hulka, kes ennast alandada ei lase. Sellel maal siin on 
ideaalkujuks visa vastupanu kehastav mees ja mitte vallutaja. Sellepä- 
rast ka põlgus lõhestunud aganate, “kadakasakslaste”, baltisaksa kee- 
les “Kadakasentum” (eesti keeles “kadakas”), vastu. 

19. Sellest tuleneb ka eestlase üleolekutunne isegi soomlase suhtes, 
kelle suurust ja tugevust küll tunnustatakse, kuid kelles siiski nähakse 
vaid maapagulast. Lätlasest pole üldse mõtet rääkida, teda ei saa ei 
vere ega ka kodupinnasesse juurdumise järgi lugeda tunnustust vääri- 
vaks isiksuseks. 

20. Sakslane on üldiselt arvamusel, et saksa keelt oskav eestlane on 
juba saksastunud. Kuigi selles võib olla teatud tõetera, et võõrkeele 
õppimine kasvatab õppurit osa saama vastava võõrrahva vaimuelust, 
siis tänapäeva keeleõpetuse pinnaline viis ei anna ühtegi garantiid, et 
parim saksa keele oskaja on ka suurim sakslaste sõber; alles absoluut- 
ne keeleoskus, st täielik saksa keele valdamine võib teatud tingimustel 
olla tagatiseks, et vastav isik võiks saksa keeles mõtelda ja saksa 
meeles tegutseda. 

21. Üldiselt on aga nii, et eesti rahva seas nii laialt levinud mitme- 
keelsus kujutab endast vaid vahendit ühe põlvkonna jooksul amerika- 
niseerunud rahvale iseenese maksmapanekuks. Räägitakse palju keeli, 
aga ühtegi võõrkeelt ei osata sedavõrd, et suudetaks selles keeles ka 
mõtelda. Seepärast on ka jäme eksitus, kui segatakse omavahel ära 
mehaaniline keeloskus ja orgaaniliselt kujunenud saksasõbralikkus. 

22. Eestlase auahnus nõuab kõrgeid positsioone, mille juures ta sihib 
oma eesmärgid kõrgele. Ta ei ole saavutatuga kunagi rahul. Sellest 
võib järeldada, et ta lömitab ja kavaldab, et saaks vaid kätte võima- 
likult kõrge ametiposti, ja seda ka temale ebameeldivates tingimustes. 
Kusjuures teda ei saa kinni maksta ei kulla ega auga, algusest lõpuni 
jääb ta kindlaks omale arvamusele, mida ta aga oskab maskeerida, et 
aga olla teel oma loodetava võiduni. Küürutõmbunud hüppevalmis 
tiiger — niimoodi on võõrvõimu sajandid eestlast kujundanud. 

23. Eestlase jaoks on materiaalne heaolu kõik, sest ta on kasvanud 
üles viletsates ja kitsastes oludes, sajanditepikkuses raskes töös ja ter- 
vete põlvkondade rahuldamata ihas materiaalsete varade järele ning 
saanud kiires võitluses lühima ajaga tugevaks ja iseseisvaks. Ühe 

põlvkonna jooksul feodalismi ja plutokraatia vahel rahvaks saanud 
eestlane teab nüüd liigagi hästi, missugust väärtust kujutavad endast 
materiaalsed varad. 

24. Siin varitseb idealistlikumat sakslast suur oht. Sakslase kui maa 
“ajutise isanda“ kaudu teostab eestlane omi materiaalseid eesmärke ja 
oskab ennast seejuures sakslase selja taha peita. Tähelepanu väärib, et 
räige materialism on tänapäeval silmatorkavam kui kunagi varem. 
Selles pole süüdi ainult soodustavad sõjaolud, vaid ka see asjaolu, et 


n. 99 


“tsivilisatsioonivõõp” kadus koos senise juhtkonna küüditamisega. 


ERA f R-819, n1,s12,1126-131. 

Julgeolekupolitsei välisosakondade poolekuu- ja kuuaruanded üldise 
olukorra ja rahva meeleolu kohta juulis-detsembris 1942 


Juuli 1942 
Haapsalu poliitiline politsei 15.—31.7.1942 


Poliitiline meeleolu rahva seas on üldiselt rahuloldav. Tuntakse huvi 
sõjarinde operatsioonidest ja jälgitakse huviga Saksa ja tema liitlaste 
võite kogu sõjarindel. Sevastoopoli langemisega sakslaste kätte oli 
elanikkonnas märgata nagu uut lootust võidule bolševismi üle. Eel- 
mainituga seoses tõusis rahval vastlangenud meeleolu, mis oli tingitud 
asjaolust, et juba pikemat aega seisis sõjarinne enam vähem paigal, 
kuid nüüdse suurrünnakutega ja hiigla suurvõitudega sakslaste kasuks, 
on elanikkond võtnud seisukoha, et anda kõik, mida rinne vajab, kuigi 
see osutub raskeks. Tahetakse näha, et bolševism häviks pea ja ollakse 
teadlik asjaolus, et senikaua kui on olemas bolševism on olemas ka 
eestlastele kõige kardetavam vaenlane — idanaaber. 

Korralduste suhtes on maal imestust äratanud kuidas oli võimalik, et 
linnast maale tööjõu saatmise aktsioon nii põhjalikult nurjus, et selle 
tagajärjel need, kes lootma jäid abitööjõu juurdetulekule põllumajan- 
dustöödel, täieliku pettumuse osaliseks said. Selle asemel on rohkesti 
linnast päritolevaid ülesostjaid ringi kolamas ja tülitamas. Samad isi- 
kud nõuavad tuttavailt talupidajailt tõendeid, nagu oleks nemad põl- 
lutöödel viibinud, tegelikult aga pole ühtegi päeva põllutöödel tööta- 
nud. Linnas aga liiguvad endiselt isikud, kellel mingit pidevat tegevust 
ei ole. Kuigi /nad/ on jäetud toitainete ostukaartidest ilma, siis see ei 
tee neile nähtavasti mingit muret, sõidetakse aeg-ajalt vajaduse korral 
maale ja ostetakse säält tarvilikke toiduaineid ehk küll kallima hin- 
naga, aga sellest saadakse üle. 

Kuulujutuna räägitakse, et Naissaare lähedal oli hiljuti olnud äge 
merelahing Saksa kergete sõjalaevade ning N. Vene omade vahel, 
kuna viimased liikunud lääne suunas, kavatsusega teha dessanti, kus- 
juures kaotusi olnud mõlemil poolel. Nii olevat Tallinna haiglatesse 
toodud palju haavatuid, kes olnud pärit uppunud Saksa laevadelt, kuid 
N. Liidu laevad läinud põhja ühes meeskondadega. 


' Tegelikult toimus Nõukogude laevastiku kaotusega lõppenud 1942. a. 
suurim merelahing Läänemerel Saksa-Soome ja Nõukogude Liidu sõjalae- 
vade vahel 8.—9. juulil 1942 Soome lahe idaosas soomlaste valduses olnud 
Someri saare juures, mida nõukogude laevastik üritas vallutada. 

Äsja liikusid kuulujutud, et Virtsus on olnud pool päeva lahingut N. 
Liidu parašütistide ja madruste ning saksa sõjaväelaste ja Eesti oma- 
kaitse vahel. Surnuid ja haavatuid olevat rohkesti eeltähendatud la- 
hingu tagajärjel. Kuulujutu levitaja pole lähemalt selgunud. 

Rahva seas on asetleidnud kuuldus, et inglise laevu viibivat Balti 
meres ja samuti rootsi laevu ning et Soome lahes asuvad end. Eesti 
saared olevat soomlaste valduses. 

Ühe kuulujutu kohaselt okupeerivat Rootsi muuseas ka Eesti. See 
kuuldus leiab palju uskujaid, kuna muuseas ka tuntud Järva-Jaani” en- 
nustus, et rootsi mõõk jääb peale, täituvat sellega. 

Tänapäeva suure moraalilanguse kohta eesti naiste seas kuuldub 
Tallinnast, et lõpuks jäävat ainult kolm tõsist puutumata naist — Linda, 
Russalka ja Paks Margareta, kuna Vana Hermann olevat võtnud need 
oma kaitse alla. 


ERA f R-64, n1,s60,1 13a-13ap, 15-15p. 
Haapsalu kriminaalpolitsei 16—28.07.1942 


Kui veel kuu algul oli märgata teatavat rahutust ja pessimistlikku 
meeleolu, seoses Tallinna pommitamisega* ja mitmesuguste kuul- 
dustega bolševike võimalikust tagasitulekust ja dessantidest meie ran- 
nikule, siis nüüd lõuna rindel ja Aafrikas saavutatud suurte võitude 
tagajärjel võib märgata meeleolude rahunemist. 

Märgatavat ärevust ja kõneainet andis läinud nädalal Haapsalus ke- 
htimapandud määrus koerte ja kasside hävitamise kohta, selle 
piirkonna marutõve ohtlikuks tunnistamise tagajärjel. Üldiselt leiti, et 
nimetatud määrus on liigkarm ja räägiti et mujal kultuurilmas ei anta- 
vat sellist määrust. Koguti ca 80 allkirja määruse muutmise palvele, 
mis esitati Prefektile. 


ERA f R-64, n 1, 560,14. 


! Põhja-Eesti rannikul Tallinnast Narvani asusid Soome sõjaväe õhuseire 
vaatluspunktid, mis jälgisid nõukogude lennuväe tegevust ja andsid hoiatuse 
võimalike õhurünnakute puhul Soomele. 

* Rahva seas laialdaselt tuntud Järvamaal elanud ennustaja. 

* Esimene nõukogude lennuväe õhurünnak Tallinnale saksa okupatsiooni ajal 
toimus juba 13/14. mail 1942 (vt. selle kohta — Tallinn tules. Dokumente ja 
materjale Tallinna pommitamisest 9/10. märtsil 1944, koostanud Jüri 
Kivimäe ja Lea Kõiv, Tallinn 1997). 

Kuressaare poliitiline politsei 15.7.—1.8.1942 


Rahva meeleolu püsib üldjoontes endisena. Elevust ja headmeelt on 
tekitanud teated Voroneži, Vorošilovgradi ja Rostovi langemisest. 
Samal ajal aga suuroffensiivi viibimine idarinde põhjalõigus tekitab 
rahvas teatud ootusärevust ning põhjustab poleemikat, mis kandub ka 
üldpoliitilisele olukorrale. Suurem osa elanikkonnast arvab, et selle 
aastaga bolševismile antakse selline löök, et ta tulevikus enam nimeta- 
misväärset vastupanu ei jaksa avaldada. Selles suhtes ühed arvavad, et 
aitab saksa sõjaväejõududest, kaugelt suurem osa elanikkonda jagab 
aga arvamist, et viimsete hoopide andmiseks saksa sõjajõust enam ei 
piisa, vaid selleks tuleb rakendada ka muid rahvaid nagu Rootsi, Eesti, 
Türgi jne. Mainitud arvamine aitab tugevasti süvendada Suur-Soome 
orientatsiooni, millise juba väga suur osa elanikkonnast on omanda- 
nud. 

Nendel meeleolulistel alustel on tekkinud rida kuuldusi. Liigub ringi 
kuulujutt, et lähemate kuude jooksul on oodata suuri poliitilisi muu- 
datusi. Nimelt viivat sakslane omad väed kõik lõunasse ja põhja rin- 
delõiku jääb kaitsma Soome, Eesti ja Rootsi ühendatud sõjavägi. Selle 
tagajärjel kuulutatavat Eesti iseseisvaks või Suur-Soome külge liide- 
tuks. Nende muudatuste eeltöötegijaiks olevat Tallinnasse saabunud 
mitu kompaniid soomlasi ja paljud kõrgemad Soome sõjaväejuhid. Ka 
olevat Naissaare ja Aegna saarekindlused juba soomlastele üleantud.' 
Iseloomulik nendele kuuldustele on see, et Eesti iseseisvaks või 
Soome külge liitunuks kuulutamine toimub täiesti Saksa võimude 
nõusolekul ja teadmisel ning viimased püüdvat veel viimaseid siin- 
oleku kuid ära kasutada Eesti tühjendamiseks kaupadest ja vabriku- 
ning põllusaadustest. 

Sedalaadi kuuldused on muutunud niivõrd üldisteks ja neid räägi- 
takse niivõrd laialdastes ringkondades, et nende tekkimise kollet on 
väga raske, kui mitte peaaegu võimatu kindlaks teha. 

Koos eeltooduga on märgata tublisti rahvustunde tõusu ja lootust 
peatselt paraneva tuleviku kohta. 

Ka on märgata teatavat sõjatüdimust ning oodatakse sõja lõppemist, 
pealegi arvatakse üldiselt, et Saksamaa võib sõja liigse pikalevenimise 
tõttu väsida ja kokku variseda. 

Tähelepanekute järele võiks rahvast jagada järgmistesse orientat- 
siooni gruppidesse: 


1 A A sr aai A är 2 sai 
Naissaarel asus Soome rannakaitsesuurtükiväe tulejuhtimis- ja mõõtetorn 
soome sõjaväelastest meeskonnaga. 

Soome orientatsiooni-grupp, mis haarab endaga rahva rõhuva ena- 
muse. Arvuliselt võiks seda väljendada ligikaudu 80 %-ga. See grupp 
pooldab Eesti ühinemist Soomega Suur-Soomeks. 

Iseseisvuse-orientatsiooni-grupp otseselt ei avaldu, kuna on levine- 
nud mingipärast arvamus, et iseseisvus praegusel ajal ja tingimusel ei 
ole mõeldav, mistõttu enamus endisist iseseisvuslasist pooldavad liitu- 
mist Suur-Soomeks. 

Saksa-orientatsiooni-grupp, mis pooldab Eesti ühendamist Suur- 
Saksamaaga selle autonoomse osana, on väike ja peaaegu tähtsuseta. 
Arvuliselt kuulub siia vahest 3—5% rahvastikust. 

Passiivne grupp — ülejäänud miinus 1—2% kommuniste, kes pool- 
davad ühinemist Nõukogude Liiduga. 

Tõusutendentsi näitab arvuliselt ja ideeliselt soome-orientatsiooni- 
grupp, tunduvat vähenemistendentsi aga Saksa orientatsiooni-grupp, 
mis on aasta jooksul kahanenud ligikaudu 20% — 3-5%. 

Kommunistidena esinevad — õigemini näivad seda režiimi endamisi 
pooldavat — peamiselt endiste kommunistlike funktsionääride omak- 
sed. Nad on täiesti poliitilise mõjuta ning rahva enamiku põlualused. 

Ülaltoodud protsent-arvud ei oma faktilist väärtust ega ole millegagi 
põhjendatud, vaid väljendavad peamiselt sellekohaseid muljeid. 

Tunduvat mõju rahva meeleolule avaldab paralleelselt ülaltoodud 
mõjustajatega ka majanduslikult raske olukord. 

Talvist, eriti kevadist raskust kanti lootusega, et suve-poolne loode- 
tav normivaba kala ja aiavili ning suurenev piimatoitlus toiduainete- 
kriisi leevendab. Kuna see end seni avaldanud ei ole, siis pettumused 
on tugevasti meeleolu-allakiskuvalt mõjunud. 

Valitsusvõimudele ja kehtivale režiimile otsene vaenulik suhtumi- 
ne — väljaarvatud mõnede kommunistlikkude ringkondade passiivselt 
vaenulik hoiak — ei ole teatavaks saanud. 


ERA f R-64, n 1, s 60,1 14-14p. 
Kuressaare kriminaalpolitsei 14.—27.7.1942 
Rahva meeleolu üldiselt rahulik. Teatud ärevust tekitas ajaleht “Meie 


Maas” ilmunud teade Vene sõjaväe poolt ehitatud punkrite ja blin- 
daažide lammutamise keeld, missugused osaliselt ERÜ' poolt rahvale 


| Eesti Rahva Ühisabi — sotsiaalhoolekande organisatsioon, asutati 1941. a. 
esialgu sõjategevuse ja punase terrori tõttu peavarju ja vara kaotanud 
inimeste abistamiseks, hiljem laienes tegevus märgatavalt. 

müüdud olid. Nimetatud keelu tagajärjel on rahvas arvamine, nagu 
oleks Saaremaal ja ranniku piirkonnas karta sõjaohtu. 

Teatud häiret tekitas ka kahe tundmatu päritoluga õhupalli ilmumine 
Saaremaa kohale, milledest üks maandus ja lõhkes Saaremaal Kures- 
saare valla piirides. 

Kohaliku rahva läbikäimine Saksa sõjaväe ja tsiviilvõimudega hea ja 
usalduslik. 


ERA f R-64, n1, 560,18. 
Narva poliitiline politsei 29. juulil 1942 


Rahva meeleolu, mida tingib sõjaline seisund rinnetel, on üldjoontes 
rahulik. 

Saksa ja tema liitlaste edu aitab süvendada rahva usku enamlaste 
peatsesse hävingusse ja sõja kiiremasse lõppu, kuna toitlusraskused ja 
majanduslik puudus ei jäta avaldamata mõju üldisesse tööprogressiiv- 
susse ja meeleolude langusesse. 

Toitlustusolud kohapeal aruandeaja vältel paranenud ei ole. Määrus- 
te kohaselt kuivtoitaineid elanikkonnale praegu ei anta. Narva Varus- 
tusametil on teatud kuivtoitainete tagavarad siiani olemas, kuid neist 
varustatakse peamiselt söögimaju (ca 100 grammi sööja kohta päevas) 
ja lisanormide saajaid. Puudulikult on elanikkonda varustatud senini 
ka liha- ja kalasaadustega. Kuna ka kartuleid on saadud üsna vähesel 
määral ja värske juurvili puudub, siis elanikkonna äraelamis või- 
malused on piiratud ja nurin ning rahulolematused toitlusolude 
üleüldised. 

21.07.1942. a. kehtestati Narva Välikomandandi poolt määrus, et 
kõik kodanikud, kes ei oma kindlat töökohta (siia hulka on ka arvatud 
lastetud kodused perenaised), peavad end registreerima kohalikes 
tööametites ja siirduma hädavajalikele töödele. Isikud, kes selle mää- 
ruse täitmisest hoiduvad, jäetakse toitainete saamise õiguseta. Eel- 
poolnimetatud määrus on kehtestatud Narva linna, Narva-Jõesuu, 
Narva, Alutaguse ja Piiri valdade kohta. Elanikkonnast kuuldub rahu- 
lolematusi, et tööd osatakse nõuda aga kodanike toitlusolude paran- 
damisele ja saadavate ratsioonide suurendamisele üldse ei mõeldagi. 

Rahva hulkades ollakse pettunud kalaaktsiooni senistest tulemustest. 
Ajalehtedes kirjutatakse küll sageli sellest, millistes hulkades kalu 
püütud, kuid rahvas on sellest saanud vaid murdosa. Narvas näiteks 
paljudel kodanikel kala, mis pidi antama liha asemel, on juba kuu aega 
saamata. 

Jalatsite ja riietusesemete puudus üldine. Loomulikult ei jäta kõik 
see mõju avaldamata ka töö tulemustele. Inimesed teevad tööd 
igasuguse töörõõmuta, loiult ja vaid selleks, et töötama peavad. 

Värske juurvilja müügikeelus otse tarvitajatele nähakse sama, mis 
kala aktsiooni puhul. Tsiviilelanikkond peab ka siin leppima piskuga 
ehk hoopis ilma jääma, nagu seninigi, kui spekulatiivsel teel midagi ei 
saa. 


ERA f R-64, n 1, s 60,1 16-16p 
Narva kriminaalpolitsei 16.—29.7.1942 


Narva Kriminaalpolitsei tööpiirkonnas rahva üldine meeleolu rahulik 
ning valitsevat korda pooldav. Teatud rahulolematust on rahva hulgas 
tekitanud korraldus, Narva linnas ja ümbruskonna valdades maksma- 
pandud aedvilja saaduste, metsmarjade ja seente vabamüügi keeld tar- 
vitajaile. Sest pole teada mil viisil toimub edaspidi nimetatud ainete 
turustamine keskmüügi-kohtade kaudu. Samuti on kuulda nurinat selle 
kohta, et pole võimalik osta normi hinnaga seapõrsaid. Kui kellegil 
õnnestub osta põrsast ja tema sellest kallimat hinda maksab kui nähtud 
on normi hind, siis varjavad nii ostja kui ka müüja seda tehingut 
teades, et mõlemi teguviis on ebaseaduslik. Muid häirivaid asjaolusid 
ei ole ilmnenud. 


ERA f R-64, n 1, 560,16. 
Paide poliitiline politsei 16.—31.7.1942 


Kuna kestavad järjekindlalt vihmasajud, siis tuntakse muret nii 
heinatöö kui ka põlluviljade koristamise pärast. Eriti linnaelanike seas 
on tekitanud headmeelt või müümine leivatšekkide vastu, sest Järva- 
maal ei tee erilisi raskusi lisa leiva ja jahu muretsemine. 

25. juulil Tartus peetud dr. Mäe kõnet jälgiti raadiost kui ka ajakir- 
jandusest. Kõne mõju on märgatavalt meelirahustav ja paljuid kerge- 
meelseid mõtlema panev. Kuna rahvas viimasel ajal aetud ärevile 
vastaste propagandaga, et Eestis varsti läheb lahti mõni tõsine riiklik 
muudatus, siis dr. Mäe kategooriline saksasõbralik kõneteem mõjus 
üldiselt kainestavalt. Kuna rahva seas levitatakse vastaste poolt maru- 
rahvuslikku mentaliteeti, mille sihiks on sakslastega hea läbisaamise 
ja koostöö eitamine, siis ühtlasi püütakse varju heita ka dr. Mäe isiku 
vastu nagu viimane ei kaitseks sakslaste ees küllalt eestlaste huvisid ja 
nagu oleks liiast sakslaste meelepärane. Kuigi vastaste vaenukülva- 


96 


mised on rahva seas pinda leidnud, siiski dr. Mäe ja teiste Oma- 
valitsuse direktorite kindlad seisukohad uue mentaliteedi loomiseks ei 
jää tagajärjetuks. 

26. juulil 1942. a. peeti Türil ja Koigi vallas nende kohtade vabasta- 
mise aastapäevi. Mõlemil pool oli rahvarohke osavõtt, kellede seas 
opositsiooni nähteid ei esinenud. Türil pidustuste peremeestena esine- 
sid Türi linnapea Rebane ja Järva maavanem Lipp, kes mõlemad 
hoolimata piirkonnakomissari ja teiste sakslaste kohalviibimisest oma 
kõnedes lasid paista ilmset saksasõbralikkuse puudumist, osutamata 
vähimatki tunnustust saksa sõjaväele Türi vabastamise tähistamiseks. 
Linnapea ja maavanema sõnavõttudest saadi mulje, nagu oleksid 
ainuüksi metsavennad vabastanud Türi ja terve Eesti, kuna aga seal- 
samas Omakaitse esindaja asjalikust sõnavõtust selgus, et Türi üm- 
bruses on sakslased kannud palju ohvreid ja pidanud väheste meestega 
vastu enamlaste suurtele pealetungidele, mille tagajärjel ka Türi 
vabaneski. Türi linnapea oma kõnet alates pöördus eestkätt E. Oma- 
val. esindaja ja järgmisena alles piirkonnakomissari poole, milline as- 
jaolu tõi hiljem rahva seas esile arutlusi ja seisukoha-võtteid, kus ühed 
kiitsid linnapea sammu ja teised mõistsid hukka, põhjendades, et 
esimesena tuleks pöörata kõne sissejuhatuses piirkonnakomissari kui 
Saksa riigivõimu esindaja poole. Ilmselt tegi seda linnapea teadlikult 
ja kõnes puuduva saksasõbralikkuse järgi otsustades ka sihilikult. 
Piirkonnakomissariga kaasas olev saksa ohvitser, kes valdas ka eesti 
keelt, tähendas pärast aktust Järva prefektile, et linnapea sarnane käi- 
tumine on lubamatu. Ka üksikute inimeste seas pärast aktust avaldati 
mõtet, et linnapeadele, maavanematele ja teistele avalikkuse ees esi- 
nejatele peaks ettekirjutatama kindel etikett, mille raames praegusel 
niigi pineval ajal keegi ei võiks kõnepoodiumit kasutada oma isiklike 
vaenuliste seisukohtade lavastamiseks. Kitsamas ringis mõisteti hukka 
nii linnapea kui ka maavanema ebataktilist käitumist võrreldes seda 
Põltsamaa linnapea ülesastumisega. Arusaajad kodanikud väljendavad 
arvamist, et dr. Mäe ja teiste juhtide püüdlused on asjata, kui ei 
kutsuta korrale ühte ehk teist avaliku elu tegelast, kes võib oma 
hoolimatusega ja opositsiooni-vaimuga pinda luua kommunistide 
propagandale ja süvendada kahtlusi. 

Esinesid veel piirkonnakomissar ja dir. Radik, kellede kõned võeti 
vastu aplausiga. 

Koigis aktusel kõneles Järvamaa Rahvakasvat. büroo' juhataja 
Leemann, kes käsitas päevaküsimusi ajakohases vaimus ja kelle kõne 
kutsus esile poolehoiu avaldusi. 

Sakslaste edasitungi idafrondil jälgitakse põnevusega ja tundub, et 
iga sakslaste eduga väheneb ka rahva seas ükskõiksus ja vaenulikkus 
sakslaste suhtes. 


ERA f R-64, n 1, s 60,1 18-18p. 
Paide kriminaalpolitsei 16.—31.7.1942 


Üldine olukord ja meeleolu rahulik. Põllutöödele saatmise ja metsa 
aktsiooni läbiviimine üldiselt rahulolematust tekitanud ei ole. Üldiselt 
rahva meeleolu mõjutab pikaajaline vihma periood, mis takistab 
välistööde läbiviimist. 


ERA f R-64, n1, 560,15. 
Petseri kriminaalpolitsei 13.—29.7.1942 


Kodanikkonnas ebameeldivust ja vähe ärevust on tekitanud Petseri 
turuplatsile õhukaitse kaevikute kaevamise korraldus. Selle kohta 
avaldatakse pilketoonilisi lauseid kommunismi pooldavate venerah- 
vusest isikute poolt: “Mida kaugemale front liigub, seda suuremaks 
tundub hädaoht muutuvat, et jälle kaitsekraave kaevatakse”. Korraldus 
on kohalikult Gebietskomissarilt. Töid sooritatakse õhtutundidel 
sundkorras, ilma tasuta, mis määratud töölistele ei meeldi. 

Suurt meelepaha on tekitanud ka ainukese kohaliku kino, milline 
ühtlasi ka ainukeseks kasuliku propaganda keskuseks, ebaloomulik 
kasutamise võimalus. Kino teenijaskond omavahel jagavad kõik rõdu 
ja suurema tungi puhul kinno, ka I-se koha piletid ja müüvad neid 
ainult oma tuttavatele taskust, kuid kaua aega järjekorras seisnud ja 
isegi esimestena kassa juurde jõudnud isikud võivad saada ainult II-se 
ja Ill-da koha pileteid ning vähema väärtusega filmi puhul ka I-se 
koha omi. Et teenijaskonna moodustavad vähema väärtusega ja mõned 


! Rahvakasvatuse Peavalitsus — Eesti Omavalitsuse propagandaasutus, tegeles 
propaganda, ajakirjanduse, kirjastuste ja sporditöö korraldamisega; maakon- 
dades tegutsesid selle kohalikud osakonnad. 

Gebietskomissar — piirkonnakomissar, saksa okupatsioonivõimude tsiviil- 
valitsuse kohalik esindaja, kelle ülesandeks oli kohalike eesti asutuste järele- 
valve. 

koguni kompromiteeritud perekondadest inimesed, kelledega pole tut- 
vust kohalikel intelligentsi kihti ja ametnike perre kuuluvatel isikutel, 
siis viimased peavad peaaegu alati istuma alaealiste ja ulaka venerah- 
vusest noorsoo hulgas, mis ebasünnis ja milline nähe võõrutab 
nimetatud kihti kuuluvad inimesed kinost ja seega ainukesest kul- 
tuurielu ja propaganda keskusest eemale. Muud erilist rahva meeleo- 
lus pole seekord märkida. 


ERA f R-64, n 1, 560,12. 
Pihkva poliitiline politsei 26. juulil 1942 


Rahva üldine poliitiline meeleolu, nagu see mainitud juba eelmiseski 
aruandes, on võrdlemisi rahulik ja äraootav. Võõraste suhtes mingit 
erilist demonstratiivset vaenulikkust, peale mõningate üksikjuhtude, 
pole märgata olnud. Sääraseist üksikjuhtudest võiks näitena mainida 
järgmisi: keegi vene vanamees politseiniku küsimusele, et kus viibib 
praegu tema poeg, vastas erilise rõhuga, et “lahkus Pihkvast meie 
omadega”. Keegi teine kohalik elanik, juteldes sõjalisest seisukorrast, 
ütles silmnähtavalt kahjurõõmsalt, et seni kui pole langenud Lenin- 
grad ja Moskva, ei saa midagi ütelda praeguse sõja lõpptulemusist. On 
esinenud ka juhtumeid, kus politseiametnikke on püütud kauplusis 
kuidagi-viisi ignoreerida müüjate poolt, mis väljendus peamiselt 
selles, et neid ei pandud lihtsalt tähele. Niisugust käitumist on võidud 
tähele panna ainult äriomaniku äraolekul. Sellised pisiasjad ei pee- 
gelda loomulikult üldist meeleolu, vaid on toodud lihtsalt näidetena 
teatavate isikute käitumisest ja suhtumisest võõraisse. 

Andmete kogumine rahva seas endiste punategelaste kohta on ikkagi 
veel üsna raske, sest inimesed nähtavasti ei julge veel kõike seletada, 
mida nad teavad. Kindlasti tuleb see tagasihoidlikkus sellest, et osa 
inimesi ikka veel kardab punaste tagasitulekut. Siiski saksa sõjaväe 
viimased suured võidud on jätnud sügavaima mulje ja paljudel on 
nagu mõni raske koorem südamelt ära langenud. Need inimesed on 
silmnähtavalt avameelseimaks muutunud ja politseile nii mõndagi 
teenet juba osutanud. Pole kahtlust, et põhjarinde' edasinihkumine 
muudaks jalamaid üldist meeleolu. 

Üldiselt võib ütelda, et linnaelanike suhtumine võõraisse on jahe ja 
tagasihoidlik. 

Endiselt nurisetakse kohaliku vene rahvusest linnapea tegevuse üle. 


! St. Idarinde põhjalõigu. 

Maal on meeleolu märksa parem. Põllumehed, kelledele maa välja 
jagatud, on praeguse olukorraga täiesti rahul ja ootavad vaid sõja peat- 
set lõppu, et asuda siis täie hooga oma majapidamiste ülesehitamisele. 
Sõjaväevõimude poolt maainimestele pealepandud kohustusi täide- 
takse nurisemata. Seletatakse, et need kohustused pole sugugi koor- 
mavad. Vastupidiselt linnaelanikele on maainimesed, eriti linna lähe- 
mast ümbrusest, väga avameelsed ja jutukad. Politseile osutavad nad 
üsna head abi. Kuid kõige selle kõrval on maal ilmnenud üks pahe, 
mis tekitab politseile rohkesti tööd, nimelt põhjendamata avalduste ja 
valekaebuste rohkus. Iga ühte, kes endise kolhoosisüsteemi juures oli 
teistest vähegi paremas seisukorras (igasugused brigadiirid põlluma- 
janduse alal, kauplusemüüjad jne.) püütakse mõtlematult ja kerge- 
meelselt tembeldada kommunistiks või vähemalt mingiks aktivistiks. 
Seda sunnib inimesi tegema nähtavasti suur ja kustumatu viha endise 
viletsuse ja näruse elu-olu vastu. Valekaebajate kiire vastutuselevõt- 
mine on inimesi siiski tunduvalt juba taltsutanud. 


ERA f R-64, n 1, s 60,1 20. 
Pärnu poliitiline politsei 16.—31.7.1942 


Rahva meeleolu põhijoonis märgatavaid muudatusi ei ole ilmnenud. 
Endiselt tekitavad muresid majanduslikud raskused ning ka rahva 
poliitilise tuleviku suhtes ei ole selgunud midagi eriti lootusrikast. 
Kuigi Suur-Saksamaa sõjaväe suurvõidud Ida sõjatandrel, eriti selle 
lõuna osas, on andnud tagasi rahvale usu Suur-Saksa relvade üle- 
võimu, oodatakse siiski igatsusega olukorra kujunemist rinde põh- 
jalõigus, milline on meile lähem ning tundub paljudele seetõttu täht- 
samana. Rahva hulgas valitseb üldiselt kindel teadmine, et Suur- 
Saksamaa sõjavägede kontingente transporditakse Tallinnast üle lahe 
Soome: sellest järeldatakse suuremaid operatsioone Leningradi rindel. 
Meie territooriumi välispoliitiliste suhete ümber liigub pidevalt mit- 
mesuguseid kuuldusi. Elavat hoogu said kuulujutud, kui Pärnumaa 
valdades mitmesuguseil põhjusil ei võetud vastu määratud tähtpäevaks 
kokkukäsutatud kariloomi. Seda seika põhjendas rahvas oletusega, et 
Soome nõudmisel on saaduste väljavedu end. Eesti territooriumilt 
seisma pandud, et lähemal ajal lahkuvad siit Suur-Saksamaa sõjaväed 
ning et meil tuleb hakata siis iseseisvalt kaitsma meie ida piiri koos 
Soomega. Samal põhjusel olevat ka metsa väljavedu end. Eesti terri- 
tooriumilt Saksamaale lõpetatud. Majanduslikest muredest mõjustavad 
tugevasti rahva meeleolu maal peamiselt põllumajanduslikud päeva- 
küsimused ja linnas küttetagavarade soetamine eelolevaks talveks. 

Maarahvas vaatab normide andmisele ikka veel kaunis pessimistliku 
pilguga. Normide küsimus on maal sagedaimaks kõneaineks. Põhi- 
mõtteliselt saadakse küll aru normide andmise vajadusist ja nende 
paratamatusest sõja ajal, kuid nurinat ja arusaamatusi tekitavad tihti 
mitmesugused kõrvalprobleemid, eriti normide ulatus ja nende jao- 
tamine üksikute majapidamiste vahel. Siin on teravaks vaidlusküsi- 
museks normide määramise õiglane alus — kas põllumaa suurus või 
selle väärtushinne (puhtakasu rublades). Mõlemal moodusel leidub 
pooldajaid ja vastaseid, olenevalt muidugi isiklikest huvest. Val- 
lavalitsusile aga jagatakse tihti kibedaid sõnu ning süüdistatakse neid 
“omameeste poliitika” ajamises, sest päris rahul oma normidega on 
vaid vähesed. Kütteaktsioon on teiseks aktuaalseks probleemiks, mil- 
line haarab päämiselt linnarahvast, kuid puudutab ka maainimesi. 
Üldiselt rahva meeleolu ei mõjusta see just positiivselt, kuna seoses 
puude jõudmisega metsast koju on loendamatuid raskusi, millised 
teevad inimesile palju tuska (päämiselt veoküsimus ja veovahendite 
puudus). Pääle selle on asjal juures veel tagamõtteline kõrvalmaitse, 
mille üle küll enam palju pead ei murta, vaid ollakse veendunud, et 
talvel toimunud suurejoonelise metsaaktsiooni vili on läinud võõraste 
käsutusse ning nüüd peab igamees ise enese eest hoolitsema suvel — 
seks tööks ebaloomulikus olukorras. Teisalt leitakse aga asjal olevat 
ka huvitav ning hää külg — kõigepäält vaheldus ja tervislik töö vabas 
looduses ning pääle selle linna- ning maaühiskonna lähenemine, kon- 
takti tihenemine ning vastastikuse parema arusaamise loomine, eriti 
linlase poolt maainimesele ning selle raske töö väärtusele. 


ERA f R-64, n 1, s60,113. 
Pärnu kriminaalpolitsei 13.—29.7.1942 


Rahva meeleolu oli üldiselt rahulik. Aruande aja algul tekitas Pärnu 
linna elanikkonnas nurinat liha asemel kalaga varustamine, kuna seda 
rahvale polnud võimalik anda. Vastavatest ringkondadest seletati asja 
kohta, et kala pole olnud võimalik anda vähese püügi tõttu, mis olla 
tingitud sellest, et kevadine püük on läbi ja kala on rannast lahkunud 
ning toimuda sügavveepüük õngedega, mille tõttu kalasaak väikene ja 
ei jätku seda elanike varustamiseks. Hiljem hakati Pärnu linna elanik- 
konnale andma liha ja lihaga varustamine toimub praegugi. Saamata 
jäänud kala asemel on tagantjärele antud rahvale soolaräime. 

Maaelanike seas tuntakse suurt puudust niidumasina vikati teradest, 
mida pole kusagilt saada. Ühegi vikati tera puudumisel pole võimalik 
enam niidumasinaga töötada. Samuti tuntakse puudust rauakaubast ja 

sepasütest. Vankriratta rehvi purunemisel pole saada uut ja vanker 
muutub tarvitamiskõlbmatuks. Juhul, kui võiks kasutada purunenud 
rehvi, ei ole selle kokkukeetmiseks olemas jälle kivisütt. Mõnes ma- 
japidamises on olemas aga ainult üks vanker ja selle tarvitami- 
skõlbmatuks muutudes kannatab piimavedu, viljakoristamine ja muud 
veotööd. 


ERA f R-64, n1,s60,13. 
Rakvere poliitiline politsei 31. juulil 1942 


Rahva poliitiline meeleolu möödunud aruandeaja jooksul on võrdle- 
misi rahulik. Kuuldused Suur-Soome loomisest on linnades vaibunud, 
kuid neid on kuulda nüüd võrdlemisi laialdaselt maal. Kõige levinum 
on praegu kuuldus, et Eestis kuulutatakse välja mobilisatsioon. 

Rahvas on headmeelt tekitanud Saksa vägede võidud lõunarindel. 
Hakatakse jällegi rohkem uskuma Saksa relvade edusse ja avaldatakse 
lootust, et ehk saavutatakse sügiseks võit idarindel. Leningradi lange- 
mist aga oodatakse ikkagi kannatamatult. Väga hea mulje on rahvasse 
jätnud bolševike ikkest vabastamise päevade pühitsemised ja met- 
savendade kokkutulekud, milliseid rahvas ajakirjandusest suurima 
huviga jälgib. 

Talupidajad on ikka mures suurte normide pärast. Ka põrsaste 
spekulatiivne hind ei ole langenud, vaid on tõusnud veelgi. 


ERA f R-64, n 1, s60,121. 
Rakvere kriminaalpolitsei 16.—28.7.1942 


Kannan ette, et aruande aja kestel on kohapeal rahva poliitiline 
meeleolu kõikjal kõrgelt hingestatud laiaulatuslike ja suurte saksa 
sõjaväe võitude puhul Nõukogude Venes. 

Kuulujutt Suur-Soome loomisest, mis oli väga laialdaselt levi- 
nud rahva hulgas, on tõendite puudusel nüüd täiesti vaibunud. 

Toitlusalal tekitab raskusi eriti just kala kättesaamine. On kuulda ar- 
vustusi, nagu ei oleks kohaliku linnavalitsuse poolt kalade müügikor- 
raldus küllalt hästi läbi viidud. Üldse on kala väga vähe müügil ja kui 
kala saabub müügile, siis tekivad müügikohtade juurde sabad, kuhu 
minnakse juba hommikul kell 04.00 ajal seisma. Sageli selgub peale 
tundide viisi ootamist, et kala ei jätku tarvilisel hulgal ja järjekorras 
seisjad peavad kalata koju minema. 

Ajakirjandusse suhtub rahvas suureinnulise tähelepanekuga. Erilist 
huvi pakuvad kirjeldused möödunud aasta vabastamissündmuste üle. 
Riigiteenijate hulgas on headmeelt tekitanud ametipuhkuse saamine. 


ERA f R-64, n 1, 560,19. 
Tartu kriminaalpolitsei 16.—31.7.1942 


Rahva seas on maad võtnud nurin korterite küsimuse üle. Leitakse, 
et korterite võimaldamine toimuvat ainult tutvuste kaudu, kusjuures 
korteri ameti juhtkond korterite jagamisel polevat sugugi objektiivne. 
Tartus näiteks kontrollitud andmetel on vabade korteritena ametlikult 
registreeritud vaid need ruumid, mis vajavad kapitaal remonti (on 
sõjategevuse läbi aknad purunenud, ahjud ja pliidid tarvitamiskõlb- 
matud, puudub elekter jne). Isikud, kes vabade korterite kohta saavad 
andmeid ainult Tartu korteri ametisse ülespandud tahvlilt, parema 
tahtmise juures ei saa omale elamiskõlbulikku ruumi. Vastav asjaolu 
on selge ka sellega, et tahvlil seisavad vabade korteritena pikemat 
aega ikka samad ruumid ja tahvli juures muud rahva seas kuulda ei 
olegi, kui et neid korterisi ei võta kui elamiskõlbmatuid keegi ja ol- 
lakse imestunud, miks elamiskõlbmatuid korterisi üldse registreeritak- 
se. Igatahes senine korterite jagamine elanikkonda ei ole rahuldanud. 

Rahva seas on tekkinud pahameel iseäranis küttepuude aktsiooni ko- 
hta. Arvatakse, et talvel ülestöötatud puud on Eestist välja veetud ja et 
sellest on tingitudki küttepuude kriis. Üldiselt on märgata teatava um- 
busu süvenemist korraldatavate aktsioonide üle. Kogu senine aktsioo- 
nide ahel olevat küll tingituna sõjaolukorrast kõigile arusaadav, kuid 
imestatakse, et Eesti Vabadussõja ajal, kus ka oli igasuguseid raskusi, 
oli olukord võrreldes praeguse ajaga ikkagi hoopis kergem. 

Samuti on tekitanud nurinat igasuguste preemiate andmine põllu- 
meestele vilja kokkutoomise puhul. Nurisevad peamiselt need põllu- 
mehed, kes oma normi vilja kohe esimese korralduse peale ära viisid. 
Preemiaid (s.o. paberosse, soola ja nüüd veel ka riideid) saavad aga 
nüüd need, kes algul oma norme korralikult ei täitnud ja kellel nüüd 
veel vilja anda on. Preemiate andmine tuleks ümberkorraldada ja kohe 
algul teatavaks teha, et antakse neile ja neile nii ja niisuguseid pre- 
emiaid. Mitte aga nii, et esimesed, seega kõige korralikumad viljatoo- 
jad ei saa üldse preemiaid, järgmised saavad soola, veel järgmised pa- 
berosse ja nii öelda kõige viimased saavad siis juba võimalusi riiete 


! Ajalehes “Virumaa Teataja” 1942. aastal avaldatud ajaloolised artiklid vt. 
Peep Kärp, Virumaa kroonika 1940—1941, Tallinn 2001. 

ostmiseks. Kui selline olukord edasi peaks kestma, siis võib edaspidi 
raskusi olla vilja kokkusaamisega, kuna on loomulik, et jäädakse 
ootama “viimaseid” preemiaid. 


ERA f R-64, n 1, s60,111-11p. 


Valga poliitiline politsei 15.—31.7.1942 


Rahva meeleolu on peamiselt majanduslike raskuste tõttu endiselt 
halb. Üldine nurin liiga väikeste toidunormide üle kestab. Põllu- 
saaduste hinnad on endiselt kooskõlastamata ostukaupade hindadega, 
selletõttu põllumees endiselt müüb osa oma saadustest spekulatiivsel 
teel, normeeritud hindu peetakse nii nagu toidunormegi otse naeru- 
väärseks. 

Ühtlasi on läbisaamine maa- ja linnarahva, eriti töölisklassi vahel 
muutunud märgatavalt teravamaks, kuna linlased heidavad ette, et 
maamehed ei too põllusaadusi müügile, vaid kas tarvitavad ise või 
sooritavad vahetuskaubandust ning spekulatsiooni. 


ERA f R-64, n 1, s 60,1 19. 


Valga kriminaalpolitsei 16.—30.7.1942 


Elamispiirkondade järgi üldine rahva meeleolu ja olukord on rahulik. 
Taheva valla osas on aga elanikkonna meeleolu häiritud selle tõttu, et 
sinna on ümbruskonna metsadesse kogunenud rohkesti vangilaagrist 
ja taludest töödelt põgenenud vene sõjavange, kes alaliselt sooritavad 
toitainete vargusi. Nii ei leidu ümbruskonnas kohati ühtegi talu, kust 
ei oleks varastatud midagi. Suurte metsade tõttu on vangide tabamine 
raskendatud. 

Üldine rahva meeleolu on rahulik, kuigi tuleb ette nurinat rahva 
varustamise alal toitainetega (näit: toitainete väljajagamine sünnib 
harilikult nädala viimastel päevadel, mis põhjustab ostjaskonna “saba- 
des” seismist ja häireid müümise juures). 

Kuna üldiselt valitses rahvas rasvaainete puudus, siis viimasel ajal 
asjaolu, et leivakaartide kupongide vastu jagati võid, oli üldiselt ter- 
vitatav. Üldist meeleolu häirib aga tublisti viimasel ajal lakkamatult 
kestnud vihmasajud, kuna vihmaste ilmade tõttu on takistatud hein- 
ategu ja millise asjaolu tõttu hilineb ja kahjustub viljade valmimine ja 
viljade koristamise- ja lõikuse tööd kuhjuvad seega ühele ajavahe- 
mikule. 


ERA f R-64, n1,s60,17. 

Viljandi poliitiline politsei 15.—30.7.1942 


Rahva meeleolu on üldjoontes endiselt rahulik, vaatamata kõigile 
neile raskustele mis sõjaaegne olukord kodanikele peale paneb. Kuigi 
tuntakse puudust ühest või teisest hädavajalisest tarbeainest, jäädakse 
siiski leplikuks ning püütakse leida teid ja abinõusid kuidas oma 
igapäevast elu edasi ajada. Samuti aitab meeleolu kindlusele tunduvalt 
kaasa rahva suur tasakaalukus ja õige olukorra hindamine. Näiteks 
24.07.42. a. Tuhalaane vallas N.-Vene lennuki poolt allaheidetud 
pommid ei tekitanud kohapeal mingit ärevust, sest kõigil oli juba 
iseendast kindel teadmine, et tegemist on vaid äraeksinud lennuki 
poolt huupi allaheidetud pommidega. 

Rahva üldist meeleolu on aidanud parandada võidusõnumid Idarin- 
delt, milledest kajastub, et bolševismi hädaoht nihkub meist ikka 
kaugemale. Pinevusega oodatakse vaid seda, et sõjaliin hakkaks edasi 
nihkuma ka põhjapoolses lõigus. 

Põllumehe meeleolu kipuvad tumestama siiski alalised vihmasajud, 
mis ei lase heinatöid lõpule viia ega jäta oma mõju avaldamata ka 
kasvava vilja kohta. 

Majanduselu alal arvab rahvas, et valitsus peaks siiski kõiki jõude 
kokkuvõttes püüdma rohkem igapäev vajalikke kaupasid turule lask- 
ma, eestkätt aga raua, naha ja tekstiil kaupasid. 


ERA f R-64, n 1, s 60,1 12. 
Viljandi kriminaalpolitsei 15.—30.7.1942 


Rahva meeleolu on üldiselt rahulik. Sõjasündmusi jälgitakse erilise 
huviga. Linnaelanike seas, kes kanu või lehma peavad, on tekitanud 
nurinat piima ja munade normi andmise nõue, kuna linnaelanikel pole 
võimalusi tarvilisel määral loomadele toitu hankida, et loomad vajal- 
isel määral võiks toota. Ka ollakse pettunud kevadel ajalehtedes ilmu- 
nud lubadustes linnaelanikelt normi mittenõudmise asjus. Linnako- 
danikes on rahulolu teeninud korraldus, et leiva asemel on võimalik 
väljavõtta võid. Sellega avanes võimalus suuremas koguses võid saada 
õige hinnaga, mis omakorda pidurdab spekulatsiooni kuna või kilost 
salaja nõuti juba kuni 15 Rmk.' Rahulolematust kuuldub söögimajade 


! 1944. aastaks tõusis või hind mustal turul juba 50-70 riigimargani kilost, 
samalajal kui normitoiduna antud või ametlik hind oli 2, 2 riigimarka kilo 
(Saksa okupatsiooni aegsete normeeritud ja musta turu hindade kohta vt. Eric 


105 


üle, kus olla liig vähe aedviljatoite, kuigi aedvilja arvatakse olevat 
küllaldasel määral. Näiteks pole söögimajades pea kunagi saada redise 
võileibagi. Nurinat on ka söögimajade lahtioleku aja kohta, mis ei 
võimalda hommikueinet ja õhtul hilisemat söömist. 

Põllumehed kurdavad, et põllutööliste küsimus on lubamata pikaks 
veninud ja tekitanud maal teiste küsimuste alal ummikuid. Nimelt on 
peremehed olnud sunnitud hädaga võtma enestele töölisi igasuguste 
hindadega, kusjuures töötasu on sageli normeeritud palga ületanud 4 
kuni 8 kordselt, mis ületab põllupidaja maksujõu kui ta normihinnaga 
oma saadused peab müüma. See asjaolu võib põhjustada põllumeeste 
seas spekulatsiooni. Soovitakse, et valitsusvõimud seaks sisse põllu- 
tööliste kohta sundusliku palgaraamatu, mida mõni ametasutus, 
näiteks vallavalitsus kontrolliks. Nurisetakse, et valdadest ainult küsi- 
takse, milliseid masinaosasid põllumees vajab, kuid kohalikesse kau- 
plustesse ei olla neid kunagi saadetud. Küll olla Tallinnas võimalik 
olnud põllutöömasina osasid osta osturaamatu järele, milletõttu palju 
osasi on läinud linnainimeste kätte, kes nendega on asunud speku- 
leerima. Samuti olla see sündinud ka vikatite ja luiskudega. Luisu eest 
nõutavat kuni 2 kg võid. Sellejuures olla valdades 200 kuni 300 ma- 
Japidamise peale antud ainult üks luisk. Kodanikud küsivat, et kas 
valitsusvõimudel puudub oskus spekulatsiooni ärahoidmiseks oma 
korraldustega või ei tahagi nad spekulatsiooni mittevõimaldavaid kor- 
raldusi anda. 1941. a. suvel, kui rinne oli alles Eestis, vajati sõjaväe ja 
vabastatud alade kodanike toitmiseks palju rukist ja nisu. Kutsuti üles 
põllumehi müüma ja annetama riigikaitsevajadusteks toiduvilja. Sel- 
lele üleskutsele reageerisid paljud põllumehed ja müüsid peale oma 
pere toiduvajaduse kõik valitsusele. Hiljem talvel tulnud normide 
puhul suvel müüdud koguseid enam ei arvestatud, kuigi keegi vahe- 
peal polnud uut lõikust saanud. Samane lugu olnud ka lihaloomadega. 
Osa kohusetundlikke põllumehi andsid omad lehmad 1941. a. suvel ja 
sügisel juba viimse võimaluseni ära, kuid alates 1.02.42 varemantut 
arvesse ei ole võetud ja nõutud järeljäänud piskust uut lisa. Üks osa 
vastutustundetuid ei ole aga vabatahtlikult midagi ära annud ja neile 
jäid karjad lauta, millest nüüd normi täitmine kerge on, mille eest 
hüvitusi võtavad, teised aga kes kõik algul kohe ära andsid ja nüüd 
mõnes osas normi ei suuda täita riigivaenlasteks tunnistatud, hüvitus- 
test ilma jäetud ja karistatud, milline seisukord kodanike seas olla 
tekitanud “paksu verd”. Leitakse, et hüvitusi peaks antama ka 1941. a. 


Soovere, Käru ja kaameraga. Pilte ja päevikulehti põgenemisteelt 1944—1949, 
Tallinn 1999, Ik. 215—216). 

suvel ja sügisel vilja müünud isikutele, kuna 1942. a. said vilja müüa 
peamiselt need, kes korralduste kohaselt varem seda ei teinud. 
Propaganda ja poliitiliste suhete arengus pole erilisi sündmusi. 


ERA f R-64, n1,560,11. 
Võru poliitiline politsei 16.—31.7.1942 


Rahva poliitiline meeleolu on üldiselt rahulik. Mingisugust ärevust 
ega pinget rahva meeleolus märgata ei ole. Ka tagalas käib võitlus 
kommunismi vastu selle täielikuks hävitamiseks. Oodatakse praeguse 
sõja peatset lõppu. Rahvas on juba teatud määral nagu sõjast selle 
raskustest tüdinenud, kuid siiski suhtutakse optimistlikult praegusesse 
olukorda. Rahvas suhtub Saksa asutustesse häätahtlikult. Senini pole 
ilmnenud saksavaenulikku meelsust, samuti pole ka Eesti Omavalit- 
suse üle olnud nurinat. 


ERA f R-64, n 1, s60,117. 
Võru kriminaalpolitsei 16.—31.7.1942 


Rahva meeleolu on üldiselt rahulik ja tagasihoidlik. Soodsalt on 
mõjustanud linnas rahva meeleolu suurendatud määral või saamine 
leiva asemel ja suurendatud kanamuna normid. Kuid kalaga varusta- 
mine on ebakorrapärane ja mitterahuldav, mis tekitab rahva sees nuri- 
nat. Samuti tekitab nurinat põlluharijate seas nähtus, kus nii maal kui 
linnas on liikvel tööjõulised vabad inimesed, kes saavad normide 
alusel täie varustuse, kuid hoiavad end eemale põllutööst samal ajal, 
kui seal valitseb kõva tööpinge ja kibe tööjõu puudus. Kibedust teki- 
tab ka nähtus, kus tutvuse või hõimluse mõjul mõned töökohuslised ja 
tööjõulised jäetakse tööle rakendamata. Linnainimeste seas tuntakse 
rahutust eeloleval talvel ähvardava küttepuuduse pärast. Seda muret 
on kergendanud igal ühel enese tarbeks metsa ülestöötamise võimalus, 
millist võimalust ka innukalt kasutatakse. Kindlustunnet ja meeleolu 
tõusu on tunduvalt põhjustanud Saksa sõjaväe suurejoonelised võidud 
sõjarindel. Kuna mõnedes meiereides on kuhjunud suured võitaga- 
varad, kardetakse rahva seas või rikkeminekut ja rahvas jälgib huviga 
selle võitagavara saatust ja ootab elulisi korraldusi selle otstarbekaks 
ärakasutamiseks nii frondi kui tagala huvides. 


ERA f R-64, n 1, s 60,1 10. 

August 1942 
Haapsalu poliitiline politsei 1.—15.8.1942 


Rahva meeleolu on üldiselt rahulik. Viimased suured võidud puna- 
armee üle lõunas ja tugevad tõrjevõidud põhjas on mõjunud rahva 
meeleolule rahustavalt ja nähakse võitude tagajärjel saksa armee 
löögivõimsust. Sagedased pommirünnakud Tallinnale on häirinud 
veidi rahva meeleolu ja on kartusi, et ka Haapsalule tehakse mõni 
häiriv pommirünnak. Maarahva meeleolu on rahulik, sest lähemal ajal 
on loota viljalõikuse algust, mis tõotab vihmale vaatamata siiski rahul- 
davat saaki. Linnades on toitlusolude üle nurinaid, eeskätt aga toitlust 
korraldajate asutuste ja isikute suhtes, mitte aga toidunormide vähe- 
suse kohta. Haapsalu linna toitlustamine on juba kauemat aega jätnud 
soovida, mis tingitud Linnavalitsuse tegevuse tagajärjel. Toitlusma- 
jandust juhib kohapääl linnapea abi Siimre, kelle suhtes on rohkesti 
nurinaid. Inimestele on lastud müügile haisevat lestakala. Kui inime- 
sed kala ei ostnud, siis on kala sisse soolatud ja tuli müügile soolatud 
lestakalana. Võib märgata ka nurinaid mitmesuguste ostulubade and- 
mise suhtes. On märgatud, et ostulubade andmisel eelistatakse oma 
tuttavaid. Linnavalitsuse ostulubade andmist toimetab ametnik Sillart, 
kes oma tegevuses ei ole sugugi objektiivne. On märgatud, et ostulube 
on antud päämiselt saabastele ja kindadele oma lähematele tuttavatele 
ja eeskätt linna intelligentsile, samal ajal aga töölised on jäänud ilma 
ja just need, kes tõesti vajaksid jalanõusid. On tulnud ette juhuseid, 
kus linnapea abi Siimre ei ole sõjategevusest kannatanult üldse palvet 
vastu võtnud jalanõude loa saamiseks. On märgatud, et Siimre igale 
palujale annab mingisuguse ebaõige lubaduse ja igale palujale annab 
lubaduse, et tema soov saab täidetud, kuid praegu ei ole paluja soovi 
võimalik täita, kuna vastavat palutud eset ei ole ja kontingent on läbi. 
Kui aga paluja pöörab vastava kaupluse poole, siis selgub, et Siimre 
lubadus on vale, sest palutud esemeid on müügil. 

On sisendunud rahvasse arvamine, et kommunistide ajal anti 
igasuguseid lubadusi ja antakse ka käesoleval ajal, kuid neid ei täideta. 

Mõne üksiku kodaniku poolt kerkib üles mõningaid rahulolematusi 
ja nurinaid, kuid need pole millegagi põhjendatud. On olemas teatud 
liik inimesi, kes nurisevad ja kui neilt küsida selle põhjust, siis ei teata 
sellele vastust anda. Ei saa ütelda, et need maksva riigikorra vastased 
oleksid, vaid neil on sarnane iseloom, mis mitte millegagi ei taha rahul 
olla. 

Paljud kodanikud ei saa aru sõjast tingitud raskendatud majandusli- 
kust olukorrast. Tihti võrreldakse endist Eesti Vabariigi aegset olu- 

korda praegusega ning nii mõnedki kodanikud, eriti talurahvas, arvus- 
tavad viimast. On väga soovitav, et kodanikele, eriti just maaelanikele 
peetakse vastava sisulisi selgitud kõnekoosolekuid praegusest sõjaaeg- 
sest olukorrast. 

Muret tekitas viimasel ajal ühe marutõves koera poolt hulgaline 
lammaste ja koerte puremine ja selle tõttu marutaudi levimise hädaoht, 
kuid sellele saadi siiski piir panna vastavate tõsiste abinõude tarvi- 
tusele võtmisega. Algul tekkis Haapsalus nurinat koerte ja kasside 
omanike hulgas Prefekti korraldusel tarvitusele võetud abinõude 
suhtes, see on koerte ja kasside hukkamise käsk marutaudi tõkesta- 
miseks, aga nüüd on ka sellest aru saadud, et see vajalik oli ja seni ei 
ole enam uusi marutõve juhtumeid ilmnenud. 

Häädmeelt oli märgata rahval, kui kohalikus ajalehes “Lääne Sõnas” 
ilmus teade, et alates 1. augustist 1942 hakatakse kodanikele tekstiil- 
kaupu andma punktide süsteemil, kuid pettumus oli suur kui hiljem 
ilmus õiendus, et lubade süsteem jääb endiselt kehtima. Kuna lubade 
andmine pole suutnud poolehoidu võita ja selle halvaks küljeks pee- 
takse ebaõiglust, sellepärast on rahvas üldiselt usalduse kaotanud selle 
kohta, mille tõttu hääl meelel nähakse mõnda teist kauba jagamise 
viisi, mis ei võimaldaks üksikutel ametnikel oma hääksarvamise koha- 
selt ja kontrollimatult talitada. 

Üksikud isikud levitavad Järva-Jaani prohvetlikke ennustusi, mille 
järele käimasolevas sõjas jääb peale Rootsi mõõk ning Eesti läheb 
Rootsi valitsuse alla. 

Talumehe meeleolu mõjutab negatiivses suunas halvasti korraldatud 
kaladega varustamine, mille tagajärjel on maal kohati juba praegu 
“soolase” puudus. Eesti Omavalitsuse poolt tehtud korraldus, mille 
järele põllumeestele antakse iga 2 kg rukki eest 1 kg soolakala, leidis 
maal teravalt kritiseeriva vastuvõtu. Leitakse, et selline teguviis pole 
riigi poolt õiglane. Põllumees ei saa midagi osta ilma, et ta peaks vastu 
andma oma saadusi, pealegi kus nüüd on juba ära antud isegi seem- 
nevilja tagavarad, hilineva rukkilõikuse tõttu ähvardab aga ka külv 
sügisel hilineda ja sellega äparduda ka järgmise aasta saak. Majandus- 
direktori dr. Wendt'i kevadel antud lubadus igale perekonnale kind- 
lustada 3 puuda kala ei olnud ehitatud reaalseile alusile. 

Rannaäärseis piirkonnis elunevad talupidajad hankisid endile kala 
otse kalureilt vahetuskaubana (põllumeeste jutu järgi täpselt samuti, 
kui seda teeb riik — kes toob vilja saab kala), kuigi seejuures tuli lahin- 
guid lüüa Kalanduskeskuse tegelastega, kes kontrollivad, et kalurid 
müüksid oma saagi ainult nende firmale. Sisemaa põllumehed aga 
peavad paratamatult ilma kaladeta läbi ajama. 

Samadel alustel toimub kala jagamine ka meie alevite ja alevike 
elanikkonnale. Nii saabus möödunud kuu lõpupäevil esimene saadetis 
kalu käesoleval hooajal — 100 kg — Risti aleviku elanikele. Kohalikud 
tegelased murdsid pead, kuidas sellist 100 kg-list värskekala kvantu- 
mit jagada 300 inimesele. 

Samuti pinnuks /silmas/ on põllumeestele praegused talusaaduste 
hinnad, milliste hindadega ei olda sugugi rahul — liiga madaluse tõttu. 
Näitena tuuakse teravilja hinda, kus rukki kg eest makstakse 10 pf, 
kuid samal ajal müüakse talupidajatele teravilja vastu soolatud silke, 
milliste müügihind on 90 pf, seega peab talupidaja müüma 9 kg terav- 
ilja, et osta 1 kg silku. 

Laste toitlustamine on eriti raske, kuna viimastele ei anta siin peale 
hapuksmineva piima midagi. Üldiselt paistabki nagu kannataksid 
Haapsalu kohalikud lapsed alatoitluse all, imikutest rääkimata. Ent 
elanikkonna vaikiv kannatlikkus loob näilise lepliku olukorra, mida 
siiski kiiresti peaks lahendama. 

Kass 


ERA f R-64, n 1, s 60,1 32,37. 
Haapsalu kriminaalpolitsei 29.7.—12.8.1942 


Üldises olukorras ei ole märgata erilisi muudatusi. 

Rahva meeleoludes võib tähele panna tõusu tendentsi, mida põh- 
justab peamiselt suur edu sõjatandril, eriti viimased suured võidud 
lõuna rindel. Samuti on meeleolu tõusu põhjuseks ilmade muudatus, 
kuna viimased vihmasajud on lakanud ja seetõttu põllu- ja aiaviljadest 
loodetakse rahuldavat saaki. 


ERA f R-64, n 1, s 60,1 26. 
Kuressaare poliitiline politsei 1.—15.8.1942 


Rahva meeleolu püsib üldjoontes endisena, osutades siiski teatavas 
mõttes suuremat rahulikkust peamiselt hääde rindeteadete ja veidi 
paranenud toitlusolude tõttu värske aedvilja turuleilmumise läbi. 
Rinde paranenud olukord on igasugustele kuulujuttudele ja nende levi- 
tajaile mõjunud tublisti kainestavalt. 


' Avaldamata on jäetud meeleolu aruannetega sisuliselt sidumata lõik politsei 
informeerimisest kindralkomissari sunduslike määruste kohta. 

Rinde olukord on ikkagi veel diskussiooniobjektiks ja leidub veelgi 
kahtlejaid, kes kahtlevad sakslaste võidus Nõukogude Liidu üle, 
peamiselt ette tuues viimase maaalalist tohutust ja inimmaterjali suuri 
hulki. Neid jutte seob kõiki peamiselt kartus kommunistide tagasitu- 
lekust. 

Teatavat mõju on avaldanud rahva hulgas ka viimased halduslikud 
ümberkorraldused Eesti Kindralkomissariaadi piirkonnas, milles 
nähakse sakslaste võimu vähenemist Eestis.' Koos sellega avaldatakse 
teatavat rahuldust Saksa kohaliku ülemvalitsuse suhtes. 

Sakslaste ja eestlaste vahekorras erilist muudatust teatavaks ei ole 
saanud, elatakse nagu ennegi kõrvuti ja tehakse teineteisega vähe te- 
gemist. Rahvameeleolule mõjub tunduvasti halvendavalt asjaolu, et 
poekaupade kriis pidevalt aina süvenemistendentsi osutab ning ka 
fakt, et selle olukorra parandamiseks mingeid väljavaateid teada ei 
ole. 

Pahandust on põhjustanud asjaolu, et lammastelt võetav normivilla 
hulk on Saaremaa oludes ikkagi liiga kõrge, sest enamus lambaid and- 
vat vaid 500 kuni 600 gr villa aastas. 

Orientatsioonilisis küsimusis muudatusi registreeritud ei ole. Rahva 
enamuse sümpaatia kaldub — nagu varemgi — Soome poole. Õnnes- 
tunud antikommunistliku propaganda tõttu ajalehtedes ja ka Oma- 
valitsusjuhtide vastavate kõnede tõttu on antikommunistlik hoiak rah- 
va hulgas veelgi suurenenud. 

Valitsusvõimudele otseselt vaenulikku suhtumist märgata ei ole. 


ERA f R-64, n 1, s 60,1 46. 
Kuressaare kriminaalpolitsei 28.7.—12.8.1942 


Rahva meeleolu üldiselt rahulik ja tuntakse isegi väga head meelt 
just sellest, et Saksa sõjavägi on käimasolevas sõjas lõunarindel eriti 
võidukas, kusjuures loodetakse, et ka varsti likvideeritakse rinne meie 
riigi piiride lähedusest. Elanike läbikäimine Saksa võimudega hea. 

Head meelt tuntakse sellest, et leiva asemel antakse võid, mis eriti 
rõõmustab linlasi, kes omale natukene võid saavad tagavaraks koguda. 


' Eesti Omavalitsuse õiguslik seisund määratleti 7. märtsil 1942 antud Ida- 
alade Riigiministri Alfred Rosenbergi “Organisatsioonimäärusega nr. 3”, 
mille kohaselt pidi saksa tsiviilvalitsusele kuuluma järelevalve ja kohalikele 
võimudele otsene valitsemistegevus. Selle alusel korraldati järgnevalt ümber 
Eesti Omavalitsuse struktuur, kuid see ei toonud mingil kujul kaasa saksa 
võimu vähenemist Eestis. 

Põllumehed on rahul praegu maksvate normidega ja loodavad ka 
sügisel korralikku saaki teraviljast ja isegi heinast, vaatamata ebasobi- 
vale ilmastikule. Nurinat tekitab põllumeeste hulgas, et kohalikud 
asutused ei ole hoolt kandnud selle eest, et traktorid oleks puugaasile' 
viidud. Viljapeksu läbiviimiseks tarvisminevate kütteainete muret- 
semiseks on ka vähe tehtud, nii et viljade korralikus peksmises võib 
raskusi tekkida. 

Elanikkond näeks heameelega, et riiete ja jalanõude saamise küsi- 
mus lahendataks ligemas tulevikus, nimelt läheks kindlamale alusele 
(punkti süsteemile), nii et igal ühel oleks võimalik osta, kuid praegu 
maksvad ostuload on ebapraktilised, sest tuleb ette juhtumeid, kus lu- 
bade väljaandjad asutused ei ole sugugi erapooletud, nimelt antakse 
lube tuttavatele. 

Pahameelt tekitab ka olukord, et ei ole võimalus värsket kala saada, 
isegi mitte kaartidega, aga sealjuures lastakse hulgaliselt kala halvaks 
minna ja maetakse see maa sisse. Sarnane olukord on ebatavaline 
Saaremaal, maal, kus saab rohkelt kala. Kui ei ole võimalik seda kala 
transporteerida, siis vähemalt võiks elanikkonda varustada kalaga, aga 
mitte lasta halvaks minna. 

Pahameelt tekitab asjaolu, et linlased mandrilt tulles Saaremaale 
põllutööle, Kuressaares suvitavad, aga mitte tööd ei tee, kusjuures 
isegi välispolitsei on võimetu seda takistama. 

Põllumeestele teeb suurt muret läheneva sügise ja talve suhtes val- 
guse saamine.” 


ERA f R-64, n 1, s60,1 24. 
Narva poliitiline politsei 1.—15.8.1942 


Üldine rahva meeleolu on tavalisest erinev. Häirivate teguritena 
mõjustasid rahva meeleolu vaenlase pommirünnakud 2/3. aug. k. a. 
eriti Narvas, mille läbi saadud haavadesse suri 2 tsiviilisikut, kuna 2 
said kergemalt vigastada. 06.08.42 kell 12.00 teostasid vaenlase len- 
nukid pommirünnaku Narva-Jõesuule. Vigastada said 1 tsiviilisik ja 2 
Saksa sõjaväelast.” Süütepommide läbi põles maha 1 elamu, kuna paar 
elamut purustati lõhkepommidega. 


' Vedelkütuste puuduse tõttu Saksamaal ja tema poolt vallutatud aladel kasu- 
tati nende säästmiseks sõjaväele tsiviilsektoris üldiselt mootorite kütuseal- 
likana puugaasigeneraatoreid. 

? St. lambipetrooleumi puudus. 

* Dokumendi tekstile käsitsi juurde kirjutatud “kuulu järgi 27”. 

Teatud rahutust tekitavad ka kaevikute kaevamised Narva ümbrus- 
konnas (näit. Lillenbachi mõisa! juures), milleks kasutatakse ka sund- 
töökohustuslasi. 

Talunike meeleolusid kipuvad tumestama halvad ilmastikuolud, mis 
pidurdavad ja kohati hoopis takistavad heinategemist ning taliviljade 
valmimist. Kuna ka rukki seeme on normina ära antud, siis karde- 
takse, et uudisrukis ei valmi õigeks ajaks ja külviaeg hilineb, kus- 
juures kõik tööd kuhjuvad hilissügisele. 

Saksa tähelepanuvääriv edu rinde lõunalõigus on elavaks arutlus- 
objektiks, kusjuures avaldatakse lootust, et ka põhjarindel algab kord 
ammuoodatud suurpealetung, mis vabastaks meie rahva lõplikult 
kommunismiohust. 

Üldist positiivset elevust tekitavad P.-Eesti vabastamisaastapäevade 
pühitsemised ja organiseerimistööd, millised leiavad rohket osavõttu 
ja tõotusi siirameelseks valmisolekuks kohustuste täitmisel, mida 
nõuab edaspidine võitlus bolševismi vastu. 

Üldine rahulolematus ja nurin toitlusolude üle jatkub. Liha ja kala 
Narva elanikkond suuremas enamuses pole juba 6 nädalat saanud. 
Kuivtoitained puuduvad osaliselt. Puudulikult on elanikkond varus- 
tatud ka värske juurviljaga. Pidevalt teravneb ka riietusesemete ja 
jalatsite üldine puudus. 

Politseiametnike kirju ja puudulik riietus on suureks takistuseks 
ametülesannete tulemuslikuks täitmiseks. Ühtlasi kahandab see ko- 
danike lugupidamist politseiametnike vastu. 


ERA f R-64, n 1, s 60,1 40. 
Narva kriminaalpolitsei 30.7.—12.8.1942 


Narva Kriminaalpolitsei tööpiirkonnas rahva üldine meeleolu endi- 
selt rahulik ja olukorras erilisi muudatusi ei ole. Teatud nurinat on 
kuulda rahva hulgas puuduliku varustamise üle toitainetega. Aedvilja 
saadusi üldse müügil ei ole ja neid kusagilt osta ei saa. Aiapidajad on 
kohustatud kõik saadused müüma keskmüügi kohtadesse, kuid kau- 
plustesse aiasaadusi müügile pole lastud. Ka on kalu müügil olnud 
väga piiratult ja kauplustes registreerituid on suudetud rahuldada vaid 
osaliselt. Muid häirivaid asjaolusid pole ilmnenud. 


ERA f R-64, n1,s60,144. 


' Õige nimi Lilienbachi mõis, asus Narva jõe idakaldal Ivangorodist põhja 
pool. 

Paide poliitiline politsei 1.—15.8.1942 


Rahva poliitiline meeleolu on üldiselt rahulik ja maksvale korrale 
üldiselt pooldavalt suhtuv. Viimased suured sõjalised edusammud 
lõunarindel on põhjustanud usu suurenemist saksa relvade võimsusse 
ja sõja lõpptulemusse ning kõigiti rahva meeleolule tõstvalt mõjunud. 
Leitakse üldiselt, et parema korra Euroopasse saab tuua ainult Saksa ja 
ta liitlaste võit. Jutud Inglise orientatsiooni kohta on viimasel ajal 
vaibunud. On märgata, et kommunistlikule korrale sümpatiseerunud 
inimeste meeleolu on langeva tendentsiga, tingituna Saksa sõjalisest 
edust. Paljudel juhtudel lisandub sellele veel pettumus kommunistide 
lubaduste suhtes (nende tagasitulekust jne). Paljudel juhtudel on rahva 
meeleolule jälgi jätnud küttematerjali küsimus. Selles asjus nurise- 
takse palju Metsadevalitsuse kohta: paljudel juhtudel pidavat kodani- 
kud, kes enestele küttepuid valmistavad, veel ülestöötama palke ja 
tarbepuid. Sealsamas kõrval aga olla metsas maas koorimata palke, 
mis asjatult kõdunevad. Ka on nurinat selle kohta, et talunikele on 
antud puid linnade lähedalt metsadest, linnaelanikel aga tuleb minna 
kaugele sisemaale. Saksa valitsuse ja võimu esindajate vastu kohapeal 
ollakse lugupidamises. Eriti räägitakse väga kiitvalt kindralkomissarist 
Lietzmann'ist, kelles nähakse väga otsekohest, õiglast ja avameelset 
isikut, kes mõistab rahva elulisi vajadusi. Samuti on Järvamaal väga 
populaarne piirkonnakomissar Boecking, kes alati, kui võimalik, rahva 
hulgas liikudes on võitnud kõigi poolehoiu. Näib, et Eesti Oma- 
valitsuse liikmete hulgast on viimasel ajal suurema populaarsuse 
omandanud dr. Vendt, mida on märgata kodanike kõnelustes Oma- 
valitsuse liikmete sõnavõttude puhul. Samuti on viimasel ajal märgata, 
et dr. Mäe Omavalitsuse juhina on nagu tagaplaanile jäänud ega ole 
saavutanud isikuna suurt populaarsust. Mõnel pool on tekkinud võrd- 
lusi prof. Uluots*aga, viimase kasuks. Küll tunnustatakse aga üldiselt 
õigeks dr. Mäe poolt rakendatavat poliitilist suunda ja sõbralikku va- 
hekorda-koostööd meid vabastanud Saksa rahvaga. 

Tapa raudteelaste hulgas on teatavat ärevust tekitanud jaamaülema 
Roplik*u ümberpaigutamine ja tema asendamine Tamsalu jaamaülema 
Kukk'ega, kelle kohta on toimetatud juurdlus poliitilistel motiividel. 
Raudteelaste hulgas on meelepaha Raudteevalitsuse vastu, et sealt as- 
tutakse samme ilma põhjalikuma kaalutluseta ja kohalikku olukorda 
tundmata, mis võimaldab tõusta teenistusalal isikutel, kes oma iseloo- 
mult on esilekippujad iga riigikorra ajal. 

Toitainetega varustamise alal on rahva meeleolule tõstvalt mõjunud 
leiva asemel või andmine, mida ka ohtralt kasutatakse. Selletõttu 

mõnigi pere püüab läbi ajada leivata. Üksikud on avaldanud kahtlust, 
kas mitte edaspidi ei hakata selle arvel võinormi vähendama. 

Kokkuvõttes on rahva meeleolu rahulik, üldist olukorda õieti hindav. 
On levimas ka arusaamine vastaste poolt levitatava n.n. rahvusliku 
propaganda eesmärkidest. 


ERA f R-64, n 1, s 60,1 42. 
Paide kriminaalpolitsei 1.—15.8.1942 


Üldine olukord ja meeleolu rahulik. 

On liikumas üksikud kuuldused, et Ida-maaala' jaoks kokkuostetud 
põrsaid olla sabotaaži eesmärgil enne kohale toimetamist Peipsi järve 
ära uputatud. Juhtumi kohta konkreetsemaid andmeid ette tuua ei ole. 

Samuti on kuulda nurinat nende isikute poolt, kes talvisest metsa- 
aktsiooni töödest osa võtsid, et neile lubatud ülestöötatud metsama- 
terjali küttepuude kontingendist norme pole kätte antud. 


ERA f R-64, n1,s60,123. 
Petseri poliitiline politsei 1.—15.8.1942 


Rahva meeleolu üldiselt rahulik. Kuulujutud on vaibumas, samuti ka 
venelaste poolt kommunistide tagasiootamine. Irboska ümbruses tun- 
takse leiva puudust, milline ei ole aga laiaulatusline ja millest loode- 
takse varsti üle saada, sest kohati on juba rukkilõikusega algust tehtud, 
ning uus leib jõuab varsti kätte. Irboska ümbruse talupidajad on aval- 
danud häädmeelt selle üle, et neile on põllumajanduslikke sundnorme 
vähendatud ja jõukohasteks tehtud, kuna senised normid olid neile 
suured ja paljudele nende täitmine ülejõu käiv. 

Vene ja setu rahva keskel on viimasel ajal hoogu võtnud guljänjete 
pidamine, millised aga tihti lõpevad omavaheliste kakelustega. Nii 
peeti Vilo vallas, Koselki külas Ilja-päeva pidustusi, millised algasid 
1. augustil s. a. ja kestsid kolm päeva ning lõppesid 3. augustil s. a. 
suurema omavahelise kakelusega. Kakelusel löödi kohalikule vallava- 
nema abile — P. Varik'ule, kes oli ka valla Omakaitse kompanii ülema 
abi, kiviga pähe. Kakelusel lasti P. Saar'e, elukoht Vilo vallas, Lõtino 
külas, poolt lühikeseks saetud vintpüssist 4—5 lasku. Relva kand- 


! Ida-maaala (Reichskomissariat Ostland) — saksa okupatsioonivõimu tsiviil- 
valitsuslik administratiiv-territoriaalne üksus, mis hõlmas Eesti, Läti, Leedu 
ja osaliselt Valgevene. 

miseks puudus P. Saarel luba. Tüli algas omavaheliste majandusliste 
asjade arutamisel ning poliitilisi motiive ei olnud. Asja selgitab krimi- 
naalpolitsei. Värska ümbruses kuuldub nurinat Värska jsk. loomaarst 
V. Muhin'i üle, kuna see ei olevat sigade punataudi juhtude korral 
kohalikkude elanikkude palve peale välja sõitnud, mille tõttu kümme- 
kond põrsast lõppenud. Peipsi äärsete — Beresje küla kalurid aval- 
davad pahameelt, et kohalik Beresje küla kalapunkti juhataja Fedor 
Golubev võtvat kaluritelt kalu vastu tembeldamata kaaluga, milline 
kaaluvat valesti ja kalurid saavad petta. 


ERA f R-64, n 1, s 60, 135-35p. 
Petseri kriminaalpolitsei 30.7.—12.8.1942 


Kodanikkonnas avaldub terav nurin turukorralduse kohta, eriti metsa 
ja aiasaaduste osas, marjad, seened, sibulad, porgandid jne. ja milliste 
ainete suhtes soovitakse vaba turgu. Praeguses olukorras, kus punk- 
tides lubatakse teatud hulga nende ainete vastu soola ja suhkrut, toi- 
metatakse vähesel määral loetletud aineid küll punkti, kuid turgu 
peaaegu üldse mitte. Kuna punktidest kodanikke ei varustata nende 
ainetega, siis suurem osa linna elanikest, kel puudub võimalus ka 
muul viisil enda varustamiseks, peab lihtsalt nendest kui avalikult 
ajakirjanduses kasulikeks tunnustatud vaheldustoitainetest ilma jääma, 
ning seened ja marjad jäävad kasutamatult metsa. 

Kuna Petserimaal neid aineid leidub väga palju, mis vaba turu puhul 
koonduks turgu ja rohke pakkumise tõttu võiks kujuneda isegi 
odavamaks normihindadest. 


ERA f R-64, n 1, s60,128. 
Pihkva poliitiline politsei 13. augustil 1942 


Rahva üldine poliitiline meeleolu rahulik. Erilist vaenulikkust 
võõraste vastu märgata pole olnud. On ilmnenud juhtum, kus Eestis 
Petseri maakonnas redus viibivad kommunistlikud tegelased on pida- 
nud sidet Pihkva ümbruses ja linnas viibivate kommunistlikult 
häälestatud isikutega ja kutsunud neid, eriti noori, ülesse astuma parti- 
sanideks. Side pidajateks on kasutatud alaealisi noori, sundides neid 
selliseks tegevuseks nende oma ja nende perekonnaliikmete tapmise 
ähvardustega. Sündmuse selgitamiseks on alustatud juurdlus, mis kes- 
tab. Ühenduses nim. sündmusega on Pihkvas leitud peidetud relvi (üks 

kerge kuulipilduja, üks vene sõjaväe vintpüss ja üks väike kaliibriline 
püss) ning laskemoona (500 padrunit). 


ERA f R-64, n 1, s 60,145. 
Pärnu poliitiline politsei 1.—15.8.1942 


Rahva üldist meeleolu hakkavad viimasel ajal üha enam häirima 
poliitiliste probleemide ja majanduslike murede kõrval puhtloodusli- 
kud tegurid. Kestvad vihmasajud tekitavad tõsist tuska nii maal kui 
linnas. Eriti koormavaks on muutunud vihmased ilmad muidugi 
maarahvale, viivitades tunduvalt heinatöö õigeaegset lõpetamist ning 
raisates piiratud tööjõu tõttu niigi napivõitu tööpäevi. Kardetakse, et 
seniste ilmastikuolude kestmisel võib tulla tõsine ikaldus ka vilja- 
saagis, vaatamata kõigi viljade senisele enam-vähem korralikule kas- 
vule. Heinasaagi suhtes lausatakse maal mõnigi kord pool-naljatades, 
et seekord on vanajumal valitsuse poolt, kuna heina puudusel peab 
talumees viima tahes-tahtmatult oma loomad sakslasile. 

Majanduslikud olud linlasil teevad endiselt muret. Korjatakse ja 
muretsetakse tuleviku kindlustamiseks. Lisandunud on pahameel aia- 
ning metsmarjade kõrge hinna pärast. Marjade kokkuostupunktides 
tsiviilelanikkond saab vähe marju osta, kuna rahvas levib arvamine, et 
suurem hulk marju müüakse leti alt tuttavaile. Samuti on aednike hul- 
gas pahameel kokkuostupunktide vastu. Näiteks: rabarberi kilost mak- 
setakse aednikule 16 penni kokkuostu punktis, kuna edasi müüakse 60 
penni kilo. Aednikud ei taha vaevaga kasvatet aedvilja nii odava hin- 
naga kokkuostupunkti viia. Ka tuli aedviljade kokkuostupunktide 
loomine rahvale ootamatusena, kuna kevadel oldi arvamisel, et aedvili 
jääb vabamüügile. 

Toitaineist on mõnes kohas puudus, eriti sääl, kus inimesed ei saa 
korralikult kätte neile määratud normitoitu. Näiteks Sindis oli inimesil 
saamata nädala normiliha, mille kohta kuuldus, et seda ei antavatki. 
Samuti kuuldub Sindi elanikkonnas nurinat selle kohta, et toitaineid, 
millised on vabamüügil (näit. kohupiim) ei jaotata elanikkonnale 
võrdselt ega õiglaselt. 

On nurinaid, et linnas saunad enam ei tööta. Nii on mõnigi saun juba 
kuude viisi suletud. Seda on põhjendatud sellega, et puudub puit 
saunade kütteks. See seik aga tundub rahvale võõrastavana, kuna met- 
saaktsioon algas talvel ning kestab praegugi, kus puitu valmistati 
kaunis rohkel määral, kuid nüüd ei jätku puitu saunade kütmisekski. 
Saunade kasutamine evib aga suure tähtsuse rahva tervishoidlikus 
seisundis. 

Maal on akuutseks küsimuseks normide andmine. Loodetakse siiski 
hakkama saada ning normid täita. Pahameelt tekitavad aga normeeri- 
tud hindade arusaamatud vahed. Näiteks talupidajaile võimaldatakse 
jahukilo müümisel, millise normihind 9 pf. /penni/, osta kilo kilo vastu 
soolasilku, millise hind ligemale 100 pf. Ei taheta sel põhjusel seadus- 
likult omi ülejääke müüa, vaid parema meelega vahetatakse kaup- 
kauba vastu. 

Endiselt püsivad rahva huvipunktis ka sõjateated. Pidevalt jälgitakse 
Ida-sõjatandri liikumist ning ennustatakse sellest sõja lõppemise või- 
malusi. Kuigi ei kahelda Saksa relvade võidukuses, arvestatakse siiski 
tõsiselt uue talvesõja võimalusega, kuna rindejoone nihkumise kiirust 
ei peeta küllaldaseks sõja lõpetamiseks eeloleval sügisel. Eriti veel 
seetõttu, et rinde Põhja osas pole käesoleval suvel veel midagi maini- 
misväärset toimunud. Rahva hulgas kuuldub jutte suuremaist Saksa 
väeüksuste transporteerimisest Tallinna kaudu Soome, kust arvatavasti 
rünnatavat Muurmanni'. Sellest olevat aga viimasel hetkel saanud 
teadlikuks NSVL. Selle tulemusena antavat Tallinnas sageli õhuhäi- 
reid, kuna NSVL lennukid teostavat luuret transportide liikumise ko- 
hta Tallinna sadama kaudu. Kuni kaks nädalat olevat sõjaväe trans- 
portimine arenenud rahulikult ning NSVL teadmatult. 2. augustil s. a. 
aga olevat Tallinnas olnud ühel päeval kolm õhuhäiret. Ka kuuldub 
rahva hulgas, et möödunud nädalal on heidetud pomme NSVL lennu- 
kite poolt Kärstna ning Polli ümbruse viljapõldudele. Umbes nädal 
tagasi olevat üks NSVL pommilennuk lennanud üle Tartu, saanud vi- 
gastada õhukaitse tõrjetulest. Kursi kohal kukkunud lennukil küljest 
üks tiib ning lennuk kukkunud kogu pommilaadungiga, milline plah- 
vatunud, metsa ning hävinenud koos meeskonnaga täielikult. 


ERA f R-64, n 1, s 60, 1 39-39p. 
Pärnu kriminaalpolitsei 29.7.—13.8.1942 


Rahva meeleolu Pärnus ja Pärnu maakonnas on üldiselt olnud rahu- 
lik. Saksa sõjaväe poolt viimastel päevadel lõunarindel saavutatud 
suurvõidud on rahva meeleolu tõstnud. Selle üle avaldatakse hääd- 
meelt. 

Üldiselt tuntakse suurt puudust, eriti maal, töösaabastest. Maal tun- 
takse puudust vikatitest ja niidumasinate teradest. 


ERA f R-64, n1,s60,131. 


1 
Murmansk 

Rakvere poliitiline politsei 1.—15.8.1942 


Rahva meeleolu on möödunud poole kuu jooksul olnud võrdlemisi 
rahulik. Rahvas tunneb headmeelt saksa vägede kiirest edasitungist 
idarinde lõunaosas. Loodetakse, et saksa väed varsti vallutavad kõik 
Nõukogude õliväljad ja siis ehk murtakse bolševike vastupanu lõpli- 
kult. On aga ringkondi, kes kardavad, et juhul kui ei suudeta 
hilissügiseks lõplikku võitu idas saavutada, siis saksa sõjavägi uut 
talvesõda enam vastu ei pea. Kuuldusi Suur-Soomest on liikvel veel 
ainult Haljala ja Assamalla valdades, seejuures ollakse Assamalla 
vallas eriti Suur-Soome loomise poolt, kuna Haljalas ollakse ükskõik- 
semad. Toiduainetega varustamise üle on nurinad vähenenud peale 
seda, kui hakati rahvale leiva asemel võimaldama või ostmist. Liha on 
Rakvere linnas saada väga harva ja kala ei ole möödunud poole kuu 
jooksul üldse müügil olnud. Põllumeestel on raskusi kestvate vihma- 
sadude tõttu ja on karta, et vihmasajud mõjuvad tunduvalt halvasti 
heina, rukki ja kartuli saagi peale. Kõige suuremat muret paistab põl- 
lumeestele aga valmistavat petrooleumi saamine, kuna varsti tuleb 
viljamasindamisele asuda, kuid petrooleumi ei ole kuskilt saada. 
Rakvere linnas ja Rakvere vallas nurisetakse selle üle, et riide ja 
jalanõude ostulube antakse vastavate asutuste poolt ainult “onupoe- 
gadele”. 3.08.1942 toimunud Nõukogude lennukite ülelennu üksikute 
pommi ja lendlehtede heitmine ei ole rahva meeleolu suutnud 
pikemaks ajaks häirida, vaid ärevus vaibus ruttu. Rahva meeleolule 
mõjusid hästi Rakveres ja kogu referentuuri piirkonnas toimunud 
bolševike ikke alt vabastamisaastapäevade pühitsemised, millised 
kestsid 6.—11.08.1942. a. Pidustustel oli igalpool rahvast suurel hulgal 
koos. Kõnedesse suhtuti pooldavalt ja avaldati poolehoidu meid 
vabastanud saksa armeele ja juhile'. Rakveres vabastamispidustuste 
aktusel välikomandant kindralmajor Aschenbrandt*i poolt peetud kõne 
on rahva laiades hulkades kõige paremat vastukaja leidnud, kuna vii- 
mane eestlaste teeneid igalt alalt allakriipsutas. 


ERA f R-64, n1,s60,141. 
Rakvere kriminaalpolitsei 29.7.—12.8.1942 
Kannan ette, et aruande aja jooksul on kohapeal rahva poliitiline 


meeleolu kõikjal kõrgelt hingestatud laiaulatuslike ja suurte saksa 
sõjaväe võitude puhul. 


! St. Saksa Riigi Juhile Adolf Hitlerile. 

Eesti Omavalitsuse Juhi härra Dr. Mäe kõne, mis peetud Tartus, 
Tartu vabastamise päeva puhul, on leidnud kõikjal sooja vastuvõttu. 

Erilist pahameelt on tekitanud ajalehis avaldatud Cripps'i teade, 
mille alusel Briti on nõus NSVL-ga Baltimaade liitmiseks viimase 
külge. Äärmise põlastusega suhtuti sellesse teadaandesse, tuletades 
ikka ja jälle meelde möödunud aastal nõukogude poolt teostatud tap- 
misi, küüditamisi ja terroristlikke sündmusi. Imestatakse Briti maail- 
mariigi praegust valitsust, kes selliste teadaannetega avaldab oma tra- 
ditsioonilise demokraatliku valitsemisaja lõppemist. 

Suhtumine saksa sõjaväe võimude korraldusisse on üldiselt hea. Esi- 
neb vaid üleastumisi jõuvankrite kütteaine, bensiini ja õli hulkade ning 
kummirehvide mitteregistreerimises. 

Toitlusoludest on ikkagi raskused kala kättesaamisega. Kalakeskuse 
kohapealne harukontor ei püüa midagi ära teha kalade korralikuks 
jaotismüügiks. 

Headmeelt on tekitanud või müük leivakupongidega, mida ohtrasti 
kasutatakse. 

Toitlustamisega söögimajades ollakse rahuldatud. Läbisõitvad isikud 
nendivad rikkalikust ja suurt valikut söögimajade päevaseis toidu- 
kaartides, mis teiste linnadega võrreldes olla ennenägematu. 

Töötuid kohapeal ei esine, välja arvatud alalised tööpõlgurid, kes 
paigutatakse töölaagreisse. 

Spekulatsiooni nähteid on esinenud värske juur- ja aiavilja müügi 
alal. See on aga harva esinev tugeva kontrolli tõttu. 


ERA f R-64, n 1, s60,1 25. 
Tartu poliitiline politsei 1.—15.6.1942 


Üldine rahva meeleolu on püsinud rahulikuna ja näidanud parane- 
mise tendentsi, mis peamiselt ilmneb seoses Suur-Saksamaa sõja- 
vägede võidusaavutistega idarinde lõunaosas bolševikkude vastu. Ra- 
hva üldorientatsioon, väljaarvatud vähesed erandid, on olnud püsivalt 
saksasõbralik ning pidevalt jälgitakse saabuvaid võiduteateid ida- 
sõjatandrilt, usus kindlale võidule bolševismi üle. Tartus on elanik- 
konna meeleolu tõusule tunduvalt kaasa aidanud võimalus leiva ase- 
mele võid osta. Sellel kaalutlusel on püütud leivaga võimalikult kok- 
kuhoidlikult läbi ajada, et võimalikult vähest võitagavara muretseda. 
Kuna rasvaainetest oli elanikkonnal tõsine puudus, kergendas see kor- 
raldus tunduvalt rahva toitlusealalist kriisi. Ka on elanikkonna poolt 
head vastukaja leidnud korraldus vabaks liiklemiseks raudteel maa- 

konna — piires, sest liiklemise kitsendused takistasid vajalikku 
läbikäimist ja sidet linna ja maa vahel. 

Varem rahva hulgas levinenud kuuldused Põhjariikide blokist ja lii- 
tumisest Põhja-riikide blokki või Soomega on vaibunud. Selle vastu 
on aga levinenud kuuldusi: 1) Peatselt järgnevat üldine palkade kärpi- 
mine, 2) Venemaalt toodavat Eestisse öösiti parašütiste, 3) Eestist 
veetavat Saksamaale tekstiilkaupu ja meelitatavat suhkru ja muude 
tarbematerjalide vastuandmisega siinseid tootjaid ära andma ka marju, 
seeni ja muud kraami, mida kavatsetavat Saksamaale välja vedada, 4) 
On levinenud jutud parunite juurdetulekust Eestisse. 

Seoses üle Peipsi järve kostva kahurimürinaga on Mustvee, Peip- 
siäärse, Alatskivi jt. valdades kohalike venelaste poolt märgatud taga- 
sihoidlikku vaenu ja salalikku ühtehoidmist. Käiakse ehtimas kommu- 
nistide ja punaväelaste kalme metsades, ei peeta kinni kalen- 
dripühadest jne. On korraldatud asjaolude selgitamine. 

Viimased soojad ja kuivad ilmad on kiirendanud rukki valmimist, 
millest tingituna on siin-seal alustatud rukkilõikusega. Tartu külje all 
tehti sellega algust 10. augustil, mil nähti niidumasinatega töötavaid 
Raadi mõisa rukkiväljal. Muret tuntakse lõikuse kättesaamise üle, 
kuna väljavaated viljapeksu lõpetamiseks ei näi olevat optimistlikud. 
Tuuakse ette, et rehepeksugarnituure on vähe ja mootorite tarvis 
puuduvad vastavad kütteõlid. 

Vallavalitsuste ametnikkude kohta on ette toodud alljärgnevat: 
1) Avinurme vallas olla kooliõpetaja ja vallavalitsuse vahel terav va- 
hekord maade pärast. Kurdetakse, et vallasekretär Usai ei käitu isi- 
kutega korralikult ja olevat taltsutamata suuga. 2) Voore val- 
lavalitsusega ei olda rahul, kuna vallavanem ja sekretär tarvitavat töö 
ajal alkoholiseid jooke ja ei võtvat vastu töötundidel. 3) Saare val- 
lavanem olla liialt pehme ja ei pane maksma otsuseid. Näiteks talvel, 
puuveo-aktsioonil on osa isikuid jäänud hoopis tulemata. See ei 
meeldivat korralikkudele kodanikkudele. 4) Alatskivi vallavanema 
kohta on ette toodud, et see panevat ametisse oma sugulasi. Ka on kor- 
raldatud end. kantselei am. V. Vaikmäe lahkumisel Tähtvere vallasek- 
retäri abi kohale lahkumispidu, mis kutsunud elanikkonnas esile pa- 
hameelt, kuna Vaikmäe oli olnud komnoorte organiseerija ja sekretär. 
Tööajal olla vallavalitsuses tihti joominguid ja isikuid siis vastu ei 
võetavat. 5) Kallaste uus linnavanem koos teiste kohalike amet- 
meestega tarvitavat rohkesti alkoholilisi jooke ning peamiselt kodusel 
viisil valmistatud puskarit. 

Kõigi ettetoodud asjaolude selgitamiseks on vastavad korraldused 
tehtud. Üldiselt on levinenud kuuldused N. Vene poolt levitatavast 
propagandast, mis esile tulnud seoses paljudest kohtadest leitud 


121 


lendlehtedega. Elanikkonnas oodatakse Leningradi vallutamist, mille 
tagajärjel loodetakse ka rinde edasinihutamist ida suunas. 


ERA f R-64, n 1, s 60. 1 34-34p. 
Tartu kriminaalpolitsei 1.—15.8.1942 


Riietuse ja jalanõude müügi korraldus praegusel kujul ostulubadega 
on rahva seas tekitanud pahameelt, kuna selletõttu saavad endale 
vastavaid artikleid ainult need, kes oskavad õigel ajal ja õigel moel 
pöörduda vastavate ametasutuste poole. Need aga, kelledel puuduvad 
sabasseismiseks tarvilik aeg ja vastavad tutvused, peavad tahes- 
tahtmata jääma ilma neile nii vajalikust kehakatte osast. Kuna teised 
tööajaliselt soodsamas olukorras olijad ja kellel sageli ei olegi mõne 
artikli järgi selle olemas olu tõttu erilist vajadust, kuid et siiski midagi 
osta, kasutavad juhust ja muretsevad neid. Riietusesemete ja jalanõude 
müük vastavate punktide alusel oleks parem, kuna see tagaks kõigile 
seadusliku osa riietusesemete omandamise õigusest. Sellega ka kaoks 
nõnda nimetatud omainimeste soodustamised. 

Saksa soost ja Saksa riigi kodanike määramine endistesse Eesti 
riigimõisatesse juhtideks põhjustab arvamist, et endine balti parunite 
aeg tuleb tagasi ja Eesti aegsel asunikul tuleb hakata otsima endale 
uusi elamisvõimalusi. 

Suhtumine ingerlastesse, liivlastesse ja soomlastesse kui oma vennas 
rahvastesse on pidevalt muutumas soojemaks, kuuldub hääli nendega 
majanduslise ja kultuurilise kontakti loomise vajadusest. Paratamatult 
on veri paksem kui vesi. 

Praegusaja noorsool ei ole peaaegu ühtki kindlailmelist organisat- 
siooni, milline suudaks köita noori nende jõude ajal ja millisest am- 
mutaksid endile positiivset eeskuju ja oma nappidele elukogemustele 
väärilist lisa. Igavuse tõttu anduvad noored ulakustele, spekulat- 
sioonile ja isegi vargustele. 

Rahva meeleolu võrreldes eelmise poole kuuga, millal käisid NSVL 
lendurid häirimislendudel ja millal levisid kuulujutud kellegi sala- 
kuulaja — vene sõjavangi otsimisest, on muutunud Suur-Saksa sõjaväe 
uute suurte võitude tõttu Kaukaasias rahulikumaks. 

Oodatakse ka põhja rinde liikuma hakkamist ida suunas. Kardetakse 
veel teist rinnet, mis võiks tuua sõjapidamisse raskusi. 


ERA f R-64, n 1, s 60, 1 29-29p. 

Valga poliitiline politsei 1.—14.8.1942 


Majanduslike raskuste tõttu on rahva meeleolu endiselt üldiselt halb. 
Viimasel ajal on teatavat meeleolu tõusu põhjustanud Suur-Saksamaa 
sõjaline edu Kaukasuses. 

Terav rahulolematud valitseb põllupidajate hulgas tööjõu puudumise 
tõttu ja sõjavangide äravõtmise pärast. Kardetakse, et uued vangid, 
mis nüüd äravõetute asemele antakse niivõrd nõrgad on, et nende ko- 
sumises vähemalt üks kuu aega kulub. Ent tööjõudu vajatakse otse- 
kohe. 

Oma raske ja pika tööpäeva ning suhteliselt madalate palkade tõttu 
on nurin raudteelaste hulgas viimasel ajal tugevnenud. 

Kuna saksa ajakirjandus tegeleb viimasel ajal eriti “teise rinde” 
küsimustega, siis on paljude isikute arvates “teise rinde” tõsiasjaks 
kujunemine võimalik ja võibolla isegi lähema aja küsimus. 


ERA f R-64, n 1, s60,1 38. 
Valga kriminaalpolitsei 31.7.—14.8.1942 


Rahva hulgas valitsev meeleolu ja üldine olukord EJP Valga välis- 
osakonna Kripo referentuuri tegevuspiirkonnas on üldiselt rahulik. 
Rahvas on teadlik sõjaolukorrast tingitud raskustest ja püüab 
häätahtlikult ja olukorda mõistvalt oma kohustusi täita ja oma nõud- 
misi vastavalt pidurdada. 

Nii Saksa kui ka Eesti ametvõimude poolt antud korraldustesse suh- 
tutakse hästi ja nende vastu eksimusi esineb vähe. Teateid Saksamaa 
sõjaliste võitude üle võetakse vastu suure rahulolu ja rõõmuga. 

Viimasel ajal on tunduvalt paranenud olukord toiduainetega varus- 
tamise alal Valgas, kuna nüüd nädala toidunormi on võimalik osta 
juba ka nädala algpäivil. Võimalus leivanormi asemel võid osta leiab 
suurt kasutamist, samal ajal aga tuntakse suurt puudust suhkru järele, 
kuna sel aastal on küllaldaselt marju, kuid suhkru puuduse tõttu pole 
võimalik valmistada keediseid. 

Rahva hulgas kuuldub nurinat korralduse üle, mille järgi teatud 
kvantumi marjade ja seente koguste müügil kokkuostu-punktidesse on 
võimalik saada suhkru ostuks luba. Leitakse, et see ei ole küllalt õige 
ja et need, kellel on oma aiad marjapõõsastega, saavad marjade 
müügil õiguse teatud suhkruhulga ostuks, millega neil võimaldub oma 
marjaülejääki ratsionaalsemalt kasutada kui teistel, kellel müügivõi- 
malus puudub. 

Samuti ei peeta õigeks suhkru saamist seente ja metsamarjade teatud 
müügi-koguste eest sellepärast, et need inimesed, kes on maale põllu- 
töödele läinud ja kes linnas ametasutustes teenivad aja ja võimaluse 
puudusel neid korjata ei saa ja selle tõttu suhkruta peavad jääma. 


ERA f R-64, n 1, s 60, 1 30-30p. 
Viljandi poliitiline politsei 1 —15.8.1942 


Rahva meeleolu on üldiselt rahulik. Bolševike aegne alaline hirmu- 
tunne on kadunud, milletõttu tuntakse end jälle inimesena tsiviliseeri- 
tud rahvaste peres. Saadakse aru, et eestlased oma orientatsioonilt 
peavad kuuluma Lääne Euroopa rahvaste perre, nii kultuuri- kui ka 
majandusliselt. Saksa sõjajõudude järjekindlad võidud idas on loonud 
rahvas kindla tunde, et kommunism meile enam tagasi ei pääse. Sel- 
lepärast on inimesed jälle hakanud intensiivselt bolševike poolt la- 
ostatud majanduselu korraldama, kuid selle üle on kuulda nurisemisi, 
et valitsusvõimud ei anna selleks küllaldasi võimalusi, näit. ei anta 
vabalt tarvisminevaid ehituslubasid, materjali jne. Kevadised tüliküsi- 
mused vanatalunike ja uusmaasaajate vahel on lahendatud, milletõttu 
ka poliitiline vihavaen nende vahel hakkab haihtuma. Majandusalal on 
rahulolematust tekitanud kariloomade sundvõtmine. Selle peale va- 
atamata, et tuntakse võrdlemisi teravat puudust ühest kui teisest tar- 
beainest, jäädakse siiski üldiselt rahulikuks, arusaades, et see on tingi- 
tud sõja olukorrast, kuid rahvas sooviks siiski, et valitsus astuks vasta- 
vaid samme hädavajalikkude kaupade nagu raua, naha jne. suuremal 
hulgal turule laskmiseks, kuna just nimetatud ainete järele nõudmine 
kasvab päev päevalt. 

Kuu alul valitsenud ilusad ilmad tõstsid märgatavalt põllumehe tuju, 
kuna oli võimalus heinatöid lõpetada ja asuda valmiva talivilja koris- 
tamisele, millega juba mõnel pool on algust tehtud. 


ERA f R-64, n 1, s 60,1 43. 

Viljandi kriminaalpolitsei 31.7.—14.8.1942 

Rahva meeleolu on üldiselt rahulik, valitsemise, majanduse- ja sot- 
siaalelu korralduste üle nurinaid pole kuulda olnud ja rahva suhtumine 
valitsevasse riigikorda ning valitsusasutuste tegevusse on heatahtlik. 


Headmeelt tuntakse selle üle, et marjade ja seente korjamise ja 
kogumise punktidesse viimise teel on avanenud võimalus suhkurt 

muretseda. “Puhkus ja Elurõõmu”' poolt korraldatud ettekandeil, sa- 
muti ka teistel ettekandeil, saavad rahvatantsud ning rahvaviisid soo- 
jade poolehoiuavalduste osaliseks ja ilmneb, et rahvale on meie rahva- 
tantsud ja rahvaviisid südamele lähedasemad kui varem. 

Ümberasujad ja sõjapõgenikud? on täiesti bolševismi vastased ja 
ootavad punaarmee kokkuvarisemist Saksa relvade löökide all. 


ERA f R-64, n 1, s 60,1 36. 
Võru poliitiline politsei 1.—15.8.1942 


Rahva poliitiline meeleolu on üldiselt rahulik. Oodatakse praeguse 
sõja lõppu. Rahvas on teatud määral nagu sõjast ja selle raskusist 
tüdinenud, kuid siiski suhtutakse optimistlikult praegusesse olukorda. 
Senini pole ilmnenud saksavaenulikku meelsust. Augustikuu algpäevil 
tekitas Võru linnas ja maakonnas õigustatud nurinat ja pahameelt 
massiline ostulubade väljaandmine Võru linna ja maavalitsuse poolt 
tekstiilkaupadele kui ka jalanõudele. Eelnimetatud asutiste juhid on 
oma asutuse teenijatele andnud ca 25—30% ostulubasid kogu väljaan- 
tud ostulubade hulgast ja ülejäänud osa on pea eranditult kõik antud 
oma tuttavatele ja sugulastele. Lubasid on antud isikutele, kelledel 
varem isegi tagavarasid olemas, kuna hädasti kaupa vajavad isikud on 
jäetud kõik ilma. Sarnane teguviis on tekitanud täieliku viha ja põl- 
guse nii Võru linnapea kui ka maavanema vastu. Soovitakse nende 
isikute asendamist uute ja õiglaste isikutega. 

Möödunud nädalal, s.o. umbes 4.—5. augusti paiku on saadetud 
Valga “Võiekspordi” abilaost Võru Majandusühingule 98 kasti võid. 
Või rahvale müümisel ilmnes, et või oli hallitanud ja vet. arsti dr. Lii- 
vak'u ning Võru maavalitsuse piimanduse konsulendi poolt tehti 
vastav proov või hääduse kohta, kusjuures selgus, et või on tarvitami- 
skõlbmatu ning saadeti 11. 08. 42 Valka tagasi. Võid saadeti Valka 
tagasi 42 kasti, kuna 56 kasti võid oli juba realiseeritud Võrus. 


! “Puhkus ja Elurõõm” — riikliku ametiühinguorganisatsiooni Eesti Kutse- 
kogud all-organisatsioon töölistele organiseeritud puhkuse ja meelelahutuse 
korraldamiseks. 

? Alates 1942. a. algusest lubati Eestisse tulla ja seejärel asustati organiseeri- 
tult siia ümber eestlasi, ingerisoomlasi jt Ingerimaalt (vt selle kohta — Tiit 
Noormets, Eestlaste ja teiste rahvusvähemuste ümberasustamine Loode- 
Venemaalt Saksa okupatsiooni ajal 1942—1943. — In: “Tuna” 2001, nr. 2, Ik. 
39—59). 

Kelle süü läbi Valgas või tarvitamiskõlbmatuks muutus, pole koha- 
peal teada. 


ERA f R-64, n 1, s 60,1 33-33p. 
Võru kriminaalpolitsei 1.—15.8.1942 


Rahva meeleolu põhihoiakus pole muudatusi märgata. Kalaga varus- 
tamine on endiselt ebakorrapärane ja mitterahuldav ja rahvas harjub 
selle kui paratamatusega. On levinenud kuuldusi, et teatav osa taga- 
vara võid Võrumaal olla rikke läinud suurte tagavarade tõttu. Suitsu- 
meeste seas on nurinat suitsuga mittekorrapärase varustamise üle. 
Sama lugu on ka viinaga, kus nurisetakse, et viina antakse väga harva 
ja vähe. 1. augustil levisid ärevad kuuldused Võru linnas ja osalt ka 
maakonnas, et linna- ja maavalitsus on juulikuu lõpul paari päevaga 
kergelt jaganud tekstiilkauba peale ostulubasid oma ametkonnale, tut- 
tavatele ja juhuslikkudele isikutele, kes ise küllaldaselt riidega varus- 
tatud. Alatud juurdlus ja järgnev linnapea ning maavanema esialgne 
töö juurest emaldamine on tekitanud rahvas suurt rahulolemist, ja 
võitnud poolehoidu nii asutiste kui politsei vastu. 


ERA f R-64, n1,s60,127. 
Haapsalu poliitiline politsei 15.—31.8.1942 


Rahva meeleolu on üldiselt rahulik. Sõjaliste võitude üle Idarinde 
lõuna-sektoris tuntakse erilist rõõmu, kuid murelikkust on märgata 
põhjapoolse rinde-sektori olukorra suhtes. Eriti tekitab muret rahva 
hulgas asjaolu, et vene laevastik on osaliselt alles ja pimedate ööde 
saabumisega kasvab hädaoht merelt. Rahva soov on, et igast ähvar- 
davast hädaohust õiget informatsiooni antakse, kuna vastasel korral 
teadmatus suurendab veelgi ärevust. 

Riigivastast meeleolu eriliselt märgatud ei ole. Sõjasündmustega 
seoses olevate küsimustega on kerkinud päevakorrale ka majandusli- 
kud küsimused ja eestkätt see, kas võetav viljanorm läheb frondil 
võitlevate eesti sõdurite toitlustamiseks või läheb osa ka Saksamaale. 
On avaldatud arvamist ja osalt ka kartust, et viljanormi suurendatakse 
seoses oleva rohke viljasaagiga. Dr. Vendt'i viimane raadiokõne leidis 
pooldamist ja arusaamist, kuid dr. Vendt olla oma kõnes jätnud 
mainimata, kuidas saab teostada vilja peksmist, kuna praegu ei ole 
selleks erilisi väljavaateid eestkätt aga vedelkütteaine puudumisel. 
Näiteks Oru vallale on lubatud 1,5 tonni kütteainet vilja peksmiseks, 

kuna loomulik tarvidus on 15—18 tonni. Kust võtta kütteainet, pole 
esialgu lähemalt selgunud ja seda ei ole maininud ka dr. Vendt oma 
kõnes. Lääne maavalitsuse agronoom vastab kõigile maameestele, et 
põletisaine saamiseks üle antud normi mingit väljavaadet ei ole. 

Seoses dr. Vendt'i kõnega tuletatakse meelde ka enne viimast kõnet 
antud lubadust dr. Vendt*i poolt ja nimelt seda, et dr. Vendt Haapsalus 
peetud kõnes andis lubaduse, et linlastel, kes omale soetavad kanu ja 
kasvatavad sea, ei tule anda kanalt mune ega ka sealt liha, vaid see 
jäävat inimese omatarviduseks. Nüüd aga nõuab Linnavalitsus 
kanadelt mune ja sealt liha, samuti tuleb piimanaistel anda oma 
lehmalt piima meiereidesse. Antud lubaduse mittetäitmine ei ole rah- 
vale esialgu selge ja leitakse, et lubadusi ei pruugiks enne mitte anda, 
kui neid hiljem tuleb muuta ja otseselt vastupidi. 

Haapsalu linnavalitsuse lohaka ja ükskõikse tegevuse kohta on üldi- 
ne nurin, eeskätt aga ikkagi abilinnapea Siimre suhtes. Linnavalitsus 
avas hiljuti Bergfeldt'i all supelkabiinid üldtarvitamiseks. Juba 
kauemat aega on kabiinides igasugu mustust, eestkätt aga inimese 
mustust. On pandud tähele, et abilinnapea Siimre külastab korduvalt 
kabiine, kuid viimase silm nähtavasti ei ole avastanud, et kabiinide 
põrandal leidub inimese mustuse hunnikuid, mis nähtavasti on sinna 
jäetud ulakate poisikeste poolt. Asjaolul, et kabiinides valitseb äär- 
mine mustus, on osa inimesi loobunud suplemisest ja mõistnud hukka 
linnavalitsuse tegevuse ja järelvalve asutuste lohakust, eeskätt välis- 
politsei järelvalve nõrkust puhtuse üle. Olen välispolitsei tähelpanu 
eelkirjeldatud asjaolule juhtinud. 

Rahva soov oleks, et kabiinid tuleks võimaldada suplejaile vastava 
maksu, umbes 05 penni iga korra eest ja saadud tasu eest tuleks kabii- 
nid puhtad hoida ja kabiinide lahtioleku ajal peaks kohal olema 
vastava isiku näol valve või korrapidaja. 

Teiseks on rohkesti nurinaid puuduliku toitlustamise korraldamise 
üle linnavalitsuse poolt. On teada, et linna toitlusmajandust juhib hr. 
Siimre, keda tuntakse tahtejõuetu inimesena. On märgatud, et linnapea 
isiklikult püüab kõik kohustused veeretada Siimre pääle ja jätab kõik 
toitlusmajandusse puutuvad küsimused viimase otustada. On rohkesti 
nurinaid, et Siimre on keelanud isiklikult omal initsiatiivil leiva- 
kupongide vastu või andmist, mille ära keelamise kohta ei ole erilist 
mõjuvat põhjust, kuna viimases “Eesti Sõnas” leidus artikkel, et on 
lubatud leiva vastu vahetada võid. Veel imestavam on see, et Siimre 
isiklikul loal on siiski Saarmann'i erakauplus vahetanud leiva vastu 
võid, mitte aga teised kauplused. Selle kohta seletab Siimre, et tema 
on seda lubanud. Rahvas on arvamisel, et Siimre talitab nii nagu talle 
meeldib ja kuidas üks või teine jõuab temalt lubadusi välja pressida. 

Lubadusi on Siimre üldse väga kerge andma, kuid täitmiseni tema lu- 
badusest sageli ei piisa. Siimre näiteks on korduvalt lubanud, et 
koolilapsed saavad kingi ja saapaid ja isegi on andnud tähtaja, kuid 
kuni tänaseni ei ole tema oma lubadust täitnud, kuigi on teada, et 30 
paari kingi seisavad laos. Kolmandaks on nurinaid ostulubade väl- 
jaandmise üle, mis toimub Siimre korraldusel, mida toimetab ametnik 
pr. Sillard, kui endine suurkaubamaja omanik ja tuntud äri inimene. 
Rohkesti on rääkimist, et lube antakse neile, kes määrivad pr. Sil- 
lard'it munade ja võiga, selle kohta aga lähemaid andmeid ei ole. 

On märgata üldist nurinat Haapsalu linnavalitsuse ükskõikse ja loha- 
ka tegevuse kohta. Neil päevil alustas Linnavalitsus promenaadi kor- 
rastamisega, s.o. sügisel, kui selle üle on rohkesti juba olnud nurinaid. 
Linnavalitsus võttis vanad puud promenaadil maha ja jättis need sinna 
vedelema, seda loetakse kaunistamise alguseks. On teada, et meie su- 
pelasutused Pärnus ja Kuressaares töötavad juba mitmeid kuid. On 
kuuldusi, et kindralkomissar Lietzmann Haapsalu külastamise ajal olla 
pööranud küsimusega linnapea Simson'i poole, miks tema ei ole su- 
pelasutust avanud? Sellele küsimusele vastanud linnapea Simson, et ei 
olla halupuid. Kindralkomissar Lietzmann olla vastanud, tulge teie 
üheks kuuks minu koha pääle ja mina teie koha pääle, siis muretsen 
puud kohale. Lähemad andmed selle kohta puuduvad. 

Kõik need ettetoodud asjaolud mõjustavad rahva meeleolu ja selle- 
pärast on halvustavaid väljendusi kuulda Haapsalu linnavalitsuse 
suhtes. 

Talumees on pessimist eeloleva sügise suhtes. Lõikus teda rahuldab, 
kuid peamiseks mureks on viljapeksu läbiviimine, kuna nii viljapek- 
suks kui ka valgustamiseks ei näi kusagilt tilka petrooleumi ega ben- 
siini saavat ja juba harjunud vähem vaeva nõudvat moodsat viljapeksu 
ei taha keegi asendada muistse koodipeksuga. Paljud näevad selles 
tagasilangust orjapõlve resp. teoorjusse. 

Aktsioon “Leiva eest võid” tõi paljudele pettumust. Hoiti leiva 
kuponge kokku, kõhu arvel, et hiljem vahetada või vastu. Kaupluses 
öeldi ostma minnes, et ei ole veel leiva kontingendi või saabunud. Siis 
tuli linnavalitsuse teade, et võid leiva kupongide vastu saab järgneval 
nädalal. Inimesed ootasid. Järgneval nädalal ei olnud veel kupongid 
lunastatud või vastu, oodati veel. Krooni sellele ootusele pani pähe 
linnavalitsuse teatis, et leivakupongide vastu võid ei saa, või vähesuse 
tõttu. 

Üks riigiametnik, kes elab Haapsalus, rääkis, et ta olla koos naisega 
ilma jäänud eelseisva toitlusperioodi kaartidest. Linnavalitsus põhjen- 
danud ilmajätmist sellega, et see kodanik omab linna ligidal maal talu, 

kust ta võib saada endale toiduaineid. Talu ei majanda riigiametnik 
ise, vaid võõras rentnik. 

Politsei ja omakaitse alal toimunud ümberkorraldus on toonud elavat 
mõttevahetust rahva hulka. Selles leiab rahvas suurt usaldust, mida on 
sakslaste poolt eestlastele osutatud. See on ka elustanud mõtet, et 
eestlased kord ise oma peremeestena valitsevad. 

Ka on Politsei-Omakaitse uus organisatsioon politseiperes teatud 
mõttevahetusi esile toonud. Vihjatakse sellele, et nooremad ametni- 
kud, kes senini olid politseis juhtivatel kohtadel ja kes selleks välja 
kasvasid võitlusest bolševismi vastu, olles senini segasel ja töörohkel 
ajal oma kohtadel ülesannete kõrgusel, on nüüd jäänud tagaplaanile. 
Nende kohad on asendatud sõjaväelastega, kelledel pole politsei tööga 
varemalt midagi ühist olnud. Teisest küljest aga leitakse see tarvilik 
olevat, kuna Politseile on allutatud ka Omakaitse tegevuse juhtimine. 


ERA f R-64, n 1, s 60,1 54-56. 
Kuressaare poliitiline politsei 15.8.—1.9.1942 


Viimasel ajal on rahva hulgas tekkinud elav poleemika bolševismi 
vastu võitlevate vabatahtlike-küsimuse ümber. 

Seda küsimust on aktualiseerinud meie Idarindelt puhkusele sõitnud 
vabatahtlikud, kes on oma jutustustega elanikkonnas kõige tugevamat 
vastukaja tekitanud. Küsimuse aktuaalsus seisneb eriti põhjuses, et 
lepingu-aeg lõpeb enamikul 1. sept. 1942. a. ja seistakse küsimuse ees, 
mis edasi saab? 

Üks seisukoht on selge ja nimelt see, et eesti vabatahtlikud keeldu- 
vad edasi sõdimast bolševike vastu nii kaua, kuni ei ole selgunud, mis 
Tuleviku-Euroopas, võrreldes teiste riikidega ning millised kavatsused 
on sakslastel Eestiga peale bolševismihädaohu likvideerimist). Küsi- 
musse suhtutakse skeptiliselt, kuna üldsuse arvates ei ole, peale mõne 
üldsõnalise lubaduse, kogu Saksamaa valitsusaasta jooksul midagi 
selles suunas ära tehtud ega selgemalt väljendatud. 

Kõik vabatahtlikud on väljendanud selle üle imestust, et ajal, mil 
nemad rindel sõdivad, ei ole tagalas peaaegu midagi tehtud oma 
inimeste majandusliku olukorra parandamiseks, ei ole isegi omandi- 
õigust hoonetele, taludele ja tööstusettevõtetele taastatud." Nad toetu- 


! St 1940/41. a. Nõukogude Liidu poolt natsionaliseeritud hoonetele, taludele 
ja tööstusettevõtetele, mida saksa okupatsioonivõim käsitles Nõukogude 
Liidult vallutatud sõjasaagina. 

vad väitele, et inimesed, kes iga päev oma elu rindel mängu panevad, 
on õigustatud teada saama, mille eest nad sõdivad. Üldine seisukoht 
on see, et sõditakse ainult Eesti eest. Need arvamused ja kaalutlused 
on rahva hulgas tugevat poolehoidu võitnud ja olukord nõuab tingi- 
mata mingisugust lahendust. 

Teatava uue perspektiivina käsitellakse elanikkonnas praegu Eesti 
SS-Leegioni asutamise küsimust. Selles nähakse valitsuse hääd tahet 
koondada Idarindel võitlevaid eestlasi üheks suuremaks väeühikuks ja 
ühtlasi selle läbi tunnustada eesti sõduri seniseid saavutusi. Selle 
kaudu loodetakse saavutada ka eesti sõduritele võrdväärsem olukord 
Saksa ja teiste liitlasriikide sõduritega. 

Arvatakse siiski, et Eesti SS-Leegioni asutamiseks on soodus mo- 
ment mööda läinud, kuna eesti sõdureis on ilmnema hakanud teatud 
tülpimus, mis on tingitud sellest, et neid ei ole nende eneste seletusel 
koheldud teistega võrdselt, mis avaldub muuseas selles, et eesti 
vabatahtlikele pole nende vahvuse eest tunnustusaumärke jaotatud 
sellisel määral kui teistele. Nördimust põhjustab eriti kuuldus, et ei 
asutatagi mingit Eesti vaid hoopis Balti Leegion. Olukorda arutellakse 
intensiivse huviga ja arvatakse, et ega eestlased Balti Leegioni ei lähe, 
sest see olevat ju baltlastele' ja mitte eestlastele, kelleks end teatavasti 
saksastunud kohalike segaabielude järeltulijad peavad. 

Pealegi nähakse Balti Leegioni asutamiskavatsuses katset tumestada 
Eesti, Läti ja Leedu osa muu Euroopa ülesehitamisel, et mitte hiljem 
tunda end seepärast sunnitud olema eestlastele, lätlastele ja leedu- 
lastele poliitilist mööndust tegema. 

Peale eespoolmainitud rahulolematust tekitavate küsimuste on aga 
rahva üldine meeleolu võrdlemisi tagasihoidlik. Poliitilistel teemadel 
ei armastata palju enam rääkida, samuti suhtutakse sõjalistesse sünd- 
mustesse teatava ükskõiksusega. Rindel toimuvad edukad operat- 
sioonid on üldisele rahunemisele palju kaasa aidanud. 

Suur % rahunemist tuleb ka toitlusolude paranemise arvele panna, 
kuna värske aedvili paljude toitumismuresid leevendab. Kõigiti ja 
isegi väga hinnatav on korraldus, mille põhjal on võimalik leivakaar- 
tidega võid osta: seeläbi on elanikkond enam-vähem varustatud vaja- 
duse piirides võiga. 

Orientatsioonilisis küsimusis esineb teatav nõrgenemistendents 
Soome sõbralikes ringkondades, kuna lendulastud kuulujutud, et 
Soome väed tulevad varsti Eestisse, osutusid valedeks. 


! St baltisakslastele. 

Osaliselt põhjustab üldist rahulikkust tunduval määral ka kibe 
tööhooaeg maal, mis ei võimalda inimestel nii palju kui varem kuulu- 
juttudele tähelepanu pöörata. 


ERA f R-64, n 1, s 60, 1 62-62p. 
Kuressaare kriminaalpolitsei 13.—28.8.1942 


Rahva meeleolu üldiselt rahulik ja usalduslik. Teatud elevust ja 
osalist ärevat meeleolu tekitas Riigiminister Lohse külaskäik Saare- 
maale, keda rahvas tervitas usalduslikult. Ollakse üldiselt arvamisel, et 
nimetatud külaskäik on seoses mõne tulevikus ettevõetava kas majan- 
dusliku või poliitilise sündmusega. 

Põllumehed on mures sügisese viljakoristamise ja peksmisega, kuna 
puuduvad vastavad masinad, mootorpetrooleum ja määrdeõlid. Kuna 
Saaremaal ei ole enam aastaid harrastatud käsitsi viljapeksmist suitsu- 
rehtedes, siis on need suuremas osas taludes korrast ära ja ei saa ka- 
sutada viljapeksmiseks. Paljudes taludes puuduvad suitsurehed kui 
niisugused üldse. 

Kalurite ringkondades on kuulda nurinat selle üle, et ei anta küllal- 
dasel määral mootorpetrooleumi ja määrde õlisid ja neil pole võimalik 
teostada kalapüüki mootorpaatidega, mis omakorda halvab toodangut, 
kuna purjepaatidega ei saa kaugemale merele sõita kalastama. Üksi- 
kud kalurid kurdavad, et nad on Kalakeskusele kuni 10.000 klgr kala 
ära andnud ja siiski pole lubatud määrde-õli ega petrooleumi saanud ja 
nõutavat selleks veel erilubasid, millede hankimiseks neil puuduvat 
aeg. Nurisetakse ka selle üle, et puuduvad vahendid kalapüüniste 
parandamiseks ja mõnesaja grammi paranduslõnga saamisega olla 
suuri raskusi ja takistusi, ehkki lõnga Kalakeskusel olemas on. 


ERA f R-64, n 1, s 60,1 50. 
Luuga poliitiline politsei 1. septembril 1942 


20.—25. augustini leidis aset Luugas foto-pildi näitus “Linn ja küla” 
Saksamaal, mis korraldati “Propaganda Staffeli”' poolt. Näitus võeti 
rahva poolt külmalt vastu ja näituse külastajaid oli vähe. Nagu selgus, 
ei huvita sarnased pildinäitused venelast. Peab olema kõrge intelli- 
gentsiga inimene, et neid pilte uurida, neid võrrelda vene oludega ja 


' Propagandastaffel — Wehrmachti propagandaüksus, mis tegeles sõjaväead- 
ministratsioonile allunud aladel kõigi kultuuriküsimustega. 

neist saada aru. Venelasele oli see näitus igav, millega on ka seletatav 
rahva vähene osavõtt. Näitusel ei olnud inimest, kes oleks andnud se- 
letust ja vastanud mõnedele küsimustele, mis tekkisid külastajatel pilte 
vaadates. Suurem osa külastajaist olid pealiskaudsed läbikäijad, kuid 
mitmed vaatasid väljapanekuid hoolega, lugedes all- ja pealkirju. Et 
rahvas külastas näitust väheselt, ei ole seletatav boikotiga, samuti ei 
olnud kuulda arvustavaid väljendusi. Näituse hoonest anti valjuhääl- 
dajaga grammofonimuusikat (saksa, itaalia, vene), mida kuulati hu- 
viga. Iga näituse külastaja sai kaasa tasuta juhi Adolf Hitleri suure 
pildi seinale paigutamiseks. 

24. augustil k. a. pühitseti Luuga linna vabastamise päeva kommu- 
nistlikust ikkest Saksa sõjaväe poolt. Vabastamise päeva aktus toimus 
kell 15.15 mälestussamba avamisega. Mälestussamba avamise tsere- 
mooniast võttis osa umbes 150 inimest. Vähene inimeste arv on sele- 
tatav asjaoluga, et inimesed vabanesid töölt kell 13.00 ja kahe tunni 
jooksul ei jõudnud kõik lõunastada ja ümber riietuda. Avamistsere- 
moonia oleks pidanud olema hiljem. Arvesse võttes sündmuse tähtsust 
oli rahvast vähe. Inimesed olid siin suuremalt osalt vanad ja enne 
kommunismi aegsed. Nende hulgas olid vaid üksikud noored naised, 
kuna lapsi 10. a. piires ja alla selle paistis olevat rohkem. Inimesed 
jälgisid sündmust sõnatult, kuid polnud ka märgata, et keegi asjasse 
oleks suhtunud ilmselt eitavalt. Aktuse kõne pidas linna bürgermeister 
Aleksander Andrejev, kõne oli sisult kuiv ja lühike. Kõne lõppedes 
langetati sambalt kate ja valjuhääldaja kaudu anti edasi grammofonilt 
Lenski aaria ooperist “Eugeni Onegin”. Muusikapala lõppedes kuulu- 
tati valjuhääldaja kaudu pidulik aktus lõppenuks. Kogu tseremoonia 
kestis 15 min. Mälestussammas on endine Lenini kuju graniitalune, 
millele on paigutatud haakrist ja samba esiküljel vastav kiri. 

Üldiselt rahva meeleolus polnud märgata rõõmu, kuid ei olnud näha 
ka vaenulikku suhtumist. Välja oli kuulutatud, et näitus lõpeb suure 
kontserdiga linna aias. Rahvas ootas aeda orkestrit ja ka Luugas tegut- 
sevat laulukoori. Kontsert jäi aga mingipärast ära. 

Avamistseremoonia oleks pidanud olema pidulikum, sest rahvas 
ootas ja lootis palju, kuid anti üsna vähe. Venelane armastab lõbu. 
Õhtul võis linna pargis panna tähele, kuidas vene naised tantsisid 
grammofoni muusika saatel vene rahvatantse. Sarnased üritused nagu 
näitused jne. peaksid saama korraldatud koos rahvapidustustega ja 
meeleolu tõstmisega, mis kohane venelase hingelaadile. 

Jutuajamisel Luuga vene kiriku peavaimulikuga seletas viimane, et 
rahvas januneb usuelu järele. Ta olevat ülekoormatud usuelu tööga. 
Kõik Luuga kirikud seatavat korda. Vene kirikuid on siin praegu kaks 
tegevuses. Kolmas katedraal on purustatud. Katedraalis olla kommu- 

nistide ajal olnud tantsusaal. Üldse näib, et vene rahva tagasipöördu- 
mine usuelule Luugas on võtnud laiaulatusliku ilme. Usklikud inime- 
sed tänavad selle kaasabi eest Saksa sõjaväe juhatust. Ka näib, et 
saksa rahvas venelaste juures leiab hea vastukaja. Saksa sõdur oma 
töödarmastava ja distsiplineeritud eeskujuga ning ülespidamisega 
annab väga head eeskuju venelasele. Muide kiriku tegelased ise oma- 
vahel tülitsevad ja intrigeerivad. 

Vene naise suhtes tuleks tähendada, et enam intelligentsemad ja va- 
nemad inimesed ei ole rahul sellega, et naised flirdivad sakslastega ja 
arvustavad nende kergemeelset ülalpidamist. Eestlastega venelannad 
ei taha läbi käia põhjusel, et neil ei olevat toiduaineid anda. Kõnelusel 
ühe leivakaupluse juhatajaga, seletas viimane, et leivast tulevat 
sabasseisvatele inimestele puudus. Põhjus olevat seletatav sellega, et 
sõjaväelastele kauplustesse sissepääs on järjekorrata. Viimased ilmuda 
kauplusse leivakaartidega seletades, et need olla nende juures töötajate 
kaardid ja võtavad leiva välja. Ka tulevad sõjaväelased ühes noorte 
naistega ja nõuavad leiva andmist väljaspool järjekorda. Et hoida ära 
pahandust täidavad kaupluse teenijad nõuet. Sarnase olukorra juures 
on inimesi, kes nädalapäevad on sabas seisnud, kuid leiba ei saa, kuna 
kõik noored naised on leivaga ja muuga varustatud. 

Koolielu Luugas ei ole rahuldavas seisukorras. Töötab üks kool. 
Kool on aga ainukeseks ümberkasvatajaks, sest kodu on veel kommu- 
nistliku vaimuga mürgitatud ja vanemaid endid tuleb ümber kasva- 
tada. Ka õpetajaskond on pärit ja kasvatatud kommunistlikus vaimus. 
Jutuajamisel ühe kooliõpetajaga õpilaste kasvatuse üle, seletas vii- 
mane, et alama klassi õpilastega tuleb toime, kuid viimaste klasside 
õpilased on niivõrd rikutud kommunismist ja halvast kasvatusest 
kodus, et esialgu väga raske on nendega toime tulla. Kuid arvab, et 
ümberkasvatamine on siiski võimalik. Hädasti oleks vaja eestlastele 
eesti kooli. Luugas on ligemale 100 eesti last, kes peavad õppima vene 
koolis. 


Elu maal 


Maal elavate inimeste meeleolu on osalt hea ja ollakse praeguse kor- 
raga täiesti rahul. Maainimeste meeleolu tõstab põhjus, et neil ei ole 
enam tarvis kolhoosis tööl käia. Kõik ootavad, et saaks maad, kus võib 
ise peremees olla ja töötada. Kuid kohtades, kus metsad läheduses, on 
elanikud väga arad ja omavahel räägivad, mis peaks küll siis saama, 
kui bolschevikud tulevad tagasi. Seda asjaolu agiteerivad neile parti- 
sanid. Maaelanikud on veel hirmul põhjusel, et bolschevikud võtsid 
vilja ja praegune valitsus võtab ka kõik ära. Seda võib jälle põhjen- 

dada partisanide agitatsiooniga. Üldiselt on maal rahva meeleolu ra- 
huldav. Ehitatakse üles ärapõlenud maju. Kasvatatakse palju loomi. 
Igas külas on kõik vasikad kasvama jäetud. Sigade küsimust on lu- 
banud lahendada võimud ja seda ootavad maaelanikud suure igatsu- 
sega. 

Üldine poliitiline suund on maal praegust korda pooldav. 


ERA f R-64, n 1, s 60,1 101-104. 
Narva poliitiline politsei 15.—31. 8. 1942 


Rahva üldisse meeleollu tõi palju elevust kommunismi ikke alt 
vabanemise aastapäevade pühitsemine. Pidustused möödusid referen- 
tuuri piirkonnas parimas korras. Sisuliselt aitasid nad süvendada meie 
rahva ühtekuuluvustunnet, usaldust Omavalitsuse vastu ja avaramaid 
koostööaluseid Saksa võimudega, kuna kõikjal esinesid ka Saksa 
kõnelejad. 

Eesti Omavalitsuse Juhi Dr. Mäe esinemine 16. 08. 42 Narvas ja 
Narva-Jõesuus oli suurelt positiivse mõjutlusega kohalikule elanik- 
konnale, tõstes meeleolu ja luues eeldusi veel pingelisemaks tööks 
üldiste sihtide taotlemisel. 

Eesti Omavalitsuse korraldust käsi- ja väiketööstuste tagasiand- 
miseks endistele omanikkudele võeti rahva poolt soojalt vastu. 

Viimasel ajal püsinud soodsad ilmastikuolud on võimaldanud põl- 
lumeestele heinatööde lõpetamist ja lõikustöödele asumist. Vilja koris- 
tustööde üleriiklikusse aktsiooni suhtuvad linnaelanikud pooldavalt. 

Toitlus- ja majanduslikud olud püsivad Narvas endiselt ebara- 
huldavatena. Paranemist toitlusoludes loodetakse ent lõikustööde edu- 
ka läbiviimise korral, ka sügisese kalapüügi hooaja algades ja liha- 
normide täitmisel põllupidajate poolt. 

Paranemist üldistes majandusoludes niipea loota ei ole ja elanikkond 
on selles suhtes võrdlemisi pessimistlik. 


ERA f R-64, n 1, s60,1 53. 


Paide poliitiline politsei 16.—31. 8. 1942 


Sigade küsimus tähendas seda, et Punaarmee taganemise käigus “põletatud 
maa” taktikat ellu viies hävitati või evakueeriti mahajäetud aladelt, sealhulgas 
ka Eestist, kõige muu hulgas ka seakasvatused ja tõulavad ning seakasvata- 
jatel ei olnud enam võimalik saada tõupõrsaid (mõningal määral toodi neid 
järgnevalt Saksamaalt). 

Rahva meeleolus on märgata hoogsust soodsate viljakoristamisil- 
made tõttu. Politiseerimine ja kuulduste levitamine on töö kõrval 
kaotanud tähtsuse ja üldiselt ollakse rahul, et viljasaak on rikkalik. 
Aegajalt süveneb rahva seas arusaamine, et Eesti tulevik oleneb 
ainuüksi praegustest pingutustest ja kaastööst sõja võitmiseks. Kuna 
dr. Mäe on paindumatu ja kategooriline Eesti poliitika juhtimisel 
selles vaimus, siis ründavad ka ainult teda igasugused vastased ele- 
mendid ja püüavad tagajärjeta tema autoriteeti halvustada. Eriti vi- 
hastab vastaseid dr. Mäe eitav hoiak Eesti klikeaegse juhtkonna vastu. 

Kindralkomissar Lietzmann'i ja Mäe kõned Tallinna vabastamis- 
päeval tõid selgust Eesti tuleviku väljavaadetes. Eesti Leegioni loomi- 
ne pole veel vastukaja leidnud. 


ERA f R-64, n 1, s60,1 49. 
Petseri poliitiline politsei 15.—31.8.1942 


Üldiselt rahva meeleolu rahulik. Viimasel ajal on aga märgata, et 
maru venerahvuslased on hakanud endid organiseerima ja vene rah- 
vustunnet propageerima. Vene rahvustunde elustamine ja maru ven- 
erahvuslaste organiseerimine toimub peamiselt vene kiriku kaudu ees- 
otsas vaimulikkudega. Näib, et kõige selle maruveneluse eesotsas sei- 
sab Tailova vene koguduse ülempreester Ellius Verhoustinski. On 
ilmnenud, et vene kiriku tegelaste ja vaimulikkude poolt on vene ja 
setu rahval soovitatud ja õhutatud pidada igasuguseid pühasid. Selle 
tagajärg on, et setu ja vene rahvas pühitsevad vana kalendri järele 
igasuguseid sündmusi ja päevi, küll perekonna kui ka kiriku elus. Nii 
on setu ja vene rahva keskel mitu päeva kestvad “guljänjed”, kus 
tööpäevadel lõbutsetakse, juuakse kodusel teel valmistatud viina, pus- 
sitatakse, lauldakse ülevas meeleolus olles bolševike aegseid laule jne. 
Ülempreester Ellius Verhoustinski algatusel ja korraldusel peeti Pet- 
seri kloostris Maarjapäeva püha, mis puhul juba 27. skp. oli palju vene 
ja setu rahvast kloostrisse kogunenud. Järgmisel päeval, reedel 28. 
aug. s. a. oli kloostris vaimulik kontsert. Vaimulik kontsert toimus 
Piirkonnakomissari loal. 

Paistab, et ka Maarjapäeva pühitsemisel on eesmärk — vene rahvus- 
tunde õhutamine ja elustamine. 

Nii ilmnes, et vaimuliku kontserdi korraldaja E. Verhoustinski laskis 
kontserdi kuulutused ainult vene keeles trükkida ja need üles panna. 
Maksva seadusega võivad kuulutused olla eestikeelsed ja sealjuures ka 
venekeelne tõlge, siis Petseri jaoskonna politseikomissari poolt keelati 

ära ainult venekeelsete kuulutuste väljapanek, mille järele siis ka ees- 
tikeelsed kuulutused trükiti ja välja pandi. 

Niisugused alalised mitu päeva kestvad pidustused tööajal takistavad 
töötamist ja töötahet ja soodustavad vene rahvuslaste ja ka bolševismi 
pooldajate kokkusaamist ning üksteisega sidepidamist, sellepärast 
oleks töö- kui ka julgeoleku mõttes soovitav igasugused guljänjete ja 
pidustuste pidamised ära keelata, ehk lubada vaid vastava politseilise 
loaga. 

On ilmnenud, et üle endise N. Vene piiri käimisi toimub peamiselt 
Pihkva järve kaudu.' Värska politseijaoskonna piires on augusti kuu 
kestel tabatud üle saja ülepiirikäijat. Ülepiirikäijad käivad siin 
peamiselt toitaineid kerjamas. On andmeid, et ülepiirikäijad teostavad 
ka spekulatsiooni. Spekulatsiooni ja liiklemise kontrolli soodus- 
tamiseks Pihkva järvel oleks tarvilik, et kõik Pihkva järvel liik- 
lemiseks tarvitatavad paadid nii Eesti kui ka Vene maal saaks regist- 
reeritud ja vastavate tunnustega ning eraldusmärkidega varustatud. 
Viimane asjaolu takistaks ka võõraste paatide kasutamist, mida esineb 
praegu väga sageli. 


ERA f R-64, n 1, s 60, 1 59-60. 
Pihkva poliitiline politsei 27. augustil 1942 


Rahva meeleolu üldiselt rahulik. Kommunismi meelset meeleolu 
löödud lõunarindel asetleidnud võitude tagajärjel. Üksikute hulgast 
kuuldub veel, et punavägi suudab siiski võita Saksa väge ja kaotatud 
maaala tagasi võita. Nim. kuuldust põhjendatakse sellega, et põhja- ja 
kesklõigus pole Saksa vägede poolt võetud ette pääletungi, vaid piir- 
dutakse kaitsega. Leningradi punaste käes olek kuidagi mõjub elanik- 
konnale tarretavalt ja kartust äratavalt, et punased võivad ehk siiski 
veel tulla tagasi. Sellest olenevalt on ka elanikelt teadete saamine ras- 
kendatud ja ollakse oma arvamiste ja tõekspidamiste väljendamises 
tagasihoidlik. On suur vahe linna- ja maaelanike vahel. Esimeste hul- 
gas on siiski märgata veel poolehoidu kommunismile, mida väljenda- 
takse redus olevate kommunistliste tegelaste varjamisega, nende mõt- 
teosaliste vahel sidepidamisega ja teada olevate tõsiolude varjamisega. 
Maal, eriti neis kohis, kus pole partisane ega redus endiseid kommu- 
nistlisi tegelasi, ollakse teadete andmises võrdlemisi avameelsed. 


! Endine Eesti Vabariigi ja Nõukogude Liidu riigipiir oli spekulatsiooni ja 
nõukogude partisanide tegevuse tõkestamiseks valve all, mida teostas algul 
Omakaitse ja hiljem Saksa politsei koosseisu kuuluv tollipiirivalve. 

On märgata haritud ja arenenumate venelaste hulgas rahvustunde 
tõusu. Korraldatakse omavahelisi läbikäimisi, kus avaldatakse arva- 
misi praeguse olukorra kohta ja kritiseeritakse praegu ametisolevate 
venelaste tegevust. Eriti mahategevalt arvustatakse neid praegu ametis 
olevaid venelasi, kes kommunistide võimu ajal olnud kohtadel ja ol- 
nud kommuuna pooldajad. On arvata, et sarnaste kooskäimiste alga- 
tajaks on Baltimailt Pihkvasse tulnud venelased. Nim. isikud nimeta- 
vad end vene rahvuslasteks. Kantakse ka sõrmuseid end. tsaari aegse 
lipu (valge, sinine, punane) värvidega, nimetades neid värve rahvus- 
värvideks. 

Rahvas tunneb hääd meelt selle üle, et venelastest on moodustatud 
EKA (Einwohner Kampf Abteilung)' ja julgestusüksusi. Selles nähak- 
se, et venelasi hakatakse usaldama, neile vastutusrikkamaid ülesan- 
deid antakse. Tuntakse haavununa, kui venelasi ja kommuniste kõrvu- 
tatakse. 

Talupidajaid häirib partisanide tegevus. Näiteks ilmunud 23.08.42 
Zaitseva külla (ca 30 km Pihkvast kagu suunas) umbes saja meheline 
partisanide salk, relvastatud kergekuulipildujatega, püssidega ja 3 ras- 
kekuulipilduja Maksimiga. Enamuse riietuseks erariided ja vaid vä- 
hestel punaväe vorm. Kaasas olnud raadio saatja ja vastuvõtja. Röövi- 
nud külast 2 lammast ja 2 hani. Paar päeva hiljem tulistatud Eesti Jul- 
gestusüksuse nr. 40 mehi, kes veoautol sõitnud haarangule. Tulistami- 
sel saanud 8 üksuse liiget haavata. Tulistamine toimunud Karamõševi 
ümbruses. 

24. aug. k. a. tunginud partisanid kallale Jami raudteejaamale (Pihk- 
va ja Oudova vahel) ja süüdanud jaamahoone. Kallaletungil saanud 
saksa sõjaväelasi surma. 


ERA f R-64, n 1, s 60, 172-72p. 
Pärnu poliitiline politsei 16.—31.8.1942 


Üldist meeleolu karakteriseerib kõikjal suve lõpu lähenemine ja 
ettevalmistuste tegemine eelolevaks talveks. Kuna kogu suve kestnud 
vihma-periood näib olevat lõppenud, siis on tuju ühes tuleviku väl- 
javaateiga nii maal kui ka linnas tunduvalt paranenud. Seniste töötu- 
lemusiga arvestades loodetakse tulevaks talveks nälja- ja külmamured 
edukalt kõrvaldada. Rahva meeleolu poliitiliselt seisundilt on endine. 


! Einwohner Kampf Abteilung — kohalikest vabatahtlikest moodustatud 
väeosa valve- ja vahiteenistuseks ning võitluseks nõukogude partisanide 
vastu. 

Jälgitakse pideva huviga sõjalisi sündmusi Venemaa rindeil, kust 
päev-päeva kõrval saabuvad võiduteated üha süvendavad julguse ja 
kindluse tunnet. Seevastu suurvõidud meredel ning samuti sündmused 
Indias ja Kaug-Idas leiavad rahva meeleolus hoopis nõrgemat vastu- 
kaja. Teise rinde loomise katsest, milline toimus Inglise-Kanada-USA 
invasioonikorpuse dessantoperatsioones okupeeritud Prantsusmaa 
rannikul, ei väljendata erilisi arutelusid rahva hulgas. Ses suhtes nen- 
ditakse, et see on toimunud, kuid eesmärkide, suuruse ning ulatuse kui 
ka õnnestumise või õndumise suhtes viibitakse teadmatuses, kuna ol- 
lakse veendunud, et operatsioonide käiku ei ole teatatud rahvale kül- 
lalt tõsioludele vastavalt. Ühenduses mainitud teise rinde loomise kat- 
sega tekitas teatavat meeleolulist elevust Suur-Britannia peaministri 
Churchill'i reis Moskvasse. Mõningais ringkonnis on tõlgitsetud seda 
märgina, et Nõukogude Liit tahab Suur-Saksamaaga sõlmida separaa- 
trahu, millist inglased muidugi takistada püüavad. Seks oli oma jõu 
demonstratsioonina võetud ette ka nn. liitlaste invasioonikorpuse 
maabumine okupeeritud Prantsusmaa rannikul. 

Idaalade riigikomissar Lohse Pärnus viibimine rahva hulgas erilist 
täheldust ei leidnud, kuna külaskäik toimus tööpäeval ja -ajal ning 
elanikkonnale oli selline küllasõit teadmata. Seepärast viibis riigiko- 
missari vastuvõtul päämiselt ametisikuid. 

Mõni aeg tagasi mälestati omaaegse Vabadussõjalaste liikumise juhi 
A. Sirk'u surmapäeva, kus esile toodi ja nimetati teda tõeliseks Eesti 
rahva juhuks. Rahva enamus on aga lühikese omariikluse ajal küllaltki 
hästi õppinud tundma omi juhte, just neid juhte, kes tegelikult rahvast 
juhtisid ning rahva elujärje haruldaselt kõrgele tasemele viisid. Nii et 
rahvas liigub tagant järele kuuldusi, et omaaegne Eesti prohvet Järva- 
Jaan' olla vististi seda aega ette kuulutanud, nimetades, et kord saab 
olema “kuke iga head aega”. Niivõrd head mälestused on omariikluse 
ajast. Kui nüüd neid juhte, kes tegelikult rahvast juhtisid, tagant järele 
kellekski ei peeta, tõelisteks juhtideks esile tuuakse hoopis teisi, siis 
on see rahvale jätnud küll võõrastava mulje. Tähendatakse, et olgugi, 
et rõhutatakse, et need isikud püüdsid Eesti rahvast päästa idast 
läheneva hädaohu eest ning näinud seda hädaohtu ette, kaheldakse 
siiski, kas seda tegelikult ka ette nähti, sest tagantjärele on ju kerge 
tark olla. Üldiselt ollakse arvamisel, et selliseid küsimusi ei oleks tar- 
vilik praegusel ajal avalikult puudutada: neist võiks vaikides 
mööduda. 

Kalurid kaebavad, et kalade eest makstav summa on nii väike, et ei 
tasu püüniste paranduskulusid. Püüniste paranduseks antav materjal ei 


' Rahva seas laialdaselt tuntud Järvamaal elanud ennustaja. 

ole küllaldane ning sunnib seda teisel teel hankima. See on: müüa ka- 
lad altkäe suurema hinnaga ning samal viisil osta püüniste paranda- 
miseks tarvisminevaid materjale. 

Puhkusele tulnud eesti vabatahtlikud kurdavad, et neid ei lubata 
lepingu tähtaja möödumisel sõjaväeteenistusest vabaks, vaid pikenda- 
takse lepingut vastu nende tahtmist. 

Raskes seisukorras on praegu linnas asuvad veovoorimehed, kelledel 
hobuste söötmine muutub raskeks. Puudub isegi mõnel juhul loaga 
saada olev kaer. Ka tahavad veovoorimehed suurendatud (s.o. raske- 
töölise) toidunorme, kuna hobuste vähesuse tõttu on tööd rohkesti. 


ERA f R-64, n 1, s 60,1 57-57p. 
Rakvere poliitiline politsei 16.—31.8.1942 


Rahva meeleolu on möödunud poole kuu jooksul olnud endiselt ra- 
hulik ja muudatusteta. Endiselt mõjuvad rahva meeleolule hästi saksa 
vägede võidud idarindel. Heameelega võeti vastu ka teade anglosak- 
side rünnaku tagasilöömise kohta Prantsuse rannikul. 

Toitlusküsimuse kohta ei ole esinenud uusi rahulolematusi, kuid 
endised nurinad toitlusolude kohta ei ole ka vähenenud. Põllumeeste 
mure on bensiini ja petrooleumi saamise pärast endine. 19.08.42 Saksa 
julgeolekupolitsei esindajate poolt toimetatud läbiotsimiste ja vahista- 
miste kohta rahva hulgas avaldati mitmesuguseid arvamisi, kuid üld- 
iselt on sellest rahva hulgas vähe kuulda. Asjaosalistele lähedal seis- 
vates ringkondades on juhtum tekitanud eesti poliitilise politsei vastu 
rahulolematust ja viimase peale vaadatakse väga halva pilguga. 


ERA f R-64, n 1, s60,147. 
Tartu poliitiline politsei 15.—31.8.1942 


Rahva hulgas on rohkesti kõneainet ja elavat huvi, aga kohati ka 
pessimismi ja teatud ärevust tekitanud viimasel ajal toimunud eestlaste 
areteerimised, nagu näiteks kaptenite Talpaki ja Padari areteerimine 
19. aug. s. a. See vahistamise jutt levis kulutulena linnas ja Tartumaal 
ning lisaks sellele on levimas kuuldusi 50—80 põllupidaja arreteeri- 
misest Viljandimaal, vahistamistest Tallinnas, Võrumaal ja mujal.' 
Kapten Talpakist jt. ohvitseridest on rahval ja eriti nooremal generat- 
sioonil üldmulje, et nad on bolševismivastases võitluses olnud sil- 


! Dokumendi tekstile käsitsi juurde kirjutatud “Rakveres”. 

mapaistvad ja tublid eestlased, keda isegi sakslaste poolt hinnati. 
Oletuste ja mitmesuguste arvamuste najal püütakse leida ja avastada 
põhjuseid, millest võis tingitud olla nende isikute vahistamine. Mõnes 
ringkonnas on neid arreteerimisi võrreldud ka bolševikeaegse eesti 
esimeste vabadussõjaaegsete ohvitseride arreteerimisega, samuti ka 
inglaste tegevusega Indias. Teiselt poolt on levinenud kuuldusi, et 
arreteerimised on toimunud mingisuguse salajase organisatsiooni 
kuulumise ja relvade kogumise ning varjamise pärast. Liikvel on 
kuuldusi ka sellest, et relvi olla arreteeritutele hankinud sakslased, et 
neid relviomavaid isikuid pärast üles anda vangistamiseks. Tasakaalu- 
kates ringkondades on arvamusi, et eesti ohvitserid jt. vahistatud isi- 
kud on tulnud toime mõnesuguse rumalusega, ja et vahistamine ilma 
põhjuseta ei pea paika. 

Ühel ajal kuuldustega, et hakatavat formeerima mingisugust eesti ra- 
hvusväeosa võitluseks bolševikkude vastu, on levinenud ka kuuluju- 
tud, et eesti vabatahtlikud idarindel teenistustähtaja saabudes' on hul- 
galiselt esitanud lahkumispalveid. Kuuldusi on levinenud ka selle koh- 
ta, et NSVL soovivat separaatrahu. Rahva peatähelepanu on praegu 
suunatud käimasolevaile sõjasündmusile. Jälgitakse põnevusega saksa 
sõjavägede suursaavutusi idarinde lõunasektoris ja tuntakse head 
meelt sääl saavutatud edust. Üldist põnevust ja palju kõneainet tekitas 
elanikkonnas Inglise, Ameerika, Kanada ja de Gaulle'i vägede 
maabumiskatse Prantsuse rannikul Dieppe'i läheduses. Suhtuti paras- 
tavalt selle maabumiskatse nurjumisesse ja kallaletungijate lüüasaa- 
misse. On kuulda ka nurinaid niihästi Türgi kui ka Rootsi aadressil 
nende passiivsuse pärast bolševismivastases võitluses. Rootsi eema- 
lehoidmist põhjendatakse Rootsi hoiakuga kommunismi poole. 

Tunnustavat vastukaja elanikkonnas on leidnud korraldus nende 
väike ja käsitööstuslike ettevõtete reprivatiseerimiseks, mis bolševike 
ajal natsionaliseeriti või omanikelt ära võeti mõne teise samaväärse 
akti kaudu. 

Samuti on rõõmu ja heameelt valmistanud Tartu Piirkonnakomissari 
poolt 10. aug. s. a. Tartu linnavalitsuse sotsiaalosakonna poolt koosta- 
tud nimekirja põhjal sajale vaesemale ja lasterohketele perekonnale 
ühekordse toetuse andmine toiduainete näol. Abisaajate hulgas on ol- 
nud emasid, kes omavad kuni 8 last, mistõttu toitained (liha, või ja 
munad) ka väheses koguses nendele hädavajalikuks osutusid. 


! St. 1941. a. Saksa sõjaväkke astunud eesti vabatahtlike üheaastase teenistus- 
lepingu lõputähtaja saabudes. 

Täielise rahulolemisega reageeritakse ka sellele, et Saksamaal Riigi 
tööteenistuses' viibivaile eesti noormeestele on võimaldatud sõita 
kodumaale, et siin aidata kaasa praegu käimasolevale viljakoristamise 
tööle. 


ERA f R-64, n 1, s 60, 1 58-58p. 
Valga poliitiline politsei 14.—30.8.1942 


Kestvate majanduslikkude raskuste tõttu on rahva meeleolu endiselt 
halb. Kohati tuntakse ka maal leivapuudust, kuna möödunud aasta 
tagavarad on normide näol ära antud ja käesoleva aasta lõikus on 
hilinenud. 

Põllupidjate ringkonnis tuntakse teatavat rahuldust dr. Vendt'i vii- 
mase raadiokõne üle, kus dr. Vendt kinnitas, et liikvel olevad kuulu- 
jutud nagu võetavat põllumeestelt kogu viljasaak ära, on igasuguse 
aluseta ja ei vasta tõele. 

Linlaste põllukoristamistöödele saatmise aktsioon on leidnud nii 
maal kui ka linnas elavat ja hääks kiitvat vastukaja. Kuid siiski tuntak- 
se linlaste hulgas võõrastust, et osa elanikke hoiavad sellest aktsioo- 
nist kõrvale ja samuti, et arstid annavad liiga kergesti välja tunnistusi 
töövõimetuse kohta. Soovitakse näha, et sellised kõrvalehoidjad 
saadetaks sundkorras töödele. 

Samuti leitakse, et osa elanikke, eriti raudteelased, ei hoolitse küllal- 
daselt küttepuude muretsemise eest, vaid arvavad, et küll talvel 
nagunii antakse linnavalitsuse poolt. Tahetakse näha, et teostataks 
kontroll, kas kõik on muretsenud endale küttematerjali ja viimaste 
vastu võetaks tarvitusele sundabinõud. 

1.08.42. a. leidis Valga kohvikus aset vahejuhtum, millest on juba 
varem telefonogrammiga ettekantud, kus keegi Saksa allohvitser lõi 
eestlasele rusikaga näkku ja ütles: “Mina olen sakslane, aga sina oled 
eesti koer”. Viimane vastu ei löönud vaid jäi rahulikult istuma. 
Kohvikus olijate eestlaste poolt mõisteti sakslase käitumine teravalt 
hukka, sest selle teoga oli riivatud eestlaste rahvustunnet. Keegi Tal- 
linnast päritolev isik hakkas peale vahejuhtumit klaveril mängima 


! Riigi tööteenistus (Reichsarbeitsdienst, RAD) — Saksa Riigis noormeestele 
pärast kooli lõpetamist ja enne sõjaväeteenistusse kutsumist kohustuslikku 
tööteenistust korraldanud organisatsioon; Eestist viibis seal vabatahtlikke 
(tööteenistuse läbimine andis näiteks õiguse asuda õppima Saksa ülikooli- 
desse). 

eesti rahvusviise, millele laulsid kõik kohvikus olijad eestlased kaasa. 
Asja kohta toimetatakse juurdlust. 


ERA f R-64, n 1, s 60,148. 
Viljandi poliitiline politsei 15.—28.8.1942 


Rahva meeleolu on üldiselt rahulik. Sõjasündmusi idarindel jälgi- 
takse suure huviga. Oodatakse, et põhja pool, Leningradi sektoris ka 
rinne hakkaks edasi liikuma. 

Eesti Omavalitsuse poolt propageeritud aktsioonidest osavõtt on 
elav. Linlased, kellel vähegi võimalusi, on end rakendanud metsa- 
töödele, et end eelolevaks talveks küttematerjalidega varustada. 

Kalaaktsioonist osavõtt on rahuldav, eriti Võrtsjärve rajooni kaluri- 
tel. Kalurid suhtuvad äsja avaldatud Haridusdirektooriumi otsusesse, 
luua üle maa 1 aastase õppeajaga kalanduskoolide võrk, üldiselt 
heatahtlikult, sest sellega tehakse kaluritele kutsehariduse saamine 
kättesaadavamaks. 

Marja ja seente korjamise aktsioonist osavõtt on väga elav selletõttu, 
et vastava koguse äraandmisel antakse suhkru ostuluba. Kuid selle üle 
on rahva hulgas kuulda ka nurinat, et üksikud isikud ostavad marju ja 
seeni kokku, müües need vastavatele keskustele ning saadava suhkru 
müüvad hiljem edasi hoopis kõrgema hinnaga — spekulatiivselt. Ka on 
kuuldusi, et suhkru tagavarad on lõppemas ja tulevikus antakse hai- 
getele ning lastele suhkru asemel sahariini. 

Elavat vastukaja rahvas, eriti põllupidajaskonnas on tekitanud Eesti 
Omavalitsusjuhi dr. Mäe üleskutse kõigi vabade töökäte rakendamine 
viljakoristamiseks põllumajandusse. Selles näeb rahvas rahuldus- 
tundega, et Eesti Omavalitsus püüab kõigi abinõudega kaasa aidata 
sügisese viljakoristamistööde läbiviimisel. Praegu valitseb maal 
töökäte puudus. Need, kes linnadest pidid sunniviisil asuma maale 
põllutöödele, pole suuremalt osalt veel kohale ilmunud. Tööle mitte- 
ilmumise korral määratav rahatrahv on nii madal, et see kedagi ei ko- 
huta. Rahvas näeks häämeelega, et säärane logeleja element pandaks 
tööle sundkorras kuhugi mujale, mitte aga põllumajandusse, kus neist 
niikuinii õiget töötegijat ei saa. 

Rahvas on üldiselt rahul riigile antavate vilja ja lihanormidega. 
Raskusi kõige rohkem villa normi täitmine, kuna taludes kasvatatavad 
lambad pole suuremalt osalt sordiloomad, mille tõttu ka villa saak on 
neilt vähene. Et raha eest midagi osta ei saa esmajärguliste tarbeainete 
vabaturult puudumise tõttu, sellepärast näeks talupidajad häämeelega, 

et riik neilt võetavate normide ulatuses annaks neile talupidamiseks 
tarvisminevaid tarbeaineid või põllutööriistu. 

Terav puudus on põllurammust ja põllutöömasinate osadest. Kuna 
lihanormide täitmise tagajärjel kariloomade arv on muutunud vähe- 
seks, siis ilma kunstväetiseta tuleval lõikushooajal meie põllusaak 
võib senisest madalamale langeda. Põllutöös kasutatavate masinate 
osade puudus takistab viljakoristamist mehaaniliste vahenditega, mis 
omakorda nõuab rohkem töökäsi, millest aga niikuinii on juba 
võrdlemisi terav puudus. 

Rahvas loodab, et viljapeksu edukaks läbiviimiseks takistusi ei tule, 
kuna viljapeksuks olemasolevatele masinatele on määratud juba teatud 
kvantum õlisid, samuti gaasigeneraatorite monteerimine olemasole- 
vaile traktoreile on arenenud soodsalt. On levinenud kuuldus, et 
sügisel viljapeksu juurde saadetakse tööteenistuslased, kes kogu vilja- 
saagi igas talus täpselt ülesse märgivad. 

Põllupidajad näeksid häämeelega, et töölise ja peremehe vaheline 
leping oleks millegagi tagatud. Nii näit. on tulnud ette juhtumeid, kus 
põllutöölised kõige kibedamal tööajal on lahkunud talust, siirdudes 
tööle teisale. Et momendil valitseb töökäte puudus, pole töölisi niipea 
võimalik uutega asendada, sellest tekivad töö takistused, mis sageli 
kahjulikult mõjuvad rahvamajandusele. 

Viimastel päevadel tekitas rohket kõneainet ja arvamisi 19. augustil 
asetleidnud sündmus, kus loata relvade hoidmise pärast palju talupi- 
dajaid Rimmu, Raudna ja Kõpu valdadest läbi otsiti ja vahistati. Hul- 
galiste arreteerimiste pärast on rahva seas praegu märgatav hirmu ja 
ärevuse tunne. Seoses läbiotsimise ja vahistamisega on tekkinud väha 
mitmesugused jutud. Arvatakse, et on tegemist olnud mingisuguse 
salaorganisatsiooniga, mis kavatses relvastatud väljaastumist sakslaste 
vastu. Teisalt räägitakse jälle, nagu oleks tegu sakslaste poolt teatud 
provokatsioonilise võttega, kuna relvade levitajaks olnud Saksa 
sõjaväe vormis isikud, kes sõjaväe autolt relvi müünud. Viimast arva- 
mist põhjustab asjaolu, et läbiotsijatel politseiametnikkudel olnud 
osaliselt teada ka müüdud püsside numbrid. Arvatakse, et asja taga 
seisavad endised Balti parunid, kes igati püüavad halvustada eestlaste 
ja Suur-Saksamaa vahekorda. Arvatakse, et püsside müüjaks olid 
kommunistide käsilased, kes olid riietatud saksa sõjaväe vormi. 
Mõnelt poolt märgitakse, et relvade ostjad talumehed on langenud 
lihtsalt suur spekulatsiooni ohvriks talude omaniku Ilves*e läbi, kes 
olla loonud omale hää vahekorra Saksa sõjaväelastega, et neilt püsse 
saada ja siis suure vahekasuga edasi müüa. 

Et läbiotsimine ja vahistamine kõigis kohtades ühel ja samal ajal läbi 
viidi ja vahialused tugevasti relvastatud politseiametnike poolt autode- 

ga ära toodi, siis selletõttu on antud mõnel pool vahistamisele möödu- 
nud aastase küüditamise nimi, eriti just seetõttu, et asi puudutas meie 
jõukamaid ja bolševikevastaseid taluperemehi.' 


ERA f R-64, n 1, s 60,1 51-52. 
Võru poliitiline politsei 16.—31.8.1942 


Rahva meeleolu on üldiselt rahulik. Oodatakse praeguse sõja lõppu, 
et asuda täie innu ja jõuga lõhutud majanduse ülesehitamisele. 
Möödunud nädalal on Sõmerpalust ja Koorastest arreteeritud eesti- 
meelseid inimesi, mis nimetatud valdades on kohaliku rahva sees 
tekitanud ärevust ja raevu. Rahvas räägib, et nüüd hakatakse inimesi 
samuti vahistama nagu kommunistliku korra ajal. Inimestel kaob jul- 
gustunne ja ei tea seda missugusel ööl kedagi tullakse vahistama. Kõik 
vahistatud olid kohapääl tuntud kui ausad inimesed ja vihaseimad 
bolševike vastased. Nendest metsnik Vares*e poeg Heino Vares teenis 
ka saksa sõjaväes. Ka on toimunud isikute vahistamine öösel, mis 
meenutab kommunistide teguviisi. Inimesed räägivad, et kui tõesti 
vahistatutel pidi olema mõni süü, siis oleks neid võidud vahistada 
päeval ehk jälle kutsuda politseijaoskonda, mis oleks rahvale jätnud 
parema mulje, kuna inimesed on teadlikud, et neil ei ole ju kuhugi 
põgenemise võimalusi. Ka on juba levinud rahva seas kuuldusi kapten 
Talpak*i kui kuulsama Eesti vabatahtlikkude juhi ja teiste eestlaste 
arreteerimise kohta. 

Kogu maakonnas on talunikkude seas kuulda nurinat, et normid on 
suured ja neid ei jõua keegi täita. Iseäranis suur on piima norm, mida 
keskpärane lehm ei suuda täita. Lepistu valla kontrollringi liikmed, 
kelledel käib kontrollassistent alati kodus karja kontrollimas, räägivad, 
et neil on keskmine lehma aastatoodang 60 kg ümber võirasva, kuna 
normiks aga nõutakse 70 kg aastas. Samuti suur on lihanorm, mille 
täitmine tekitab raskusi. Vili nõutakse normiks ja järele jääb seda 
niivõrd vähe, et ei ole võimalik korralikult sigu nuumata ega ka kar- 
jale vastaval määral anda jahu ja jõutoitu. Maakonnas on suurel 
määral ette tulnud sigade punataudi juhuseid ja palju sigu on selle läbi 


! Vt selle kohta — Johannes Mühlberg, SD provokatsioon Viljandimaal. — In: 
Eesti riik ja rahvas Teises maailmasõjas VIII. Heitluses kahe suurvõimuga, 
Stockholm 1959, Ik. 191—194. 

surnud, mis omakorda on rahvamajanduslikust seisukohast kahjulik. 
Ka punataudivastane süstimine sigade juures ei ole annud tagajärgi. 
Põrsaid on üldiselt vähe tänavusel aastal, mis on tingitud möödunud 
aasta kehvast vilja-aastast. 


ERA f R-64, n 1, s 60, 161-61p. 

September 1942 
Haapsalu poliitiline politsei 1.—15.9.1942 


Meeleolu elanikkonnas on rahuloldav. Huviga jälgitakse sõjasünd- 
musi ja häädmeelt tuntakse teljeriikide võidust. Eriti headmeelt valm- 
istas inglaste ebaõnnestunud dessandikatse, missugune kavatseti liit- 
laste poolt Prantsuse põhjarannikul. Enamik elanikkonnast sooviksid 
näha sõja peatset lõppu ja avaldavad arvamist, et kui sõda tänavu ve- 
nelastega ei lõpe, siis võib see edasi kesta veel tulevaaastani, ehk 
kauemgi. Tuntakse sümpaatiat sakslaste vastu, kes idas ajaloos tund- 
matu tempoga edasi marsivad ja vallutavad kindlused kindluste järele. 

Maksvat riigikorda austab elanikkond ja püüab täita kõik neile peale 
pandud korraldused. Omatakse täielik usaldus Eesti Omavalitsuse 
juhtivate tegelaste suhtes ja ollakse veendunud, et viimased püüavad 
teha kõik, et saavutada eestlastele kuldne tulevik. 

Elanikkond jälgib kõikjal ajakirjanduse ja raadio kaudu idas olevaid 
sõjasündmusi. Kõikjal on ülev meeleolu ja kindel lootus Saksamaa ja 
teljeriikide võidusse ning bolševike hävingusse. Pinevusega oodatakse 
Leningradi langemist, mis viiks meist sõjaliini kaugemale ja kaotaks 
Balti merest ja Soome lahest vene kahjutegevad sõjalaevad. 

Eriti on huvi punktiks Kaukaasia õliväljade vallutamise käik ja te- 
hakse juba mitmesuguseid arvestusi, kuidas see mõjub N. Liidu 
sõjapidamise võimele, kas annab tõuke kokku varisemiseks ja seega 
tuleks eeltuleval talvel Saksa ja Liitlasvägedel kergem olukord, kui oli 
möödunud talvel. On kuuldavale tulnud hääli, et sõjaväele talvise 
varustuse soetamiseks peaks aktsioon algama varem, kui see 
möödunud aastal oli, et külma tulekul oleks esemed õigeaegselt kohal. 
Seda asjaolu soovib rahvas silmas pidada neil, kellest selle aktsiooni 
algatus oleneb. 

Läänemaa ja Haapsalu linn augusti kuu viimastel päevadel elas 
kommunisni terrori alt vabanemise aastapäevade pühitsemise tähe all. 
Oli rohkesti aktusi ja pidustusi, milledest võttis rahvas osa rohkearvu- 
liselt ja üleva meeleoluga. Eriti suursündmuseks kujunes Haapsalu 
linnas toimunud aktus ja pidustused, kuna siin esines kõnega ka Eesti 
Omavalitsuse Juht dr. Mäe. Suhtumine neisse aktustesse ja pidustust- 
esse oli südamlik ja kõikjal valitses hea kord. 

Juba Tallinna vabastamispäeva aktuselt teatavaks saanud ja dr. Mäe 
poolt veel kord nimetatud Eesti Leegioni moodustamine leidis kuula- 
jaskonna poolt heakskiitmist. Nüüd on aga pettumust tekitanud as- 
jaolu, et kõikjal ülespandud kuulutustes mainitakse vabatahtlike reg- 

istreerimiskohana Gendarmerie't'. Kui on tegemist Eesti rahvusliku 
leegioni organiseerimisega ja selleks on olemas Saksa Riigi Juhi nõu- 
solek ja usaldus, siis peaks olema ka niipalju usaldust, et väekoondise 
organiseerijaks oleks Eesti asutus, näiteks eesti politsei. Teadaolevalt 
on seni eesti ohvitserid organiseerinud kõik rindel ja tagalas võitlevad 
kaitsepataljonid, SS julgestuspataljoni jne., kuna Eesti Leegioni 
vabatahtlike värbamine on nüüd millegipärast jäetud Gendarmerie 
ülesandeks. 

Omakaitse peres on tekitanud ärevust Saare-Lääne prefektilt 
saabunud kiri, mille kohaselt Omakaitse tuleb ümber nimetada 
Schutzmannschaftiks?. Omakaitse nime tarvitamine on edaspidi 
keelatud. Kuigi see korraldus pidi kuulduste kohaselt jõustuma 1. 
augustist, tarvitatakse praegu veel endist nimetust, kuna seda tegevat 
ka omakaitse keskasutus Tallinnas. Schutzmannschaft*i nimetusega ei 
ole Omakaitse juhtivad kui ka lihtliikmed nõus. Leitakse, et Oma- 
kaitse 1941. a. tegevus Eesti vabastamisel on küllalt hinnatav, et Oma- 
kaitse võiks vääriliselt oma nime edasi kanda, pealegi alles hiljuti to- 
imus siin muudatus — endise Kaitseliidu organisatsiooni eeskujul loodi 
maakondlikest omakaitse üksustest Omakaitse malevad, näiteks Oma- 
kaitse Lääne malev (võrdle end. Kaitseliidu Lääne malev). Omakait- 
selased loodavad, et kõrgemalt poolt antakse neile kindel teadmine, et 
Omakaitse jääb senisel kujul püsima ja ühes sellega ka Omakaitse 
nimi. 

Rahva meeleolu on negatiivses suunas mõjutanud Haapsallu ula- 
tunud kuuldused Kesk- ja Lõuna-Eestis toimunud eestimeelsete tege- 
laste arreteerimistest. Nende kuulduste põhjal on vahistatud ka üle 
Eesti tuntud 1941. a. suvine Omakaitse organiseerija ja tubli lahingu- 
mees kapten Talpak. Arreteerimise põhjusi ei teata, üldiselt kaldutakse 
arvama, et nimetatud isikud võisid avaldada soomesõbralikku tendent- 
si. Mainitud jutt liigub eriti vargsi Haapsalu eestimeelsete isikute hul- 
gas, kusjuures kardetakse, kas Eesti Julgeolekupolitsei peale kommu- 
nismi likvideerimist Eestis (mis suuremas mastaabis arvatakse olevat 
lõpule jõudnud) ei hakka kimbutama eestimeelselt mõtlevaid isikuid, 
eesti ohvitsere, sõjaväelasi, Omakaitse tegelasi jne. 

Rahvale on saanud teatavaks, et Kirbla vallas keegi Rumba nimeline 
OK liige on tahtnud kõrvaldada ühe kergekuulipilduja ja teinud va- 


' Sandarmeeria — Saksa korrapolitsei maapiirkondades. 

> Schutzmannschaft — kaitsemeeskond, üldnimetus kõigi Saksa politsei ja 
politseivägede Idas kohalikest elanikest moodustatud üksuste kohta; Eesti 
Omakaitse nimetuseks saksa keeles oli ja jäi ka edaspidi otsetõlkeline “Est- 
nische Selbstschutz”. 

leavalduse nagu oleksid kolm sakslast kuulipilduja ära viinud. Nüüd 
aga olla selgunud, et Rumba olla ise kavatsenud kuulipilduja kõrval- 
dada ja peitnud selle maasse ning mõtelnud kuulipilduja äraviimise 
loo ise välja. Rahvas mõistab sarnase teo hukka ja soovib, et niisugune 
isik kui Rumba, kes toimib lubamata ja vastutustundeta, tuleks OK 
ridadest kõrvaldada ja temale määrata mõjuv karistus. Selle teo teata- 
vaks saamisel on arukamad inimesed harutanud tekkinud olukorda ja 
leiavad, et selle teo tagajärjel võime kaotada sakslaste usalduse ja võib 
tuua kitsendusi. Kogu rahva üksmeelne otsus mõistab Rumba te- 
gevuse hukka ja seadusevastaseks. 

Selles asjas toimetab juurdlust Saksa Julgeolekupolitsei. Asjast olen 
B-Pärnu peavälisosakonnale' ettekannud. 

Emmaste valla elanike hulgas on tekitanud ärevat meeleolu asjaolu, 
et sealse ümbruskonna suurim kommunistlik tegelane Arvo Äär on 
vabastatud Kuressaare vangimajast. Elanikkonna hulgas peetakse A. 
Äär't eriti hädaohtlikuks praegusele korrale, kes on olnud kohapeal 
aktiivne kommunistlik tegelane. Kardetakse, et Äär võib salaja tegut- 
seda kommunismi kasuks. Elanikkonna poolt on Emmaste rajooni 
konstaablile öeldud, et kui A. Äär on vabaks lastud, siis peaksid kõik 
teised Emmaste valla kommunistlikud tegelased saama vabaduse, 
kuna nad olla kõik vähem süüdi kui Arvo Äär. 

Elanikkonna hulgas on tekitanud nurinat sõidulubade saamise kord 
Hiiumaale põllutöödele saadetud linlaste hulgas. Kurdetakse, et 
sõidulubade saamine tagasisõiduks on aegaviitev, sest avaldus tuleb 
selles asjas esitada Kärdla jsk politseikomissarile, kes siis sõiduloa 
esitab Haapsalu Piirkonnakomissarile kinnitamiseks, kust see tagasta- 
takse Kärdla jsk politseikomissarile isikule väljaandmiseks. Tähenda- 
tud sõiduloa saamine võtab aega umbes 7—10 päeva. 

Käina valla elanike hulgas on pahameel Käina vallavalitsuse tege- 
vuse kohta, kus oodatakse vallavalitsuse kõrvaldamist ja õiglaste 
ametnike kohalepanekut. 5. augustil s. a. oli sama vallavalitsuse poolt 
antud elanikele käsk, et tooksid Käina loomi normi lihaks. Mõned ta- 
lupidajad tõid oma loomad Käina, kuid kohapeal selgus, et käsk ei 
olnud õiglane ja talupidajad viisid oma loomad tagasi kodusse. 
Tähendatud asjaolu tekitas elanikkonna hulgas pahameelt vallavalit- 
suse tegevuse kohta. 

Käina vallavalitsuse tegevuse selgitamine kestab. 


ERA f R-64, n 1, s 60,1 79-81. 


! St. Haapsalu poliitilise politsei vahetule kõrgemale instantsile Julgeoleku- 
politsei eesti harus. 

Kuressaare poliitiline politsei 1.—15.9.1942 


Rahva meeleolu on üldiselt rahulik, suhtumine valitsusse endine. 
Teatavat tähelepanu on endale tõmmanud hr. Kindralkomissari ja hr. 
dr. Mäe kõned, eriti Juhi korraldus Eesti Leegioni asutamiseks. Üle- 
skutse on vastukaja leidnud, tuleks vaid vastuvõtu-punktide arvu 
suurendada, nii võiks neid ka maal vallavalitsuste juures olla, kuna 
praegune olukord ei ole elanikkonnale küllalt soodus. 

Sõjaliste sündmuste kohta öeldakse, et Idarindel on sel aastal juba 
sakslastel ainult ühes lõigus edasitung, milles nähakse Saksamaa 
sõjalise jõu nõrgenemist, sellele tuuakse paralleelseks võrdluseks kogu 
rinde liikumine (edasitung) mineval aastal. 

Paljud avaldavad kartust, et sakslasi on P. Aafrikas ebaõnn tabanud, 
kuna sealt midagi enam kuulda ei ole. 

Eesti Leegioni asutamisega seosesolevad arutlused on vaigistanud 
täiesti muud küsimused eesti vabatahtlike saatusest. Avaldatakse 
mõnel juhul arvamust, et ei ole õiglane ainult Eesti Leegionisse kuu- 
luvate meeste eesõigustamine aumärkidega jmt., kuna mehed, kes 
kogu talve vabatahtlikena rindel sõdisid ja kelledest mõned elugi jät- 
sid, jäävad aumärkidest jmt. ilma vaid asjaolu tõttu, et nad Eesti Lee- 
gioni ei kuulunud. 

Maaelanikkonnas on aktuaalseimaks küsimuseks viljapeksmine, 
mida mootorpetrooli puudumisel toimetada ei saa ja süüdistatakse 
selles kohalikku põllumajandusjuhti von Schröderit, et tema rohkem 
kütteaineid ei muretsenud. Kuivõrd see arvamus tõele vastab, ei ole 
seni korda läinud selgitada. 

Mõnel juhul ähvardatakse isegi vili koos pahnaga kokkuostu punkti- 
desse viia. Olukord pahandab paljusid ja öeldakse, et kui talumees 
oma norme ei täida, siis ähvardatakse talu ära võtta, aga valitsus vas- 
tutasuks oma lubatud norme ise ka ei täida: ei saavat suhkrut, paber- 
osse ega midagi lubatud hulgal. 

Pahameelt on tekitanud ka valitsuse korraldus marjatoojatele suhkrut 
müüa, seetõttu olevat elanikkond marjadest ja suhkrust ilma, sest pal- 
Jud peavad suhkrut enamaks kui raha ja ei müü seetõttu üldse enam 
eraisikuile marju. 

Elanikkonnas on palju pahameelt tekitanud Majandus- ja Transpor- 
didirektooriumi korraldus, mille põhjal teatud kvantumi marjade 
müüjatele anti luba osta suhkrut. 

Selle korralduse tagajärjel on aiaomanikud hääs olukorras: neil on 
marju ja suhkrut, mõnedel isegi kümneid kilosid ning rohkem. Koda- 
nikud aga, kellel puudus marjaaed ei ole saanud marju ega ka suhkrut, 


149 


sest aiaomanikud eelistasid marju müüa loomulikult äridele, et saada 
suhkruostu-luba. 

Ülalnimetatud korraldus võimaldas kodanikel n.ö. ametlikult speku- 
leerida: müüdi teatav kvantum marju kokkuostu-punkti, mille eest 
saadi suhkruostu-luba. Kokkuopstupunkt saatis saadud marjad ärides- 
se müügile, kust elanikud neid ostsid ja sagedasti samal päeval samad 
marjad uuesti kokkuostupunkti viisid ja seeläbi suhkruostu-load said, 
nii sai võimalikuks, et sama marjakvantumi pealt anti korduvalt ostu- 
lubasid suhkru peale. 

Selle korralduse tagajärjel on nüüd suhkur otsas ja elanikele ei ole 
enam suhkrut müüa. Olukord on elanikkonnas suurt pahameelt tekita- 
nud ja süüdistatakse Majandus- ja Transpordidirektooriumit, kes niisu- 
guseid läbikaalumata korraldusi ellu rakendab. 

Kodanike pahameel on ka inimlikult mõistetav, kui vaid ette kuju- 
tada olukorda, et marja-aia omanik omab kümneid kilosid suhkrut ja 
mitteomanik ei ole suhkrut grammigi saanud, paljudel juhtumeil ka 
mitte marju. 

On ju mõistetav, et selle korralduse tagajärjel algab spekulatsioon 
suhkruga senisest suuremal määral, kuna nüüd leidub inimesi, kelledel 
suhkrut piisab spekulatsiooniks. 

Käesoleval juhtumil osutub politseil eriti raskeks kontrolli pidada. 

Ülalnimetatu kehtib ka seente kohta, millede müügi vastu saab 
teatavasti soola. Soolaga hangeldatakse maal seetõttu palju. Korral- 
duse tagajärg aga tavalise kodaniku silmis halb, sest otsekohe peale 
ülalnimetatud korralduse jõustumist kadusid seened täiesti vabamüü- 
gilt. 


ERA f R-64, n 1, s 60,1 75-76. 
Narva poliitiline politsei 1.—15.9.1942 


Elanikkonna üldises olukorras tekkinud muudatused aruandeaja 
jooksul on väikesed. Esimesena on huvi suunatud varustamisküsimu- 
sele. Toitainetega varustamise alal kitsikuse lahenemist ei olnud. Küll 
näitas aga paranemist tekstiilkaupade saamine ja elanikkond loodab 
sel alal hädatarvilike vajaduste rahuldamist. Põllumajanduses eriti 
kiireloomuliste tööde tõttu on kõik tähelepanu pööratud sügistööde 
läbiviimisele. Leivakaartide vastu või andmine tekitas osa elanikes 
nurinat. Põhjendati sellega, et või ei asenda leiba ja ainult isikud, kes 
omavad leiva suhtes tagavarasid, saavad ka võid muretseda. 

Septembri algusel maksma pandud liiklemispiiramised, samuti elav 
sõjaväerongide liikumine raudteel on tekitanud elanikkonnas arva- 

mise, et lähemal ajal idarinde kesk- ja põhjaosas suur pealetung algab. 
Lõunarinde suurvõidud mõjutavad veelgi elanikkonna meeleolu ning 
loodetakse ka kesk- ja põhjarinde kiiret edasiviimist kaugemale itta. 
Sealjuures on üldiseks sooviks tsiviilvalitsuse laiendamine kuni endise 
Eesti — N. Vene piirini.' Tsiviilvalitsuse maksmahakkamisest loode- 
takse mitmesuguseid hüvesid: paremat elanikkonna varustamist, N. 
Vene võimude poolt natsionaliseeritud varade tagasisaamist, väike- ja 
käsitööstuse olukorra paranemist ja kaubandusliku tegevuse elavne- 
mist. 

Narva-Jõesuu rajoonis on tekkinud saksa sõjaväelaste ja kohalike 
elanike vahel vastuolusid, mis tingitud sõdurite omavolitarvitamisest 
toitainete hankimisel. 08. 09. 42 tekkis N.-Jõesuus Robert Mets*a ja 
kolme sõjaväelase vahel, kes Mets*a põllult omavoliliselt kartuleid 
tahtsid võtta, kokkupõrge. Kokkupõrkel leidis aset mõlemapoolne rel- 
vatarvitamine, kusjuures R. Mets täägilöögist haavata sai. Mets tulis- 
tas vintpüssist 2-3 lasku. Juurdlust toimetab Feldgendarmerie”. 
Nimetatud vastuolud on kohaliku iseloomuga ega ole seni üldist 
meeleolu mõjutanud. 

Eesti Leegioni asutamine on tekitanud elava poolt reaktsiooni ja 
loodetakse, et ka praegused vabatahtlike üksused Leegioniga liide- 
takse. Kahju tuntakse madala vanusepiiri määramisest.” Kuna Läti ega 
Leedu Leegionide asutamisest midagi teada ei ole, siis avaldatakse 
rõõmu usalduse eest, mida Juht Adolf Hitler Baltimail ainult eestlas- 
tele on osutanud. 


ERA f R-64, n 1, s60,185. 
Paide poliitiline politsei 1.—15.9.1942 


Kuna rukkisaak olnud kohati väga kehv ja üldiselt alla 
keskmise, siis ollakse arvamisel, et rukkinormi andmisega 
tekib raskusi. Viljapeksuga seoses kuuldub nurinaid, et 
talunikule antakse napilt bensiini ja õli, kuna aga linlastel 
olevat võimalusi nende ainetega spekuleerida ja vahetus- 


! Narva linn koos ümbruskonna valdadega kuulus rinde tagalapiirkonda ja 
seega sõjaväevalitsuse alla. 

* Feldgendarmerie — välisandarmeeria, Wehrmachti sõjaväepolitsei. 

* Vabatahtlike Eesti Leegioni astumiseks oli esialgu nõutav vanus 17 — lõpe- 
tatud 25. eluaastani, 4. septembril 1942 tõsteti vanuse ülempiiri 30. eluaasta- 
ni. 

kaupa ajada. On lootusi, et hea odrasaak aitab katta puu- 
dust rukki alal. 

Järvamaal linlaste poolt osutatud lõikusabi on maal leidnud hin- 
damist tublide tööliste puhul, kuid siin-sääl on kuulda hääli, et mõned 
linlased on talus vaid tüliks. Eesti Leegioni asutamise kohta kuuldub 
pooldavaid seisukohti, kuid tegelik osavõtt on seni loid. 


ERA f R-64, n 1, s 60,1 66. 
Petseri poliitiline politsei 1.—15.9.1942 


Rahva meeleolu üldiselt rahulik. Viimastel päevadel ei jatkunud Pet- 
seri linnas kõigile leiba, mis tekitas rahva keskel nurinat. 

Vana-Irboska ümbruses levis augustikuu lõpupäevadel kuulujutt, et 
Eestis tuleb varsti mobilisatsioon ja mobiliseeritakse kõik meesisikud 
50. eluaastani. 

Kuulujutt sai alguse ajalehes avaldatud Eesti leegioni asutamise teat- 
est, millest olid mõned vähese kirjaoskamisega isikud valesti aru- 
saanud ja tõlgitsenud seda mobilisatsioonina. Kuulujutt mingit mõju ei 
avaldanud, kuna peatselt selgus väärtõlgitsus. 

3. septembril s. a. pärast lõunat põgenesid Petseri raudteejaama 
juures välistöödelt poliitilise süüteo eest Petseri vanglas eeluurimise 
all olevad vahialused Ivan Kornilov, sünd. 25. 10. 1912. a. ja Nikolai 
Stoljär, sünd. 31. jaan. 1917. a., mõlemad pärit Linnuse vallast Volko- 
va külast. Põgenenute tabamiseks on vastavad korraldused tehtud. 

Pühapäeval 13. septembril s. a. toimusid Petseri kloostri poolt Vilo 
vallas Pankjavitsas nn. ristikäigud. Samal päeval peeti ka Pankjavitsa 
vene koguduse surnuaia püha, kuhu oli rohkesti rahvast kogunenud. 
Samal päeval umbes kella 11.00 ajal märkas Vilo III raj. konstaabel 
Ristna Pankjavitsa surnuaial kahte temale tundmatut meest, rahvuselt 
venelased, kusjuures üks neist andis teisele üle ühe pudeli. Konstaabel 
Ristna pidas isikud kinni ja otsis nad läbi, kus leidis nende juurest 
kaks pudelit kodusel teel valmistatud viina (puskarit). Konstaabel võt- 
tis puskaripudelid ära ja pani need omale kuue põuetaskusse ning ise 
hakkas isikuid kindlaks tegema. Isikud oma nime ei ütelnud, mille 
peale konstaabel nõudis neilt isikutunnistusi. Samas haaras üks neist 
tundmatutest konstaablil kuue siiludest kinni ja rebis kuue eest lahti 
ning võttis puskaripudeli konstaabli põuetaskust ja lõi sama pudeliga 
konstaablile pähe. Sellepeale laskis konstaabel hoiatuseks püstolist 
paugu õhku, millest hoolimata tundmata isik tahtis veel teistkorda 
konstaablile pudeliga pähe lüüa. Kuid konstaabel tulistas veel enne, 
kui löök sai teda tabada, tundmatule püstolist lasu rindu ja isik kukkus 

surnult maha. Selgus, et surmasaanu oli Jegor Simanov, 27 a. vana, 
pärit Vilo vallast Ratsevo külast. Asja selgitab Petseri kriminaalpolit- 
sei. 

Üldiselt kohalikud venelased käituvad politseivõimude vastu väga 
väljakutsuvalt, üleolevalt ja trotsivalt, ning ei taha politsei korraldusi 
ega käske täita. 


ERA f R-64, n 1, s 60,1 69-70. 
Pihkva poliitiline politsei 11. septembril 1942 


Rahva üldises poliitilises meeleolus on märgata teataval määral tar- 
dumist, mis tingitud idafrondi põhja lõigus edu puudumisest. Kom- 
munismi pooldajate hulgast kuuldub, et teine talv võib veel tuua ülla- 
tusi bolševike kasuks. Leidub kommunistide käsilasi, kes levitavad 
kuuldusi “punase paradiisi” tagasi tulekust ja ähvardavad suurejoone- 
liste tasumistega. Sellest tingitult on ka tunnistajate seletuste avameel- 
suses märgata tagasiminekut. 

Maalt kuuldub, et metsarikkamates kohtades on suurenenud parti- 
sanide arv ja tegevus ning on paranenud ka nende relvastus. Partisanid 
omakorda terroriseerivad ja mõjutavad maaelanikke. Üldiselt aga on 
maa kommunismi vaenulikum kui linn. Seda vaenulikkust on suuren- 
danud veel asjaolu, et talupidajailt nõuetavad sundnormid on vähemad 
kommunismi aegseist. 

Linnaelanike hulgas ei ole märgata kommunismi vaenulikkuse tõusu 
ja nimelt sellepärast, et linlase olukord pole paranenud. Tuntakse 
endiselt puudust toitaineist, riietusest ja muist esmajärgulisist tar- 
beaineist. Vabriku- kui ka teiste tööliste palgatingimused pole para- 
nenud ja toitainete hinnad ei ole vastavalt palkadele alanenud. Tun- 
takse tõsist muret järgneva talve üle, kuna saadava töötasuga ei suu- 
deta muretseda tagavaraks toit- ja kütteaineid. Ainete hinnad turul on 
liiga kõrged selleks, et neid suudaks osta harilik tööline. Töölised 
näeksid meeleldi, et seatakse sisse tükitöö, mis võimaldaks enam 
teenida. Tööde ja käitiste juhtide tegevusega ollakse rahul, kuid 
nurisetakse tõlkide, eriti lätlaste üle, kellede käitumine töölistega ole- 
vat toores ja ülbe. Samuti nurisetakse kohalikest elanikest määratud 
vähemate tööjuhtide üle, kellede käitumine samuti jätvat soovida. 
Madalatest töötasudest tingituna on esinenud omavolilisi töölt 
puudumisi ja üksikuid lahkumisi. 

Saadud andmeil olevat Pihkvas ja selle ümbruses tööle rakendatud 
lätlased ja poolakad eriti Saksa vaenulikud. Vedurijuhtidena ja nende 
abidena sõitvad poolakad, tulles frondi lähedusest, teatavad kuuldust- 

nähtust venelastele. Lätlaste hulgas olevat räägitud, et juhul kui saksa 
väed (sakslased) peaksid Lätist lahkuma, siis tulistatakse neid samuti 
/kui/ venelasi igast aknast. Sarnane lätlaste ja poolakate Saksa vaenu- 
likkus on lähendanud neid venelastele ja viimaste vaenu tõstnud eest- 
laste vastu, kes on Saksa sõbralikud ja töötavad Saksa asutisis. 

1942. a. toimus Pihkva maakonna valdades uute ajutiste passide 
väljaandmine ja vene passide varustamine õiendustega. Ajutised pas- 
sid anti välja neile, kel mingil põhjusel puudusid veneaegsed isikut 
tõendavad dokumendid. Näit. kaotanud, äravõetud jne. Ehk jälle kel- 
lele alaealisuse tõttu passi veel väljaantud ei olnud. Sarnaseile isikuile 
anti passid välja vallavanema vastutusel. 

Sel puhul on tulnud ette juhuseid, kus uue ajutise passi on saanud: 1) 
isikud, kelle kohta vaid vallavanem on andnud tõenduse, et ta on see 
isik, kelleks end nimetab; 2) isikud, kes esitanud maakonna politsei 
jaoskonnast väljaantud kviitungi Vene passi kaotamise kohta ja 3) ko- 
hal tundmatud isikud, kellede üle mõni kohalik elanik on võtnud vas- 
tutuse endale, mida vallavanem kinnitanud. Passi kaotamise regist- 
reerimine on aga toimunud vaid kaotaja suulise avalduse põhjal, mille 
tõttu on igal võimalik sarnase passi kaotamise kviitungi saamine. Pal- 
jud sarnaste ajutiste isikutunnistuste saajad on vallast, kust nad isiku- 
tunnistuse saanud, lahkunud teadmata kuhu. Üldiselt võimaldab sar- 
nane passide väljaandmine passide saamist igasugusel kahtlasel ele- 
mendil — ka partisanidel, mis raskendab kommunismi vastast võitlust 
ja kahtlaste isikute üle valve teostamist. Enamikud valla- ja külava- 
nemaist on vähearenenud, millest tingitult kergeusklikud ja kergel 
käel kirjutavad alla ajutisile isikutunnistusile ja õiendusile. Samane on 
olukord valdades tegutsevate kohalikest elanikest politseinikega. Ka 
need on vähese haridusega ja arenematud. 

Kohalike elanike hulgas on tekitanud pahameelt, et isikud, kes olnud 
nõukogude võimuajal juhtivatel ja vastutavatel kohtadel, on end ka 
nüüd upitanud ülesse, kuid miskipärast kardetakse sarnaste isikute 
kohta teateid anda, mis valgustaks nende tegevust nõukogude ajal. 
Sageli esitatakse kaebusi, mis tingitud puht isiklikust vihavaenust või 
põhjendatud vaid kuuldusile; kui viimasel juhul ei järgne kaebuses 
tähendatud isiku vahistamist või karistamist, ollakse väga pettunud. 
Samane olukord on tingitud sellest, et nõukogude ajal piisas vaid 
kaudsest ja põhjendamatust kuuldusest isiku vahistamiseks. 

Pihkva linnas avaldatakse rahulolematust linnapea Cerepenkini ja 
politseiülema Garšneki üle, kelle tegevusega ei olda rahul. Nurisetakse 
nende poolt tehtud korralduste ja nende ametnike tegevuse üle. 

On esinenud juhtum, kus postkontori seinale on kleebitud käsitsi 
kirjutatud kahekõne, milles kutsutakse ülesse naisi mitte saksa 
sõjaväelastega sõbrustama. 


ERA f R-64, n 1, s 60,1 77-78. 
Pärnu poliitiline politsei 1.—15.9.1942 


Kohapäälsesse meeleollu on tekkinud, eriti intelligentsi hulgas, 
seoses Viljandimaa sündmusiga, lünki, millised on põhjustanud teatud 
määral üldise meeleolu languse. Rahva hulgas on küllaltki teada Vil- 
jandimaal teostunud talupoegade vahistamine. Kõneldakse, et see ole- 
vat hõlmanud ligemale paarisaja isiku ümber. Samuti kõneldakse ül- 
best ja toorest käitumisest Viljandimaa talupoegade vahistamisel. 
Kõik see on tekitanud inimesis teatud määral hirmu kehtiva võimu ees 
ning kogu tegu võrreldakse sageli bolševismi kehtivusel toimunud 
küüditamistega. 

Ajalehes vilksatanud teate, et Viljandimaal avastati ning vahistati 
relvade hoidjate jõuk, korrigeerimiseks valgustab rahvas sündmust 
teisiti. Rahva hulgas on levinud kuuldused, et Saksa sõjaväelased on 
provotseerinud eestlaste arreteerimise nimelt sellega, et nemad on 
müünud talumeestele relvi kõrge hinna eest, mida talumehed olevat 
maksnud toitaineis. Müümisel olevat aga sõjaväelased üles märkinud 
relvade numbrid kui ka ostjate nimed ning elukohad. Pärast oma “te- 
hinguid” antud need andmed edasi Saksa SD-le, kelle algatusel to- 
imunudki siis mainitud vahistamine. Rahva hulgas on aga see operat- 
sioon tekitanud umbusalduse Saksa sõjaväelaste ja asutiste vastu, kuna 
selles nähakse sihilikku kokkumängu Eesti jõukamate talunike ja in- 
telligentsi arreteerimiseks. Kogu sündmuse taga arvatakse peituvat 
ümberasunud balti-sakslaste kätt, kelle eemärgiks olevat püüda hal- 
vendada riigi-sakslaste suhteid eestlasiga nende vahelise umbusalduse 
tekitamisega, et seega saada sest endale nii majanduslikke kui ka 
poliitilisi eeliseid meie kodumaal. 

Muidugi osutatakse osa süüd ka ostjaile talupoegadele, et viimased 
nii ettevaatamatult talitasid ning relvade müüjat vastavate võimude 
kätte ei toimetanud, millega oleks säilitanud suureneva lugupidamise, 
nüüd aga vastupidi umbusaldust süvendada aitasid. Kerge on ju rikku- 
da häid suhteid, kuid seda raskem on neid taastada. 

Samalaadsest vahistamisest kuuldub rahva hulgas teateid Tartu ko- 
hta, kus olevat vahistatud kohapäälsete kommunistide vastaste parti- 
sanide juhte kapten Talpak ning ühes temaga veel mõningaid Tartu 
Omakaitse ohvitsere. Kõigile on teada eestlaste-metsavendade tegevus 

kommunismi hävitamisel, milleks pea kõikjal üle Eestimaa löödi nii 
tõhusalt kaasa, et paljudes kohtades oli võim kommunistidelt 
ülevõetud juba enne Suur-Saksamaa sõjaväe üksuste saabumist. Kuna 
nüüd aga kommunistide vastaste partisanide juhte on vangistatud, on 
jätnud viimane seik rahvale mulje, et siin on tegemist võibolla reetmi- 
sega meie paremini võidelnud poegade suhtes kommunistliku kaldu- 
vusega elemendi poolt, et seega tekitada pahameelt kehtiva reziimi 
korralduste suhtes. 

Rahvas näeks selliste juhtumite põhjalikku lahendust ning selgitust 
võimude poolt ning tulemuste objektiivset teatavaks tegemist rahvale, 
et viimane ei kobaks pimeduses ega opereeriks kuulujuttudel põhjene- 
vate andmeiga. 

Ka põhjustab häireid meeleolus mitteküllaldane informatsioon rinde 
olukorrast Leningradi sektoris. Saksa ohvitserkonnast on levinud 
teateid, et venelased on Leningradi ja Rževi vahelises rindelõigus üle 
saja kilomeetrilisel rindel teinud rünnaku ning saavutanud ka mitmes 
kohas paiguti edu. 

Visalt levib kuuldus, et Tallinnas on leidnud aset augustikuu viimsel 
pühapäeval raske raudtee õnnetus, milline olemasolevail andmeil ole- 
vat nõudnud ohvriks mitukümmend inimelu. Õnnetus olevat tekkinud 
vale pööranguseade tõttu Balti jaamas, mis olevat põhjustanud Tal- 
linn-Paldiski ning ühe teise reisirongi kokkupõrke. Arusaamatust 
põhjustab seik, et mainitud raudtee õnnetust ei avaldatud ajalehis. 
Selline raudteeõnnetus meie oludes on aga esmakordne ning selle ma- 
havaikimiseks ei leita olevat põhjust. 

Möödunud aastal exekuteeritud kommunistlike tegelaste matmise 
paigad on Mõisaküla läheduses ja Abja vallas, Vana-Kariste osas, 
Pullevere mäel, viimaste omakseile teatavaks saanud ning omaksete 
poolt korrastatud. Nii on Pullevere mäele maetute exekuteeritute 
ühishauale asetatud pääle ristid ning viidud sinna lilli. Viimane 
ühishaual käimine oli 6. augustil s. a. õhtul umbes kella 20.30 paiku. 
Selle kohta on alustet juurdlus minule alluva assistendi poolt ning ke- 
stab. Kommunismi vastaste, kehtiva režiimi pooldajate hulgas on tek- 
kinud olukord tekitanud pahameelt ja viimaste poolt on korrastatud 
exekuteeritute ühishauad mitmel korral öö jooksul tehtud maatasa. 
Vana-Karistes on levinud jutt, arvatavasti lastud lendu exekuteeritute 
omaksete poolt, et viimased on käinud Pärnus Saksa võimude juures 
ning säält on antud neile luba exekuteeritute haudade korrastamiseks. 
1941. a. exekuteeritute otsuste täideviimine toimus 7. augustil ning 
1942. a. 6. augustil viidi hauale lilli ja rist. Kohalikud elanikud 
sooviksid, et avaliku teadaandega tehtaks rahvale teatavaks, kas on 
exekuteeritute haudade korrastamine lubatud või keelatud, kuna 

kommunismi meelsete tegelaste poolt levitatud kuulujuttude varal on 
mitmelgi arvamine või valearusaamine selle kohta ning arvatakse, et 
see siiski võib olla on lubatud. 


ERA f R-64, n 1, s 60,1 67-67p. 
Rakvere poliitiline politsei 1.—15.9.1942 


Rahva meeleolu on endine ja suuremaid muudatusi esinenud ei ole. 
Toitaineid on viimasel ajal võrdlemisi korralikult kätte saadud, mille 
tõttu on rahva meeleolu ka veidi paranenud, kuid nurinad sellelt alalt 
vaikinud ei ole. Sõjasündmusi jälgitakse endiselt suurima huviga, 
kusjuures rahvas on eriti huvitatud Leningradi ja Stalingradi langemi- 
sest. Lootust Leningradi peatseks langemiseks on annud reisirongide 
seisma jätmine, milliste asemel liiguvad vahetpidamata sõjaväerongid 
Tapa-Narva raudteeliinil. Rahva seas nurinat reisirongidel sõitmisvõi- 
maluste ärajäämise pärast Tapa-Narva liinil kuulda ei ole. Räägitakse, 
et Sevastoopoli vallutamisel kasutatud vabakssaanud väeosad, tankid 
ja suurtükid veetakse nüüd Leningradi alla ja siis on Leningradi val- 
lutamine päevade küsimus. Seda kuuldust on levitanud ka Rakveres 
asuvad sõjaväelased. 

Laialdasemad rahvahulgad mõistavad hukka inglasi nende liitumise 
pärast nõukogudega ja suhtutakse põlastusega alatutele pommirünna- 
kutele, milliseid inglased teostavad Prantsusmaa aladele, säästmata 
isegi punase ristiga kaitstud haiglaid. Rahva suhtumisele sakslastesse 
on avaldanud väga halba mõju Goldfieldi kaevanduses! riigisakslase 
Schmidt'i poolt kordasaadetud mõrv. Avaldatakse arvamist, et kui 
oleks keegi eestlane mõrvanud mõne riigisakslase, siis oleks sellel 
väga halvad tagajärjed eestlasile olnud. Eesti Leegioni loomist 
pooldatakse ja avaldatakse häädmeelt selle üle. Vabatahtlikud rindel 
loodavad ise ka sellest parimat, kuid ühenduses Eesti leegioni loomi- 
sega on levinenud kuuldused, et leidub vähe mehi, kes veel leegioni 
valmis on astuma ja selle tagajärjel kuulutatavat välja mobilisatsioon. 
Mobilisatsiooni kuuldus on levinenud peamiselt maal. Linnameestest 
leidub väheseid, kes leegioni astuda tahavad, eriti on selleks mõju 
avaldanud senised vabatahtlikud, sest nende hulgas leidub paljusid, 
kes rinde olukorda väga halvas valguses lasevad paista ja eriti seda 
toonitavad, et sakslased on ikkagi rindel eelistatud ja võtavad tihti 
eestlaste poolt võidetud lahingu au ainuüksi endale. 


! Goldfieldi kaevandus — briti firma “New Consolidated Gold Fields Ltd.” 
poolt 1930ndatel asutatud põlevkivikaevandus ja -vabrik Kohtlas. 

Põllumehed on endiselt mures petrooleumi ja bensiini pärast, sest 
koristatud vili seisab peksmata. 


ERA f R-64, n 1, s60,186. 
Tartu poliitiline politsei 1.—15.9.1942 


Rahva üldmeeleoluliseks küsimuseks on viimastel päevadel olnud 
sõjasündmused Leningradi sektoris ja Stalingradi piirkonnas. Avalda- 
takse arvamusi, et kui Leningradi suurrünnak lähemal ajal ei teostu ja 
linn sügiseks veel punaväe kätte jääb, siis võib eelolev talv Eestile 
tuua ebameeldivaid elamusi ja üllatusi. 

Rahva hulgas on meelepaha tekitanud linna Varustusameti poolt 
väljakuulutatud võinormide mittekorralik kättesaamine. Küsimust on 
pikemalt käsitletud aruandes III p. Sb “Varustuse” all.” Samuti on 
avaldatud nurinat mõnede keskuste hooletu asjaajamise kohta, millest 
tingitud toiduainete rikkiminekud. 

Kuulujuttudena räägitakse: 

Kui Eesti Leegioni tarvilisel määral vabatahtlikke ei tule, siis võib 
järgneda ka mobilisatsioon. 

Maarahva hulgas räägitakse viljajahvatuse seismapanekust ja maal 
tšeki-süsteemi sisseseadmisest, et vili võetavat talupidajailt ära ja 
jäetavat ainult ettenähtud norm, mis teatud määral ärevust tekitanud. 

Seoses raudteesõidu kitsendustega on levinenud rahva hulgas kuul- 
dus, et venelased on väljamurde teinud Leningradi piirkonnas ja um- 
bes 100 km edasi tunginud Narva suunas. Kaitseks edasitungi vastu 
ehitatavat Narva sektoris kindlustusi. 

Elanikkonnas on levinenud kuuldused mõnede Tartu majandusette- 
võtete juhtivate isikute vahistamise kohta, kes olla oma isiklikuks ot- 
starbeks suuremaid tagavarasid kõrvaldanud. Sarnaste arreteerimiste 
üle tuntakse headmeelt. 

Seoses ajalehtedes avaldatud hoiatusega, et maal liigub ringi inimesi, 
kes relvade müütamise ettekäändel taotlevad rahvale kahjulikke sihte, 
on mõnelt poolt mitmesuguseid küsimusi esile kerkinud. On avaldatud 
imestust, et kuidas võivad relvapakkujad üldse ringi käia ja kes sar- 
nased isikud võiksid olla. 


ERA f R-64, n 1, s 60,168. 


' Nimetatud dokumenti pole Eesti Riigiarhiivis leitud. 


158 


Valga poliitiline politsei 31.8.—14.9.1942 


Tööjõu järgi on maal endiselt nõudmine. Soovitakse saada sõjavange 
tööle suuremal arvul ja pikemaks ajaks. 

Rukkisaagi lootustes on enamuses pettumus, kuna tänavune saak on 
alla keskmise. 

Linlaste lõikustöödele saatmise aktsioon areneb endiselt ja leiab nii 
linna- kui ka maaelanikkonnas sooja vastuvõtu. 

Nurin madalate normihindade üle põllupidajate seas kestab. Räägi- 
takse, et põllumees omi rahalisi kohustusi ei suuda õiendada ning talu 
pankrotti mineku vältimiseks peab sissetulekuid hankima ebaausal 
teel — näiteks spekulatsiooniga. Viimane pannakse valitsuse arvele, 
kes ebaõiglaselt kujundab hindu, makstes põllumeestele, kui riigi 
kandvamale klassile, kõige närusemaid tasusid tema töö ja saaduste 
eest. 

Samuti on viljamasindamisel kütteõlidega. 

Eesti Leegioni formeerimise käsk Juhi poolt on leidnud kõikjal 
hääkskiitu, sest sellega on antud tunnustus meie sõdurile ja rahvale. 


ERA f R-64, n1,s60,171. 
Viljandi poliitiline politsei 28.8.—10.9.1942 


Rahva meeleolu üldiselt rahulik. Ei ole vist kunagi tuntud ühe 
väikese rahva poolt suuremat poolehoidu ja häädmeelt ühe ajaloolise 
heitluse vastu, kui praegusele kommunismi hävitamisele tunneb eesti 
rahvas. Sõjasündmusi idarindel jälgitakse suurima huviga ja kohtu- 
misel tuttavad pärivad teineteiselt esmajärjekorras uudiseid sõjarin- 
delt. Suure pinevusega oodatakse rinde edasinihkumist ka põhja ja 
keskrindel. On levinenud kuuldus, et Leningradi vallutamisega tehak- 
se algust juba lähemal ajal ja selleks otstarbeks on Rostovi juurest 
juba kohale toodud ülirasked kahurid, millega pommitatakse Lenin- 
gradi enne rünnakut. 

SS-Eesti leegioni asutamiskäsu ja dr. Mäe kõnesse sel teemal suhtub 
rahvas rahuldustundega. Erilist heakskiitu leiab see rindelolijate 
poolt — kuna iseseisva Eesti üksuse loomine oli paljude sooviks juba 
ammu. Peale selle näitab see, et Juht hindab eestlasi kui täisõiguslikke 
Uus-Euroopa liikmeid võitluses maailmavaenlase bolševismi vastu. 

Ärevus, mis tekkis 19. aug. s. a. relvavarjajate arreteerimise tagajär- 
jel on vaibunud, kuna paljud on juba vahi alt vabanenud ja oma töö 
juurde tagasi pöördunud. Peasüüdlaseks selle asja organiseerimises 

peetakse Raudna valla taluomanik Juhan Ilves't, kes püsse sai saksa 
sõjaväelastelt ja need suure kasuga müüs edasi teistele talupidajatele. 

Põllumeeste ringkondades on kuulda nurinat liig madalate liha ja 
piimasaaduste kui ka teravilja hinna üle, mis ei tasu tootmist ega ei ole 
kooskõlas tööstussaadustega. Ka on tekitanud pahameelt ja nurinat 
põllupidajate seas teadaanne, et esimesed teravilja normi täitjad 
saavad suuremaid hüvitusi kui hilisemad. Talunikud tahaksid kõik 
oma kohustused korralikult täita, kuid neist mitte olenevatel põhjustel 
ei jõuta rehepeksumasinate vähesuse tõttu viljapeksuga kõikjal 
üheaegselt lõpule, mille tõttu mõned peavad tahes tahtmata vähemate 
hüvitustega leppima või sellest hoopis ilma jääma. Tuletatakse ka seda 
meelde, et läinud sügisel andsid korralikud talumehed oma vilja juba 
sügisel ilma hüvitusteta ära, kuid kohusetundetud tegid seda alles 
kevadel, saades hüvituseks suurel arvul paberosse. Leitakse, et igale 
korralikule ja kohusetruule talunikule tuleks hüvituseks midagi või- 
maldada, kes oma kohused on riigi vastu täitnud, peale viljapeksu. Kui 
viljapeks on lõppenud, siis määrata üldine äraandmise aeg, ja kui siis 
keegi ei täida oma norme, seda võiks siis ilma jätta hüvitustest. 

Elavat vastukaja rahva hulgas, eriti põllupidajaskonnas on tekitanud 
Eesti Omavalitsuse juhi dr. Mäe üleskutse kõigi vabade töökäte 
rakendamine viljakoristamiseks põllumajandusse. See hädavajalik 
suuraktsioon “rahvuslik lõikusabi”, mille juhiks on dr. Wendt, süven- 
dab meie talupidajates usku Eesti Omavalitsuse püüetesse kindlustada 
õigeaegne viljakoristamine, et tagada seega rahvale küllaldased toidu- 
normid eelolevaks talveks. Esimene erirong lõikusabilistega, kes siir- 
dusid suuremalt osalt laiali Viljandimaa valdadesse, kus ollakse nende 
töö ja tegevusega üldiselt rahul. 

Esmajärguliste tarbeainete vabaturult puudumise tõttu talumehed 
midagi raha eest osta ei saa. Sellepärast on talupidajate ühine soov, et 
riik neilt võetavate normide ulatuses annaks neile talupidamiseks tar- 
visminevaid tarbeaineid või põllutööriistu, samuti ka kunstväetist. 

Linlaste peamiseks nurisemise põhjuseks on kaupade puudus ja liiga 
väike toidunorm, mis ei võimalda äraelamist, ilma kõrvalt juurdemu- 
retsemiseta. 


ERA f R-64, n 1, s 60, 1 74-74p. 
Võru poliitiline politsei 1.—15.9.1942 
Rahva tähelpanu ja uudishimu on suunatud sõjasündmustele. Sageli 


arutletakse küsimust: kaua püsib Leningrad? Kardetakse jälle talve- 
sõja korduvaid raskusi. 

Elavat kõneainet annab Eesti Leegioni moodustamine, kusjuures ka- 
heldakse selle vajalise arvulise koosseisu saamist põhjusel, et sellesse 
kõlblikke on piiritletud kindlate mõõdetega.' 

Rahva hulgas on tekkinud suur pahameel Eesti Rahvakasvatuse 
büroo tegevuse pärast, kuna eelnimetatud asutise tegevus baseerub 
kohapääl endiste “vabside”” tegevusele ja ERb värbab igal juhul endisi 
vabside tegelasi omale kaastöölisteks. Nii on teatavasti üheks selliseks 
kaastööliseks-agendiks värvatud Varstu vallas Krabil elunev Peeter 
Masul. See mees on kogu valla rahva teades kogu aeg osutunud 
kõlbmatuks oma ülikergatslikuse tõttu. Teda pole kunagi peetud 
vääriliseks relva kandma nii Kaitseliidus kui ka praeguses Oma- 
kaitses. Sellele vaatamata on Masulil luba vintpüssi hoidmiseks ja 
kandmiseks. Masul käib kohapääl ringi suure ja kõikvõimsa mehena ja 
igale naljatajale esitavat EO juhi dr. Mäe allkirjaga dokumendi tõen- 
duseks, et tegemist olevat endise vabsi ja praegu väga tähtsa isikuga. 
Inimesed arutlevad: kas siis tõesti dr. Mäe jagab vabside liikmekaarte. 
Ka on P. Masul suureks ja oodatud külaliseks Võru rahvakasvatuse 
büroo? juhataja Kerstenbecki juures igasuguste andmete andmiseks 
kõigi avaliku elu ja ametnike tegevuse kohta. Sarnane asjaolu on 
tekitanud kohapääl rahvahulgas suurt pahameelt. 

Ollakse arvamisel, et kui inimene oli ideeliselt vabs, siis ei ole 
vähematki põhjust teda alahinnata, kuid alavääristatakse kõigiti 
igasuguseid kergatstüüpe ja seda hullemini, kui nad esitavad endid 
vabside tegelastena. 

Et ära hoida rahva võimalikku omakohut, oleks aeg pi- 
durdada E. Rahvakasvatuse büroo agente nagu seda on 
P. Masul, saates teda elama kohapäält mujale. 


ERA f R-64, n 1, s 60,173-73p. 


! Vabatahtlike Eesti Leegioni astumiseks oli nõutav pikkus vähemalt 1,72 m 
(hiljem 1,68 m) ja vanus 17—25 (hiljem kuni 30) eluaastat; lisaks sellele to- 
imus range tervisekontroll. 

Vabs — vabadussõjalane, Eesti Vabariigi ajal paremradikaalses vabadus- 
sõjalaste liikumises osalenu. 
* Rahvakasvatuse Peavalitsus — Eesti Omavalitsuse propagandaasutus, tegeles 
propaganda, ajakirjanduse, kirjastuste ja sporditöö korraldamisega; maakon- 
dades tegutsesid selle kohalikud osakonnad. 


161 


Julgeolekupolitsei tähelepanekuid kontrollitud posti kohta 
1.—15. 9. 1942 


Rahva suhtumine Saksa võimudesse. 

Rahva hoiak saksa sõjaväe- ja tsiviilvõimudesse lojaalne ja kõigiti 
heatahtlik. Harva kurdetakse tsiviil “tagalameeste” üleoleva tooni üle. 
Väga sageli mainitakse hindavalt-tunnustavalt saksa kaitset bolševike 
vastu. 


Rahva hoiak Eesti Omavalitsusse. 

Omavalitsuse tegevusse suhtutakse üldiselt hästi. Umbusaldus esineb 
mõnikord vallavalitsuse esindajate suhtes, kes ei ole küllalt objektiiv- 
sed sundnormide määramisel ja preemiate jagamisel. Samuti ostulu- 
bade jagamisel mõnikord nurisetakse “onupoja poliitika” pärast. 


Millistest rahulolematustest kirjutatakse. 

Linna inimesed nurisevad toiduainetega varustamise üle, leitakse, et 
määratud normid on liiga vähesed. Puudust tuntakse juurvilja, eriti 
kartuli, kala ja marjade puudumise üle turul. Sageli kirjutatakse kütte- 
kriisist linnades. Jalanõude järele tuntakse tungivat vajadust nii linnas 
kui maal, riietuse järele eriti linnas. 

Maal vajatakse valgus- ja mootorpetrooleumi, seebikivi, riidevärvi, 
naelu, soola, niiti ja nahka. 


Rahva suhtumine vabatahtlike pataljonidesse ja Eesti leegioni. 
Vabatahtlikesse ja Eesti leegionisse suhtumine hea, viimase kohta 
vähe sõnavõtte. 


Vabatahtlikkude meeleolud. 

Vabatahtlikkude meeleolud on rahuldavad. Ollakse rahul toiduga ja 
sõjamehe varustusega. Nurisemist tekitab sakslaste poolt ebaühtlane 
kohtlemine sakslaste ja eestlastega. See on sageli meeleolu langemise 
põhjuseks. 

Ollakse pettunud selles, et ei peeta kinni sõlmitud lepingust: teenis- 
tuse tähtaja möödumisel soovijaid ei vabastata teenistusest. Sageli 
igatsetakse kodumaa ja korralise puhkuse järele. 

Paljud pataljonide vabatahtlikud soovivad Eesti leegioni üle minna. 


ERA f R-64, n 1, s 60, 1 65-65p. 

Haapsalu poliitiline politsei 15.—30. 9. 1942 


Rahva meeleolus on viimasel ajal märgata murelikkust sõjasünd- 
muste suhtes Idarindel. Selle põhjuseks on Stalingradi sektoris lahingu 
pikaldane käik, kus arvatakse, et mõlemad võitlevad pooled on kõik 
omad reservid tegevusse rakendanud ja seepärast oodatakse suure 
põnevusega selle tulemusi, olles teadlikud, et selle lahingu tulemused 
võivad olla saatuslikud kaotajale poolele. Võidetud konvoi lahingud' 
tekitavad küll rõõmustust, kuid harilikul kodanikul ei ole selget üle- 
vaadet ega ettekujutust nende võitude tähtsusest ja sellepärast vaada- 
takse neile kui teise järgu tähtsusega sündmusile. Veidi umbusku on 
tekitanud siinses rahvas kohaliste sündmuste üle vaikimine, nagu seda 
oli Tallinna pommitamine N. Liidu lennukite poolt. Selle tõttu on tek- 
kinud rahva hulgas arvamine, et halbu asju ei avaldata, vaid varjatakse 
rahva eest. Need aga saavad ikkagi teatavaks isikute juttude kaudu ja 
siis juba mitmesuguste lisanditega. Oleks elanikkonna rahustamiseks 
soovitav, et sarnastest kohalikest sündmustest antakse kas või üld- 
sõnalist informatsiooni, kui üksikasjade kirjeldamine sõja huvides ei 
ole soovitav. 

Murelikkust on kuuldavale tulnud ka Leningradi rinde kui Eestile 
kõige lähema suhtes. Talve lähenemisega vähenevad ka lootused 
Leningradi vallutamise suhtes käesoleval aastal. 

Sõjategevuse ja rinde kohta levis viimasel ajal kuuldus, et venelased 
on Leningradi ruumis edu saavutanud ja sõjategevus ähvardavat meie 
piiridele lähedale tulle — Narva linn olevat juba kõvasti ohustatud, 
mistõttu tsiviilelanikke sinna ega säält välja sõita ei lasta ning isegi 
ühendust pidav rong käigust ära on jäetud. Põhjust kuuldusele andis 
arvatavasti olukord, et Narva linn ühes osalise Virumaaga tsiviil- 
valitsuse alla ei kuulu, vaid sõjapiirkonda, nagu varemgi, ning seetõttu 
on sinnasõiduks vaja eriluba. 

Majanduslikult on eriti põllumajanduses mõningaid üldisi raskusi ja 
seda esineb peamiselt viljapeksmisel (masindamisel) ja ka talumaja- 
pidamiste varustamisel seapõrsastega. Maal on püütud teha kõik mis 
võimalik, et vili õigel ajal pekstud saaks, nagu näiteks Martna-Lähtru 
erapiimatööstuse omanik J. Rõuk on oma meierei transmissiooni võl- 
lile jätku otsa pannud, mis ulatub läbi meierei seina ja meierei auru- 
katel on seetõttu rakendatud ka viljapeksu masina käivitamiseks. Selle 
tõttu avanes ümbruse talunikel võimalus omad viljad seal meierei 
juures ära masindada. Mõnes kohas on ka puugaasi mootoreid tööle 


! St saksa allveelaevade rünnakud Suurbritanniasse ja Nõukogude Liitu sõja- 
varustust vedanud liitlaste laevakonvoide vastu Atlandi ookeanil. 

juba rakendatud, kuid neid on üldiselt vähe. Talumeeste seisukoht on, 
et oleks tingimata tarvilik, et neis kohtades, kus muud abinõud puudu- 
vad, peaks antama vabaks vedelkütteainet hädavajaduse ulatuses ja 
seda mitte üksikisikutele, vaid traktorite omanikele, kes selle kindla 
kontrolli all ka vastavalt ära tarvitaksid just vilja masindamisel. Nuri- 
nat on kuuldavale tulnud selle üle, et mõned isikud on saanud õli 1sik- 
likult ja ilma otsese otstarbeta, selle tõttu, et suutsid halisemisega 
veenda, nagu vajaks nad vilja masindamiseks kütteõli. Nurinat on eriti 
kuulda Ridala vallas, kus mõni isik on saanud petrooli, teised aga on 
ilma jäänud. Selle juures ei olevat arvestatud, kuidas keegi on norme 
täitnud. Selle tõttu on rahvas üldine pahameel tekkinud sarnase ilma 
kindla korrata petrooli andmise suhtes. 

Senini on õli ostuluba välja annud kohalik sakslasest põllumajandus- 
juht neile, kes tema juures on käinud isiklikult vastavate palvetega, 
kusjuures põllumeestele on jäänud mõistatuseks, millistel kaalutlustel 
ja alustel vastavaid ostulube tema poolt välja antakse. Erilise paha- 
meele on kutsunud põllumeeste seas esile olukord, kus teatakse, et 
mõni juhtunuist on käinud põllumajandusjuhi juures rohkem kui üks 
kord ja saanud oma palvetele rahuldust. 

Hiljuti käisid Lääne Maavanema juures õli küsimuse pärast kaks 
Asuküla vallas, Kiltsi asunduses elutsevat taluperemeest — Aug. Soon- 
dra ja Epner. Maavanem on nimetatud meeste vastu öelnud, et ärge 
hädaldage õli saamise pärast, kuna lähemal ajal seatakse sisse kord, 
mille järgi võetakse taluperemeestelt kõik vili ja jäetakse iga inimese 
pääle ainult vastav norm. Mehed on rääkinud kuuldut edasi Asuküla 
vallas, kus see on tekitanud ärevust. Paljud olevat juba vilja peksnud 
käsitsi, kuna valitsevat arusaamine, et vili mida salaja saab peksta, 
jääb lisaks seadusega jäetavale normile, mis olevat väga väikene. 

Seapõrsaste muretsemisel on raskusi nende liig kõrgete hindade 
tõttu, näiteks nõudvat mõned põrsaste omanikud RM. 200.- põrsa eest, 
mis ületab mitmekordselt täiskasvanud sea hinna vastava normi hinna 
alusel. 

Viimasel ajal on rohkesti endisi bolševistlisi tegelasi vanglatest 
vabastatud, see asjaolu on rahva seas suurendanud nurinat ja paha- 
meelt meie ametasutuste kohta ja nimelt sellepärast, et liialt kerge 
karistusega lastakse aktiivsed kommunistlikud tegelased vabadusse. 
Tuuakse ette näitena, et Riguldi valla täitevkomitee esimees Joh. 
Vestermann'i, kes oli kom. korra ajal olnud aktiivne tegelane, EK(b)P 
kandidaat, kuid nüüd olla juba vabaduses. Mis asjaoludel Vestermann 
ja teised sama laadilised bolševikud vabadusse lastakse, ei ole rahval 
teada. Selle tagajärjel on rahvas muutunud umbusklikuks meie amet- 
asutuste ja eeskätt politsei vastu ja ei taha anda seletust juurdlusel 

bolševistliku tegelase kohta, kuna sellest ei olla mitte mingisugust 
kasu, sest lahti saada nad nii kui nii ja ilmaaegu ei taheta omale vi- 
hamehi soetada. Võib märgata, et ühesugune nurin on üle kogu maa ja 
mõistetakse hukka sellist talitamist. 

Vormsis on järjest suurenevat nurinat kuulda valla omavalitsuse 
suhtes — eeskätt abivallavanema Johan Ahlrosi ja vallavanem Johan 
Lindström'i kohta, kes ajavat “onupoja poliitikat”. Nurisetakse, et 
põllupidajaile, kelle näod meeldivad, antavat välja leivakaardid, ol- 
gugi, et omavad leivavilja ja neile, kelle nägu ei meeldivat, ei taheta- 
vat anda leivakaarte, olgugi, et ei oma põllumaad ega teravilja või 
selle saadusi. Teiseks nurisetakse, et ostuload tarbekaupadele antavat 
jällegi välja näo ja sugulussidemete järgi. Saadud andmeil ei näi eel- 
nimetatud nurinad põhjendamatud, näiteks on ilmnenud juhus, kus 
talupidaja annab lihanormiks rukkeid ja see aeg saab ise kauplusest 
varustuskaardiga leiba. Tekkinud olukorras ei tahtnud ärijuht 
nimetatud isikule leiba anda ja teatas sellest vallavalitsusele, kust aga 
tehti korraldus leiva väljaandmiseks. Teine näide: vallavalitsuse poolt 
anti kõigile leeriõpilastele välja jalanõude ostuload, vaatamata, et 
paljud omasid täiesti korralikke jalanõusid. Samuti olevat antud ka 
teistele isikutele, kelledel olemas kandmiskõlbulikke jalanõusid, os- 
tuload, kuna aga neile, kelledel igapäev jalanõusid vaja teenistus- 
kohuste täitmisel ja kes ei oma ühtegi paari kandmiskõlbulikke 
jalanõusid, ei anta ostuluba ka mitmekordse palve pääle. Abivalla- 
vanem Ahlrosi suhtes nurisetakse, et olevat rahvale ka liig vastutule- 
matu. 

Nurinat on kuulda ka selle korralduse kohta, et marjakorjajatele ja 
samuti seente korjajatele on antud luba osta marjade vastu piiramatul 
arvul suhkrut, mistõttu mõnel marjakorjajal olevat selle tagajärjel 
ostetud kuulu järgi kuni 20 kg suhkrut (linnas) ja nüüd pakkuvat 
suhkrut müüa 20 riigimarka kilo, kuna omal ajal teised kodanikud 
pole suhkru ostuks luba saanud. Seega teised elanikud, kellel puudub 
aeg marjade ja seente korjamiseks, peavad suhkrust ilma jääma. 

Haapsalu linnas on toitlustamise alal kuulda nurinat peale suhkru ka 
müügil puuduva värske- ja soolakala suhtes. Nurisetakse, et suvel, 
kalapüügi hooajal ei müüdud rahvale kala sissesoolamiseks, kuna 
nüüd sügisel kala puudumisel ei ole rahvale midagi pakkuda. Turul 
kauplemist ei ole, kuna turule tuuakse ainult müügiks kapsaid ja se- 
dagi ühe-kahe müüja poolt. Muud aia- ja juurvilja saadusi üldse ei 
tooda turule, kuna tarbijad käivad aiapidajate juures kodust ostmas. 

Ajalehtedes toodud karistusteated spekulatsiooni juhtude kohta on 
leidnud kiitvaid väljendusi. Soovitakse veelgi kõrgemaid karistusi ja 

agaramat kontrolli spekuleerijate üle, seda peamiselt teenistujate 
poolt, kelledel ei jatku aega “äritsemisest” osa võtmiseks. 

Mõningad linlased näevad spekulantides kasulikke inimesi, kes aita- 
vad just neid linlasi toidu varustamisega, kel puuduvad lähemad side- 
med maaga, kust nad võiksid saada lisatoitu. Lisatoidu hankimist 
põhjendatakse sellega, et normitoiduga ei saa keegi ära elada. 

Haapsalu ja Kärdla linnades on tekitanud nurinat asjaolu, et ka siin- 
seilt lehmaomanikelt nõutakse isemajandamise alusel kohuslikku või- 
normi täitmist, mis osutub võimatuks, kuna mitmel on lehmad pere- 
kondade peale kokku, ei anna halva karjamaa ja kehva toitluse juures 
kuigi palju piima, puuduvad koorelahutajad ja lõppeks kulub vähene 
piim enda perekonna toitmiseks. 

Hiiumaal erilisi juhtumeid, mis mõjuks häirivalt elanikkonna meele- 
olule, ei ole esinenud, kuid on siiski teatud rahulolematusi, mis tingi- 
tud just elanikkonna varustamisest toitainetega. Eelmainitus esinevad 
tagasihoidlikud puudused. Nii puudub Kärdla linnas tihtipääle või, 
milline normi alusel ettenähtud. Praegu on elanikkonnas väga akuut- 
seks küsimuseks valgustuse muretsemine. Kohapääl on tehtud kõik, 
mis võimalik, valgustuse saamiseks. Hiiumaa suuremas asulas, Kärdla 
linnas, on ehitatud kommunistide poolt hävitatud elektrijaama asemele 
uus, mis tegevust algas 1942. a. septembrikuu 13. päeval. Kuid 
kõikide Kärdlas asuvate elamute valgustamine ei ole siiski läbiviidav, 
kuna kohapääl puudub elektrivalgustuse sisseseadmiseks vajalik ma- 
terjal. Tuntakse puudust elektrivoolu juhtmetest ja muu vastava ma- 
terjali osas. Eriti on puudus elektripirnidest, mistõttu ka nendes ela- 
mutes, kus vastavad seadmed juba olemas, ei osutu elektrivalgustuse 
kasutamine võimalikuks. Väiksem kogus elektripirne on loota lähemal 
ajal, kuid viimastest jatkub ainult 10% soovijate rahuldamiseks. Eel- 
mainitud puudused eriti just elanike meeleolu ei langeta, sest ollakse 
teadlik varustamise raskustes käimas oleva sõja ajal. 

Kuulujutud: Kuuldusena on maal kuulda, et Inglismaa olla endise 
Eesti Vabariigi president K. Päts'i nõudnud Venemaalt Stalin'ilt välja 
ja Päts pidada asuma käesoleval ajal Inglismaal. Nüüd aga Stalin 
nõudvat Päts'i uuesti tagasi ja selle tagajärjel olla Venemaa ja Inglis- 
maa vahel tekkinud tüli. Seoses selle jutuga on kuulda ka, et sõda 
venib pikale ja kardetakse, et Saksamaa kaotab selle sõja ning tulevi- 
kus saab Eesti olema jälle iseseisev vabariik, eesotsas president 
Pätsiga. See jutt on saanud kogutud andmeil alguse Eestis elutsevate 
rootslaste poolt. 

On veel kuuldusena kuuldud, et kõik kraam, mis Eestist kätte 
saadaval on, veetakse Saksamaale ja nimelt puud, palgid ja loomad. 

Inimeste silmapetmiseks veetavat kraam alul Venemaa poole ja siis 
Luugas laaditavat ümber teisele rongile ja veetavat Saksamaale. 

Veel liigub rahva seas kuuldus, et Juht on annud 50 000 balti sak- 
slasele loa Baltimaile tagasi asumiseks, kusjuures antakse tagasi neile 
ka kõik nende varandused. Kuulujutt on levinenud peamiselt 
maaelanikkonnas, kus see on esile kutsunud teatava umbusu, et sel- 
lega seoses võidakse sisse seada jällegi mõisamajapidamisi, kujul 
nagu see oli vanasti. Kust kuulujutt on alguse saanud, ei ole selgunud. 


ERA f R-64, n 1, s 60,187-89. 
Kuressaare poliitiline politsei 16.—30.9.1942 


Aruandeperioodil säilus rahva üldiselt rahulik ja koostöövalmis 
meeleolu. Antikommunistlik aktiivsus rahva hulgas on osutanud 
teatavat tõusutendentsi, peamiselt maakonna ulatuses toimunud vabas- 
tamispidustuste mõjul. 

Maakonnas on viljapeksutöödeks vana kombe kohaselt tehtud mit- 
mel pool nn. “talguõlut”, mille juures õhtuti koos istudes arutellakse 
eesti rahva oleviku ning tulevikuperspektiive. 

Elavaks aruteluteemaks on hr. dr. H. Mäe külaskäik Saaremaale ja 
Eesti Leegioni küsimus. Avaldatakse kartust, et meestepuuduse tõttu 
ei tule võibolla kokku küllalt mehi ning et sakslased hakkavad vahest 
seepärast eestlaste peale n.ö. “ülalt alla” vaatama. 

Kuulujutuna levis üle maakonna ärevust tekitav uudis, et vene len- 
nukid olevat Tallinnat pommitanud 6—7 tundi järjesti, kusjuures olevat 
hulk inimesi surma ja haavata saanud. 

Nurinat tekitab talumeeste hulgas ikkagi veel kartus, et vili jääb 
vastavate põletisainete puudusel sel aastal peksmata. Siingi on teatavat 
rahunemist märgata, olgugi et muret tekitab alanud sügissadude 
periood, mis ähvardab põldudel seisvat kokkupandud vilja kahjustada. 


ERA f R-64, n 1, s 60, 190. 
Narva poliitiline politsei 15.—30.9.1942 


Tööpiirkonnas on elanike huvi esimesena suunatud majanduslik- 
kudele küsimustele. Põllumehed on kohustuslikkude müüginormide 
suurused teada saanud ja avaldavad lootust, et teatavakstehtud normid 
on lõplikud. Normide suuruse kohta esineb kohati nurisemisi, kuid 
üldiselt loodetakse normide täitmise mitte ülejõu käiva olevat. Nurinat 
põhjustavad ka põllusaaduste madalad hinnad ja osalist vastureakt- 

siooni on tekitanud ka normide kiire täitmise preemiana viina andmi- 
ne. Nimetatut peetakse eriti just korralikumate põllumeeste poolt 
ülearuseks ja öeldakse, et nemad täidavad normi muidugi esimesel 
võimalusel, kuna viina andmine olevat asjata meelitamine. 

Narva linnas mõjutab elanikkonna meeleolu puudulik toitlustamine, 
mida talve tulles veelgi raskemaks minevat arvatakse. On tekkinud 
teravaid pahameeleavaldusi Narva linna Varustusameti tegevuse 
suhtes, kuna üldiselt arvatakse, et puudulik varustamine toimub 
Varustusameti juhtide organiseerimisvõimetusest. Tegelikult on Narva 
Varustusamet teinud kõik võimaliku toitlusolukorra parandamiseks, 
kuid kohapealsete võimaluste puudumisel pole suudetud kitsikust la- 
hendada. Teadlikes ringkondades avaldatakse imestust Eesti Oma- 
valitsuse osavõtmatuse kohta Narva üle ja oodatakse sealtpoolt korral- 
davaid samme. Kuna toidunormidest on korralikult kätte saadud ainult 
leib ja või, ei võimalda see elanikele äraelamist. On tekkinud töölt 
lahkumisi toitainete hankimiseks maalt, mis aga oma korda karistusi 
kaasa tuues veelgi meeleolu langetavamalt mõjub. 

Olevas olukorras on soodus pind igasuguse vaenuliku propaganda 
levikule ja kui see seni veel hädaohtlikku ulatust ei ole võtnud, siis 
tuleb seda seletada elanikkonna kannatlikkusega ja lootusega olukorra 
peatseks paranemiseks. Talve saabumisel olukorra mitte paranedes 
tuleb aga karta rahva meeleolu ja suhtumise halvenemist, mis eriti 
tööliskonna ja muulaste ringkondades hädaohtliku ilme võib võtta. 

Puudulik toitlustamine soodustab ka spekulatsiooni. On esinenud 
juhtumeid, kus pakutakse talupidajale koti kartulite eest RM. 35.- , 
siiski kartuleid saamata. 

Elavat huvi tuntakse sõjasündmuste, eriti idarindel saavutatud võitu- 
de vastu bolševike üle, kusjuures eriti oodatakse pealetungi algamist 
ka Leningradi rindel. 

Narva allutamist tsiviilvalitsusele oodatakse linnaelanike hulgas 
senisest suuremal määral, kuna sellelt varustusküsimuse otstarbekat 
lahendamist loodetakse. 

Eesti Leegioni värbamispunkte külastatakse huviga informatsiooni 
saamiseks. 21. sept. toimunud vastuvõtukomisjoni oli ilmunud kolme- 
kümnest esialgselt ülesandnud isikust 20, kellest üksteistkümmend 
komisjoni poolt vastu võeti. Arvatakse, et juhul kui liidetakse praegu 
võitlevad vabatahtlike üksused moodustatava leegioniga, oleks leegio- 
ni astujaid senisest palju rohkem. 

Aruandeaja jooksul erilisi rahva meeleolu mõjutavaid sündmusi ei 
ole olnud. 


ERA f R-64, n 1, s 60,191-91p. 

Paide poliitiline politsei 16.—30.9.1942 


Endiselt on üldine tähelepanu ja püüd suunatud eestkätt põllu- 
majandussaagi kogumisele, kusjuures muret tekitab viljapeksu 
läbiviimine kütteõlide puuduse tõttu. Leegioni astumine on Järvamaal 
loid, seda seletatakse sellega, et käsil on taludes hoogtööd ning töökäsi 
vajalik. Järvamaalt on seni üles annud 15 vabatahtlikku leegionäri. 

Omavalitsuse ja ERÜ aastapäeva puhul ajakirjanduses ilmunud 
propaganda dr. Mäe ja teiste juhtide suhtes on toonud ilmset selgust 
Omavalitsuse püüdlustest ja laiadele hulkadele valgustanud dr. Mäe 
isikut, kelle vastu vastased eriti on vihased. 

Üldiselt suhtutakse tõsiselt lähenevale sõjatalvele, kusjuures ennus- 
tatakse saksa peatset offensiivi Leningradile. 

Koigi valla sekretär H. Raigna oma jutuga, et talunikel tuleb omad 
talud uuesti tagasi osta, on tekitanud kahtlustusi. Koigi valla talunikud 
üldiselt viivitavad normide täitmisega. Püsib kahtlus, et valla sekretär 
aitab valla meeleolu mürgitada. Vallasekretäri tegevuse ja meelsuse 
selgitamiseks on käimas juurdlus. 


ERA f R-64, n 1, s 60,1 105. 
Petseri poliitiline politsei 16.—30.9.1942 


Rahva meeleolu on üldiselt rahulik. Eestlased ja venelased — an- 
tikommunistid — jälgivad põnevusega sõjasündmusi Ida rindel ja oota- 
vad Leningradi langemist, et sellega saabuks kiiremini võit bolševike 
üle. 

Bolševistlikult häälestatud isikud, peamiselt kohalikud vene rahvu- 
sest isikud, on äraootaval seisukohal ja nad peavad raadios ning 
ajalehtedes avaldatud Saksa võite bolševike üle valedeks ja väljamõel- 
duiks, ning ootavad kindlas usus ja lootuses bolševike võitu ja nende 
siia tagasitulekut. Nii on Petseri linnas ja ümbruses levinenud kuulu- 
jutt, et bolševikud on Leningradi all Saksa rindest läbi murdnud ja 6 
Saksa diviisi puruks löönud ning varsti olevat oodata Narva langemist 
bolševike kätte. See kuulujutt on levinenud ja uskumist leidnud 
peamiselt vene rahvusest elanike seas. On isegi märgata, et mõned 
bolševistlikult häälestatud vene rahvusest isikud on selle kuulujutu 
järele muutunud rõõmsaks ja käivad julgelt ning vaatavad eestlaste ja 
eestlastest ametnike peale trotsivalt. Eestlaste ja antikommunistide 
seas see kuulujutt uskumist ei ole leidnud. 

19. septembril 1942. a. viibis Kindralkomissar hra. K. Lietzmann 
Petseris uue Piirkonnakomissari ametisse määramise puhul. Härra 

Kindralkomissar saabus Petserisse kell 12.55. Tema vastuvõtuks oli 
Piirkonnakomissari söökla ette ülesse rivistatud Omakaitse aukom- 
panii. Rahvast oli vastuvõtuks kogunenud ainult mõned üksikud, kuna 
laiematele rahvahulkadele ei olnud hra. Kindralkomissari Petserisse 
tulek teada. Kell 13.25 käis hra. Kindralkomissar koos teiste küla- 
listega Petseri kloostrit vaatamas ja säält tagasi tulles oli Piirkonna- 
komissari sööklas omavaheline koosviibimine koos kutsutud külalis- 
tega. Härra Piirkonnakomissar lahkus Petserist samal päeval kell 
18.00. Mingisuguseid vahejuhtumeid ei olnud ja järelkajasid ei ilm- 
nenud. 

Kriminaalpolitsei poolt arreteeriti Petseri linnavalitsuse assistent 
Viilup ja endine abilinnapea Renno. On selgunud, et need eelpool- 
nimetatud Petseri linnavalitsuse ametnikud on toimepannud ameti- 
alalisi kuritegusid, pressides välja altkäemakse, andnud välja eba- 
õiglaselt ostulubasid jne. Kuuldub, et ka teisi linnavalitsuse ametnikke 
on segatud ülaltähendatud loosse. Juurdlus jätkub. Linna elanikkond 
avaldab häädmeelt, et sarnased ametnikud, nagu olid abilinnapea 
Renno ja linnavalitsuse assistent Viilup, kes olid ebaõiglased ja 
kohtlesid elanikke üleolevalt ja toorelt, on kohtadelt tagandatud ja et 
nende ebaõiglaste tegevust selgitatakse. Ka oodatakse Petseris oleva 
Kalakeskuse juhataja A. Sikk'a asendamist teise isikuga, sest A. Sikk 
viibib tihti joobnuna ametis ja käitub rahvaga ülbelt. Ka kalaostjate 
“sabad” pole veel kadunud, millist nähet peetakse Kalakeskuse juha- 
taja A. Sikk*a süüks, kes ei hoolitse küllaldaselt rahva eest. Kala- 
keskuse juhataja A. Sikk'a tegevuse kohta toimetab kriminaalpolitsei 
juurdlust, kusjuures on juba selgunud mõningad kuritarvitused ja 
väärnähted. 


ERA f R-64, n 1, s 60, 1 94-96. 
Pärnu poliitiline politsei 16.—30.9.1942 


Rahva üldine meeleolu oleneb kõige rohkem sõjaaegsest majandus- 
likust korraldusest ning raskusist, mida sõjamajandus veeretab igale 
kodanikule. Rahva üldises teadvuses on muutunud paratamatuks tõi- 
gaks olukord, et tuleb üle elada veel vähimalt üks sõjatalv. Kuna 
kevadel loodeti idarinde likvideerimist käesolevalt möödunud suvega, 
samuti Leningradi langemist, siis on nüüd sellised lootused kõrvale 
heidetud ning igaüks valmistub eelolevat talve jällegi vastu võtma 
sõjaolukorras. Üldiselt on inimesed olukorraga võrdlemisi leplikud 
ning näib, et enamuses saavad aru kommunismivastase võitluse 
raskusest ja tõsidusest. Võib kuulda tihtigi ütelusi, et olgu muidu 

mistahes, kui ainult venelased tagasi ei tuleks. Vähemat, kuigi kaunis 
laiaulatuslikku nurinat tekitavad endiselt igaühe isiklikud ohvrid sõja 
hääks. Nii on toidunormide küsimus rahuldamata valulaps. Maaini- 
mesed kaebavad, et nemad peavad liiga palju andma, kuna linna- 
elanikud kurdavad, et saavad toitaineid elatumiseks liiga vähe. 

Sõjalisest seisundist oli rahva seas märgata meeleolu paranemist, 
kuna vägede liikumisega Tallinna kaudu ollakse arvamisel, et need 
väed suunatakse Peterburgi rindele ning et talveks õgvendatakse 
sõjaliin, mille juures langeksid Peterburg ja Stalingrad. Sellega pää- 
seksime sõjaliini vahetust lähedusest ning kommunismi hädaoht 
kaugeneks meist. 

Tallinnas toimunud pommitamisist kõneldakse, kuid mingit ärevust 
kohapäälsesse meeleollu see tekitanud ei ole. Küll leitakse, et meie 
ajakirjandus ega raadio ei oleks tohtinud avaldada teateid sõjavägede 
läbimarsi kohta Tallinnast. Sellega nagu oleks reedetud iseendid ning 
toodud enesele kaela pommitamise. 

Parašütistide Eesti maa-alale allatulemisest kõneldakse, kuid selles 
ei nähta suurt otsest ohtu. On levinud isegi teadmine, et parašütistide 
hulgas on olnud küüditatuid ning mobiliseeritud, kes sellise võimalu- 
sega pääsesid Eestisse ning siin maandumisel endid kohe politseile 
teatanud. 

Meeleolule halvavalt on mõjunud, eriti maal, Viljandimaal ja mujal 
toimunud rohkearvulised vahistamised. Veidi paranemist selles on 
toonud ajalehis avaldatud “Hoiatus”, millises hoiatatakse elanikke 
loata relvi enese juures hoidmast ning kutsutakse neid relvi registree- 
rima. Selle hoiatuse järele tõlgendatakse, et siin ka Eesti Omavalitsus 
on suutnud kaasa rääkida selleks, et veidigi asjasse õiget valgust heita, 
kuna muidu selles teos rahva poolt nähti provokatsiooni baltlaste al- 
gatusel. Nüüd ollakse arvamisel, et relvade ostjate karistused ei ole 
suured. Kuid veel enam nähtaks seda, et kogu juhtum selgitataks ning 
need, kes olid asjaalgatajad, saaksid oma karistuse. Sellega on rikutud 
Suur-Saksamaa poolt antud usaldust ning see tuleb meie Omavalitsuse 
poolt põhjaliku selgitamise teel uuesti jalule seada. Üldiselt on see 
vahistamine tekitanud pettunud mulje rahvas, et olgu milline võõras 
võim tahes, ikka talitatakse hoolimatult ning nähakse vaenulikku 
elementi sääl, kus seda ei ole, kuna relvade müüjaks olnud sakslased 
ise. Lähedasema ümbruskonna meeleolu on see mõjutanud niipalju, et 
kui kuuldakse auto mürinat, ollakse hirmul, et ei tea, mis jällegi lahti 
on. 

Rahvas üldiselt ei ole huvitet ühestki erilisest poliitilisest voolust. 
Eestlasena soovitakse elada rahus oma igapäevase töö juures ning 0o- 
data selles suures heitluses kommunismi langust. Samal ajal on 

kitsamas ringis, peamiselt saksakeelt valdavas, leitud Saksa ajalehest 
artikkel “Ajahääled” (Avaldatud ajalehes “Nationalsozialistische 
Landost” 7. augustist 1942. a. päälkirja “Stimmen zur Zeit” all). Selle 
artikli lugejad on ka eestikeelses tõlkes tutvustanud teisi, kust see on 
kandunud rahva hulka, kuigi mitte eriti levinenuna. Artiklist üks 
väljavõte on järgmine eestikeelses tõlkes: “Ajahääled. Ümberasus- 
tamine tähendab ümberistutamist. Ajakiri “Saksa Töö” esitab enda 
uues vihus SS riikliku juhi ning saksa rahvastiku kindlustamise ko- 
missari H. Himmler”i järgmise juhtkirja: “Meie ülesanne on, idat mitte 
vanas mõttes germaniseerida, s.t. sääl elavatele inimestele saksa keelt 
ja saksa seadusi õpetada, vaid selle eest muretseda, et idas ainult 
inimesed tõelikult saksa, germaani verega elavad”. (Mainitud 
väljavõtet tsiteerib ka SS päähäälekandja “Das schwarze Korps” 20. 
08. 42. a. nr. 34 juhtkirjas Ida-ala germaniseerimise kohta päälkirja 
“Germanisieren?” all). Ühes teises selle ajakirja kirjutuses “Ümber- 
asustamine tähendab ümberistutamist” öeldakse selle teema kohta: 
See käsk germaniseerimise vastu peab saama meie aja rahvus- 
poliitiliste vajaduste tunnetamisel ja läbiviimisel suundvalt kasutatud. 
Tema sisaldab arusaamist, et võidakse küll üht ruumi saksastada, kui 
teda saksa vereliste inimestega asustatakse, mitte aga see läbi, et ka- 
tsutakse sääl olevaid võõrrahvusest inimesi teha kuidagi viisi sak- 
slasteks. Selle rumala, pinnapäälse ja tohutult hädaohtliku võõr- 
rahvuste germaniseerimise meetodi vastu on juht omas raamatus 
(mõeldud “Mein Kampf”) suurima teravuse ja selgusega väljendunud. 
Iga sakslane peab tänapäeval neid kohti uuesti lugema. Nende maks- 
vus pole muutuv iseenesest muutuvatest aegadest ja olukordadest, 
vaid jääv; sellepärast, et neile aluseks olevad saksa rahvuse 
eluseadused niisama igavesed on kui meie rahvus ise. Rahvus- 
poliitiline idaülesanne kui osa saksa rahvuse kindlustamise kogu üle- 
sandest lähtub tõelikult rahvusest, peab saama vaadeldud ja kujun- 
datud bioloogilis-organismitaolises seaduspärasuses. See on SS riikli- 
ku juhi tunnistluskäsu mõtte sisu”. 

See eeltoodud — artikkel on avalikult ilmunud ajalehes, milline 
väljaantud Suur-Saksamaal ning ka meil lugemiseks tellitud ja müügil. 
Selle artikli tõlgendusest tegelikule elule ja ellu rakendamist nähakse 
rahva ümberasustamisena, laialipillamisena peenemate ja kultuurse- 
mate võtetega kui seda oli meile kõigile lihha ja luusse lõikunud 
küüditamine 1941. a. juunikuul. Valitsevail võimudel kehtivat 
põhimõte: Ei ole rahvast oma aegade jooksul kättevõideldud 

territooriumi ta ning ei ole võimalik laialipillatud väikerahvail enam 
kunagi saavutada elujõulisust. Mainitud artikkel on mõjutanud teatava 
hulga teadlike kodanike meeleolu. 


ERA f R-64, n 1, s 60, 192-92p. 
Rakvere poliitiline politsei 16.—30.9.1942 


Rahva meeleolu on üldiselt püsinud endisena möödunud aruandeaja 
jooksul. Ärevusttekitavalt on mõjunud vähesel määral levinenud kuu- 
lujutud Tallinna pommitamisest. Osalt tekitas ka ärevust Kiviõlis 
juhtunud tuleõnnetus. Tuleõnnetust peetakse rahva hulgas pea erandi- 
tult sabotaažiaktiks, kuid ärevus möödus paari päeva jooksul. Ärevu- 
sele andis veel tõuget see, et samal ajal oli igal pool nii linnas kui ka 
maal tähtsamate asutuste ja käitiste juures väljas tuletõrje valve. 27. 
skp. üle Rakvere lennanud Nõukogude Liidu lennuki kohta avalda- 
takse imestust, kuidas on see võimalik, et saksa õhutõrje teda ei 
tabanud. Üldiselt see aga rahutust tekitanud ei ole. Leningradi ja 
Stalingradi langemist oodatakse endiselt suure põnevusega. Mõninga- 
tes ringkondades avaldatakse arvamist ja isegi räägitakse üsna veen- 
valt, et Stalingrad olevatki juba langenud, kuid strateegilistel kaalut- 
lustel ei avaldata seda veel rahvale. Omavalitsuse liikmete sõnavõt- 
tude kohta omavalitsuse aastapäeval ei ole kuulda ei head ega ka halba 
arvustust. Eesti Leegioni astujate kohta antud raadioreportaaži kohta 
on avaldatud halvakspanevaid väljendusi rahva seas, kuna seal keegi 
saksa ohvitser eestlast-leegionäri kõnetamisel sinatas. See tuletavat 
meelde parunite aega kui ka punaarmeelaste ebaviisakusi, kes kõiki 
sinatasid. 

Toitlustamise alalt on rahva meeleolule halvasti mõjunud või ja 
kanamunade müügi ärajäämine. 28.09.42 toimunud majaomanikele 
natsionaliseeritud majade tagasiandmine ei ole rahva selle kihi 
meeleolule hästi mõjunud, tagajärg on suuremalt osalt negatiivne. Ra- 
hvas ootas, et majad tagastatakse endistele omanikele enne bolševike 
aega maksnud omanikeõiguste piires, kuna ainult nimeliselt omani- 
kuks kuulutamine ei rahulda. Mõned agaramad kodanikud kõrvutavad 
seejuures saksa seadusi bolševike seadustega ja avaldavad arvamist, et 
majad ehk jällegi hiljem täielikult riigistatakse. 


ERA f R-64, n 1, s 60,1 106. 

Tallinn-Harju poliitiline politsei 1. oktoobril 1942 


Rahva meeleolus käesoleva aruande perioodil ei ole märgata erilist 
tõusu ega languse tendentsi. Maksvatesse seadustesse ja määrustesse 
suhtutakse arusaamisega. 

Nagu maa alati on olnud püsivam oma tunnetes, nii ka praegu võib 
panna tähele, et maa meeleolud on märksa stabiilsemad linna omadest. 
Ei puudu siingi nurisemised suurte viljanormide ja kariloomade 
äraandmise üle, kuid need on siiski üsna pinnalised, mis süvenemisel 
olukorra tõsidusse ei oma erilist kaalu. Kuna käesoleval kuul olid 
soodsad ilmad põllutööde lõpetamiseks, siis oli maarahval vähem aega 
tegeleda väliste sündmustega. 

Seevastu linnas sügise saabumine ning talve lähenemine on muutnud 
akuutsemaks tavalisest ka sõjajutud. Sakslaste ja ta liitlaste edu Kau- 
kasuses leidis sooja kaasaelamist, ent viimaste nädalate võitlused 
Stalingradi pärast on taas jätnud mulje, et bolschevikud ei avalda veel 
nõrgenemise tunnuseid. Ikka enam ja enam oodatakse Stalingradi 
täielikku vallutamist, et sellega pidurduks bolschevike ühenduse- 
pidamine õliväljadega Volga kaudu. Erilist tähelepanu on äratanud 
suur vägede läbivool Tallinnast, samuti on teada, et Tapa-Narva 
raudteeliinil eraisikud ei pääse rongidele, vaid liiguvad ainult 
sõjaväerongid, millest kohapealne elanikkond järeldab, et Leningradi 
langemine pole enam kaugel. Viimane Saksa välisministri Ribbentropi 
kõne tõi rahvale ülevaatlikult silmade ette Saksa ja ta liitlaste senised 
saavutused ja andis uut usku saksa relvade võidukasse lõppu. 

Siseelus üldiselt akuutsemaks päevasündmuseks on olnud Eesti Lee- 
gioni formeerimine. Esialgne elav huvi selle sündmuse ümber on 
vaibunud järgmisil põhjusil: Kindralkomissari sõnadest olevat saadud 
aru nii, et kõik rindel viibivad Eesti vabatahtlikud lähevad automaat- 
selt üle Eesti Leegioni, kuid nüüd värbatakse Leegion uutest meestest 
ja rindel viibivad üksused peavad jääma endiselt oma kohale sakslaste 
juures. Teiseks põhjuseks on, et eestlasi-vabatahtlikke ei ole koheldud 
võrdselt saksa sõduritega ehkki eestlased kannavad samu sõjaraskusi. 
Vahetegemine olevat esinenud nii käitumises, varustuse jagamises kui 
ka toitlustamises, mis on põhjustanud isegi humoorika väljenduse ra- 
hva keskel “lubab kui sakslane”. On levinenud kuulujutt, et kui “Eesti 
Leegion” kavatsetud ulatuses ei õnnestu, siis järgnevat mobilisatsioon. 

Õhurünnakul ööl vastu 15. septembrit püsis rahvas rahulikuna. Pi- 
mendamine kahjuks ei olnud küllaldase hoolega läbiviidud ning uud- 
ishimulikke, vaatamata hädaohule, liikus palju tänavail. Pahameelt 
tekitas küll liiga hiline häire, mis järgnes ca kümmekond minutit 
pärast esimeste pommide lõhkemist. Pärast esimest tõsisemat õppe- 

tundi võetakse õhuohtu idast täie tõsidusega ning õhurünnakute kordu- 
mise võimalus on praegu murettekitavamaks küsimuseks Tallinnale. 

Erilist huvi on äratanud mõnede mobiliseeritute tagasitulek, kes tõid 
teateid ja hulga nimesid mobiliseerituist, et Venemaal olevat moodus- 
tatud mobiliseerituist Eesti diviis. Teade nende saabumisest levis ku- 
lutulena üle linna ja nende korterite ette kasvasid pikad teateid soovi- 
jate sabad. 

Loata relva hoidmise pärast vahistamiste tagajärjel tekkinud kuulu- 
jutud, et sakslased kõrvaldavad aktiivsemaid inimesi ja peamiselt eesti 
rahvuslasi jne., on juba vaibumas. 

Elanikkonnas ei looda illusioone, et sõda lõpeb veel sel aastal, vaid 
ollakse veendunud, et see kestab selle talve, võib olla ka järgmise 
suve, vähemalt bolschevike vastu, mistõttu elanikud tunnevad suurt 
muret igapäevase leiva ja kütuse kindlustamise vastu. Põllutööde 
aktsioonist võeti elavalt osa, kuna selle kaudu oli linnaelanikel või- 
malik saada mõningat lisa normitoidule, mis eriti kuu lõpupoole on 
muutunud nigelaks, eriti rasvainete osas. 

Lähenev talv hakkab samuti tekitama muret oma temperatuuri lan- 
gusega ning päevakorrale on teravalt tõusnud kütteküsimus. Osa 
inimesi, kelledel ei olnud paratamatult võimalik soetada kütet ise- 
varustamise korras, ähvarduvad jääda hätta, kui mitte linn siiski oma 
puuladudesse ei soeta küttetagavaru suuremal määral. 

Varustuse alal teravamaks probleemiks on seisukord tekstiilkaupade 
alal. Oodatakse pikisilmi punktisüsteemi sisseseadmist, mis tooks la- 
hendust sellesse küsimusse. Kibestumiseks annab põhjust kuuldus, et 
Saksa rahvusest kodanikel olevat riiete soetamise võimalused märksa 
avaramad. Kuna legaalsel teel puudub võimalus igasugu esmajärgu 
tähtsusega kaupade ja produktide ostuks, siis õitseb seetõttu spekulat- 
sioon, kusjuures võib tähele panna altkäe-turul hindade tõusu, mis on 
kolmekordne võrreldes ajaga aasta tagasi. 


ERA f R-64, n 1, s60,182-83. 
Tartu poliitiline politsei 15.—30.9.1942 


Elanikkonnas on esinenud rahulolematust ja nurisemisi päämiselt 
toitlustamise ja varustamise aladel. Linna elanike poolt nurisetakse, et 
toidunormi kogused on liiga väikesed ja ei anta lubatud normiaineid 
kätte. Nii näiteks pole Tartu elanikud juba kolmel nädalal saanud võid 
ja ühel aruande-perioodi nädalal ei saanud muud toidukraami peale 
leiva. Sel puhul on avaldatud arvamist, et tuleb kas hakata speku- 
leerima või surra nälga — kuid igal juhul ikka esimest võimalust kat- 

setada. Ka ei lepita sellega, et lastele suhkrut ei anta, vaid anti seda 
rohkesti marja- ja seenekorjajatele. Sarnast mõnede kihtide soodusta- 
mist hädavajalikkude toitainetega peetakse ebaõigeks. Eriti suurt 
raskust tuntakse küttematerjalide linna toomisega ja viidatakse, et 
normeeritud tasude juures inimesed võiksid puid seljas metsast koju 
kanda. Maal aga talupidajad kurdavad petrooleumi ja jalanõude 
puuduse pärast. Kõiki ilmnevaid puudusi arvatakse Eesti Omavalit- 
suse süüks. 

Oodetakse Stalingradi langemist ja suurte võitluste algust Leningradi 
sektoris. Juba 11. sept. s. a. räägiti suurrünnaku algusest Leningradile 
ning Viidati, et sellest tingituna piiratigi tsiviilelanikkonna vedu raud- 
teel. Leningradi vallutamise viibimine on mõnedes ringkonnis tekita- 
nud ka pessimismi ja viiteid raskele talvesõjale, mis võib ees olla. 

Seoses Tallinna pommitamisega vaenuliste lennukite poolt ööl 
14/15. sept. s. a. levines Tartus mitmesuguseid erinevaid kuuldusi. 
Räägiti, et pommitamine toimunud lainete kaupa mitme tunni vältel, 
kusjuures olnud üksikuid surmajuhte ja ka kahjustusi. Nüüd on need 
kuuldused vaibunud. Edasi on rahva hulgas levinenud kuuldusi 
parašütistidest ja N. Liidu agentidest, kelledest üksikuid rahva jutu 
järgi olla ka tabatud. 

Laialdastes ringkondades nii linnas kui ka maal on seoses Tartu SD 
ülema von Seefeld'i, hra Farnbergi jt. lahkumisega levinenud kuuldus, 
et neid on sunnitud kohalt lahkuma ja et nende ajutiselt frondile minek 
on ainult ettekäändeks. Nende lahkumise põhjusena kõneldakse, et see 
olnud seoses nimetatud isikute tegevusega, üleeestilise relvade affääri 
paljastamisest osavõtmisega. Teatakse kõnelda, et relvade afäär olnud 
provokatsioon ja see selgunud peale vahistatute Tallinna toimetamist, 
mille järele ka suurem osa vahistatuid on vabastatud. Eesti Omavalit- 
sus olla astunud vahele ja esitanud kategoorilise nõudmise, et kui va- 
histatuid vabaks ei lasta, astub Eesti Omavalitsus tagasi. 

Kuuldusena on veel levinenud, et Eesti Leegioni formeerimine ei ole 
millegipärast õnnestunud, kuna sinna astumiseks olla senini arvuliselt 
vähe meeskodanikke endid üles andnud. 


ERA f R-64, n 1, s 60, 1 84-84p. 

Valga poliitiline politsei 15.—29. 9. 1942 

Rahva üldmeeleolus erilisi muudatusi pole märgata. Üksikud nähted 
siiski häirivad üldist meeleolu. Eriti annab end tunda esmajärgulise 


tähtsusega tarbeainete puudus, talve tulekuga eriti jalanõude ja soo- 
jemate riietusesemete järele. 

Valitseb endiselt suur puudus tööjõu järele ja kus on sõjavange, 
kardetakse, et neid ühel heal päeval kästakse ära tuua, nagu see on 
juba juhtunud, et kõige kibedamal tööajal pidi vangid ära viima. Lin- 
laste maalesaatmise aktsiooniga ollakse üldiselt rahul, kuid raskusi 
teeb asjaolu, et linlased võtavad tasu enamikus ainult natuuras ja ra- 
halised hüvitused on sedavõrd kõrged, et maamehele teeb raskusi neid 
tasuda, kuna normide hinnad on äärmiselt madalad. Üldiselt loodeti, et 
käesolev sügis toob põllusaaduste hindade paranemist, kuid see on 
osutunud vastupidiseks, rukkihinda alandati veelgi. On olnud 
juhuseid, kus linakitkumisel makstud 1,5 Pf. peost, kuid siiski kitku- 
jaid pole saadud. 

Sõjapõgenikud igas kohas põllumehi ei rahulda, kuna nad on suurte 
perekondadega ja pahatihti tõrguvad töötamast. 

Ühenduses jahvatuskaartide sisseseadmisega erilisi nurinaid esine- 
nud ei ole ja valdav enamus peremehi suhtub arusaamisega erakorra- 
lisse ajasse, mis nõuab põllumehelt pingutusi. Mõnes kohas on ainult 
rahulolematusi, et kaardile märgitakse vähem isikuid kui talus tege- 
likult on, sest praegusel tööhooajal on talus nädalate kaupa inimesi 
tööl, kes talu lauas söövad ja jahvatuskaardile märgitud ei ole. Ühen- 
duses sellega kardetakse leivajahu puudujääki. 

Vaatamata kõigile raskustele ja pingutustele suhtub maarahvas 
kommunistidesse väga vaenulikult. Imestatakse, et lastakse lahti 
veendunud kommuniste, kes küll avalikkuse ees esinenud ei ole, aga 
oma sisemuses olid kommunistliku korra pooldajad ja sageli ka 
praegu selle korra tagasiootajad. Ka seletavad Omakaitse liikmed, et 
nemad peavad öösiti valvet teostama kartusel, et lahtilastud kommu- 
nistlikud tegelased võiksid korda saata igasuguseid terrori kui ka 
sabotaažiakte. Tahetakse näha, et kommunistliku ilmavaatega inime- 
sed oleks interneeritud sõja lõpuni. 

Oodatakse Leningradi vallutamist, sest kommunistlikud elemendid 
hakkavad suurustama, et sakslased ei suutvat Leningradi ära võtta. 
Raudteelaste hulgas liigub kuuldusi, et venelased olevat Leningradi 
rindest läbi murdnud ja selle tõttu evakueeritavat Narva elanikke lin- 
nast välja. Samuti levitatakse raudteelaste poolt igasuguseid kuuldusi 
Tallinna pommitamisest. 

Majade tagasiandmise endise omaniku kasutusse pidulikkusse ja 
piirkonnakomissari kõnesse suhtuti näiliselt soojalt. Raskusi tekitab 
ainult kasutamisse antud majade korrashoid, kuna ei ole saada remon- 
tideks vaja minevat materjali. Nii on näiteks saada katusepappi, ei ole 
aga papinaelu ega küllaldaselt tõrva. 

Eesti Leegioni astuda soovijaist on kuulda, et 150-st isikust Võru- 
Valga ja Tartumaalt olevat vastu võetud ja arstliku komisjoni poolt 
kõlbulikuks tunnistatud 20 isikut. 


ERA f R-64, n 1, s 60, 1 99-99p. 
Viljandi poliitiline politsei 10.—25.9.1942 


Üldine rahva meeleolu on rahulik. Viimasel ajal on rohkem tähe- 
lepanu jälle pööratud sõjategevusele idarindel, eriti Leningradi ja 
Stalingradi sektoris. Liiguvad kuuldused, et Leningradi alla koonda- 
takse eriti suurekaliibrilisi kahureid, millega hakatakse linna purusta- 
ma ja suurrünnak algavat kohe peale Stalingradi vallutamist. Ka olevat 
meie laiaroopaline raudtee koormatud suurte vägede ja sõjamaterjali 
vedudega rinde põhjaossa. 

Põllumeeskonnas valitseb üldine pahameel meie Omavalitsuse vastu, 
kuna Omavalitsusjuhtide sõnavõtud polevat kooskõlas tegelikkude 
korraldustega. Säärase meeleolu on põhjustanud peamiselt praegu 
valitsev ebasoodus põllumajandussaaduste hind võrreldes tööstussaa- 
dustega ja põllumehele pandud maksude koormis. Eriti palju kõne- 
ainet tekitas viimasel ajal määratud talivilja müügihind. Näitena 
tuuakse endist aega, kus rukki kg ja soolasilgu kg olid peaaegu ühes 
hinnas, kuid nüüd on see hinna vahekord 9 : 1 vastu. Samuti tuuakse 
ette, et Omariikluse ajal põllutöölise päevapalk vastas umbes ühe 
puuda rukki hinnale, kuid praegu on see suhe kujunenud 1 : 3 vastu 
rukki hinna kahjuks. Praegune rukki hind 9,4 Rpf. kilogramm on 
märksa vähem kui omaaegne 14—15 senti kg. Sama on maksev ka 
teiste teraviljade kohta. Ka nurisetakse liiga madalate lihahindade 
pärast. Näiteks keskmise sea eest saadakse 70-80 RM., kuid samal 
ajal nõutakse põrsa eest 100—150 RM. selle peale vaatamata, et põr- 
saste hind on normeeritud. Normi hinnaga põrsaid kusagilt osta ei ole- 
vat võimalik. Samuti olevat suhteliselt kõrged võrreldes põllu- 
majandussaaduste hindadega maksud. Nii tulevat taluomanikel maksta 
isikumaksu umbes 30 RM., mis teeb aga välja umbes pool normiks 
müüdud 100 kg sea hinnast. Parem ei ole lugu ka kinnisvara maksuga, 
mille tasumiseks tulevat realiseerida kogu talu viljasaak. Talumehed 
mainivad, et säärases olukorras pidavat tahes-tahtmatult asuma osa 
saaduste realiseerimisele spekulatiivselt, et ära hoida majanduslikku 
laostumist. 

Arusaamatust on tekitanud möödunud päevil ilmunud ajalehe 
sõnum, kus on öeldud, et Saksamaal on võimalik elanikkonna toidu- 
norme suurendada vallutatud maadelt toitainete sisseveo arvel. Samal 

ajal Eesti tsiviilelanike norme liha ja rasvainete osas vähendati, kuigi 
see vähendamine olevat ajutine. Samas teatatakse, et Saksamaal an- 
takse isiku kohta 2,250 kg leiba nädalas, kuna Eestis kehtiv norm on 
täiskasvanute kohta 1700 gr. Selle teate põhjal arvatakse, et Eestist kui 
põllumajanduslikust riigist veetakse suurem osa vilja välja, kuna oma 
elanikkonna varustamiseks jääb ainult hädapärast tarvisminev hulk. 

Talivilja kokkuost, mis korraldati viina näol antava preemia alusel, 
põhimõttel, mida varem, seda rohkem viina, ei ole põllupidajate seas 
leidnud hääkskiitmist. Paljud põllupidajad ei ole senini suutnud neist 
mitteolenevatel põhjustel oma norme täita, sellepärast et olemasolevad 
masinad ei ole veel suutnud peksu lõpetada. Ka on paljud talumehed 
umbusklikud ürituseks antava viina suhtes rukki kokkuostul, sest pal- 
judes kohtades on veel kevadel viidud kartulite ja metsaaktsiooni eest 
lubatud viin saamata. On kuulda, et tänavune riigile antav rukki norm 
tekitab kohati raskusi põhjusel, et rukki õitsemise aeg oli väga 
vihmane, mille tulemusena arvatakse tänavust rukkisaaki nõrgemaks 
umbes 30% tavalisest saagist. 

Põllupidajaskonnas on kuulda nurinat jahvatussüsteemi üle. Üldiselt 
leitakse, et üksikisikule määratud teravilja jahvatuskogus on küllal- 
dane, kui on vabalt ka teisi lisatoitaineid. Kuid et jahvatus lastakse 
vabaks alles siis, kui tervel piirkonnal on norm täidetud, siis usub 
põllupidajaskond, et selle võib saavutada ainult mõni üksik piirkond, 
eriti tänavuse saagi juures. Selle korraldusega nähakse jälle, et talu- 
mehel piiratakse jahvatuse võimalused ja vaba jahvatus jääb jälle 
ainult paberile kui väga ilus lubadus. 

Arvatakse, et leegioni moodustamine oleks pidanud sündima juba 
möödunud sügisel, siis oleks minejaid olnud palju rohkem kui neid 
läks otse Saksa sõjaväkke. Ka kuuldub puhkusel viibijatelt vaba- 
tahtlikelt, et kõik varem moodustatud Eesti julgestusüksused tahetavat 
üle viia automaatselt relva SS-i. Sel puhul valitseb pahameel, kuna 
möödunud sügisel julgestusüksuste moodustamisel sõlmiti isikutega 
aasta peale lepingud, kuid nüüd ei tulevat vabastamine kõne allagi. 

Viimastel päevadel tuli Omakaitse valvurite poolt sagedasti teateid 
eriti Võhma, Kabala ja Paistu rajoonist rakettide laskmise kohta. Asja 
selgitamisel tehti kindlaks, et tegemist pole mitte rakettidega, vaid 
leekkuulidega, mida lasksid puhkuselolevad Eesti vabatahtlikud. Isi- 
kute tabamisega ei ole nimetatud juhtumeid enam esinenud. 

Võru poliitiline politsei 15.—30.9.1942 


Poliitiline meeleolu kõikides rahvakihtides üldiselt rahulik ja opti- 
mistlik. 

18. septembril külastas E. Kindralkomissar K. S. Lietzmann Antsla 
riigimõisat ja Antsla linna. Kindralkomissar esines Antslas ka pikema 
sõnavõtuga, selgitades üldist majanduslikku olukorda ja rääkis, et 
meie põllumees saavat tänavu rikkaliku vilja kui ka kartulisaagi. See- 
juures kutsus Kindralkomissar põllumehe üles korralikult neile 
määratud norme täitma. Rahvas — ligemale 1500 inimest — jälgis hu- 
viga Kindralkomissari kõnet ja tuntakse häädmeelt sellest, et ka Saksa 
juhtivad tegelased rahva hulka tulevad ja rahva elu ja oluga tutvuvad. 

Leivavilja ja kartulisaak Võrumaal ei ole sugugi rikkalik, nagu seda 
Kindralkomissar oma kõnes väitis, vaid on hoopis kehv. Nii on ruk- 
kisaak Võrumaal 30—50% harilikust normaalsest saagist ja kartulisaak 
esialgsete põllupidajate hinnangute järele 25—30% normaalsaagist. 
Võrumaal kartul kannatas suurel määral lehemädaniku läbi ja kui selle 
tõrjeks tulevikus abinõusid ei leiutata, siis kartulisaak aasta-aastalt 
halveneb. Madalate saakide tõttu pole võimalik määratud norme pal- 
judel täita. 

Arutletakse Kindralkomissari kõne puhul veel, et põllupidajatelt 
soovitakse ainult saada, kuid eriti hädavajalikku majapidamistesse ei 
võimaldata. Nii tuntakse suurel määral maal puudust jalanõudest. 
Senini valdadele määratud kontingendid on osutunud väikesteks. Su- 
vel on veel kuidagi läbi saadud — käidi paljajalu — kuid külmade tu- 
lekuga muutub jalanõude küsimus eriti teravaks. Räägitakse, et igal 
nädalal viivad põllupidajad valdadest hulga kariloomi kokkuvõtu- 
punktidesse, kuid ometi ei saa hädaparanduseks tagasi osta paari 
pastlaidki. Teine valusam küsimus maal on valgustuse küsimus. 
Arutletakse, et Saksa põllumehel on elekter, kuid Eesti põllumehele ei 
võimaldata valgustuseks petrooleumigi. On kuulda mitmelt poolt, et 
kui valgustuspetrooleumi või selle mingisuguseidki aseaineid talu- 
pidajatele ei võimaldata, peab hävitama mõned kariloomad ja lambad, 
et nende rasvast valmistada valgustuseks küünlaid. Valguseta pole ju 
elamine ja loomade talitamine minimaalselgi määral mõeldav. Ka va- 
javad valgustusaineid perekonnad, kus on väikesed lapsed. 

Maal nurisetakse ka, et kohustuslikkude müüginormide eest maksta- 
vad hinnad on väga madalad, võrreldes talunditel ja elanikkonnal 
lasuvate maksudega. 

On levinud referentuuri tööpiirkonnas mitmesuguseid kuuldusi Tal- 
linna pommitamisest. Ühe kuulduse järele olevat hiljuti Tallinna 
pommitatud järjest 5—6 tundi ja allaheidetud kuni 600 pommi. Kah- 

justused ja inimohvrite arv olevat suur. Et tulevikus sarnaseid kuuldusi 
vältida, oleks vajalik avalikult sarnastest juhtudest rahvale teatada. Mil 


viisil seda teha, seda otsustagu asjaomased ringkonnad — kuid kom- 
petentsed asutused — ise. 

Oktoober 1942 
Haapsalu poliitiline politsei 1.—15.10.1942 


Rahva meeleolu nii maal kui linnas on enam-vähem rahuldav. Võib 
märgata, et maal talupidajad on oma avaldusis tagasihoidlikud ja 
rohkem endasse tõmbunud. Ei ole märgata, et riigivastast meeleolu 
oleks tekkinud, kuid märgata võib, et talupidaja ei ole enam nii lahke, 
kui aasta tagasi, eriti aga politseiametniku vastu. See asjaolu on tingi- 
tud sellest, et konstaablid maal on asunud juurdluste toimetamisele 
nende talupidajate suhtes, kes ei ole suutnud oma normi täita. Kõikjal 
maal võib kuulda väljendusi, et normid, eriti aga liha ja piima norm, 
on liialt suured ja seda täita ei suudeta. Osa talupidajaid avaldab end 
päris avameelselt ja ütleb, et nälg on tulemas. Raha eest maalt mitte 
midagi enam osta ei saa, ainult vahetuskaubana. Selle moe on talupi- 
dajaile sisse harjutanud saksa sõjaväelased, kes sõidavad maal ringi ja 
pakuvad liha vastu suhkrut ja muud vahetuskaupa. Nii olid neil päevil 
Taebla vallas ringi sõitnud saksa sõjaväelased ja pakkunud ühe ta- 
petud lamba eest 10 klgr. suhkrut. Sarnase pakkumise nad olid teinud 
Taebla vallas, Nurga talus, kelle omanik Jaan Kraag. Kuna viimane ei 
ole vahetuskaubaga ühinenud, jäänud tehing teostamata. 

Sõjasündmuste jälgimine on jäänud soiku ja võib märgata, et ei olda 
sellest enam huvitatud, sest on saanud teatavaks, et eelolev talv veel 
sõda ei otsusta. 

Teatava umbusu sõjakäigu arengu kohta Stalingradi pärast on põh- 
justanud asjaolu, et viimaseil päevil on Saksa sõjateadetes Stalingradi 
mainitud väga tagasihoidlikult. On kuulda mõningaid arvamusi, kus 
oletatakse, et venelased on Stalingradi rindel algatuse võtnud endile. 

Saksa riigijuhi Adolf Hitler'i kõnet kuulati kõikjal ja avaldati selle 
kohta häädmeelt, et Juht mainis, et sõda saab viidud võidukale lõpule. 
Halvustavat kriitikat ei ole kuulda olnud. 

“Eesti Leegioni” astujaid on Läänemaal vähe. Põhjusiks on siin as- 
jaolu, et leegioni astumisealisi mehi on maakonda jäänud järgi väga 
vähe. Järeljäänud on aga rakendatud niigi töösse ja suuremalt osalt 
põllumajanduses. Vabatahtlike värbamine leegioni on leidnud kriiti- 
kat, kui Eesti jõulisema rahvaosa napi järeljäägi hävitamist. 

Hiiumaal ei ole avaldanud soovi veel ükski meesisik vabatahtlikult 
“Eesti Leegioni” astumiseks. Jutlemisel kohalike elanikega loevad 
nemad nähtuse põhjuseks meeskodanike vähesust. Nii olevat koondu- 
nud Kärdlas ja lähemas ümbruses kõik relvakande ealised mehed 
Omakaitse ja politsei ridadesse, kuna ülejäänud olevat astunud juba 
ammugi vabatahtlikena saksa sõjaväkke. See näib olevat ka õige, kuna 

Hiiumaa sai bolševike ajal kõige enam kannatada ja siin on haruldus, 
kui silm juhtub nägema tsiviilrõivastust kandvat noortmeest. Viimaste 
kohta tähendavad hiidlased, et needki olevat siis kindlasti väljast sisse 
rännanud. 

Headmeelt tuntakse Haapsalu linnavalitsuse ümberkorraldamisest. 
Senine linnapea Ed. Simson, kui äärmiselt närvilise ja juudi-vene- 
sõbraliku isiku vallandamist oodati juba ammugi. Simson jääb praegu 
küll veel linnavalitsuse koosseisu abilinnapea ajutiseks kohuste- 
täitjaks, kuid üldine arvamine on, et ega siingi tal pikka iga pole. 
Linna ja linnaelanike varustusasjanduse korraldamine kuulub abilinna- 
pea kompetentsi ja eeldab praeguses olukorras terve mõistusega ja hea 
organiseerimisvõimega juhti, kes suudab mõnegi materjali nõudva 
isiku poolt öeldud “pilli” alla neelata — see on paratamatu tingimus. 
Selles mõttes on Simsoni määramine abilinnapea ajutiseks kohuste- 
täitjaks vist ebaõnnestunud. Simsonil on tema isiklike tulevikuvälja- 
vaadete suhtes teatav pettumus ja temast ei või kunagi loota head linna 
varustusala korraldajat. Kuna uueks linnapeaks on määratud keegi 
Erik*u nimeline Pärnust, kes Haapsalu elanikele täiesti tundmatu, siis 
on rahva seas avaldatud arvamust, kus linnapeana oleks soovitud 
meeleldi näha siiski kedagi haapsallast, kes teaks ja tunneks põhjali- 
kult ka kohalikke olusid. 

Teataval määral masendavalt mõjus Hiiumaa elanikele äsjane Kärdla 
linna lähedalt, Pühalepa valla piirest leitud kahe bolševike poolt mõr- 
vatute ühishaua lahtikaevamine ja avastamise teade, mis kulutulena 
läbis juba samal päeval Kärdla linna ning järgnevail päevil oli sünd- 
musest teadlik kogu Hiiumaa. Rahvast käis kadunuks jäänud omaksete 
kindlakstegemise eesmärgil hulgaliselt ühishaudadest kaevatud laipu 
vaatamas, mistõttu juba mõne päeva vältel õnnestus kindlaks teha ja 
omakseile matmiseks välja anda üheksast mõrvatu laibast kaheksa. 
Ainult ühe laiba isik jäi selgitamata ja maeti maha tundmatuna. 

Hiiumaal rahva ja saksa sõjaväelaste läbisaamine on tõesti hää. Eriti 
südamlik olevat see hiidlaste jutu järgi Kärdlas, kus tütarlapsed vaata- 
mata sellele, et ei oskagi võibolla saksa keelt, armastavad jalutada ja 
vestelda sõjaväelastega sageli poole ööni. Veidi meelekibedust on 
tekitanud elanikele, eriti reisijaile asjaolu, et sakslastelt — Zollgrenz- 
schutz'ilt' olevat seatud sisse, mis ka paika peab, range kontroll Hel- 


! Saksa politsei koosseisu kuuluv Tollipiirikaitse valvas Eesti merepiiri ja 
alates 1942. a. Eesti Piiriomakaitse asemel ka endist Eesti Vabariigi — NSV 
Liidu piiri; dokumendis nimetatud okupatsioonivõimude kehtestatud 
toiduainete kontrolli eesmärgiks oli spekulatsiooni tõkestamine nende poolt 
kehtestatud kaardimajanduse raames. 

termaa sadamas, kus kontrollitavat läbi kõik kaasasolevad võimalikud 
pakid toitainete leidmiseks. Ära võetavat ka pisemadki kvantumid 
toitaineid. Eriti rannaäärsed elanikud on arvamisel, et talupidajad ei 
müüvat sakslasile nende taludes käies kanamune põhjusel, et ei jäävat 
normist üle ja nüüd sakslased vastuabinõuna teostavat piinlikku toi- 
tainete kontrolli. Põhjalik kontroll on tekitanud paiguti reisijail pa- 
hameelt, seda eriti nende juures, kellel tõesti ei ole mingit spekulat- 
sioonikavatsust ja on varustanud end korraliku reisijana teekonna ke- 
stel vajalike toitainetega. 

Kuulujutuna räägiti kohapääl, et eestlastest vabatahtlike ja sakslaste 
vahekord rindel on teravnenud põhjusel, et sakslased annavad eest- 
lastele rindel raskemaid ja kardetavamaid ülesandeid, kusjuures ise 
hoidvat end tagasi. Nii olevat Leningradi all antud eestlaste kätte 
rindesektor, mis asunud soos ja rabas ning kus olnud vaenlasel suur 
arvuline ja materiaalne ülekaal. Eestlased võtnud venelastelt lahingu 
vastu, kus aga sattunud ümberpiiramise ohtu. Sakslastelt palutud abi, 
mida pole aga antud. Nii saanud selles lahingus eestlasi palju surma. 
Hiljem arenenud sellel põhjusel eestlaste ja sakslaste vahel tüli, mis 
läinud isegi relvastatud kokkupõrgeteni. Millistest allikatest nimetatud 
kuulujutt pärit, pole läinud korda selgitada. 

Isegi Hiiumaa kaugemais nurgis, näit. Pühalepas ja mujal on levinud 
kuulujutte vaenulike lennukite poolt hiljuti Emmaste valla piires alla- 
heidetud parašütistidest, keda olevat paljud koguni näinud. Kuulujutt 
näib olevat kandunud Pühaleppa Heltermaale siirdunud reisijate 
kaudu, seoses äsjase kahe Emmaste vallas nähtud kahtlase välimusega 
ja riietusega mehe tabamiseks ettevõetud haarangu tõttu. 

Riigimarssal Hermann Göring'i kõne sisu, missugune avaldati ko- 
hapäälses ajalehes — “Lääne Sõnas” Nr. 68, 6. X. 42, kohe järgmisel 
hommikul pääle kõnet, leidis kohapääl rahva seas analüüsimist. 

“Lääne Sõnas” trükitult on Riigimarssal Göring omas kõnes väitnud, 
et toitlusküsimus okupeeritud piirkondades, mida vaenlase propagan- 
da kirjeldab raskena, pole seda tegelikult. Ehk seal küll kõikjal on tar- 
vitusele võetud toitluskaardid, osutub see, mida kaardiga saadakse, 
siiski ainult täienduseks, kuna elanikud seal end varustavad altkäe- 
kaubitsemise teel. Seepärast on ta endale kujundanud kindla 
põhimõtte, millest kõikumatult kinni peetakse, et esialgu ja esmajärje- 
korras hoolitsetakse saksa rahva eest. 

Rahva seas imestatakse asjaolu üle, et Riigimarssal okupeeritud 
maaalade toitlusküsimust käsitades tugineb rahuloluga n.n. altkäe- 
kaubitsemisele ja leiab, et sellega on ka okupeeritud maa-alade toitlu- 
solud likvideeritud, samal ajal, kui meil Eestis on nii Saksa kui ka 
Eesti võimude poolt kõik abinõud tarvitusele võetud, et altkäe- 

kaubitsemist tõkestada. Vastav Saksa erikohus on altkäekaubitsemise 
pärast karistanud rangelt rida kaubitsejaid, samal ajal on kõikjal 
ajakirjanduses ähvardatud altkäekaubitsejaid surmanuhtlusega. Rahva 
seas leitakse, et need kaks asjaolu — Riigimarssali kõne ja Eestis ke- 
htivad ametlikud korraldused ja määrused on täielikult üksteisele 
vastukäivad. Küsimus — milline neist omab enam kaalu — on leidnud 
rahva seas lahendust Riigimarssali kõne kasuks. Leitakse, et kui juba 
Riigimarssal omas kõnes väidab, et määratud normid on rahva toit- 
lustamisel ainult täienduseks, kuna toitlustamine toimub altkäe- 
kaubitsemise teel, siis ei tohiks altkäekaubitsejail olla ka selliseid 
rangeid karistusi. 

Edasi on “Lääne Sõnas” trükitult ütelnud Riigimarssal, et Saksamaa 
on praegu olukorras, kus ta võib sõjaväge varustada okupeeritud maa- 
aladelt saadud toiduainetega. Oma maa saak jääb täielikult kõik Saksa 
rahvale. Sellele tuleb veel lisa võidetud piirkondadest. 

Talupidajad, kes seda kõnet on lugenud, väidavad, et sellega on neile 
teatavaks tehtud tõde. Kuna senini üleskutses põllumeestele on kinni- 
tatud, et eesti põllumees ja kogu eesti rahvas kannavad ühiselt saksa 
rahvaga raskuseid peamiselt sõjaväe toiduainetega varustamiseks. 
Nüüd on aga Riigimarssali kõnega teatavaks saanud, et sõjaväe toit- 
lustamine lasub ainult okupeeritud maadel, kusjuures okupeeritud 
maad peavad veel lisa andma saksa rahvale. Kuna kõnes ei ole mingit 
vahet tehtud kindralkomissariaatide ja okupeeritud end. N. Liidu alade 
vahel, siis tõlgitsetakse seda maksvaks kogu okupeeritud maa-alade 
kohta, seega ka Eesti kohta. Nii talupidajad kui ka linnaelanikud, kes 
seda kõnes lugenud, väidavad, et senini on püütud meil Eestis kõik 
põllumajanduslikud aktsioonid — tootmislahing, rahvuslik lõikusabi ].t. 
läbiviia täie energiaga teadmises, et ka meil Eestis sellega toitlusolud 
paranevad, kuid Riigimarssali kõnest järeldades on toitlusolud oku- 
peeritud maa-aladel juba lahendatud. 

“Lääne Sõnas” avaldatud Riigimarssali ütelusest — mina pooldan 
küll väga seda, et meie oma hoolealuseid piirkondi ei lase nälgida, kui 
aga meil vaenlase sammude tagajärjel raskusi tekib, siis teadku kõik, 
et kui kusagil siiski nälg esineb, siis mitte kunagi Saksamaal — järel- 
datakse, et meie toitlusolud on täielikult sõltuvad sõjalisest arengust, 
kuna juhul, kui vaenlase sammude tagajärjel tekib raskusi toitlu- 
soludes, siis peame ka meie koos teiste okupeeritud maadega neid 
raskusi kandma, kuna Saksamaa neist täielikult ära ütleb. Rahva seas 
leitakse, et vaatamata kogu Eesti rahva tootmisaktiivsusele ja põllu- 
majanduslikule toodangule, oleme jäetud toitlusolude osas täielikult 
saatuse hooleks. 

Kuna hiljem “Eesti Sõnas” avaldatud Riigimarssali kõnes aga üldse 
neid Riigimarssali väljendusi ei ole toodud, siis järeldatakse, et “Eesti 
Sõnas” on toodud Riigimarssali kõne n.n. illustreeritult, kuna tõtt pole 
juletud rahvale avaldada. 

Rahva suhtumine bolševistlikkude tegelaste vabastamisele ja vabas- 
tatud bolševikkudesse ei ole rahuldav. Peetakse soovitavaks, et 
vabastatud kommunistlikud tegelased saadetakse kohapealsest elu- 
kohast eemale, kui endised kommunistlikud tegelased, kes ei kõlba 
praegusel sõjaajal teistega ühiskonda. Pooldatakse, et üksikuid vaba- 
duses viibivaid kommunistlikke tegelasi karistataks rohkem kui ainult 
tingimisi. Näiliselt vanglatest vabanenud poliitilised vangid pooldavad 
maksvat riigikorda ning võimude korraldusi ja üleskutseid täidetakse, 
kuigi endised energilised käskude ja korralduste täitjad näitavad ülesse 
tagasihoidlikkust. Bolševistlike tegelaste vabadusse pääsemise tõttu ei 
julge küla inimesed enam teiste peale midagi rääkida, kartes bolševis- 
tlike tegelaste kättemaksu. Sellega on raskendatud politseiline töö 
poliitiliste süütegude jälitamises. 

“Lääne Sõnas” ilmunud Riigimarssal Göringi kõne asjas on kohaliku 
SD esindaja poolt alustatud juurdlus “Lääne Sõna” vastutava toimetaja 
vastutusele võtmiseks sabotaazis. 


ERA f R-64, n 1, s60,1124-127. 
Haapsalu poliitiline politsei 15.—31.10.1942 


Maal kui ka linnas on rahva meeleolu rahulik, kuid üldiselt halb, 
võrreldes 1941. a. sama ajaga. Meeleolule mõjub häirivalt vilets toit- 
lustamine, mis eriti viimasel ajal on muutunud halvemaks. Nagu on 
teatatud, ei saa linnarahvas lähemail nädalail liha, vaid selle asemel 
antavat soolaseid silke ja turski. Suvel oli rahvas arvamisel, et sügise 
saabumisega muutub toitlustamine lahedamaks, sest loodeti viljalõi- 
kusele ja sellega ühenduses jahu saamisele. See lootus aga on osu- 
tunud valeks. Maamees saab ainult nii palju vilja jahvatada, kui just 
kulub tema perekonna ülalpidamiseks, müügiks aga üle ei jää. Samuti 
on ka rahva meeleolule mõjunud jalanõude puudulik saamine. Ollakse 
arvamisel, kui 1/5 tapetud loomanahkadest oleks läinud rahva varus- 
tamiseks, oleks piisanud rahva varustamiseks jalanõudega. 

Viletsa toitlustamise tagajärjel on rohkesti haigusi tekkinud, eriti aga 
gripp, mis tingitud sellest, et niiskete ilmadega ja viletsa toitlustamise 
juures on inimese organism nõrk ja vastuvõtlik haigusele. 

Võib märgata teatud ükskõiksuse kasvu maksva korra suhtes nii 
maal kui ka linnas. Sõjasündmusi peaaegu ei jälgita, sest ollakse tead- 

lik, et sõda kestab ka veel kindlasti eeltuleval talvel, eriti aga et 
Leningradi rinne jääb endiselt püsima. Eesti leegionäride hulgas on 
räägitud, et ega Leningradi teised ei võta kui Eesti leegionärid ja nad 
lubavat teha asja klaariks. 

Rahva meeleolule mõjub ka see, et rahvas ei ole senini teadlik, mil- 
line riigivorm jääb Eestis, seda aga sooviks igaüks teada. Praegu, nagu 
räägitakse, kobatakse pimedas ja ükski riigimees ei ole seda küsimust 
lähemalt puudutanud. Lubadusi on antud, et eesti rahvas ise määrab 
oma saatuse sõja ajal, mis rakendatakse tegelikkusse sõja lõpul. Et 
rahvas huvi asja vastu äratada, oleks soovitav, et asja vähegi selgita- 
taks. 

Võib märgata, et maarahvas tõsiselt pingutab, et omi põlde üles- 
harida ja tulevikus saada jällegi rahuldavat lõikust. 

Haapsalus on juba mitmendat nädalat raskusi või kättesaamisega. 
Möödunud nädalal müüdi võid varustuskaartide vastu ainult väike- 
lastele ja politsei ja Omakaitse teenistujaile. Täiskasvanud isikud võid 
ei saanud. Saamata on ikka veel eelmisest toitlusperioodist kolme 
nädala võikogus. Rahvas kardab, et see jääbki saamata, kuigi vastava 
keskasutuse korraldusega on varustuskaartide kupongide kehtivust 
pikendatud. Juhul, kui ei ole lootusi tagant järele võid anda, siis võiks 
keskasutus (Majandus- ja Rahandusdirektoorium) teha selle asjaolu 
avalikult teatavaks. Eestlase iseloomule on vastuvõetavam, kui talle 
öeldakse isegi kibedus avameelselt näkku, mitte ei lasta aga teadma- 
tuses vaevelda. 

Suur puudus on ka magusaineist. Ei ole ikka veel teatatud, kas sel 
toitlusperioodil antakse suhkrut või sahariini. Ainult väikelapsed 
saavad 400 gr suhkrut. Olukord on väga soodus hangeldamiseks isi- 
kuil, kes suvel said marjade eest suhkrut — ja seda ka tehakse. 

Nurinat tekitab soolanormi kärpimine 1 kg 500 grammile. 1 kg soola 
isiku peale kuus on siiski kui mitte minimaalne, siis vähemalt häda- 
tarvilik norm. 

Rahulolematust on kuulda veel äriteenijate käitumise kohta, kes ei 
kohane uute kupongidega ja ei tea palju ühe või teise kupongi vastu 
anda. Ärides kuuldub üldist kirumist nii linnavalitsuse kui äriteenijate 
vastu. Viimastel omakorda on tuju langenud, sest hakatavat neile kur- 
susi korraldama õhtuti ja see ei ole meeltmööda, kuna poodides kaupa 
ei olevat, kuid kursustel aga hakka käima. Tegelikult kuluvad need 
kursused küll ära, sest ei osata ei kuponge lõigata, teevad seda tihti 
valesti, ei tea, kas saab ja mida saab ühe või teise kupongi vastu jne. 

16. skp. pandi ostulubade andmine seisma linnavalitsuses tekstiil- 
kaupadele. Et juba varemalt kuuldused ostulubade ebaõiglasest jao- 

tusest ja alaline nurin ning kaebused esinesid, siis on elanikkonnas 
(Haapsalus) arvamus, et uus linnapea “teeb korra majja”. 

Jalatsite puudus ja vähesus annab saabunud külmade tulekuga end 
teravalt tunda, sest puukingades külmetavad jalad ja õieti kuuluvad 
need suvekingade hulka. Naeru, ühtlasi pahameelt, tekitas “Lääne 
Sõna” artikkel, kus soovitati jalatsite säästmiseks neid hästi naelutada. 
Et paljudel puuduvad vastavad jalatsid ja naelu ei ole kuskil müügil, 
siis selline artikkel viitab kirjutaja võhiklikkusele olukorra tundmisel. 

Nii on linnaelanike üldine nurin ja pahameel sotsiaalkindlustuse 
puudumisel, mida süvendab omakorda veel saadud vähesegi kontin- 
gendi hoolimata ja ebaõiglane väljajagamine, sest pole abipalujate 
suhtes mingit kontrolli tehtud, kes nimelt ja mida keegi vajab. 

Lõuna-Läänemaa vallavalitsuste kui ka vallavanemate kohta tuleb 
kuuldavale nurisemisi, et viimased ei jaga küllaldase erapooletusega 
ostulubasid, eelistades oma tuttavaid ja sõpru, jättes viimasesse järje- 
korda võõrad. Salajase jälgimisega on selgunud, et vallakantseleid on 
väga rohke tööga ülekoormatud ning vallavanematel samuti rohkesti 
tööd, siis ei saa nemad väga põhjalikult kontrollida, kellele anda os- 
tulubasid, või kellele mitte, kuna üldiselt on ostulubadega antavad 
kaupade kogused väga piiratud, kuid üksikuid väärnähteid siiski ka 
leidub, mis annab alust nurisemiseks. Nii on esinenud, et Lihula abi- 
vallavanem Kangur on oma viljapeksumasinaga ja traktoriga käinud 
vilja peksmas Pärnu maakonda kuuluvates külades, kus on leidunud 
rohkemal hulgal õlisid, kuid on võtnud viljapeksu tunni töötasuna Rm. 
11.-, kusjuures õli on olnud põllupidajatel omal, kuid samal ajal on 
viljapeksu tööhinnad olnud määratud hindade direktori poolt ülem- 
määrana Rm. 5.- 

Põllumeestel meeleolus on märgata ka tunduvat langust, mida on 
põhjustanud vihmaste sügisilmade saabumine ning kestmine, kuna 
paljudel põllumeestel on suveviljad väljas ning peksmata, samuti on 
paljudes taludes lugu talveviljaga. Viljade koristamine hoogvihmade 
tagajärjel on muutunud peaaegu võimatuks, kuna põllud on muutunud 
tümadeks veelompideks, ühtlasi kardetakse, et vihmade tagajärjel on 
muutunud sügiskündide tegemine küsitavaks ning seega võib äpardu- 
da tuleva aasta suviviljade saak või vähemalt jääda väiksemaks. 

Lihula rajoonis on endiselt muret tekitavaks viljapeksu küsimus, 
kuna seniajani tehtud tööd sel alal hinnatakse ainult 25% kogu hul- 
gast. Selle järele kaheldakse, kas suudetakse käesoleva sügise ja talve 
jooksul üldse peksta kõik viljad, kuna neis valdades töötab läbisegi iga 
valla pääle 2—3 puugaasiga töötavat vilja peksumasinat, millistega ei 
suudeta aga kuigi ruttu kõiki vilja peksta, kuid õliküttega masinaid ei 
saada aga tarvitusele võtta õlide mittesaamise pärast. Lihula vallale on 

antud vabaks Saksa põllumajandusjuhi poolt 1000 kg õli, kuid sellest 
kogusest arvatakse saavat peksta 10—15 talul ja mitte rohkemal, ning 
kui suuremaid koguseid ei lähe korda saada, siis tuleb paljudel põllu- 
meestel oodata vilja peksmisega, kuid samal ajal nõutakse põllu- 
meestelt kiirelt normide täitmist, kuid vili seisab peksmata ning hävib 
sügisvihmade tagajärjel. 

Kuna Saksa põllumajandusjuhi poolt on vallavalitsustele antud kor- 
raldus, mingisuguseid tõendisi õliostudeks ei tohi välja anda, siis le- 
iavad põllumehed, et vastavad ringkonnad ei näi sellest huvitatud ole- 
vat, et vili saaks rutem pekstud ja normid täidetud, ning selle tagajärjel 
on paljud põllumehed asunud sellele seisukohale, mikspärast meie siis 
peame rühkima, kui see teisi ei huvita, teeme niipalju kui sööme ja 
sellest on küll. 


ERA f R-64, n 1, s 60,1 128-130. 
Kuressaare poliitiline politsei 1.—31.10.1942 


Rahva meeleolu on üldiselt rahulik, kuid üldolukorda suhtutakse 
teatava pessimismiga. Põhjustanud on seda Idarinde — rahva arvates 
vähene — nihkumine ida poole. Elanikkonnas levisid kuu algul arva- 
mused, et sakslased asuvad Leningradi vallutama, kuna aga midagi 
niisugust ei järgnenud, siis süvenes pessimism lõppvõitja suhtes 
veelgi. Üldiselt usutakse, et Saksamaa suudab Nõukogude Liitu võita, 
kuid paljud siiski arvavad, et eks inglane sõja lõppeks ikkagi võidab. 
Üldiselt on märgata sõjatüdimust ning tahetakse sõja peatset lõppu. 

Nendele arvamustele kaasnevad kodumaised raskused: toiduainete 
puudus, kaupade kriis ja sõjamajanduse muud raskused. Kuressaare 
elanikkond ei ole kolm nädalat enam võid ja liha saanud, kalapoed on 
samuti suletud, või kus kala on, siis jätkub seda vaid osa ostjaskonna 
vajaduste rahuldamiseks. Elanikkond nuriseb seeüle õige palju, kuul- 
dub ütlusi, et Saksamaal tõstetakse toidunorme, meil ei suudeta aga 
neidki väikseid toidunorme kindlustada, mis kaartide järele õigus on 
saada, osta saab vaid tikke ning leiba. 

Maa elanikkond ja kalurid nurisevad, et valitsus petab rahvast: lu- 
batakse igasugu preemiaid ning kaupu, kuid keegi neid ei saa, pet- 
rooleumi ei ole. Suvevili on suurelt osalt peksmata (eriti Valjala val- 
las), ruumide puudusel seisab vili põldudel ja on kasvama läinud, 
paljudel talunikel on seeläbi riknenud juba 20—30—40 vakka suvevilja. 

Valitsusest arvatakse, et lubab preemiaid ning petab rahvast 
seepärast, et sakslased nõuavad oma vallutamiste tasuks toiduaineid, 
nagu mune, liha ja võid, ning muud pääseteed ei ole toiduainete 

saamiseks, kui lubadused. Samuti tuletatakse korduvalt meelde 
näitena mineva-aastast puudeaktsiooni: puud seisavad metsas, aga 
elanikkond neid ei saa. 

Maksude üle nurisevad eriti kalurid. Tulumaks olevat väga kõrge. 
Maksustamisel arvestatakse loodetavat sügispüüki, mida üldse veel 
püütud ei ole. Kalakeskus teeb samuti kalureile kahju väga kõrge va- 
heltkasu võtmisega: nii maksetakse kalurile siia kg eest RM. 0.75, Ku- 
ressaares müüakse tarbijale RM. 2.50 pro kg. Juurdehindlus ületab 
isegi 200%. 

Ka viljahinnad on madalad. Eesti Vabariigi ajal oli talu keskmine 
maksukoormis aastas kr. 76.- s.0. 7,5 vaka vilja hind, praegu lasub 
talul RM. 200.- suurune maksukoormis, mis vastab 40 vaka vilja hin- 
nale, s.0. 500% kõrgem. 

Poliitikast on rahvas vähe huvitatud ja üldiselt pettunud. Öeldakse, et 
kommunism ja rahvussotsialism on peaaegu üks ja sama, vahe on 
ainult selles, et nüüd võib inimene vähemalt rahulikult kodus magada. 
Kardetakse, et baltisakslased tulevad Eestisse tagasi. 

Koos ülalkirjeldatud pessimistliku meeleoluga on rahvas uuesti vas- 
tuvõtlikumaks muutunud igasugustele kuulujuttudele. 

Kihelkonna, Lümanda, Kärla, Kuressaare valdades ja Kuressaare 
linnas on levinenud kuulujutt, et küüditatud eestlased on Venemaal 
inglaste kaitse all. Neil ei olevat seal häda midagi, süüa saavad nad 
500—700 gr. leiba päevas ja suppi rahuldaval hulgal. On mõningaid 
andmeid, et selle kuulujutu üheks levitajaks on Kihelkonna vallas elav 
keegi isik, kes hiljuti Venemaalt kodumaale olevat jõudnud. Isiku te- 
gevust jälgitakse Pol. Pol. poolt. 

Kuressaares levines veel kuuldus, et Mustjalas olevat 15—25 vene 
allveepaadi ning sakslaste vahel lahing olnud, kusjuures hulk sakslasi 
on surma saanud. Seda kuulujuttu toetab asjaolu, et Kuressaare Par- 
ketitööstus valmistas hulga puusärke langenud sõdurite ümber- 
matmiseks. Kuulujutt on niivõrd laialt levinenud, et levitamiskollet on 
võimatu kindlaks teha. 

Väiksemaid arusaamatusi esineb vallavalitsuste ning rahva vahel 
normide ja ostulubade pärast. 


ERA f R-64, n 1, s 60,1132-132p. 

Narva poliitiline politsei 1.—31.10.1942 


Rahva meeleolu positiivselt mõjutavateks teguriteks olid 21. oktoo- 
bril peetud bolševistliku ikke alt vabastamise aastapäeva ja sellega 
seoses oleva lõikustänupüha pühitsemine. Kindralkomissari ja Oma- 
valitsuse Juhi kõned leidsid laiades rahvakihtides elavat ja soodsat 
vastukaja. Vabastamisaastapäeva puhul kõnelesid Narvas linnapea 
major Rubach ja välikomandant kolonel vabahärra von Gise. Kõnedes 
puudutati ka lühidalt Narva olukorda praegu ja tulevikus. Kõned pae- 
lusid kuulajate huvi ja tekitasid elavaid mõteteavaldusi, iseäranis toit- 
lus- ja varustamisküsimustes. 

Negatiivselt on elanike meeleolule mõjunud “Põhja Kodus” ilmunud 
teade, et Saksamaal tsiviilelanike toidunorme okupeeritud aladelt saa- 
dava varustuse arvel suurendatud on. Samuti “Põhja Kodus” toodud 
kirjutis Riigimarssal Hermann Göringi kõnest, et okupeeritud maa- 
alade elanikud peaasjalikult spekulatsioonist elatuvad, kuna kaartidega 
ainult lisatoitu ostetakse. Öeldakse, et spekuleerida meie ei tohi ega 
taha, kuid et ettenähtud normidega keegi elada ei suuda, pealegi Nar- 
vas, kus norme kunagi täies suuruses ega õigel ajal kätte ei saa. 

Kuna praegu sügisel, kus mitmesuguseid toitaineid rikkalikumalt 
peaks saada olema, ikkagi norme täiel määral kätte ei saa, siis karde- 
takse, et talve tulekul olukord veelgi raskemaks muutub. On karta ra- 
hva meeleolu veelgi suurenevat halvenemist, eriti tööliskonnas, samuti 
halvenevat suhtumist maksvasse riigikorda, mida vaenuliku propa- 
ganda sihiga võidakse kasutada. 

Kuna praegu kõik varustamisküsimused otseselt sõjaväe huvides 
korraldatud on, loodetakse osalistki toitlustamisküsimuste lahendamist 
Tsiviilvalitsuselt. Näiteks läheb Narvas ja ümbruskonnas kasvatatav 
aed- ja juurvili peamiselt sõjaväele, sama on maksev kala suhtes. 
Tsiviilvalitsuse piirkonnast ostetavate elatisvahendite vedamiseks 
Narva puuduvad transpordi võimalused. Narva toitlusolud on niivõrd 
halvas kuulsuses, et isegi teenistuskohti siin vastu võtta ei taheta. 

Maarajoonides on elanike meeleolu mõjustatud kohustuslikest 
müüginormidest. Siinne talumees turustas varematel aastatel karja- 
saadusi, toiduteravilja ja kartuleid, kuna söödavili kõik omatarvi- 
duseks läks, sellele veel suurel määral jõusööta juurde ostes. Praegu 
peab lisaks toiduviljale ka söödavilja ära andma ja jõusööta pole üldse 
saadaval. Kardetakse karjamajanduse senisest veel madalamale tase- 
mele langemist. Võinormide mittetäitmisest tekkinud vastutusele- 
võtmiste juures peaks arvestatama loomade söödaolukorda ja toodan- 
guvõimet, kuna sagedasti ei olene normide mittetäitmine talumehe 
pahatahtlikkusest, vaid karja olukorrast ja piimaveo võimalustest. Ka 


191 


nurisetakse talusaaduste madalate hindade üle, võrreldes väljamüügi 
hindu tarbijale. Osa talupidajaid tõendab, et talusaaduste müügist ei 
saa vajalikku summat maksude ja hädavajalike töötasude tasumiseks. 
Kohustuslike puumüüginormide kohta seisukohavõtte teatavaks 
saanud ei ole. 

Referentuuri tööpiirkonnas värbamine Eesti Leegioni on tulemusri- 
kas. Huvi leegioni astumise vastu, eriti noorte hulgas, on kasvanud. 
Kuna praegu ka seniste vabatahtlike astumine Eesti Leegioni lubatud 
on, siis kasutavad neist ka paljud seda võimalust. 

Asjaolu, et enne kõrgematesse õppeasutustesse pääsemist tööteenis- 
tus või aseteenistus täidetud peab olema, on tekitanud pahameelt, kuna 
see põhimõte alles viimasel silmapilgul teatavaks sai, nii et paljude 
edasiõppimise kavatsused purunesid ja ka teenistusolukorrad kahjus- 
tatud said. 


ERA f R-64, n 1, s60,1119-119p. 
Paide poliitiline politsei 1.—31.10.1942 


Rahva meeleolu on üldiselt rahulik ja suuremate häireteta. Põl- 
lutööde lõpu lähenemisega kaldub maarahva tähelepanu jälle rohkem 
sõjasündmusile. Oodatakse eriti Stalingradi lõplikku vallutamist ja 
Kaukasuse piirkonna täielikult sakslaste kätte minekut. Arvatakse, et 
kui need eesmärgid on saavutatud, siis on bolševismivastase võitluse 
lõpptulemus otsustatud. Linnades on igapäevaseks kõneaineks toit- 
lusküsimused, kuid näib, et selles osas on pea igaüks talveks omale 
teatavaid tagavarasid püüdnud hankida. Maarahva hulgas on muret 
tekitanud toiduvilja normide täitmise küsimus ikaldanud saagi tõttu, 
samuti kaotab suvivili osa oma väärtusest põllul seistes, kuna peks 
viibib masinate puudusel. 

Poliitilisel alal on viimasel ajal vaibunud jutud nn. Suur-Soomest, 
Inglismaa poolt meile iseseisvuse tagamisest jne. On näha, et rahva 
hulgas süveneb arusaamine praeguse olukorra tähtsusest ja vajadustest 
ja et kõik sellised levitatud kuuldused on vaid varjatud vaenu- 
propaganda. Saksa Riigi Juhi ja ta kaastööliste kõned, samuti E. Oma- 
valitsuse juhtivate isikute sõnavõtud on leidnud üldist pooldamist ja 
aidanud palju kaasa olukorra ning selle vajaduste selgitamiseks. 

Eesti Leegioni astuda soovijate arvus on märgata tõusu, kuid suurem 
osa jääb vastu võtmata komisjoni valjude nõuete tõttu. Torkab silma, 
et ainuke kiht, kelle hulgas leegioni astumine vastukaja ei leia, on ko- 
halolevad end. kutselised sõjaväelased — ohvitserid ja allohvitserid. 
Püütakse end igasugu võtetega ja kõigi mõeldavate kohtade hanki- 

misega sellest n.ö. päästa, kuna see oleks nende otsene kohus, sest 
nende väljaõppeks on kulutatud Eesti rahva vara. Selles küsimuses 
oleks tõesti vaja mingi radikaalne lahendus. 


ERA f R-64, n 1, s 60, 1 145-145p. 
Petseri poliitiline politsei 1.—31.10.1942 


Maal on rahva rahulikku meeleolu häirinud sundkorras tööle värba- 
mised nagu Kiviõli kaevanduses tööle määramised. Kuuldavasti on 
ärevuseks põhjust andnud vaenulik propaganda, millega õhutatakse 
rahvast keelduma riiklikult tähtsale tööle minemast ähvardusega, et 
kommunistliku korra taaskehtestamisel, mis leiab arenemata ja üldiselt 
kommunistliku kallakuga venelastest elanikkonnas küllalt uskujaid, 
tööleminejaid tembeldatakse reetureiks. Seepärast on mitmel pool 
töödele määratud peitu pugenud, nii et nende tabamiseks tuleb kasu- 
tada politsei ja Omakaitse kaasabi. Ka on maarahva hulgas meeleolu 
langust põhjustanud uued suured kaeranormid. 

Käesoleva kuu algul külastasid Petserimaad mitmel korral N. Vene 
lennukid visates alla ka lõhkepomme. See tõstis bolševike pooldajate 
meeleolu. Sellega seoses tekkis ka kuulujutte, et saksa rinne on läbi 
murtud ja bolševikud on varsti siin. 

04. okt. s. a. avati Pankjavitsas bolševike poolt mahalõhutud ja nüüd 
taaspüstitatud Sakala partisanide mälestussammas. Mälestussamba 
avamisest võttis osa palju inimesi, peamiselt eesti rahvusest kodani- 
kud. Peetud kõned ja ettekanded leidsid juuresolijate poolt sooja vas- 
tuvõttu. Avamisel viibisid ka Pihkva piirkonnakomissar Standarten- 
führer Boecking, Petseri maavanem, prefekt ja teisi omavalitsuse ja 
sõjaväelisi esindajaid. Pärast avamistalitust Pankjavitsa koolimajas 
asetleidnud koosviibimisel piirkonnakomissari poolt öeldud “elagu 
Eesti” lõi koosviibijates eriti üleva meeleolu. 

Rahva seas tekitab võõrastust saksa sõjaväelaste suhtlemine 
sõjavangidega. Nii nähti 28. X 1942 kell 16.30 üht saksa sõjaväelast 
istumas ühe vene sõjavangiga Senno v/alla/ Podgramje külas. Nende 
juures oli millegagi täidetud sõduriseljakott. Natukese aja pärast tuli 
nende juurde veel teine sõjavang, kel oli kaenlas samuti seljakott, 
taskus liitriline pudel piimaga ja peos kimp sibulaid. Siis nad liikusid 
kolmekesi külavahel edasi, kusjuures sõjavangid seletasid ja näitasid 
suunda, millest võis järeldada, et sõjavangid olid külaga juba tuttavad. 
Kuuldavasti on sellisel toiduainete hankimisel käidud ka Lessitski 
külas. Ka mitmel korral on nähtud, et saksa sõjaväelane saadab 
sõjavangi piimanõuga üksinda Senno politseijaoskonna vastas olevas- 

se majja, jäädes ise välja uulitsale, kuni vang piimaga tagasi tuleb. 
Nimetatud majast aga eesti politseiametnikele piima ei müüda. 

20. okt. s.a. sõitsid Petseris veoautol II A 59388 saksa sõjaväelased 
Irboska Majandusühingu juurde kartuleid tooma, kusjuures neil 
töölisteks olid poliitilised vangid Petseri vangimajast. Kuna osa 
vange — Tuule, Pogromov'id ja Galkin — olid pärit Zujevo ja Voskovo 
külast, siis nende ettepanekul sõitsid sõjaväelased koos nendega 
Zujevo külla kell 12.00 lõunastama, kust tulid tagasi kell 14.00. 
Äraoldud ajal Irboska Majandusühingu juurde jäetud neli poliitilist 
vangi olid ilma valveta. 

15. okt. s.a. Uus-Irboskas, kus koos oli rohkesti normitoojaid, liikus 
rahva hulgas vabalt ringi üks vene sõjavang, ajas rahvaga juttu ja noris 
meestelt tubakat. Valvekorral olev saksa sõdur selleks takistusi ei 
teinud. 

18. okt. s.a. pühitseti Lõuna vallas Laura alevikus Laura vabastamist 
bolševistliku ikke alt ja ühtlasi ka Lõuna valla lõikuspüha. Osavõtjaid 
oli umbes 500 inimest, peamiselt eestlased ja lätlased. 

21. okt. s.a. Värskas leidis aset Eesti bolševistliku ikke alt vabasta- 
mise I aastapäeva tähistamine aktuse, kirikus tänujumalateenistuse ja 
bolševikevastases võitluses langenu hauale pärjapaneku näol. Rahva 
osavõtt oli keskmine ja meeleolu hea. 

Sama päeva ja lõikuspüha pühitsemine Petseris 21. okt. s.a. toimus 
üldiselt ladusasti ettenähtud korra kohaselt. Hommikul külastasid ra- 
hvarõivais neiud haavatuid haiglas, andes neile kingituspakikesi E. 
Omavalitsuse juhi dr. Mäe õnnitlusega. Kell 11 peeti kirikus jumala- 
teenistusi, kell 12.30 asetas piirkonnakomissar koos prefektiga pärjad 
bolševismivastases võitluses langenute kalmudele ilma rahva osavõ- 
tuta. Kell 14.00 leidis aset kinoruumes päevakohane aktus, kus esine- 
sid kõnedega abimaavanem ja piirkonnakomissar. Eestikeelse kõne 
järgi kõlas orkestrilt saksa hümn, mis üldiselt mõjus koosolijaisse tu- 
jurikkuvalt, kuna kavas oli ette nähtud eesti hümn. Õhtul oli samas 
ruumis kirev õhtu. 

18. okt. s.a. enne kella 06.00 sõitis Valga poolt saabuv kaubarong 
Petseri jaamas seisvale vedurile otsa. Sissesõitvalt rongilt läks veduri 
taga olev pakkvagun ja neli kaubavagunit ja seisev vedur viie paari 
ratastega rööpmeilt maha, kusjuures mõlemad vedurid said natuke 
vigastada. Raudtee sai rikutud umbes 50 m ulatuses. Inim- ja looma- 
õnnetusi ei olnud. Toimetusel oleva juurdluse tulemused näitavad, et 
tegemist ei ole sabotaažiaktiga. 

Ohvrinädala puhul korraldati Petseris 25. skp. tänaval karbikorjan- 
dust, mis tõi sisse 375 RM. 

Järvesuu vallavanema Kuremägi tegevusega ei olda rahul. Leitakse, 
etta ei suuda olla erapooletu ega talita õiglaselt. Eelistatud seisukorras 
olevat ta sugulased. Seepärast soovitakse, et vallavanem saaks 
määratud mitte omast vallast. Ka Linnuse venelasest vallavanema kor- 
raldused olevat eluvõõrad, mistõttu isegi välispolitsei on sunnitud ol- 
nud tegevusse vahele segama. Linnuse vallasekretär Vainomets käitu- 
vat rahvaga toorelt ja olevat alati joobnud, laskvat endale sala- 
viinavalmistajail puskarit ajada. Soovitakse näha eestlasest valla- 
vanemat ja uut vallasekretäri. 

Kuulujutte sakslaste taganemisest tekitavad autode ja väeosadega 
Pihkvast Valga suunas liikuvad transpordid. 

Petseri linnavalitsuse kohta on kuulda rahulolematust, et ta pole os- 
tulubade määramisel olnud küllalt erapooletu ning õiglane. 

Pihkva järve äärsed venelased on rõõmsad selle üle, et neil on lu- 
batud sibulaid vahetada vilja vastu ja selleks otstarbeks käia sisemaal. 
Raudteelastele on valmistanud headmeelt hiljuti käiku lastud toi- 
tainetega vagun-pood, mis liigub üks kord nädalas Valga-Irboska va- 
hel. 


ERA f R-64, n 1, s 60,1 133-135, 143. 
Pärnu poliitiline politsei 1.—31.10.1942 


Rahva üldine meeleolu kujuneb talve vastu ettevalmistuste tähe all. 
Lähenev talv toob igale inimesele palju probleeme lahendada. Suvega 
võrreldes suureneb tunduvalt raskuste ja murede hulk. Sellest tingi- 
tuna võib märgata rahva meeleolus teatavat pessimistlikku kallakut. 
Kõigepealt tuntakse muret sõjasündmuste edaspidise arengu suhtes. 
Nagu nüüd kõigile selgub, on möödunud suve territoriaalsed võidud 
idarindel eelmise suve omadega võrreldes märgatavalt vähemad. Ve- 
nelaste visast vastupanust ning samuti nende vaenulikest üritusist oma 
õhujõududega meie territooriumile järeldatakse nende aktiivsuse 
tõusu. Neil põhjusil kardavad paljud, et eelolev talv võib kujuneda 
Suur-Saksamaa sõjajõududele kriitilisemaks möödunust. Käimasole- 
val sõjal ei leita olevat veel mingisuguseid väljavaateid lõpu lähene- 
miseks. Arvatakse, et kui Stalingrad on pidanud vastu juba üle kuu 
sakslaste keskendatud rünnakule, siis Leningradi, Moskva ja teiste 
keskuste vallutamine võib sõja venitada määramata pikaks. Stalingradi 
taoliste kindluste vallutamise puhul peetakse tõenäoliseks, et sakslasil 
tuleb sääl kanda raskeid inimkaotusi, millised võivad avaldada hal- 
vavat mõju armee moraalile ning löögijõule. Pikaleveniv sõda oma 
majanduslike ohvritega on tekitanud tagalas tüdimust. Kardetakse, et 

see tüdimus võib nakatada ka rindelvõitlejaid ning seega sõja lõp- 
potsuse veel kaalule asetada. Kuna aga punane oht on tõrjutud siiski 
juba küllalt kaugele, siis sedalaadseid kaalutlusi ei võeta üldiselt kuigi 
tõsise probleemina, vaid rohkem teoreetilise võimalusena, mille te- 
gelikku teostumisse ei taha keegi uskuda. 

Vabastamispäeva pühitses rahvas tõsises harduses ning vaikses ene- 
sessesüvenenud tänutundes Saatuse vastu, kes on lasknud meid pärast 
aasta kestnud bolševistliku lohe märatsemist taas näha koitma hakata 
tahtvat vabaduse kuma. Kogu eestlus tervikuna võis hingata vabamalt, 
võis hakata töötama aastasadu neile kuulunud, esiisade higi ja verega 
niisutatud, metsikute asiaatide ikkest vabastatud kodumaa kamaral. 
Aasta otsa on põldur võinud töötada omal maalapikesel teadmisega, et 
mida tema külvab, sellest võib ta pidada omaks ka saaki enese tarvete 
rahuldamiseks. Rahvas, kellelt oli võetud vabadus, kes oli kaotanud 
oma varanduse, kellelt oli võetud ta isaisade maa ja kes ise määratud 
surmale, oskab kahekordse tänutundega hinnata oma taassaavutatud 
vabadust. Kuid sellest teadmisest võrsub ka teadmine, et meie tule- 
vane eksistents oleneb peaaegu ainuüksi sellest, kas suudetakse lõpli- 
kult hävitada bolševistlik punane hüdra või jääb see veel hingitsema. 
Viimase lõplik häving vabastab meid pikemaks ajaks aastasadu nagu 
traditsiooniks kujunenud nn. idahädaohust. Sellisele mõistmisele 
kaasub teadmine, et ida hädaohust vabanemise eeltingimuseks on tihe 
ja sõbralik relvavendlus Suur-Saksamaa sõjajõududega. Koos temaga 
kas hävitame asiaatlikud orientaalsed hävitusjõud või hukkume. 
Praegu ida sõjatandreil möllavais lahinguis otsustatakse ka eestlaste 
saatus ida-hädaohu suhtes, otsustatakse kas olla või mitte olla. Selles 
teadmises võitleb eesti vabatahtlik rindel ning põldur tagalas, selles 
teadmises ohverdab uljas kodumaa poeg rindel tarviduse korral isegi 
kõige kallima — oma elu. Seda ohvrit toovad nad teadmises, et nende 
võitlust kroonib maa ja rahva vabadus. Samuti kui põldur külvates 
mõtleb sügisel saabuvale lõikusele, samuti tiivustab võitlejaid maa ja 
rahva vabadus. Tänased võitlejad teavad, et see, mida nad täna teevad, 
tuleb kasuks homsele vabadusele. Selliseile mõtteile viis bolševismi 
ikkest vabastamise esimese ülemaalise aastapäeva pühitsemine. Ning 
need mõtted tiivustavad ka edaspidi eestlaste püüdlusi, aitavad saada 
üle mõnestki raskusest. Selleks loogu eeldusi ka need, kes aitavad 
kaasa meie tuleviku kujundamiseks, kas või sellega, et koormiste vibu 
ei pingutataks liialt. Sest pingutusest rebenenud vibu nöör jätab 
südame kaitseta vaenlase löökidele, samuti kui ülejõu käivad koor- 
mised halvavad tagala moraali ning vastupanu jõudu. 

Vahetus Pärnu linnapeade koha pääl elanike laiemais ringes laie- 
maulatuslikke mõttevahetusi sellise sündmuse puhul esilekergitanud ei 

ole. Seda ka osalt põhjusel, et senine Pärnu linnapea Peetre nimetati 
samas Eesti Omavalitsuse Juhi poolt ringkonnakohtu liikmeks, kuna 
evib juriidilise erihariduse ning praktilisi kogemusi kohtu alalt 
päämiselt varemini advokaadina töötamise tõttu. 

Sigade loendus Pärnu linnas, mida toimetas kohapäälne linnavalitsus 
kooliõpetajate kaasabil, on esile kergitanud seakasvatajate seas kar- 
tusi, et nende sead võetakse normiks, kuna ise saavad nagu kõik 
teisedki lihakaardi või vastupidi, võetakse lihakaart ning pool siga 
normiks, kuna poole sea kaal arvestatakse normina vastava aja pääle. 
Selliseil oletusil kindlamakujulist alust ei ole ning seepärast ei leia ta 
just eriliselt levinemispinda. Kuid kartus püsib siiski, et jäetakse oma- 
kasvatatud seata, mis seda valusam, et enamus neid sigu, millised 
nüüd tapmisele tuleksid, on ostetud äärelinna elanike poolt põrsastena 
altkäe, spekulatiivse hinnaga, kuna muu võimalus tollal puudus. Sa- 
muti osa seatoidust, nagu jahu jne. on muretsetud kas vahetamise või 
kõrgema hinna maksmise teel. Kõik see on teinud nn. “üheseapida- 
jaid” õrnatundeliseks selliste oletuste vastu, milline viitab sigade nor- 
miks võtmise poolt. Ses suhtes on kuulda väljendusi, et tuleval aastal 
loobutakse siis otsekohe seapidamisest, kuna selle vaeva ja töö eest, 
mis nähtud sea kasvatamise juures, saab ikkagi sama palju liha kui 
inimene, kes end seakasvatamisega vaevanud ei ole. Siin tuleks leida 
mingi lahendus, kuna vastasel korral võib tekkida tõesti hulgaliselt 
seakasvatamisest loobumusi äärelinnas. 


ERA fR-64, n 1, s 60,1131-131p. 
Rakvere 1.—31.10.1942 


Rahva meeleolus möödunud aruandeaja jooksul tähelepandavaid 
muudatusi ei ole ilmnenud. Elanikkonnas tuntakse rahutust rinde pai- 
galpüsimise pärast. Küll oli märgata rõõmsat elevust rahva hulgas kuu 
algul sõjavägede ja materjalide transpordi puhul Narva suunas, mis- 
sugune on aga raugenud, kuna sellele erilisi operatsioone ei järgnenud. 
Oposiitorite ringkonnis räägitakse, et Saksa sõjavägi Stalingradi enam 
ei suuda vallutada, vaid see olevat viimane asula, mis selles rin- 
delõigus osaliselt sakslaste kätte jääb. Samuti ei usuta nimetatud ring- 
konnis Leningradi vallutamist. Arvamust põhjendatakse sellega, et 
möödunud talvest saadik ei ole Saksa sõjavägede poolt idarinde põhja 
ja keskosas mingit edu ilmutatud, vaid olevat suure hädaga 
likvideeritud punaarmee läbimurded. Rakveres on liikvel kuuldus, et 
Saksa sõjavägi tõmbuvat tagasi Leningradi alt kuni Narvani, et sellega 

punaarmeelased Leningradist välja meelitada ja neid siis purustada. 
Kuuldus on aluse saanud nähtavasti Narva piirkonda reisimiskeelust. 

Üldiselt tuntakse kartust eeloleva talve pärast ja ka võimaliku Saksa 
sõjaväe kokkuvarisemise pärast. 

Linnade elanikkonnas on nurinat toitlusolude üle, kuna ei ole elanik- 
konnale antud rasvaineid, kuivtoitaineid, suhkrut ja muid artikleid, 
milliste kohta väljaantud varustuskaartid. On saadud ainult leiba, soo- 
lakala ja harvadel juhtudel ka lihasaadusi. Ärevust ja nurinat on 
suurendanud kuuldus, et Saksamaal olevat toitainete norme tõstetud 
tunduvalt suuremaks meil kehtivaist. 

Suhkruga varustamise alal käsitletakse Kindralkomissari kõnet, mille 
viimane pidas Rakveres möödunud talvel ja milles väitis, et sügisel 
saab igaüks suhkrut niipalju kui seda keegi vajab. 

Kuna siin suhkrut pole saadud ja suhkrukaardi erikupongi vastu ühel 
juhul ainult soola, siis arvustatakse Kindralkomissari kõnet kui pal- 
jasõnalist, millise lubaduse taga midagi ei seisa. 

Toitlusolude suhtes maalt nurinaid pole ilmnenud. Olukord ja 
meeleolu maal üldiselt endine. Nurisetakse normivilja hoiulepingu 
sõlmimise pärast ja osalt ei taheta nimetatud lepingutele alla kirjutada. 
Selle lepingu kohaselt tuleb normivili hoida põllumehel enda juures ja 
vastutada, et see ei rikneks. Kuna aga viljad suuremalt osalt masin- 
damata, võib juhtuda, et vilja kokkuviimise käsu saamisel see veel 
masindamata ja norm jääb täitmata. 

Ka nurisetakse lihanormi andmise juures elusloomade andmisel liiga 
suure kadu protsendi arvestamise pärast, mis olevat paiguti kuni 45% 
eluslooma kaalust. Imestust äratas talupidajatelt tööliste, sõjavangide 
ärakorjamine 26—27. 10.42 sõjajõudude korraldusel ja pahameelt, 
kuna maal tööjõu järele on suur puudus. 

Vabatahtlike rindesõdurite hulgas nurisetakse tagalasolevate pere- 
kondade eest hoolitsemise pärast. Rakveres on ette tulnud juhus, kus 
sõdur rindelt tulles on kodust eest leidnud olukorra kus perekonnal ei 
ole sööki ega vähemalgi määral küttematerjali. Asja kohta seletatud 
linnavalitsuses, et nendel polevat sinna midagi parata. 

Laialt levinenud kuulujutte pole, kuid Rakveres on ilmnenud järg- 
misi: 

1. Kommunistid olevat Leningradi kohale seadnud ülesse mingisu- 
gused erilised võrgud, millised võtvad pommitamiste hävitava jõu ära. 

2. Keegi ennustaja olevat välja arvestanud, et 16. nov. 1942.a. tuleb 
sõjal lõpp ja tehakse rahu. Kuulujutt on alguse saanud Tallinnast ja 
levib intelligentsi hulgas. 

Omavalitsus liikmete ja Saksa tsiviilvalitsuse esindajate sõnavõtud 
Eestimaa vabastamispäeva puhul üldiselt ja kohtadel peetud aktustel 

erilise arvustuse osaliseks ei saanud ja ei ole ilmutatud ei poolt ega 
vastuolemist. 

Välisilme järele Eestimaa vabastamispäeval olid Rakvere ja Kunda 
linnad kaunistatud Eesti ja Saksa lippudega, kuna maal oli lippe hei- 
satud vähe. Saksa lippe ainult mõnes üksikus kohas. Saksa tsiviil- 
valitsuse esindajate käigud maale ja kokkupuuted põllupidajatega on 
jätnud põlluharijaskonnas hää mulje. Eriti hästi mõjus maa- 
elanikkonda Kindralkomissari külaskäik 28.10.42 Kunda vabrikusse ja 
Kadrinasse. 

Eesti Omavalitsuse juhi dr. Mäe kõne suhtes, mis peetud Eesti 
vabastamise I aastapäeva puhul, näib, et rahvas usub ettekantud 
bolševike kava eestlaste küüditamise ja ümberasustamise kohta N. 
Liitu. Dr. Mäe kõnest osa, kus viimane seletab, et 1939. a. sügisel, kui 
inglased käisid N. Liidus läbirääkimisi pidamas, on Balti riigid Venele 
ära /maha/ müüdud, ei taheta nagu uskuda. Rahva hulgas seletatakse, 
et läbirääkimised N. Liidu ja Inglismaa vahel olevat sellepärast luh- 
tunud, kuna Inglismaa polevat lubanud Balti riike venelastele. Kuna 
Eesti omariikluse ajal ajakirjanduses oli samasuguseid arvamusi, siis 
paistab, et nimetatud arvamustest peetakse kinni. Samal päeval peetud 
kindralkomissari kõne osast: “Riik kaotas oma iseseisvuse. See oleks 
olnud talutav, kui rahva välise eluvormi kaotus oleks tulevikus endaga 
kaasa toonud seda enam sisemist õnne, kui talle oleks antud võimalus 
oma elu säilitamiseks, ... oma majanduse vabaks arendamiseks” en- 
nustatakse Saksamaa kavatsust Eesti kohta tulevikuks. Arvatakse 
mõnel pool, et sakslased ei tee seda viga, mis venelased. Nad jätvat 
eestlastele nende lipud ja laulud, kuid see olevat ka kõik, mis neile 
jääb endisest iseseisvusest Saksa riigi kontrolli all. 

Julgeolekupolitsei ametkonnas on nurinaid palgaolude kohta, kuna 
on teatavaks saanud, et välispolitsei saab peale põhipalga ja varus- 
tusraha, mis on üldjoontes Jupo palkadega ühtlane, veel toiduraha 
RM. 0,80 päevas. 

Erakorralisi sündmusi on olnud aruande ajal vältel järgmiselt: 
04.10.42 kell 22.55 visati tundmata lennukilt Kunda valda Malla as. 
Letipea ja Malla mõisa vahelisse metsa 4 pommi, mis kahju ei tekita- 
nud. 

07.10.42 kell 20.30 Paasvere vallas Vasivere metsavahel rööviti 
ühelt kohalikult elanikult kahe tundmata meesisiku poolt rahatasku 
raha ja dokumentidega. Röövijad rääkinud vene keeles. 

07.10.42 kell 20 — nähti Salla vallas Lusika ja Anguse külade vahelt 
üles lastavat 3 punast raketti. 

18.10.42 kella 02.30 ajal süttis ja põles ära Roela vallas Roela külas 
Madis Pihlakale kuuluv jahu- ja saeveski. Omaniku kahju RM. 

16723. Juurdlusega on selgunud, et tuli sai alguse tõenäoliselt vigasest 
sädemetepüüdjast. 22.10.42 plahvatas Kunda vallas Toolse külas lu- 
kusepp Mihkel Jõeääre käes urgitsetav meremiin, kusjuures M. Jõeäär 
surma sai ja elumaja purunes. 28.10.42 kell 19.45 nähti Rakvere lin- 
nast lõuna-lääne suunas väga suures kauguses tõusmas üht valget 
raketti. Muid erakorralisi sündmusi pole olnud. 


ERA f R-64, n 1, s60,1111-111p. 
Tallinn-Harju 1.—30.10.1942 


Üldine rahva meeleolu püsis aruande kuu jooksul stabiilselt rahu- 
likuna. Kuna ajavahemiku jooksul pole toimunud rahvale erilise otsus- 
tava tähtsusega sündmusi, siis polnud ka rahva meeleolu väljendusis 
märgata erilisi tõusu või languse perioode. Küll aga võis märgata, et 
rahvas muutus üldiselt passiivseks ja ükskõikseks, seda just majan- 
duslikkude raskuste tõttu. 

Poliitiline meeleolu püsib endiselt kommunismi vaenulikuna. 
21.10.42 pühitsetud kommunistlikust ikkest vabanemise aastapäeva 
puhul kerkisid üles vahepeal igapäevase elu küsimuste tõttu ununema 
hakanud kommunistliku režiimi päevad ja rahvas väljendas end ühise 
sooviga — kadu kommunismile. 

Sõjasündmused ja rindeteated on olnud kogu aeg rahva tähelepanu 
keskpunktiks. Üldiselt tunti pettumust, et sügise kättejõudmisega sak- 
slased ja nende liitlased ei saavutanud silmapaistvaid tagajärgi kom- 
munismi hävitamiseks. Osa lootis kommunismi allutamist käesolevaks 
sügiseks, enamus aga lootis rinde — eriti põhja ja kesk osa — nihkumist 
kaugemale itta ning Leningradi vallutamist. Sõjategevuse nimetatud 
soovide kohene mittetäitumine lõi teatud pettumuse, mille tagajärjel 
tekkisid kuu lõpul mõningad vähe levimispinda leidnud kuulujutud, 
nagu vaherahu sakslaste ja venelaste vahel, Narva juurde kindlustuste 
ehitamine, mis pidada olema kaitseks juhul kui sakslased taganevad. 
Nagu selgus, on kuulujutud alguse saanud Tallinnas, kust nad on levi- 
nud maalkäijate linlaste kaudu maale. Nagu nimetatud, pole nimetatud 
kuuldused oma levikule nimetamisväärset pinda leidnud. Üldiselt on 
rahvas täiesti veendunud Saksa ja ta liitlaste relvade võidus ja avarama 
silmaringiga kodanikud selgitavad sõjategevuse edust pettunuile, mil- 
liseil määratuil maa-aladel lavastub praegune sõjategevus ja milliste 
raskustega sealne edasitung seotud on. Suurim soov on siiski, et Len- 
ingrad peatselt vallutatakse. 

On vaibunud igasugused kuulujutud Eesti tuleviku kujundamise as- 
jus. Enamus rahvas on teadlik, et aeg lahendab selle küsimuse ja ol- 

lakse valmis kaasa aitama endi tuleviku kujundamisel — seda aga töö 
osas ja tagalas, kuna rinde võitlusest osavõtusse suhtutakse passiivselt. 
Nii on Eesti Leegioni formeerimine leidnud rahva seas väga leige 
vastuvõtu ja kohati on Leegioni vastuvõtu punkidesse ilmunud ainult 
mõni vabatahtlik (näit. Riisipere vastuvõtu punkti ilmus ja võeti vastu 
üks vabatahtlik). 

Põhjuse jahedaks suhtumiseks on tõenäoliselt annud levinenud kuul- 
dused, millede kohaselt eestlasi rindel koheldakse halvemini kui sak- 
slasi, eestlasi rakendatakse raskemate ülesannete täitmisele jne. 

On kuuldavale tulnud arvamusi, et kui on tarvis sõdida, siis läheme 
kõik, kuid nii vabatahtlikena pole asjal mõtet. Samuti on kuuldavale 
kerkinud küsimusi, miks leegionäride väljaõpe toimub Saksamaal, 
kuna seda võiks samahästi toimetada Eestis. 

Vastu minnes külmale talvele on inimeste peahuvi keskendunud 
kõikjal majanduslikele küsimustele. Kogu oktoobris käis maal kibe 
töö vilja-koristamise ja —masindamise näol, milliste tööde soori- 
tamiseks tuli kõrvaldada hulk puht tehnilisi raskusi. Kui viljakoris- 
tamiseks rakendati aktsiooni korras linlasi talunikele abistajaiks, siis 
koristamistöödel nimetamisväärseid raskusi ei esinenud. Küll aga 
muutus teravaks vilja masindamise küsimus, kuna puudus on terav nii 
masinatest, vajalikust kütteainest — õlist ja masinate parandusosadest. 
Nii kuuldus kuu keskpaiku, et viljanorme ei saagi õigeaegselt ära 
anda, kuna vilja masindamine võib kesta süda talveni. Kuu lõpul näib 
aga olukord olevat lahenenud ja on vaikinud nurinad viljanormi and- 
mise raskustest. Liha- ja võinormi, eriti viimast siiski peetakse 
suureks. 

Linlaste mure on keskendunud samuti talve toiduvarustuse muret- 
semisele. Üldiselt valitseb arvamine, et eelolev talv tuleb raskem, kui 
seda oli eelmine talv, kuna elanikkonna arvates hoolitsetakse esma- 
joones Saksa rahva eest. Põlevamaks küsimuseks on ikka toidu- 
normide mitte kättesaamine. Praegu valitseb olukord, et inimestel tu- 
leb end elatada saadavast leivast ja kas siis soolatursast või vähesest 
loomalihast. Ebakorrapärane varustamine kutsus kuu jooksul rahva 
seas esile väga vihaseid ja teravaid väljendusi E. Omavalitsuse arvel. 

Huvitav on maa- ja linna elanikkonna vastastikune arvamine. Nii 
leiab maarahvas, et linnainimesel pole midagi viga, neile on tšekiga 
norm määratud — toovad poest ja elavad mureta. Linnas on levinenud 
jutt, et maal süüakse praegu paremini, kui kunagi enne, kuna talunik 
normist ülejäänud toitaineid kasutab ise, sest linna toomine ja nor- 
maalhindadega ei tasuvat. Sealjuures maa on märksa tagasihoidlikum 
oma väljendusis, kuna linnas võib tihti vägagi halbu väljendusi 
maamehe kohta kuulda. 

Võrdselt toitainete küsimusega on terav kütteküsimus. Siin on erilist 
laialdast pinda võtnud küsimus — kuhu jäävad ülestöötatud küttepuud. 
Imestatakse, et kui varem E. Omariikluse ajal mõnisada töölist suutis 
ülikülluses küttepuid üles töötada, siis nüüd, kui seda tehti kevadel 
aktsiooni korras, tuleb siiski veel igal ühel ise end puudega varustada. 
Tehakse järeldus — rinne puid ju ei vaja, küll aga Saksamaa selleks, et 
hoida oma kodumaa metsa. 

Poliitilisi anekdoote kuu jooksul esile pole kerkinud, küll aga on 
kuuldavale tulnud ütelus: “Venelastel oli lahkudes nii kiire, et nende 
kord jäi siia maha”. 


ERA f R-64, n 1, s 60,1 108-110. 
Tartu poliitiline politsei 1.—15.10.1942 


Elanikkonna üldmeeleolus on viimasel ajal märgata pessimismi, mis 
tingitud sügise saabudes üleskerkivatest majanduslikest raskustest, kui 
ka teistest aruandes äratoodud asjaoludest. Raskusi on tekitanud 
nimelt küttematerjalide, kartulite jne. isevarustuslikus korras linna 
toomine. Toitlusameti viimases tabelis puudub teade võiga varusta- 
misest ja on levinenud kuuldusi, et normivõid ei anta üldse selle kuu 
jooksul. Kuna varustuskaardid või peale on antud, tekitab see olukord 
nurinat ja halba meeleolu. Üldmeeleolu on aga eriti mõjustanud aru- 
ande III osa p. 2 all käsitletud Saksa Riigimarssali hr. Hermann Go- 
eringi kõne', mis avaldati ajalehtedes. Kui nüüd või, suhkru jne. 
varustuskaartidega tullakse kauplustesse ja seda ei saada, vihjatakse 
pahameelega, et “nojah, seda vajatakse ju Saksamaale.” Üldiselt valit- 
seb arvamine, et eeloleval aastal eestlaste olukord, samuti kui teistes 
okupeeritud või vallutatud maades, muutub senisest veelgi raskemaks, 
sest elanikkonna arvates kavatsetakse esijoones hoolitseda saksa rahva 
heaolu eest. On levinenud kuuldusi, et peale toitainete on Saksamaale 
veetud välja ka muid kaupu, mis siia jäänud peale bolševike väljaa- 
jamist. Naisisikute poolt küsitakse, et kuhu jäävad Kilgase tööstuses 
valmistatavad sukad, et rohkem kui aasta jooksul ühtki paari nendest 
osta ei saa. Äärmises hädas on mõned naisisikud hankinud endile 
sukki saksa sõdurite kaudu vahetuskaubanduse teel. 

Rindelt kuuldub eesti vabatahtlike kaudu, et lepingu tähtaja lõppedes 
sõjaväelastele tehakse takistusi rindelt lahkumiseks. Sõjaväelaste 


! Viidatud dokument pole säilinud, kuid nimetatud küsimust on käsitletud 
põhjalikumalt järgnevas Tartu poliitilise politsei üldise olukorra ja rahva 
meeleolude aruandes 30. oktoobrist 1942. 

lahkumist on omakorda põhjustanud nende palkade kärpimine, samuti 
mõned teised põhjused. Nii näiteks on sõdurite hulgas levinenud kuul- 
dusi, et osaliselt nendele määratud normid (tubaka, viina jne. arvel) 
jääda puudulikuks, kuna väliselt ilmnevat, et mõned kaadri koosseisu 
kuuluvad isikud niiöelda “laialt” elavat. 

Häirivalt mõjub ikka veel ka rinde lähedus ja sageli esinevad 
õhuhäired (Tartus olid viimased õhuhäired 11. oktoobril ja 12. oktoo- 
bril s.a.). Pikisilmi oodatakse pealetungi algust Leningradi sektoris ja 
selle linna vallutamist. Kuna ofensiivi algust ja Leningradi vallutamist 
loodeti juba augustis, on selle viibimine teataval määral mõjustanud 
ka üldmeeleolu. Kuuldustena räägitakse vene lennukite sagedasest 
ülelennust ja pommide heitmisest ühes või teises kohas Eesti maa-alal. 


ERA f R-64, n 1, s 60,1118-118p. 
Tartu 30. oktoobril 1942 


Rahva poliitiline meeleolu näitab aruandeperioodil kallakut lan- 
gusele. Valitseb pessimistlik õhkkond. Oodatud suurofensiiv fondi 
põhjasektoris ja Leningradi vallutamine jäid tulemata. Samuti on tak- 
erdunud kiire edasitung lõunas ning Stalingradi vallutamine, millele 
Juht oma viimases kõnes lubavalt vihjas, venib. Pilkava kahjurõõmuga 
annavad opositsioonilised ringid edasi fronditeateid ja ütlevad: 
“Sõjajõudude ülemjuhatus annab teada:” Stalingradis on üks 
möbleeritud tuba vallutatud”, “Stalingradis on üks pesuköök valluta- 
tud, ägedad rünnakud puukuurile jätkuvad” jne. Kõikidele on selge, et 
ees seisab pikk ja raske sõjatalv. Novembri teisel poolel pääses 
liikvele kuuldus rahuläbirääkimistest Saksa- ja Venemaa vahel, millise 
jutu alusena mainitakse Šveitsi või Rootsi raadioteadet. Kõneldakse, et 
Venemaal on kommunistlik režiim kukutatud ja võimu on üle võtnud 
endine kaardiväe ohvitser Sapožnikov; Stalin olevat vahistatud. Ra- 
huläbirääkimisi peetavat Tokios, nendest võtvat osa Ribbentrop ja 
Molotov. Läbirääkimistel olevat saavutatud juba hämmastavaid kok- 
kuleppeid. Variandina liigub kuuldus, et Saksamaa, ära nähes, et ta 
Venemaad võita ei suuda, tegi ise Venele ettepaneku rahu sõl- 
mimiseks, ja küsitakse kartlikult, et mis saab Eestist. Kas Saksamaa 
viimati ei loovuta seda Venele? Rahujuttude tõelikkuses kaheldakse, 
kuid püütakse neid siiski uskuda. Viimastel päevadel levis teade, et 
puhkusele lubatud saksa sõjaväelaste puhkuselubadel olevat märkus, 
et juhul kui puhkuse kestel Saksa ja Venemaa vahel rahu sõlmitakse, 
siis pole vaja frondile tagasi pöörduda, vaid tuleb end kohalikus reser- 
vpataljonis registreerida. 

Rusuvalt mõjuvad elanikkonnale raskused toitlustamise alal. Pahan- 
dati Toitlusameti üle, kes toidukaartide väljaandmist möödunud perio- 
odil teostas ainult ühest väljaandmise punktist, kus oli rakendatud neli 
ametnikku, nii et tekkisid sabad ja osa elanikke sai oma toidukaardid 
kätte rohkem kui nädal peale toitlusperioodi algust. Eriti ollakse pa- 
hased selle üle, et väljakuulutatud toidunorme kätte ei saa, ja lubatakse 
korraldada protestimeeleavaldus linnavalitsuse ees. On teada, et vene 
sõjavangide ja töö- ja kasvatuslaagrites karistust kandvate toidunor- 
mid on palju mitmekesisemad ja mitmes osas isegi suuremad kui 
tsiviilelanikkonnal ja et need oma toidunormid kätte saavad, samal 
ajal kui tsiviilelanikkond, eriti lapsed ja haiged oma ettenähtud nor- 
midest loobuma peab. Lubatakse anduda kuritegevusele, et siis van- 
gilaagrites korralikult toidetud saada. 

Meeleolu maal on võrdlemisi masendatud. Põllumees on huvitatud, 
et ta oma suvise töövilja saaks aitadesse panna, kuid viljarõugud 
seisavad põldudel, kuna puuduvad võimalused peksmiseks ning soe ja 
niiske sügis mõjub neile hävitavalt. Sügiskündideks puuduvad hobu- 
sed ja töökäed, loomade eest hoolitsemine on pimeda aja ja valgustus- 
petrooleumi puuduse tõttu raskendatud. Äärmiselt madalad põllu- 
saaduste hinnad on võtnud huvi töö vastu ja rahal ei tunta olevat 
väärtust, kuna sellega ei saa majapidamise parandamiseks midagi ette 
võtta. Maamehelt nõutakse kohustuste ja koormiste täitmist ning an- 
takse vastavaid lubadusi, mida aga ei peeta. (Lubadused sõjaväe- 
hobuste tööleandmiseks, sõjavangide mitteäravõtmiseks, gaasigene- 
raatorite saamiseks jne.) Oleva terava ja pessimistliku meeleolu 
süvendamiseks mõjusid teravalt kaasa riigimarssal Goeringi ja 
riigisekretär Backe kõned. Nimetatud kõned kutsusid esile üldise 
meelepaha, kusjuures võeti arutusele küsimus, kuivõrd reaalne on 
mõte ja propaganda ühisest uuest Euroopast ja Euroopa rahvaste sa- 
atuskaaslusest, kuna riigimarssal oma kõnes lükkab ümber Juhi 
põhimõtted, mille najal võiks süveneda euroopa rahvaste koostöö. Er- 
ilist meelepaha ja saksavaenulisuse tõusu oli märgata Backe kõne 
järele, kuna see vihjas eesti ala koloniseerimise ja germaniseerimise 
võimalustele, mis on eriti põllumeeste hulgas ebakindluse tunde esile 
kutsutud. 

Ülaltoodud meeleoluline kompleks on viinud reaktsioonini, mis 
avaldub huvipuuduses kohalikkude juhtide kõnede ja lubaduste vastu. 
Eriliselt oli seda märgata Eesti vabastamispidustuste puhul, mis leid- 
sid väga väikest vastukaja. Kooskõlas sellega süüdistatakse juhtivaid 
tegelasi, eriti Omavalitsuse Juhti dr. Mäe*d ilusate sõnade tegemises, 
mis midagi uut ei paku ja on vaid vana kordamine; temalt oodatakse 
rohkem tegusid olukorra parandamiseks. 

Märkimisväärne on asjaolu, et vaatamata raskele meeleolulisele sei- 
sule püsib usaldus ja lugupidamine kindralkomissari vastu ning te- 
masse suhtutakse täie tõsiduse ja austusega. 

Riigimarssal Goeringi kõne 4. okt. s.a. saksa lõikuspühal on leidnud 
äärmist laia vastukaja ja elavat kommenteerimist. Kui riigimarssal 
kõneledes toitlustamisolukorrast okupeeritud maa-aladel ütles, et seal 
elatutakse spekulatsioonikaupadest, ja see, mida seal tšekkidega 
ostetakse, on lisatoit ja et tema on seadnud endale põhimõtteks, et 
eelkõige tuleb toitlustamisele saksa rahvas ja kui vastavate vahendite 
tõttu tekivad raskused ja kusagil nälgitakse, siis mitte kunagi Sak- 
samaal — siis leidis see laiades hulkades kajastust ja kutsus esile pet- 
tumustunde, terava kriitika ja hukkamõistu. Riigimarssali sõnades 
nähakse saksa juhtivate meeste tõelisi mõtteid ja edaspidist poliitikat. 
Öeldakse, et kui Euroopa peab moodustama ühise saatusekaaslaste ja 
ühiste sihtide eest võitleva pere, siis pole millegagi õigustatud, et 
teised euroopa rahvad sakslaste eest nälgima peavad. Juhitakse tähe- 
lepanu sellele, et Juht Adolf Hitler pole kunagi oma kõnedes teravat 
vahet teinud euroopa rahvaste vahel ja nendes kibedust ja vaenu ärata- 
nud, nii nagu seda Goering teeb. Küsitakse, et miks siis politsei 
võitleb spekulatsiooni vastu ja spekulante karistatakse, kui see näib 
ametliku elatamisvahendina kehtivat ja ettenähtud toidunormid on 
ainult lisanormideks. Goeringi kõne on halvustava suhtumise leidnud 
nii intelligentsi kui lihtrahva hulgas maal ja linnas ja kui inglise raadio 
vastupropaganda oli öelnud, et see kõne on üks rumalamaid olnud, 
mida maailma ajaloos üldse on maha räägitud, siis leidis see kohe ko- 
hapeal tunnustust ja levitamist ning opositsioonilistel ringidel jätkub 
jutuainet kuni käesoleva ajani. 

Samuti leidis vaenulist suhtumist ja teravat kriitikat riigisekretär 
Backe kõne. Kui Backe mainis, et Saksamaale kuulub nüüd hulk vil- 
jakat maad ja et see maa saab Saksa omaks alles siis, kui saksa käsi 
seda külvab, ning saksa maarahval on ees suur ülesanne, vallutatud 
piirkonnad kord saksastada, siis loetakse nendest riigisekretäri sõna- 
dest ka Eestimaa koloniseerimise kavatsust sakslaste poolt ja paljud 
eesti talupojad vaatavad pessimistliku pilguga tulevikku. Kõneldakse, 
et miks künda ja külvata ning rasketes oludes pingutavalt töötada, kui 
kord tuleb nii-kui-nii oma maast ja töövaevast loobuda. On liikvele 
lastud kuuldused, et eestlased asustatakse ümber Vene maa-aladele ja 
siinsed alad koloniseeritakse sakslastega. Selleks valmistavatki dr. 
Veski Tartus üksikasjalikku kaarti ida-ala kohta kuni Volhovi jõeni ja 
Ilmeni järveni, kus kõik keskused ja külad on märgitud juba ees- 
tipäraste nimedega. 

Vabastamispidustustel Tallinnas 21.okt. s.a. Kindralkomissar K. S. 
Lietzmanni ja Esimese Omavalitsusdirektori dr. Mäe poolt peetud 
kõned on leidnud Tartus ja Tartumaal nõrka vastukaja ja kommen- 
teerimist. Moment kindralkomissari kõnes, milles ta mainib eesti ra- 
hva tänulikkust Adolf Hitleri ja tema sõjaväe vastu, näitab, et ta 
mõistab õieti rahva meeleolu. Hea mulje jättis tunnustus, et eesti ra- 
hvas on töös ja võitluses näidanud tõsist tahet teguvõimsalt tuleviku 
ülesehitamisel kaasa aidata. Lugupidamist on äratanud ka kindral- 
komissari sõnad eesti talupoja, töölise ja üliõpilase tubliduse ja eesti 
kunsti ja teaduse kõrge taseme kohta. Küsitakse ainult, kas seda kõike 
võib puhta kullana võtta. Aktustel tehtavat ju küll suuri ja ilusaid 
sõnu, millest aga praktilises elus kinni ei peeta. Eesti tuleviku kohta ei 
antavat mingit seletust. 

Dr. Mäe kõne kohta leitakse, et see küll üksikasjaliku ülevaate 
möödunud rasketest aegadest ja praegusest olukorrast andvat, mis aga 
kõik juba dr. Mäe eelmistest kõnedest tuttav olevat. Ei olevat mõtet nii 
sageli üldiste kõnedega esineda ja varemini väljendatud mõtteid kor- 
rata. Praeguses olukorras tuntaks huvi juhtivate isikute nõuannete 
vastu raskuste kõrvaldamiseks ja Eesti Omavalitsuse Juhilt oodatavat 
mitte ainult sõnu, vaid ka tegusid, mis üldist olukorda parandaksid. 

Valgas ja Valgamaal ei ole erilisi arvamusi avaldatud; majandusliku 
surutise tõttu valitseb rusutud meeleolu ja ei tunta huvi aktuste ega 
muude ürituste vastu. 

Võrus ja Võrumaal ei ole kõnede sisu raadioülekannete halva kuul- 
davuse tõttu rahva seas levinud, ka ajakirjanduses läbi pole märgatavat 
vastukaja tekkinud. 

Petserimaal ei saadud kõnesid üldse kuulata, kuna elekter ja anood- 
patareid puuduvad. Ajalehtedes, mis hilja pärale jõuavad, on kõned 
vähe tähelepanu äratanud. 

Eesti vabastamise puhul olid Tartus laiemaulatuslikud pidustused 
nagu rahvaaktus jne. kavas, mis aga piirkonnakomissari nõudmisel ära 
jäeti. Vabastamispidustuste asemel Tartus korraldati piirkonnakomis- 
sari poolt lõikuspidu Kambjas. Tartus asetas linnapea härra Keerdoja 
21. okt. kell 11.15 pärjad kangelaskalmistule. Peale otseste osavõtjate 
oli erakordselt vähe pealtvaatajaid ilmunud, mis oleneb puudulikku- 
dest teadaannetest ajalehtedes. Samal ajal maeti 7 langenud saksa 
sõjaväelast. Kõnesid ei peetud. Kell 12.00 leidis ülikoolis pidulik im- 
matrikulatsioon aset. Kell 19.00 oli “Vanemuise” kontserdisaalis ra- 
hvakontsert haruldaselt suure kuulajatearvuga; kontsert võeti kuula- 
jaskonna poolt väga soojalt vastu. Kõnesid ei peetud. 

Lõikuspidu Kambjas algas kell 14.00 piirkonnakomissari, Tartu lin- 
napea ].t. juuresolekul. Aktus avati vallavanem Keevendi sõnavõtuga; 

järgmisena kõneles maavanem Eslas, kes eriti talupoegade kohustusi 
sõjaajal rõhutas. Tartu linnapea tõstis esile koostöö vajadust maa- ja 
linnaelanikkude vahel ja vastastikust abistamist. 

Valgas ja Valgamaal peeti mitmeid vabastamispidustusi, mis täideti 
Omakaitse juhtide ja vallavanemate kõnedega ja muusikaliste ettekan- 
netega. Peab mainima, et pidustustest osavõtt oli võrdlemisi tagasi- 
hoidlik ja suhtumine jahe. Valgas peeti aktus “Säde” teatrisaalis; 
peokõnega esines Rahvakasvatusbüroo juhataja härra Buschmann, kes 
oma kõnes Eesti vabastamist saksa sõjaväe poolt ja sellest tekkinud 
kohustusi ja tänutunnet esile tõstis. 

Piirkonnakomissari kõne Kambjas lõikuspeol võeti rahva seas ja- 
hedalt ja arvustavalt vastu. Kui piirkonnakomissar oma kõnes mainib, 
et Eestis küll sõna “tootmislahing” tarvitatavat, kuid et virkuse ja 
agaruse, ülesannete ja energia, vaevarikka kehalise töö ja loobumise 
ulatus siin veel täiesti tundmatu ja kujuteldamatu olevat, siis leitakse, 
et piirkonnakomissar eesti talupoega ei mõistvat ega oskavat tema 
tööd hinnata. Maal olevat puudus tööjõust, hobustest, põllutööri- 
istadest, sellele vaatamata töötatavat varavalgest hilja õhtuni ega ole- 
vat usutav, et ka suurima pingutuse juures rohkem võiks saavutada, 
enne kui üldine olukord ei 100 paremaid võimalusi ja eeltingimusi. 

Sellega seoses mainitakse, et piirkonnakomissar oma kõnedes ikka ja 
jälle tänulikkuse vajadust saksa sõjaväe ja Adolf Hitleri kui päästja 
vastu alla kriipsutab. Tänulikkus olevat igaühele endastmõistetav, 
seepärast tunduvat selle rõhutamine üleliigsena ja koguni solvavana. 
Piirkonnakomissarile heidetakse ette, et ta oma väitega — Tartu elanik- 
kond ei saavat seepärast võid, et talupojad ei täida küllaldaselt norme 
— külvavat vaenu maa- ja linnaelanikkude vahele; selle kohta, et ta 
normitäitmise eest lubab mitmesuguseid soodustusi, leitakse, et ta 
mängib jõulumeest, kes väikesi lapsi kingitustega meelitab. 

Seisukohavõttudes ja arvamustes Eesti Leegioni kohta on märgata 
viimasel sümpaatia kasvamist ning kahtleva ja arvustava kriitika 
vaibumist. Märgitakse aga seda, et Leegioni astujad tulevad peamiselt 
lihtrahva hulgast ja intelligents kuidagi kõrvale on jäänud. Selle kohta 
avaldatakse kahetsust, kuna on teada, et leegioni koosseisust võiks 
edaspidi välja kasvatada meie riigi ja rahva juhte. Propagandat lee- 
gioni hääks peetakse väheseks ja puudulikuks. Teatud määral vastu- 
propagandat teevad frondisõdurid, kes seletavad, et ei võivat uskuda 
sakslaste lubadusi, et leegioni liikmetele antakse samad soodustused 
kui on seda saksa SS-meestel. Kõneldakse, et hiljuti viibinud Narvas 
Prantsuse Leegioni liikmed, kelle riietus olnud vilets ja kes käinud 
rahva hulgas kerjamas. Leegioni astujate kohta avaldavat nad, et 
leidub siiski lolle, kes leegioni astuvad. Teiselt poolt tunnevad aga 

frondisõdurid E. Leegioni vastu suurt huvi ja soovivad sinna üle 
minna. 

Tartu Maarja koguduses on seni uue õpetaja valimisküsimus lahtine, 
kuna koguduse täiskogu koosolek 27.9.42. ei suutnud selles küsimuses 
kokkuleppele jõuda ja koosolek lõpetati Tartu abiprefekti poolt. Piis- 
kopi poolt on koguduse hooldajaks määratud õpetaja Muru. Rahulo- 
lematus ja käärimine Maarja koguduse õpetajakandidaadi ümber ja 
kandidaatide vahel jätkub. Olukorra lahendamiseks avaldatakse soovi, 
et end. õpetajale Kodresele antaks võimalus ka oma kandidatuuri üles 
seada, mille juures valimistulemusena kogudus oma soovi avaldaks ja 
sellega kõrvalduksid ettetulnud hõõrumised koguduses, sest tüliküsi- 
must on põhjustanud mitte kõigi kandidaatide kinnitamise esitamine 
kirikunõukogu poolt, milles eriti teravalt süüdistatakse koguduse 
juhatuse esimeest Aavikut. 

Vastavalt ida-alade riigiministri korraldusele pidid 19.9.42 kõik 
usuühingud vallutatud ida-aladel endid registreerima vastava kindral- 
komissariaadi juures. Ülaltoodud korralduse alusel tahtis eesti õige- 
usukiriku metropoliit Aleksander Eestis olevaid ap. õigeusu kogudusi 
registreerida, seejuures selgus, et metropoliit Sergius Riias oli ka eesti 
ap. õigeusu kirikut riigikomissari juures registreerinud ja end eesti 
õigeusu kirikupeaks tunnistanud, mis eesti õigeusu kirikuringides 
põhjustas suurt pahameelt. Praegu on eesti õigeusu kogudused vaadel- 
davad kui metropoliit Aleksandrile ja vene õigeusu kogudused metro- 
poliit Sergiusele alluvad, seejuures on ka Narva vene õigeusu 
kogudused endid palunud metropoliit Aleksandrile alluvaiks tunnus- 
tada. Mõlema metropoliidi vahekord on lahendamata, mille tõttu 
hõõrumised õigeusu kogudustes Eestis jätkuvad. 


ERA f R-64, n 1, s60,1112-117. 
Valga 29. 9.—30. 10.1942 


Rahva meeleolu üldiselt on rahuldav, kuid siiski on märgata teatavat 
tagasiminekut inimeste meeleolus. 

1. Arusaamatusi on tekitanud Eesti-Leegioni komplekteerimise küsi- 
mus. Kuna sinna astumine on vabatahtlik, siis palgaliste omakaitse 
liikmete suhtes on tehtud erand." Komisjonipäevaks Valga piirkonnas 
oli määratud 26.10.42.a. Selline teguviis on kutsunud paljude hulgas 
esile arvamise, et varem või hiljem teostatakse mobilisatsioon. 


! Eesti Leegionisse värbamisel kasutasid okupatsioonivõimud vabatahtlike 
vähesuse tõttu korduvalt mitmesuguseid surve- ja sunnimeetodeid. 

2. Järk-järgulise majade tagasiandmise üle inimesed muigavad ja va- 
atavad sellele kui mingisugusele propagandavõttele. Arvatakse et ma- 
jade tagasiandmist venitatakse sellepärast, et siis see teene, majade 
tagasiandmine, püsiks kauem rahval meeles värskena ja ühtlasi püsiks 
siis ka kauem tänutunne saksa võimude vastu. Inimesed ei taha näha 
sellist majade tagasiandmist, vaid ütlevad, et kui juba antakse, siis 
antagu lihtsalt sellel teel, et majade natsionaliseerimise seadus tunnis- 
tatakse kehtetuks ja majad kuuluksid siis automaatselt oma endistele 
omanikele. Kui aga majal omanik puudub, siis määratagu sellele ma- 
jale hooldaja, kuni pärijate selgumiseni. 

3. Põllupidajate seas nurisetakse selle üle, et neile ei anta jahipüsse 
tagasi, mis möödunud sügisel ära võeti. Kuna rahva seas on levinenud 
kuuldused, et N. Venest saadetakse siia isikud, kes toimetaks siin 
tapmisi ja talude põletamisi, siis soovitakse näha, et usaldusväärseile 
talupidajaile antakse relvad tagasi. 

4. Inimesed on üllatunud Göringi kõnest, milles on öeldud, et sõja 
eesmärgiks on ainult Saksa rahva ja riigi heaolu, kuna Juht on aga 
korduvalt oma kõnedes öelnud, et sõja eesmärgiks on uus Euroopa ja 
niisugune Euroopa kus kõigil rahvastel on oma vääriline koht ja õn- 
nelik tulevik. Ka avameelne tunnustus spekulatsioonile, ütelusega, et 
okupeeritud maades elatutakse peamiselt spekulatsioonist, jättis ra- 
hvale väga halva mulje, kuna seega ühtlasi on antud selge tõend oku- 
peeritud maades valitsevatest rasketest elamistingimustest. 

5. Igasugused aktused ja kõned, mis leiavad viimasel ajal aset, ei 
ärata rahva hulgas enam endist huvi, kuna neis nähakse propagandat ja 
sellepärast inimesed suhtuvad neisse ükskõikselt. Viimane sellelaadi- 
line pidustus oli Valgas “Säde” saalis, kus peeti vabastamispäeva ak- 
tus väga väheste osavõtjate arvuga. Oli ka ilmselt näha, et inimesed ei 
tundnud ettekannete ega kõnede vastu huvi. 

6. Rahva seas on tõusnud nurin seeüle, et vabastatakse endisi kom- 
munistlikke tegelasi, võimaldatakse neil vaba liikumine ja ei tehta 
neile takistusi ülikooli astumisel. Rahva sooviks on et neid peaks kuni 
sõja lõpuni hoidma koondus- või töölaagrites, et nad ei saaks jälle ha- 
kata omi sihte teostama. 

T. Viimasel ajal on üha enam levinud kuulujutt peatsest rahusõlmi- 
misest Saksa- ja Inglismaa vahel. 


ERA f R-64, n 1, s 60, 1 146-146p. 
Viljandi poliitiline politsei 25. 9.—10.10.1942 


Üldises olukorras ja rahva meeleolus ei ole märgata erilisi muuda- 
tusi. Linnainimesed nurisevad endiselt väikese toidunormi üle. Iseära- 
nis viimasel ajal on võinormi mitteandmine takistanud elanikkonna 
korrapärast toiduainetega varustamist. Kuid inimesed loodavad siiski, 
et see nähe on ajutine ja võinorm antakse hiljem tagant järele. 

Põllumehe raskemaks ja aktuaalsemaks päevaküsimuseks on muutu- 
nud rehepeks. On juba aeg, kus tuleks lõpetamist teha suvivilja peks- 
misega, kuid paljudes taludes mädaneb veel rukis ja nisu peksmata 
põldudel. See on tingitud asjaolust, et paljudes piirkondades puudusid 
töötavad traktorid kui ka aurukatlad või nende ligipääs on raskenda- 
tud. Niisuguses piirkonnas jääb järele ainukeseks võimaluseks 
vedelkütteainetel töötavate masinatega rehte peksta, kuid õli kvantu- 
mid mis antakse rehepeksuks on nii väikesed, millest ei piisa kaugeltki 
piirkonna tarviduse rahuldamiseks. Sel põhjusel on kuulda nurisemisi, 
et valitsus on huvitatud ainult äraantavatest normidest ja nende üle- 
tamisest, kuid rehepeksu osas jäetakse talumehed hoopis vaeslapse 
Ossa. 

Kartulinormi kokkuvõtmise korraldusega ollakse üldiselt rahul, kuid 
tänavuse kehva saagi juures on ka selle tasumine raskendatud, sest 
madalal maal olevad kartulipõllud on paljudes kohtades täielikult 
ikaldunud. Põllumeeste ringkonnist on kuulda, et teravilja normid on 
liiga suured. Normi on küll võimalus täita, nii teravilja kui ka kartu- 
litega, kuid siis ülejääv osa ei ole küllaldane loomade toiduks, mis 
omakorda teeb raskusi liha kui ka piimanormide täitmisel. 

Talumehed imestavad ikkagi miks nende müügi produktid on nii 
madalalt hinnatud võrreldes vabrikusaadustega, kuna hinna suhe võr- 
reldes endise ajaga on mitmekordne põllumehe kahjuks. 

Pajusi vallas Rutikveres tekitab pahameelt kohaliku piimaühingu 
likvideerimise kavatsus ja ühendamine Päinurme piimaühinguga mis 
asub Järvamaal. See on piirkonnas kus elanikkudel ei ole mingit ma- 
janduslikku ega administratiivset läbikäimist. Liitmist taotleb Piiman- 
duse Keskliit, kes seda kavatsust on püüdnud läbi viia ka juba varem 
mitmel korral, kuid on alati seisma pandud Majandusdirektooriumi 
poolt. Rutikvere elanikkude ühine soov on, et piimaühing jääks 

likvideerimata. Vastasel korral on elanikkonnal suuri raskusi piima 
transportimisega meiereisse. 

Põltsamaa linnas, kus on üle 3000 elaniku, töötab praegu üks söögi- 
maja, mida majandab eraettevõtja. Omanik kavatseb ettevõtet lõpeta- 
da, kuna temal muutub võimatuks toiduainete hankimine, mida tema 
peab teostama eraalgatuslikus korras talupidajailt. Ainukese söögi- 
maja tegevust lõpetada on aga lubamatu, kuna kohapeal on küllal- 
daselt isikuid, kes on söögimaja toidul. Sellepärast on kohalikkude 
inimeste sooviks, et siin tehtaks vastavaid korraldusi. 

Propaganda levitamise vahendiks maal on peaaegu ainult ajalehed, 
kuna anoodide puudusel ei saa väga paljud oma olemasolevaid 
raadioaparaate kasutada. Raadiokuulajate seas on nurinat, et Tallinna 
saatejaama kuuldavus on halb. Rahuloluga suhtub rahvas asjaolusse, 
et viimasel ajal on ilmunud ajalehtedes tutvustavaid artikleid meie 
Omavalitsuse juhtidest. Sellega saavad ka laialdasemad ringkonnad 
tuttavaks nende eluloo ja isikutega, kuna varemalt selle kohta valitses 
üldine teadmatus. 

Eesti Omavalitsuse juhtide sõnavõtud leiavad alati tõsist ja laialdast 
tähelepanu. Kõnedesse suhtutakse täie usalduse ja poolehoiuga, kuna 
mõned on ülesehitatud selliselt, et neid on raske arvustada ja et kõnes 
antud lubadused ka täidetakse, siis arvustusi nende kohta esinenud ei 
ole. 

Kultuuriliste üritustena võiks nimetada endiste lauluseltside uues- 
tisündi. Nii on alustanud jälle tegevust bolševike valitsuse ajal 
likvideeritud “Helikunsti” ja “Koidu” koor, missugused peale etteval- 
mistust hakkavad andma kontserte. 

Koolide korraldusega ollakse üldiselt rahul. Nurinat edasiõppijate 
noorte seas tekitab asjaolu, et paljud noored pidid ruumi puudusel 
jääma gümnaasiumi ukse taha. Koolitöö alguse edasilükkamisesse 
suhtub rahvas häätahtlikult. 

Raskusi lastele, eriti algkooli õpilastele tekitab jalanõude küsimus, 
kuna jalanõude kontingent rahuldab ainult vähese osa nõudmistest. 


ERA f R-64, n 1, s 60,1120, 123. 

Viljandi poliitiline politsei 10.—25.10.1942 

Rahva üldine meeleolu on rahulik. Nurisemisi ja soove on kuulda 
ainult majandusküsimuste valdkonnas. Põllupidajaskonnas on kohati 
raskusi viljanormi täitmisega, sest oodatud hea saak on kujunenud 


keskpäraseks ja kohati alla selle. Ei olda rahul ka viljanormi andmise 
tähtaegadega. Tähtajad on küll määratud, kuid siin on jäetud arvesta- 

mata täitmise võimalused. Praegu oleks ülim aeg asuda maakünnile, 
kuid paljudes kohtades võib näha väljadel veel isegi rukkihakke, vil- 
jarõukudest rääkimata. Niisugune olukord, kus vili talumehe silma all 
vihmase sügise tõttu mädaneb, langetab tunduvalt tema meeleolu. Re- 
hepeks on viibinud peamiselt sellepärast, et tuntakse teravat puudust 
vedelkütteainetest kui ka määrdeõlist. Sellepärast on põllupidajate 
ühiseks sooviks, et valitsus oleks rohkem huvitatud viljapeksu või- 
maluste korraldamisest ja võtaks kõik abinõud tarvitusele, et viljapeks 
kiiremini saaks lõpetatud. Viljapeksuga on tihedalt seoses ka põhu- 
küsimus, mis iseäranis tänavu aasta moodustab loomade toidust väga 
tähtsa osa. Tänavuse vihmase suve tõttu mädanes palju heinu, mis ei 
ole enam kõlbulik loomatoiduks. Ka madalamatel luha heinamaadel 
jäi kohati hein hoopis tegemata. Teiseks puuduvad loomadele jõutoidu 
ostmise võimalused ja vilja peale normi täitmist ei jätku vajalikul 
määral loomade toiduks, mispärast on jäänud põllupõhk väga tähtsale 
kohale. Kui nüüd ka põllupõhk peaks väljal rõukudes mädanema ja 
muutuma loomade toiduks kõlbmatuks, siis on loomapidajad tahes 
tahtmata asetatud niisugusesse olukorda, kus peavad häda sunnil 
olemasolevaid väheseid kariloomi veelgi vähendama. Kuid kuidas 
mõjub see põllumajanduse arengule ja lihanormide täitmisele, see on 
igale arusaadav. 

Põllumeeste arvates ei ole hindade suhe, mis määratud põllumajan- 
dussaaduste ja vabrikukaupade vahel õige, vaid põllusaaduste hinnad 
on liiga madalad. Teiseks on talupidamistele peale pandud maksud 
võrdlemisi suured missuguste õiendamine praeguste normihindadega 
teeb raskusi. 

Teravat puudust tuntakse maal praegu sügiskünni eel adrateradest ja 
jalanõudest. Samuti pimeda aja pikenemisega annab tunda petroo- 
leumi puudus, mis on hädavajalik eriti laudas loomade talitamisel, sest 
lahtise tulega põhu sekka minek on väga hädaohtlik. 

Linnarahvas üldiselt kaebab toidunormide vähesuse üle, tundes 
suuremat puudust magus- ja rasvainetest, sest juba kolm nädalat ei ole 
enam antud normiks ettenähtud võid. 

Tekstiilkaupade ja jalanõude jaotussüsteemiga ei olda rahul, kuna 
kontingendid on väikesed ja tahtjaid palju. Sellest tekivad igasugused 
põhjendamata nurinad ostulubade andjate kohta, kes ei suuda mingil 
moel sääraselt jaotada, et kõik oleks rahuldatud. Sääraste arusaama- 
tuste ja nurinate ärahoidmiseks soovitakse punkti süsteemi. 

17. okt. s.a. külastas kindralmajor K. S. Lietzmann Karksist, kus 
suure rahvahulga ees esines kõnega, selgitades põllumehe õiguseid ja 
kohuseid. Kindralkomissari avameelne esinemine ilma suuremate lu- 

badusteta ja kindla usalduse avaldamine eesti rahva vastu jättis ko- 
hapealsetes elanikkudes enesest väga hea ja sõbraliku mulje. 

21. okt. s.a. pühitseti kogu Viljandimaal esimest bolševike ikke alt 
vabastamise aastapäeva. Aastapäeva tähistamine algas hommikul kiri- 
kukellade helistamisega ja tänujumalateenistuste pidamisega kirikutes. 
Samuti korraldati kõikides linnades ja suuremates keskustes aktusi, 
koguneti ning asetati pärgi langenud kangelaste haudadele, et palves 
avaldada oma kustumatut mälestust ning austust kõigile neile, kes on 
pidanud ohverdama oma kõige kallima — elu, selleks, et meie maa ja 
rahvas võiks end tunda jälle vabana ning õnnelikuna. Aktustel esineti 
kõnedega, kusjuures aktusi kaunistasid orkestrid ja laulukoorid. Üht- 
lasi märgiti selle päevaga ka lõikus-tänupüha. Aktustest osavõtt oli 
kõikjal väga elav ja möödus ilma vahejuhtumusteta. 

22. okt. s.a. avati Viljandis “Koidu” saalis näitus “Saksamaa aitab 
end ise”, milles hulk väga huvitavaid ja õpetlikke väljapanekuid Saksa 
uusima tekstiiltööstuse ja teiste tööstustoodete alalt. Näituse avas 
piirkonnakomissar Bombe, kes koosolijaile lühikese kõnega selgitas 
Saksamaal tarvitusele võetud kunstainete arengut ning selle tagajärgi. 
Väljapanekud koosnevad hulgast tabelitest ja esemetest, mis annavad 
selge ülevaate tehtud tööstustoodete valmistamisest. Hiljem oli ko- 
halikus kinos võimalik jälgida paljude toodete valmistamise käiku. 
Näitus on omistanud elanikkonna poolt suurt tähelepanu ja leidnud 
rohkel arvul külastajaid. 

Kindralkomissar K.S Lietzmann'i ja dr. Mäe kõnesse 21. okt. s.a. on 
rahvas suhtunud häätahtlikult. On kuulda isegi kiitvaid väljendusi 
kuna kõned oma ülesehituselt on väga elulähedased. 

Kooli alal valitseb Viljandis praegu raskusi, kuna mõlemad gümnaa- 
siumid on sõjaväe kasutada, mispärast neid õppetööks ei saa kasutada. 
Sellepärast käib olemasolevates koolimajades õppetöö mitme va- 
hetusega ja piiratud tundide arvuga, mis õppetöö tagajärgedele ei jäta 
muidugi mõju avaldamata. Kohati algkoolides tuntakse puudusi õp- 
pejõu alal. 


ERA f R-64, n 1, s 60,1121-122p. 

Võru poliitiline politsei 1.—31.10.1942 

Rahva poliitiline meeleolu kõikides rahvakihtides üldiselt rahulik. 

Viimastel päevadel on Võru referentuuri piirkonnas siiski tuntavalt 
häirinud üldist meeleolu NSVL relvastatud parašütistide olemasolu ja 


Omakaitselaste relvastatud kokkupuutumised nendega. Võrumaa 
suuremates keskustes korraldati 21. okt. Eesti kommunistidest vabas- 

tamise 1. aastapäeva, kus esineti kõnedega ja tänujumalateenistustega. 
Rahva osavõtt neist üritustest /oli/ rohke ja päev möödus kõikjal 
meeleoluküllaselt ja distsipliinikindlalt. Kindralkomissari ja E. O. Juhi 
kõnedesse rahvas suhtub kõikjal soojalt, ei ole esinenud referentuuri 
tööpiirkonnas mingit teravat kriitikat sel puhul. Saadakse kõikjal aru, 
et kommunismi hävitamiseks peavad kõik kogu energiaga kaasa ai- 
tama. 

Eesti Leegioni asutamine ja sellesse meeste värbamine on elavaks 
kõneaineks kõikjal. Viimastel päevadel toimus Võru referentuuri 
tööpiires meeste järjekordne värbamine E. Leegioni. Saadud teateil 
astus Leegioni 3 meest, kuna meestest on kõikjal juba puudus. Meeste 
astumist leegioni takistab ka nende piiritlemine kindlate mõõdetega. 

Linnaelanikud Võrumaal pole saanud viimasel paaril nädalal enam 
võid. Ajalehtedes avaldatakse kirjutusi, et linnadele ei jätku võid selle- 
pärast, et talumehed ei vii piima meiereidesse. Maalt kuuldub, et üksi- 
kud talupidajad ei vii küll piima meiereidesse, kuid neid on vähe ja 
nad ei saa piima viia mõne paratamatu asjaolu pärast. Sarnane ajalehes 
kirjutamine ei ole kuigi hea linna ja maarahva vahekorra kujundam- 
isele sõbralikus vaimus. Räägitakse ja näib, et või veereb Saksamaale 
ja rindele. Seda võis järeldada marssal Göringi viimasest kõnest, kust 
võidi välja lugeda, et okupeeritud alad peavad andma Saksamaale ja ta 
sõjaväele kõik tarviliku. 

Kehtiva korralduse põhjal peab iga majaomanik Võrus oma aeda 
valmistama õhuohu vältimiseks kaeviku. Nimetatud korraldus on 
elanikkonnas tekitanud põhjendatud nurinat, sest mõned aiad on nii 
väikesed, et kaevik tuleb teha maja külje alla. Sellest pole mingit kasu 
kuna maja rusud võivad langeda kaevikule. 


ERA f R-64, n 1, s 60, 1 144-144p. 

November 1942 
Haapsalu poliitiline politsei 1.—30.11.1942 


Viimastel päevadel on märgata tujutust rahva meeleolus, mis aval- 
dub peamiselt praeguste arenevate sõjasündmuste ja olukordade oma- 
vahelises arutlemises. On kuulda mõningaid kahtlevaid arvamusi, et 
Läänes ja Vahemere piirkonnis arenevate sõjaliste sündmuste taga- 
järjel idarindelt jõude ära kistakse. Sellega olevat teise rinde küsimus 
lahendatud ja venelastele kergendus toodud, mida viimased oma rün- 
nakute alustamiseks Baltimaade tagasivõitmisel sobivamaks mo- 
mendiks peavad. Ka on kuulda olnud kahtlevaid sosistamisi venelaste 
eduks toimunud rindemuudatustest. Sellele tuuakse põhjenduseks ta- 
lumeestelt normide kiirustamist, et sellel viisil kokku toodud põllu- 
saadusi oleks kergem kiirelt evakueerida. Need mõtted on arutlemist 
leidnud peamiselt varemalt bolševistlikult meelestatud ja praegusele 
olukorrale passiivselt suhtujate hulgas. Siinjuures pole ilmnenud, et 
seda sihilikult levitatakse, vaid enam alateadvusetult, oma tavalistest 
päevamuredest ja olukordadest, kõnelustel. 

Tobruki langemine inglaste kätte ja adm. Darlan'i üleminek USA 
vägede poole oli kohapeal pahaks üllatuseks. 

Üldisele rahva meeleolule on mõjunud halvavalt ja süvenenud laie- 
male mure Eesti rahva tuleviku pärast. Meie ajakirjanduses toodud 
propagandast on selgelt ilmnenud, et eestlastele antakse vääriline koht 
rahvaste ja riikide peres Uus-Euroopas, kuid praegusel momendil 
nagu ei leitavat alust eestlast sakslase vääriliseks pidada. Niisuguseid 
vihjeid igapäevasest elust on paljusid ette tuua. Nii olla linnadesse ja 
suurematesse keskustesse asutatud erikauplused sakslaste tarvis. Nen- 
des kauplustes ja ärides olla sakslaste tarviduseks kõiki elamiseks tar- 
visminevat: maiustusi, napse, tekstiilsaadusi jne. jne., millest eest- 
lasest kodanik ei tohi mõteldagi, kes oma leivanormi kättesaamisega 
mures on. Sellest ei tehta küll otsest tüliküsimust, kuid siiski mõtel- 
dakse ja avaldatakse selle kohta oma arvamust. Kodanikud, kes 
bolševike valitsuse hävitamise järele läksid täie innu ja hooga kaasa 
selleks, et aidata kõigiti kaasa Uus-Euroopa ülesehitamistööle on oma 
tööinnus tagasi läinud. Põhjusena ilmneb selle juures teadmatus, tu- 
levikku lubatakse tulevikus, siis kui hädaoht sõjatondi näol on kõrval- 
datud, eestlaste suhtes lahendada. Seda aga võrreldakse pimeda olu- 
korraga, keda juhitakse mööda konarlikke tänavakive ilma, et tema 
käidud tee pikkusest nägijaks saaks. 

Riigivastast meeleolu otseselt ei ole ilmnenud. 

Viimane Kindralkomissari Lietzmann'i külaskäik Eesti rootslaste 
juurde on äratanud tähelepanu ja on üldiseks kõneaineks rootslaste 
hulgas. On kuulda, et kindralkomissari külaskäigul lootsid rootslased, 
et kindralkomissar vähendab nende poolt antavaid norme, et aga kin- 
dralkomissar seda lubadust ei andnud, siis räägitakse, et kindral- 
komissari külaskäiguga rohkem polegi tahetud — loodetud, kui ainult 
seda, et kindralkomissar lubas rootslastele jätta nende rahvusliku kul- 
tuuri ja omapära. Räägitakse, et kindralkomissari kõne oli olnud sar- 
nane tema poolt enne peetud kõnedele, ainult olla tegelikule olukor- 
rale kohandatud. Kindralkomissari kõne ja külaskäik olla olnud 
mõeldud selleks, et ärevaks läinud meeleolusid rahustada. Kindral- 
komissari isikus nähtud siiski tõelist Saksa riigi esindajat ja 
hääsüdamlikku sakslast. See osa, et kindralkomissar on lahkelt jutusta- 
nud talupidajatega, külastanud talusid ning einetanud rootslastega 
ühes, on väga meeldinud neile. Nagu rootslastest võib aru saada, olla 
nemad taotlenud kindralkomissari külaskäiguga normide ärajätmist 
või üldist vähendamist viletsa põllupinna pärast, seda aga kind- 
ralkomissar lubanud ainult sel määral, kus tõeliselt maapind on äär- 
miselt vilets. 

Juba Eesti ajal olid rootslased ärarippuvad Rootsi riigist ja lugesid 
seda maad oma kodumaaks. Kui nüüd kindralkomissar omas kõnes 
mainis, et siin, kus elate, on teie kodumaa, siis see rootslastele hästi ei 
meeldinud. Samuti ei puudutanud kindralkomissar ka mitte rootslaste 
väljarändamist Eestist, mida aga rootslased on kogu aja taotlenud, siis 
see osa ka rootslastele ei meeldinud kindralkomissari sõnavõtus. Üld- 
iselt ollakse kindralkomissari külaskäiguga rahul, kuid mõned üksikud 
ütlevad, et kindralkomissari külaskäik olla olnud rootslastele “silmade 
tegemiseks”. Välise vormilikkusega on jäänud kõik rahule ja seda ei 
ole rahvas märganud, et Riguldisse saabumisega hilinesid piirkonna- 
komissar Schröder, abiprefekt Tammemägi ja maavanem Ruus, sest 
kindralkomissar oli enne neid Riguldis. 

Toitlusalal on nurinat olnud, et normid on liig väikesed ja mõnikord 
ei ole võimalik ka sedagi väikest normi täielikult saada. Paljudes ko- 
danikes on levinud arvamine, et liig väikesed normid on just spekulat- 
siooni soodustajad ja et spekulante soodustatakse sellega, et kodani- 
kud on sunnitud lisa hankima spekulatsiooni hinnaga. Haapsalus juh- 
tub pahatihti, et sedagi minimaalset toidunormi ei saa korralikult kätte. 
On nurinat, et tuleb asjata kulutada raha tšekkide ostmiseks. 

Kuulujutud: Kuna sõda Inglismaa ja Ühendriikide aktiivsemaks 
muutumisega on laienenud, siis on rahvas sõjalõpu suhtes muutunud 
pessimistlikumaks. Rahva seas on levinenud selle kohta ka poliitiline 
anekdoot, et sõda lõppevat siis, kui Göbbels'i püksid lähevad Göring'i 

jalga ja kui Vendt'i vest läheb Mäe selga. Anekdoot on levinenud 
peamiselt haritlaskonnas. Milliseist allikaist eelnimetatud anekdoot on 
alguse saanud, ei ole läinud korda selgitada. 

Kuulujutuna räägitakse rahva seas 1) et omal ajal, kui kindral Lai- 
doner käis Inglise kuninga kroonimispidustustel, on temale antud 
“Sir” tiitel. Seega loetavat kindral Laidoner Inglise aadli seisusse 
kuuluvaks. Sellel põhjendusel olevat inglaste poolt Laidoner venelas- 
telt välja nõutud. Praegu olevat Laidoner venelaste juures inglaste 
sideohvitseriks. Veel räägitakse, et eestlastest mobiliseeritutest olevat 
Venemaal moodustatud Eesti rahvuslikud väeosad, kes olevat riietatud 
inglise sõjaväe vormi. Nimetatud väeosi juhtivat eestlastest ohvitserid. 
Praegu teostatavat väeosades sõjalist väljaõpet hilisemaks rindele sa- 
atmiseks. Venelaste käitumine eesti rahvuslike väeosadega olevat 
väga hää. Nii olevat lubatud laulda rahvuslikke laule jne. Viimase 
nimetatud kuulujutu juures on rahva seast kommenteeritud, et sellega 
püütakse neis väeosades õhutada rahvustunnet, missugune oleks sihi- 
tud sakslaste vastu. Millistest allikatest eelnimetatud kuulujutud on 
alguse saanud, ei ole selgunud. 

2) Et seoses eeloleva talvega polevat Saksa ja tema liitlasvägede 
olukord idarindel kuigi hiilgav, samuti ollakse sõjast tüdinenud. 
Sõdurid kasutavat iga võimalust, et rindelt eemale pääseda ja näit. 
Eesti vabatahtlikud kasutavat selleks Eesti Leegioni väljaõppelaagreid 
Saksamaal. Olevat käimas ka salajased läbirääkimised rahuks. Selleks 
olevat Saksa välisminister Ribbentrop käinud Moskvas ja NSVL 
välisminister Molotov Berliinis. Millisel kujul ja millal see rahu võib 
tulla, kuid et Balti riikide suhtes olla NSVL-s tehtud järeleandmisi ja 
sellest tingitud olevat E. Omavalitsuse juht dr. Mäe Berliini kutsutud. 
Kust sarnased kuuldused on alguse saanud pole selgunud. 

Toimuva aktsiooni “Lahkus ja töörõõm'u” puhul võiks märkida, et 
üldsuse poolt pole see kuigi suurt kõlapinda leidnud'. Teatud mõttes 
võetakse toimuvat üritust naljana, millel võivad olla ainult ajutised 
omakasupüüdlikud tagajärjed. Määratud auhinnad ehk on ametkonda 
ahvatlenud ja sellest tingitud on mõnigi n.ö. üleöö muutunud lahkuse 
kehastuseks, mis aga võib muutuda jälle aktsiooni lõppedes. Teenijas- 
konna endi peres suhtutakse sellesse kaunis passiivselt ja osalt isegi 
haavunult, kuna leitakse, et lahke meel pole mingi ostetav ese, vaid 
isiku loomupärane omadus. Üldiselt arvatakse, et Eesti Kutsekogud* 
oleksid nim. aktsiooniga seoses olevad kulud otstarbekamalt võinud 


' Töökultuuri tõstmiseks korraldatud võistlus teenindajatele ja ametnikele. 
* Eesti Kutsekogud — saksa okupatsiooni ajal loodud riiklik ametiühinguorga- 
nisatsioon. 

ära kasutada uurimiseks, et miks antakse näit. normitoiduna tangu 
ainult niipalju, et sellest jätkub papagoile ainult lõunasöögiks ja 
millest on tingitud, et niigi väikeste normisaaduste (toitude) kehtides 
ei saa neidki korralikult kätte? 


ERA f R-64, n 1, s 60,1 163-165. 
Kuressaare poliitiline politsei 1.—30.11.1942 


Rahva meeleolu on üldiselt rahulik, kuid võib märgata teatavat 
närvlikkust, osalt ka pessimismi, mis on tingitud rindeteadetest, mille 
põhjal elanikkond arvab, et Saksa ja Itaalia väeosi jälgib Aafrikas 
ebaõnn. Seoses sõjasündmustega Aafrikas arutellakse olukorda ela- 
valt. Otseselt pessimistlikku suhtumist tulevikku on tekitanud kartus, 
et sakslased viivad idarindelt osa sõjaväge Aafrikasse ja Prantsus- 
maale, mistõttu idarinne võib tagasi tõmbuma hakata. See arvamus on 
põhjustanud ka elanikkonnas laialt levinenud kuuldust, et Narva üm- 
bruses ehitatakse kindlustusi ning sakslased tõmbavat end talveks 
Narva juurde tagasi. Aafrika sõjatandri kohta arvatakse, et kui juba 
sakslased ise teatavad taganemistest, küll siis olukord seal päris hull 
on. Ameeriklaste dessandi ümber Prantsuse Marokosse on tekkinud 
hulk arvamusi. Üldisem neist on järgmine: prantslased on äraandjad, 
usuvad ameeriklaste lubadusi ja hoiavad nende poole, Darlan olevat 
ka äraandja. Prantslaste siht olevat üldse koos inglaste ja ameerik- 
lastega sakslastele kätte maksta. Marssal Petain ja Laval hoidvat aga 
sakslaste poole. Seoses sellega arvatakse järgmist Prantsusmaa kohta: 
sakslased olgu rohkem järeleandlikud, vahest saavad nad siis 
prantslastega kokkuleppele, nii et Prantsusmaa mobiliseeriks end ja 
sõdiks teljeriikide pool kaasa. Siis suudetakse ameeriklased Marokos 
merre tagasi lüüa. Paljud kodanikud arvavad, et Aafrika rinne tuleks 
üldse likvideerida ja Venemaale enne surmahoop anda ning alles siis 
Aafrikasse tungida. Need kartused on muutnud rahva hoiakut kahel 
viisil: üheltpoolt negatiivselt, kuna elanikkond on nüüd jälle rohkem 
vastuvõtlik igasugustele kuulujuttudele, teiselt poolt positiivselt, kuna 
elanikkond liitub tihedamini kehtiva režiimiga ja ollakse seetõttu 
valmis palju rohkem ühiskondlikult ning riiklikult mõtlema ja toetuma 
valitsusele usalduslikumalt. Ühtlasi suhtuvad need vähesed inimesed, 
kes kuidagi maailmavaatelt Inglis- ja Ameerikasõbralikkust osutasid, 
nimetatud riikide poliitikasse suurema kriitikaga, kuna nende lootus, 
et Inglismaa laseb Saksamaad ennem Nõukogude Liitu võita ja taastab 
seepeale Euroopas jälle olukorra, mis kehtis eelmise ja käesoleva 
maailma sõja vaheajal, ei näi täituvat. 


218 


Kuulujutud, mis on tekkinud samal ajal, kui teatati rasketest võitlus- 
test Aafrikas, on sisult kahte liiki: 1) Rommel ei ole Aafrikas ja 
seepärast sakslased taanduvad, 2) idarindel on venelastel edu. Laialt- 
levinenuim variatsioon 1) jaoks: Rommel olevat peale Berliini sõitu 
määratud Stalingradi vallutama ja ei olevat praegu Aafrikas, millega 
seletuvatki saksa ja itaalia vägede taandumine Egiptuses. Kuulujutu 
on põhjustanud nähtavasti usk marssal Rommelisse kui legendaarsesse 
väejuhti ning strateegi ja arvamus et tema on “võitmatu” Punkt 2) alla 
kuuluvaist kuulujuttudest on levinenuimad: venelased olevat Leni- 
gradi frondil läbi murdnud ja tungivat Narva poole. Venelased olevat 
Ilmjärve juures läbi murdnud saksa positsioonidest ja tungivad Eesti 
poole. Umbes analoogilise sisuga kuulujutud on juba varem korduvalt 
levinenud elanikkonnas, mis neid on põhjustanud, seda ei ole korda 
läinud kindlaks teha. Tavaliselt lisatakse niisugustele kuuldustele 
juurde, “et keegi rindelt puhkusele tulnud sõdur olevat seda rääkinud”, 
ometi puhkusele tulnud vabatahtlikud taolisi jutte seniolevail andmeil 
levitanud ei ole. 

Nurinaid ja rahulolematusi on tekitanud — eriti kuressaarlasis — 
endiselt raskused toitlusmajandusega, kuna linna toiduainetega varus- 
tamine on endiselt mitteküllaldane ja kodanik ei saa tšeki eest osta 
võid, liha, kala küllaldaselt. Sellise olukorra tagajärjel võib märgata 
spekuleerimise intensiivsemaks muutumist. 

Viimased teated osalisest mobilisatsioonist Hispaanias on elanik- 
konna poolt rahuldusega vastu võetud, sest loodetakse, et Hispaania 
astub teljeriikide poolel sõtta, mis idarinde olukorda kergendab. 

Kuressaare elanikkond oli häiritud 19. skp. öösel paugutamisest lin- 
nas. Arvatakse, et selles on süüdi purjus saksa sõdurid, kuid midagi 
kindlat pole selles suhtes selgunud ning meeleolu on varsti peale seda 
sündmust täiesti rahunenud. 


ERA fR-64, n 1, s 60,1 149-149p. 
Narva 1. detsembril 1942 


Novembri kuu kestel on elanikkonna meeleolu tunduvalt halve- 
nenud, polda rahul. Nägudelt võib lugeda rahulolematust, ei näi olevat 
usku asjade õigesse arengusse. Väga kergesti levitatakse igasuguseid 
kuulujutte, millel on üsna negatiivne iseloom. Sagedasti võib nentida, 
et noile levinud kuulujuttudele mõndagi sihilikult juurde lisatakse. 

Tuleb arvestada, et siinse elanikkonna suurelt osalt vene rahvas 
moodustab. Ei tule muidugi arvata, et just venelane käesoleva rahulo- 
lematuse otseseks põhjustajaks on. Palju aitab kaasa aga selleks rahu- 

lolematuseks eestlaste ja venelaste vaheline pinevus. On ju ka 
mõistetav, et osa venelasi Nõukogude-Venet pooldab. See osa elanik- 
konnast on momendil üsna rahulik, kuid on tähele pandud, et just need 
ongi usinaimad kuulujuttude levitajad ning rõõmustavad sisemiselt 
venelaste edu puhul rindel. Oht peitub selles, et see väike osa väga 
kergesti nakatab ka teisi inimesi, koguni eestlasi. Eriti viimasel ajal 
paistab eestlane kaotanud palju oma vastupanujõust ning tahtest. See 
osa rahvast ei taha küll midagi kuulda kommunismist, kuid on apaatne 
ning ükskõikne. 

Nagu juba korduvalt oleme teatanud, põhjustab seda üldist ükskõik- 
sust peamiselt halb toitlustamine. Kolme viimase nädala kestel on 
peale või tsiviilelanikkond kõik kaartidega saadavad toiduained kätte 
saanud, kuid ometi on need toidumäärad sedavõrd madalad, et üks 
tööstustööline sellega kauaks töövõimeliseks ei saa jääda. 

Suurt kibestust tekitab peale selle tööliskonna hulgas asjaolu, et vene 
sõjavangide toidunormid on palju suuremad kui töölisel. Ei osata 
lihtsalt aru saada sellest olukorrast. Võrreldakse, kuidas koheldakse 
vene vange ning kuidas koheldi äraviidud eestlasi'. Hädavajalik on 
selle korralduse muutmine. 

Väga halba mõju avaldas Tallinna Tööameti kaudu põlevkivitöös- 
tuse rajooni saadetud tööliste kohtlemine. Ilmselt ei omistata erilist 
tähtsust oma rahva eest hoolitsemisele. Inimesed tulid kohale parima 
töötahtega, kuid nüüd ilmnes, et neid koheldi kaugelt halvemini kui 
vene vange. Sakslased pole rahul sellise käitumisviisiga, kuna see on 
soodsaks pinnaks propagandale. 

Tugevat mõju on avaldanud tööliskonna meeleolule venelaste järje- 
kordsed katsed dessantide tegemiseks rannikul. Partisanide tegevus 
Narva lähikonnas on rahvas tekitanud hirmutunde, pole mingit kind- 
lust ning ei julgeta talumajadest õhtu saabudes enam väljagi tulla, 
kuna kardetakse bandiite ja muid maal ringi liikuvaid elemente. 

Eriti on hirmutanud rannarahva juhtum Saka külas, kus kolm saksa 
mundrisse rõivastatud eesti keelt kõnelevat meest püstolid käes 11.11. 
öösi majades läbiotsimise teostasid ja ühe mehe kaasa viisid. 

Käesoleva kuu algul on visatud nõukogude lennukeilt lendlehti 
suuremal hulgal siinsele maa-alale. Erilist mõju need pole aga avalda- 
nud. Tunduvalt on kasvanud aga sosistuspropaganda. Väga elavalt 
kõneldakse, et sõjaväelased igasuguseid jutte levitavat. Nii näiteks 
olevat praegu Šveitsis koos konverents, mis töötab välja rahutin- 
gimusi. 


' St. 14. juunil 1941 küüditatud inimesi. 


220 


Elavaks kõneaineks on saanud dr. Mäe sõit Berliini. Korra kõneldi, 
et dr. Mäe nõudvat venelaste kohest lahkumist Eesti territooriumilt. 
Lahkumine peab teostuma 24 tunni kestel. Veel kõneldi, et Berliinis 
lõplikult Eesti piirid kindlaks määratakse, mille kaitsmine eestlaste 
hooleks jäävat. Niipea, kui dr. Mäe Berliinist naaseb, kuulutatakse 
välja üldmobilisatsioon. 

Viimaste sõjasündmuste kohta on kõneldud nii negatiivset kui ka 
positiivset. Meeli rusuvad Aafrika sündmused. Valitseb üldine kartus, 
et Aafrika olukord kuidagiviisi Idaala kahjustab. Räägitakse üha, et 
venelaste võim veel kaugeltki mitte purustatud pole, veel näidatakse 
vene löögivõimet. Hirm venelaste eest põhjustab osaliselt asjaolu, et 
töölised olukorra üle ei nurise. 

Rakveres liigub kuuldus 50 000 itaallase vangistamisest, kõneldi 8 
diviisist. Itaallase võitlusvõimes julgeb igamees kahelda. Olid ju 
itaallased Kreekas nii edutud. Elanikkond oli täiesti rahul sakslaste 
sissemarsiga Lõuna-Prantsusmaale. Siin loodetakse, et selle üritusega 
on takistatud igasugused kallaletungid Eestile. Kui sai teatavaks admi- 
ral Darlani reetmine, kuuldusid oletused, et prantslased mitte 100%- 
liselt oma juhtkonna taga ei seisa, vaid igal sammul püüavad töötada 
sakslast kahjustavalt. 

Elav huvi aktuaalsete sõjasündmuste vastu on jätnud varju Juhi kõne 
8.11. Öeldi, et Juht on andnud vaid vastuse rahukuulujuttudele. 

Sobimatuks peetakse kellaaja muutmist ühe tunni võrra. Selles 
nähakse jällegi tüüpilist Berliini korraldust, kus pole arvestatud siin- 
seid tingimusi. Kuna pimeneb juba kella 14.30 ajal, siis ei ole töölistel 
enam võimalik minna maale, et toidulisa hankida. See avaldab aga 
toitlustamisele väga halba mõju. 

Riigiminister Rosenberg lähetas kirjad valitsusasutustes ning kau- 
bandusettevõtteis töötavaile riigisakslasile. Tähendatud kirjade alusel 
on need sakslased vanglaga ning koguni surmaga karistatavad, kes 
esitavad igasuguseid üleliigseid tellimisi. Sellesse kirja ei suhtuta 
hästi. Tuntakse end ebakindlana ning öeldakse, et nüüd ei teagi, kas 
pannakse kinni või mitte, see olevat ju lõppeks oma asi, kas üht või 
teist tellimist on hädatarvilikult vaja. 

Käitise juhatajate ning vahendajate reisi mõjust Saksamaale pole 
senini midagi kuulda. Reisust osavõtnud kirjeldavad oma muljeid pea 
peetavail käitise koosolekuil. 

Rahulolematus tööliskonnas ning ametnikkonnas näitab tõusvat ten- 
dentsi palkadetaseme suhtes Idaalal. Tuuakse võrdlusi endiste eesti- 
aegsete palkadega ning tuntakse end degradeerituina. Ehkki pole rahal 
praegusel momendil paljude silmis mingit väärtust, ometi peab nii 
palju raha omama, et võib muretseda endale hädavajalikema. 

Tarvitseb vaid järele mõelda, et üks lappija, ühe lapse ema, saab 
nädalalõpul palgaks RM 10.40. siis ei suuda ta kindlasti mitte selle 
summaga muretseda enda eluülalpidamist. Emb-kumb, kas muutub 
see naine ebakorralikuks või läheb nurisejate hulka. See näide on üks 
paljudest. 

Narva tervislik seisukord on viimastel nädalatel halvenenud. Seda 
tunnistab arvukas tüüfusjuhtumite hulk, samuti on levinud difteriit, nii 
et Narva gümnaasium on osaliselt suletud. 


ERA f R-64, n 1, s 60,1 156-159. 
Paide 1.—30.11.1942 


Rahva üldisest meeleolust peegeldub arvamise levik, et sõda võib 
veel kesta aastaid ja et majanduslikud raskused sellega seoses jär- 
Jekindlalt süvenevad. On kuulda ka seisukohti, et sakslane Venemaa 
vallutamisega enam liiast ei ruttavatki, kuna idas on võidetud väärtus- 
likke maa-alasid, milliste kindlustamine ja majanduslik korraldamine 
tagavat edaspidiseid võite ja vallutusi Venes. Teatakse rääkida, et 
Saksamaa saatvat suurel hulgal Ukrainasse põllutööriistu ja ka muus 
osas osutavat enam rõhku Ukraina kui Eesti ja teiste maade põlluma- 
janduse korraldamisele. 

Vastaste ringid aga näevad sõjaseisakus Saksamaa nõrkust, millist 
meeleolu püütakse rahvas seas levitada toetudes Aafrikas arenevatele 
sündmustele. Kuna senini rahva seas võis märgata kohati head meelt 
inglaste ja ameeriklaste mõne üksiku sõjalise edu puhul, siis nüüd, mil 
ilmne on, et inglane ja ameeriklane püüavad kergendada Venemaa 
olukorda ja sakslaste võitlusjõudu idas nõrgendada, on kuulda kartusi, 
et juhul kui Saksamaa peaks nõrgaks jääma mitmel frondil sõdi- 
misega, võivad venelased läbi murda ka Leningradi all ning vallutada 
taas Baltimaad. On kuidagi usk kadumas, et inglane suudaks pidur- 
dada venelaste valgumist Eestisse. 

Majanduslikud raskused põhjustavad rahva seas tüdimust ja nurinaid 
vahetevahel nii saksa kui eesti valitsusvõimude suhtes ja kuigi üksi- 
kud isikud kasutavad seda olukorda oma isikliste vaenuliste seisuko- 
htade lavastamiseks sakslaste ja dr. Mäe aadressil, siis rahvas omas 
enamuses ei väljenda nurinaid ning rahulolematust jämedalt halvusta- 
vas vormis ja eriti maarahva seas ollakse arusaamisel, et Eesti 
praegust seisundit ei saa üleöö muuta ei iseseisvaks ega kindlamaks 
kodanike tasakaalutu hoiakuga. Täielikult on vaibunud rahva seas 
kuuldused, nagu koheldavat frondil eestlasi viletsamalt kui sakslasi. 
Selgust sel alal on toonud frondilt puhkusel viibivad eestlased, kellede 

andmetel olevat nende kohtlemine sakslaste poolt lugupidav ja kor- 
rektne. 


ERA f R-64, n 1, s 60,1171-171p. 
Petseri kriminaalpolitsei 1.—30.11.1942 


Rahva üldist meeleolu on mõjutanud sõjasündmused Aafrikas, nagu 
Inglise ja Ameerika-Ühendriikide vägede maabumised Prantsuse asu- 
maadele ja saksa vägede tagasitõmbumised Egiptuse piirilt. Ka see, et 
põhjarindel pole viimasel ajal edukust märgata, sunnib praeguse korra 
pooldajaid murelikult vaatama eesolevale talvele. 

Seda olukorda kasutavad kommunistlikud elemendid oma sosista- 
miste ja kuulujuttudega. Lihtrahva seas, eriti naissooringis, on Petseris 
ja selle ümbruskonnas märkimisväärses ulatuses levinud jutuaine, mis 
seotud Petseri linna lähedusse kaevikute ja kuulipildujapesade kaeva- 
misega. Nimelt oletatakse, et eeloleval talvel sakslased ulatuslikumalt 
taganevad. Samasugused jutud on liikvel ka piiriäärsetes Senno ja 
Linnuse valdades, kus elanikkond on kommunistlik ja hellitatakse 
alati lootust bolševike tagasitulekuks. Nende juttude järgi sakslased 
esialgu taganevat Pihkvani. 

Ka lendlehed, öised lennukimürad ja mõni õhuhäire Petseris tekita- 
sid ühtedel meeleolu langust, ent teistel — tõusu. Nii ööl vastu 6. nov. 
s.a. puistati lennukilt Petseri valla piirkonnas igasuguseid eestikeelseid 
N. Liidu lendlehti. Neid leiti Kolovino ja Rogosino külade ja Petseri 
raudteejaama piirkonnast. Ka ööl vastu 7. novembrit s.a. heideti sama- 
suguseid eestikeelseid lendlehti lennukilt pakkidena alla piiratud 
maaalale Senno vallas, Podgramje ja Iveritsa küladest piiri poole. 
Lendlehti oli üle 20 eriliigi ja neid kogunes kaks poolteisevakalist 
kotitäit ja kohvritäis. 

8. novembril s.a. kella 17.00 ajal heideti võõra lennuki poolt Linnuse 
vallas Stehnova küla lähedale võssa 8 lõhkepommi. 

Kuid üldiselt lendlehed kui ka lõhkepommid suuremat efekti ei 
saavutanud põhjusel, et lendlehed olid eestikeelsed, mis sattudes vene- 
laste keskele jäid kui eesti keelt mitteoskajaile mõjuta, samuti vene- 
lastele ei meeldinud see, et pommid lasti nende asukohta. Eestlaste 
hulgas aga lendlehed ei täitnud neile määratud ülesannet, kuna eestla- 
sed oma rõhuvas enamuses on kommunismivaenulised. Küll aga 
nende lendlehtede mõju oli eestlaste keskel vastupidine, kuna need 
meenutasid möödunud bolševistlikku terrorit. 

Novembrikuu algpäevil levis rahva seas kuuldusi, et Saksa ja N. 
Liidu vahel sõlmitakse separaatrahu. Ent mõni päev hiljem võis 

kuulda, et rahutegemisest ei tulevat midagi välja, kuna välisriikide 
esindajad ei saavat millegipärast läbirääkimisteks Moskva kokku tulla. 
Umbes samal ajal levis Värskas kuuldusi, et Molotov olevat rahuläbi- 
rääkimisteks sõitnud Berliini. 

Senno valla algkooli juhataja andmeil on kohaliku elanikkonna 
poliitilise meeleolu baromeetriks kooliõpilaste käitumine. Nii olevat 
pärast Pihkva pool õhupatareide tulistamist, valguspommidega linna 
valgustamist või lendlehtede allaviskamist kooliõpilaste hulgas märga- 
ta tunduvat distsipliini langust. 

Osa maaelanikke on hirmutatud põgenenud sõjavangidest. On esi- 
nenud palju vargusi, lambavargusi ja sissemurdmist, mis pannakse 
sõjavangide arvele. Nii varastati ööl vastu 9. nov. s.a. Linnuse vallas 
Sahnova külas Udatsnõi lukustatud aidast riidevarustist, kuna maha oli 
jäetud vanu riideräbalaid, mis omased vene sõjavangidele. 8. nov. ta- 
bati Senno vallas Simni-Boroki küla lähedal Võrumaalt Ares'i talust 
põgenenud sõjavang Boris Drun. 

Üks Roodva valla elanik väidab näinud olevat 23. oktoobril s.a. 
Roodva Retski-Sumilova metsas magamas kolme püssidega relvasta- 
tud meest. 25. oktoobril väljunud samast metsast kolm erarõivastises 
tundmatut meest, neist üks kannud puitkingi ja üks küsinud Sek'i 
talust leiba. Viimane teadustanud kahtlaste meeste ilmumisest Oma- 
kaitse liikmeile, kes hakanud neid jälitama ja tulistama, kuid ühtki 
neist ei tabanud. 

25. oktoobril kella 5 ajal on kuuldud Linnuse valla piirilähedal met- 
sas signaalvilet, millele teiseltpoolt jõge Kõrgesilla metsast samuti 
vilega vastatud. 

Viimasel ajal on Linnuse vallas levinud kuuldusi, et 27. oktoobril 
sama vallas kompartei koosolekult tabatud salaorganisatsiooni liikme- 
te arv olevat umbes 250 isikut, kusjuures neist tähtsamad isikud koha- 
likud elanikud olevat seni tabamata. Kohalikud vene rahvusest elani- 
kud tunnevad selle organisatsiooni vastu poolehoidu. 

Usaldatavalt isikult saadud andmeil lasknud oktoobrikuu viimaseil 
päevil Linnuse valla Miltsõ küla algkooli juhataja Petsnikov, kes on 
kommunistlike vaadetega, koolilaste kaudu jutu lendu, et neil päevil 
kontrollitavat ja märgistatavat kõik talumeeste sead, mille järele neid 
keelatavat tappa. See teade levinud laialt ja selle tagajärjel tapetud 
Linnuse vallas mitmel pool nuumamata sigu. 

Vähesel määral on Linnuses kui ka Sennos liikumas kuuldusi, mida 
teatakse pärit olevat Valga raudteelasilt, et mõni aeg tagasi olevat 
saksa sõjaväelased Pihkvas mässu tõstnud, mispärast neid olevat 
käeraudus kahes ešelonis transporditud läbi Valga Riia poole. 

Linna elanikkond üldiselt ei ole rahul Petseri Linnavalitsuse tekstiil- 
kaupade jagamise komisjoni otsustega. Leitakse, et komisjon ei talita 
erapooletult vaid jagab punkte tekstiilkauba peale ka neile, kes riie- 
varustist ise hädasti ei vaja. Komisjoni protokolli otsustest 6. ja 7. ok- 
toobril nähtub, et jagamisele kuulus 4353 punkti, millest tagavaraks 
jagamata jäeti 259 punkti. Nii jagati 4054 punkti 349 isiku vahel, Pet- 
seri sai aga 7000 punkti. Seega 2681 punkti jagati varem ilma komis- 
Joni otsuseta. Kelle poolt, kellele ja kui suures punktide hulgas see 
jagamine aset leidis, pole seni selgunud. 


ERA f R-64, n 1, s 60,1 167-170. 
Petseri poliitiline politsei 1.—30.11.1942 


Rahva meeleolu on üldiselt rahutu Aafrikas toimuvate sündmuste 
pärast, kuna arvatakse, et sakslased hakkavad nüüd kaotama ja an- 
tikommunistlikes ringkonnis tuntakse sellepärast muret, kuna kom- 
munistliku meelsusega ringkonnis võib märgata elavnemist ja hääd- 
meelt, kuigi ollakse väga tagasihoidlikud. Tõuke selliseks arvamuseks 
annavad veel kuu esimesel poolel Petseris toimunud sagedased 
õhuhäired ja Pihkva sagedane pommitamine venelaste poolt, mis Pet- 
serisse on näha. Ka tekitab laialdast ärevust ja kommunistliku meel- 
susega inimeste juures häädmeelt Petseri ja Irboska ümbrusesse kae- 
vatavate kuulipildujate pesade ja punkrite ehitamine, ning on levinud 
kuulujutt, et sarnaselt kindlustatavat kõiki Eesti linnu, milline olevat 
ettenägelikkus sakslaste poolt taandumiseks ja mis võivat toimuda 
käesoleval talvel. 

Ka on piiriäärsetest küladest käinud leiba kerjamas N. Liidust tulnud 
lapsed, kes seletanud, et sakslased on neid kodudest välja ajanud, kuna 
nad kõik aeg taganevad ja rinne on asunud juba nende kodukohta- 
desse. Kommounistlikult häälestatud ringkonnad ootavad ikka veel 
bolševike tagasitulekut, milline ootus, mis vahepääl oli juba vaibumas, 
on uuesti elavnenud eelpoolnimetatud sündmuste ja asjaolude tõttu. 

Viimaste arreteerimiste tagajärjel, ühenduses N. Liidust siiasaadetud 
tagalategelaste Borisi ja Peetri' tegevusega, on nende pooldavates 
ringkondades muutunud kõik väga kartlikuks ja tasihoidlikuks ning 
kahetsetakse, et olid toetanud Borisi ja Peetrit, kes mingisugust hääd 
nende ega N. Liidu kasuks teha ei saanud ja olevat nüüd äraandjad, 
mille tagajärjeks massiline kohalike elanike arreteerimine. 


! Peeter — tõenäoliselt aruande koostaja kirjaviga; Petseris tegutses nõuko- 
gude põrandaalune rakuke koodnimetusega “Boris-Pavel”. 

Novembrikuu algpäevil on kommunistliku meelsusega Linnuse valla 
Miltsõ algkooli juhataja Petšnikov kooliõpilaste kaudu levitanud 
kuuldusi, et lähemal ajal kontrollitakse kõik talupidajate sead ning 
pannakse sigadele numbrid kõrva. See kuuldus levis laialt, mistõttu 
Linnuse vallas tapeti palju sigu ära nuumamatult. Asja on asutud sel- 
gitama. 

Talumeeste seas nurisetakse liiga suure munadenormi pärast; varem 
määrati norm kanade arvu järele, mistõttu esines juhtumeid, kus 
talunikud tapsid kanu, et vähendada munanormi. Hiljem määrati 
munanorm hektaaride järele, mistõttu kanade vähesuse tõttu ei ole 
võimalik ka normi täita. 

Samuti tekitab pahameelt liig sagedane küüdikohustus, kuna valla- 
valitsustele määratud hobuseraudade ja kabjanaelte norm on niivõrd 
väike, et praeguste libedate teede juures on võimatu halvasti rautatud 
või üldse rautamata hobusega liikuda. Ka veskite tegevuse pärast on 
talumehed väga pahased, kuna ei peeta kinni mingisugusest järje- 
korrast. Ette saavad need, kes suudavad möldrile maksta natuuras: kas 
kodus valmistatud viinaga, meega või sealihaga, kuna teised peavad 
päevade kaupa ootama. Vilo vallas, Troitsa veskis on ettetulnud 
juhuseid, kus saksa sõjaväelane näitab ette mingisuguse saksakeelse 
tunnistuse ja nõuab kategooriliselt ilma järjekorrata jahvatamist Ort- 
skommandantuurile!. Samas on siis tulnud piiriäärsed venelased, kes 
sakslaste poolt jahvatada lastud viljaga koju sõidavad. Arvatakse, et 
saksa sõjaväelased nõuavad niisugust jahvatamist täiesti omavoliliselt 
ja saavad siis ise sealjuures oma protsendi. 

Senno vallavalitsuse poolt ei ole antud B toitlusperioodi kaardid õi- 
gel ajal välja, mistõttu väga paljud jäid 09. ja 10. nov. ilma leivata. 

Maaelanike seas tuntakse häädmeelt korralduse üle, et 
ka kodus tapetud loomi võib viia kokkuostupunktidesse, 
kusjuures normi osa välja kaalutakse ja ülejäänud liha ta- 
gasi antakse talumehe enda tarvitada. Sellepärast on 
kuulda, et sarnaselt täidetakse lihanormid meelsasti, kuna 
muidu oli väga palju nurinat liiga suure protsendi mahaar- 
vamise pärast loomade eluskaalust. 

Petseri linna kodanike seas tuntakse õigustatud pahameelt Linna- 
valitsuse Varustusosakonna poolt jagatud tekstiilkaupade pärast, kuna 
esmajoones pidid kontingendist rahuldatud saama kooliõpilased ja 
sõjaliselt tähtsatel kohtadel teenivad ametnikud ja teenistujad. 


! Ortskommandantur — kohalik komandantuur, saksa sõjaväeadministratsioo- 
ni organ tagalapiirkonnas. 

Leitakse, et tekstiilkaubad pole sugugi õiglaselt jagatud, kuna peami- 
selt on saanud oma tuttavad ja sugulased, kelledest mõni ei oleks 
tõesti vajanud midagi juba olemasolevate tagavarade tõttu. 

Ka ostulubade kätteandmisel ei talitata erapooletult, sest kõigepäält 
antakse load kätte sugulastele ja tuttavatele, kuna võõrastele vastatak- 
se, et ostupunktid on praegu otsas ja tuleb oodata kuni uued saabuvad. 

Ka jalanõude kontingendi jagamisel on ettetulnud juhuseid, kus an- 
takse jalanõud inimesele, kes juba eelmisest kontinendist on endale 
jalanõud saanud, kuna aga selle sooviavaldust, kes jalanõusid hädasti 
vajab, ei võeta üldse vastu, olgugi, et ta on soovinud jalanõusid kordu- 
valt saada. 

Ka on inimesed pahased linnavalitsuse ametnike ebaviisaka käitumi- 
se pärast inimestega. Nii on keegi kodanikest palunud oma surnud 
emale kirsturiiet, millepeale linnapea vastanud, et surnul pole mingi- 
sugust riiet vaja, ajage niisama hauda. 

Ka linna elektrijaama poolt antava valgustusajaga ei olda rahul, kuna 
elektrit antakse ainult kella 16.30—20.20-ni. Arvatakse, et hommikul 
kella 09.00—11.00 antavat elektrit võiks parem anda õhtul, kuna siis 
saaks ka enda kodust majapidamist korraldada. 

Samuti on nurinat linna sauna kohta, kuna seda köetakse linnarah- 
vale vaid kord nädalas, s.o. igal laupäeval kella 11.00—20.00-ni. Te- 
gelikult aga sellest ajast 4 tundi ei ole saunas vett. Soovitakse, et saun, 
kui inimeste tervishoidlik asutis oleks rahvale rohkem kättesaadav ja 
sääl peaks valitsema ka puhtam kord. 

Praegu toimuvasse ülemaalisse “Lahkus ja töörõõm” võistlusesse 
suhtutakse naljana ja arvatakse, et õigem oleks välja selgitada teenis- 
tuja, kes käitub kõige ebaviisakamalt ja tooremalt. Novembri kuu 
esimesel poolel oli juhus, et Petseri maavanem, kes hoidis temale 
määratud piirituse kontingendi Petseri linna apteegis, saatis oma 
teenija sinna järele, et ta tooks osa piiritust Maavanema käsutusse. Et 
apteegi juhatajat polnud kohal, paluti Petseri Maavanema teenijat vähe 
oodata, kes aga sellepääle vihastas ja asjast Maavanemale oli rääki- 
nud, mispeale viimane helistas kohe apteegi juhatajale, esinedes välja- 
kutsuvalt ja nõudis selle apteegi teenija vallandamist, kes oli viisakalt 
palunud Maavanema teenijat natuke oodata. Tegelikult ei ole Petseri 
apteegi juhataja kohustatud Maavanema piiritust apteegis hoidma ega 
allu ka Maavanemale, kes eriti väljakutsuvalt apteegi juhataja vastu 
esines. 


ERA f R-64, n 1, s 60,1 136-140. 
Pärnu poliitiline politsei 1.—30.11.1942 

Rahva üldisse meeleollu on kasvanud pingsust seoses välissündmu- 
siga. Aafrikas toimuvad võitlused ja nende tulemused viimasel ajal on 
jätnud rahvale mulje, et see hakkab ehk avaldama mõju ka ida 
sõjatandrile. Arvatakse, et kui lõunas pealetungid veel suurenevad on 
teljeriigid omi vägesid sunnitud koondama lõunasse ning seega 
paratamatult idarindel jõude vähendama. Vastupanu nõrgenemist 
idarindel võib aga vaenlane kasutada läbimurde teostamiseks ning 
esimene maa, mis seetõttu võib sattuda otseselt sõjatallermaaks on 
Eesti. Iga eestlase südamesooviks on hävitada seekord punane hädaoht 
idast jäädavalt, ning iga asjaolu, mis seda takistada või sellele pidur- 
davalt mõjuda võib, võetakse tõsiselt arvesse. Liialt valus oli eestlasile 
“punane aasta”, et lasta seda hädaohtu uuesti kasvada. 

Aruande keskperioodil levisid kaunis laialdaselt rahva hulgas va- 
herahu või relvade rahu kuuldused, millised aga peagi kadusid, kuna 
teatati edaspidistest võitlustest, edusaavutustest ja edasitungidest 
idarindel. Samuti väljendas Juht omas kõnes sõnaselgelt, et Saksamaa 
poolt ei ole tulemas enam mingit rahu ettepanekut. Nüüd võideldakse 
kuni võiduni. 

Sisepoliitilist on olukord võrdlemisi vaikne. Muret tekitavad majan- 
duslikud küsimused, nagu normide andmine maal jne. Normide and- 
mine on maamehe seisundilt täiesti mõistetav ning püütakse täita, kuid 
nurisetakse, et neilt nõutakse suuri norme, samal ajal kui neile ei anta 
niigi palju petrooleumi, et vähimagi lambiga valgustada tuba või kui- 
dagi mootorpetroleumi, et peksta vilja, et seega kiirendada ka normide 
täimist. Maa osas on mõningaid tekstiilkaupu saadud, kuid lin- 
nainimesed, eriti rasketöölised, on tõesti hädas ning peaaegu pisarsil- 
mil kurdavad, et neil ei ole midagi töö juurde selga panna, kuna ei 
anta kõige lihtsamatki riietust. Töölt puududa aga ei tohi ning tööpäev 
on küllaltki pikk. Hädavajalikema tööriietuse saamata jäämine on 
mõjutanud vabrikuis ja tööstusis töötavate inimeste meeleolu ja 
süvendanud pessimismi. 

Ootamatusena maarahvale tuli puudenormi määramine metsahekta- 
rilt. Mainitud norm ei tekitanud vastuseisu — seda võeti kui parata- 
matult oodatult, ehkki normist ei oldud varem üldiselt teatatud. Küsi- 
takse ainult, kuhu viiakse see määratu küttepuude mass, kas tarvitab 
kõik need puud sõjavägi või transporditakse osa puid ka Saksamaale 
tsiviilelanikele või rahuldatakse sellest ka meie tsiviilelanikkonna 
nõudeid. 

Pahameelt on kuulda ka Tahkuranna valla merepoolseis külades. 
1942. a. kevadel soovitati ringkirjaliselt teha rohkem aedvilja maha. 
Nagu varemgi, Tahkuranna merepoolsed külad töötavad enamuses 
aednik-põllupidajaina, siis järgneti ka möödunud kevadel üleskutse- 

tele. Seejuures anti mõista, et aedviljaga saab tasuda ka norme. Te- 
gelikult on nüüd olukord sarnane, et mainitud külad ei suuda määratud 
viljanorme täita. Pandi rõhku aedvilja kasvatamisele, mis sobiva pin- 
nase tõttu (meremuda abil) annab head saaki. Nüüd on selgunud, et 
aedviljaga (porgandite, kaalikate, kapsaste jne.) ei saa mingisugust 
normi asendada. Sellepärast Tahkuranna merepoolsed külad, kus talu- 
pidajad on kuulsad ka aedviljakasvatajatena, soovivad, et norme saaks 
kustutada ka köögiviljaga. 

Teatud nurinaga suhtutakse maal ka mitmeile sundtalutööde täit- 
misele. Räägitakse, et anname küll suuri norme, kuid jalanõusid, olgu 
see pastlanahki ei anta. Väljendatakse isegi, et meil ei ole kahju lihast, 
mida anname, andku ainult nahk meile tagasi, et saaksime jalanõusid. 


ERA f R-64, n 1, s 60,1151-151p. 
Pärnu 1.—29.11.1942 


Üldise olukorra suhtes haaravad laiemate ringkondade huvi ennekõi- 
ke sõjalised sündmused ja neile baseeruvad arutelud võimalike polii- 
tiliste järelduste üle. Suurt tähelepanu pühendatakse siinjuures Aafrika 
sündmusile, milliseid rahvas peab mitteettenähtud õnnetuseks teljerii- 
gele. Selle tõenduseks olevat muu hulgas ka Saksa ja Itaalia sõja- 
jõudude kiire taandumine Cyrenaikasse, kus senised kaotused juba 
üksi vangilangenute arvel üle 53 000 tõusvat. Saksasõbralikes ringes 
selle vastu hellitatakse lootust, mis nois sündmusis tahavad näha 
ettevalmistusi uueks Dünkircheniks.' Teisalt jälle kardetakse, et samad 
sündmused võivad põhjustada sõjajõudude äraviimist idarindelt Aafri- 
kasse ja Prantsusmaale, mille tagajärjel rinne võib tagasi, lääne poole 
tõmmatud saada Baltimaadele ja sellest lõunapoole asuvate piirkon- 
dade lähedusse. Ühenduses sündmustega Aafrikas avaldatakse arva- 
musi ka prantslaste kohta, et nemad üldiselt usuvad ameeriklaste lu- 
badusisse, olevat äraandjad nagu Darlangi, ning nende siht olevat ühes 
ameeriklastega ja inglastega Saksale kätte maksta. Marssal Petain ja 
Laval hoidvat aga sakslaste poole. Seoses sellega arvatakse, et olgu 
sakslased rohkem järeleandlikumad prantslastega, vahest on siis kok- 
kulepe võimalik ja Prantsusmaa astuks teljeriikide poolele, mille abiga 
siis Aafrikas maabunud vaenulisi vägesi merre tagasi oleks võimalik 
lüüa. Ühed arvavad, et Aafrika rinne tuleks üldse likvideerida ja 


! Dunkergue (saksapäraselt Dünkirchen) piirkonnas piirasid Saksa väed 
1940.a. mais ümber Briti ekspeditsiooniväed, kes olid seejärel sunnitud man- 
drilt evakueeruma. 

esiteks lõplik hoop Venele anda ning alles siis mujal jätkata võitlust. 
Need kartused ja muljed on rahva hulgas muutnud hoiakut kahel viisil: 
ühelt poolt teinud vastuvõtlikumaks igasugusile kuulujuttudele, teiselt 
poolt teinud rohkem ühiskondlikult ja riiklikult mõtlevaks, kuna osa 
Inglise ja Ameerikasõbralikuid isikuid on oma vaateid revideerimisele 
võtma hakanud, sest nende lootused enne praegust sõda kestnud olu- 
korra taastamiseks ei näi täituvat. Kõigi selle kõrval oodatakse ja 
kardetakse pöördelisi sündmusi idarindel. Nii kõneldakse nõukogude 
allveelaevade elavnenud tegevusest Balti meres, mille tulemusena 
Tallinna lähedal olevat torpedeeritud mitu laeva loomadega, soolaga 
ja võiga. Ka saksa sõjajõudude aeglane edu Stalingradi juures leiab 
väljendust arvustavais märkusis ja ühes idarinde üldise küsimusega 
näib tõusvat teatud pessimism tuleviku suhtes ja arvamine Saksa 
löögijõu raugemisest, mille luigelaulu moodustavatki rünnak Stalin- 
gradile, kus juba nõukogude väed mitmes kohas läbi murdnud olla, 
lisaks läbimurretele Leningradi ja Ilmjärve juures. Osa inglis- 
esõbralikes ringes kõneldakse, et Inglise ja USA olevat andnud Balti- 
maadele tagatise, mille kohaselt Nõukogude Liit loobub oma senistest 
nõudeist Baltimaadele ja hüvitusena oma pilgud suunab Dardanel- 
lidele, millega seletatakse ühtlasi ka Türgi hiljutist välispoliitilist ra- 
hutust. Rahva suurema osa poolt vaadatakse sellele arvamisele kaunis 
pessimistlikult, kuna palju rohkem kardetakse enamlaste võimalikku 
tagasipöördumist, millega seletatakse ka kindlustuste ehitamist Nar- 
vataguseisse piirkonnisse ja rinde võimalikku tagasitõmbumist nende 
joonele. 

Seoses sõjalise olukorra raskenemisega ja pidevalt edasi kestvate 
raskustega toitlus- ja põllumajanduses on teiselt poolt jätkuvat ra- 
hvusliku iseteadvuse süvenemist märgata. Sellega kaasub teravnev 
arvustus Saksa majanduspoliitiliste võtete ja tsiviilvõimude tegevuse 
üle. Võtab üha enam maad veendumus, et Suur-Saksa halva majan- 
duspoliitikaga oma liitlased kaotab ja paratamatult on sunnitud kasuta- 
ma sundkorraldusi sel alal. 

Kõigi nende küsimuste kõrval süveneb laiemale mure Eesti rahva 
tuleviku pärast ja ühes sellega on ka suurenenud taotlused suurema 
omavalitsusliku autonoomia järele. Enamikes haldusringkonnis kehtib 
veendumus, et põhilised muudatused haldusliku autonoomia kasuks 
praegust olukorda mitte ainult ei parandaks, vaid kogu tulemust 
tugevasti positiivsemaks muudaks, ilma et selle all kannataks Saksa- 
Eesti üldpoliitilised suhted. Ses suhtes asetatakse suuri lootusi dr. Mäe 
hiljutisele Berliini sõidule. 

Kuulujuttudena ühes sõjalise olukorraga liiguvad rahva seas järgne- 
vad: 1) kindral Laidoner olevat inglaste poolt välja nõutud venelastelt 

ja asuvat praegu Nõukogude Liidus inglise sideohvitserina. Siis 
räägitakse veel, et venelaste poolt mobiliseerituist eestlastest olevat 
moodustatud rahvuslikud väeosad, kes olevat riietatud inglise sõjaväe 
vormi. Praegu teostatavat neis väeosades väljaõpet. Venelaste käitu- 
mine nendega olevat hea ja lubatakse isegi rahvuslikke laule. 2) Ol- 
lakse rindel tüdinenud sõjast ja kasutatakse iga võimalust, et rindelt 
pääseda. Siis olevat salajased läbirääkimised käimas rahuks, mis puhul 
Saksa välisminister v. Ribbentrop olla käinud Moskvas ja NSVL 
väliskomissar Molotov Berliinis, kusjuures NSVL poolel Balti riikide 
suhtes olla tehtud järelandmisi ja sellest tingitud olevat ka Eesti Oma- 
valitsuse juhi dr. Mäe sõit Berliini olnud. 3) Marssal Rommel ei olevat 
enam Aafrikas, vaid hoopis Stalingradi all, mispärast ka teljeriikide 
väed Aafrikas on taganenud. 4) Eesti Omavalitsuse juhi dr. Mäe sõit 
on veel ühenduses olnud mobilisatsiooniga Eestis ja arvatakse rahva 
hulgas, kui antakse puhtakujulisem omavalitsus või kindel autonoo- 
mia, siis selle vastu kellelgi midagi ei olevat, sest siis olla olemas üks 
kindel siht mille eest väljas olla, ilma, et küsimus tuleviku jaoks 
ebaselge oleks; olla valmis võitlema kõik bolševike vastu, kui sarnane 
tagatis eestlastele peaks antama. 

Vene lennukite poolt oktoobri revolutsiooni aastapäeva puhul al- 
lavisatud lendlehed ei ole rahvale mingit mõju avaldanud ja nende üle 
naerdakse. 

Eesti Leegioni meeste ärasaatmisest ja teel olemisest on kaebusi, et 
mehed olevat külmaga kütmata loomavagunis teele saadetud, söögi 
küsimus olevat korraldamata olnud j.t. korraldamatused, mis ei ole 
meeste meeleolule kuigi hästi mõjunud juba teekonna alguses. 

Põllumajanduses on peatähelepanu pööratud varustusmuredele ja 
normide täitmisele, millest esile tuleb tõsta viljapeksu lõpule viimise 
küsimust, kuna laialdastes põllupidajate ringkondades peetakse pingu- 
tusi veel puuduva viljakoguse koondamiseks õieti võitluseks meil er- 
andlikult kehtestatud normide süsteemi eest ehk õigemini talundi 
põhiraamatu' säilitamiseks. 

Linnaelanikkonna peatähelepanu haaravad igapäevases elus nagu 
varemgi toitlusmajanduse küsimused, kuna normide jagamine korra- 
päratult ja nende väiksus kutsub pidevalt esile hukkamõiste. See on 
viimasel ajal suurenenud, kuna viimaste toitlusperioodide kestel on 
loobutud rasvainete ja lihasaaduste jaotamisest mitmel pool. On levi- 


' 1942. a. kevadest sisse seatud talundi põhiraamat registreeris üksikasjalikult 
talu tootmisbaasi, tootmise ja normikohustused (käesoleval juhul nähti selle 
vastandina kogu talu omatarvidusest ülejääva toodangu rekvireerimist). 

nud arvamine, et eelpooltähendatud asjaolud soodustavad hangel- 
damist, kuna ollakse sunnitud hankima teisel teel lisa. 


ERA f R-64, n 1, s 60,1 160-162. 
Tallinn-Harju 3. detsembril 1942 


Üldine rahva meeleolu püsis aruandekuu kestel stabiilselt rahuli- 
kuna, ning puuduvate sisepoliitiliste sündmuste tõttu polnud märgata 
tendentsi ei tõusuks ega languseks. Tingituna sõjaaegseist raskusist, 
mis eriti majanduselu osas väga raskelt ennast tunda annab, muutus 
rahvas kordkorralt vaiksemaks ja passiivsemaks, võiks öelda kohati 
isegi teatud määral loiuks ning palju enda tundeid ja mõtteid ei aval- 
danud. 

Poliitiline meeleolu püsis endiselt kommunismi vaenulikuna, millele 
lisandus aruandekuu jooksul kaugematel sõjarinnetel toimunud sünd- 
muste tõttu üldine kartus kommunismi Eestisse tagasituleku võima- 
luse eest. Inglise-Ameerika ofensiiv Põhja-Aafrikas, mida rahvas tõl- 
gendas Saksa-Itaalia vägede lüüasaamiseks, tekitas rahvas kartuse, kas 
Saksa väed peale mitmeaastast suurt pingutavat sõjakäiku ja määratute 
dimensioonidega vallutatud maa-alade enda käes hoidmist on veel 
suutelised sõjaliseks edukuseks — veel rohkem, kas Saksa ja ta liitlaste 
väed on suutelised oma seniseid sõjalisi positsioone enda käes pidama. 
Nimetatud Inglise-Ameerika vägede ofensiivile Põhja-Aafrikas juurde 
tulnuna teade Saksa vägede idarindel talve-kaitsepositsioonidele asu- 
misest ja kuuldused venelaste pealetungi ja läbimurde operatsioonest 
oli materjaliks, mis kuu keskpaiku äratas kartuse, et kommunistid 
peatselt võivad olla Eestis peremehed. Kohati oli kartus nii 
süvenenud, et juba arutleti, mida sellisel korral teha, kuna üldise ar- 
vamuse kohaselt ollakse kindlad, et kommunistide Eestisse tagasitulek 
tähendab eesti rahva hävinemist. Seoses sellega levinesid kuulujutud, 
nagu valmistatakse Narva ja Pihkva ümbruses kaevikuid ja punkreid, 
mis peaksid jääma kommunistide pealetungil Eesti territooriumi kait- 
sepositsiooniks. Veel levisid kuuldused, et sõjasündmuste arengust 
tingituna tuleb Eestis üldine mobilisatsioon ning et formeeritav Eesti 
Leegion saadetakse Põhja-Aafrika rinnetele. Kuu lõpupäevil toodud 
kuuldused ja kartused hakkasid vaibuma ning kuu viimaseil päevil 
toimunud Saksa sõjajõudude välkkiired toimingud Prantsusmaal Eu- 
roopa mandri kaitse tagamiseks tugevdasid uuesti usku Saksa sõjaväe 
jõusse. 

Talve tulekuga on üha rohkem üldiselt kuuldavale kerkinud nurinaid 
kehtivate toidunormide suuruse ja antavate toitainete üle. Ollakse hu- 

vitatud toitainete normide suurendamise küsimusest. Praegu kehti- 
vatest normidest ei piisa kellelegi vajaduste rahuldamiseks, eriti veel 
talvel, millal inimese keha vajab külma kaitseks märksa rohkem kütet. 
Levinenud kuulduste kohaselt pidada 1. detsembrist alates suurenda- 
tama elanike toidunorme nii Saksas kui Soomes, samuti sama kuuldu- 
se kohaselt pidada nimetatud maades jõulupühiks antama lisanormi 
toitaineid. Seoses nimetatud kuulduse levikuga on rahvas ootel, et ka 
meil suurendatakse norme ja antakse lisanormi jõuluks. Praegu kehti- 
vate toidunormide jaotuse ja kvaliteediga rahul ei olda ja on andnud 
põhjuse mõningate kuulduste levimiseks, nii näiteks võiga ebakor- 
rapärasest varustamisest tingituna on levinenud kuuldus, nagu oleks 
Eesti Omavalitsuse Juht dr. Mäe eesti rahva nimel annetanud eestlaste 
kahenädala või kontingendi saksa rahvale (teisend — Viini linnale), 
millist kuuldust osa lihtsameelsemaid kodanikke on võtnud tõena ja 
Eesti Omavalitsuse aadressil kibestunud märkusi teinud. Üldiselt 
veeretab enamus rahvast kõik majanduselu raskused Eesti Oma- 
valitsuse juhtkonna kaela ning süüdistab viimaseid majanduselu 
Juhtimise asjatundmatuses, kohati ka sakslastele pugemises. Seoses 
sellega levinesid möödunud kuu kestel anekdoodid Eesti Oma- 
valitsuse juhtkonna arvel. Näiteks räägiti, et dr. Mäel on viimase Sak- 
samaal viibimise ajal kodunt ära varastatud 2 siga, 2 kotti suhkrut, 1 
kast võid ja 6 kotti jahu. Ülbete varaste tabamiseks olevat rakendatud 
kogu politseiorganisatsioon. Või jälle, et majanduselu toitainete osas 
enne ei parane kui dr. Vendt'i vest läheb dr. Mäele selga. 


ERA f R-64, n 1, s 60, 1150-150p. 
Tartu poliitiline politsei 1.—30.11.1942 


Elanikkonna üldises meeleolus on märgata viimasel ajal teatavat 
pessimismi, mis on tingitud peamiselt majanduslikest raskusist ja 
mida veel on aidanud süvendada teated sõjarindeilt, millised viimasel 
ajal pole kuigi paljutõotavad. 

Palju räägitakse sündmustest Põhja-Aafrikas ja praegu valitseva ar- 
vamuse järele kardetakse, et Saksa-Itaalia väed ei suuda sääl 
Ameerika-Inglise ülivõimule vastu panna ja peavad oma väed Aafri- 
kast ära tooma. Sündmuste kohta idarindel räägitakse, et ka sääl sak- 
slastel suuri raskusi ja kaotusi olevat, sest praeguste teadete järele on 
kuulda ainult suurtest tõrjevõitlustest, millest järeldatakse, et vene- 
lased on siiski, hoolimata oma suurtest kaotustest, võimelised peale 
tungima. Sellega ühenduses tuntakse meie Eesti maa-ala otseselt 
ohustatud olevat, kuna rindejoon siit kuigi kaugel ei ole. Asjaolu, et 

seni talupidajate juures töötanud vene sõjavangid kuulduste järgi 
Narva ja Pihkva taha kindlustusvööndite ja punkrite ehitamisele on 
viidud, aitab seda kartust veelgi süvendada. Osaliselt on eelpool- 
toodud idarinde olukorda käsitlevate juttude levikus süüdi 18. nov. s.a. 
Tartusse puhkusele saabunud 29. Rinde Kaitsepataljoni koosseisu 
kuuluvad sõjaväelased. 

Erilist muret maa, kui ka linnaelanike seas on tekitanud olukord 
majanduslikul alal. 

Maalt saadud andmeil on praegu väga paljudes kohtades rukis ma- 
sindamata, rääkimata tõuviljast. Väga paljudes kohtades puuduvad 
vilja masindamiseks petrooleumi puudusel praegu igasugused eeldu- 
sed. Sellest hoolimata nõutakse talupidajailt normide täpset täitmist. 
Samuti on paljudes kohtades sügiskünnid (Kambja vallas näit 70% 
põllupinnast) kas hobuste puudumisel või mõnel muul põhjusel teo- 
stamata. Ka on talupidajaile peale pandud rahalised kohustised kuni 4 
korda suuremad võrreldes Eesti Omariikluse aegsete kohustustega, 
kuid sellest hoolimata saavad talupidajad oma normihinnaga müüdud 
saadustest väga väikest tasu. Kõigi sellega ühenduses kardetakse, et 
talupidajad kaotavad huvi maaharimise vastu ja selle järelduseks võiks 
olla põllumajanduse veelgi suurem tagasiminek kui praegu. 

Uuemate kuulduste järele olevat Leedus ja Lätis talupidajailt kõik 
vili rekvireeritud. Seda olevat tahetud ka Eestis läbi viia, kuid siin 
olevat selleks tõhusaid vastusamme astunud kindralkomissar Lietz- 
mann. Samuti on Eesti Omavalitsuse Juhi dr. Mäe viimast Berliini 
sõitu ühendusse viidud nimetatud küsimusega. Kõige sellega on kin- 
dralkomissar ja ka dr. Mäe elanikkonna silmis suuremat usaldust võit- 
nud. 

Linnaelanike hulgas on meeleolu peamiselt toitlusoludest olenevalt 
märgatavalt halvenenud. Palju pahameele avaldusi on suunatud praegu 
toimuvate “kalanädalate” vastu, samuti tuntakse suurt muret eeloleva 
talve küttemurede otstarbeka lahendamise pärast. 

Ühenduses teatega uue vääringu “Ostlandmarkade” käikulaskmise 
kavatsusega, on elanikkonnas kuulda arutlusi nimetatud vääringu 
maksepiirkonna ja makseväärtuse suhtes. 

Arutletakse peamiselt selle üle, kas uus vääring jääb paralleelselt 
senise vääringuga maksma, või jääb ta ainukeseks maksevahendiks 
meil. Seoses sellega on kerkinud üles kartus, kas seni käibelolev raha 
ümbervahetamisele kuulub ja kui kuulub, siis millises vahekorras 
senise vääringuga. 


ERA f R-64, n 1, s 60,1 155-155p. 

Tartu 28. novembril 1942 


Seoses sõjasündmustega Aafrikas on rahva meeleolus märgata teata- 
vat langust. Avaldatakse arvamusi, et sakslased pole enam suutelised 
Aafrika rinnet hoidma ja peavad sealt tagasi tõmbuma, mis aga oleks 
suureks ja otseseks hädaohuks Itaaliale. Samuti kajastuvad rahva hul- 
gas pessimistlikult sõjasündmused idarindel. Kui viimaste päevade 
sõjateated räägivad rasketest tõrjevõitlustest Doni käärus, siis tõlgen- 
datakse seda sakslaste lüüasaamisega ja tuntakse hirmu eeloleva talve 
ees, ning kardetakse punaste võimalikku tagasitulekut. Kui 
ajalehtedest loetakse, et iga päev võidetakse Stalingradis uusi majade- 
blokke, siis imestatakse, miks Stalingrad juba kord ei lange. Kui 
räägitakse, et sakslased on õhus ja maal tugevas ülekaalus, siis küsi- 
takse miks front kusagil edasi ei nihku. On liikvele lastud kuulujutt, et 
sakslased tõmbavad liini eelolevaks talveks tagasi Narva jõe juurde ja 
et kui ka seal ei suudeta vastu panna, siis on järgmine kaitsevöö ette 
nähtud Düüna jõe taga. Kuulduste põhjendusena tuuakse esile kind- 
lustusvöö ja punkrite ehitamist Narva taga ja, et viimasel ajal korral- 
datakse omakaitsele korrapäraselt õppusi rivi ja muul alal. Samuti 
räägitakse, et sakslased evakueerivat Eestist kariloomi ja vilja, et seda 
võimaliku taganemise puhul mitte venelaste kätte jätta. Nii olevat juba 
Luunja riigimõisa ja Väimela põllutöökooli karjad Saksamaale 
saadetud. Edasi väidetakse, et vilja ülemäärased kogused Riiki vii- 
akse, kus neid tarviduse järele tagasi tuuakse. Seoses kahtleva 
meeleolu tekkimisega on hakatud kuulama keelatud välismaa saateid 
ning levitatakse neid. Põhjuseks tuleb lugeda asjaolu, et ei usaldata 
sõjateateid ning tahetakse objektiivseid andmeid saada. 

Põllumajanduses annab tunda suur tööjõu puudus, mis takistab põl- 
lumajanduslike tööde läbiviimist. Kui nüüd veel lisaks peale pannakse 
metsalõikuse kohustus, siis leitakse, et seda on võimatu täita, kuna 
taludes tööjõudu niigi vähe on. Nurinaid on tekitanud ka taludele 
määratud sundkohustuslikud teravilja müüginormid, mis mõnedele 
talunditele, kelle saak on äpardunud, päris võimatu on täita. Leitakse, 
et vastavad vallavalitsused ja teised omavalitsuse asutised peaks enne 
kontrollima kohapealseid olusid ja alles siis normid määrama. Muidu 
tekib olukord, et talupidajal pole võimalik täies ulatuses norme täita ja 
osalise täitmise korral ei võimaldata temal tarbeaineid osta, siis et seda 
saada realiseerib ta sellegi osa saagist altkäe, mida ta muidu oleks 
võinud normiks viia. Pikkade ööde tulekuga annab end tunda valgus- 
tusküsimus, mis takistab eriti loomade talitamist. Maal arvatakse, et 
kui saksa sõjaväelastel on petrooleumi külluses vahetada liha, või ja 
teiste toiduainete vastu, miks siis riigiasutised ei saa nii korraldada, et 

talupidamiseks saaks mõne liitrigi petrooleumi vajaliseks valgustuseks 
ja loomade talitamiseks. Vahetuskaubandus saksa sõjaväelaste ja talu- 
pidajate vahel kutsub omakorda esile normide mittekorralikku täitmist 
häda sunnil. Suurt muret tekitab põllupidajatele eeloleval talvel et- 
tenähtud metsatööd, kuna hobuste rautamiseks pole rauda ega kabjan- 
aelu. Ka on puudus hobuseriistadest, milliseid pole saadud kahel 
aastal uuendada. Leitakse, et kui ainult alati määratakse kohustusi ja 
midagi normitud hinnaga osta ei saa, siis põllumees paratamatult sei- 
sab olukorra ees, et ta kohustusi täita ei suuda. 

Palju pahandust on tekitanud möödunud talvel antud lubadused tal- 
veriiete aktsiooni puhul. Nii lubati möödunud aastal viltide andjatele 
anda eeloleval suvel võimalus viltide muretsemiseks, kuid senini pole 
seda järgnenud. Korduvalt on maarahvale lubatud pastlanahka, pet- 
rooleumi, rauamaterjali ja metallosi põllutööriistade parandamiseks, 
neid pole aga saadud ning selle puudumine halvab tunduvalt tootmis- 
protsessi. Rahvas lepib raske olukorraga, saades aru, et sõjaaeg toob 
kaasa mõningaidki ülesaamatuid raskusi, kuid lubaduste mittetäitmine 
hävitab usalduse ning uute lubaduste andmisel suhtutakse nendesse 
irooniaga ja skeptiliselt, mis omakorda halvab töötahet ja töörõõmu. 
Veel rohkem tekitab selle juures pahameelt, et kõiki mainitud aineid 
on saada spekulantidelt spekulatsiooni hindadega. 

Kavatsus sisse seada normeerimata põllumajanduslikke kohustusi 
tekitas põllumeeste hulgas suurt ärevust. Kuuldus, et dr. Mäe oma 
Berliini sõidul kõik pidi tegema, et endise normisüsteemi juurde 
jäädakse, viis inimesed äraootavale seisukohale. Normimata kohustuse 
suhtes ollakse väga vaenulikud. 

Seoses majandusalal kerkinud rahatähtede muutmisküsimusega ole- 
tatakse kursilangust. Arvatakse, et raha vahetamine isikutele toimub 
ainult teatud piiritletud summa ulatuses. Kuulujuttude kohaselt on uue 
Ostlandmarga kurss 3 1/2 riigimarka ning vahetatakse ümber ainult 
ühe kuni kahe kuupalga ulatuses. 

Nagu ajalehtede teatest selgub, on uue Ostlandmarga aluseks obli- 
gatsioonid, millised tehakse reprivatiseeritavatele majadele ja maatük- 
kidele. Kardetakse, et obligatsioonid tehakse varanduse koguulatuses, 
millega terve reprivatiseerimine kujuneks uueks natsionaliseerimiseks. 
Eelpooltoodu tõttu on rahvas ärevil ja püütakse praegu käibelolevatest 
pangatähtedest lahti saada, otsides igasugu investeerimisvõimalusi. 


ERA f R-64, n 1, s 60,1152-154. 


Valga 30. 10.—29.11.1942 

Möödunud kuu jooksul on rahva meeleolu järjest halvenenud, 
iseäranis maal. Seda on põhjustanud mitmesugused asjaolud, mis just 
nüüd, talve tulekul on kerkinud esile. Paljud talupidajad on mures vilja 
masindamise pärast. Paljudel puuduvad talveks jalanõud ja peaaegu 
suuremal osal maarahval puuduvad talveks jalanõud ja peaaegu suure- 
mal osal maarahval puudub valgustusaine. Veel on paljude põllupida- 
jate meeleolu halvaks teinud väga suured sundnormid, iseäranis liha 
alal. 

Linnainimeste meeleolu on samuti halvenenud. Peamiseks põhjuseks 
on liiga väikesed toidunormid ja veel enam see, et neidki norme ei ole 
võimalik alati kätte saada. 

Poliitiliste küsimustega tegeldakse vähem, küll aga sõjasündmuste 
arutamisega ja võimalike tulemustega samal alal. Sõjasündmuste alal 
rohkem tähelepanu on leidnud Aafrika sõjasündmused — ameeriklaste 
maandumine Prantsuse Põhja-Aafrikas ja inglaste edasitung Kürenai- 
kas. Üldine arvamine näib olevat selline, et eelnimetatud sündmuste 
tagajärjel Saksa sõjajõudusid laiali kisutakse ja selle tõttu idarinde 
operatsioonid kannatavad. Venelaste ofensiivi puhul Stalingradi ruu- 
mis ja arvestades selle samaaegsust P.-Aafrika sündmustega nähakse 
selles liitlaste üldist ofensiivi ja teisest küljest paljuräägitud teist rin- 
net. Erilist ärevust see aga laiemates hulkades esile kutsunud ei ole. 
Pahameelt ja teravat kritiseerimist on esile kutsunud inimeste seas 
mõningad asjaolud. 

1. E.R.Ü.' poolt asutistele ja ettevõtetele laiali saadetud kohus- 
tusallkirjade lehed milledele iga kindla kuupalgaline teenistuja ja 
ametnik, kui ta nõustub abistama E.R.Ü. kaudu oma abivajavaid ra- 
hvuskaaslasi annab oma allkirja. Mittenõustumise korral tuleb anda 
samuti allkiri selleks, et see teatav isik ei nõustu abistama oma abiva- 
javaid rahvuskaaslasi. Inimesed vaatavad sellisele võttele nagu kom- 
munismiaegsetele surveabinõudele ja võrdlevad seda kommu- 
nismiaegse hääletamisega: kes vastu on, selle nimi läheb musta nime- 
kirja. 

2. Kuigatsi vallas olevasse Priipalu vangilaagrisse olla 
autoga Valgast kartulaid toodud (külmanud) vangidele 
söömiseks. Suurem osa kartulaid olla olnud täiesti mäda- 
nenud. Küsitakse, et milleks neid kartulaid toodi Valgast ja 
kulutati selleks bensiini, kui ümbruses on küllalt talusi, kust 
oleks normikartulaid küllalt saada. Oleks talumeestel ära 


| Eesti Rahva Ühisabi — sotsiaalhoolekande organisatsioon, asutati 1941. a. 
esialgu sõjategevuse ja punase terrori tõttu peavarju ja vara kaotanud inimes- 
te abistamiseks, hiljem laienes tegevus märgatavalt. 

jäänud kartulite vedu Puka jaama, mis on võrdlemisi kau- 
gel ja oleks vangilaagris terved kartulid õigeaegselt keld- 
risse saanud panna. Imestatakse, et miks sarnane käik: 
kartulid viidi põllumeeste poolt Puka jaama, kust viidi ron- 
giga Valka, lasti sääl ära külmuda ja siis toodi autoga 
uuesti Priipalusse tagasi. 

3. Räägitakse, et Eesti kindralkomissar Lietzmann laskvat Kuigatsi 
valda Sootaga metsa ehitada sõjalise tähtsusega ettevõtte, nimelt 
hirve-aia. See töö olevat juba käsil ja seda tegevat kohalikud inimesed 
küüdi või töökohustuse korras. Hirvi praegu veel ei olla, kuid need 
toodavat Saksamaalt. Hirvede toitmine jäävat valla rahva ülesandeks. 
Küsitakse, et kas see on ka sõjalise tähtsusega ettevõte, mida nüüd 
juba isegi raskel ajal peab veel kõrvaltööna tegema. Mõned arvavad, 
et hirved tuuakse Eestisse nuumamiseks. 

Kuulujutuna on levinud kindral Rommel'i vangistamine inglaste 
poolt. 


ERA f R-64, n 1, s 60,1 148-148p. 
Viljandi poliitiline politsei 25.10.—25.11.1942 


Üldine ärev meeleolu, mis rahva seas levines uute sõjasündmuste 
arenemisega P.-Aafrikas, on juba tunduvalt vaibunud, kuna ei ole 
enam uusi teateid vastaste edust. Nimelt valdas laiemaid hulki hirm, et 
sakslased on sunnitud P.-Aafrika rinnetele rakendama uusi suuremaid 
vägede koondamisi ja võib olla ka idarindelt suuremaid väeüksusi ta- 
gasi tõmbama, mille tagajärjel meie maa oleks võinud jääda uueks 
sõjatallermaaks. Teataval määral tõi rahva sekka rahustust ka ajakir- 
jandusest läbikäinud teade mobilisatsioonist Hispaanias, mis lubab 
oletada, et sealt on loota abi, kui ameeriklased peaksid üritama kal- 
laletungi Euroopa mandrile. 

Vaibumas on ka kuuldused Türgi sõttaastumise kavatsustest, mis 
nädalapäevad tagasi oli veel akuutselt rahva seas kuuldusena liikumas, 
kuna raadios olevat levitatud teateid, et Türgis olevat katkestatud 
sõjaväelaste puhkused ja kõik kiires korras kutsutud tagasi oma väe- 
osadesse. 

Käesoleva kuu alguses liikusid eriti Põltsamaa ümbruses kuuldused, 
et meil Eestis teostatakse vilja rekvireerimine. Sellega seoses /olevaks/ 
peeti ka Omavalitsuse juhi dr. Mäe sõitu Berliini. Teine variatsioon 
märkis jälle, et N. Liidu ja Saksamaa vahel olevat käimas rahuläbi- 
rääkimised ning dr. Mäe kutsutud Berliini Eesti Omavalitsuse esinda- 

jana neist läbirääkimistest osa võtma. Eelpoolnimetatud kuulujutud on 
enamused lihtsameelsete isikute arvamised ja targutamised, mida 
teistele pahaaimamatult edasi räägitakse. Esikohal on selles suhtes 
muidugi naised, kes hulgani koos olles näit. poe uste taga sabades, 
püüavad oma teadmiste ja arvamustega teisi ületada. Sihilike kuulu- 
juttude levitajaid avastatud ei ole. 

Sõjasündmusi idarindel jälgitakse suurima huviga, kuid üldiselt ar- 
vatakse, et Leningrad jääb tänavu jällegi vallutamata, kuna talv tuleb 
peale ja sakslased asuvad varsti valmisehitatud kaitsepositsioonidele. 
Samuti eriti tähelepanuga jälgib rahvas võitlusi Stalingradis, kus vi- 
hased tõrjevõitlused kestavad täie ägedusega. 

Palju ja põhjustatud nurinat on tekitanud linnainimeste seas puudulik 
toiduainete varustamine, kuna poest ei saa kätte ka neid väheseid toi- 
taineid, mis kaardile on märgitud või saab nädala toidunormid kätte 
alles mõne nädalase hilinemisega. Kuigi antakse liha asemel soolakala 
ei rahulda see inimesi, sest rasvainete vähesuse tõttu ei saa sellest 
valmistada mingisugust toitu. Mineval aastal kui igal perekonnal olid 
teatud toidutagavarad olemas, sai normitoiduga kuidagi läbi, kuid 
praegu kus tagavarad on kõik lõppenud ütleb iga inimene, et selle 
toidunormiga läbi ei saa ja peab tahes-tahtmata mingisuguse tehinguga 
toiduaineid spekulatiivselt hankima, et mitte nälga tunda. 

Käimasolevasse tekstiiljäätmete kogumise aktsiooni rahvas suhtub 
häätahtlikult, kõikjal antakse, mida enam kasutada ei saa, kuid need 
esemed on oma kvaliteedilt väga viletsad, kuna isegi kõige vanemat 
riidelappi kasutatakse iseäranis maal tööriiete lappimiseks ning kohen- 
damiseks. Käesoleval ajal leiavad kasutamist ka kõik niisugused riie- 
tusesemed, mis varemal ajal oleks ammu antud kaltsukaupmehele 
mõne savipoti eest. Samuti pole väljavaateid kodusel teel riide valmis- 
tamiseks. 


ERA f R-64, n 1, s 60,1 166. 
Võru poliitiline politsei 1.—30.11.1942 


Rahva poliitiline meeleolu kõikides rahvakihtides üldiselt rahulik. 
Suurt pahameelt ja ka teatavat ärevust on tekitanud Võrumaal Väimela 
ja Sõmerpalu mõisatest kariloomade äraviimine. Avalikult on teatatud, 
et nimetatud karjad olevat haiged ja sellepärast uuendatavat neid. Ra- 
hval ja eriti põllupidajate hulgas on teada, et nimetatud mõisate karjad 
olid meie Eesti punase karja sugulavad ja pideva arstliku kontrolli all. 
Ka ei olnud need karjad sugugi haiged, vaid haigeid loomi karjas oli 
väike %. Räägitakse, et need loomad viidud Saksamaale sugu- 

loomadeks. Ka on pahameel ka selle üle, et neisse mõisatesse toodavat 
asemele kehva konstitutsiooniga friisi kari, mis meil Lõuna-Eestis ei 
sobi, kuna siin on levinud ja arenenud Eesti punane kari. 

Saksamaalt on toodud Võrumaa riigimõisatesse suur hulk põrsaid. 
Soovijad saavad ka mõisaist neid põrsaid ja ainult vilja vastu va- 
hetamisel. Nurisetakse selle üle, et müük ei toimu raha eest ja räägi- 
takse, et see on jälle võtteid, kuidas inimestelt vilja kätte saada. 

Lõuna-Eestist on viidud ka mõned rongid kartulaid Saksamaale, ol- 
gugi et ametlikult räägitakse, et kogu vili ja kartul läheb meie tsiviile- 
lanikkude ja sõjaväe toitmiseks idaalal. 

Rahva hulgas on kuulda, et sakslased hakkavat Eestist varandusi 
välja viima ja see tähendavat peatset sakslaste lahkumist Eestist. 

On kuulutatud välja meeste ja naiste talvised metsaraie normid. Met- 
saaktsiooni vastu on umbusk kõikjal suur. Möödunud talvisest met- 
saraie aktsioonist osavõtjad jäid siiski ilma kuivadest küttepuudest ja 
nüüd sügisel pidid uuesti enestele tooreid puid ülestöötama. 

Teravaks probleemiks on maainimestel jalatsite puudus, kuna senini 
valdadele antud kontingendid on naeruväärselt väikesed ja ei rahulda 
minimaalseidki tarvidusi külma tulekul. Tähendatakse, et nõutakse 
küll metsaraie aktsioonist osavõttu ja käsutatakse sundkorras met- 
sadesse, kuid kas inimestel ka midagi selga või jalga panna on, sellest 
ei küsi keegi. 

Ka on suur hobuseraua ja naelte puudus. Neid on jällegi niivõrd vähe 
saada, et paljud talupidajad ei saa hobuseid rautada ega praeguse 
libeda teega üldse hobusega liikuda. Arusaamatuks jääb, kuidas suu- 
detakse niisuguses olukorras eelolevad küüdikohustused ja oma ma- 
japidamiste veod täita. 

Pahameelt tekitab ka talupidajate hulgas asjaolu, et sunnitakse vilja- 
müügi lepinguid juba ette sõlmima, kuna viljapeksuks pole ligemal 
ajal mingeid väljavaateid. Võrumaal on viljapeks 60% ulatuses su- 
vivilja osas teostamata. Põhjuseks õlide puudus masinate käivita- 
miseks. Maal on alanud 1942. a. sügispöevilla, lina ja linaseemnete 
kohustusliku müüginormi ost. Eelnimetatud artiklite normide suurust 
aga ei tea keegi. Ka pole vallavalitsustel veel see teada. Soovitakse, et 
normikogused kohe ära määrataks ja enne ostu algust inimestel see 
teada oleks. 

Sõjaväele lambanahkade müügi puhul pidi antama hüvitusi, kuid 
hüvituste andmisest ei tea määratud kokkuostu kohad midagi. Hüvitu- 
si kohal ei ole ja seepärast ei viida ka nahku müügile. 

Talupidajate arvates on vajalik, et igasugused hüvitused oleks enne 
ostu-müükide algust kohal, siis oleks ka müüjaid rohkem ja inimestel 
poleks niipalju käimisi. 

Talupidajail tõsine häda viljajahvatusega inim- ja loomatoiduks. 
Kõikides veskites veskikivid läbi ja veskid seismajäämisel. Peaks 
hädapärast võimaldatama veskikivide valamismaterjale. 


ERA f R-64, n 1, s 60,1 141-142. 

Detsember 1942 
Haapsalu 1.—-31.12.1942 


Rahva meeleolu Haapsalu linnas ja Läänemaal on üldiselt pessi- 
mistlik. Näib, et elatakse kuidagi päevast päeva, oodatakse olukorra 
lahenemist ja paranemist ning ollakse üldiselt äraootaval seisukohal. 
Inimestel puudub kindel usk tulevikku, kardetakse homse päeva 
pärast. Rahva meeleolu langust põhjustavad peamiselt majanduslikud 
mured: linnas — toitlusraskused ja maal — suured sundkohustused nor- 
mide ja raiekohustuste täitmise alal. 

Selle juures ollakse vastuvõtlikud ja usutakse vaenuliselt poolt lendu 
lastud kuulujutte. Kardetakse üldiselt bolševike tagasitulekut, seoses 
kuuldustega, et lähemal ajal tõmmatavat Eestist saksa väed tagasi. 

Haapsalu linnas on peamiseks nurisemise põhjuseks toitlusolude 
raskus. Eriti suurt puudust tuntakse rasvainete järele. Nii pole koda- 
nikele antud võid kolme viimase nädala jooksul. Nurisetakse, et toi- 
tainete kaardil ettenähtud nädala toidunormid jäävad mõnes aines 
üldse saamata ning nagunii väike norm kuivtoitainet on alati alaväär- 
tuslik (koppinud). Meeleolu aitab langetada asjaolu, kuna nähakse, et 
ka jõuludeks ei anta tavalisele normile lisa. 

Kuulujuttude ja nurisemise põhjuseks on olnud sagedased ja oota- 
matud elektrivoolu katkestamise põhjused Haapsalu linnale. Sageli on 
tulnud jõulupuu korraldamised ja hädavajalikud toimingud ootamatu 
elektri katkestamise tõttu jätta pooleli. Kardetakse, et valguse puuduse 
tõttu võidakse jääda pühade ajal pimedasse. 

Tingitud sõjaliste sündmuste arenemisest idarindel, peamiselt rinde 
kesk- ja põhjaosas, liiguvad kuuldused, et bolševikud ründavat suurte 
jõududega ja olevat jõudnud Pihkvast umbes 150 km kaugusele. Intel- 
ligentseis ringides liiguvad kuuldused, et sakslased lahkuvat Eestist 
lähemas tulevikus. Seda juttu olevat rääkinud Haapsalu postkontori 
ülem (sakslane), kes olevat sõjas kaotanud oma kaks poega. Samuti 
olevat sellist mõtet avaldanud ka veidi viinastunud olekus Haapsalu 
Piiripolitsei meister. Haapsalus viibinud Tallinnast päritolevad ring- 
konnakohtu tegelased olevat rääkinud, et jõuluks on sakslased Eestist 
läinud. 

Maaelanikes on esikohal majanduslikud mured ja raskused, kuna on 
arvamine, et kõiki neid norme täita pole võimalik. Käimasolev raie- 
kohustuse täitmine on annud olemasolevail andmeil väga tagasi- 
hoidlikke tulemusi, hoolimata kohaliku maavalitsuse hoiatusist ja 
meeldetuletusist vallavalitsustele. Maal arvatakse, et selle metsaakt- 
siooni eesmärgiks on metsade laastamine, et võimalikult kõik välja 

vedada. Liha ja teravilja normide nõudmisel ollakse arvamisel, et kõik 
mis meie anname läheb nagunii välja ja linnarahvas ikkagi kannatab 
tühja kõhtu. 

Loomade lugemise aktsiooniga 15.—18. dets. s.a. oli seoses kuuldusi, 
et sellele järgneb jälle suurem loomade võtmine. 

Ajalehes ilmunud teade mingist uuest rahast, kuigi see jälle ümber 
lükati, on tekitanud mõnedes põllumeestes (laiemate hulkade kohta 
puuduvad andmed) umbusalduse praegu maksvasse RM-ka, on 
keeldutud vastu võtmast maksvat raha. 

Taebla vallas räägitakse, et kindral Laidoneril olevat eestlastest 
koosnev väeosa, varustatud inglise ja ameerika varustusega ning see 
pidavat tulema pärast sakslaste lahkumist Eestisse. 

Üldist meeleolu langust maal põhjustab terav valgustusaine puudus 
ning Läänemaa idaosas kütteainete puudusest tingitud viljapeksutööde 
hilinemine. Nii on Märjamaal 14.12.1942. andmetel peksmata veel 
talivili 48% ja suvivili 70%. Pidevalt püütakse kuulujuttude levitajate 
poolt (osalt spekulandid) teha selgeks talumehele, et selles raskuses on 
süüdi ikkagi sakslased, kelle eesmärgiks olevat ikkagi Eesti rahva ja 
maa ekspluateerimine. 

Eesti-rootslaste hulgas on vastavalt sõjaliste sündmuste arenemisele 
tekkinud märgatav mingi äraootav seisukoht. See ilmneb eriti kohus- 
tuslike normide täitmise osas. Avaldatakse arvamist, et sakslased 
püüdvat kiires korras Eestist puud välja vedada, enne, kui Eesti läheb 
Rootsi alla. 


ERA £ R-64, n 1, s 60,1 195-196. 
Kuressaare 253.11.—25.12.1942 


Eelmise aruandekuu lõpupoolel avaldunud närvilikkus, eriti just 
sõjasündmuste tõttu Aafrikas, on jätkuv, näidates ainult nõrka rahune- 
mistendentsi käesoleva kuu teisel poolel. 

Sõjasündmused Aafrikas on ikka veel mitmesuguste kartuste ning 
pessimistlike arutluste varjatud, osalt ka varjamata põhjuseks. Viima- 
sed sõjateated kõnelevad küll teljevägede edukaist operatsioonidest 
Tuneesia-Marokko piiritsoonis, kuid nende tagasihoidlik sisu on vaid 
vähe kaasa aidanud rahunemisele. Keskmine kodanik meenutab sageli 
eelmist Maailmasõda ja toob sellest järgmise järelduse: algul oli sak- 
slastel edu, kuid vaatamata sellele nad kaotasid siiski sõja ja arvavad, 
et Aafrika sündmused on ses suhtes nagu hoiatavaks endeks. Kuulu- 
jutud ja arvamised on võrreldes eelmise aruandeperioodiga 
varieerunud ning muutunud. Asjaolu, et Prantsusmaast ajalehtedes 

vähe kirjutatakse, on põhjuseks arvamustele, et Prantsusmaal on mi- 
dagi juhtunud. Enamiku arvamus kaldub sinnapoole, et marssal Pe- 
tain'i valitsus on kas saksa okupatsioonivõimudega täiesti oposit- 
sioonis või elatakse läbi sisemist kriisi ja neist arvamusist tehakse 
resümee: prantslased ei hakka iialgi koos sakslastega sõdima Inglise- 
Ameerika bloki vastu. Ka püsib elanikes ikka veel vana arvamus, et 
prantslased on reeturid. 

Aafrika sõjatandri sündmused on jätkuvalt keskustelu objektiks, 
kuigi nad osa oma aktuaalsusest on kaotanud. Paljudel juhtudel on 
võidud tähele panna, et kodanikud teineteist nagu trööstiksid: mis sest 
Aafrikast siis ikka nii on, ka juhul kui itaallased ning sakslased peak- 
sid Aafrikast taganema, ei tohiks see üldolukorrale palju mõju aval- 
dada, sest lõppeks ei ole inglased ja ameeriklased ikkagi veel Euroopa 
mandrile tunginud. Umbes taolised arutlused näitavad siiski kõik 
muidugi ainult seda, kuivõrd palju Aafrika sündmused elanikkonnale 
on mõju avaldanud. 

Nende asjaoludega tuleb seosesse viia ka kartus, mis on tekkinud 
käibeloleva Reichsmark'i vastu. Tundmata allikaist levines kuulujutt, 
algul kaupmeeskonnas ja hiljem ka muus elanikkonnas, et Reich- 
mark”i asemel lastakse käibele mingisugune oberost'i' taoline Ost või 
Ostlandmark. Nagu just selle kuulujutu tõendamiseks ilmuski varsti 
ajalehtedes sellekohane teade, mis n.ö. “õli tulle valas”. Ajakirjandu- 
ses lükati see teade kohe ümber kuid uskujaid leidus vähe ning usal- 
dus mis käibeloleva raha vastu nagunii võrdlemisi väike oli, sai veelgi 
rohkem kõigutatud. Neil põhjusil paljud talunikud lausa keelduvad 
raha vastu võtmast, õigustades end sellega, et mis ma rahaga teen, 
sõjaaegne raha, eks seda ole ennegi nähtud, mis sest saab. Vene rubla 
ning oberost ei maksnud mitte nulligi, samuti “kukkus” kroon ning 
rubla ja naerdakse nii inimesi, kes hoiusummade läbi oma varandused 
on kaotanud. See ongi peapõhjus, miks pankades vähe hoiusummasid 
on. 

Rahva seas on aruandekuu lõpupoole levinema hakanud arvamus, 
mis arvatavasti mandrilt on tulnud, et talunikud peavad tulevikus oma 
maa riigilt tagasi ostma, kui tahavad talu jälle pärisomandiks saada. 

Kuressaarlased nurisevad endiselt, et ei saa poest osta neidki vähe- 
seid toiduaineid, mis elatistarbeainete kaardil märgitud. Öeldakse, et 
kui oled aus inimene ja maalt endale midagi ei osta, siis sured nälga, 
sest kes seda olevat näinud, et inimene 1700 gr leivaga ja 150 gr tan- 
gudega nädala üle elab. Või puuduse kohta arvavad linlased, et 


! Oberost — Esimese maailmasõja ajal Saksamaa poolt okupeeritud Vene 
tsaaririigi aladel, sh Eestis rakendatud raha. 

sõjavägi sööb kõik ära, teised jälle seda, et maamehed ei toovat enam 
võid meiereidesse. Suhkrupuudus arvatakse tingitud olevat suvisest 
suhkrujagamisest hüvituskaubana marjamüüjatele. 

Väiksemad nurinad jätkuvad ostulubade ümber, mille kohta need kes 
luba ei saanud, arvavad, et jaotajad ebaõiglased olevat. 

Aruande perioodi lõpul levines Kuressaare elanikkonnas teadmine, 
et saksa gendarmeriesse' kuuluvad isikud kontrollivad postipakkide 
sisu, võttes sealjuures ära pakkidest toiduaineid. See asjaolu on palju 
pahameelt tekitanud. Ühel juhtumil olevat keegi saksa erariides gen- 
darm kedagi eesti noormeest postkontoris inimeste ees vastu nägu 
löönud, mis kuulujutuna linnas kiiresti levines ja mis isegi kaunis 
kibedaid märkusi sakslaste aadressil esile on kutsunud. 


ERA fR-64, n 1, s 60,1 la-lap. 
Narva 31. detsembril 1942 


Aruandeaja kestel on rahva meeleolu tunduvalt halvenenud. Levita- 
takse kuulujutte venelaste edu üle idarindel. Oletatakse, et kuulatakse 
nii soome kui vene jaamu rohkem kui enne. Seda soodustab asjaolu, et 
eesti jaamu on väga halvasti kuulda. Sel teel omandatud teateid an- 
takse sosistades edasi, mistõttu levivad ka kõige võimatumad kuulu- 
jutud. On silma torganud, et just Kohtla-Järve selliste kuulujuttude 
pesaks on. Osalisesti on see küll vaid tühine jutt, kuid rahva meeleolu 
langeb selle tõttu ometi. 

Saksa sõjateadetele suhtutakse umbusaldusega. Eriti kaheldakse 
uputatud tonnaažis. Üldiselt kardetakse, et sõda veel üsna kaua kestab. 

Möödunud kuu kestel pole lendlehti suuremal hulgal alla heidetud, 
ainult üksikuil juhtudel ületas mõni vene lennuk ühe või teise küla. 

Meelepaha peamiseks põhjustajaks on varustamisküsimus. Kui vaid 
mõelda, et nädalal enne jõule jagati elanikkonnale tegelikult ainult 
leiba, siis tuleb mõista seda meelepaha. Pole kasu sellest, kui jõu- 
lunädalal antakse 250 gr sealiha, kui eelmisel nädalal pole liha antud. 
Rahulolematus sellise jagamisviisi üle avaldub rahva ütlusis. Vabri- 
kuis on isegi avalikud protestid kuuldavale tulnud. Mitte armastus 
sakslaste vastu, vaid hirm bolševike ees hoiab tagasi avalikku 
meeleavaldust. Rahva hulgas avaldatakse soovi, et altkäekaubitse- 
misele suuremeelsemalt suhtutaks, et inimesed saaksid endile hankida 
lisatoiduaineid. 


' Sandarmeeria — Saksa korrapolitsei maapiirkondades. 

Eesti ringkonnis on märgata meelepaha naiste vastu, kes käivad läbi 
saksa sõjaväelastega. Saadetakse koguni anonüümseid kirju sellistele 
naistele, missugustes on ähvardusi. Kirja all on järgmise välimusega 
märk: ring, selle keskel kolmnurk ja selle sees arv 2. 

Rahva hulgas on levinud järgmine anekdoot: kindralkomissar läinud 
ühel oma järjekordsel ringreisul ühte tallu, kus leidnud eest paljaks- 
pöetud lamba. Küsimusele, kes seda teinud, vastanud lammas: “Mää”. 

Veel halvab meeleolu jalanõude ning rõivaste puudus. Kõneldakse, 
et pidi jagatama midagi, kuid senini pole seda veel tehtud. 

Kuna maa kannatab suure tööjõu puuduse all, siis suhtutakse maal 
sundkohustustele halvasti. 

On märgata ühist umbusaldust sakslaste vastu. Võib nentida, et just 
rindealal üksikut rohkem usaldatakse ja väga sagedasti tullakse 
lahkesti saksa sõdurile vastu. Paljud elanikest on nende hulgas endile 
isegi häid sõpru leidnud. Vahetatakse pakikesi ning kirju. Rinde taga, 
näit. Rakveres, on olukord hoopis teravam. Seda näitavad sagedad 
löömingud, mis on küll tekkinud joobnudpäi, kuid ometi nähtub sell- 
est rahva meeleolu. 

Peamiselt majanduslikud raskused on kaasa aidanud seisukorra 
teravnemiseks. Süü veeretatakse selles asjas peamiselt omavalitsusele, 
tegelikke põhjusi aga ei märgata. Jällegi levivad kuulujutud, et mitme- 
suguseid artikleid (toiduained ja tekstiilkaubad) viiakse Saksamaale. 

Sagedasti kuuldakse ütlust, et bolševikud võtnud selle, mis võtta 
andnud, sakslased võtavad ülejäänu ja eestlastele ei jää midagi. Nii 
näit. oletatakse, et Kalevivabrikus vahetatud villased esemed saade- 
takse Saksamaale põhjusel, et siin selle töötlemiseks polevat võima- 
lusi. 

Ikka ja jälle soovitakse punktisüsteemi sisseseadmist Saksamaa 
eeskujul. 

Direktooriumide korraldused kutsuvad väga sagedasti esile meele- 
paha. Siinjuures tulevad kõne alla kõik kohustused, mis tuleb täita 
Saksamaa kasuks — raiekohustus, viljanorm, küüdikohustus jne. Eriti 
pahandutakse karistusähvarduste üle, milles nähakse sakslaste sund- 
abinõud. Kõigi nende rahulolematuste juures tuleb siiski nentida, et 
üks osa rahvast selliste korralduste läbiviimise vajadust näeb. Puudub 
selgitav propaganda, mille kaudu saaks ülejäänud osale elanikkonnast 
selgeks tehtud see vajadus. Sellist propagandat pole aga Narvas üldse 
mitte märgata. Saksa propagandaosakond Narvas püüab võimalikult 
kultuuriüritusi, nagu teater, kino, varietee-etendused jne, läbi viia. Nii 
näit. on ajavahemikus 17.11. kuni 16.12. läbi viidud 48 sellist üritust. 
Nagu juba mainitud, on hädavajalik alustada selgituspropagandat. 

Õpetajate nõupidamisel peetud dr. Mäe kõne on vaevalt vastukaja 
leidnud suuremates hulkades. Kõnelevad selle üle vaid intelligentsi- 
ringid ning venelased. Kritiseeritakse kõne seda osa, mis käsitleb or- 
duaega. Öeldakse vaid, et dr. Mäe tegevat asjatuid pingutusi orduaja 
esiletõstmiseks, sest ajalugu jäävat siiski ajalooks. Venelased näevad 
selles kõnes isegi ajaloo võltsimist, sest polevat õige, et venelane on 
eestlase verivaenlane. Arvatakse, et rahvuslik võitlus eestlaste-vene- 
laste vahel Narvas teravneb. Rakverest on kuulda sedasama. 

Rakveres on märgata suuremat inglisesõbralikkust. Eriti avaldus see 
inglise-ameerika ofensiivi ajal Aafrikas. 

Rahva tervislik seisukord on halvenenud. On tulnud ette palju 
difteriidi juhtumeid. Lapsed on väga vastuvõtlikud haigustele. Laste 
hulgas on levinud rahhitise ning näärmetiisikuse alged.' 

Küttematerjali hankimine on veelgi raskenenud. Lumesaju tagajärjel 
on transpordiolud halvenenud. Kaevatakse Narva küttekontori halva 
organisatsiooni üle. Inimesed raiusid ise endile puid, kuid nüüd ei saa 
veoki puudumise tõttu neid metsast välja, ehkki on linnavalitsuselt 
palutud seda juba mitme kuu eest. 

Leitakse, et talumetsade raiumine on täiesti väär, ebaökonoomne. 
Kõneldakse, et Eesti metsades väga palju puid raiutakse, kuid kütet ei 
saa sellest hoolimata, sest suurem jagu sellest saadetakse Saksamaale. 

Kõigis Narva suurkäitistes on karta kütteraskusi. Nii jätkub Narva 
Kalevi- ja Linavabrikul kütet ainult üheks kuuks veel. Neile käitistele 
on lubatud põlevkivi, mida aga senini pole saadud anda. 

Kindlate hindade sisseseadmisega pole senini ikkagi veel toime tul- 
dud. Kaupmehed võtavad pudukaupade eest, millele pole kindlaid 
hindu määratud, keelatud kõrget hinda. Nii näit. nõutavat ühe pakikese 
sigaretipaberi eest 6.- Riigimarka. 

Põlevkivirajoonis pole meeleolus erilist muudatust märgata. Mada- 
lad toiduainetemäärad on ikkagi elanikkonna kõneaineks. 250 grammi 
sealiha andmine on tervitatav, kuna sealiha ja hapud kapsad on ju 
jõulutoit. 

Bolševistlik propaganda on natuke järele andnud, välja arvatud 
mõned Küttejõus* leitud lendlehed. 

Viimasel ajal on varguste ning sissemurdmiste arv tunduvalt tõus- 
nud. Midagi pole kindel ega hoia tagasi neid vargusi. Nii sai detsembri 
keskel üks õhutõrjeüksus Kiviõlis toiduks ühe hobuse. Samal päeval 
see hobune oli varastatud. Mõne päeva möödudes leiti looma nahk. 
Loom oli tapetud ja ära söödud 


! Difteriit — õige haigusenimetus on difteeria, rahhitis — rahhiit. 
* Virumaal olid Küttejõu nimeline põlevkivikaevandus ja raudteejaam. 

Välismaiste tööjõudude meeleolu põlevkivirajoonis on veidi parane- 
nud. Osaliselt tõsteti toidumäärasid, kuid eelkõige on paranenud olu- 
kord peavarjuga. Siin-sääl jagati ka riideesemeid. Seega saadi kõrval- 
dada palju rahulolematust. 

Et saada üldpilti põlevkivipiirkonna elu-olust, on terve rida komis- 
jone teda külastanud. Oodatakse olude paranemist selle tagajärjel. 

Riigikomissari ülesandel pandi novembri lõpus põlevkivirajoonis 
tööle rakendatud tööliste hooldamise kontrollimiseks SS-Untersturm- 
führer Schulte ametisse. Schulte tegevus on avaldanud positiivset to- 
imet. Tulevikus saadetakse töölisi põlevkivikaevandusse tööle alles 
siis, kui on kindlustatud neile peavari ning varustus. 

On ette nähtud Balti õli' sotsiaalseks hooldamiseks üks usaldatav 
spetsialist keemiatööstusest kohale tuua. SS-Sturmbannführer Friese 
nimetati vahepääl NSDAP” rajoonijuhtkonna poolt Balti õli sotsiaal- 
poliitika peareferendiks. 

Juhtum, mis väga halvab eesti politsei autoriteeti, on järgmine: eesti 
politseiametnik Lepasaar peksis eestlast Kasvandit, nii et viimane suri 
saadud vigastuste tagajärjel. See juhtum on suureks kõneaineks. 

Järjekordne vastumeelsus sakslaste suhtes avaldus pühapäeval, 28. 
11. Kundas. Säälses rahvamajas tantsisid eesti naised ja mehed. Kui 
aga samas viibivad sakslased ka tantsima tahtsid hakata, lakkas muu- 
sika. 

Tööliste meeleolu on teatud määral mõjustanud feldpostipakikeste” 
mitte kohale jõudmine. Kõneldakse Tilsiti välipostiameti mahapõleta- 
misest, kus hukkunud 2.000.000 pakikest. Ollakse ärevil ning imestu- 
takse, kuidas see võib võimalik olla. 


ERA f R-64, n1,s60,1173-177. 
Paide 1.—31.12.1942 


Rahva meeleolu häirivad üha suurenevad majanduslikud raskused ja 
arvamine pikalevenivast sõjaolukorrast. Erilist nurinat tekitab asjaolu, 
et ei anta tšekiga võid. Arvatakse, et enne kevadet üldse enam võid ei 
saa. Levib kuuldus, et uuest aastast vähendatakse leivanormi poole 
võrra. Kuuldus pärineb Tallinnast. Tõelisuse korral tekitaks see prae- 
guse vähese normi juures äärmist opositsiooni. Nurinat tekitas ebakor- 


! Balti õli — Eesti põlevkivikaevandusi ja -tööstusi ekspluateerinud saksa 
majandusorganisatsioon Baltische ÖI GmbH. 

* NSDAP — Natsionaalsotsialistlik Saksa Töölispartei. 

* Feldpost — välipost ehk sõjaväe postiorganisatsioon. 

rapärane pühade lisanormi kättesaamine, osa aineid (marmelaad) ei 
jõudnud üldse kohale. Antavad munad olid enamuses halvaks läinud. 

Linnaelanikel annab tunda küttekriis, seda mitte puude vaid veovõi- 
maluste puudusel. Rahva meeleolu halvab spekulatsioon, kaotab rahal 
oma väärtuse ja sunnib vastuspekuleerima, kuna teisiti pole võimalik 
täita oma vajadusi. Talupidajad kurdavad väikese normihinna, petroo- 
leumi, hobuseriistade, -raudade ja naelte puuduse üle. Kuigi kogu 
rahvas kurdab majandusliku surutise üle, näib, et poliitilist oposit- 
siooni leidub just haritlaste peres. 

Mõningate rindemeeste perekondades tekitab ärevust asjaolu, et 
lepingu lõppemisest hoolimata ei lastavat vabatahtlikke vabaks teenis- 
tusest ilma erilise põhjuseta. Kohtlemine rindel olevat hea, kuid me- 
hed kippuvat koju. Mõnel pool arvatakse, et eestlastel pole mõtet 
võidelda, kuna meil endil pole sellest kasu ja võiduloorbereid lõikavad 
ainult sakslased. Seepärast suhtumine eesti leegioni jahe. Levib kuul- 
dus, et sakslased kavatsevad venelasi lasta veelkord siia sisse tungida, 
et sundida seega eestlasi kaasa võitlema. Samaaegselt käib kaasas kin- 
del veendumus peatsest mobilisatsioonist. Osa rahvast suhtub sellesse 
eitavalt, teine osa loodab üldise kaasavõitlemisega saavutada iseseis- 
vust ja rippumatust sakslastest. Abi selles loodetakse ka soomlastelt. 

On tõsi, et see usaldus, mis tekkis maa vabastamisel sakslaste poolt, 
on vähenemas. Seda tingivad just majanduslikud raskused, sest sak- 
slasi kui inimesi austatakse nende kõrgema kultuuri ja eriliste sõjaliste 
võimete pärast, kuid rahvas ei saa aru, kuidas meil varemini oli kõike 
küllalt ja nüüd järsku on kõigest puudus. Arvatakse, et sakslaste ma- 
janduspoliitika on röövpoliitika, sest see avaldub iga pisiasja puudu- 
mises. Nii mõjustavad majanduslikud raskused ka poliitilist meelsust, 
mis küll praegu avaldub ainult tagasihoidlikkuses ja passiivses ära- 
ootamises. 


ERA f R-64, n 1, s 60,1 25a-25ap. 
Petseri 1.—31.12.1942 


Maal vene rahvusest elanike seas on üldiselt laialdaselt levinenud 
kuuldused sakslaste taganemise ja bolševike peatse tagasituleku kohta, 
tekitades teatud ärevust. Kohati kuuldub, et saksa väed olla Doni 
käärus taganenud kuni 500 km ja ka rindel allpool Ilmenit olevat 
bolševikud laialt läbi murdnud ja jõudvat kahe-kolme nädala pärast 
siia. Sellisteks kuulujuttudeks on põhjust andnud sakslaste poolt mit- 
mes kohas suuremate barakkide ehitamine ja käesoleva kuu algul val- 

lavalitsuste poolt külavanemate kaudu sõjavägede majutamiste või- 
maluste selgitamine. 

Kuna maakonnas kestab partisanide varjajate vahistamine (seni on 
neist tabatud ca 100), siis seda kasutavad vene rahvuslased vaenuaval- 
dusena eestlaste vastu, kuuldusi levitades, et eestlased kiusavad ja va- 
histavad süütuid venelasi. 

Piiriäärses rajoonis planeeritakse bolševistlikult meelestatud ring- 
konnis kuidas ja kellega arveid õiendada bolševike taassaabumisel. 

Teataval määral on lokaalselt meeleolu mõjutanud ka kuu jooksul 
maakonnas ühes kui teises kohas toimunud järgmised sündmused: 

Tailovas 29. novembril s.a. korraldatud lõikuspeole ei ilmunud 
mõned vene rahvusest isikud kartusel, et bolševike tagasitulekul koos- 
viibimisele ilmunud isikud puuakse üles, nagu olevat väljendanud 
Ulanovi küla elanik Vassili Tsvetkov. Sellest on juurdluse toimeta- 
miseks teatatud poliitilise politsei referendile Petseris. 

Ööl vastu 5. detsembrit Kalda vallas levitati, arvatavasti lennukilt, N. 
Liidu lendlehti, milledes teatati punaväe võidusaavutusi ja kohati 
rindest laialdasi läbimurdmisi. 

30. novembril s.a. andsid end võimude korraldusse ja toimetati 
Senno politseijaoskonda N. Liidu parašütistid Grigori Nikitin, Feodor 
Popov ja Boris Solovjev, kes seletasid, et nad maabunud lennukilt ööl 
vastu 27. novembrit s.a. Leningradist tulles, hüpates alla Senno v. Iva- 
novo-Boloto küla kohal ja nende ülesandeks olnud õhku lasta 
sõjaväerong. Nendega ühel ajal Eestisse tulnud komandör Zakopaika 
ja raadiotelegrafist Aleksandra Orlov tabati 6. detsembril Liivamäe 
jaama lähedal, kuid tabamisel tekkinud tulevahetuse järgi leiti nad 
mõlemad surnutena. 

7. detsembril s.a. rääkinud Linnuse v. Audaševa algkooli juhataja 
Aleksandra Orehhov III kl. õpilastele klassis, et saksa sõjavägi ta- 
ganevat ja kommunistid võivat varsti siia jõuda. Selle kohta toimeta- 
takse juurdlust. 

14. detsembril s.a. vahistati saksa sandarmeeria' poolt Petseri valla- 
vanem Remmel, abisekretär Toom ja varustusametnik Ivanov, 
süüdistades neid loomade mitteregistreerimises, lihanormide sisse- 
nõudmata jätmises ning altkäemaksude võtmises. Nende vahistamisse 
näis linnaümbruskonna vene elanikkond suhtuvat ilmse heameele ja 
rahuldustundega, sest kaebus oli kuuldavasti tõstetud venelaste poolt 
ja kandvat sihilikku laadi. Remmel ja teised eeltähendatud ametnikud 
vabastati vahi alt järgmisel päeval. Nende lahtisaamisest venelased 


' Sandarmeeria — Saksa korrapolitsei maapiirkondades. 

olid pettunud ja on avaldatud arvamusi, et nad oleks võinud edasi 1s- 
tuma jääda. 

Põllupidajate seas nurisetakse üldiselt küüdikohuste täitmise kohta. 
Nimelt korralikud talupidajad, kes hoolitsevad oma talumajanduse kui 
ka hobuste rautamise eest, käsutatakse väga tihti küüti, kuna vaenulik 
element just meelega ei hoolitse oma hobuste rautamise eest, et seega 
pääseda küüdikordadest. 

Paljudele maaomanikele teeb ülesaamatuid raskusi puunormide 
täitmine, kuna ei omata sellist metsa, mida võiks küttepuudeks töödel- 
da. Puunormide määramisel ülestöötamiseks olla mõnes kohas kasuta- 
tud vananenud andmeid. 

Järvesuu vallas on veel paljudel talupidajatel viljad peksmata rehe- 
peksumasina omaniku Timofei Reha ebaõigluse tõttu. Viimane talita- 
vat vaid oma äranägemise järgi ning peksvat vilja peamiselt oma 
sugulastel ja sõpradel. 

18. detsembril s.a. suri Linnuse vallas puupiirituse joomise tagajärjel 
neli isikut, kuna neli isikut on saanud raske mürgistuse. Kuulduste 
kohaselt olla puupiiritus saadud saksa sõjaväelastelt spekulatiivsel 
teel. Asja jälitab Petseri kriminaalpolitsei. 


ERA £ R-64, n 1, s 60,1 187-188. 
Pärnu 29. detsembril 1942 


Üldise meeleolu kohta võis märgata kerget meeleolu langust, mida 
ühelt poolt põhjustasid kuu alguses peetud Kindralkomissari ja Eesti 
Omavalitsuse Juhi kõned ja neile järgnev kriitika, teiselt poolt aga ra- 
hutusttekitavad rindeteated ja häired varustus- ning toitlusmajanduses. 

Sõjaliste sündmuste suhtes on Aafrika sündmuste ja punaarmee pi- 
devate rünnakutega Idarindel laiemates ringkondades kaldutud arva- 
misele, et Saksa pealetungi ja sõjalise üleoleku kulminatsioonipunkt 
on möödas ja tema sõjaline jõud nõrkemas. Need kuuldused seoti ka 
võimaliku mobilisatsiooni oletustega, mida pidi teostatama Oma- 
valitsuse kaudu, sest Tallinnas teostatavat juba nooremate aasta- 
käikude uuesti registreerimist politsei kaudu. Sellest ka pahameele 
kuuldused maaringkonnis, miks Omakaitse relvade tagavara ei täien- 
datavat, sest tuleb ju nii-kui-nii sakslaste võimaliku taganemise korral 
ise maakaitsele asuda. Ühenduses samade kuuldustega levis rahva 
seas veel kuulujutt, et punaarmee olevat Dünaburgi suunas läbi murd- 
nud ja Läti piiri lähedale jõudnud. Ka olevat viimaste kuulujuttude 
järele Läti metsades varjul üks 2000 meheline üksus koosnevalt ve- 
nelastest, leedulastest, lätlastest jt., kus valitsevat nn. Judenitschi 

(Koltschaki) meeleolu. See jõuk ei tarvita kuulduste järele vägivalda 
ega sõjariistu. Kuuldus on ühelt isikult pärit, kes jõulupühade ajal 
paariks päevaks Lätist Eestisse külla on tulnud. 

Sõjaliste sündmuste kõrval on rahvuslike probleemide seisundilt 
laialdaste ringkondade tähelepanu võitnud esmajoones Kindralkomis- 
sari ja Eesti Omavalitsuse Juhi koolitegelaste päevadel peetud kõned. 
Kuigi paljude poolt neile arusaamist omistada püütakse, on viimased 
laialdastes maaringides ja linnaintelligentsi, selle hulgas ka kooli- 
õpetajate, hulgas põrkunud tugevale kriitikale, kuna need on esile kut- 
sunud pessimismi Eesti kujunemise suhtes tulevikus. Eriti seda põh- 
justanud uudne ajaloo vaatlus ja selle käsitlus (Orduaeg), millist pal- 
jude poolt peetakse tõsiasjade moondamiseks või neist möödumiseks. 
Kõrvuti selle nähtusega on puhkenud arutlused kolmanda võimaluse 
üle, kuna kõigutakse selle selles suhtes ühelt poolt inglise, viimasel 
ajal rohkem ameerika orientatsiooni, teiselt poolt aga Soomega ühen- 
damise püüdluste vahel. Nii liiguvad kuuldused, et Venes loodud eesti 
väeosade juhtimisega tegutsevale Laidonerile olevat inglaste ja 
ameeriklaste poolt antud garantii pärast maa vabanemist sakslastest 
endise korra restaureerimiseks inglise politsei kaitse all. Mitte vähem 
ei ole levinud kuuldused tulevase personaaluniooni suhtes Soomega, 
mis puhul mainitakse Soome ringhäälingus kuuldud sõnu, et kui Eesti 
aktiivselt võitlusest kommunistide vastu osa võtab, siis tal ka õigus 
jääb tulevikus oma riikliku iseolemise vormi määrata. 

Nendele vaadetele paralleelselt on saanud uut jõudu hukkamõistvad 
seisukohavõtud sakslaste praeguse poliitilise koostöö oskuse kohta. 
Kuigi selle juures Saksa sõjalist võimet esmaklassiliseks peetakse, 
pettutakse korraldustes haldus- ja majanduslikel aladel, mis puhul alla 
kriipsutatakse eriti baltluse' mõju praeguses tsiviilvalitsuses. Selle- 
pärast liiguvad ka kuuldused Kindralkomissari põlu alla sattumise ko- 
hta, kuna ta olevat liig eestisõbralik. Käivat koguni aktsioon tema kõr- 
valdamiseks praeguselt kohalt. 

Põllumajanduslikes ringkonnis suunatakse peapüüded ikka veel 
võimalikult kiirele põllumajanduslike sundnormide täitmisele, kuna 
laiematesse talupidajate ringidesse on ulatunud kuuldused, et edukast 
normide täitmisest sõltuvat talundi põhiraamatu säilitamine. Kuigi 
sundnormide andmisse suhtutakse tugeva nurinaga, pingutatakse si- 
iski, et päästa senine süsteem. Siiski levines viimati pessimistlik 
meeleolu, kuna põhiraamatu saatus olevat kõrgemate saksa võimu- 
meeste poolt eitavalt otsustatud. Loomade lugemise puhul oli kuul- 
dusi, et sellele järgnevat suurem loomade võtmine. 


! St baltisakslaste. 


252 


Toitlusmajanduse alal kestavad pidevalt edasi nurin ja pahameel 
normide väiksuse üle, mida ka igal juhul kätte ei saavat. Ühenduses 
sellega levis hiljuti kuuldus, et dr. Mäe olevat sakslastele jõuludeks 
ära lubanud kahenädalise võinormi, mis puhul olevat saksa ajalehtedes 
ilmunud isegi tänuavaldus. Peale selle hoiatati kodanikke äsja ilmunud 
määruse eest, mille kohaselt kõik need, kes 1. jaan. 43. pole toitlustin- 
gimuste tõttu välja surnud, spekulatsiooni pärast vastutusele võetakse. 

Kaubandusringkonnis näib süvenevat kartus saksa majandusmõju 
kasvamisele suurettevõtete asutamise teel, kuna eestlased peavad lep- 
pima piskuga jaekaubanduse alal. Ka on levinud kuuldused TKK' 
lagunemisest ja selle üleminemisest uute asutatavate suurettevõtete 
kätte. 

Organisatsiooni Eesti Noored suhtes kestavad edasi juba varemad 
kahtluse ja umbusalduse mõtted. Passiivne suhtumine näib valitsevat 
rohkem gümnaasiumi nooruse suhtes, mida eriti Viljandis näib 
osaliselt esile kutsuvat sealne noorte juht Itn. Kilk, kes ei ole võitnud 
autoriteeti ja ennast esiletükkivusega naeruvääristanud. 

Maaelanike ja vähemate linnade rahva hulgas on tekkinud ärevust 
enne pühi (jõulu) välja pandud teadaande põhjal, kus kuulutatud Põhja 
tagala juhataja poolt varustusüksustesse vabatahtlike värbamiseks. 
Teadaande sisu järele arvab rahvas, et 10% kõigist 17 kuni 45 (incl.) 
meeskodanikest peavad sisse astuma nimetatud üksustesse ja et see 
olevat varjatud mobilisatsioon. 

Rahva hulgas valitsevast meeleolust võib järeldada, et varemaaegne 
piiritu usaldus sakslaste vastu on üldiselt kadumas. Selle põhjused tu- 
leb otsida majandus- ja haldusaladel esinevatest raskusist. Usaldus 
sakslase kui inimese vastu ei ole kadunud, mida kinnitab eriti see as- 
jaolu, et saksa sõjaväelaste suhtes ei valitse rahva hulgas sarnast kri- 
tiseerivat ega mitteusaldatavat meeleolu, kui just tsiviilvõimude amet- 
kondade või nendes ametisolevate sakslaste vastu. Sõjaväelastele ol- 
lakse küsimatagi nõus lubama ja andma mida vaja läheb kuigi see ka 
raske oleks. 


ERA f R-64, n 1, s60,1189-191. 


! TKK — Eesti Omavalitsuse majandusorganisatsioon Tööstus-kaubanduskes- 
kus. 

Rakvere 1.—31.12.1942 


Rahva meeleolu on möödunud aruande aja kestel olnud samuti ärev, 
nagu ta seda oli novembri kuul. Aruandeaja lõpu poole on ärevus si- 
iski veidi vaibunud. Teljeriikide vägede olukorrast rinnetel on liikvel 
igasugustes variatsioonides ja igasuguseid. Peamiselt on aga rahvale 
mureks idarinne, eriti idarinde põhja- ja keskosa, kuna see on nii 
ütelda oma silme ees. Oli liikvel kuuldusi, et saksa väed on Leningradi 
alt ja Staraja Russa alt taandunud ja varsti on Jamburg venelaste käes. 
Osaliselt on aga rahustavalt vastukaaluks sellistele kuuldustele mõju- 
nud vabatahtlike jutud, kes seletavad, et rindel taandumist ei ole, kuigi 
venelased suurte jõududega ja pidevalt ründavad. Kuu algul liikus 
kuuldus, et saksa väed on Stalingradi maha jätnud ja umbes 80 km 
läände taandunud. Taandumise põhjuseks olevat vägede üleviimine 
Prantsusmaale ja Aafrikasse. 

Eesti Omavalitsuse Juhi kõnesse koolitegelaste päeval suhtus rahvas 
arvustavalt osas, kus dr. Mäe orduaega ülistas. Palju kuuldusi on ol- 
nud mobilisatsiooni väljakuulutamisest, osalt on selleks mõjunud 
kaasa ka dr. Mäe kõnes nimetatud ühise kaitse tugevdamist. Liikvel on 
ka kuuldus, et Venemaal Stalinit enam ei olevat ja nõukogude võim 
kukutatud, selle asemel valitsevad inglased ja punaarmeed juhivad 
inglased. Seetõttu olla ka ära keelatud Eesti linnade pommitamine ja 
eestlastest küüditatutest ja arreteeritutest olevat moodustatud eesti 
väeosad, millised sakslaste rinde taanduma sunnivad. 

Kakelused "Loiko" kohvikus Rakveres on andnud rahvale palju 
kõneainet ja imestatakse, miks ametivõimud kohvikut ei sulge. See- 
juures on välispolitsei liiga passiivne ja ei astu vajalikke samme 
kohviku sulgemiseks, kus igasugused kahtlased naised saksa sõjaväe- 
lastega oma äri ajavad ja viinamüüjad oma äri sama rahulikult teevad. 
Viinamüüjate hulgas on kellegi Rakvere lihatsentraalis teeniva Pent- 
son'i poeg. Ööl vastu 17. skp. Rakvere tänavail märatsenud Org. 
TODT'i' meeste kohta on kuulda hukkamõistvaid väljendusi, sest kui 
juba välispolitsei kordnikud ei ole OT meeste ees kindlad, mis siis 
peab eraisik tegema, nagu see oli näha, kui keegi voorimees oma 
naisega rängalt tääkidega peksta sai. Osaliselt on ärevust rahva seas 
tekitanud kuuldus uue vääringu — ostlandmark — sisseseadmisest, 
kardetakse, et senine raha kaotab maksvuse, kuid see ärevus on juba 
vaibunud. 


' Organisatsioon Todt — sõjalise tähtsusega ehitustöid korraldanud ja teosta- 
nud saksa sõjaväe abiorganisatsioon. 

Igasuguste toitainete spekulatiivsed hinnad on pühade eel tõusnud. 
Rahvas nuriseb selle üle, et toitained küllalt korralikult ka pühadeks 
kätte ei saa. Nii näiteks ei anta juustu kaartide vastu, vaid ainult neile, 
kes mingi tähtpäeva puhul on load saanud, nagu laulatuse või ristsete 
puhul. Pühade viina ei ole Rakveres seni kätte saadud ja rahvas 
kahtleb, kas seda üldse antakse või mitte. Samuti kaheldakse selle üle, 
kas pühadeks sealiha antakse. 

Talumeeste päevamureks on raiekohustused. Kõige suuremat nurinat 
tekitab Katastri ameti andmete järgi määratud raiekohustus oma met- 
sast, kus ei ole haruldane, et raiekohustus on suurem kui üldse talupi- 
dajal metsa on. 

Toitlustamise alalt räägitakse anekdooti, et nälg tuleb Eestisse siis, 
kui Vendt'i vest passib Mäe selga. 

Üldiselt on märgata inglise orientatsiooni levikut seoses anglo- 
ameeriklaste võitudega Aafrika rindel, kuid rahva huvi Aafrika vastu 
on vaibumas. 


ERA £ R-64, n 1, s 60,1 178-179. 

Kuigi jälgitakse ja arutatakse sõjasündmusi, ei leia praegune rinnete 
olukord siiski nii elavat vastukaja, kui see oli novembris ja varem. 
Põhjuseks näib olevat rinnete ja peamiselt idarinde paigalpüsimine ja 
Põhja-Aafrika sõjatandri kaugus, mis meile oma märgatavat mõju ei 
avalda. Mõningates ringides aga arvestatakse siiski raskeid olukordi, 
mis Aafrika sündmuste tõttu Itaaliale on tekkinud ja avaldatakse kar- 
tust, et Itaalia võib kergesti võitlejate ridadest välja langeda. Teiselt 
poolt kõneldakse, et Soome pidavat juba pikemat aega rahuläbi- 
rääkimisi liitriikidega ja sellepärast ei näitavat mingit ofensiivi, vaid 
piirdub ainult seniste positsioonide kaitsmisega. Soome ootavat Islan- 
di kaudu maabuvaid Austraalia ja Kanada vägesid, kes tõmbavat de- 
markatsiooniliini Soome ja vene vägede vahele ja sundivat praegu 
Soomes viibiva 20 000-mehelise saksa armee Soomest lahkuma. 
Seega pääsevat Soome Saksa mõjupiirkonnast ja hakkavat iseseisvalt 
oma elu korraldama. Mõnevõrra häirivalt mõjusid kuu keskel levinud 
kuuldused venelaste läbimurretest Toropetsi sektoris ja Velikije-Luki 
ümberpiiramisest. Jõuluks koju saabunud rindesõdurite teadetel on aga 
venelaste saavutused seal likvideeritud ja meeleolud ka selles osas 
rahunenud. Viimastel päevadel räägitakse jälle elavalt mingist varja- 
tud mobilisatsioonist, mis pidavat toimuma peale 1. jaan. 1943. 
Vastavad käskkirjad olevat valmis ja mobilisatsioon hõlmavat isikuid, 

kes pole tööl ja osalt ka teenistujaid, nende ameti tähtsuse seisukohast 
lähtudes. Vähem tähtsad ametkohad kavatsetavat täita naistega. Tartu 
tööamet koostavat vastavaid nimekirju esialgu Saimre pataljoni ja 
hiljem ka teiste pataljonide täiendamiseks. Samuti olevat 29. Rinde- 
pataljonis ette loetud käskkiri, mille järgi kõik pataljonis teenivad 
vabatahtlikud on tunnistatud mobiliseerituks ning saadetavat ligemal 
ajal Stalinosse. 

Mis puutub eestlaste ja sakslaste vahel valitsenud usalduslikku va- 
hekorda, siis võib siin märkida pidevat kallakut jahenemisele. See 
pole aga kehtiv sakslase-frondisõduri, vaid ainult tagala staapide ja 
haldusametnike kohta, kes sageli oma üleoleva ja vastutulematu käi- 
tumisega oskavad end ebameeldivaks teha ning kohalikke olusid mit- 
tetundva, sageli pinnapealse ja bürokraatliku teotsemisega haldus- ja 
majandusküsimuste lahendamisel raskustesse sattudes kriitikat ja 
opositsiooni esile kutsuvad. Teatud eelarvamuslikku vaenulisust tun- 
takse baltisakslaste vastu, kuid siin pole tegemist üldise vaenulisusega 
sakslase, vaid ajalooliselt kujunenud vaenuga mõisavõimu kui nii- 
suguse vastu, mille otsesteks järeltulijateks neid peetakse. Teiselt 
poolt peavad baltlased end kohalikkude olude tundjateks, kes võivad 
ja oskavad kohalikke probleeme ratsionaalselt ja otstarbekohaselt la- 
hendada, kuid suhtuvad sealjuures ka ise eelarvamuste ja teatud si- 
hilikkusega probleemidesse, mis kohe eestlaste poolt vaenulist 
märkimist leiab. Muidugi pole see maksev iga üksiku kohta, kuid 
eestlaste poolt üldistatakse küsimus, veeretatakse nende peale ka ni- 
isuguste lahenduste tagajärgi, mis ei olene isikutest ja nende te- 
gevusest, vaid valitsevatest üldistest olukordadest ja võimalustest. 
Seda vaenulisust aitavad süvendada muidugi isiklikud eelarvamused 
ja vastaste ässitav propaganda. Kui kõneldakse, et sakslased ise ütle- 
vad, et huvitaval kombel oskavat nad end seal, kuhu nad ilmuvad, 
kohe ebaarmastatuks teha, siis on selles teatud määral õigust, kuid see 
ei kehti mitte iga sakslase, vaid üksikute vähem intelligentsete ja olu- 
kordade tõttu võimule pääsenud isikute kohta. See on ka arusaadav, 
sest Saksamaa on palju oma paremaid andnud frondile ja vajab häid 
juhte ja organisaatoreid ka kodus, ning paratamatult tuleb rakendada 
vallutatud aladele kolmanda järgu jõude, kes oma kogenematust ja 
asjatundmatust püüavad iseteadva ja üleoleva võimukäsitlemisega 
varjata. Üldiselt kehtib sakslaste kohta vaade, et nad on hääd maade- 
vallutajad, kuid ei oska oma vallutatud maid valitseda. Selle asemel, et 
jätta endale kontrolli ja juhtimise õigus, tungitakse pisiküsimustesse ja 
haaratakse oma kätte eksekutiivfunktsioone, mida võiks rahulikult 
anda kohalikkude omavalitsuste lahendada, ilma et see nende kui 
valitsejate huvisid kuidagi kahjustaks. Sageli antakse rohelise laua 

tagant paberlikke eeskirju, mis end tegelikus elus üldse rakendada ei 
lase ja kohalikkude olude ja võimalustega kooskõlas ei ole, ning 
võetakse haldus- ja majandusküsimusi oma lahenduses niivõrd pin- 
napealselt, et nende ellurakendamisel kiire ja otstarbeka lahenduse 
asemel tekib aegaviitev ja meelikibestav paberisõda, millest ka hiljem 
ise väljapääsu ei osata leida. Üldiselt arvatakse, et poleks sugugi vaja 
piirkonnakomissariaate ja komandantuure, kes oma alla võtavad suuri 
losse ja omavad hiiglapersonale, kuid kellele mingisuguseid ülesan- 
deid ei osata leida. Samuti väidetakse, et sakslased süvendavad tagala 
hangeldamist ja käivad maal kaupu vahetamas ning sellega ise oma 
autoriteeti maha kisuvad. 

Meeleolud maal on võrdlemisi halvad. Mootorpetrooli ja vilja- 
peksuvahendite üldise puudumise tõttu on veel seni palju vilja masin- 
damata. See asjaolu on esile kutsunud pahameeleavaldusi ja maini- 
takse, et nüüd, kus juba kaugelt suurem osa tööd ja vaeva, mis oli 
künni-, külvi- ja koristamistöödega, on selja taga, ei leita võimalust 
viljamasindamiseks ja saagi ärakasutamiseks. Selles nähakse teatavat 
hoolimatust ja ükskõiksust meie põllumajanduse ja sellega ka põllu- 
mehe vastu ja tõlgendatakse seda kui huvi puudumist sakslaste poolt 
meie maa ja rahva vastu, millega ühenduses kardetakse meie uuesti- 
sattumist kommunismi küüsi. Endiselt nurisevad põllumehed madalate 
normihindade üle võrreldes tarbeainete hindadega ja arvavad, et kui 
olukord nii edasi kestab, siis põllumees vaesestub ega ole enam toot- 
misvõimeline. 

Seoses metsalõikamisega avaldatakse arvamist, et meie maa üheks 
rikkuseks peetud metsad sellisele lõikustempole enam vastu ei pea ja 
paari aasta pärast polevatki enam midagi lõigata. Taluinimestele pan- 
dud lõikusekohuse pärast tuletatakse nende poolt ikka sagedamini 
meelde linnaelanikke, kelledest mõnel polevat muud teha kui ühest 
kohvikust teise käia ja kasutult aega surnuks lüüa. Ikka sagedamini 
kuuldub arvamusi, et kuhu jäävad need lõigatud puud, sest lin- 
naelanikkudel on kütteküsimus ikka veel üheks tõsisemaks päeva- 
mureks. 


ERA f R-64, n 1, s 60,1 180-182. 

Valga 1.—31.12.1942 

Rahva üldine meeleolu detsembrikuu jooksul oli kõikuv. Kuu alul 
võttis maad pessimism rea asjaolude kokkusattumise tõttu. Teated 


Saksa sõjajõudude taandumisest ja venelaste läbimurdest idarinde 
põhjaosas levisid peaaegu kõigis rahvakihtides. Tookordsete sõja- 

jõudude ülemjuhatuse napisõnalised teated sellest rindeosast ja ainult 
üksikute kohtade nimetamine, nagu näiteks teatati kogu aeg võitlustest 
Rževi ruumis, natuke aega hiljem aga Toropetsi ruumis, põhjustas 
kuulujuttude tekkimist rinde olukorra kohta. Nii räägiti, et Staraja 
Russa ja Velikije Luki on juba venelaste käes. Samuti levis kuuldus 
sellest, et mitmest riigimõisast on karjad Saksamaale viidud, mis as- 
jaolus nähti jälle sakslaste ettevalmistusi suuremaulatuslikuks taan- 
dumiseks. Enamik elanikkonnast oli ärevuses ja küsiti, et ei tea, mis 
saab ja kuhu minna, kui venelane peaks siia tagasi tulema. Teatava osa 
lihtrahva, nagu tööliste ja ka kommunistlike tegelaste omaksete hulgas 
oli märgata iseäralist elevust. Sosistati tänavail omavahel. Samaaeg- 
selt anti elanikkonnale ainult leiba ja tangu, ning ühel nädalal ei 
saadud ka mitte leiba anda, mis oli tingitud küttepuude puudusest. 
Viimane asjaolu tekitas pahameelt kõigis rahva kihtides ja suurendas 
ärevust veelgi. Ärevus sõjasündmuste pärast vaibus aga kiiresti Saksa 
sõjajõudude vastulöögi andmise teatavaks saades Kalinini ja Toropetsi 
ruumis. Kuu keskpaigu meeleolu muutus uuesti natuke ärevamaks, 
kuna ühe päeva jooksul levis teade mingisugusest kommunistlike 
eestlastest tegelaste koosolekust Moskvas. Koosolekul ähvardatud 
peatse tagasitulekuga Eestisse ja lubatud siin kättemaksu toime panna. 
Võib kindlasti oletada, et teade oli pärit Moskva raadiost. Ühtlasi näi- 
tab teate levimise kiirus, et vene raadiosaateid laialdaselt kuulatakse. 
Kuu teisel poolel oli rahva meeleolu juba rahulikum. Vaesemates ra- 
hvakihtides ja eriti raudteetehaste tööliste hulgas nuriseti väikeste 
toidunormide üle, veel enam aga nende korrapäratu kättesaamise üle. 
Nii ei antud elanikkonnale kolme nädala jooksul muud kui leiba ja 
tangu. Nimetatud põhjustel on raudteetehastes rida töölisi töölt ära 
jäänud ja neid koju kontrollima läinud ametnikule on nad seletanud, et 
ei suutvat tööd teha, kuna olevat selleks alatoitluse tõttu jõuetud. Paar 
juhust on olnud ka, kus raudteelane töölt ärajäädes on käinud enesele 
toitainete lisa hankimas ja kingsepa juures saapaid parandamas. Toit- 
lusolude arvustamisel avaldab Valgas mõju asjaolu, et siin puututakse 
kokku lätlastega ja siia valgub sel viisil teateid Läti toitlusolukorra 
kohta, mida siis meie oludega võrreldakse ja parema olevat leitakse. 
Lätis on eelistarbeainete normid umbes samad, kuid need on seal täies 
ulatuses rahvale välja jagatud, peale viimase nädala võinormi. Ko- 
hapeal on toitlusolude kohta liikvele lastud järgmine anekdoot: "Valga 
linnavalitsuses on nõupidamine selle üle, mida elanikkonnale järg- 
miseks nädalaks elatistarbeainetest anda. Kaalutakse, et käesoleval 
nädalal oli veel kalapuru ja seda sai anda, kuid järgmiseks nädalaks ei 
jätku sellestki. Lõpuks jõutakse otsusele, et igale elanikule antakse 
kalapüügi õng, püüdku igaüks ise endale kala. Keegi tõstab üles aga 

söödaküsimuse. Leitakse, et söödana võis kasutada eelmisel nädalal 
ERÜ' korjandusel müüdud nukukesi". Samuti on uuesti käiku lastud 
möödunud aasta jõulude eel levinenud anekdoot: "Sel aastal jõuluvana 
ei tulegi! Mispärast? Sellepärast, et Maria käib Saksa sõjaväelastega, 
Joosep on mobiliseeritud, sõim rekvireeritud, õled sõjaväele võetud, 
tähed pimendatud, jõuluvanal ja inglitel liikumisluba ära võetud”. 
Viimane anekdoot liikus kooliõpilaste hulgas ja seda räägiti päris 
avalikult tänaval. 

Märkimist väärib ka asjaolu, et eesti vabatahtlikele Saksa sõjaväes 
on hakatud andma senise Saksa sõjaväe varustuskaardi asemel tavalisi 
tsiviilelanike elatistarbeainete kaarte koos A lisakaardiga. Nimetatud 
küsimuse kohta esitatud eriaruanne”. Ühenduses selle asjaoluga on 
pahameelt tekitanud see, et Läti omakaitse liikmeid on varustatud 
Saksa sõjaväe varustuskaardiga. 

Põllupidajate hulgas on nurinat tekitanud asjaolu, et linna tapamajas 
ei võeta vastu tapetud loomi lihanormiks. Osa põllupidajaid olid asjast 
aru saanud nii, et liha praegu rohkem ei võeta ja ei vajata ning selle 
tõttu ei võeta vastu, mis teadet ka linnas levitati ja mis ka levis juba 
selletõttu, et samal ajal elanikkonnale liha ei antud. Põllupidajate hul- 
gas on levinud arvamus, et tapetud loomi ei võeta vastu normiks sel- 
lepärast, et elusloomade vastuvõtmine kasulikum on sordi ja tapakaalu 
% määramise tõttu eluskaalust, mis võimaldab nn. ülejäägi tekkimist, 
kuna tegelik tapakaal ületab protsendina määratud tapakaalu. Selle 
tõttu tekib vahe arvestatud normi ja tegelikult ära antud normi vahel, 
mida kuskil arvestada ei tule ja mis võimaldab sellel vahel isegi "ära 
kaduda". 

Kuuldused, et piiritu usaldus, mis tunti sakslaste vastu maa 
vabastamisel, on kadumas, näib tõepõhja omavat. Inimeste sõbralik- 
kus sakslaste vastu on vähenenud ja neisse suhtutakse jahedalt. Üksi- 
kud kuuldused, nagu eelpooltoodud jutt karjade äraviimisest Sak- 
samaale ja teised selletaolised on põhjustanud arvamust, et sakslased 
siit püüavad võtta ja välja vedada nii palju kui saab ise aga midagi 
sisse ei too. Nimetatud arvamust on süvendanud Riigimarssal Göring'i 
kõne, mida veel praegugi räägitakse ja hiljuti "Postimehes" ilmunud 
“Berliner Börsenzeitungi" artikkel "Kas Prantsusmaa on nagu fööniks- 
lind". Viimane artikkel on tähelepanu ja arutamist leidnud peamiselt 
intelligentsi hulgas. Selle artikli põhjal tehakse järeldus, et kui ka 


| Eesti Rahva Ühisabi — sotsiaalhoolekande organisatsioon, asutati 1941. a. 
esialgu sõjategevuse ja punase terrori tõttu peavarju ja vara kaotanud 
inimeste abistamiseks, hiljem laienes tegevus märgatavalt. 

* Nimetatud dokumenti pole Eesti Riigiarhiivis leitud. 

Prantsusmaal spekuleeritakse ja seal toitlusolukord halb on, siis näitab 
see, et kõigis sakslaste poolt okupeeritud maades olukord sarnane on 
ja et sakslased igalt poolt ainult võtavad. Nii nähtub, et vahekordade 
jahenemise põhjus peitub majanduslikes küsimusis, kuna usaldus sak- 
slase kui inimese vastu ei ole kadunud, vaid üksikult saadakse sak- 
slastega väga hästi läbi. Kuuldub ka ütlusi, et kui front meie maal oli, 
olid siin sõjaväelased ja nendega sai palju paremini hakkama kui 
praeguste tsiviilvalitsuse meestega. 

Detsembrikuul peetud Duce kõne leidis üldiselt vähe arutamist ja 
vastukaja. Intelligentsi hulgas leidis see siiski arutamist ja arvustamist. 
Leiti, et Duce seletus tema vaikimisest ja üle 18 kuu jälle kõnelemisest 
püüab väga järele aimata Juhti. Leiti peale selle, et Duce kõne see osa, 
kus ta rääkis "vale tunneteuimast vabanemisest" on vastuolus osaga, 
kus juttu oli ühest vanast naisest Genuas, kes inglaste pommirünnaku 
puhul rahu nõudnud, kuna tunneteuimast vabanemine eeldab rohkem 
rahutahtelisi isikuid kui ainult üks vana naine, kelle pärast Duce vae- 
valt kõnet pidama olevat hakanud. 

Propaganda vahenditest on kohapeal kättesaadav peamiselt ajakir- 
jandus. Raadio omab vähe tähtsust, kuna Tallinna saatja kuuldavus on 
halb ja seega puudub võimalus eestikeelsete saadete jälgimiseks. Selle 
asemel teadaolevalt kuulatakse välisraadiosaatjate eestikeelseid saa- 
teid ja seega vaenulist propagandat. Kirjandust, eriti propaganda- 
kirjandust kohapeal ei ole. Kinos näidatavad filmid on vanad ka 
nädalaringvaadete osas. Linastatavail mängufilmidel on vähe propa- 
gandalist mõju. Ajakirjandus, mis peamise propagandavahendina ko- 
hapeal esineb, on esindatud järgmiste ajalehtede kaudu: "Valga 
Teataja", "Eesti Sõna", "Revaler Zeitung" ja "Postimees". Loetavam 
neist on "Valga Teataja” kohaliku ajalehena ja "Eesti Sõna". "Revaler 
Zeitungit" loetakse vähe vähese saksakeele oskuse pärast. Üksikud 
isikud loevad ka "Deutsche Zeitung im Ostland”. 

"Valga Teataja" kannab kohalike sündmuste informatsiooni lehe il- 
met ja selles leidub propagandat minimaalsel määral, tuues ära vaid 
ametlikke sõjateateid ja teisi ametlikke korraldusi. Leht ilmus varem 
4- ja praegu 2-leheküljelisena. Suuremat tähendust propaganda mõttes 
omavad "Eesti Sõna" ja "Postimees". Olgugi, et esimest loetakse 
rohkem kui viimast, on huvi viimase lehe vastu siiski suurem, kuna ta 
sisaldab uuemaid teateid sõjasündmuste alal. Viimasel ajal on "Posti- 
mehes" hakatud ära tooma kirjutisi Saksamaal ilmuvaist ajalehtedest, 
nagu näiteks "Kas Prantsusmaa on nagu fööniks-lind?" ja väikerah- 
vaste küsimust käsitav artikkel. Need artiklid on elanikkonna hulgas, 
eriti intelligentsi seas esile kutsunud terava arvustuse sakslaste vastu 
ja neis artiklites avaldatud mõtteid on levitatud omapoolsete kommen- 

taaridega. Sellised kirjutised annavad pinda vaenulikule propagandale. 
Head vastuvõttu leiavad "Eesti Sõnas" avaldatud joonealused kirjuti- 
sed päevasündmuste kohta. Selline moodus on propagandalises mõttes 
hästi rakendatav. 

Vaenulik propaganda leiab kohapeal kõige rohkem pinda ja on vii- 
masel ajal eriti kasutamisel vaenulike elementide poolt sosistamise 
kaudu'. Kasutatakse ära ametlikke napisõnalisi teateid, mida välja- 
mõeldistega täiendatult levitatakse. 

Samuti kasutab vaenuline propaganda kogu aeg raadiot, mida ka 
kuulatakse. Nii on viimasel ajal üksikute isikute poolt räägitud mingi- 
sugusest "mustast saatjast", mis olevat teatanud, et Saksa sõjaväe kõr- 
gemast juhtkonnast olevat kõrvaldatud 25 kindralit. Välisraadio 
saadete kuulamist soodustab asjaolu, et Tallinna saatja kuuldavus ko- 
hapeal väga nõrk on. 

Vaenulikku propagandat on katsutud levitada ka lendlehtede abil. 
Nii näiteks oli Valgas postkontori juures asuvasse postkasti pistetud 
ruudulisele paberile pliiatsiga kirjutatud venekeelne lendleht, milles 
sõimatakse Eesti Omavalitsust ja dr. Mäe'd. Samasugune lendleht leiti 
tänavalt. Need lendlehed aga elanikkonnas mingisugust mõju avalda- 
nud ei ole, nii nagu nende olemasolu pole rahvale üldiselt teatavaks 
saanud. 


ERA f R-64, n 1, s 60,1183-185. 
Viljandi 23. detsembril 1942 


Üldise meeleolu suhtes võis möödunud aruandeperioodil märgata 
suurtes joontes kerget langust, mida üheltpoolt põhjustasid kuu al- 
guses peetud kindralkomissari ja E. O. Juhi kõned ja neile järgnev 
kriitika, teiselt poolt aga rahutusttekitavad rindeteated ja häired toit- 
lusmajanduses, millised eriti lähenevate jõulude tõttu seda kibestu- 
numalt kajastusid. 

Sõjaliste sündmuste suhtes on Aafrika sündmuste ja punaarmee pi- 
devate rünnakutega Idarindel ikka laiemates ringkondades kaldutud 
arvamisele, et Saksa pealetungi ja sõjalise üleoleku kulminatsiooni- 
punkt on möödas ja tema sõjaväeline jõud nõrkemas. Eriti kuu kesk- 
paiku liikus rohkeid kuuldusi sakslaste pidevast taganemisest Idarin- 
del, milliseid seoti oletustega võimalikust mobilisatsioonist. Viimast 
pidavat teostatama Omavalitsuse kaudu, kuna Tallinnas viimasel ajal 
juba teostatavat nooremate aastakäikude uuesti registreerimist politsei 


! St salaja kuulujuttude levitamise kaudu. 

kaudu. Seoses nimetatud kuuldustega on tekkinud eriti maaringkonda- 
des pahameelelaineid, miks Omakaitse relvade tagavara ei täiendavat, 
kuna tulevat niikuinii peatselt sakslaste võimalikul taandumisel ise- 
seisvalt maa kaitsele asuda. 

Sõjaliste sündmuste kõrval on rahvuslike probleemide seisundilt 
laialdaste ringkondade tähelepanu võitnud esmajoones: Kindralkomis- 
sari ja E. O. Juhi koolitegelaste päevadel peetud kõned. Ehkki paljude 
poolt neile arusaamist omistada püütakse, on viimased laialdastes 
maaringides ja linnaintelligentsi (selle hulgas oluliselt kooliõpetajate) 
hulgas põrkunud tugevale kriitikale. Juba kindralkomissari kõnes 
langetatud väljendusest "ühe miljoni elanikuga maa iseseisvuse näilis- 
usest” tehti järeldusi, et Eesti iseseisvusest ei saa tulevikus juttugi olla. 
Ka dr. Mäe kõnes püstitatud alternatiiv — kas Saksamaa või Venemaa 
— on tekitanud üldist pessimismi Eesti riikliku kujunemise suhtes tu- 
levikus. Eriti on tekitanud õpetajaskonnas tugevat kriitikat kõnes 
toodud uudne ajaloo vaatlus ja selle käsitlus (eriti Orduaeg), millist 
paljude poolt peetakse tõsiasjade moondamiseks või neist möödami- 
nemiseks. 

Kõrvuti pessimismiga dr. Mäe poolt püstitatud alternatiivi suhtes on 
eriti maa ringkonnis puhkenud arutlused kolmanda võimaluse üle. 
Selles suhtes kõigutakse üheltpoolt inglise orientatsiooni, teiselt poolt 
Soomega ühendumise püüdluste vahel. Nii on puhkenud kuuldusi, et 
Venes eesti diviiside juhtimisega teotsevale Laidonerile olevat inglas- 
te ja ameeriklaste poolt antud garantii pärast maa vabanemisest saksla- 
sist endise korra restaureerimiseks inglise politsei kaitse all. 

Mitte vähem aktiivsed on olnud kuuldused võimaluste üle edas- 
pidiseks koostööks Soomega vastastikuse personaaluniooni süsteemis. 
Ses suhtes tsiteeritakse tugevasti Soome raadiot, milles nii mõnigi 
kord olevat toonitatud, et selle järgi kui nüüd Eesti aktiivselt osa võt- 
vat võitlusest enamluse vastu, tal ka õigus olevat tulevikus ise määrata 
oma riiklikku iseolemise vormi. 

Paralleelselt nimetatud kriitiliste vaadetega on saanud uut jõudu 
hukkamõistvad seisukohavõtud sakslaste praegusegi poliitilise koos- 
töö oskuse kohta. Ehkki paljudes ringkondades Saksa sõjalisi võimeid 
siiski esmaklassiliseks peetakse, pettutakse üha enam korraldustes 
haldus- ja majanduslikel aladel. Mõningates ringkondades kritiseeri- 
takse eriti baltluse' mõju praeguses tsiviilvalitsuse süsteemis, mis 
kaotavat tugevasti huvi edukaks koostööks. Seoses aruteludega balt- 
luse mõju kasvamise üle liiguvad kuuldused, et kindralkomissar Li- 
etzmann olevatki juba liig suure eestimeelsuse pärast põlu alla sat- 


! St baltisakslaste. 

tunud. Olevat käimas koguni aktsioon kindralkomissari kõrvalda- 
miseks praeguselt kohalt. 

Põllumajanduslikes ringkonnis suunatakse peapüüded ikka veel 
võimalikult kiirele põllumajanduslike sundnormide täitmisele, kuna 
üha laiematesse talupidajate ringidesse on ulatunud kuuldused, et edu- 
kast normide täitmisest sõltuvat talundi põhiraamatu' säilitamine. Eh- 
kki sundnormide andmisse muidu tugeva nurinaga suhtutakse, pingu- 
tatakse siiski, et päästa vähemalt senine eesõigustatud põllumajandus 
süsteem. Üksikutes kitsamates põllumajanduslikes ringkondades on 
viimaseil nädalail siiski levinud pessimistlikke kuuldusi, et usalduslike 
andmete kohaselt talundi põhiraamatu saatus juba kõrgemate saksa 
võimuorganite poolt olevat eitavalt otsustatud. 

Toitlusmajanduse alal kestavad pidevalt edasi nurin ja pahameel 
toidunormide väiksuse üle. Siinjuures taunitakse eriti teravalt asjaolu, 
et enamikel juhtudel niigi nappi elatisainete normi mitte täiel määral 
kätte ei saa. Üldised raskused toitlusmajanduse alal on seondunud 
päevakohaste kuuldustega, milledest ühe kohaselt dr. Mäe olevat eesti 
rahva nimel loobunud kogu maa kahenädalasest või normist, milline 
läinud kingituseks saksa rahvale lähenevate jõulude puhul. Vastav 
tänuavaldus olevat ilmunud Saksa rahva nimel isegi lehes. Seoses 
sellega hoiatati kodanikke äsja ilmunud määruse eest, mille kohaselt 
kõik need, kes 1. jaan. 43 pole toitlustingimuste tõttu välja surnud, 
spekulatsiooni pärast vastutusele võetavat. 

Kaubandusringkonnis näib süvenevat kartus saksa majandusmõju 
sissetungi süvenemise ees majandusalale. Nii on viimasel ajal kuul- 
dusi TKK? lagunemisest ja selle funktsioonide üleminemisest erakau- 
banduslike angrooäride kätte, mille omanikeks saavat ainult riigisak- 
slased. Kuna angroo-kaubandus muutuvat sel teel sakslaste mono- 
poliks, on kuuldused kaupmeeskonnas tekitanud tugevat pessimismi, 
kuna ei taheta leppida piskuga jaekaubanduse alal, samal ajal kui 
suurkaubandus võõrandatakse. 

Pedagoogilisel alal valitseb endiselt ebaloomulik seisund eriti Vil- 
jandi linnas, mille põhjuseks on edasi kestev kibe ruumide puudus. 
Ehkki kooliringkonnis saadakse aru sõjaväe nõudeist ruumide suhtes, 
on tekkinud tugev kriitika ja pahameel asjaolu tõttu, et juba möödunud 
sügisest sõjaväele reserveerituna kaks linna suuremat koolihoonet 


' 1942. a. kevadest sisse seatud talundi põhiraamat registreeris üksikasjalikult 
talu tootmisbaasi, tootmise ja normikohustused (käesoleval juhul nähti selle 
vastandina kogu talu omatarvidusest ülejääva toodangu rekvireerimist). 

* TKK — Eesti Omavalitsuse majandusorganisatsioon Tööstus-kaubandus- 
keskus. 

tühjalt seisavad. Senised omavalitsusasutiste taotlused nende kahe 
koolimaja tagasisaamiseks pole andnud vähemaidki tulemusi, kuigi on 
antud tagatis ruumide otseseks vabastamiseks kolme päeva jooksul, 
mille kestel sõjaväelasi ajutiselt ka mujale ollakse valmis paigutama. 

Organisatsiooni Eesti Noored suhtes kestavad edasi juba varemased 
kahtluse ja umbusalduse momendid. Passiivne suhtumine näib koha- 
peal valitsevat eriti gümnaasiumi nooruse suhtes, mida osaliselt näib 
esile kutsuvat ka noorte juhi ltn. K. Kilki isik. Viimane ei ole suutnud 
võita vajalikku autoriteeti ja on ennast korduvalt esiletükkivusega nae- 
ruvääristanud. Nii on tekkinud tema enese poolt “Sakalas” avaldatud 
kiitleva artikli puhul noorte seas seisukohti, et mitte noorte juht pole- 
vat külastanud Omavalitsuse juhti, vaid kohtunud olevat ennemini 
kaks riigipead. Varsti võidavat küll oodata veel suuremajoonelist kok- 
kusaamist Hitleriga. 


ERA f R-64, n 1, s 60,1 192-194. 
Võru 1—31.12.1942 


Nõukogude vägede korduva lüüasaamise tagajärjel on rahva kõigis 
kihtides kuulujutud ja ootused ning oletused vaibunud. Räägitakse 
veel, et Inglise ja Ameerika väed püüavad ära kasutada Põhjamerel 
valitsevat udu ning viimase kaitse all maanduda Norras missuguseid 
operatsioone Rootsi igati enda 500 000-lise sõjaväega otseselt valmis 
on toetama. 

Inglise raadiost olla eesti keeles mõni nädal rääkinud meie kaitse- 
vägede ülemjuhataja Laidoner, et Eesti olla varsti jälle prii. 

Soome raadio olla mitmel korral avaldanud kahtlust ja kaastundmust 
Eesti iseseisvuse üle tulevikus lubades selle saavutamiseks tõhusalt 
kaasa aidata. 

Rahva meelist ei taha vaibuda Väimela ja Sõmerpalu karjade äraa- 
jamised, sest peatselt lubati neid asendada, mis aga viibivat põhjusel, 
et Lätis on suu- ja sõrataud. Lätist telefoni teel järele pärides olla aga 
vastatud, et nimetatud taudil seal üldse ei ole praegu ulatuslikku 
tähtsust. 

Usalduse kadumises sakslaste vastu on süüdi üks osa saksa haldus- 
ametnikke, kes enda käitumises on eriti kõrgid ja iga kolmanda sõnaga 
rõhutavad enese mina tähtsust ja võimu. Veel on imestatud Saksamaa- 

le ümberasunute' kõrgetele usaldusväärsetele kohtadele seadmine, 
ilma et need inimesed vähegi omaks haridust, oskusi või kogemusi 
nimetatud aladelt. 


ERA f R-64, n 1, s 60,1 186. 


! St 1939/40. ja 1941. a. baltisakslaste ümberasumise käigus Saksamaale 
pääsenud ja Saksa okupatsiooni ajal sealt naasnud eestlaste. 

Julgeolekupolitsei kuuaruanded üldise olukorra ja rahva meeleolu ko- 
hta 1943. a. 


Jaanuar 1943 


Üldist meeleolu käesoleval ajavahemikul iseloomustab kaks sünd- 
must: kuuldus kogu põllusaagi äravõtmise seaduse kohta ning Nõuko- 
gude pääletung idarindel. 

Siinjuures tuleb mainida, et sõja üldine seisukord kõiki muid meele- 
olu avaldusi varju jättis ning vajutas pitsati Eesti eluavaldusile. 

Aastavahetusel üles kerkinud kuuldused kogu eesti põllusaaduste 
äravõtmise seaduse kohta põhjustas pessimistlike arvamiste ja tulevi- 
kuplaanide avaldamist. On täheldatud arvamuse süvenemist selle ko- 
hta, et saksa poliitika pole võimeline eesti-saksa koostööd rahuldavalt 
korraldama. Kogu meeleolule on iseloomustavaks väljendus mitte 
opositsioonilisist ringidest: ”Mis nendega (sakslastega) teha. Nad pole 
ju muutunud maailmasõjast saadik”.' Maal tekitasid need kuuldused 
osaliselt paanikat: põllusaaki peideti, loomi tapeti jne. Dr. Mäe 
16.1.43 peetud raadiokõne on rahva meeleolu rahustanud, kuid siiski 
mitte kõiki kahtlusi kõrvaldanud ning rahvas on äraootaval seisukohal. 

Seisukord idarindel on pessimistlikku meeleolu süvendanud. 
Velikie-Luki toetuskoha äraandmine ning korduvad õhurünnakud 
Narvale on, eriti linnades, teatavat paanikat tekitanud. Sõjavägede 
Ülemjuhatuse teateid usutakse üha vähem, A-ks ja O-ks on ikkagi 
Soome raadiosaatja eestikeelsed saated. Rahustavad sõjalised teated 
soome ringhäälingult on siinset alarmimeeleolu ajutiselt vaigistanud, 
kuid poliitilisis teateis peetakse tõenäoliseks rahva poolehoiu kaldu- 
mist Lääneriikidele, eriti USA-le ning arutlused eesti riigikorra ku- 
junemise kohta tulevikus on loomulikult suurenenud. Ei kahelda 
Saksa võidus Nõukogude üle, varem või hiljem loodetakse seda tule- 
vat. Kuid teljeriikide lõplikus võidus hakatakse kahtlema. Kõik ring- 
konnad, saksavastased, opositsioonilised ja saksasõbralikud on ühes 
küsimuses ühisel arvamisel. Saksa praegused raskused idarindel on 
tingitud nende mõistmatust poliitikast ida-alal, see olevat isegi nii elu- 
võõras, et nad isegi eestlaste sümpaatiat, kes umbes 2 aasta eest sak- 
slasi avakäsi vastu võtsid — ole suutnud säilitada, vaid vahekord 
mõlema rahva vahel on niivõrd halvenenud, et endise usalduse 
taastekkimist võimatuks peetakse. Kuid selle tugevuses tuleb eristada 
vahesid. Kui saksavaenulised ja opositsiooniringkonnad osutavad 


! St Esimesest maailmasõjast (ja Saksa okupatsioonist Eestis 1918. a.). 

“Lääne tuulele idast” (seega on Nõukogude Liit trumbiks Lääneriikide 
mängus, mitte aga tuleviku ja saatusekaaslaseks) ning seletavad, et 
Saksamaa võitlus angloameeriklastega olevat vaid võistlusküsimus, 
mis vaid suurvõime huvitab, Saksamaa eksivat, kui ta arvavat, et 
eestlane tahtvat inglast Euroopa juhtiva võimuna näha, eestlasele ole- 
vat ükskõik, kes Euroopat juhib, pääasi on kommunismi hävitamine 
ning küllaldane Eesti autonoomia; saksasõbralikud ringkonnad hak- 
Kavad toonitama, et selle asemel, et endistele Balti ääreriikidele, 
Valge-Ruteeniale' ja Ukrainale autonoomiat anda, milline, arvestades 
Saksamaa kui naabri tugevuspotentsiaali, võib ainult relatiivseks ku- 
juneda, Saksamaa ukrainlaste separatistlikke kalduvusi “Uus-Euroopa 
viljaaita” suleb ning eestlasi imaginäärsesse “Ostlandi” soovib raken- 
dada. Selle järgi tuleb täheldada üldises meeleolus süvenevat resignat- 
siooni, seni kui ei näi ohustatuna iga üksiku isiklik julgeolek, ning 
aeglast loobumist intensiivsest saksa-eesti kooperatsioonist. 


ERA f R-64, n 1, s 19,178-80. 
Veebruar 1943 


Aruandeperioodil püsis masendatud meeleolu. Erilist mõju avaldasid 
ka pidevad õhukallaletungid ning halvad teated idarindelt, samuti on 
endiselt suur mõju halbadel toitlustingimustel. 

Soome saatja poolt kommenteeritud Ameerika teade sakslaste arva- 
tavast taganemisest Riia-Minsk--Odessa liinile ning sellele järgnenud 
õhurünnakud Tallinnale, tõid rahva teadvusse sõja tõsidust. Selle ta- 
gajärjel leidis pinda ka teade totaalse töökohustuse rakendamisest. 
Praegu tegeletakse vaid põhimõtteliste arutlustega, kuna pole veel 
teada kuidas, millisel määral ja kui suures ulatuses viiakse läbi nime- 
tatud töökohustus. 

Sisepoliitika alal tegeleti peamiselt 24. veebruari pühitsemisega. 
Nagu möödunud aastal, nii levisid ka nüüd, juba nädalate kaupa kuul- 
dused eesti rahvuslik-poliitiliste õiguste suurendamisest. Pidustuste 
üleviimine 21. veebruarile tekitas seega äärmist pahameelt, kuna selles 
nähti sakslaste tahet kõikide kujunenud illusioonide purustamiseks. 
Möödunud aasta pidustustest erinesid nad selle poolest, et neis rõhu- 
tati ka rahva tänulikkust täielikust hävingust päästmise eest, kuid sellel 
aastal võis tähendada nii ajakirjanduses kui ka kõnedes puhtrahvus- 
likku joont. 24. veebruaril valitsenud äärmine pidulikkus kahandas 
natuke rahva pahameelt, kuid endiselt püsivad kuuldused Eesti auto- 


! Valgevene 

noomia andmise kohta. Veebruarist alates suurendati Eesti Leegioni 
kasuks tehtavat propagandat, mille mõju all siiski väike üldine tagasi- 
hoidlikkus on põhjendatav asjaoluga, et pole midagi teada Eesti tu- 
leviku kohta. 

Valulapseks on endiselt rasked toitlusolud. Kibedusega mainitakse, 
et vaatamata sellele, et eestlane näitab igati võitlustahet maailma- 
vaenlase vastu, ei parandata “samaväärsete eestlaste” toitlusolukorda. 
Kuid vaatamata kõigile raskusile peetakse siiski võitlust bolševismi 
vastu sakslastega käsikäes ainsaks võimaluseks Eesti tuleviku kind- 
lustamiseks. 


ERA f R-64, n1, s 19,174-75. 
Aprill 1943 


Üldises rahva meeleolus on märkida aruandeaja jooksul edasist 
kindlat langust. Terve rea mitmesuguste korralduste ja määruste läbi 
on kujunenud viimane meeleoluseis, kusjuures võib nentida järgmisi 
faktoreid: kuigi üks osa rahvast oma hoiakult valmisolekut näitab 
kõigiti bolševismivastases võitluses kaasa aidata ja bolševistlikku 
hädaohtu täielikult mõistes kõiki raskusi majanduslikel ja ühiskond- 
likel aladel püüab ületada parooli all “sõjast tingitud”, suhtub siiski 
teine ja arvuliselt suurem osa rahvast kõigisse päevasündmusisse ja 
sõjanõudeisse passiivselt ja pessimistlikult. See meeleolu kujunemine 
tohiks kindlasti vähem tingitud olla üldiseist sõjasündmusist kui just 
kohapääl rakendatavaist halduspoliitilisist korraldusist, mis nagu 
varemgi oluliselt aitavad süvendada usku saksa poliitika võimetusse 
saksa-eesti koostöö kujundamisel. 

Esmajoones mõjustab meeleolu kogu rahva kaasatõmbamine totaal- 
sele sõjapanusele. Murega vaadeldakse Eesti majanduslikku eriti aga 
põllumajanduslikku olukorda. Kuna juba praegu esinevat raskusi nor- 
mide täitmisel, pidavat eelolev sügis rakendamist leidnud korralduste 
läbi veelgi suuremaid raskusi valmistama. Nagu ennemgi nii pidavat 
üksikisik ka end edaspidi omal käel varustama, sest omamaiseist 
(“väga võimetuist”) asutusist ei olevat mingit abi ja Saksamaa selle 
vastu ei pööravat mingit huvi eraelanikkonna saatusele. Kui ka ollakse 
sunnitud iga päev valitsuslikest eeskirjest üle astuma, olevat see siiski 
vältimatu: nii seaduste austamine kui ka karistusähvardus ei suutvat 
praeguses olukorras kehtivust luua, sest see puudutab ju ainult ek- 
sisteerimisvõimalusi. Seoses sellega vihjatakse korduvalt Eesti teise- 
järgulisele olukorrale võrreldes Lätiga. 

Väidetakse, et eestlasi kasutatakse ainult vahendina eesmärgi 
saavutamisel, kusjuures rahvast leegioni ja töökohustusse värbamise 
läbi füüsiliselt ja moraalselt nõrgendada tahetakse, et hiljem saavutada 
Eestis domineerivat kohta. Selle olukorra peasüüdlastena tõstetakse 
esile Eesti Omavalitsust eesotsas Omavalitsuse Juhiga, kelle isikus nii 
varem kui nüüdki nähakse ainult tahtetut sakslaste tööriista. Ka Läti 
allub samadele korraldusile, sellevastu olevat aga toitlusolukord seal 
tunduvalt soodsam. 

Eesti Leegioni suhtes on aruandeaja jooksul nii kuuldused üksikute 
väljaõpetatud pataljonide killustatud rakendamisest idarinde lõuna- 
lõiku kui dr. Mäe üleskutse kõikide ohvitseride ja allohvitseride 
meldimiseks suuremat tähelepanu äratanud. Mõlemad seigad on 
süvendanud edasiselt meeleoluliselt negatiivset suhtumist Leegioni. 
Vastupropagandaliselt kasutatakse seda püsivalt opositsiooni ring- 
konnis. 

Idarinde stabiliseerumisega ja võitlustegevuse lõdvenemisega põhja- 
lõigus, oodatakse suure pinevusega kevadoffensiivi algust. Ei kahelda 
enam Saksamaa lõppvõidus bolševismi üle, küll aga leiab arvamus 
teljeriikide lõppvõidust koos nende poolt varjatud poliitiliste sihtide 
saavutamisega ikka enam ja enam kahtlemist. Selle vastu vihjatakse 
intelligentsi seas kompromissrahule, loomulikult eeldades, et Nõu- 
kogude Liit sõjaliselt Saksamaa poolt purustatakse ega suuda enam 
esineda poliitilise mõjutegurina. 


ERA f R-64, n 1, s 19,170-71. 
Mai 1943 


Üldine meeleolu püsis ka maikuus aruandeaja jooksul endiselt hal- 
vana. Omal ajal sisenenud piiritu usaldus sakslaste vastu on pidevalt 
vähenemas, millest tuleneb arvamus, et sakslastel vaevalt õnnestub 
taastada tingimusteta usaldust ja tagasi võita umbes 2 a. eest saavu- 
tatud eestlaste sümpaatiat just tänu nende poolt koha peal rakendata- 
vatele majanduslikele ja poliitilistele korraldustele. Samuti nagu 
varemgi püsib usk võimetusest saksa-eesti kaastöö vahekorda ra- 
huldavalt kujundada. Eriliselt sisendab pessimistlikku meeleolu 
parandamatu olukord toitlus- ja riietusaladel, kui ka valjud uuskorral- 
dused majandusalal, mis tingitud üleminekust totaalsele sõjapanusele. 

Totaalse sõjajuhtimise raames praegu läbiviidavat mitmesuguste 
äride sulgemist kui ka käitiste seismapanekut, millises aktsioonis küll 
senini midagi eriti mainimisväärset pole ilmnenud, märgistatakse ühe 
osa huviosaliste poolt kui surveabinõu eestlasist omanike vastu. 

Teatavais ringkonnis (eriti käsitöösturid) võrreldakse neid korraldusi 
bolševismiaegsetega. Osa elanikkonnast, kes toimuvas aktsioonis 
võib-olla vastavasisulise propaganda puudumisel pole täielikult tai- 
banud suurt ajasündmuslikku tähendust, näeb neis varjatud mobili- 
satsiooni resp. küüditamist ja suundub üksikult metsa nn. “rohelisse 
Leegioni”. Viimaste jälitamiseks kujundatakse ka, nagu rahva seas 
väljendatakse, erilised välispolitseiüksused. Nende üksuste suhtes 
valitseb rahvas arvamine, et nende koostamine võrdlemisi labaselt ja 
onupojapoliitilistel alustel toimus. Edasi kaebavad nimetatud üksu- 
sesse kuulujad ebatervislike ja ebainimlike elutingimuste üle (ööbi- 
misruumis puuduvad voodid, meeskond magab hallitanud õlgedel 
räpasel põrandal, laudade ja toolide puudusel süüakse püsti või istudes 
mustal põrandal). 

Kooliõpilaste suunamine põllutöödele, mida suur osa vanemaid (eriti 
kesk ja väikepalgaliste ringides) positiivselt ja vaimustusega tervitas 
juba selletõttu, et lastel avanes võimalus maal suvevaheajal saada 
muidu linnas nii raskesti hangitavaid toitaineid, valmistab juba nüüd 
samadele vanemaile muret, kuidas sügisel koolikohuslastele lastele 
saada rõivaid ja jalatseid. Samuti püsib ka kartus, et tööandja talunik 
kasutab laste tööjõudu äärmuseni ja koolinoored lõpuks tervislikult ei 
ole suutelised jätkama koolikohustust. 

Rusuvalt mõjus meeleolulangusele Telje kahjuks lõppenud võitlus 
Põhja-Aafrikas. Viimane seik lõi võimalusi mitmesuguste kuulduste 
tekkimisele, mis käsitlevad rahuläbirääkimisi Telje ja anglo-ameerik- 
laste vahel. Ei puudu ka diskussioon Itaalia lõpliku väljalülimise üle 
Teljeriikide reast. Ühelt poolt süveneb ka mõte, et Saksamaa plaanit- 
setud idaoffensiivi algamiseks enam võimeline ei ole võitlusjõudude 
väsimuse tõttu üliinimlike pingutuste tagajärjel, kuna teiselt poolt 
veendunult väidetakse, et alles nüüd algab idas võitlus kujutlematus 
ägeduses ja gaaside tarvitamisega. Praegu nagu varemgi ei kahelda 
Saksamaa lõppvõidus bolševismi üle, küll aga näib Telje lõppvõit an- 
glo-sakside üle ikka enam ja enam kahtlasemaks muutuvat. 


ERA f R-64, n 1, s 19,1 68-69. 

Juuni 1943 

Viimaseist kuudest püsiv pessimistlik meeleolu ei ole ka jooksval 
aruandekuul paranenud. Elatakse päevast päeva ootuses kogu sõjast 
tingitud raskuste positiivsele lahendusele. Üldiselt süveneb isegi tea- 


tud apaatsus ja ükskõiksus kogu igapäevase elu vastu, mida võib 
märkida huvipuudumises sisepoliitilisile sündmusile, näit. masside 

kahanev huvi igasuguste aktuste ja poliitiliselt juhtivate isikute 
raadiokõnede vastu. 

Nagu üldisest meeleolust võib täheldada, mõjustab eriti kirjeldatud 
olukorra püsimist, nagu väljendatakse: varjatud osaline mobilisatsioon 
SS-Eesti leegioni, töökohustuse rakendamine kui ka alanud terav 
spekulatsiooni vastu võitlemine. Kui võidutahtelise Saksamaa mõju all 
seisev elanikkond kaht esimest faktorit lõppvõidu saavutamiseks en- 
dastmõistetavaks peab, arvustatakse alanud spekulatsiooni vastast 
võitlust enamiku poolt kui varajast ja võrdlemisi drastilist korraldust, 
kusjuures väidetakse, et viimane alles peale toitlusolukorra põhjalikku 
korraldamist rakendamisele peaks tulema. 

Saksa tsiviilisikute priviligeeritud seisukord toitainetega varusta- 
misel kujutab nagu varemgi küllaltki soodsat ajet sakslaste ja oma- 
maise elanikkonna suhete varjutamiseks ja olevat teretulnuks aineks 
vaenlaspropagandale. 

Reale sõjasttingitud korraldusile kui ka määrusile vaadeldakse laias 
elanikeringes kui teatud ähvardusele eestlaste rahvuslikule eksistent- 
sile ja hetkel süveneb arvamine, et eesti rahvas tohiks siiski omada 
teatud õigust saksa võimuorganisatsiooni abil otsustada oma enda ek- 
sistentsi üle, ning ta loomulik huvi oma eksistentsi rahvussotsia- 
listlikus eluruumis säilitada tohiks olla õigustatud, samuti ei peaks ta 
autuna kommunismivastaste rahvaste peres elama. 

Kogu aruandeaja jooksul avaldas eriti rusuvat mõju veel mittealanud 
saksa suveoffensiiv. Seda seika käsitletakse diskussioones kui saksa 
võitlusjõudude üleminekut kaitsesõjale, mis aga omakorda teatavat 
bolševismi hädaohu ähvardust eestlaste eluruumile tähendavat. 

Üldist meeleolu langust mõjustasid tunduvalt vaenlase terrorirünna- 
kud õhust, eriti Narvale kui ka Saksa ja Itaalia aladele, kusjuures 
vaenlasel õnnestunud hävitusi oletatakse tingituks saksa õhujõudude 
nõrkusest. Kardetakse Itaalia peatset kokkuvarisemist, mis niikuinii 
kujutavat ainult sõjalist koormist Saksamaale. Ka tonnaažilangus 
saksa allveesõja-offensiivis' säeb ühe osa elanikkonnast otsese dia- 
lemma ette. Teljejõudude lõppvõidus kaheldakse ikka rohkem. 

Nõukogude propaganda ei leia nagu varemgi mingit erilist vastukaja, 
anglofiilide ringes tõstetakse ikka enam esile oletatavasti kasvavat 
sõjapotentsiaali Ameerikas ja see saavutab ka teatud sümpaatiat anglo- 
ameeriklastele, tänu viimasel ajal märgitud sosistamispropagandale 
juba sellepärast, et Inglismaa ja Ameerika kunagi eestlaste eluruumile 
pole pretendeerinud, kuid sealjuures ei unustata ka mitte bolševistliku 


! St Saksa allveelaevade poolt uputatud vastase laevade tonnaaži langus. 

ida hädaohtu, mida ikkagi nagu varemgi arvatakse võidetavat lõplikult 
saksa relvade poolt. 

Eesti Omavalitsuse suhtes valitseb edasi rahvas usalduse langus. 
Seda tembeldatakse nüüd nagu ennemgi võimetuks ja tahtetuks insti- 
tutsiooniks, kes ainult sakslaste tahet läbi viib ilma, et end vahele se- 
gaks aktuaalseimaile rahva muredele nagu näit. linnade raske toit- 
lusolukord, korduv lisanormide nõudmine talunikelt ja palju soovida 
Jättev rindevõitlejate perekondade hoolekanne. 


ERA f R-64, n 1, s 19,1 62-64. 
Juuli 1942—juuli 1943 


Tagasi vaadates 1940. aasta juuni sündmustele ja sellele järgnenud 
bolševike hirmuvalitsuse aastale pühitsetakse lähemal ajal teistkord- 
selt Eesti vabastamise aastapäevi saksa relvajõu läbi. Kui esimese 
aasta möödudes saksa-eesti koostöös, või veel enam olukorra kohal- 
damises sõjast tingitult Saksamaa majanduspoliitilise eluga, elanik- 
kond suutis pärast bolševismi kukutamist veidi hinge tõmmata ja 
saksa relvade paljutõotavate rünnakürituste tõttu Ida-Euroopas ja 
Aafrikas võis üldist meeleolu esimesel vabastamisaastapäeval nime- 
tada heaks, siis on teise aasta möödudes meeleolu oluliselt muutunud 
ja alates läinud sügisest peale kuust kuusse pidevalt pessimismi suu- 
nas süvenenud. 

Sisepoliitiliselt oli üldine meeleolu kogu selle aasta jooksul tihedalt 
seotud toitlus- ja varustamisolukorraga. Peaaegu igaüks oli huvitatud 
ja püüdis endale hankida ülalpidamiseks lisatoitaineid. Ängistavalt 
mõjus riigisakslaste teadlik esiletõstmine toitainetega varustamisel 
(suuremad ratsioonid, erikauplused), küll aga peeti endastmõistetavaks 
rindesõdureile ja teistele sõjaväelastele pakutavaid eeliseid. 

Rahvas elas kuust kuusse teatavate muudatuste ootuses, kui ka ül- 
dolukorra paranemise lootuses. Aastavahetusel üleskerkinud kuul- 
dused plaanitsetavast rekvisitsioonist eesti põllumajanduses andsid 
põhjust edasiseks pessimismiks ja halvuks tulevikuplaaneks. Maal 
tekitasid need kuuldused osalist paanikat, peideti vilja, tapeti loomi. 
Olgugi, et dr. Mäe 1943. a. jaanuari keskel peetud raadiokõne rahusta- 
valt mõjus, ei suutnud see elanikkonna kahtlust kõrvaldada ja rahvas 
jäi äraootavale seisukohale. Edasi mõjutas üldist meeleolu jällegi 
parandamatu olukord toitlusalal. Meenutati veelkordselt 1942. a. ok- 
toobris peetud Riigimarssal Göringi ja Riigisekretär Backe kõnesid ja 

oletati püsivat toitainete sissevedu riiki', vaatamata Kindralkomissari 
ja teiste Eesti juhtivate isikute korduvaile väiteile, et toitained ainult 
omamaise elanikkonna ja rindevõitlejate varustamiseks lähevad. 

Kui aruande aja algul kõiki arusaamatusi majanduslikus juhtimises 
ja toitainete puudust lükati E. O. Juhi süüks tema passiivse hoiaku 
pärast saksa valitsusasutuste suhtes, siis ollakse nüüd selgusel, et süüd 
selles asjas tuleb otsida saksa tsiviilvalitsuse juures. 

Käesoleval ajal süveneb ka pessimistlik meeleolu idarinde ebasoodsa 
olukorra tõttu. Velikije Luki toetuspunkti loovutamine, korduvad 
õhurünnakud Eesti linnadele viisid teatavaile paanikanähtustele. 
Sügava ja rusuva mulje jättis rahvasse võitluste lõppemine Stalingra- 
dis kui ka Aafrika sõjatandril. Sõjajõudude Ülemjuhatuse (OKW) 
teateid usuti ikka vähem, A ja O moodustasid Soome eestikeelsed 
raadiosaated, kusjuures vaidlused Eesti tuleviku suhtes sellest teatud 
suuna omasid. 

Ei kahelda Saksamaa võidus N. Liidu üle, seda tahetakse alati näha, 
sellele vaatamata püsib aga möödunud aasta lõpust kuni tänaseni tea- 
tud närvilikkus ja kartus bolševistide tagasituleku üle Eestisse. 

Omal ajal kiidetud piiritu usaldus Saksamaa vastu on tunduvalt ka- 
hanemas ja süveneb arvamus, et sakslane on küll oivaline vallutaja, 
aga ta ei oska vallutatud alasid valitseda. Kõik ringkonnad — saksa- 
sõbralikud, opositsioonilised ja saksavaenulikud — seisavad ühes 
punktis samal arvamisel: Saksa oletatavad raskused idarindel on tin- 
gitud mõistmatust poliitikast vallutatud ida-aladel, mis isegi nii elu- 
võõralt on rakendatud, et eestlaste sümpaatiat, kes 2 aasta eest sakslasi 
kahel käel vastu võtsid, pole suudetud säilitada ja kahe rahva suhtle- 
mine on selliseid lööke kannud, et vaevalt võib veel saavutada tin- 
gimusteta usaldust. Võib koguni teatud huvipuudumist sisepoliitiliste 
sündmuste vastu täheldada, see on tingitud paljudest korraldustest ja 
määrustest haldus- ja majandusaladel, mis teatud pettumusi valmis- 
tasid ning panid kahtlema Saksamaa hääs tahtes Eesti suhtes. Ka 
põhjustab üldist tagasihoidlikkust seik, et midagi Eesti poliitilisest 
tulevikust ei teata. 


ERA f R-64, n 1, s 19,1 56-58. 
Juuli 1943 
Üldine meeleolu püsis aruandeaja jooksul endiselt halvana. Rahvas 


elas üldolukorra muutuse ja paranemise ootuses, samuti oodates of- 
fensiivi algust idarinde põhjalõigus. Juuli esimesil päevil alanud suur 


! St Eestist Saksa Riiki. 


273 


tõrjelahing Belgorod-Orjeli lõigus, mida alguses rahva enamiku poolt 
offensiivi algusena tähistati ja millest hiljem ainult tõrjelahing ku- 
junes, pakkus põhjust teatud pessimismiks ja oletusi sakslaste sõja- 
potentsiaali saavutamisest või isegi kulminatsioonipunkti ületamisest 
ja langusest. 

Viimast meeleolukujunemist mõjustas veel liitriikide õnnestunud in- 
vasioon Sitsiilias ja telje näivalt passiivne hoiak vaenlase terrori- 
rünnakuile õhust. See omakorda valmistas ruumi mitmesugustele 
kuulujuttudele, mis üldise pessimismi süvenemist esile kutsusid. 
Mõne kuu eest kujunenud kartust Itaalia sõjalisest kokkuvarisemisest 
peetakse nüüd üldiselt vältimatuks, just viimaste poliitiliste sündmuste 
tõttu Itaalias. Fašistliku riigi looja Mussolini lahkumine kui ka 
asetleidnud uue sõjaväelise valitsuse kujundamine tõi elanikkonda 
suurt ärevust ja kuigi praegu veel pole rahvas kujunenud kindel seisu- 
koht selle suhtes, valitseb ühel pool siiski pessimism, et fašism on 
läbi, teiselt poolt peetakse aga Saksamaa sõjalist jõudu küllalt 
tugevaks, et Itaaliat okupeerida ja alust kaotavat korda taastada. 

Seoses viimaste sõjaliste ja poliitiliste sündmustega tõstetakse järjest 
esile Ameerika paisuvat potentsiaali käesolevas sõjas. 

Puudub kindel usk tulevikku, mille põhjuseks ühelt poolt tohiks pi- 
dada kasvavat propagandat vastasrindel ja teiselt poolt puudulikku 
saksa tsiviilvalitsuse ja Eesti Omavalitsuse propagandategevust. 

Enamik saksa tsiviilvalitsuse ja Eesti Omavalitsuse korraldusi 
võetakse vastu rahva enamuse poolt skeptiliselt nagu varemgi ja süve- 
neb püsivalt arvamine, et siin ei ole tegemist mitte koostööga vaid 
kindla sakslaste valitsemistahtega. 

Aruandeajal avaldatud E. O. Juhi määrusele meeste kutsumisest 
Omakaitse teenistusse suhtub rahvas üldiselt äraootavalt, kohe peale 
avaldamist andis see aga jälle põhjust diskussiooniks jätkuva varjatud 
mobilisatsiooni üle, mis aga peale Politseidirektori Sinka usutelu 
ajakirjanduse esindajate poolt märgatavalt vaibus. 

Üldine meeleolu on nagu varemgi tihedalt seotud toitlusolukorraga. 
Kuigi rahvale nüüd määratud toitainete kogused täielikult välja jaga- 
takse, tekib ikkagi rahulolematusi normide nappuse kohta, mida mit- 
mesuguse vahetuskaubanduse läbi maalt täiendada püütakse. Erilist 
rahulolematust loovad mõned korraldused, mida rakendatakse speku- 
latsiooni vastu võitlemisel. (Maalt kogutud toiduainete äravõtmine). 
Siinjuures puudub tihti nendel süsteem, mistõttu seda aktsiooni sageli 
eriti tööliste ringides avaliku röövimisega võrreldakse. Toitained 
võetakse tänaval vormis isikute poolt ära, kuid 

süüdlased jäävad sageli tundmatuks, mis põhjustab ebasoovitavate 
arvamuste kujunemist. 


ERA f R-64, n 1, s 19,1 51-52. 


August 1943 


Sünge rahva meeleolu kestis aruandeperioodil edasi. Olulist mõju 
avaldasid vähe rõõmustavad sõjalised teated idarindelt, Itaalias toimu- 
vad sündmused, liitlaste sagedased terrorirünnakud saksa maa-aladele 
ning üldiselt positiivselt suunatud Jaapani poliitika Birmale iseseis- 
vuse andmisega. 

Hiiglaslikud tõrjevõitlused idarindel ning sellest tingitud tugipunk- 
tide loovutamine (Orjol, Belgorod, Harkov) avaldasid ka üldisele 
meeleolule oma pessimistlikku mõju. Kartus, et Saksamaa peaks sun- 
nitud olema oma sõjajõude idarindel veel enam tagasi tõmbama ja 
bolševike tagasitulemise võimalusega Eestisse peaks arvestatama, on 
avaldanud rahva meeleolule alarmeerivat mõju. Tähendatakse, et 
vaenulik element püüab ebasoodsat olukorda kasutada vaenlase hu- 
vides, kusjuures ta omaltpoolt kõige mitmekülgsemaid kuuldusi levi- 
tab ja rahvas kättemaksu kartusest süüdlasi ka politseile üles anda ei 
taha. Ühenduses poliitiliste sündmustega Itaalias levitatakse kuuldusi, 
et ka Saksamaa seisab peatse valitsusvahetuse ees, mis tooks lõpu 
sellele rahvasteheitlusele. 

Teljeriikide võidus kaheldakse ikka enam, kuid loodetakse igal juhul 
Saksa võidusse Nõukogude Liidu üle. 

Suure rahuldusega olevat rahvas vastu võtnud Sõjavägede ülem- 
juhatuse poolt teatatud tunnustuse soomusgrenaderide pataljon 
“Narwa” tublidusele, kusjuures mitmed intelligentsi ringid veendumu- 
sega selle üksuse sõjategevuse teatava mõjuga Eesti tulevikule arves- 
tavad. 

Kui viimasel ajal sisepoliitiliste sündmuste suhtes teatavat huvipuu- 
dust märgata võis, siis olevat see viimasel ajal kadumas, peamiselt 
tingituna Eesti bolševike alt vabastamise 2. aastapäeva aktustest. Ra- 
hva ja sakslaste vahelised suhted näivad viimasel ajal jälle teataval 
määral soojenenud olevat. 

Viimasel ajal asetleidnud kommunistliku ja teise vaenuliku elemendi 
vangistamine leiab rahva poolt üldist poolehoidu. 

Vahepeal teatav määral korraldamist leidnud toitlustamisolukord le- 
iab vähe arutamist, sest rahvas on oma elatiskaartidega nädala toidu- 
normid täielikult kätte saanud ja näib olevat teataval määral rahulda- 
tud. 

ERA f R-64, n 1, s 19,147-48. 

September 1943 


Üldine meeleolu püsis septembrikuu jooksul endiselt halvana, mis 
oli peamiselt tingitud välispoliitilistest ja sõjaväelistest sündmustest 
ning Nõukogude ofensiivist idarindel. Siinjuures tuleb mainida, et 
sõjaväeline üldolukord kõikide teiste meeleolumuutuste üle valitses, 
omistades käesolevale Eesti eluväljendusile tegeliku ilme. 

Badoglio valitsuse kapituleerumine, samuti nagu samas järgnevad 
sündmused leidsid rahva poolt kaunis rahulikku suhtumist, kuna 
Itaalia sõjaväelist kokkuvarisemist, mida nagunii kui Saksamaa 
sõjaväelist koormatust vaadeldi, juba pikema aja eest oodati. Sellest 
hoolimata on momendil kuulda mitmesuguseid arvamusi: ühest küljest 
Saksamaal olevat lõunas küllaldasi võitlusüksusi, seega tohiks Itaalia 
sündmused idarindele vaevalt mingisugust vapustavat mõju avaldada. 
Saksamaa aga olevat sealjuures võimeline Itaalias tarvilikku korda 
jalule seadma (mõjukamad intelligentsi ringkonnad). Teisest küljest 
andis end jälle teatav kartus tunda, et Itaalia sündmuste tagajärjel 
võiks idarinne kannatada saksa jõudude võimaliku tagasitõmbumise 
korral ja Eesti seisaks paratamatult bolševike tagasituleku ees 
(peamiselt töölis- ja ametnike ringk.). See arvamus on süvenenud eriti 
viimasel ajal sakslaste poolt asetleidnud kestva taganemisliikumise 
puhul idarindel. Seoses sündmustega Itaalias võis opositsionaalsetes ja 
anglofiilsetes ringkondades märgata teatavat kahjurõõmu. Siinjuures 
rõhutati, et Saksamaa käesolevad raskused tuletuvat ainult ta mõist- 
matust poliitikast vallutatud maadel samuti nagu liitlasrahvaste suhtes. 
Sama arvamine leiab ka saksasõbralikes ringes tugevat poolehoidu. 

Suure rõõmuga suhtuti laiemates ringkondades Mussolini vabastami- 
sesse vangistusest. Eriti leidis SS-meeste julge tegu heakskiitu. 

Bolševike edasitung Dneprini, tähtsate toetuspunktide loovutamine 
nagu Smolensk, Roslavl, Novorosiisk jne. on mõjunud laiemate lin- 
naelanikeringkonni niigi ärritatud närvilisele kuni pessimismini kal- 
duvale meeleolule väga rusuvalt. Nii tõstetakse tavaliselt vaielustes 
esile saksa sõjaväelise potentsiaali kõrgpunktini jõudmist ning selle 
ületamist, kusjuures nähakse idarindel toimuvas liikuvas sõjas ainult 
vaenlase poolt pealesunnitud saksa väsinud vägede tagasitõmbumist. 
Kahtlus teljeriikide lõppvõidus kestab endiselt edasi. Igapäevastest 
vaidlustest kuuldub, et saksa väed ainult kuni Narva-Peipsi järve li- 
inini tagasi tõmbuvad, kusjuures Eesti pindala jääks vahetult võitlus- 
rinde tagalaks. Toetust leiab see arvamine veel Eesti alustavatest või 
kavatsetavatest lennuvälja ehitustöödest Pärnus, Tartus, Rakveres, 
Jõhvis jne. Seoses sellega suureneb nimetatud linnade elanikkonna 
kartus võimalike bolševike õhurünnakute pärast. Ka on olemas kartus, 

et kuna sakslased olevat vaevalt võimelised seda rindejoont kinni pi- 
dama, sunnitavat neid vaenlase poolt Riia-Minski-Odessa joone kind- 
lustamisele, kusjuures toimuks ka Eestis elunevate sakslaste kohene 
lahkumine. Saksa vägede tagasitõmbumist idarindel seotakse lähedalt 
L.-Euroopa sõjasündmustega ja kui Juht toonitas oma viimses kõnes, 
et Itaalia väljalangemisel ainult väike sõjaväeline tähtsus olevat, küsi- 
takse aga, millega tahetakse asendada 65 itaalia diviisi, kuigi nad näi- 
tasid üldises võitluses Balkanil, L.-Prantsusmaal ja Itaalias passiivset 
osavõttu. Vastuseks olevat — võitlusjõud idarindelt. Seepärast peetavat 
olukorda idarindel väga tõsiseks ning seoses sõjaväelise olukorraga 
idarindel tekivad kõige mitmekesisemad kuuldused: 1) (üldiselt) saksa 
tsiviilvalitsuse likvideerimine ja lahkumine Eestist, kusjuures ülem- 
valitsus võetakse üle Sõjaväelise Juhatuse poolt, intelligentsi ja amet- 
nikeringkonnad teadvat ka seda, et rindestaabi asukohaks saab Võru, 
ja armeestaabid Jõhvi ning Petserisse paigutatakse: 2) kõik riigisaksla- 
sist perekonnad olevat sunnitud kuni 31.10.43 Eestist lahkuma (töölis- 
ringk.), kusjuures A/S Lutherile olevat antud suurem tellimine reisi- 
kohvritele: 3) Eesti suuremad linnad, Tallinn, Narva, Tartu eva- 
kueeritakse peatselt. Tallinnas olevat seda kuuldust põhjustanud Ma- 
rine-Kriegsberichtstelle' lahkumine senistest ruumidest. Narva Kreen- 
holmi vabriku evakueerimine olevat käsil, kusjuures töölisi saadetavat 
sõjatähtsatele kindlustöödele. Viimane asjaolu leiab ka juba kinnitust. 
Nagu Narvast kuuldub, olevat sealsetest tekstiilvabrikutest suuri 
koguseid toor- ja valmisaineid, kui ka mõningaid masinaid ära veetud. 
Kuna samal ajal ajalehes “Põhja Kodu” ilmus üleskutse ja ametlik 
korraldus põllumajandustoodete viibimatu äraandmise kohta, tekkis 
Narvas oletus, et sakslased Narvast lähemal ajal lahkuma peavad, 
millele sealsed sõjaväeisikud oma vestlustest ka teataval määral kaasa 
aitasid. 4) Edasi arvasid töölisringkonnad teadvat, et Soome välis- 
minister olla ühes oma raadiokõnes rõhutanud, et Soome, kui raske 
see tal ka ei oleks, olevat sunnitud Nõukogude Liiduga rahu tegema. 
Seoses Soome üldolukorraga on liikvel separaatrahust ka järgmine 
kuuldus, teatav rühm tuntumaid soomlasi olla pöördunud nõudega 
sõlmida peatselt rahuleping N. Liiduga, soome valitsuse poole. See- 
järele olevat minister Paasikivi vajalikkude ettevalmistuste tegemiseks 
sõitnud Moskvasse. Edasi kuuldub veel, et Saksamaa viivat Soome 
separaatrahu puhul Itaalia mastaabis korraldused ellu. Teisalt on 
kuulda, et separaatrahu puhul Venemaaga okupeerivat liitlased 
Soome, Rootsi territooriumi kaudu. 5) Ka on kuulda väljendusi, et 
bolševikud loobuvat sakslaste lahkumisel Eestist, Eesti okupeerimisest 

inglaste mõjutusel ja piirduvad nagu aastal 1939 ainult teatavate baa- 
sidega. 

Suuremate käitistööliste meeleolu Tallinnas (Krull, Luther, Tallinna 
Sadamatehased, Raudtee Remonttehased) ja Narvas on viimasel ajal 
oluliselt halvenenud ja saksavaenulik meeleolu süveneb. Kuigi tuntu- 
mad kommunistlikult häälestatud töölised püüavad praegu mitte silma 
torgata, on ometi olnud märgata, et lojaalsetest, kui ka oma poliitilist 
hoiakut mitte reetvatest ringkonnist teatavad rühmitused tekivad, kes 
oma kahjulikku kommunistlikku mõju saksasõbralikele töölistele 
püüavad üle kanda ja ka ähvardusist ei hoidu. Kartusest bolševike 
võimaliku tagasituleku eest Eestisse, orienteeruvat paljud töölised 
peamiselt küll ainult väliselt ümber, et end võimaliku hädaohu korral 
pealtnäha õigustada. Oletatavasti on ümberorienteerunute arv suur ja 
koosneb tähtsamate Tallinna tööstuste töölistest. Ka ülejäänud osa 
töölisi näib olevat muutnud oma seniseid suhteid sakslastega. Põhjus 
selleks meeleolumuutuseks peituvat tööliskonna arvates asjaolus, et 
töölisringkonnis mingeid natsionaal-sotsialismist tulenevaid töölisolu- 
korra paremusi üldiselt pole näha ega tunda olnud. Seoses sellega 
kuuldub arvamusi, et töölised ennast teise järgu vangideks pidavat. 
Arvesse võttes kommunistlikkude sõjavangide paremat toitlustamist, 
kerkis üles rahulolematus mitte sõjavangide, vaid sakslaste vastu. 
Üldiselt võib konstateerida, et tööliste hulgas, eriti viimasel ajal, 
tugevnenud kommunistlik agitatsioon ülestärkavat. Ka on märgata 
mitmesuguseid kommunistliku elemendi poolt tehtavaid ähvardusi, 
eriti aga valitsevat Tallinna Raudtee Remonttehastes tugev kommu- 
nistlik agitatsioon. Narva käitistööliste hulgas kuuldub teatavat ärri- 
tust, kuna nähakse toodete ja mõningate käitisseadmete väljaveos 
teenistusvõimaluste peatset lõppu. 

Peale suuremate välispoliitiliste ja sõjaliste sündmuste tõid endaga 
kaasa poliitilised sündmused Taanis, nii nagu vahejuhtum rootsi kalu- 
ripaatidega, ebatähtsa, kuigi negatiivse mõju kitsamate ringkondade 
tujule. 

Teataval määral deprimeerivalt mõjus laiematele rahvahulkadele 
Eestisse saabunud vene sõjavangide närune välimus ja neisse suhtu- 
takse kui praegugi lonkava varustusolukorra koormajatesse. 

Võõrastust ja kriitikat kutsuvad endiselt esile sageli asetleidvad va- 
hejuhtumid saksa teenistuskohtade valitsuspoliitikas. Ikka sagedamini 
on kuulda saksa valitsusorganite umbusklikust suhtumisest eestlasisse. 
Suurt tähelepanu olevat äratanud Viljandi kuulduste kohaselt maara- 
hva varustamine denatureeritud soolaga. Samuti peetakse Oma- 
kaitsemeeste vähest varustust mitte mõistetavaks, sest sageli ei olevat 

nad võimelised aktiivseks tegutsemiseks bandiitide ja langevarjurite 
vastu. 

Teatava rahuldusega diskuteeritakse endiselt tankigrenaderide patal- 
Joni “Narva” tubliduse tunnustamist, kusjuures seisukoht, et selle ük- 
suse silmapaistev võitlustegevus võiks omada teatavat tähtsust Eesti 
rahva tulevikule, ikka enam süveneb. Ka Tallinnas väljaõppelaagreist 
puhkusel viibivad leegionärid on mõjunud rahva meeleolule teataval 
määral ergutavalt. 

Saabuva sügise ja lõpule jõudvate viljakoristamistööde mõjul on 
püsinud maarahva meeleolu rahulikumana. Kuid ka siin on tugevasti 
süvenenud kartus bolševike tagasitulekust. Eriti on kartus tugevnenud 
vaenulike langevarjurite hädaohu kuulduste mõjul. Suurt muret valm- 
istab maaelanikele tööjõu puudus ja viljapeksutööde lõpuleviimine. 

Varustusolukord leiab vähe diskuteerimist. Hoolimata kõikidest ras- 
kustest näib kasvavat veendumus, et täieline panus võitluseks 
bolševismi vastu on siiski ainus tee Eesti tuleviku kindlustamiseks. 


ERA f£ R-64, n1,5s19,141-44. 
Oktoober 1943 


Aruandekuul püsis rahva keskel pessimistlik, viimasel ajal isegi 
reaktsiooniline, meeleolu madalseis edasi. Oluliselt mõjutasid üldist 
meeleolu sõjasündmused idarindel, peamiselt aga saksa sõjajõudude 
tagasitõmbumine põhjalõigus, suurendades seega kartust bolševike 
võimalikust tagasitulekust Eestisse. Usk saksa sõjalisse üleolekusse on 
kahanemas, eriti sõjasündmuste mõjul Itaalias. Rahvas ei näi unusta- 
nud olevat, kuidas mõne aja eest saksa propaganda toonitas, et 
igasugune anglo-ameeriklaste sissetung kontinendile Dieppe'iga 
lõpeks. Nüüd on Vahemere saared, samuti nagu L.-Itaalia vaenlase 
valduses. 

Ka võiks mainida sakslaste ja kohaliku elanikkonna vaheliste suhete 
halvenemist. Nagu senini, puudub rahval kindel usk tulevikku. 
Kahtlus sakslaste võimeisse ja oskusisse poliitilist koostööd positiiv- 
selt kujundada, näib ikka enam süvenevat. Üldiselt leitakse, et sak- 
slane olevat küll suurepärane vallutaja, kuid ta ei oskavat vallutatud 
alasid valitseda. Et kindlustada endale üldkontroll ja juhtimine, tungi- 
vat ta üksikküsimusisse ja püüdvat kõiki eksekutiivfunktsioone endale 
varuda seeasemel, et neid kohalikule elanikkonnale jätta. Paljud sak- 
slaste poolt tarvitusele võetud abinõud nii haldus- kui ka majan- 
dussektoris näivad elanikkonnale teataval viisil mõjunud olevat nii 
pettumapanevalt, et sageli Saksa heas tahtes Eesti suhtes kaheldakse. 


279 


Üldiselt peetakse saksavaenulikkuse põhjusteks järgmisi asjaolusid: 

Bolševismi jäänuste mitte kõrvaldamine. 

Saksa võimude vallutajalik käitumine rahva varaga ja toodetega. 

Propaganda ja juhtivate haldusametnike väljendused ei vastavat te- 
gelikule olukorrale. 

Väikerahvaste õigused ei leidvat õiget tõlgendamist. 

Rahvast sunnitavat sõjalisse organisatsiooni ilma et temale ta suve- 
räänseid õigusi tagasi antakse. 

Sakslased võtvat majanduselus juhtivad kohad endale ja käituvat 
eestlaste suhtes vallutajalikult. 

Käitistöölised olla raskesse majanduslikku ja sotsiaalsesse olukorda 
asetatud. 

Ülesloetud põhjused näitavad, et rahvas kõiki saksa halduse poolt 
antud meetmeid elavalt arutab, kusjuures kõik negatiivne rahva usal- 
dust saksa haldusse tugevasti mõjutada. Edasi mõjub negatiivselt ke- 
stev frondi tagasitõmbumine ja aruandekuu jooksul vaenlase poolt 
alatud ofensiiv Dnepri liinil ja saksa poolt alustatud ettevalmistused 
tõrjeks Eesti piiri vahetus läheduses ning isegi Eesti territooriumil. See 
tingida omakorda päevast-päeva kasvava kartuse bolševike tagasi- 
tuleku võimaluse pärast. Samuti püsib teatav kartus, et sakslased Ees- 
tist taandumise puhul oleksid vaevalt võimelised hästi organiseeritult 
läbi viima eesti elanikkonna evakueerimist. Ka on äsja toimunud 
läbirääkimiste põhjal Saksamaa ja Rootsi vahel tekitanud teatavat 
elevust kõikide Eestis elavate rootsi päritoluga kodanike ümberasus- 
tamine Rootsi. See on põhjustanud elavaid arutlusi Eestist eva- 
kueerumise või põgenemise üle. Kuna olevat mõeldav, et suurem osa 
nii kaua Eestis elanud rootslasi vaid kartusest bolševike Eestisse taga- 
situleku eest tahavad Rootsi ümber asuda, siis otsib ka teatav osa 
eestlasi võimalusi ühineda ümberasujatega. 

Kõik ringkonnad, nii saksavaenulikud, opositsioonilised kui ka sak- 
sasõbralikud näivad olevat ühes punktis ühel arvamisel, nimelt et 
käesolevad saksa raskused idarindel tulevat panna tema mõistmatule 
idaalade poliitikale, mis mõningal juhul olla isegi nii eluvõõras, et ei 
näi mõistetavat eestlaste sümpaatiat, mida kahe aasta eest nende vastu 
tunti, säilitada. Mõlemate rahvuste vahekord olevat niivõrd halvene- 
nud, et praegu valitsevas olukorras peetakse tingimusteta usalduse 
saavutamist võimatuks. Üldise arvamise järgi olevat peaasi kommu- 
nismi hävitamine ja Eestile iseseisvuse tagasisaavutamine. 

Teatud rahulolu tunnet tekitasid kuuldused Eestile iseseisvuse ja 
poliitiliste õiguste tagasiandmisest. Seejuures usuti selle lootuse täitu- 
mist 21.10.1943. Nüüd aga valitseb mitmesugustes rahvakihtides 
teatav pettumus. Edasi ollakse üldiselt endisel arvamisel, et Eestile 

iseseisvus antakse, kuigi paljud ringkonnad arvestavad, et selle prak- 
tilist läbiviimist takistavad mitmesugused asiolud, nagu näit. haldusa- 
paraadi koostamine, samuti ka majanduslikud raskused. Üldiselt ra- 
hvas ei kaalutle sügavamalt iseseisvusega seoses olevate raskuste üle, 
kuid avaldub vaid kindel soov saada iseseisvaks. 

Iseseisvusega oodatavat täit koostööd aktiivselt rahvuslike, bolševis- 
mivastaste, kui ka passiivsete, ent positiivselt häälestatud ringkondade 
vahel. Rahvusliku propaganda ja iseseisvuse püüete kõrval etendab ka 
Soome ja bolševistlik propaganda olulist osa, kuna ta piitsutab üles 
rahvuslikke tundeid ja süvendab saksavaenulikkust. 

Ka kuuldused mobilisatsiooni väljakuulutamisest on aruandekuu 
jooksul tunduvalt süvenenud, eriti leidis see aset dr. Mäe kõne puhul 
lõikuspühal ja edasi Oberführer Soodla nimetamise järele eesti üksuste 
kindralinspektoriks. Siinjuures tuleb konstateerida, et suurem osa ra- 
hvast suhtub mobilisatsiooni eitavalt, kuna sellel puududa seaduslik 
alus. Süveneb arvamine, et senikaua, kuni pole see alus antud, ebaõn- 
nestuda ka mobilisatsioon. Leitakse, et suurem osa rahvast püüab end 
praegu valitsevas olukorras niisugusest sundlikust aktsioonist kindlasti 
kõrvale hoida. Eesti Omavalitsus ei olevat seaduslikult õigustatud 
mobilisatsiooni läbi viima, pealegi puuduvat tal selleks tarvilik auto- 
riteet. Sedasama väidetakse ka sakslaste kohta. Endiselt toonitatakse, 
et mobilisatsiooni väljakuulutamine ilma iseseisvuse andmiseta, ei olla 
Juriidiliselt õigustatud. Sellejuures ei olevat omavalitsusel sel juhul 
politseilt ega omakaitselt mingisugust abi loota, kuna mõlemad olevat 
rahvaga ühemeelsed. Mobilisatsiooni väljakuulutamine ilma seadus- 
liku aluseta andvat kommunistidele soodsat materjali vastupropagan- 
daks. Arvestatakse, et iseseisvuse väljakuulutamisega aga aitaks nii 
aktiivselt rahvuslikud kui ka positiivselt häälestatud ringkonnad mo- 
bilisatsioonile kaasa. Ent kindlasti teeks ka siis osa mehi katset mobi- 
lisatsioonist hoiduda; sel juhul aga võiks juhtkond vastavaid vas- 
tuabinõusid tarvitusele võtta, kuna tal oleks siis ustavad politsei ja 
sõjaväelised jõud käsutuses. 

Suuremate tööstuste tööliste meeleolu Eestis näitab endiselt languse 
tendentsi. Kõik puudused varustusalal aetakse sakslaste süüks. Hooli- 
mata töödistsipliini tugevdamisest ilmuvad töölised ikka enam ja 
enam ebakorrapäraselt tööle. 

Tööliste hulgas on märgata teatavat vastupanu. Alarmeerivalt mõjub 
nende meeleolule endiste sõjavangide eelistamine. Töölisringkonda- 
des toonitatakse endiselt, et rahvussotsialism ei ole toonud töölis- 
olukorda mingisugust nähtavat paremust. Oluliselt mõjutab praegune 
tööliste majanduslik olukord tööliste meeleolu, eriti annab see ennast 
tunda riietuse ja jalanõude puudusel. Mõningates käitistes ilmuvat 

töölised peaaegu paljasjalgselt ja näruselt riietatult tööle. Üldiselt võib 
konstateerida, et tööliste hulgas tugev kommunistlik agitatsioon maad 
võtab. Seda võib seletada asjaoluga, et tööliste ja ametnike ridades 
bolševismipooldajaid leidub, kes takistamatult oma sümpaatiat Mo- 
skvale endiselt esile toovad. Rahva seas valitseb arusaamine, et kom- 
munistlik element sageli takistamatult vabaduses viibida, kusjuures 
paljud ebaolulised rahvuslikud süütegijad pidavat karistust kandma. 

Ikka jälle on kuulda kaebtusi tsiviilelanikkonna julgeoleku raskest 
olukorrast pimedatel õhtu- ja öötundidel linnades kui ka maal. Tera- 
vaid arvustusi on tekitanud politseinikkude puudus ja korduvalt aset 
leidnud jalakäijate röövimine linna tänavatel. Avaldatakse rahulo- 
lematust, et kohalise politsei liikmed on rakendatud sõjaväelisteks üle- 
sanneteks väljaspoole Eestit ja korravalve seetõttu siin kannatavat. On 
tekkinud kibestunud arvamus, et sakslased rahva heaolust nähtavasti 
ei hooli. Imestatakse mõjuvate asutuste lühinägelikkuse üle, kes tek- 
kiva banditismi takistamiseks midagi ette ei võtvat. Rahvas on teadlik, 
et on tekkinud teatavad bandiitide grupid mitmesugustes Eesti osades, 
nagu näit. Petseri-, Järva-, Valga- ja Pärnumaal, kes elanikkonda ter- 
roriseerivad. 

Seoses 27.10.43 aset leidnud dr. Mäe poolt väljakuulutatud mobili- 
satsiooniga 1925.a. sündinud meeste kutsumiseks kaitseteenistusse, 
valitseb praegu olulise osa “Estonia” kontsertsaalis aset leidnud 
koosolekust osavõtjate kui ka juhtivamate Tallinna ja Tartu ring- 
kondade keskel teatav pettumus. Mobilisatsiooni kui niisuguse kohta 
ei Olevat kellelgi eriti midagi ütelda, kuid selle läbiviimine dr. Mäe 
poolt ilma seadusliku aluseta leiab tugevat kritiseerimist. Kuna dr. 
Mäe eelmisel aastal teatavasti juhtivatele ametnikele olevat öelnud, et 
mobilisatsioon ilma selleks antud seadusliku aluseta olevat võimatu, 
siis näitavat see samm jällegi tema võimetust riigimehena. Ka kri- 
tiseerivat need samad ringkonnad Oberführer Soodla hoiakut, kes kui 
mees ja sõdur oleks pidanud praegusel juhul temale pandud ülesan- 
netest ära ütlema. 


ERA f R-64, n 1, s 19,1 27-32. 


November 1943 


Rahva üldist meeleolu aruandekuu jooksul võib iseloomustada järg- 
miste sündmustega: 
Sisepoliitiliselt äratasid tähelepanu kuuldused iseseisvuse andmisest, 

eelseisvast suureulatuslikust mobilisatsioonist ja asetleidnud 1925. 
aastakäigu kaitseteenistusse kutsumine, välispoliitiliselt võiks mainida 
bolševike ofensiivi ja Moskva konverentsi. 

Tähelepanu väärib asjaolu, et Eesti vabastamisest kuni siiani ei ole 
laiemates rahvahulkades nii selgekujulist tungi iseseisva riikliku 
struktuuri järgi märgata olnud kui just viimase poolteise kuu jooksul. 
Seejuures tuleb aga kohe märkida, et sellekohased arutlused saavuta- 
sid oma kõrgpunkti 20.10., 27.10. ning lõppeks 28.11. s.a. Suur oli aga 
pettumus, kui 27.10. asetleidnud koosolekul, millest peale Oma- 
valitsuse ka teised juhtivad isikud osa võtsid, Eesti iseseisvust välja ei 
kuulutatud, vaid 1925. aastakäigu mobilisatsioon ja seegi, nagu tol 
korral üldiselt mainiti, "ilma selle kohase õigusliku aluseta" 

Rõhutatakse, et mobilisatsioon oleks rahva silmis palju enam tun- 
nustust leidnud, kui teda oleks rahva poolt aktsepteeritud valitsus või 
riigivanem teada annud. Endiselt ei taheta aga elavaks muutunud loo- 
tust teatava suveräänsuse tunnustamisest Eestile jätta ning ollakse 
veendunud, et peatselt laiaulatuslik mobilisatsioon läbi viiakse 
(meeste arvele võtmine Omakaitsesse kuni 46. aastakäiguni on rahva 
silmis mobilisatsiooni ettevalmistus) ning loodetakse, et see ka 
seaduslikul alusel sünniks. Teatavasti olevat ka dr. Mäe okt. lõpul 
asetleidnud töökoosolekul ühe osavõtnud vallavanema küsimusele 
iseseisvuse tähtpäeva suhtes vastanud, et see veel nov. sündivat. 

Kohe peale 1925. aastakäigu mobilisatsiooni teatavaks tegemist val- 
das rahvast surutud meeleolu, eriti kui selgus, et mobiliseeritud 
saadetakse Poola väljaõppelaagrisse. Oberführer Soodla kõne komis- 
jonide' tegevuse lõpetamise järel võeti enamuses rahva poolt suhtel- 
iselt rahulikult ja positiivselt vastu. Teravat kriitikat aga leidsid 
kõneleja poolt ettetoodud ebatõenäolised ja väheusutavad põhjused, 
miks mobilisatsioonikohuslased Poola väljaõppele viiakse. Kui mobi- 
lisatsiooni teadaandmisel arvestati, et see ainult kodumaa sõjaväel- 
iseks tugevdamiseks läbi viidi, nagu ka dr. Mäe oma kõnes 27.10. 
rõhutas, et mobilisatsioon on esimene samm suveräänsusele, siis ol- 
lakse "laste" äraviimisest Poolasse kibestunud ja kardetakse, et see 
aastakäik eestlasi on nüüd Eestile enamvähem kadunud. Mõõdu- 
andvad ringkonnad, kes siiani põhimõtteliselt olid mobilisatsiooni 
poolt, näivad nüüd olevat pettunud ja omast põhimõttest loobunud. 
Mõningad kitsamad ringkonnad näivad liigagi selgelt teadlikud olevat 
sellest, kuidas niigi juba eestlaste ja sakslaste vahelisi delikaatseid va- 
hekordi püütakse kunstlikult süvendada ja halvendada. Jälle võis 
endiseltki juba esile kerkinud usalduse kadumist sakslaste vastu mär- 


' St mobiliseeritavate vastuvõtu komisjonide. 

gata, millele lisandub nüüd veel ka kahtlus võimetes saksa-eesti polii- 
tilist koostööd positiivseks kujundada. Üldiselt näib mõte püsivat, et 
olemasolev poliitiline olukord enam kaua kesta ei või. Väidetakse, et 
sellest küllalt olevat, eriti veel peale asjaolu, et Moskva kommünikee 
Balti maid üldse ei nimeta ja Eesti, Läti, Leedu on arvestatud vallu- 
tatud nõukogude maaalade hulka, kui Saksamaa tunnistaks seda nõu- 
kogude riiklikku akti Eesti liitmisest nõukogudega avalikult maks- 
vusetuks, millega Eesti oma end. iseseisva korra tagasi saaks, kuigi 
poliitilist ülemvalitsust teostaks Saksa. 

Ülemaaliselt laiades intelligentsi ringides ollakse teadlikud, et pärast 
1925. aastakäigu mobilisatsiooni väljakuulutamist leidis aset erinõu- 
pidamine Tallinnas, millest osa võtnud peale Kindralkomissari ning 
Eesti Omavalitsuse tähtsamate tegelaste ka üksikud end. poliitilise elu 
aktiivsed tegelased, kus arutati üldisi poliitilisi probleeme. Kuulduste 
kohaselt olevat pakutud sakslaste poolt Eestile poliitilist ja kultuurilist 
iseseisvust, kusjuures Eesti majandusliku elu juhtimine pidi jääma 
saksa valitsusasutustele. Eestlaste poolt olevat see pakkumine tagasi 
lükatud väitega, et eestlastest osavõtjatel polevat rahva poolt antud 
volitust Eesti tuleviku otsustamiseks. Sellegipoolest ei olevat 
läbirääkimised sel alal veel lõppenud ja kuulduste kohaselt olevat 
isegi teatav kokkulepe saavutatud. Kitsamad direktorite' ringkonnad 
olevat teadlikud, et õige peatselt koostatakse Eesti valitsus järgmises 
koosseisus: peaminister ja valitsuse juht dr. Mäe, tema asetäitja ning 
samas majandusminister dr. Wendt, haridus- ja propagandaminister B. 
Meret, põllumajanduse ja siseministri kohad olevat veel vakantsed. 
Sisedirektor Angelus olevat "puhkusele määratud". See kuuldus 
põhinevat asjaolul, et dr. Mäe tahtvat anda eelseisvale mobili- 
satsioonile seaduslikku ilmet, kuna ta 27.10. asetleidnud mobilisat- 
siooni väljakuulutamisel olevat rõhutanud, et mobilisatsioon on samm 
Eesti suveräänsusele. 

Kui viimase kuu jooksul oli rahva üldises meeleolus märgata 
suurenevat kartust seoses sõjasündmustega Idarindel, eriti saksa võit- 
lusjõudude tagasitõmbumisega ning põhjendatud hirmu tunti 
bolševike võimaliku tagasituleku eest Eestisse, siis on märgata rahva 
meeleolus teatavat paranemist ja stabiliseerumist, kuna rõõmustavad 
kuuldused Saksa sõjajõudude vasturünnakust ruumis lääne pool 
Kiievit Žitomiri tagasivõtmisega ajal, kus kõik on uppumas mudasse 
ja porisse, on siiani jõudnud. Saksa võidus Egeuse meres nähakse uut 
tõendit, et saksa sõjaväe löögijõud, hoolimata olukorrast idarindel ja 
Itaalias, on endiselt murdmatu. Positiivselt mõjus laiemate rahva- 


! St Eesti Omavalitsuse direktorite (direktooriumite juhtide). 

hulkade meeleolule Juhi viimane kõne, milles ilmnes Juhi vankumatu 
usk võidusse. Et kõnes ka praeguse rahvaste heitluste raudne olukord 
ja raskused mainimist leidsid, pälvib erilist tähelepanu. 

Mis puutub Moskva konverentsi, siis valdas rahvahulki hiljem peale 
Stalini kõnet ja lubadust Balti maid peatselt vabastada, peaaegu üldine 
protestiavaldus ja veendumus, et liitlastelt pole oodata abi, s.t. Eesti 
iseseisvuse tunnustamist ja et nüüd, peale rahvaste heitluste lõppu, 
ollakse Saksa saatusega kõige tihedamini seotud. Teisalt mainitakse, 
et Balti küsimuse surnuksvaikimine liitlaste konverentsil olevat tõend, 
et Ameerika ja Inglismaa ei ole saavutanud Staliniga selles küsimuses 
kokkulepet. 

Käitistööliste meeleolu kohta võib mainida, et see praegu valitsevast 
rahva meeleolust vaevalt erineb. Ka siin elatakse päevast päeva 
sõjasündmustega käsikäes ning ollakse üldiste murede mõju all. Kui 
eelmise kuu jooksul ja käesoleva kuu alguses võis tööliste hulgas 
märgata vastupanu ja saksavaenulikku hoiakut, kusjuures tekkisid 
vaenulikult häälestatud rühmitused, mis nähtus raskes majanduslikus 
olukorras ja Saksa eesõigustatud seisundis ning ka idatööliste hulgas 
(vabastatud sõjavangid), siis on nüüd hoolimata sellest, et tööliste olu- 
kord ei ole põhiliselt muutunud, ometi olemas teatav reaktsioonilise 
meeleolu vaibumine. Märkimisväärne on asjaolu, et Tallinnas on 
kommunistlikult häälestatud elemendid käitistes loobunud oma kihu- 
tustööst. 

Viimane teadaanne bolševike vastu alustatud võitluse 25. aastapäeva 
puhul tõmbas Tallinnas Vabadusväljakule kokku ca 5000 pealtkuula- 
jat, möödus rahulikult ja eriliste vahejuhtumisteta. Kõnelejate üles- 
astumisi oodati teatud põnevusega, kuna leidus ikka veel neid, kes 
enne kõnede algust ootasid teatava lootusega iseseisvuse väljakuulu- 
tamist, millele pidi järgnema ka ulatuslikuma mobilisatsiooni välja- 
kuulutamine. Üldisi seisukohaavaldusi kõnede üle kohapeal ei olnud 
koosolijate keskel kuulda, küll aga võis rahva hulgas märgata teatavat 
passiivsust. Kitsamais ringkonnis leitakse, et peetud kõned on 
tugevdanud mobilisatsiooni võimalust. Dr. Mäe sõnades: "Kõik rel- 
vade alla" nähakse, et mobilisatsioon end enam kaua oodata ei lase. 
Major Rubachi kõnet kritiseeritakse kitsamates ringkonnis selles 
mõttes, et ta püüdis alla kriipsutada saksa sõjaväe jõu ääretult suurt 
tähtsust. 


ERA f R-64, n 1, s 19,1 17-20. 

Detsember 1943 


Eelmise kuu jooksul üldises meeleolus valitsenud rusutus kestis ka 
jooksva aruandekuu ajal ja seda võib sisepoliitilises mõttes pidada 
isegi pessimismini süvenevaks. Endiselt närveerib meeli püüe ise- 
seisva riikliku struktuuri poole, mis senini pole veel positiivselt lahen- 
dust leidnud, hoolimata eesti rahva poolt ülesnäidatud valmidusest 
võitluseks kommunistliku hädaohu vastu. 

Saksa vastutavalt poolelt on korduvalt seletatud, et eesti rahvas saab 
Euroopa rahvaste hulgas seisukoha, mis vastab tema panusele 
lõppvõidu saavutamiseks. Sedasama toonitas ja kriipsutas alla ka 
Reichsführer Himmler oma kõnes Eesti vabatahtlike ees. See seletus 
on andnud kitsamais intelligentsi ringkondades põhjust arvamuse tek- 
kimiseks, et iseseisvuse andmine juba nüüd, sõjaajal bolševike vastu, 
kui tõsiasi Himmleri staabis otsustati, ometi pole saadud täide viia 
tänu mõnele balti-saksa ringkondade -opositsioonile, = eesotsas 
riigiminister Rosenbergiga ja riigikomissar Lohse'ga. Teiselt poolt 
oodatakse teatavat deklaratsiooni, et Eesti saaks pärast sõda iseseis- 
vuse. Ikka enam levib arvamus, et iseseisvuse andmine Eestile ei seisa 
üldse Saksamaa huvides. Peaks aga siiski see žest tehtama, siis kutsu- 
taks see ellu ainult puhtalt Saksamaa majanduspoliitilistes huvides. Ka 
veeretatakse poliitiline situatsioon dr. Mäe süüks, sest nagu üteldakse, 
olevat dr. Mäe liiga sakslaste sõiduvees, olevat ükskõikne eesti rahva 
saatuse suhtes, kuna ta näiliselt täiesti loobuvat tihedamast koostööst 
endiste Eesti Vabariigi poliitiliste isikutega. 

Aruandeperioodi alguses arutati laiades rahvahulkades elavalt küsi- 
must lähemal ajal eelseisvast 1924—1925. a. sündinud eesti meeste 
mobilisatsioonist. Kuulduste järgi, mis pärinesid ametnike ringkon- 
dadest, olevat Kindralkomissariaadile tulnud riigikomissarilt 22.11.43 
kiri, milles avaldatud Juhi määrus ülalnimetatud aastakäikude sõjaväe- 
teenistusse kutsumise kohta leegioni jaoks. 

Kuna elanikkond ringiliikuvate kuulduste põhjal juba ootas mobili- 
satsiooni, ei kutsunud aastakäigu 1924 mobilisatsiooni väljakuulu- 
tamine esile erilist ärevust. Ikka enam levib arvamus, et "tilkhaaval" 
läbiviidud mobilisatsioon Eestis toimub tänu Lätis asetleidnud aktiiv- 
sele vastupanule 10 aastakäigu mobiliseerimise puhul. Nagu arva- 
takse, võiks 1—2 kuu pärast oodata järgmise aastakäigu teenistusse 
kutsumist. Teatavat kibestumist kutsub esile mõnedes ringkondades 
see, et 1925. aastakäigu mobiliseerituid sunnitavat väljaõppelaagris 
dokumendile alla kirjutama, millest nähtub, et allakirjutanu on 
vabatahtlikult astunud sõjaväkke. See sunniviisil mobiliseeritute 
"hanekspüüdmine", kes nüüd on vabatahtlikud, tekitab arusaamatusi. 

Väidetakse, et vaevalt ükski mobiliseeritutest keelduks kaitsmast oma 
isamaad, aga see kahtlane ja nii ütelda ebaausal viisil nõutud allkiri 
olevat kahemõtteline. Kujuneb arvamus, et sel viisil katsutakse välis- 
maailma ees ebaseaduslikku sundmobilisatsiooni varjata. 

Endiselt jätkuvad intelligentsi ringkondades arutlused läbiviidud ja 
eelseisva mobilisatsiooni ebaseaduslikkuse kohta. Ühenduses sõjaeri- 
kohtute asutamisega mobilisatsioonist kõrvalehoidjate jaoks teatakse 
rääkida, et erikohtute sisseseadmine olevat raske, sest kohtute jaoks 
ette nähtud isikud keelduvat oma kohti vastu võtmast, sest nad peavad 
kogu aktsiooni ühenduses eesti meeste sõjaväeteenistusse kutsumisega 
ebaseaduslikuks. Ei puudu ka kuuldused selle kohta, et oberführer 
Soodla on lahkunud oma kohalt ja põgenenud Rootsi resp. Soome. 

Saksa sõjajõudude võitlustegevuse suhtes idarindel võib märgata 
elanikkonna hulgas meeleolulist tõusu tänu aruandeperioodi esimesel 
poolel asetleidnud idarinde kesklõigu stabiliseerumisele ja ametnike ja 
intelligentsi ringkondades teatavaks saanud oletatavale sõjaväe ülem- 
juhatuse käsule võitlusliin idarinde põhjalõigus igal juhul praegustes 
positsioonides kinni pidada. Ühenduses selle oletatava käsuga levivad 
kuuldused Narva ümbruses läbiviidavate kindlustustööde katkestamis- 
est. Edasi mõjus meeleoludele teataval määral rahuldavalt veel as- 
jaolu, et olevat seisma pandud elanikkonna evakueerimine Peipsi üm- 
brusest, idarinde põhjalõigu jt. aladelt. 

Peaaegu kõigis rahvakihtides arutati elavalt ajakirjanduse kaudu tut- 
tavaks saanud Eesti Brigaadi kangelaslikku võitlustegevust Neveli 
juures. Teatava uhkusega tõsteti esile eestlaste poolt ülesnäidatud 
vaprust, mis üldiselt leidis suurt tunnustust. Ühtlasi toodi ette, et Eesti 
Brigaadi kaotused on väga suured; nagu teati rääkida, olevat need 
suured kaotused tekkinud ühe naabruses oleva võitlusüksuse tagane- 
misest. Teiseks olevat kaotused tulnud olukorrast, et väljaõppelaagrist 
frondile jõudnud Eesti Brigaad olevat otsekohe suuremasse tulle 
saadetud. 

Ühenduses Norra üliõpilaste vahistamise ja interneerimisega 
kerkisid üles kuuldused (intelligentsi, ametnike ja akadeemilistes 
ringkondades), et ka Eestis olevat koostatud nimestikke üliõpilastest ja 
intelligentsematest isikutest. Ka neid nimestikesse sissekantud isikuid 
ootavat lähemal ajal interneerimine. 

Üldiselt võib tähendada, et elanikkond jõulupühade puhul tegeles 
rohkem pühade ettevalmistusega kui poliitiliste probleemidega. Pea- 
mure seisis selles, et pühadeks spekulatsioonihindadega toitaineid 
muretseda, kuna senine toitainetega varustamine ei suuda laiemaid 
rahvahulki rahuldada. 

Tööstustööliste meeleolu on ikka endiselt halb, tingitud peamiselt 
majanduslikest ja sotsiaalseist puudustest, kuna tööliste olukorras pole 
olulist paranemist esinenud. Endiselt tõstetakse kibestusega esile, et 
hoolitsemine vene sõjavangide eest olevat parem kui eesti tööliste eest 
ja et hinnatakse eesti töölist vähem kui vene sõjavangi. Selletõttu on 
suurema osa tööliskonna suhtumine sakslastesse niisamuti kui 
meeleolugi saksavaenulik. Kuigi avalik bolševistlik propaganda ühen- 
duses idarinde stabiliseerumisega on nõrgenenud, peab siiski toonita- 
ma, et see ikka edasi kestab, kuigi maskeeritud kujul. 

Deprimeerivalt mõjuvad meeleolule ka pidevad liitlaste õhurünna- 
kud saksa linnadele, eriti Berliinile. Ringiliikuvate kuulduste järgi 
olevat Berliinist üle poole hävitatud, 1/5 linnast olevat kannatanud 
suuremaid kahjustusi. Küsitakse, kas vaenlasel on tõesti ülevõim, ja 
ollakse mures rahvaste võitluse lõpu pärast, mis võiks lõppeda Sak- 
samaale, seega ka Eestile ebasoodsalt. 

Julgeolekupolitsei eesti sektori juhi olukorra aruanne juunis 1944 


IIL/ Eesti elualad / 


1.Üldine olukord ja rahva meeleolu 


Kogu elanikkonna tähelepanu köidavad otsustavasse staadiumisse 
jõudnud sõjasündmused kõikidel rinnetel. Sõjasündmuste arengut jäl- 
gitakse suure ärevuse ja hirmuga. 

Kui eelmisel aruande perioodil oli kuulda laiade rahvahulkade oletu- 
si, et liitlased' ei püüagi teha tegelikku invasiooni vaid hoopis närvi- 
sõda, siis selle aasta 6.06. liitlaste alustatud invasioon Prantsusmaal on 
kõik need oletused segamini löönud. Alguses loodeti, et sakslased 
tõrjuvad invasiooniarmee otsekohe merre tagasi, nii nagu see oli oma 
ajal Dieppe'i all. Kui aga selgus, et liitlased, küll aeglaselt, aga pide- 
valt, endale maad võitsid, siis levis kartus, et sakslased ei suudagi liit- 
lasi tagasi tõrjuda ja sellega kõigutati usku Saksamaa võitu, mida mõ- 
ningate ringkondade arvamust mööda peeti siiski üldiselt võimalikuks. 

Levisid kuuldused, et liitlased olid invasiooniks kokku kogunud oma 
laevastiku ja kümned tuhanded oma lennukitest, mille kombineeritud 
tulele ei suutnud vastu panna ei Atlandi vall? ega nõrk mehitatus ning 
liitlasvägedel oli seal kerge oma kanda kinnitada. Arvati, et sakslased 
tahavad liitlasväed ühes kohas kaldale meelitada ja need siis otsusta- 
vas lahingus purustada, samas ise olles avamere laevastiku tulest 
eemal. 

Senini pole aga liitlased teinud ühtegi teist katset maaletulekuks, 
vaid nad on suunanud kogu oma jõu vallutatud sillapeale, samas on 
nad tugevdanud oma survet Itaalias, millest kujunes arvamus, et teis- 
tes kohtades tõenäoliselt maaletulekut ei toimu. Liitlased alustasid ja 
ründasid ainult sellelt sillapealt. 

Pearünnak algavat veidi pärast Cherbourgi vallutamist. 

Senine asjade kulg on tugevalt kõigutanud usku Atlandi valli. Kar- 
detakse, et sõda läänes venib liiga pikale, et sõja lõpp on mägede taga 
ja lõpptulemus on üsna tume. 

Invasiooni algusega ühel ajal süvenes usk, et Nõukogude Liit alustab 
samal ajal oma suvepealetungi ja inimeste meeleoludes valitses närvi- 
lisus. Kui aga aja möödudes jäi Idarindel kõik vaikseks, kujunes ar- 


' Liitlased — Saksa ametlikus terminoloogias USA ja Suurbritannia. 
? Atlandi vall — Saksa rannakaitsekindlustused Saksamaa ja okupeeritud riiki- 
de Atlandi rannikul. 

vamus, et Nõukogude Liit tahab ära oodata edasise invasiooni käigu ja 
jätab sõjaraskused liitlaste kanda. 

Nõukogude Liit alustas ootamatult suurrünnakut Soome vastu ja 
saavutas läbimurde, mis viis Viiburi ja teiste Soome asulate valluta- 
miseni. 

Nõukogude Liidu edu Soomes mõjus meeleolule sedavõrd rõhuvalt, 
et ei saadud aru, kas Saksamaa toetab Soomet, sest teatavasti olid sak- 
sa väeosad Soomes. Kohati kalduti arvama, et Nõukogude Liidu rün- 
nak Soomele oli üllatuseks liitlastele, mis jällegi peaks tunnistust 
andma sellest, justkui ei valitseks liitlaste seas üksmeel. Passide kät- 
tetoimetamine Soome saadikule Washingtonis' õpetas midagi muud ja 
hirm tuleviku ees süvenes veelgi. Need, kes uskusid kolmandasse 
võimalusse, kainenesid Soome sündmuste tõttu täiesti. 

Invasiooni alguses loodeti, et Saksamaa kasutab otsekohe oma uut 
relva? ja kui seda ei juhtunud, kadus ka elanikkonna usk uue relva 
olemasolusse. 

Aga kui vastav propaganda teatas uue relva kasutamisest, siis para- 
nes ka elanikkonna meeleolu ja kalduti arvama, et sõjas tuleb täielik 
pööre Saksamaa kasuks ja pärast seda on oodata sõja lõppu. Nüüd aga 
on usk V1 purustavasse pöördesse otsesel lahinguväljal raugenud, küll 
aga loodetakse, et selle mõju ulatub tasapisi lahingutegevusse. Ooda- 
takse kannatamatult järgnevate kättemaksurelvade kasutusele võtmist. 
Kättemaksurelvade asemel oleks tahetud näha uut tõhusat relva, mis 
sõdureid võitluses toetaks. 

Nõukogudepoolne oodatav rünnak Idarinde keskosas, kus nende ar- 
vates loodetakse ka edu saavutada, äratab elanikkonna hulgas tõsiselt 
hirmu. Kardetakse, et Eesti lõigatakse ära ja loovutatakse bolševikele, 
kusjuures ei nähta mingit võimalust evakueerumiseks. 

Lohutavalt ja positiivselt mõjus Saksamaa ja Soome sõjaline ühine- 
mine ja Saksamaa sõjaline abi Soomele. Ollakse arvamusel, et kui 
saksa väed on Soomes, siis ei tule kõne allagi, et sakslased Eestist lah- 
kuksid. Teisalt viidatakse ka saksa propaganda teatele, et Saksamaa 
käes on ikkagi 320.000 km? Nõukogude Liidu maad ja on veel piisa- 
valt ruumi liikuvsõjaks või taganemiseks, millest võib järeldada, et 
Saksamaa vaatab Balti riike kui üht Nõukogude Liidu osa ja kõiki 
vihjeid iseseisvusele või ka autonoomiale võib pidada tavalisteks pro- 
pagandistlikeks abinõudeks. 


! St. USA-Soome diplomaatiliste suhete katkestamine. 
? St. tiibrakette VI ja ballistilisi rakette V2, mille kasutuselevõttu Saksa 
propaganda esitas laialdaselt kui pööret sõja käigus. 

Kokkuvõttes võib öelda, et elanikkonna meeleoludele on äärmiselt 
rõhuvalt mõjunud saksa vägede tagasitõmbumine kõikidel rinnetel, ka 
saksa propaganda teatud väljenduslaad, täpselt samuti ka võimalike 
evakueerumise väljavaadete puudumine ja see kõik näitab eesti rahva 
tulevikku ülimalt tumedana. 

Märkimist väärib nii siinsete kui ka evakueeritud venelaste' hoiak, 
kes ootavad Punaarmee sissemarssi Eestisse. Samuti ootavad üksikud 
bolševikud või nende pooldajad bolševike saabumist. Petseri maa- 
konnast on kuuldused, et seal arvestatakse kindlalt bolševike sisse- 
tungiga. Ametiasutused olevat alarmeeritud ja elanikud on evakueeri- 
mise pärast ärevuses. Bolševistlik element kardab evakueerimist ja 
mittebolševistlikud ringkonnad on omakorda mures, et neid ei eva- 
kueerita. Levivad ka kuuldused, et juhul kui bolševikud rindest läbi 
murravad, olevat mõningates Lõuna-Eesti paikades üksikud isikud 
valmis omal initsiatiivil hobustega lõuna poole põgenema. 
sündmuste tõttu kõrvalisteks. Pinge valitseb ainult eesti sõjaväe- 
üksuste relvastamise ja varustamise ümber. Enamik väeosasid on saa- 
nud juba korraliku relvastuse ja varustuse, kuid on veel üksikuid väga 
puudulikult relvastatud üksusi. 

Samuti on puudulik huvi sõjaväeteenistusest vabastatud meeste 
täiendava teenistusse kutsumise vastu. Väga vähesed on ilmunud ja on 
ka palju arusaamatusi. Saksa sõjaväevõimud võtsid Kindralinspek- 
tuurist vastavad kartoteegid, aga nende järgi ei saa puudujate puhul 
kindlaks teha, kas nad olid kohustatud ilmuma või ei, sest täiendav 
mobilisatsioon toimus isiklike kutsete põhjal. Liiguvad ka kuuldused, 
et Eestist Rootsi põgenenuid toetab Nõukogude saatkond ja neile on 
antud nõukogude passid. Põgenemisele on see informatsioon mõjunud 
piiravalt. 


/2. Kultuur / 
Propaganda 


a) Propaganda olukord 


Aruandluskuul ilmestavad propagandat järgmised faktorid — inva- 
sioon, uus saksa relv, oodatav nõukogude rünnak idas ja sündmused 
Soomes. Nende propagandistlik käsitlemine leidis laiade masside hul- 
gas positiivse vastukaja. Seoses süveneva kartusega bolševike tagasi- 


! St. Saksa okupatsioonivõimude poolt Venemaalt Eestisse evakueeritud. 

tulemise ees ja tõstes esile nõukogude poole julmust, saavutas antibol- 
ševistlik propaganda positiivseid tulemusi, samas õpib elanikkond si- 
tuatsiooni kainelt hindama. 

Nagu alati, mängis ajakirjandus ka aruandluskuul otsustavat rolli, 
kusjuures laiad massid hindasid kirjutisi mõningal määral rahusta- 
vatena. Küll aga on siin ja seal kuulda propaganda kohta mõningaid 
valjenenud kriitilisi hääli. 

Sõjalised operatsioonid Soome rindel, mis hiljuti tegid läbi ohtliku 
pöörde, panid hinge kinni pidama kogu elanikkonna. Samas aga mõju- 
sid rahustavalt teated saksa relvaabist Soomele. 

Nõukogude rünnak idarinde kesklõigus ajas Lõuna-Eesti elanikkon- 
na suurde ärevusse, sest alates 22.06. tugevnes märgatavalt kauge 
suurtükikõmin. Põhja-Eestis on meeleolu selles suhtes tunduvalt rahu- 
likum. Propagandistlikus mõttes ebasoodsalt mõjus üks märkus Ber- 
liinist ajalehes “Eesti Sõna” (Nr. 147, 28.06.44), milles öeldakse, et 
saksa väed Idarindel peavad osutama ülekaalukale vaenlasele vastu- 
panu ja Idarindele ei tooda uusi reserve. Seoses sõjaliste üllatus- 
sündmustega on jälle tugevalt suurenenud välismaiste raadiosaatjate 
kuulamine. Valitsevast olukorrast objektiivse pildi saamiseks võrrel- 
dakse kuuldut Saksa teadetega. 

Bolševistlik lendlehepropaganda on aruandluskuul olnud suhteliselt 
tagasihoidlik. 

Inimesed, kes ikka veel usuvad “kolmandasse võimalusse”, on pet- 
tunud, sest Soome saadiku väljasaatmine USA-st, USA toetus Nõuko- 
gude Liidule Soome rindel, Rootsi nõukogudemeelsed hoiakud jne on 
tõestanud, kui ohtlikud võivad eesti rahvale sellised utoopiad olla. 

Raadiopropaganda on oma mõju teatud määral kaotanud, kuna maa- 
elanikkond on peaaegu täielikult seotud intensiivse tööga, seepärast on 
raadiokuulajate arv tunduvalt vähenenud. Üldiselt soovitakse, et saade 
“Ajakaja” lükataks hilisemale ajale. 

Mis puutub kino nädalaringvaadetesse, siis nende positiivne propa- 
gandistlik mõju on tähtsusetu, kuna eriti maal jooksevad kinodes oma 
aktuaalsuse kaotanud vananenud nädalaringvaated ning need kutsuvad 
sageli esile iroonilisi muigeid. 


b) Saksa propaganda 


Sõjasündmuste propagandistlik esitamine on saanud üldiselt positiiv- 
se vastukaja, eriti see, mis puudutab senist invasiooni kulgu. Positiiv- 
selt mõjusid ka kirjutised uuest relvast, kusjuures on märgata, et nende 
artiklite liiga tugev propagandistlik põhitoon on kutsunud haritlaste 
ringkondades esile teatud skepsise. Propagandistlik eksisamm olid 

artiklid, mis pidid lugejat ette valmistama Rooma langemiseks. Rinde 
õgvendamine Itaalias ja Rooma langemine taandatakse Saksamaa sõ- 
jalisele nõrkusele. Vaevalt usutakse, et Saksa võimud kõiki neid 
sündmusi nii rahulikult vastu võtavad, kui seda väidab Saksa propa- 
ganda. 

Saksa teadaannete järgi peaks Mussolini pärast Rooma langemist 
kutsuma itaallasi üles koos Saksamaaga võitlust jätkama ka tulevikus, 
külg külje kõrval. Samal ajal olevat üks itaalia rindevõitlejate delegat- 
sioon tõotanud Mussolinile oma relvaau tagasivõitmist. 

Need Saksamaa jätkuvad püüdlused näidata, et itaallased ikka Sak- 
samaa poolel võitlevad, on kasutud. 

Saksa propaganda väidab, et Rooma varustamine toiduainetega on 
liitlastele suureks raskuseks. Küsitakse, miks see peaks liitlastele suu- 
remaks raskuseks olema kui sakslastele ja selles suhtes need väited on 
sakslaste valepropaganda. 

Täis usku võetakse vastu sakslaste teated vaenlase suurtest kaotus- 
test invasioonirindel. Ühelt poolt arvatakse, et sakslased lasevad ing- 
lastel ja ameeriklastel teatud piirini maale tungida, et neile siis hävitav 
löök anda. Selliste oletuste puhul kinnitatakse end väidetega nagu: 
”Eelnev sihtmärk Le Havre ei ole veel kätte saadud”. See peaks näi- 
tama, et Saksa juhid on ette näinud mõningate linnade loovutamist. 
Teiselt poolt väidetakse ometi, et sakslased oleksid võinud vältida 
sellel puhul suuri veriseid kaotusi. “Postimees” nr.137, 15.06.44 tea- 
tab küll, et langenute arv invasioonirindel on 1:4 Saksamaa kasuks, 
järgmises numbris on suhe igatahes juba 1:3. Sama ajaleht teatab ka, 
et liitlaste poolel on loetud kokku 100 000 langenut. Seega oletatakse, 
et Saksamaal oli kuni 16. juunini 50 000 langenut. Neid ohvreid ei 
oleks kindlasti olnud, kui Saksamaal ei oleks olnud kavatsust nurjata 
vaenlase dessant. 

Haritlasringkondades on teatud sensatsiooni tekitanud dr. Goebbelsi 
artikkel “Invasiooni tagapõhjad”, mis ilmus nädalalehes “Das Reich” 
nr. 25/18.06.44. Sellest artiklist olevat võimalik välja lugeda, et Saksa 
juhid ei anna uuele relvale mingit otsustavat tähendust. Dr. Goebbels 
hoiatab selles artiklis saksa rahvast illusioonide eest ja väidab, et la- 
hendust ja sõja lõppu pole mingil juhul ei täna ega homme oodata. 
Niisiis uute edasiste salarelvade rakendamine ei tähenda sõjas otsus- 
tavat pööret võidule, kuigi Hans Fritsche on väitnud oma kommen- 
taarides, et V1 tähendab alles esimest kruvipööret. Muuseas leidis see 
artikkel soodsa vastuvõtu saksasõbralikes ringkondades. 

Ajaleht “Völkischer Beobachter” nr. 151, 30.06.44 avaldas foto koos 
lühikese kaastekstiga ühe eesti vabatahtlike pataljoni vandeandmisest. 
Need ringkonnad, kes sellest teada said, suhtusid sellesse rahuloluga. 

Kindralkomissari kõne Idasõjakäigu alguse kolmanda aastapäeva 
puhul mõjus teda tähelepanelikult kuulanud inimestele positiivselt. 
Kuna aga elanikkonna huvi on täielikult vallutanud sõjasündmused, 
siis oli sellele kõnele vähe kommentaare. 

Mingit mõju ei omanud saksa propaganda müürilehed, ka puudub 
asjasse puutuv vastukaja. 

Terava kriitika kutsus välja tõsiasi, et viimasel ajal on rahvakasva- 
tusametid ja vallavalitsused levitanud sakslaste poolt ettekirjutatud 
propagandat venelastele. Maal ei nähta heameelega vene müürilehti, 
sageli rebitakse neid maha ja eemaldatakse omavoliliselt. 


c) Eesti Omavalitsuse propaganda 


Nagu juba sageli mainitud, on eesti propagandaametkondi haaranud 
viimasel ajal eriline passiivsus, mis ilmnes eriti teravalt aruandluskuul. 
Mitmesugused sise- ja välispoliitilised sündmused, mis oleks pidanud 
eesti propagandale pakkuma hiilgavat materjali, jäid kas täielikult 
puudutamata või siis käsitleti neid pinnapealselt. 

Eesti propagandaasutuste põhiülesanne on viimasel ajal saksa propa- 
gandaametkondade koostatud brošüüride jms levitamine. Selle ala 
juhtivad eesti tegelased väidavad, et süüdi on siin saksa propaganda 
ametkonnad, kes vastavaid eesti ametkondi asjasse pühendamata an- 
navad trükki müürilehti ja brošüüre, mida hiljem on võimatu levitada. 
Oma passiivsust põhjendavad eesti propaganda ametkonnad oma liiga 
piiratud kompetentsuse ja materiaalsete raskustega. Mis puutub pas- 
siivsusse, siis asja objektiivselt hinnates on selles süüdi küll eesti 
ametkonnad, kahtlemata aga mõjub siin ka asjaolu, et saksa ametkon- 
nad kasutavad domineeriva positsiooni võitmiseks ära oma paralleel- 
võimu. 

Eesti administratsiooni propaganda suurim puudus on tõsiasi, et as- 
jaomased ametiasutused ei ole osanud kasutada oma kaastöötajatena 
rahva poolt armastatud isikuid, kellel on rahva usaldus ja kes räägiksid 
rahvale nii öelda südamest südamesse, samas ise tühjadesse propagan- 
dafraasidesse kadumata. Eesti ajakirjanduses omab propaganda jaoks 
otsustavat tähtsust ajaleht “Eesti Sõna” oma juhtkirjade ja artiklitega. 
Sellele eesti keskajalehele annavad ilme peamiselt kaks nime — J. Libe 
ja A. Oinas. Neid aga rahvas eriti ei armasta ja nii juhtubki, et nende 
kirjutised, mis sageli on tõepoolest ajakohased ja head, ei leia lugejas- 
konna hulgas vastukaja. Rahvas tahaks lugeda armastatud ja tuntud 
isikute kirjutisi, kes ise on pärit rahva hulgast. Kahtlemata aitaks see 
kaasa propaganda populariseerimisele. Suuline propaganda, mis peaks 
asjakohasemalt mõjuma, ei ole üldse nimetamisväärne. Mitmesuguste 

ürituste raames ja raadios esinenud Eesti Omavalitsuse juhi ja Rahva- 
kasvatusameti juhataja kõned on alati šabloonsed ja nad ei suuda ku- 
nagi kuulajaskonda siiralt vaimustada. Laiadele massidele määratud 
kõned pääsevad siis mõjule, kui kuulajad on kitsamates ringides sel- 
leks ette valmistatud ning kui nad kõnelejate ja nende argumentidega 
lojaalselt silmitsi seisavad. Sellist ettevalmistavat propagandat pole 
aga Rahvakasvatusametid seni suutnud läbi viia, seetõttu ei leia ka 
kõrgemalt poolt dikteeritud rahvuslik propaganda masside hulgas 
vastukaja. Rahvusühtsust, millest ametkonnad ikka ja jälle räägivad, ei 
ole olemas, kui rahvas tegelikkuses mingit ühendust ei moodusta ja 
kõik katsed seda kunstlikult moodustuma sundida on tühja jooksnud. 
Kui Eesti sõdureid toetaks mingi organisatsioon, siis moodustaksid 
nad kindlasti keskse tuumiku, mille ümber koguneksid kõik eestlased 
võitlus- ja töörindel. 

Eesti propaganda peaks ka tugevamalt tunnetele rõhuma, sest tunded 
mõjutavad masse. Sellised sõnad nagu “ ...me peame täitma kohust 
isamaa ees...” ei leia asjalike eestlaste puhul mingit kõlapinda. Küll 
aga lähevad kõikidele südamesse sõnad, mis räägivad inimese elust, 
kes oma Eesti isamaad armastas, selle eest võitles ja ka oma elu oh- 
verdas. Iga Raudristi kujutisega surmakuulutus on palju tugevama 
mõjuga kui pikk ja igav kõne või juhtkiri. Seepärast peaks esile tõstma 
iga kangelaslikku võitlejat. 

Võimaluse korral peaks propaganda otsekohe ära kasutama iga ük- 
siksündmust. Juba ammu oleks piir pandud põgenemismaaniale ning 
kuuldustele “kolmandast võimalusest” ja “neutraliteedist”, kui ametlik 
propaganda oleks tõestanud nende kuulujuttude õigsust, et Rootsi 
põgenenud eestlastele antaks nõukogude passid ja NSVL nõuab eest- 
laste väljaandmist. Ka Eesti auriku “Toomas” väljaandmine Nõuko- 
gude Liidule oleks pakkunud Eesti propagandale hiilgavat materjali. 
Nüüd aga ilmus ajalehes “Eesti Sõnas” nr. 128, 4.06.44 ainult lühike- 
ne juhtkiri “Neutraliteet enesetapuni”. Nagu juba eelnevates aruanne- 
tes mainitud, ei õnnestunud Eesti propagandal kasutada ära J. Pitka 
populaarsust. Nende üsna kergesti läbinähtava propagandistliku ala- 
tooniga kõnede lõpp oli tema täielikult ebaõnnestunud pöördumine 
naiste poole. Nüüd väidab rahvas, et mooramaamees Pitka on ilmselt 
oma kohustused propagandaasutuste ees täitnud ja seega võib ta jälle 
Soome tagasi pöörduda. 

Eestlaste kaebused propagandaasutuste kohta on täielikult õigusta- 
tud, kui näiteks Riias vändatud filmi bolševistlikust terroriaastast Ees- 
tis saatemuusika on kirjutanud läti helilooja. Kas siis Eestis pole pii- 
savalt heliloojaid? 

Edasi võtsid eestlased solvanguna asjaolu, et saksa uudised teatasid 
14. juunil läti rahva leinapäevast ja mainiti isegi kindral Dankersi kõ- 
net ning saksa lauakalendris oli 14. juuni all märkus “Läti rahva leina- 
päev”, sest üldiselt on teada, et eesti rahvas kannatas bolševistliku ter- 
rori all valulisemalt kui läti rahvas. Seda kõike ei saa aga ette heita ei 
lätlastele aga sakslastele, vaid see on otsene viide eesti propa- 
gandaasutusi iseloomustavale passiivsusele. 

Üks tähtsamaid propagandistlikke üritusi aruandluskuul oli 14. juu- 
nil Tallinnas korraldatud küüditamise mälestamispäev. See mäles- 
tamine seisnes õigupoolest ainult dr. Mäe esinemises, kus ta oma kõ- 
nes tõi uuesti välja juba eelnevast ajast teadaoleva küüditamisloo. 
Silmatorkavalt ja võõristavalt mõjus dr. Mäe pastorlik väljendusviis 
(...me seisame tänasel päeval taevatelgi all, Jumal suure saali katuse 
all ja kummardume oma haavatud hingega..., ...me teame, et kätte- 
maks ei kuulu meile, vaid Jumalale, ...me oleme kokku tulnud selleks, 
et paludes Jumala taeva all...jne). Vanem generatsioon võttis neid sõ- 
nu loomulikult vastu, suurem osa rahvast, eriti rindevõitlejad, leidsid 
sõnades vaid paatost ja nad tahaksid dr. Mäele vastata vanasõnaga 
“Kui sa ennast ise ei aita, siis ei aita sind ka jumal” ja sõnadega, et 
olevik ei ole leinamiseks, vaid on ka vihkamiseks ja võitluseks. 

Dr. Mäe kõnet Idasõjakäigu kolmanda aastapäeva puhul loetakse 
üheks tema parimaks kõneks. Tunnustavalt tuuakse esile selle loogilist 
ülesehitust ning kriitika võttis heakskiitvalt vastu asjaolu, et kõneleja 
ei langenud ülepakutud religioossusse, kuid samas oli tema rõhuase- 
tus ikkagi tunnetel. Olgu märgitud dr. Mäe kõnest koht, et K. Pätsi 
saatus on rahva silmis eesti rahva saatuse sümboliks. 

Eesti sõjakirjasaatjate teated, mis mõningatel nädalatel juba liiga ar- 
vukalt ilmusid, puudusid aruandluskuul pea täiesti. Seda pannakse 
asjaolu arvele, et ametlik informatsioon tähtsatest sõjalistest ja poliiti- 
listest sündmustest võtab enda alla peaaegu kogu niigi napi leheruumi. 

Ajakirjanduse juhtkirjadest ei saa ühtegi eriti esile tõsta. Maakonna- 
lehed saavad peaaegu kõik oma juhtkirjad Pressiametilt ja need on 
peaaegu alati ühesugused, seega propaganda oma halvimas mõttes. 
Nagu juba mainitud, kirjutavad ajalehes “Eesti Sõna” juhtkirju pea- 
aegu eranditult J. Libe ja A. Oinas ning inimestelt, kes peavad ülepäe- 
va juhtkirja kirjutama, ei saa alati uusi mõttekäike nõuda. 

Kultuuriürituste mõju 


Film. Kinoteatrid on ikka veel täiesti täis. Nagu alati, nii ka aruande- 
kuul, oli eriline huvi nädalaringvaadete vastu. Sellega seoses aga mai- 
nitakse, et need on sageli vananenud. Tartust näiteks teatatakse, et seal 
jooksevad kümme aastat vanad mängufilmid ja suve ringvaadetes näi- 
datakse lõike talvelahingust Idas. Loomulikult aga huvitavad vaatajaid 
eriti kohalikud reportaažid ja ülesvõtted eesti vabatahtlike võitlustest 
idarindel, eriti Narva lõigus. Kõik Venemaasse puutuv huvitab vaata- 
jaid üsna vähe. 

Kaebused eestikeelsete saatetekstide kohta mängufilmide näitamisel 
on raugenud. 

Kuressaares on kohaliku kinoteatri tegevus voolukatkestuste tõttu 
sageli häiritud. Ebameeldivat kõmu tekitas asjaolu, et Riias vändatud 
propagandafilmile “Punane udu”, mis käsitleb bolševistlikku aega 
Eestis, on saatemuusika kirjutanud läti helilooja. Kindralkomissariaadi 
kultuuriosakonna ja Rahvakasvatuse peavalitsuse ülesandel toimub 
kord nädalas kultuurfilmi õhtu, ühes Tallinna kinoteatris näidatakse 
huvitavaid lühi- ja kultuurfilme. Publik on selle ürituse heatahtlikult 
vastu võtnud, sest see ei ole niivõrd propagandistlike, kui just kultuu- 
riliste suundade ja eesmärkidega. 

Aruandekuul Tallinnas jooksnud filmid olid peaasjalikult kerged 
jandid või meelelahutusfilmid, mis vaevalt võisid rahuldada nõudlikku 
publikut. Publikule meeldis vana tuntud Gigli' film “Ära unusta mind” 
ja seda mitte sisu, vaid erakordse muusika pärast. Selliseid filme nagu 
“Minu naine Theresa”, “Armastuse karneval”, “Metsik lind” ja “Kui- 
das sa võisid, Veronika?” peeti aga kergesisulisteks. Suure huviga 
oodatakse “Eesti Sõnas” väljakuulutatud uute saksa mängu- ja suur- 
filmide linaletulekut. 


Teater. Aruandekuul esinesid kolm Tallinna teatrit nii Tallinnas kui 
ka maakondades. Arvestades suvehooaega külastati Tallinnas etendusi 
vähevõitu. Külalisetendused maal kulgesid aga ülimalt edukalt. Erili- 
selt menukas oli Väiketeater oma etendusega “Rätsep Õhk”. Tallinna 
teatrite kevadhooaeg lõpeb juuli algul. 

Suvekuudel remonditakse põhjalikult Draamateatri ruume ja need 
lähevad uuesti kasutusse alles sügisel. Mis puutub “Gloria” kinoteatri 
ruumide üleandmisse “Estonia” teatrile, siis ei ole Tallinna teatrite 
intendant ja ega ka Teatrite valitsus vastavat ametlikku teadet saanud. 
“Estonia” teatri taastamiskomitee kaalub “Estonia” kontsertsaali ko- 


! Benjamino Gigli, filmitäht. 

hest remonti, nii et teater saaks jõulude ajal juba sisse kolida. Tehni- 
kadirektoorium on esitanud ka vastavad asjasse puutuvad plaanid. 
Remonditööd on võimalik kuue kuuga lõpetada, raskused on vajalike 
ehitusmaterjalide hankimisega. 

Teatrite sügishooaja mänguplaan ei ole veel lõplikult kinnitatud, sest 
lavateoste valik on suures osas seotud kostüümide tegemise prob- 
leemidega, st valik sõltub teatritele antavatest tekstiilipunktidest. Ka 
“Vanemuine” lõpetab oma hooaja 1. juulil. Suvel saavad näitlejad 
kaks nädalat puhkust, samal ajal on kaks nädalat ette nähtud teatrile 
küttepuude ülestöötamiseks. Aruandluskuul mängis teater Tartu ja 
Võru maakondades naljamängu “Patuoinas” ja korraldas mõned sega- 
eeskavaga õhtud. 

Mängiti ka sõjaväele. Maal on teinud ringreise ka väiksemad pro- 
vintsiteatrid. 


Muusika. Selles alalõigus tuleb esile tõsta Olav Rootsi juhtimisel 
esitatud 9. ja 10. sümfooniakontserti Landessender Reval'i' ja “Esto- 
nia” teatri ühendatud orkestri esituses. Esimese kontserdi kavas olid 
Beethoveni, Bachi ja Sibeliuse teosed, teisel kontserdil olid esiette- 
kandes H. Elleri, J. Aaviku ja A. Kapi uued auhinnatud muusikateo- 
sed. Mõlemad kontserdid said sooja vastuvõtu osaliseks ja muusika- 
sõbrad nägid esiettekannetes eesti muusikaliteratuuri väärtuslikku ri- 
kastumist. 

Tuntud saksa helilooja Richard Straussi 80. sünniaastapäeval andis 
Landessender Reval edasi erikontserdi meistri teostest. Esiletõstmist 
väärib ka 4. ja 7. juunil raadios esitatud ooper “Macbeth”. Koorilaulu 
alal oli peamiselt tegev Tallinna Meestelaulu Selts, mis andis ka 14. 
juunil Tallinna staadionil vabaõhukontserdi. Õnnestunuks võib lugeda 
ka J. S. Bachi h-moll missa ettekandmist Tallinna Toomkirikus. 

Eesti naisklaverikunstnik L. Kass Anton sõitis Saksamaale, et 
Haridusdirektooriumi korraldusel osaleda täienduskursustel Wiesba- 
denis. Koorid ja orkestrid provintsis on hakanud viimasel ajal üsna 
aktiivselt tegutsema. Tartus, Haapsalus, Viljandis ja Kuressaares on 
korraldatud koori- ja orkestrikontserte. Kuressaares ja Paides laulsid 
solistidest Mari Lang ja Helmi Kann. 


Ringhääling. Landessender Reval'i saatekava on viimasel ajal saa- 
nud kriitika ja rahulolematuse osaliseks. Mis puutub kuulde- 
mängudesse, siis siin võib juba rääkida teatud tendentsidest parane- 


! Landessender Reval — Tallinna raadiojaama ametlik nimetus, mida kasutati 
Saksa okupatsiooni ajal ka eestikeelsetes tekstides. 

misele. Põlenud rezii- ja tekstiraamatuid' on asendatud autoritelt saa- 
dud eksemplaridega ja saatekavasse on võetud ka uusi kuuldemänge. 
Aruandluskuul esitatud kuuldemängudest loetakse õnnestunuks “Kui 
ma oleksin linnuke”, samas kui “Kütked” autor ei ole selle omapärase 
materjali eeliseid osanud täielikult ära kasutada. 

Aruandluskuul tähistas raadio ka üht juubelit. Kanti üle 250. “Kirju 
õhtu”, mis oma reibaste meloodiate ja hoogsa sõnalise osaga on val- 
mistanud rõõmu mitte ainult kuulajatele ja vaatajatele saalis, vaid ka 
kuulajatele vastuvõtjate juures. 

Nimekad kunstnikud Eestist, Lätist ja Leedust sõidavad juuni lõpus 
Saksa riigiraadio ja Ida raadiosaatjate intendandi kokkuleppe alusel 
Saksamaale, kus nad esinevad Berliini, Viini ja teistes Euroopa 
suuremates raadiojaamades. Eestist sõidavad Els Vaarmann, Mari 
Kamp, Tiit Kuusik ja Olev Roots. Maal ei ole Landessender Reval'*i 
kuuldavus veel paranenud. 


Ajakirjandus. Elanikkond jälgis aruandluskuul tähtsamaid sõjalisi ja 
poliitilisi sündmusi peamiselt ajakirjanduse ja raadio kaudu. Loomu- 
likult äratasid erilist huvi invasiooni ja uue saksa relva kasutamisega 
seotud kirjutised ja kommentaarid, viimastel nädalatel ka artiklid, mis 
käsitlesid sõjaliste operatsioonide käiku Soomes. Kuna keskajaleht 
“Eesti Sõna” loomupäraselt avaldab eriti palju välisteateid, siis oli see 
leht ka alati väga nõutav. Üldiselt muutuvad aga aina valjemaks aja- 
lehti kritiseerivad hääled, eriti mis puudutab nende juhtkirju. Maakon- 
dades, välja arvatud Rakveres, saadakse “Eesti Sõna” ebapiisavalt. 

Mis puutub maakonnalehtede tiraaži, siis peetakse seda ebapiisa- 
vaks. Üldiselt saavad need ilmuda takistamatult, ainult Haapsalus on 
tegemist teatud trükitehniliste raskustega ja idaaladelt ületoodud tsen- 
sor Hanseni tegevus valmistavat toimetusele kohati peavalu. Nii ole- 
vat ta näiteks keelanud avaldada artikleid, mis hiljem olevat ilmunud 
“Maa Sõnas”. 

Ikka ja jälle valjenevad hääled, mis kaebavad eesti kirjandusajakirja 
puudumise üle. Erilise kriitika on kutsunud esile asjaolu, et Lätis il- 
mub juba uus kirjandusajakiri, samas kui eestlased pole veel saanud 
nõusolekut oma ajakirja trükkimiseks. 

Ajakiri “Eesti Pildileht” ei suuda rahuldada haritlaskonna nõudmisi. 
Sisu ja pildimaterjal olevat tühised, ta rabatavat ka kohe müügilt ja 
ilmuvat suure hilinemisega. Nii ilmus ajakirja mainumber alles juunis. 
Sama käib ka “Ajakiri Naisele” kohta. 


! “Estonia” teatrihoone keldris paiknenud raadiostuudio põles ära koos teatri- 
hoonega õhurünnaku ajal Tallinnale. 

Tallinna ajakirjad saabuvad maale suure hilinemisega, mida on või- 
malik põhjendada ebasoodsate sõiduplaanidega ja liiklusvahendite 
nappusega maal. Seetõttu kaotavad paljud uudised ka oma aktuaal- 
suse. 


Kirjastamine. Trükipaberi puuduse tõttu ilmusid aruandluskuul 
ainult vähesed uued teosed — nimelt J. Jaigi lasteraamat “Nõiutud 
Tuks”, P. Krusteni novellikogu “Otsiv hääl” ja kolmas väljaanne A. 
Gailiti “Nipernaadist”, edasi J. Porti “Koduaed”, “Ringhäälingu alma- 
nahh” ja dr. Tamme “Sünnitusabi”. Viimatimainitu tiraaž on nii väike, 
et raamat jõudis ainult meditsiinilise personalini. Raamat on aga kir- 
jutatud kergeltloetavas keeles ja tema vastu on kõikides elanikkonna 
ringkondades elav huvi. Mingil määral see raamat leevendaks ka ars- 
tide puudumist. 

Kõige tähtsam üritus aruandekuul oli maa-rahvamajadele korralda- 
tud näitemänguvõistluse tulemuste teatavakstegemine Kuressaares 
“Puhkus ja elurõõm” õppepäevade raames. 34 esitatud käsikirjast esi- 
tati valikuks 10 ja neljale anti auhinnad. Hindamiskomisjon koossei- 
sus W. Siirak, W. Mettus, P. Krusten, F. Moor ja H. Laur määras esi- 
mese preemia (2500 RM) Ellen Niirmanni kolmevaatuselisele ko- 
möödiale “Vikerkaart mööda”. J. Ülavere sai oma “Päästev side” eest 
kolmanda preemia ja näidendid “Talu” ja “Suviabilised” said ergutus- 
preemia. Teist preemiat ei antud üldse välja. 

Välismaal väljaantud eesti kirjanike teostest sai eriti hea kriitika 
osaliseks dr. Annisti “Kalevala kui kunstiteos”. See tõlgiti vahetult 
käsikirjast otse soome keelde. Hästi võeti ka vastu A. Kivikase “Ni- 
med marmortahvlil” tõlge soome keelde. 


Kunst. Tallinna kunstnikud huvituvad peaasjalikult Kunstihoone 
kordategemisest, mis sai 9. märtsil bolševistliku terrorirünnaku all 
kannatada. Vajaminevad materjalid saaks Kunstihoone juhatusele 
hankida, probleemiks on aga tööjõu küsimus. Kindralkomissariaat 
olevat lubanud tööjõuna sõjaväelasi, seni seisab see lubadus siiski 
ainult paberil. Et ennetada ebasoodsate ilmastikuolude mõju kahjus- 
tatud hoonele, peaks ruumid olema korras enne sügist, seda enam, et 
ettevalmistamisel on mitmed suured kunstinäitused. 

Augustis plaanib Kindralkomissariaat sõjamaalide näitust, mis 
tuuakse kohale Berliinist. Oktoobris peaks toimuma sügisnäitus. Ke- 
vadnäitusest pidi sobivate ruumide puudumise tõttu loobuma. 

Kuna Tallinnas on suuremate saalide puudumine silmatorkavalt va- 
lulik probleem, aitaks Kunstihoone kordategemine ületada neid rasku- 
si ning võimaldaks Kunstihoone juhatusel maja soodsalt kasutada. 


300 


Enamus kunstnikke on sügisnäituse ettevalmistamiseks maale sõit- 
nud. Mitmed olid seda ka sunnitud tegema, kuna neil ei olnud enam 
Tallinnas sobivaid tööruume ja kortereid. 

Kunstiringkondades on kõneaineks Eduard Viiralti sõit Viini. Kuigi 
arvatavasti sõitis ta sinna oma teoste näitust korraldama, ei arvestata 
kunstiringkondades enam tema tagasitulekuga. 


Rahvakunst. Nagu juba eelnevates aruannetes mainitud, siis selles 
suhtes ei tee maaorganisatsioonid midagi nimetamisväärset. Aktiivselt 
tegutsevad organisatsioonid on ERÜ' ja “Puhkus ja elurõõm”. ERÜ 
rakendas Jaanipäevaks tegevusse 10 rindetruppi, igaühes viis kunst- 
nikku, kes pidid rindevõitlejatele kodumaa tervitusi ja kingitusi jaga- 
ma. Sellel eesmärgil panid eesti teatrid, Tallinna konservatoorium ja 
samuti ”Puhkus ja elurõõm” välja oma parimad kunstilised jõud. 

Juuni keskel külastas Tallinnat üks grupp saksa kunstnikke, kes ka 
soojalt vastu võeti. Keilas ja Vasalemmas mängis üks eesti rinde- 
võitlejate trupp sõduritele ja tsiviilelanikele. 

Selle ala organisatsioonide passiivsus on seletatav ka raskete liiklus- 
tingimustega. Kuigi Haridusdirektoorium on proovinud kõike võima- 
likku situatsiooni parandamiseks, on tema püüdlused senini jäänud 
edutuks. 


Usuelu 


Pärast eksarh Sergiuse surma on õigeusu kirikus märgata teatud vai- 
kust. Leedu peapiiskop Daniel, kellest on saanud Eestis õigeusu kiriku 
vene liini pea, on passiivse ja tagasihoidliku olekuga, seega võib Nar- 
va peapiiskop Pavel tegutseda oma äranägemise järgi. Ka norib pea- 
piiskop Pavel vähem tüli metropoliit Aleksandriga, võib täheldada 
isegi tema teatud püüdlust lepitavaks mõttevahetuseks Aleksandriga. 

Metropoliit Aleksandri ringkonnas ollakse arvamusel, et eksarhi ja 
Aleksandri vahel sepistas intriige ja teisi ebameeldivaid arusaamatusi 
eksarhi kantselei juhataja professor Grimm ja tema õhutas eksarhi ak- 
tiivselt tegutsema. Loodetakse, et peapiiskop Daniel, kes oma loomult 
ei kaldu eriti tüli norima, ei allu pimedalt Grimmile. 


! ERÜ — Eesti Rahva Ühisabi, sotsiaalhoolekande organisatsioon, asutati 
1941. a. esialgu sõjategevuse ja punase terrori tõttu peavarju ja vara kaotanud 
inimeste abistamiseks, hiljem laienes tegevus märgatavalt. 

? “Puhkus ja elurõõm” — riikliku ametiühinguorganisatsiooni eesti Kutseko- 
gud all-organisatsioon töölistele organiseeritud puhkuse ja meelelahutuse 
korraldamiseks. 

Paveli ja Aleksandri suhe teravnes Viljandisse evakueeritud venelas- 
te pärast. Viljandi õigeusu kirik kuulub Aleksandri koguduste hulka. 
Pavelil ei ole seal kirikut, seepärast nõudis ta Aleksandrilt, et võtab 
teatud ajaks kiriku tema käest üle. Kuna aga Aleksander kartis edasisi 
lahkhelisid preestrite vahel, siis ei suutnud ta Paveli soovile täies ula- 
tuses vastu tulla. Juhtum lahenes sellega, et Pavel saatis Viljandisse 
Tallinna preester Voronovi, kes leidis seal ka jumalateenistusteks so- 
bivad ruumid. 

29. ja 30.06.44 peab metropoliit Aleksander Tallinnas kirikupäeva. 
Sellel nõupidamisel antakse kohalviibijatele ülevaade tööst ja muuda- 
tustest kogudustes möödunud aastal ja esitatakse kinnitamiseks majan- 
dusplaan. 

Evangeeliumi luteriusu kirikus ei ole vastuolu täheldada. Väljaarva- 
tud väikesed, enamasti isikliku või siis materiaalse tagapõhjaga hõõru- 
mised pastorite vahel, kulgeb seal töö normaalselt. 

Vähe tähelepanu äratas Tallinna nelipühilaste usulahu ja selle maal 
asuvate rühmade tegevuse peatamine. Enamasti olid nelipühilaste 
pooldajad siinsed rootslased. Rootslased on aga praegu suuresti muu- 
de küsimustega seotud, et veel sellest erutuda. Nelipühilastega toimi- 
mine andis aga teistele usulahkudele kaudse vihje olla oma töös ette- 
vaatlikumad ja tagasihoidlikumad. Vihje võeti ka mõistvalt vastu ja 
usulahud püüavad nüüd selle järgi toimida, kuna nad kardavad, et 
neidki võib tabada sama saatus. 


Kasvatus 


Haridusdirektoorium tegeleb praegu kooliplaani kokkuseadmisega 
1944/45 talveks. Kuna seoses linnade evakueerimisega muutus palju- 
des linnades ja ka maal tugevalt kooliõpilaste arv, siis on plaani koos- 
tamisega omad raskused. Esialgu mõeldakse jätta peaaegu kõik nii, 
nagu see oli 1943/44. õppeaaastal. Selle aasta hilissügiseks tehakse 
kõikjal kindlaks laste arv ja iga kooliõpilane tuleb registreerida selles 
koolis, kus rajoonis ta elab. Tallinna, Tartu jm linnade õpetajate üle- 
määrane hulk suunatakse maale nendesse koolidesse, kus on puudus 
õpetajatest. Oletatakse, et Tallinnast paigutatakse ringi 250 ja Tartust 
100 õpetajat. Esialgu ei rakendata tööle uusi õpetajaid, seega moo- 
dustavad õpetajad, kes sellel suvel käisid pedagoogilistel kursustel, 
teatud õpetajate reservi, mida siis vajaduse korral kasutab 
Haridusdirektoorium. See planeerimine puudutab nii algkoole kui ka 
gümnaasiume. 

Saksa keele teadmiste süvendamiseks organiseerib Haridusdirek- 
toorium Kindralkomissariaadi korraldusel 1944. aasta suvel, juuli 

lõpus, saksa keele kursused. Kursuste pikkuseks on määratud neli 
nädalat. Kohalike õpetajate kõrval õpetavad ka Saksa õpetajad. Lihu- 
las, Kehtnas ja Saaremaal Kallemäel läbiviidavatel kursustel on igas 
kohas 50 õpetajat, seega kokku 150 õpetajat. Kuna viljasaagi õi- 
geaegne koristamine on sõjalisest seisukohast tähtis, siis kavatseb Ha- 
ridusdirektoorium saata kursustele need õpetajad, kes töötavad mitme- 
sugustes kantseleides abitöödel. Põllumajandusega seotud õpetajad 
peavad jääma oma tööde juurde. 


Noorus 


Organisatsiooni “Eesti Noored” Peastaabi andmetel on 1. juuni sei- 
suga 14 433 noort ennast maatööle registreerinud. Nendele on ka välja 
antud töökaardid, mis nad peavad sügisel, enne kooli algust, koolile 
esitama. Ülaltoodud arvu ei saa aga mitte mingil juhul vaadata kui 
lõplikku, sest maatöödest kõrvalehoidjate arv on üldiselt madal, ainult 
õpilaste registreerimine on ebatäpne. Nii oli kontrollimisel 170 juhul 
ainult seitse noort, keda võib süüdistada maatööst kõrvalehoidmises, 
samas kui ülejäänud ennast registreerimata juba taludes töötasid. 

Paljud noored põhjendasid oma eemalehoidmist väidetega, et talupi- 
dajad (Valga, Tõrva) ei pidanud kinni ettenähtud tingimustest (8 tundi 
tööd, pühapäevad vabad jne). Kohalik noortejuht ei tea, millise seisu- 
koha peab ta selles suhtes võtma. Maatööst kõrvalehoidvate noorte 
seas on ka poisse, kes on Saksa Riigis lõpetanud sõjalis-sportliku õp- 
pekursuse. Ka puuduvad nende noorte töölerakendamise kohta kohali- 
kes noorte malevates igasugused instruktsioonid. 

Peastaabi vahendusel on tööle rakendatud ainult 170 noort, kõik tei- 
sed on endale ise töökohad otsinud. 

Käesolevate andmete põhjal on üle Eesti tervislikel põhjustel vabas- 
tatud tööst ca 1000, isiklikel põhjustel 600 ja muudel erinevatel põh- 
justel ca 100 noort. Vastav määrus tähendab, et noored rakendatakse 
tööle alates 14. eluaastast kuni kooli lõpetamise või kooli katkestami- 
seni “Eesti Noored” kaudu, hiljem aga Tööameti kaudu. 

Üldiselt rakendatakse läbi Tööameti tööle noored alates 15. Elu- 
aastast, kui aga nooruk ise seda soovib, võib seda ka juba varem teha. 
Põllumajandusselts on vastutav kõikide 16—65 aastaste maal elavate 
isikute (õpilased välja arvatud) tööle rakendamise eest. Praktilises elus 
on aga tööametid ka alla 14-aastaseid noori (Viljandis) ja õpilasi 
(Haapsalus) tööle rakendanud. Teatud arusaamatusi on esile kutsunud 
3. täitemäärus vallavanemate võimupiiride laiendamise kohta ja edasi 
nendepoolne tõlgendus. Nii on Tartu maakonnas Konguta ja Aakre 
vallas väljaspool “Eesti Noored” vahendust noori tööle rakendatud (ka 

alla 14. eluaastat). Kui noored keeldusid, siis ei väljastanud vallavalit- 
sus neile elatustarbeainete põhikaarte. 

Nagu Petseri harubüroo teatas, takistab ja segab Senno vallavanem 
kõikide vahenditega noorte maatöödele rakendamist ja kohalike töö- 
juhtide tegevust. 

17. juunil algas esimene maatöö- ja koolituslaager tütarlastele. 17. 
juulil lõppevatel kursustel osaleb kõikidest maakondadest umbes 60 
tütarlast. Selle ürituse eesmärgiks on koolitada välja noorsoojuhid, kes 
oleksid hiljem võimelised üle võtma allorganisatsioonide juhtimise. 
Maatöölaager järgib samu eesmärke nagu analoogilised laagrid Saksa 
Riigis. 

25.06. pöördusid Eestisse tagasi 10 “Eesti Noored” liiget, kes osale- 
sid Saksamaal Marienburgis suvise pööripäeva pidustustel. 

Juuni lõpus lähevad Saksamaa poole teele 17 poissi, et veeta seal üks 
aasta maatöölaagris. Ette oli nähtud küll 25 poissi, eemaletõrjuvalt 
mõjusid aga kursuste liiga pikk kestus ja kuuldused, et töö on laagris 
raske. 


Sport 


Pingeline suhe Haridusdirktooriumi Spordiameti ja Spordi Keskliidu 
vahel on juhtinud spordiringkondade tähelepanu jälle Spordiameti ju- 
hatajale Jüri Lossmannile. Ikka ja jälle väidetakse, et ta olevat liiga 
passiivne ja võimetu talle esitatud ülesandeid täitma ja nii ähvardavat 
Eesti sporditegevust varsti täielik seisak. Kuigi Spordi Keskliit toob 
selletaolisi kuuldusi ikka ja jälle avalikkuse ette, ei ole J. Lossmannil 
ühtki selgitavat vastuväidet tuua. Spordiamet on Eestis tegev juba mõ- 
ned aastad, aga ta pole seni eesti spordielule suutnud anda kindlat 
struktuuri. 

Juuni alguses sõitsid Saksamaale Neusterlitzi 20 naisõpetajat, et osa 
võtta võimlemisõpetajate kursustest. Kursused kestavad 5. juunist 10. 
juulini. 

Olümpiamängude 50. aastapäeva puhul toimuvad nädalalõpul üle- 
maalised pidustused. Selle keskpunktiks on Tallinna staadionil toimuv 
vabaõhuvõimlemise spordipidu ja kergejõustikuvõistlused. 


Teadus ja kõrgkoolide probleemid 


Aruandluskuul on palju tolmu üles keerutanud planeeritav Tallinna 
linnaarhiivi evakueerimine Saksamaale, kuigi veel vastavat kirjalikku 
korraldust ei ole esitatud. Ka on dr. Mäe suhtumine kutsunud esile 
terava kriitika. Väidetakse teda olevat liialt hirmunud, et sakslaste 

nõudmisi otsustavalt tagasi tõrjuda, ta ei tahtvat ka vastutust enese 
peale võtta ja tahtvat vastutust lükata talle alluvatele ametnikele. Sel- 
lepärast on haridusdirektori asetäitja dr. Vasar ja Kunsti- ja teadusosa- 
konna juhataja Rebassoo esitanud lahkumisavaldused. Dr. Mäe lükkas 
lahkumisavaldused tagasi ja lubas tulevikus teha kõik temast sõltuva, 
et takistada kultuurivarade evakueerimist, kuid haritlaskonna hulgas ei 
ole enam tema sõnade vastu õiget usaldust. 

Haritlaskond on andnud kultuurivarade evakueerimisele otseselt 
rahvusliku tähenduse ja saksapoolsed surveabinõud võivad seda pin- 
get veelgi enam süvendada. 

Okupeeritud Ida-alade riigikomissari 20.05.44 välja antud korralduse 
kohaselt peab 1942. aastal humanitaar-teaduskondadele väljatöötatud 
sõjaerikursused kõrvale jätma ja tuleb töötada välja uus eksamite so- 
oritamise kord. See peab olema valmis 20.07.44. Eeskujuna võiks ka- 
sutada Saksa Riigis kehtivat eksamite sooritamise korda, määrates 
erikursused neile, kes tahavad ennast praktilistel aladel edasi harida ja 
neile, kes tahavad teha teaduslikku tööd või komisjoni ees riigieksa- 
mit. See võeti ülikooli ringkondades positiivselt vastu. Nagunii ei 
oldud senise õppeplaaniga rahul, kuna see ei andnud lõpetajatele samu 
õigusi kui täielik õppeplaan. Niisiis sooritasid üliõpilased eksameid 
vastavalt võimalusele ka õppeainetes, mis ei olnud sõjaõppeplaanis 
ette nähtud ja lootsid, et seda arvestatakse ka normaalsetel aegadel. 
Üliõpilased ei ole veel teadlikud uuest eksamite sooritamise korrast. 

Seni pole veel kindlaks määratud sügissemestri algust. Üliõpilased- 
rindesõdurid näeksid meeleldi, et neile antaks võimalus ka suvevahe- 
ajal eksameid sooritada, eriti kui semestri algus peaks edasi nihkuma. 

Kindralinspektuur tegi ülikoolile ettepaneku võimaldada lõpueksami 
sooritamine sõjaväeteenistusse kutsutud üliõpilastel, kes on lõpetanud 
veterinaaria teaduskonna. Samasugust ettepanekut on oodata ka me- 
ditsiiniüliõpilaste suhtes. Rektor on arvamusel, et siin ei ole mingeid 
takistusi, kuna seda peavad vajalikuks ka diviisikomandörid. On eba- 
loomulik, et viienda semestri üliõpilased saavad diviisiarsti ametiko- 
ha. 

Trükivalmis on saanud teos “Eesti-nõukogude probleemid”, mis an- 
nab eestipoolse lisandi nimetatud teemale ja see ilmub eesti, saksa ja 
prantsuse keeles “Acta et Commentationes”' raames juulikuus. Ko- 
guteose väljaandmine inglise keeles on mitmesugustel põhjustel küsi- 
tav. 


| “Acta et Commentationes Universitatis Tartuensis/Dorpatensis”, Tartu 
Ulikooli toimetiste sari; nimetatud teos teadaolevalt ei ilmunud. 

3. Rahvus ja rahvatervishoid 


a) Sakslased Eestis 


Ei anta hinnangut. 


b) Eestlased Eestis 


Kuigi saksa propaganda valmistas laiad rahvamassid ette liitlaste in- 
vasiooniks ja seega langes ära üllatusmoment, kutsus invasioon vaa- 
tamata sellele ikkagi kõikides elanikkonna kihtides esile suure ärevu- 
se. 

Liitlaste invasiooni soodsa kulgemise korral kardab elanikkond ida- 
rindelt bolševikelaine sissemurdmist, mis tähendaks eesti rahvale tema 
kindlat hävitamist, kuna kardetakse, et Saksamaa ei suuda vastu panna 
kontsentreeritud rünnakule Idast ja Läänest. Seetõttu pööratakse suurt 
tähelepanu sündmustele Prantsusmaa rannikul. Esimestel päevadel 
oldi imestunud, et invasioon siiski toimus, sest kindla veendumusega 
arvati, et Atlandi vall moodustab võitmatu ja läbitungimatu kaitsevöö. 
Seepärast langes ka invasiooni kulgemisega elanikkonna meeleolu 
pessimismi ja lootusetusesse. Osaliselt süvenes see veel 4 päeva kest- 
nud kitsarööpmelise raudtee sulgemisega reisiliikluseks ja oletusega, 
et saksa sõjaväeosad evakueeritakse Soomest. Arvati, et Saksamaa 
vajab invasiooni tagasilöömiseks lisajõude Soomest ning pärast seda 
Saksamaa tõmbab oma väed Eestist tagasi ja Eesti peab siis idavaenla- 
sega oma piiril ise hakkama saama. 

Elanikkonna üldine ärevus ja pinge vähenes uue relva? kasutusele 
võtmisega. Rõhutati, et inglased ja ameeriklased on kättemaksu igas 
suhtes ära teeninud. Uue relva kasutamisega loodetakse otsustavat 
pööret sõjas, viimasel ajal ollakse siiski selles suhtes skeptilised, sest 
andmed uue relva mõjust on ebapiisavad ja viimasel ajal on ajakirjan- 
duse teated selle kohta tagasihoidlikud. 

Tugevamalt kui invasioon läänes, mõjus eestlastele venelaste peale- 
tung Soomes ja selle edukas areng, sest kui Soome peaks Nõukogude 
Liidule alistuma, siis oleks ka Eesti vahetult ohustatud. Soome ja Sak- 
samaa relvavendlus ja Soomele lubatud abi tugevdasid siiski usku, et 
rünnak Soomele peatatakse ja seepärast ei nähta bolševismi ohtu enam 
nii hirmsana. 


! St võrreldes eelneva aruandlusperioodiga ei ole uusi andmeid ilmnenud. 
* Tiibraketid V1 ja ballistilised raketid V2. 

Anglofiilide ringkonnale mõjus eriti ootamatu löögina Soome dip- 
lomaatiliste esindajate väljasaatmine Ameerikast. See juhtum näib 
olevat positiivselt mõjunud rahvuslikule kokkukuulumistundele, täp- 
selt samuti toidab see veendumust, et bolševismile võib vastupanu 
osutada ainult eesti-saksa koostöö arenemisega. 

Aruandluskuu lõpus toimunud nõukogude suurrünnak Idarinde kesk- 
osas, põhjustas jällegi tõsist kartust, et Punaarmee pealetung Ida- 
Preisimaa või Riia suunas võib Eesti ära lõigata, mistõttu langeb ära 
igasugune võimalus Eestist evakueeruda ja eesti rahva enamus jäetak- 
se bolševikele mõrvamiseks. 

Eelnimetatud rasketest olukordadest ja päevaprobleemidest tingituna 
on ka raugenud kuuldused Eesti iseseisvusest, ei ole küll loobutud 
sellest ideest, kuid elanikkonna tähelepanu ja jõud on suunatud raskele 
võitlusele elu ja surma peale. Teisalt osutatakse sellele, et iseseisvus- 
probleemi puudutamine on mõttetu, kuna saksa poolt ei ole niikuinii 
mingit vastutulekut oodata. 

Viimasel nädalal võib sõjaväkke kutsutute olukorras täheldada ten- 
dentsi paremusele. Üksikud erandid välja arvatud, on mehed varus- 
tatud sõjaväevormidega, on lahendatud majutusprobleemid ja regu- 
laarse väljaõppega on tagatud positiivne mõju distsipliinile. Üksikute 
üksuste relvastus jätab veel soovida, kuna põhiliselt on nelja liiki relvi, 
see tähendab saksa, hollandi, prantsuse ja vene omi. 

Rahulolematust põhjustab ka erinevat liiki laskemoon, mis võib olla 
takistav lahingutegevusele ja kaasa tuua isikkoosseisu kaotusi. 

Juuni keskel viidi paljudes kohtades läbi ajapikenduse saanud 
meeste ja asendamatuse tõttu töökohal sõjaväeteenistusest vabastatud 
meeste täiendav mobilisatsioon. Pärnus võetakse 19.—23.06. teenistus- 
se 280 meest, nendest olid ette nähtud Klooga tagavarapataljonile' 250 
ja Pärnu sõjaväehaiglale sanitarideks 30 meest. 23.06. keskpäevaks oli 
ilmunud 175 meest, kes kõik ka vastu võeti. 

22.06. kutsuti Virumaa kaitseringkonna staapi 500 meest ja ilmus 
ainult 160. Mitteõigeaegset ilmumist põhjendatakse sellega, et enne 
sõjaväkke minemist tahetakse kodus veel Jaanipäeva tähistada. 

25.05. ja 8.06. kutsuti Võrus erinevatel põhjustel ajapikendust saa- 
nud mehed komisjoni ette. Ilmunud 662 mehest võeti vastu 612 ja 
saadeti kuni erikorralduseni koju puhkusele, ülejäänud 40 lasti lahti 
kui sõjaväeteenistuseks kõlbmatud ja teistele anti uuesti ajapikendust. 

19.—21.06. pidid Võrust ja Võru maakonnast 500 erikorraldusega 
puhkusel olevat meest komisjoni ette ilmuma, kuna aga viimasel sil- 
mapilgul selgus, et sihtpunktis ei saa neid vastu võtta, siis saadeti me- 


20. (eesti) SS-vägede grenaderidiviisi tagavaraüksus. 

hed kuni 23.06. koju tagasi. Meeste hulgas valitses suur vastumeelsus 
ja peaaegu kõik ütlesid, et nad tahavad kohale ilmuda alles pärast Jaa- 
nipäeva. 

26.06. kutsuti Haapsalu kaitseringkonna staapi komisjoni ette 700 
meest. Nimetatud kuupäevaks ilmus 320 meest, vastu võeti 300 ja 20 
saadeti sõjaväehaiglasse ravile. Vastuvõetud meestest põgenes Haap- 
salu jaamast kuus meest. 

Silmas pidades sõjaväeteenistusest kõrvalehoidjaid ja väejooksikuid 
levib elanikkonna hulgas ikkagi arvamus, et iga tõeline eestlane peab 
metsast välja tulema ja relva kätte võtma. 

Sõjaväeteenistusest vabastatud meeste vastu tunnevad sõdurid põh- 
Jendatud vaenulikkust. Just nemad kaubanduse müügimeestena, laag- 
rijuhtidena jne kutsuvad talunikest sõdurite hulgas esile rahul- 
olematuse. Ka nähakse nördimusega, et tagalastaapides ja -asutustes 
(eriti Kindralinspektuuris) on eranditult tööl kutselised ja rinde- 
teenistuseks võimelised noored ohvitserid ja allohvitserid, samal ajal 
kui neist on suur puudus väeosades. 

Elanikkonna avalik arvamus mõistis hukka Rootsi kõrgema kohtu 
otsuse, millega tunnistati eesti aurik “Toomas” Nõukogude Liidu 
omandiks. Arvestades Rootsi poliitilist hoiakut Nõukogude Liidu 
suhtes, olid ka sellest johtuvalt tehtud lõppjäreldused teravad. 

Rootsi põgenenud eestlastelt on saabunud teated, et Nõukogude Liit 
tahab neid enda kätte saada. Nõukogude saatkond olevat avanud abi- 
asutused, sealt otsitakse põgenik üles, talle tuntakse kaasa, esitatakse 
küsimusi põgeniku vajaduste ja kannatuste kohta jne. Talle pakutakse 
igasugust abi, nagu näiteks raha, riideid, jalanõusid, töövõimalusi ja 
korterit. Ametnik ei ütle aga kunagi, millise riigi huvides ta töötab. 
Nimetatakse ainult abikomiteed ja lastakse välja paista, et kõik on 
Rootsi algatus, kuna asjaajamine käib tõlgi abil rootsi keeles. Saadud 
abi eest võetakse ühele kaheosalisele lehele kaks allkirja, eraldi raha ja 
asjade eest. Selle blanketi tekst olevat ka rootsi keeles. Hiljem antavat 
sellele isikule välja nõukogude pass ja selle põhjenduseks esitatakse 
avaldus, millel on kaks selle isiku allkirja. Üks allkiri kinnitab seda, et 
isik tunnistab ennast nõukogude kodanikuks ja taotleb vastavat passi 
ning teine allkiri kinnitab saadud abi. 

Niisuguste nõukogude passidega varustatud isikud on osaliselt saa- 
detud Nõukogude Liitu ja osaliselt Inglismaale. See olukord on teatud 
ringkonnad ärevile ajanud, kuna sellega olevat igasugused põgene- 
misvõimalused ära lõigatud, sest seoses sündmustega Soomes langeb 
ka sinna põgenemine ära. 

Eesti Omavalitsuse juhi kõne küüditamise mälestamispäeval 14.06., 
mis meenutas pastori jutlust, on veelgi süvendanud elanikkonnas pe- 

sitsevat pessimismi. Oli kuulda, et kui isegi Eesti Omavalitsuse juht 
ootab bolševike vastu abi jumala poole pöördumises, siis peab eest- 
laste tulevik tingimata olema lootusetu. Samas jättis 22.06. Idasõja 
alguse aastapäeva kõne kuulajatele hea mulje. 

Märkimisväärne huvi seoses admiral Pitka saabumisega tagasi koju 
on nüüd raugenud. Üldised arvamused on: 1) Pitka saabus koju konk- 
reetse kutse põhjal, et tõsta oma propagandaga sõjaväkke kutsutute 
meeleolu, 2) Pitka olevat tulnud ilma igasuguse tagamõtteta, kuid siin- 
sed võimud kasutavad teda selsamal propagandistlikul eesmärgil. 
Igatahes on tal propagandisti väljanägemine, millest tingituna tema 
edasised kõned ei avalda mingit muljet, sest nagu siinsed kogemused 
näitavad, võtab elanikkond kõike vastu ebausaldavalt, mis on seotud 
propagandaga. 

Saaremaal vahistas välisandarmeeria või GFP' ühe Omakaitse mehe 
ja ühe Omakaitse kompaniiülema, kes olid maha lasknud kaks ringi- 
hulkuvat vene sõjapõgenikku. Kohalike elanike hulgas kritiseeriti seda 
vahistamist teravalt ja see põhjustas saksavaenulikku meeleolu, sest 
üldise arvamuse järgi oli omakaitselaste tegu täiesti õigustatud, kuna 
venelasi on korduvalt hoiatatud ringihulkumise ja kerjamise eest, sest 
nad levitavad tähnilist tüüfust. 

Üldiselt ei puuduta kohalikke eriti venelaste küsimus?, kuna on täht- 
samaidki asju. Teiseks on maal tööjõupuudus nii suur, et vaatamata 
venelaste madalale töökvaliteedile, kasutatakse neid hädaabinõuna 
tööde tegemisel. Ikka rohkem on kuulda hääli, mis nõuavad venelaste 
liikumisvabaduse piiramist, kuna eriti kardetakse nakkushaiguste le- 
vimist. 


c) Rootslased Eestis 


Rootslaste elu kulgeb praegu ümberasumise tähe all. Kuni praeguse- 
ni on sõitnud välja Paldiskist 12.06. üks laev 400 rootslasega ja Rohu- 
külast 20.06. laev umbes 300 rootslasega. Ümberasumise tõttu jäävad 
külad talude kaupa tühjaks ja pooltühjaks. Rootslased püüavad tüh- 
jaksjäänud taludele rentnikke leida, kellele nad jätavad kogu majapi- 
damise koos elusa ja elutu inventariga. Tuleb ette juhtumeid, kus nota- 
riaalselt kinnitatud haldaja on omakorda varanduse järelvaataja ja 


! Välisandarmeeria (Feldgendarmerie) — Wehrmachti sõjaväepolitsei; GFP 
(Geheime Feldpolizei) — Salajane välipolitsei, Wehrmachti sõjaväepolitsei 
luure- ja vastuluureorgan. 

? St probleemid Saksa okupatsioonivõimude poolt Idas mahajäetud aladelt 
Eestisse evakueeritud venelastega. 

rentniku tegevuse kontrollija. Rootsi talude peamised rentnikud on 
Nõukogude aladelt, samuti ka Narvast ja selle ümbrusest evakueeritud 
eestlased ning Haapsalu ja selle ümbruskonna elanikud. Kohalikud 
eestlased ei usu, et nõukogude eestlastest saaks palju tööd ja jõudu 
nõudvate talude pidajad ja öeldakse juba ette ära, et viie aasta jooksul 
lagunevad neile usaldatud varandused ja nad jätavad talud maha. 
Nõukogude venelasi, kes ka on asunud rootsi taludesse, ei peeta üldse 
võimelisteks iseseisvalt talumajapidamist juhtima. 

Ümberasumise põhjuseks on rootslaste hirm bolševike tagasipöördu- 
mise ees ja sellele lisaks veel teisi põhjuseid, nagu näiteks soov sõjast 
eemale rahulikule emamaale tõmbuda, jõuda omade juurde (paljudes 
peredes on kohale jäänud ainult naised ja lapsed, kuna mehed on juba 
varem illegaalseid teid pidi oma elukohtadest lahkunud) jne. 

Rootslaste lootus pärast sõja lõppu Eestisse tagasi pöörduda kutsub 
eestlastes esile kriitilise suhtumise, kusjuures toonitatakse, et kui nad 
rasketel aegadel põgenesid, siis pärast seda, kui mahajääjad on kõigist 
raskustest üle saanud, ei tarvitsevat rootslased enam tagasi pöörduda. 

Pärast seda kui rootslastele teatati, et lähemal ajal pakutakse neile 
kõigile võimalus ümberasumiseks, on rootslaste põgenemine peaaegu 
lõppenud. 


d) Venelased Eestis 


Kestev vaikus Idarindel, eriti aga rinde põhjalõigu stabiliseerumine, 
on aruandlusperioodil teinud bolševistlikult meelestatud venelaste 
hoiaku vaoshoitumaks kui seni. Nõukogude suurrünnaku ootuses, 
selle peatsele algusele lootes, jäädi äraootavale seisukohale ja jälgiti 
olukorra kujunemist. Kuu teisel poolel tõi venelaste ringkondadesse 
elevust bolševike rünnak Idarinde kesklõigus, kuna nõukogude ük- 
suste kui rahvuskaaslastest koosnevate vägede vastu tuntakse süm- 
paatiat ja neid oodatakse Eesti pinnale kui päästjaid. 

Eelpool nimetatud ilmingud on tugevamad Nõukogude Liidust Ees- 
tisse evakueeritud venelaste hulgas ning Peipsi ääres ja Petseri maa- 
konnas elavate venelaste hulgas. Selle põhjal võib otsustada, et vene- 
laste suhteline tagasihoidlikus viimastel nädalatel on ajutise iseloomu- 
ga ja nende põhimõtteline poliitiline hoiak ning suhtumine sakslastes- 
se ja eestlastesse on jäänud muutumatuks. 

On põhjust rõhutada Petseri maakonnas elavate venelaste hoiakut ja 
arvamusi: samal ajal kui sealsed eestlased on hirmu täis, et neid ei 
evakueerita ja nad langevad Punaarmee tapahimu ohvriks, kardavad 
venelased sundevakueerimist ja proovivad ennast sellest igal juhul 

kõrvale hoida. Seejuures kaldub üldine avalik arvamus oletama, et 
bolševikel õnnestub Eestisse sisse tungida. 

Peipsiäärsetesse valdadesse paigutatud vene sõjapõgenike hulgas 
ollakse rahulolematud tarbeasjadega ebapiisava varustamise pärast, 
kuna paljud evakueeritud perekonnad tulid Eestisse Nõukogude Lii- 
dust, ilma et neil oleks midagi märkimisväärset kaasas olnud. Kuna 
enamus evakueeritud venelasi on paigutatud riigimõisatesse, siis töö- 
jõulised saavad varustust riigimõisa töötajatele määratud kogustest. 
Töövõimetute nagu raukade, alaealiste ja haigete varustamine käib 
ERÜ' vene sektsiooni kaudu, mis ei ole aga võimeline kõiki nõudmisi 
rahuldama. Kuna vene perekondades tööjõuliste inimeste protsent on 
tavaliselt väga kõrge, siis suurem osa sõjapõgenikke jääb ERÜ varus- 
tamisest ilma. Sellist situatsiooni võrreldakse olukorraga Nõukogude 
Liidus, kusjuures leitakse, et elu Nõukogude Liidus oli parem. 

Oma madala haridustaseme tõttu kalduvad vene sõjapõgenikud olu- 
korra hindamisel lähtuma ainult materiaalsetest eelistustest ja sellest 
tulenevalt valmistavad nad ette ülivastuvõtlikku pinda bolševistlikule 
agitatsioonile. Sellega võitlemiseks on vajalik teha nii evakueeritud 
kui ka bolševismivastaselt meelestatud kohalike (Tartu maakond) ve- 
nelaste hulgas tugevdatud antibolševistlikku propagandat. Terav puu- 
dus on aktuaalsest kirjandusest, kuna tasuta seinaleht vene kogukon- 
nale ilmub ainult kaks korda kuus ja seinaleht ei suuda seda ülesannet 
täitma. Selle tulemuseks on iseenesest mõistetavalt ebapiisav infor- 
matsioon aktuaalsete päevasündmuste kohta ja nii on tekkinud äärmi- 
selt soodne pinnas igasuguste riigivaenulike kuulduste levimiseks. 
Puudub põhjus oletuseks, et kommunistlikud agitaatorid jätaksid selle 
olukorra kasutamata. Silmatorkav on vene rahvusgrupi usaldusvalit- 
suse tegevusetus, mis ei ole senini suutnud ära teha midagi märkimis- 
väärset. 

Sellel kevadel tekitas Kiviõli töölisrajoonis elavate sõjapõgenike 
hulgas ärevust sundevakueerimine tööstusrajooni valdadest, mis viidi 
läbi piirkonnakomissari korralduse alusel. Venelased pöördusid selles 
küsimuses toetuspalvega Tallinna vene usaldusvalitsuse poole, kus- 
juures nad andsid olukorrast täiesti vale pildi. Nimelt nad selgitasid, 
just nagu oleks kõik endised kohalikud vabariigiaegsed vene pere- 
konnad sundevakueeritud. Tegelikult on senine sundevakuatsioon läbi 
viidud vaid osaliselt ja seda kahel põhjusel: 


! ERÜ — Eesti Rahva Ühisabi, sotsiaalhoolekande organisatsioon, asutati 
1941. a. esialgu sõjategevuse ja punase terrori tõttu peavarju ja vara kaotanud 
inimeste abistamiseks, hiljem laienes tegevus märgatavalt. 

1) vältimaks tööstusrajoonis poliitiliselt kahtlaste elementide kogune- 
mist 2) takistamaks rinde tagalas partisanirühmade sidepidamist ja 
nende võimalikku tegutsemist. Ikka ja jälle on avastatud parti- 
sanirühmi (Muraka soo ja Iisaku). Sundevakuatsiooni alla kuulusid 
esialgu ainult mittetöötavad isikud ja töötavatest need, kelle eemalda- 
misel tööprotsessist töö produktiivsus ei kannatanud; välispolitsei 
koostöös vallavalitsutega peab seda silmas ning arvestab põllu- 
majanduses ja tehastes töötavate töölistega, kusjuures poliitiliselt 
kahtlased ja selgelt bolševistlikult meelestatud isikud eraldatakse. 
Vastavalt välispolitsei andmetele kuulub evakueerimisele Maidla val- 
last 128 ja Lüganuse vallast 144 venelast. Silmas pidades tööjõu puu- 
dust, ei ole nende evakueerimist veel läbi viidud, kuna tuleb veelkord 
kontrollida nende meelsust ja töövõimekust. Suuremas osas on eva- 
kueeritavad nõukogude põgenikud ja väiksem osa on Narva ümbruse 
valdadest pärinevad endise Eesti kodakondsusega vene rahvusest isi- 
kud. 

Rahulolematus põlevkivirajoonis teenistusse rakendatud Tööstus- 
kaitse ukraina isikkooseisuga üksuste ülalpidamise suhtes kestab eda- 
si. Eriti teravad on suhted V vabrikus. Üldise kohaliku arvamuse järgi 
peaks ukrainlased oma süütegude eest karistust kandma ja sellele 
peaks järgnema nende üleviimine. Tööstuskaitse juhti leitnant Marterit 
ei peeta võimeliseks oma ülesandeid täitma, sest ta ei suutnud oma 
isikkooseisus distsipliini hoida. 

Järvamaal alustas nendel päevadel tööd vastav komisjon, mis korral- 
dab koos Tööameti ja maakonnavalitsustega vene sõjapõgenike Sak- 
samaale töölesaatmist. Esialgu kavatsetakse kuni 1/3 Läänemaa maa- 
konna venelasi evakueerida. On ilmselge, et venelased ei taha Eestist 
ära minna ja nende ärasaatmine toimub politsei ja Omakaitse järelval- 
ve all. 

Administratiivsest seisukohast lähtudes valitseb venelaste küsimuses 
ülemaaline virrvarr, mis vajab radikaalset reguleerimist. Nii ei olevat 
Saaremaal mitte ühtegi kompetentset ametiasutust, millel oleks eva- 
kueerimisse puutuvatest asjaoludest selget ja vajalikku ülevaadet. Ve- 
nelastesse puutuvad asjaolud kuuluvad terve rea asutuste, nagu Töö- 
amet, Organisation Todt' jne kompetentsi, kuid neil asutustel puudu- 
vad omavahelised suhteid. Siin ja seal ilmuvad välja venelased, kelle 
kohta keegi ei tea, kes nad on ja kust nad tulevad. Loodetavasti paran- 
dab olukorda venelastele isikutunnistuste väljaandmine. 


' Organisatsioon Todt — sõjalise tähtsusega ehitustöid korraldanud ja teosta- 
nud organisatsioon. 

Sõjapõgenike kasutamine talumajapidamistes on tingitud suurest ja 
äärmuslikust tööjõu puudusest. Tõsi küll, eestlaste hoiak vene sõja- 
põgenike suhtes on tõrjuv ja nad näeksid meelsamini nende Eestist 
väljasaatmist, samas sunnib karjuv tööjõupuudus venelasi tööle võt- 
ma. Siin on teatud raskused seotud peamiselt põgenike suurte pere- 
kondadega, kuna enamus talumajapidamisi ei oma selliseid ruume, et 
majutada suuri perekondi. Ka on perekondade tööjõudlus väike, kuna 
suurem osa perekonnaliikmetest on kas raugad või alaealised. Üks 
ilmekas näide Järvamaa Särevere riigimõisast: mõisa majutatud 26 
Nõukogude Liidust evakueeritud venelasest olevat vaid 6 töövõimeli- 
sed, ülejäänud on lapsed, raugad ja haiged. 

Eestlaste ja venelaste suhted ei ole oma teravust kaotanud. Eestlaste 
tagasihoidlikkusega on seletatav see, et eestlased kaebavad viimasel 
ajal vähem venelaste peale ja eestlased, võideldes oma maa ja rahva 
eksistentsi eest, lepivad venelastega kui paratamatusega. Sakslastele 
heidetakse ette venelaste lubamatut usaldamist, kusjuures senine ve- 
nelaste hoiak ja käitumine seda mingil juhul ei õigusta. Vene sõjapõ- 
genikes näevad eestlased täpselt samasugust ohtlikku elementi kui 
bolševismis, kes esimesel võimalusel oma tõelist nägu näitavad. Eriti 
rindelähedastes tagalapiirkondades, kus on peaaegu võimatu eraldada 
partisanidest spioone lojaalselt meelestatud sõjapõgenikest. Ilmekaks 
näiteks võiks siin tuua ühe ukrainlase avameelse ülestunnistuse polit- 
seiülekuulamisel, kelle isiklikuks arvamuseks oli, et just eestlased on 
venelaste põhivaenlased ja seda kindlat vaatenurka jagavat ka tema 
rahvuskaaslased. 

Imestust ja rahulolematust kutsub eestlastes esile olukord, et nii lin- 
nades kui ka maal pole peatatud venelaste kerjamist. Eriti üksikutes 
taludes, kus on mobilisatsiooni tõttu elamas ainult naised, on tekkinud 
hirm, et venelased võivad endale kerjamise kõrval lubada ka teisi va- 
badusi. Korduvalt on vene sõjapõgenikud või siis saksa vormis vene- 
lased taludes inimesi ähvardanud, kui nende suhtes ei olda vastutuleli- 
kud — “sakslastele annate ja meile ei anna, küll me hiljem juba asjad 
selgeks teeme”. Niisugused ähvardused talude kaupa mõjutavad talu- 
sid pidavaid üksikuid naisi, kuid selliste juhtumite kindlakstegemine 
ja asjaolude lähem selgitamine on raske. Selle olukorra lahenduseks 
on soovitud venelaste vabadusvõitluse ranget piiramist!. 


e) Rahva tervishoid 


! St. Saksa sõjaväes teenivate vene üksuste ja nende isikkooseisu tegevus- 
vabaduse piiramist. 

Selle kuu jooksul on tüüfusesse haigestunute arv märkimisväärselt 
kasvanud, eriti Haapsalus ja selle ümbruses, kus haigus isegi ähvardas 
muutuda epideemiaks. Kuigi otsekohe hakati tegema kaitsesüstimisi, 
laienes haigus üsna kiiresti ja esines ka arvukalt surmajuhtumeid. 
Kaitsesüstimise edukat kulgu takistas vastavate medikamentide puu- 
dumine ja vältimatu oli ka vahepeal üks periood, kus pidi kaitse- 
süstimised peatama, sest medikamentide tagavara oli ära kasutatud. 

Elanikkonna hulgas valitseb haiguse levimise ees suur kartus, mis 
suurenes veelgi enam olukorras, kus vaatamata kohese ravi kõikidele 
võimalustele suri haiglapersonalist kolm õde. 

Tartu maakonnas on registreeritud 14 tüüfuse juhtumit, Rakveres ja 
Virumaal 7 paratüüfuse juhtumit, 13 korral kõhutüüfust, Kohtla-Järvel 
7 juhtumit paratüüfust, 6 korral kõhutüüfust. Mujal on ainult üksik- 
juhtumeid. Difteeria levimises võib üldiselt märgata langust (Viru, 
Pärnu, Petseri maakonnad). Tartu maakonnas püsib haigestumine pea- 
aegu endisel tasandil. 

Kuigi eelnevatel kuudel levis ka tähniline tüüfus palju tsiviilelanik- 
konna hulgas (Rakvere, Petseri ja Pärnu maakonnad), on sellel aru- 
andluskuul täheldatud haigestumise langust. 28.5.—3.6.44 registreeriti 
tsiviilelanikkonnas 54 juhtumit. 4.6.—10.6.44 oli vastav arv juba 34 
langenud. Ka sõjapõgenike hulgas (Petseri, Järva jt maakonnad) on 
haigestunute arv samal ajavahemikul langenud 69—32. 

Tähnilist tüüfust levitavad peamiselt vene sõjapõgenikud, kes ei püsi 
ühes kohas, vaid hulguvad pidevalt ringi ja levitavad niimoodi seda 
haigust oma täidega. Tsiviilelanikkonna hulgas on see seisukord kut- 
sunud esile terava rahulolematuse. On täheldatud, et tähniline tüüfus 
levib väga laialt vanadekodudes. Nii näiteks on Rakvere vanadekodus 
tähnilisse tüüfusesse haigestunud üle 40 isiku, kusjuures surmajuhtu- 
mite arv on 10. Hiljuti haigestusid 16 isikut. Peale selle esineb tähni- 
line tüüfus veel Tallinna Töö- ja Kasvatuslaagris', aruandlusperioodil 
levib see aina laiemalt ja kuna kohapeal puuduvad võimalused täidest 
lahtisaamiseks riiete aurutamise teel, siis olevat sinna toodud sõjaväe 
täipuhastusvagunid. Üks nendest olevat korrast ära ja pealegi puudub 
vedur, nii et seda ei saavat praegu üleüldse kasutada. 

Viru maakonnas koos Rakvere linnaga, samuti Abja, Mõisaküla, Ki- 
lingi-Nõmme, Raudna, Viljandi ja Rimmu ümbruses on puhkemas 
marutaud. Rakveres teevad süste kohalikud maakonnaarstid, teistest 
kohtadest on isikud, kes olid kokkupuutes marutaudikahtlaste looma- 
dega, saadetud ravile Tartusse. 


' Tallinna Töö- ja Kasvatuslaager — Tallinna keskvangla nimetus. 

Üldiselt näitab haigestumiste arv langust, kusjuures oma mõju on 
kevadisel värskel vitamiinirohkel juurviljal, mis võimaldab valmistada 
mitmekülgsemat toitu. 

Aruandlusperioodil toimus ka 1943. a. sündinud laste sundvaktsinee- 
rimine, millest küll paljud vanemad ära ütlesid, kuna kasutatav vakt- 
siin olevat olnud halva kvaliteediga. Viljandis vaktsineeriti väikelapsi 
juuni algul isegi teist korda, kuna eelmise aasta vaktsiin ei mõjunud. 
Olukord ravimitega on jätkuvalt sama. Apteekides puuduvad vitamii- 
nid, jood, südamerohud jne. Suur puudus on palaviku alandavatest 
ravimitest ja paljudest muudest ainetest (salitsüülnaatrium, vaseliin, 
elavhõbe, soolhape, hapnik, mentool ja vigantool), mis on vajalikud 
oluliste ravimite valmistamisel. 

Pärnu haigla nakkushaiguste osakond ei suuda kõike haigestunuid 
voodite puudumise tõttu vastu võtta. Nii on viimasel ajal ainult nak- 
kuslikku ajupõletikku haigestunud inimesed haiglaravile võetud, teiste 
puhul on vältimatu kodune ravi. 

Kõikides maakondades - kritiseeritakse valjult ja teravalt arstiabi 
võimalusi ja selle olukorda. Arstide leidmine valmistab suuri raskusi 
juhtumitel, kus arstiabi on kiiremas korras vältimatu. Sageli ei leita 
ühtki arsti, kes oleks valmis haiget tema kodus läbi vaatama. Koduvi- 
siitidest keelduvad arstid põhjendusega, et neil ei ole selleks ei aega 
ega ka liiklusvahendeid. Igapäevaseks nähtuseks on, et arstid lasevad 
kodus arstiabi vajavatele haigetele ütelda, nad ei olevat kohal või siis 
keelduvad haigeid pärast vastuvõtuaega läbi vaatamast. Linnades on 
palju arste, kes kartes terrorirünnakuid' lähevad maale. Kuna aga ter- 
rorirünnakud Eesti linnadele võivad ka tulevikus korduda, on täiesti 
lubamatu, et arstid ööbivad massiliselt maal, või siis mingil muul 
põhjusel ei ole elanikele kättesaadavad. 

Meie eraapteekide taasprivatiseerimine liigub oma lõpu poole. Seni- 
ni on antud notariaalsed omanditõendid 120 apteegiomanikule, kus- 
juures 26 omanikku peavad veel reguleerima oma suhteid saksa üm- 
berasunute usaldusvalitsusega. Peale mainitud apteekide on tegevad 
veel 55 apteeki, mis kuuluvad linna- ja maakonnavalitsustele ning 
haigekassadele või on omaniketa ja renditud farmatseutidele. 

Aruandlusperioodil alustasid tööd Pärnu ja Haapsalu mudaravilad, 
mida majandavad Eesti Kutsekogud”. Kuigi pärast mudaravilate tege- 
vuse lõpetamist eelmise aasta sügisel oldi arstide ringkondades oma 
kogemuste põhjal arvamusel, et meditsiinilisest aspektist lähtudes ei 


! St. nõukogude lennuväe õhurünnakuid. 
* Eesti Kutsekogud — Saksa okupatsiooni ajal loodud riiklik ametiühingu- 
organisatsioon. 

ole mudaravilate majandamine Kutsekogude kaudu õige ning oleks 
hoopis loomulikum, kui Tervishoiuvalitsus võtaks mudaravilate juhti- 
mise üle, ei ole ka sellel aastal tehtud mingit muudatust. 

Käesoleva kuu alguses laienes tööliste rahulolematus sellega, et lin- 
nast maale saadetud lapsed peavad olema sealsetes lastekodudes 
mustuses ja nad on täitanud, mõnedel olevat ka nahalööve. Küsitakse, 
milleks nende emad siis töötavad, kui laste eest ei hoolitseta. 

On kuulda kohaliku elanikkonna teravat kriitikat Haapsalu eesti SS- 
sõjaväehaigla aadressil, mis asub endises Laidoneri sanatooriumis ja 
kuulub Kindralinspektuuri alluvusse, kuna seal valitsev kord jätab 
palju soovida. Nii olevat haigetele antud kasutada tüüfusehaigete pesu. 
Praegu olevat seal kahtlane ühe kaevu vesi. Haapsalu Noorte Malevast 
saadeti halastajaõdedena tööle 5 tütarlast, kellest 3 on juba langenud 
tüüfuse ohvriks. Põhiline rahulolematus on suunatud haigla juhataja 
dr. Kõivu vastu, kes on noor arst ja kellel ei olevat piisavalt kogemusi. 
Süüdistatakse ka lohakust ja tegevusetust. 15.6.44 avati Viljandis 
Kindralinspektuurile alluv sõjaväehaigla, kus nüüd on ravil Viljandis 
asunud eesti sõdurid. Haiglas on 220 voodikohta. Praegu viibib hai- 
glas 104 haiget, kes on põhiliselt ületoodud saksa välilaatsaretist. Hai- 
gla avamine leidis kohalikus seltskonnas ja sõjaväelistes ringkondades 
positiivset vastukaja ja see leevendas senist laiaulatuslikku rahulo- 
lematust ja kriitikat eesti sõjaväehaigla rajamise viivitamise pärast, 
mille põhjusena nähti saksapoolseid takistusi. 

Aprillis 1944 registreeriti Eestis 377 abielu (1939—992, 1942—578, 
1943—757), 1411 sündi (1939—1635, 1942—1801, 1943—1503) ja 2656 
surmajuhtumit (1939—1450, 1942—2005, 1943—1645). Samal ajavahe- 
mikul registreeriti Tallinnas 96 abielu (1943—147), 111 sündi (1939— 
188) ja 339 surmajuhtumit (1943—229). 

4. Haldus ja õigus 


a. Haldus 


Üldine olukord. Haldusasutused tegid juunis oma jooksvat tööd. Põ- 
himõttelisi muudatusi nii põhialustes kui ka administratiivaparaadi 
juhtivas seisundis ei esinenud. On teatavaks tehtud mitmed muudatu- 
sed eesti haldusasutuste juhtkonnas ja välispolitseis. 


Eesti Omavalitsus. Eesti Omavalitsuse juht on astunud samme 
Petseri ja Läänemaa maavanemate ja osade prefektide ümber- 
paigutamiseks. Need algatused tegi dr. Mäe ja nad on sedavõrd varja- 
tud loomuga, et asjasse puutuvatele isikutele tehti see alles siis teata- 
vaks, kui dr. Mäe oli küsimuse juba printsipiaalselt otsustanud. Üldi- 
selt oli haldusasutustel selline mulje, et ümberpaigutamised viiakse 
läbi ülimalt salaja, vastavaid isikuid nendesse asjaoludesse pühenda- 
mata. 


Politsei. Esmalt tehti prefektide ümberpaigutamise plaan teatavaks 
aprillis. Seejuures oodati ka Julgeolekupolitsei seisukohavõttu. Lähtu- 
des vastavast kriitikast, ei tunnustanud kindralkomissar täielikult kan- 
didaatide valikut ja ettepanek saadeti tagasi dr. Mäele veelkordseks 
ümbertöötamiseks ja uuesti esitamiseks. Seepärast andis dr. Mäe Eesti 
Politseivalitsuse direktorile, kolonelleitnant Sinkale ülesande teha uus 
plaan. Uut plaani tunnustasid kindralkomissar ning SS ja politseijuht 
Möller. Selle plaani kohaselt toimuvad ümberpaigutamised ja uute 
isikute prefektideks nimetamised alljärgnevalt (Eesti Omavalitsuse 
Juhi päevakäsk nr. 155, 23. juuni 1944): 

“Alates 1.7.44 nimetatakse ametikohtadele: 

Tallinna prefekti asetäitja — M. Laas 

Harju prefekt — Jaan Reio 

Järva prefekt — August Priks 

Petseri prefekti asetäitja — Aleksander Paring 

Võru prefekt — R. Uus 

Valga prefekt — Osmo Tammemägi 

Saaremaa prefekti asetäitja — Julius Laas 

Läänemaa prefekt — A. Miller 

Tallinna abiprefekt — Peeter Kutsar 

Allkiri dr. Mäe” 

Eelnimetatud päevakäsu tegi 27.6.44 teatavaks Eesti Politseivalit- 
suse direktor. 

Eesti Omavalitsuse juhi päevakäsuga nr. 287, 22.6.44 arvatakse se- 
nine Võru-Valga prefekt kapten Ernst Lübik alates 1.7.44 ametnike 
reservi. Ümberpaigutamised tehakse alljärgnevalt: Tallinna prefekti 
asetäitjaks saab senine Valga prefekt M. Laas. Tallinna abiprefekt R. 
Uus saadetakse Võrru. Valga prefektiks saab Saare-Lääne abiprefekt 
Tammemägi. Saaremaa prefektiks viiakse üle Harju prefekt J. Laas. 
Harju prefektiks saab Järva abiprefekt J. Reio. Järva prefektiks läheb 
Narva abiprefekt Priks. Petseri prefektiks saab praegune abiprefekt 
Paring. Lääne prefektiks pannakse senine Tallinna prefektuuri admi- 
nistratiivasjade juhataja Miller. 

Asjatundjate hulgas kritiseeriti eriti ümberpaigutamiste viisi. Asja- 
osalised said käesoleva kuu 27. päeval telefonogrammi, kus neid pa- 
luti 28. Tallinnasse ilmuda ja neid kohustati 30. juuniks uued ameti- 
kohad üle võtma. (Praegune Haapsalu prefekt Tammemägi) Kuna neid 
eelnevalt ei informeeritud, on kuulda rahuolematuid hääli, sest aja- 
puudusel ei saanud enam korraldada isiklikke ja perekondlikke asju. 

Oma senistelt juhtivatelt ametikohtadelt Tallinna prefektuuris lahku- 
vad kaks isikut. Seepärast võib oletada, et Tallinna kui ühe suurima 
prefektuuri juhtimisel tekivad uuel prefektil raskused. Ka on kritisee- 
ritud Tallinna uue prefekti asetäitja isikut, M. Laasi, keda tuntakse kui 
vastavate vajalike oskusteta isikut, kes proovib asjade käike nii kor- 
raldada, et ta isiklikult jääb vastutusest ja otsustamisest kõrvale. 

Eesti Politseivalitsus esitab sellel nädalal Omavalitsuse juhile tutvu- 
miseks uue määruse, mille põhjal viiakse politseialal läbi järgmised 
muudatused: 

a) abiprefektuurid muudetakse prefektuurideks, 

b) Politseivalitsuse senise 3 peaosakonna asemele moodustatakse 8 
osakonda ja 

c) Narva prefektuuri rakendusala määratakse kindlaks tulevikus'. 

Eesti Politseivalitsusel oli senini 3 peaosakonda: 1. välispolitsei, 2. 
majandus ja 3. tuletõrje. Uue määruse põhjal kujuneks Eesti Politsei- 
valitsus järgmiseks: 1 osakond: organisatsioon ja materiaalne õigus, II 
osakond: personaalasjad ja väljaõpe, III osakond: inspektsioon ja juh- 
timine, IV osakond: majandus, V osakond: relvad, side- ja trans- 
portala, VI osakond: tuletõrje ja õhukaitse, VII osakond: raudtee- 
politsei ja VIII osakond: sanitaar- ja veterinaarala. Kuna see plaan ei 
ole veel jõus, siis ei ole ka ümberkorralduse tulemuste kohta kriitikat 
kuulda. Eesti Politseivalitsuse uus organisatsioon on vastavuses Ost- 


' Narva prefektuuri territoorium oli juuniks 1944 juba Punaarmee poolt val- 
lutatud või otseselt rindepiirkonnas. 

landi riigikomissari juures oleva kõrgema SS ja politseijuhi ettekirju- 
tusega 27.12.43 SS ja politseijuhile Eestis. 


Maavalitsused. Vastavalt Eesti Omavalitsuse juhi korraldusele on 
alates 1.7.44 Läänemaa maavanemaks määratud senine Petseri maa- 
vanem Koolman. Senine Läänemaa maavanem P. Mutt viiakse üle 
Rahvakasvatuse Peavalitsuse koosseisu. Et võimaldada Mutile tema 
senisele ametikohale vastavat kohta, seatakse Rahvakasvatuse Peava- 
litsuses sisse uus ametikoht — propagandajuht. Kuuldused sellest üle- 
viimisest said alguse juba kuu esimesel poolel, pärast seda, kui 
Koolman käis dr. Mäe jutul ja läks Haapsalusse endale korterit otsima. 
Samal ajal oli Läänemaa maavanem inspekteerimisringsõidul Hiiu- 
maal ja uuesti kodus olles, sai ta oma alluvatelt ametnikelt teada, et 
tema asemel määratakse uueks maavanemaks senine Petseri maa- 
vanem Koolman. 

P. Mutt sõitis Tallinnasse, et dr. Mäe juures seda kuulujuttu selgita- 
da. Dr. Mäe olevat Mutile selgitanud, et tema kui kõige noorem maa- 
vanem peab oma ametikoha Koolmanile vabastama. Koolman ei saa- 
vat Petseri maavanemana edasi töötada, kuna tema suhted piirkonna- 
komissar Boecking'iga ei olevat siirad. Koostöö katkemise põhjustas 
piirkonnakomissari venelasi soosiv hoiak, kuna aga Koolman on tun- 
tud venevastase isikuna. Küll aga on Boecking'i suhtumine venelas- 
tesse viimasel ajal muutunud, milleks andis põhjuse ühe Petseris haa- 
rangul kinnivõetud kommunisti juurest leitud Boecking'i iseloomus- 
tus. Selles olevat kiitvalt esile tõstetud Boecking'i hoiakut venelaste 
suhtes, edasi olevat seal selgitatud, et see kergendavat suuresti nende 
tegevust. See kõik tehti Boecking'ile teatavaks ja sellest hetkest peale 
on Boecking'i hoiak venelaste suhtes muutunud. Sellele vaatamata ei 
ole Koolman suutnud luua aktiivseid suhteid koostööks piirkonnako- 
missar Boecking'iga ja töö edukuse huvides peab Koolmani rakenda- 
ma mõne teise maavalitsuse juhatamiseks. Kuna aga laiadele haldus- 
ringkondadele ei ole üleviimise põhjused teada, nähakse siin vaid se- 
da, kui kerge on isiklikest motiividest lähtuvalt dr. Mäe mõjutamine ja 
et Eesti Omavalitsusel ei ole kindlat ja sihiteadlikku halduspoliitikat. 

Petseri ajutiseks maavanemaks on pandud senine maavanema teine 
abi Keerdoja. Keerdoja oli iseseisvusajal Tartu maavalitsuse revident 
ja tema senise tegevuse kohta ei ole kuulda midagi ebaväärikat. 

Saaremaa maavanema Paasi tegevusega ei olda koha peal rahul. 
Põhjuseks on Paasi otsustusvõimetus ja hirm ise väiksemagi küsimuse 
üle otsustada. Ka ei julge Paas sakslaste ees oma seisukohti kõva 
häälega välja öelda ja ennast kaitsta, vaid võimalust mööda väldib ta 
nendega igasuguseid arusaamatusi. Temale alluvate ametnikega tuleb 

sageli ilmsiks ka tema toores käitumine. Võimalust mööda on Paas 
oma sugulased -sõjaväeteenistusest vabastamist võimaldavatele 
ametikohtadele tööle pannud. Maavalitsuse tegelikku tööd juhib ja 
teeb ära maavanema abi Puu. Puu on energiline ja otsustusvõimeline. 
Paasi kahevaheloleku ja võimetuse pärast ei ole Puu saanud võimalust 
asuda tööle kogu energiaga ja sellel põhjusel esitas ta 5 kuud tagasi 
oma lahkumisavalduse. Maavanem Paas lükkas selle tagasi. Silmas 
pidades töö edukust oleks vajalik Paas ümber paigutada mingile 
teisele ametikohale ja panna vakantsele kohale maavanema abi Puu. 


Linnavalitsused. Juunis tehti linnavalitsustes 1944/45. aasta eelar- 
veid ja aeti korda teisi jooksvaid asju. Kindralkomissariaat pidas nõu 
Sisedirektooriumiga, kus arutati Kohtla-Järve ja Kiviõli linnadeks 
kinnitamise kiirendamist. Kindralkomissariaat leiab probleemi lahen- 
damise kiirendamise olevat hädavajaliku, kuna Kohtla-Järve ja Kiviõli 
tehasetöölisi on linnaelanikena kergem varustada. Sellele osutasid 
vastuseisu Sisedirektooriumi ringkonnad, kuna edukas varustamine ei 
sõltuvat mitte ainult omavalitsuse struktuurist, vaid nende käsutuses 
olevatest kaubakogustest. Töötajate edukas varustamine on küll ole- 
masolevas vormis võimalik, kui tehastele antakse vabaks neile häda- 
tarvilikud kaubakogused. Kuressaare linnapea teeb end linnaelanike 
naerualuseks, kuna ta käib peaaegu ülepäeviti koos oma naisega me- 
todistide palvemajas. Ka jätab Rebase töö tema ametikohal palju soo- 
vida. Kohapeal loodetakse uue linnapea ametisse nimetamist, kuna 
linnapea autoriteet on palju minetanud tema palvevennaks hakkamise- 


ga. 


Vallavalitsused. Juunis valitses vallavalitsustes ülisuur tööpinge. 
Valdades viidi lõpuni kevadkülvipindade kinnitamine ja loomade 
loendus. Seda tööd viisid läbi vallavalitsuste töötajad. Valdadesse pal- 
galise tuletõrjepealiku ametikoha loomist takistavad sõjast tingitud 
probleemid. Mobilisatsiooniga on nooremad ja energilisemad mehed 
sõjaväkke võetud. Järelejäänud talunikud on oma pidevate töödega nii 
koormatud, et nad ei ole võimelised valla tuletõrjepealiku palgalist 
kohta täitma. On kuulda arvamusi, et otstarbekas oleks liita kokku tu- 
letõrjepealiku ja kohaliku Omakaitse ülema ametikoht. 


Rahvakasvatuse peavalitsus. Eesti Omavalitsuse juhi otsusega nr. 26, 
30.3.44 määrati Kirjastamise- ja Spordiametite üleviimine Rahvakas- 
vatuse peavalitsuse koosseisust Haridusdirektooriumi alla, hiljem viidi 
Haridusdirektooriumi alluvusse Aktuaalse Ajaloo Arhiiv ja vaba- 

haridustöö' alad. Tegelik üleviimine toimus 1.6.44. Nimetatud alad 
liidetakse kokku Haridusdirektooriumi Vabaharidustöö osakonnaks, 
mida hakkab juhtima endine Narva koolinõunik Pikkoja. 

Küsimus Rahvakasvatuse peavalitsuse Pressiameti ümberkujunda- 
misest ei ole tänini lahendust leidnud. Takistused näivad olevat aja- 
kirjandusjuhi ametikoha täitmisel, kuna sinna ei leita sobivat isikut. 


Korterite üürimine sõjaväelastele. Kuni 1.2.44 eraldas Sisedirek- 
toorium linnavalitsustele avanssi, millega tasuti sõjaväelaste korteri- 
üürid. 1.2.44. tehtud määruse põhjal peab sõjaväelaste korteriüürid 
maksma kohalike omavalitsuste kassadest. Tasa-arvelduste alusel te- 
hakse Kindralkomissariaadi kaudu tagasimakse. Sõjakulude osa” 
maksmisega kulutasid kohalikud omavalitsused ise kõik vabad sum- 
mad ära ja senini pole esitatud arvetele Kindralkomissariaadi kaudu 
tagasimakseid tulnud. Sellepärast näiteks oli Viljandi linnavalitsusel 
võimalik välja maksta märtsikuus sõjaväelaste korterite üüre ainult 
50000 RM ulatuses. Korteriomanikele pole sõjaväelaste korteriüüre 
aprilli-, mai- ja juunikuu eest makstud. Sellest tingituna on kuulda ka 
korteriomanike rahulolematust kohalike omavalitsustega. 


Sõjapõgenike valitsus. Praegu tegelevad komisjonid vene sõjapõge- 
nike transportimisega Tamsalu ja Viljandi põgenikelaagritesse. Ko- 
misjone juhib inspektor Enke (filtreerimiskomisjoni juhataja). Ko- 
misjonid on tegutsenud Viljandis, Järvamaal ja Põllkülas umbes kaks 
kuud. Valitsuse andmetel on sellel ajavahemikul ainult 350—400 ve- 
nelast ära saadetud. Maal ei vaadata seda hea pilguga, et tööjõulised 
sõjapõgenikud võetakse taludest ära, kuna nad laagrites on suurema 
osa ajast tegevusetud. 


Raudtee sõiduload. Alates 26.6.44 on Kindralkomissariaadi admi- 
nistratiiv-majandusjaoskond Tallinna prefektuurile nädalas 500 raud- 
tee sõiduluba kinnitanud. Senini tohtis Tallinna prefektuur päevas 
välja anda kuni 300 raudtee sõiduluba. Raudtee sõidulubade arv on 
sedavõrd väike, et nendest ei jätku isegi ametiasutustele vältimatuteks 


! Vabaharidustöö — täiskasvanud kodanikkude vaimset ja kõlblat enese- 
harimist taotlev tegevus, peamisteks vormideks rahvaülikoolid, rahvamajad, 
haridus- ja karskusseltsid, õpiringid jms (Eesti Entsüklopeedia VIII, Tartu 
1937). 

* 1944. a. määrasid Saksa okupatsioonivõimud Nõukogude Liidu vastu pee- 
tava sõja kulude katmiseks okupeeritud territooriumitele sõjakontributsiooni 
(Eesti omavalitsustele määrati sõjakulude osana tasumiseks 6,2 miljonit RM). 

püsisõidulubadeks. Nii näiteks esitas “Balt.- ÖI”' nõudmise 40 raudtee 
sõiduloale päevas, sai aga ainult 6. Ka ei ole võimalik välja anda 
raudtee sõidulubasid ametnikele, kes suunduvad maatöödele. 


b. Õigus 


Võrreldes eelmise aruandlusajaga ei ole sellel perioodil õiguskorras 
olulisi muudatusi tehtud. Õigusalane tegevus väljaspool Tallinna linna 
ja Harjumaa piirkonda kulgeb suuremate takistusteta. 

Tallinna piirkonnakohtu ja apellatsioonikohtu ruumide probleem on 
samasuguses seisus edasi, nagu see oli eelmisel aruandekuul. Kuna 
Kohtudirektoorium on korduvalt teinud tulutuid katseid Kindral- 
komissariaadi kaudu saada mainitud kohtute jaoks vabaks ruume, mis 
seisavad Saksa Usaldusvalitsus käsutuses, on kohtud kaotanud igasu- 
guse lootuse nimetatud ruumide saamiseks ja on ise asunud mujalt 
endale ruume otsima. Seejuures näib, et kõige sobivamad ruumid on 
Toomkuninga tänav 20 a, kuhu pärast remonti paigutatakse apellat- 
sioonikohus. Tallinna ringkonnakohus, mis saaks oma ruumidele li- 
saks apellatsioonikohtu ruumid, jääks oletatavasti edasi senistesse 
ruumidesse Rahukohtu tänav 3. 

Tallinna ringkonnaprokuratuur ja apellatsioonikprokuratuur saaksid 
enda käsutusse tulekahjust puutumata jäänud ruumid ülalnimetatud 
kohtuhoone alumisel korrusel. Selle sama hoone keldrites, mis samuti 
jäid tulest puutumata, asuvad apellatsioonikohtu, Tallinna ringkonna- 
kohtu ja nende kohtute prokuratuuride arhiivid. Kuna ei ole teada pro- 
kuratuuride ja arhiivide paigutamiseks ühtegi sobivat ruumi, siis pöör- 
dus Kohtudirektoorium Tehnikadirektooriumile alluva Ehitusvalitsuse 
poole ja palus nõusolekut tules kahjustatud kohtuhoone kasutatavate 
ruumide kohale ajutise katuse ehitamiseks. Mainitud palvele vastas 
Tehnikadirektooriumi Ehitusvalitsus nõusolevalt. Kuid kindrakomis- 
sarile alluv Tehnika peaamet tõmbas sellele ettevõtmisele kriipsu 
peale. Põhjuseks tuuakse ajutise katuse ehitamiseks vajamineva puu- 
materjali puudumine. Juhul kui ei leita võimalust katuse ehitamiseks 
põlenud kohtumajas kasutatavate ruumide kohale, on apellatsiooni- ja 
piirkonnakohtu prokuratuur sunnitud lähimal ajal endale kusagilt mu- 
jalt ruume otsima. Sama käib ka prokuratuuri ja kohtute arhiivide 
kohta. Töö jätkamine sellises olukorras on võimatu, kuna praeguse 
vihmase ilma tõttu lasevad ruumid vett läbi ja võib endale ette kujuta- 


! Baltische ÖI GmbH — Eesti põlevkivikaevandusi ja -tööstusi ekspluateeri- 
nud saksa majandusorganisatsioon. 

da, milline on see pilt sügisel ja talvel. Raskusi valmistab transport ja 
regulaarne arhiivitöö. 

Kriminaalasjade tunnistajatele ja vabaduses viibivatele kaebealustele 
toimetas varasematel aegadel kohtukutsed kätte välispolitsei. Kuna 
aga välispolitsei töökoormus tema väikese koosseisu tõttu on viimasel 
ajal ebanormaalselt suurenenud, vabastati välispolitsei selle aasta 
märtsis nimetatud kohustustest ja kohtud kasutasid kohtukutsete saat- 
miseks posti. Tagajärjeks on ja seda eriti Tallinna piirkonnakohtus, et 
suurem osa kohtukutsetest tuli kohtutele tagasi, kandes peal kirja- 
kandja märkust “Kirja adressaat pole kodus, keegi ei võta enda peale 
kohtukutse edasiandmist”. 

See nähtus venitab kohtuasjade otsustamisel kohtute tööd, kuna ol- 
lakse sunnitud kohtuistungeid kohtusse mitteilmunud tunnistajate või 
kaebealuste puudumise tõttu edasi lükkama. Nende raskuste vältimi- 
seks sõlmisid Tallinna piirkonnakohtu eesistuja ja Tallinna prefekt 
tulevikuks kokkuleppe, et juhul kui tunnistajad ja vabaduses viibivad 
kaebealused posti teel saadetud kohtukutsete peale kohtusse ei ilmu, 
on kohtutel õigus pöörduda kohtukutsete edasitoimetamiseks välispo- 
litsei poole. 

Seoses kuu teisel poolel Tallinna Töö- ja Kasvatuslaagris' puhkenud 
nakkushaigustega, on Tallinna kohtute töö seisma jäänud, seda eriti 
kriminaalasjade osas. Karantiini tõttu ei ole olnud võimalik vahista- 
tuid kohtusse kutsuda, samuti ei saanud neid kohapeal tunnistajatena 
üle kuulata. Kohtud on sellepärast sunnitud kõik kohtuasjad edasi lük- 
kama vahistatute karantiiniaja lõpuni. 

Aruandlusperioodil on Sõjaerikohtu ja selle prokuratuuri tegevus ol- 
nud kiire. Ajavahemikus 1.—29.6. on Sõjaerikohtu prokuratuur esita- 
nud kohtuotsuste tegemiseks Sõjaerikohtule 170 süüasja. Selles ajava- 
hemikus on Sõjaerikohtus menetletud 117 süüasja. Kohtuistungeid on 
peetud kolm korda nädalas. Sõjaerikohtu töös ei ole esinenud ühtegi 
tõrget. 

Ajavahemikus 1.—29.6. on Sõjaerikohtu prokuratuur läbi viinud ca 
500 eeluurimisasja. Võrreldes eelmise kuuga on kiirenenud Sõja- 
erikohtu prokuratuuri asjaajamine, kuna on õnnestunud suurendada 
kantselei personali. Puudu on veel üks masinakirjutaja. 

Kohtunikud suhtuvad tunnustavalt Rendiameti tööle rakendamisse 
(AB° nr.11, 1944, Ik. 217) ja loodetakse, et see reguleerib kiiresti ja 
õiglaselt rendisuhteid. Ainsa puudusena märgitakse ära määruse hili- 
nenud teatavakstegemist avalikkusele. 


' Tallinna Töö- ja Kasvatuslaager — Tallinna keskvangla nimetus. 
2 AB — “Amtsblatt des Generalkommissars in Reval”. 

5. Majandus 


a) Põllumajandus 


Teravilja kokkuvõtu aktsiooni raames on ajavahemikul 01.05.— 
17.06. vilja asendusena üle antud 1256,7 t liha (eluskaalus), sellest 
55,8 t sigu. Igas dekaadis antakse keskmiselt üle 500 t vilja, mis tegi 
ajavahemikus 01.05.—01.07. kokku umbes 3000 tonni. Seega ületab 
see kogus eelmise aasta samas ajavahemikus üleantud teraviljahulga 
(1800 t) 1200 tonniga. Kuna teravilja kokkuvõtu aktsioon veel käib, ei 
saa ka lõplikke tulemusi kindlaks määrata. Alguses valitsenud suur 
ärevus on märgatavalt langenud. Üldiselt ei täheldatud selle aktsiooni 
puhul negatiivsemat avalikku arvamust, kui mõne teisegi määruse 
puhul, mis on talunikele kohustuslikuks tehtud. Aktsioon võeti 
negatiivselt vastu seal, kus komisjonid olid eriti ranged (Lääne ja Pet- 
seri maakonnad) ja kus hilissügisese ikalduse ja hilinenud viljapek- 
sutööde tõttu ei täidetud normikohustusi. Komisjonide töö ei olnud 
ühtne. Nii näiteks kohustati talunike mõnedes kohtades kariloomi ära 
andma, teistes kohtades aga vähendati norme, samuti pakuti ka nor- 
mikohustuste täitmisel erinevaid võimalusi (näiteks Pärnumaal asen- 
dati teravili linaga, Virumaal ja Järvamaal kartulitega, Harjumaal 
juurviljaga jne). 

Kevadiste külvitööde läbiviimise täpset ülevaadet on võimalik anda 
alles 15.07. Kuigi mõnedes kohtades oli raskusi seemneviljaga, võis 
suuremas osas kevadkülvi läbi viia seemnevilja vastastikku vahetades 
ja üht teraviljasorti teisega asendades. Saksamaalt toodi sisse umbes 
10 000 tonni seemnekartulit (lõplikke andmeid ei ole võimalik veel 
esitada). Õigeaegsel saabumisel oleks selline kogus olnud piisav, kuna 
aga osa seemnekartulist saabus veel juuni keskel, siis mõnele põllule 
külvati kartuli asemel teravilja. Suuri probleeme tekitas meestööjõu 
puudus. Sõjaväelaste osalemine kevadistel põllutöödel oli rohkem 
juhusliku iseloomuga. Nendes kohtades, kus sõjavägi oli kohapeale 
majutatud, ja rindelähedastel aladel võib sõjaväe abi ära märkida. Tu- 
leb tähelepanu juhtida sellele, et sõjaväelased töötasid mõnes kohas 
oma toidumoonaga ja oma loomatoiduga (hobuste kasutamisel), 
teistes kohtades aga nõuti palgaks toiduaineid. Põllumajanduslikes 
ringkondades ollakse üldiselt arvamusel, et talunikud suutsid tänu 
suurtele pingutustele kevadised põllutööd lõpuni viia. Sööti jäi vaid 
väike osa põllupinnast. 

Kuigi talunikud on uute kõplamiskultuuride suhtes ettevaatlikud, on 
selleks ettenähtud põllupind mõnes paigas isegi ületatud. Koksagõssi' 
kasvatamisele kannustas lepingulisi kasvatajaid peamiselt nende asen- 
damatuse tõttu sõjaväeteenistusest vabastamine. Näiteks sõlmiti 
koksagõssi kasvatamiseks järgmised lepingud: Harjumaal 11,5 ha, 
Pärnumaal 22 ha, Saaremaal 12 ha, Viljandimaal ca 20 ha. 

Tõuhobuste arv seisuga 01.03.1944 ulatus kogu maal 11 300, nen- 
dest ca 8 200 tori (T), 2 100 ardenni (A) ja 1 000 eesti (E) tõugu ho- 
bust. Kogu maal on hobuste sugulavasid 1200, nendest on 200 niini- 
metatud riiklikud täkud. Kunagise riikliku hobusekasvatuse aretus- 
loomad — 14 täkku, asuvad LO-le? kuuluvas Vaeküla mõisas. Nagu 
tavaliselt, oleks pidanud sellel aastal 5 tõutäkku kokkuleppe kohaselt 
üle andma hobuste sugulavale. LO keeldub neid ära andmast, seda 
tehtaks ainult vastava arvu märade vastu. Hobused on head. Põllu- 
majanduse Keskvalitsus kavatseb Virumaal rajada uue A- 
hobusekasvatuse ja võtta tõuloomad LO-It üle. Soodsaim koht olevat 
Vinni, kus on ka head karjamaad. Leedust sissetoodud 4 A-täkku on 
paigutatud Virumaa hobuste sugulavadesse (taludesse). 3 nendest on 
usaldusväärsed, samal ajal neljas on nõrga suguvõimega. Tori hobuse- 
kasvatuses (seda majandab Põllumajanduse Keskvalitsus) on T- 
tõuloomi 11 täkku ja 29 mära ja vastavalt 23 ja 23 sälgu. Siin kavat- 
setakse tõsta hobuste arvu nende juurdekasvuga 160 loomani, mis on 
vastavuses ka loomatoidu suurusjärgule. Lähematel päevadel kavat- 
setakse viia Saaremaale Sandla mõisa E-tõuhobuseid 1 täkk ja 10 mä- 
ra ning sälgudest 7 täkku ja 5 mära. 

23.06. ja 24.06. oli Saaremaal kapten Melzer Berliini Majandus- 
staabist “Ost”, et tutvuda E-tõuhobustega. Kapten Melzer väljendas 
oma rahulolu Saaremaa talupidajate hobustega ja Sandla mõisa seisu- 
korraga. Kuna väikese ja sitke E-tõuhobuse, nn taluhobuse järele on 
suur nõudmine, siis arvas ta, et nende hobuste kasvatamise edendami- 
ne on hädavajalik ja ta soovitas Sandla hobusekasvatust edasi arenda- 
da, nii et seal saaks pidada 370 tõuhobust (koos 250 säluga). Reaalne 
on ka ekspordivõimalus Saksamaale. Esialgu esitas kapten Melzer 
tellimuse 50 E-tõuhobusele. 26.06. külastas kapten Melzer võidusõi- 
duhobustega tutvumise eesmärgil Tallinna hipodroomi ja lisaks sellele 
veel rebasefarme Pääskülas ja Rakus. Ka need jätsid talle hea mulje. 


! Koksagõss ehk kautšukivõilill — NSV Liidus 1930—50. aastatel kummi- 
tööstuse tooraine kautšuki tootmiseks kasvatatud kultuurtaim. 

? LO (Landbewirtschaftungsgesellschaft Ostland GmbH) — Põllumajanda- 
misselts Ostland, saksa majandusorganisatsioon nõukogudeaegsete riiklike ja 
kollektiiv-majandite ekspluateerimiseks. 

Ka on tulevikus tõuveiste kasvatamiseks head võimalused. Senini ei 
ole lihanormina ära viidud puhtatõulisi veiseid. Praeguse seisuga on 
2/3 veistest tõuloomadele lähedased veised, kusjuures ka tõuloomi on 
piisavalt. Sissetoodud tõuloomade kvaliteediga ollakse üldiselt rahul, 
kuid osadel pullidel pole pärituoludokumente ja kontrolltõendeid. Ka 
on arengusuunad Saksamaast erinevad, Eestis tahetakse piimalt saada 
kõrgemat rasvaprotsenti, Saksamaal on suurem tähelepanu suunatud 
piimahulga kvantiteedile. 

Saksamaalt on ühtekokku sisse toodud 572 tõulammast, nendest on 
150 valgepealised oinad ja 20 utte, ülejäänud on mustapealised oinad. 
Ida-Preisimaalt sissetoodud loomad taluvad siinset kliimat hästi, sa- 
mas Reinimaalt, Kasselist ja teistest Saksamaa lõunapoolsetest piir- 
kondadest sisseveetud lambad ei talunud kliimat ja haigestusid. Arstid 
väidavad küll, et osa haigusi (kopsu- ja maksaparasiidid) on juba kaa- 
sa toodud, mispärast ka paljud loomad kärvasid. Asjatundjate arvates 
ei sobi valgepealine lammas siinsete tingimustega, palju mõistlikum 
oleks siiski olemasolevate Ševiotitõugu lammaste paaritamine maa- 
lammastega. Ka mustapealiste uttede eksport oleks soovitav, kuna 
neid võib paaritada nii šropširi kui ka mustapealiste oinastega. 

Mingit erilist vastukaja ei saanud 16.06. maakondade talupidajate 
nõupidamine, millest võtsid osa ka põllumajandusjuhid, maakonna- 
agronoomid ja põllumajandusametite juhid. Seal arutati põhiliselt te- 
ravilja sorditabelit. Talupidajate koosolekuid maakondades ei ole veel 
korraldatud. 

Hetkel on aktuaalseim küsimus järgmise majandusaasta kohustusliku 
normi suuruse kindlaksmääramine. Senini on Kindralkomissariaat 
kindlaks määranud ainult sealiha (11000 t, mis vastab eelmise aasta 
kogusele) ja linnuliha (250 t) normi. Teravilja normi üle peavad aru 
Kindralkomissariaat ja Turukorraldusvalitsus, kusjuures Kindralko- 
missariaat on esitanud sama nõudmise, mis eelmiselgi aastal (105000 
t). Ka peetakse läbirääkimisi munade normi üle. Selle kindlaks- 
määramine sõltub põllupinna suurusest hektarites, mis on ka SD sei- 
sukohalt tervitatav. Talud jaotatakse vastavalt gruppidesse: 1—10 ha, 
10—20 ha, 20-30 ha, 30-50 ha ja üle 50 ha. Esimene grupp peab ära 
andma hektari kohta 40, teine grupp 35, kolmas grupp 30, neljas grupp 
20 ja viies grupp 10 muna. Seejuures määratakse ka kindlaks iga grupi 
kanade maksimaalne arv. Vastavalt kalkulatsioonidele peaks 
“Munaeksport” seega hõlmama 37 miljonit muna. 

Eriaruanded kalapüügi, loomade loendamise ja külvipinna suurenda- 
mise kohta järgnevad hiljem. 

Eesti põllumajandusasutustes ja keskühistustes puuduvad andmed 
Toitlustusmajanduse liidu arengusuundade kohta. Vastavalt varasema- 

tele suulistele juhenditele, peaks liidu nõukogu olema komplekteeritud 
keskühistute juhtivatest isikutest, senini pole seda aga tehtud. Liidu 
viie auametinimetusega osakonnajuhatajatena (referentidena) peaks 
rakendama keskühistute spetsialiste. Kolmanda osakonna (piim ja 
munad) referendiks on määratud härra Gahlnbäck ZHO- st', teisi ko- 
hatäitmisi veel ei teata. 

Juuni keskel said keskühistud (Võieksport, Munaeksport) küsitlus- 
lehed tehniliste vahendite korrasoleku ja nende vajaduste kohta. Sa- 
mas pöörduti keskühistute poole ka palvega anda liidu käsutusse vaba 
büroomööblit. Liit peaks alustama oma tegevust juulikuu jooksul. Lii- 
du juhataja dr. Strunki väite kohaselt valmistab personali komplektee- 
rimine suuri raskusi, ta tahtvat küll eestlasi ametisse rakendada, aga 
ikkagi olevat puudus sobivast vabast tööjõust. 

Eesti põllumajanduslikud ametiasutused peavad liidu rajamist üle- 
liigseks. Seda põhjendatakse alljärgnevalt: Eestis omavad vastavad 
majandus- ja varustusalased keskühistud kogu maal oma harukonto- 
reid. Jaotamist viib Kindralkomissariaadi juhtnööride alusel läbi Tu- 
rukorraldusvalitsus. Kõik need ametiasutused jäävad edaspidi püsima. 
Pärast muudatusi personali koosseisus (juhul, kui see on vajalik) peak- 
sid need ametiasutused ka teostama turukorralduse. Liit korraldaks 
saaduste üleandmise Turukorraldusvalitsusele saaduste tarnimisest 
kokkuostu kohalt kuni vastavate koguste normideks jaotamiseni. Lii- 
dule alluksid kõik töötlemisettevõtted, liit oleks vastutav ettevõtete 
tehniliste sisseseadmega varustamise eest. Näiteks saaks teatud külas 
ühele veskile määrusi ette kirjutada ainult liit, mitte aga vastav ameti- 
asutus. 

Keskühistutele ei ole selgitatud, mis ulatuses nad liidule alluksid, ka 
ei ole veel kindlaks määratud rahastamine ja selle suurusjärk. Ainsa 
keskühistuna on ETK? lasknud kanda liidu kontole 60 000 RM. See 
summa sisaldab ühe osana alates 15. jaanuarist ostetud teravilja kok- 
kuosturaha (kokkuostuhind 24 RM 1 tonn, kusjuures liidule peab loo- 
vutama iga tonni pealt 4 RM). 

SD seisukohast vaadatuna peaks liit oma tegevust alustama juba 
käesoleva majandusaasta jooksul, st. enne 01.09.44, sellega saaks uuel 
majandusaastal vältida arusaamatusi pädevusküsimustes. 

Toitlusmajandus 


! ZHO (Zentralhandelsgesellschaft Ost) — Kaubanduse keskselts Ost, põllu- 
majandussaaduste vaheltkaubandusega tegelenud saksa majandusorga- 
nisatsioon. 

* ETK — Eesti Tarvitajateühisuste Keskühisus. 

On välja arvestatud, et majandusaasta lõpuks tekkiv leivavilja puu- 
dujääk on ca 10 000 tonni. Impordiga kaeti sellest ca 1500 tonni. 
Käesoleval ajal ei ole veel puudust leivaviljast. Pagaritöökodadel on 
aga puudus tööjõust ja küttematerjalist, nii ei ole leiba võimalik piisa- 
vas koguses küpsetada. Nende tootmisraskuste tõttu peab osa 34. ja 
35. toitlusperioodi leivavajadusest asendama jahuga. 

Aruandlusperioodil on tulevased toiduainete normid elanikkonnale 
juba üldiselt määratud. Toitlusolukord on paranenud või suurema tar- 
nimisega ja hea kalapüügiga. Puudulik lihanormide täitmine ei hal- 
vendanud olukorda, kuna liha asendati kalaga. Mais tarniti 349,4 tonni 
võid (eelmisel aastal 513,0 tonni). Tsiviilsektori vajadus ühes kuus 
ulatub umbes 420 tonnini. Piisavas koguses suudeti võid alles 34. 
toitlusperioodil jagada (esimesel nädalal 100 grammi tavatarbijale, 
teisel nädalal tavatarbijale ettenähtud norm 180 grammi). Probleemi- 
deta toimub piimaga varustamine. 

Mais ja juunis jagati mitmesuguste asutuste ja ettevõtete töötajatele 
erikupongide alusel värsket kala ca 800 t, kuna seda ei olnud võimalik 
kalatöötlemise ettevõtete suure ülekoormuse tõttu töödelda. Pärnus ja 
Läänemaa rannas toimus jagamine vastavalt püügile. Asjast huvitatud 
asutused pidid ise organiseerima kalatranspordi, mille tõttu mõnede 
asutuste töötajad said kuni 15 kg kala, samal ajal kui sõjaliselt tähtsad 
tehased, kus ei olnud transpordivahendeid, ei saanud üleüldse mitte 
midagi (näit. Luther'). Prooviti maksimaalselt kõik teha, et mitte lasta 
kalal halvaks minna ja üritati kala võimalikult värskena tarbijani viia. 

Varajast aedvilja müüakse avalikult ainult üksikutes kohtades (näi- 
teks Tartu), teistes kohtades toimub müük leti all. 


b) Kaubandus, käsitöö ja hinnapoliitika 


Kaubandus 


Kaupmeeste ülemaaline organiseerimine on jõudnud lõppstaadiu- 
misse, käesolevaks ajaks on ülemaaliselt registreeritud 20 erakauban- 
dusorganisatsiooni. Nende seltside tegevust juhib Üleriiklik Kaup- 
meeste Seltside Keskliit, kus ollakse ka arvamusel, et loodud seltside 
arv on piisav Eestile. Killustumise vältimiseks ja samaaegselt organi- 
seerimistöödega planeerib keskliit käesoleval ajal mõnede seltside 
kokkuliitmist, sest igas üksikus maakonnas on otstarbekas omada 
ainult üht kaubandusorganisatsiooni. Umbes 90% kõigist erakauban- 
dusettevõtetest on organiseerunud. (Lisa: Seltside nimekiri). 


' Luther — A. M. Lutheri vineeri- ja mööblivabrik Tallinnas. 

Kaubandusettevõtetes on viimaste sõjasündmuste tõttu esiplaanil 
probleemid kaupadega varustamise ja nende kohaletoimetamisega, 
selle all kannatavad enam era-ettevõtjad kui ühistud. Erilisi raskusi 
valmistab varustamine normtoiduainetega, kuna neid peab välja ja- 
gama teatud kindlatel aegadel. Olemasolevate kaupade õigeaegset sa- 
atmist on raskendanud transpordivahendite puudumine ja veel enam 
transporttööliste vähesus, kuna pärast seda, kui — sõjaväest 
vabastamised asendamatuse tõttu töökohal osaliselt tühistati, võeti 
paljud transporttöölised sõjaväkke. Ka seni transporttöid teinud 
sõjavangid on ettevõtetest ära võetud ja pandud kindlustustöödele. 

Suuri raskusi valmistab suhkruga varustamine. Turukorraldusvalit- 
suse juhataja teatas 20.05.44, et normaaltarbijad saavad 33. Toitlus- 
perioodil suhkru kätte korraga kolme, st. 33.—35. perioodi jaoks. Kuna 
vastava määruse alusel, eesmärgiga oma ladu tühjaks teha, saatis 
ETK) pärast õhurünnakut Tallinnale oma suhkrutagavarad ühistu- 
kaubandusse, tekkis paljudes kohtades suhkrupuudus. ETK palus Riia 
suhkrukeskusest lisasuhkrut, kuna aga see ära öeldi, hakkas ETK 
suhkrut nendesse kohtadesse, kus valitses puudus, tagasi vedama. 
Erakordsed raskused olid TKK-l* erakaubanduse suhkruga varusta- 
misel, kuna TKK ei tarni vahetult importfirmalt ZHO, vaid ETK-lIt, 
selle suhkrutagavaradest. Suhkruladude hajutamise tõttu ei tarni TKK 
enam ETK kesk- või harukontoritest, vaid nendest kohtadest, kus on 
suhkru ülejääk. Ühistutevõrgus valitseb suhkrupuudus veel ainult 
Rakveres ja Valgas. Erakaubandusvõrgus on puudus suhkrust alljärg- 
nev: Tallinn (koos Harju, Lääne ja Järva maakonnaga) — 23,5 tonni, 
Viru maakond — 23 tonni, Tartu maakond — 57 tonni, Valga maakond 
— 21 tonni. Pärnu, Viljandi, Saare ja Petseri maakonnas on erakauban- 
dus suhkruga varustatud rahuldavalt. 27.06.44 pidas üks ETK eestsei- 
suse liige nõu ühistute liidu presidendiga, kes teatas talle, et Riiast on 
saadetud ETK-le 200 tonni suhkrut. Ametlikku teadet ETK-le selle 
kohta ei ole veel saabunud. 

Ülemaaliselt on soola tarnimine erakaubandusse ebapiisav. Kohale- 
toimetamise raskused on tingitud laadijate puudusest. ETK pealaos on 
soola piisavates kogustes, haruladudes aga ainult ühistukaubandusele 
tarvilik hulk. Käesoleval ajal toimub soola laadimine raudteevagu- 
nitesse. TKK on laadimistöödele rakendanud isegi oma kontori- 


' ETK — Eesti Tarvitajateühisuste Keskühisus. 

> TKK — Tööstus-Kaubanduskeskus. 

> ZHO (Zentralhandelsgesellschaft Ost) — Kaubanduse keskselts Ost, põllu- 
majandussaaduste vaheltkaubandusega tegelenud saksa majandusorganisat- 
sioon. 

töötajad. Umbes kahe nädala jooksul loodetakse erakaubandus tõrge- 
teta soolaga varustada. 

Suuri raskusi valmistab ka erakaubanduse varustamine hernestega, 
mis pidi pühade puhul olema välja jagatud 31. toitlusperioodi lisanor- 
mina. Turukorraldusvalitsus ei informeerinud õigeaegselt Rotermanni 
tehaseid, mis oleks pidanud erakaubandusvõrku varustama, seetõttu ei 
olnud võimalik herneid kokkuostukohtadest laiali vedada. Käesoleval 
ajal on umbes 60% koguvajadusest rahuldamata. Puuduva hernekogu- 
se võiks asendada nisujahu jaotamisega, millele me ka juhtisime Tu- 
rukorraldusvalitsuse tähelepanu, kuna herneste kohalevedu paljudest 
kokkuostukohtadest on takistatud seoses transpordiraskustega ja on 
väga aeganõudev. Ühistukaubandus on oma kliendid rahuldavalt her- 
nestega varustanud, kuna ta hankis herneid oma ülesostmisvõrgust. 

Rahulolematust põhjustas kaubandusringkondades Turukorraldus- 
valitsuse juhataja teadaanne 24.06.44, millele vastavalt müüakse Tal- 
linnas, Tartus, Pärnus, Valgas, Viljandis ja Rakveres 34. ja 35. toitlus- 
perioodil, alates 26.06. kuni 20.08.44 leivakupongide ja leivakaardi B 
eest nisujahu. Veskikeskus võib aga varustuskeskusi piisava jahuko- 
gusega alles alates 10. 07. 44 varustada. Arvatakse, et vastava teada- 
ande oleks võinud alles siis edastada, kui nisujahu oleks olnud piisa- 
vas koguses jahvatatud. 

Kaubanduses valitseb suur nõudmine majapidamiskaupade järele, 
eriti suur puudus on sööginõudest, keedunõudest, nugadest ja kahvli- 
test. Varustuskeskused kaebavad ka selle üle, et Kindralkomissariaat 
väljastab kaarte samade klaaskaupade saamiseks vahetult klaasivabri- 
kust “Lorup”, mistõttu kaupu jagatakse ebaõiglaselt. 

Jalanõude müük orderite eest, mis on väljastatud kuni 10.06.44, lõp- 
peb 15.06.44. Kuna müük kestab ainult lühikest aega, ei ole ülemaali- 
selt rahuldatud ligikaudu 15 000 orderit. 15.06.44 olukorra kontrolli- 
misel selgus, et umbes 60% naistekingadest on väga väikesed (nr. 33— 
35). Naiste kodusussid on aga peaaegu kõik liiga suured (nr. 39—41). 
Meestekingade sortiment on rahuldav. 

Preemiakaupade hulgas on puudus suhkrust ja sahariinist. Nende 
kaupadega varustamine on võimalik ainult uute koguste saabumisel. 
Ülalnimetatud põhjusel ei ole ka preemiapunktide vastu võimalik 
soola saada. Premeeritud on rahulolematud, kuna mõnedes preemia- 
kauplustes müüakse mahorkast tehtud “rohelisi” paberosse. Pommi- 
rünnakus hävinenud majapidamiskaupade asemele, mis olid mõeldud 
preemiakaupadeks, sai ETK Saksamaalt suurema koguse majapida- 
mistarbeid. Tallinna ETK peaosakond sai juunis majapidamistarbeid 
väärtuses 160 000 RM ja tema harukontorid väärtuses 40 000 RM. 
Seejuures jätab soovida kaupade kvaliteet ja sortiment. 

Lisa 
Üleriikliku Kaupmeeste Seltside Keskliidu liikmeseltsid 


. Tallinna Kaupmeeste Selts 

. Tallinna Eesti Kaupmeeste Selts 

. Tallinna Väikekaupmeeste Selts 

. Ülemaaline Tekstiilikaupmeeste Selts 

. Paberi- ja kirjatarvete Kaupmeeste Selts 
. Eesti Raamatukaupmeeste Selts 

. Hotelli- ja restoranipidajate Selts 

- Tartu Kaupmeeste Selts 

. Tartu Kaupmeeste Ühing 

10. Pärnu Kaupmeeste Selts 

11. Pärnu Väikekaupmeeste Selts 

12. Eesti Kaupmeeste Selts Rakveres 

13. Viljandi Kaupmeeste Selts 

14. Viljandi Väikekaupmeeste Selts 

15. Kaupmeeste ja Töösturite Selts Valgas 
16. Eesti Kaupmeeste Selts Võrus 

17. Eesti Kaupmeeste Selts Kuressaares 
18. Järvamaa Kaupmeeste Selts 

19. Petseri Kaupmeeste Selts 

20. Läänemaa Kaupmeeste Selts 


OO oo ndaovu-RoOINr 


Käsitöö 


Eesti Majanduskoja poolt piirkondlike seltside kaudu loodud 
käsitööliste abifondid on üldiselt leidnud mõistva ja hea vastuvõtu. 
Senini on enamasti annetatud rahasummasid ja ainult veidi tööriistu. 
Kuna käsitöölised vajavad tööriistu rohkem kui raha, on ainult ühel 
juhul rahaline toetus välja makstud (Pärnus 50 RM). Abifondid otsus- 
tasid annetatud summade eest hankida tööriistu ja need siis vajadust 
mööda välja jagada. Olukord, kus seni ei ole tehtud ühtegi avaldust 
rahalise toetuse saamiseks, on sellega seletatav, et teistest linnadest 
evakueeritud käsitöölised ei olnud teadlikud toetuste võimalustest. 
Hiljem avaldasid sellekohast informatsiooni kohalikud ajalehed. Siiski 
võib aga oletada, et kuna tööriistu ei ole võimalik saada, on ka huvi 
rahaliste toetuste vastu väike. 

Eesti Käsitööliste Ühingut võib vaadelda kui puhast majanduslikku 
ettevõtet, mis töötab vahendajana sõjaväe ja oma liikmeskonda kuulu- 

vate käsitööettevõtete vahel. Ühingu liikmeskonda kuulub suurem osa 
tootmisvõimelisi käsitööettevõtteid, mille vahel ühistu jaotab sõjaväelt 
saadud tellimusi. Vahenduskulude katteks saab ühing 10% tellimus- 
summadest. 

Ühistu on jagatud neljaks osakonnaks — Tartu, Viljandi, Pärnu ja 
Rakvere — ja kaheks esinduseks Petseris ja Kuressaares, kusjuures Jär- 
vamaa ja Viljandimaa alluvad vahetult Tallinnale, Valgamaa Tartule 
ja Võrumaa osaliselt Tartule ja osaliselt Petserile. 

Aastavahetusel tehti plaan rajada osakondade asemele iseseisvad 
ühingud ja Tallinnasse keskühing. Eeliseks pidi olema ühingute suu- 
rem tegevusvabadus. Ka oleks siis võimalik ühingutele anda iseseis- 
vaid krediite, millega oluliselt lihtsustuks tellimuse andjate ja käsitöö- 
liste vaheline äritegevus. Seni pole seda plaani läbi viidud, eelkõige 
vastava tööjõu puudumise tõttu. Kuna ühingutel ei ole oma transpor- 
divahendeid, on neil alates rajamisest pidevad raskused materjali ja 
valmistoodangu transportimisega. Viimasel kuul on tekkinud ka ras- 
kused materjali saamisega tellimuse andjalt. Selle tulemuseks on liik- 
meskonna tööjõu alla 100% töörakendus. 

Üldiselt võib mainida, et ühingu tegevus võrreldes 1943. aastaga on 
tagasi läinud, põhjuseks ülalnimetatud raskused ja ka mobilisatsioon. 
See kõik ilmnes eriti käibes. Vahendusprotsent oli 1943. aasta lõpus 
20 000 RM, sellel kuul aga ainult 7—8000 RM. Eesti Käsitööliste 
Ühingu juhataja on veendunud, et aja möödudes olukord jälle paraneb. 


Hinnapoliitika 


Aruandluskuul on hindadedirektor teinud järgmised hinnamuuda- 
tused: 

14.06.44 anti välja eeskiri ravimtaimede uute hindade ülemmäära 
kohta, mis jõustus alates 15.06.44. Uus eeskiri lillehindade ülemmäära 
kohta 16.06.44 jõustus alates 15.06.44. 

Nendes eeskirjades ei ole varasemate ja praeguste hindade vahel 
olulist vahet. 21.06.44 andis hindadedirektor välja määruse põrsaste 
uute hindade ülemmäära kohta. Uued hinnad on 100% võrra kõrge- 
mad kui varasemad. Veel puuduvad avaliku arvamuse vastukajad. 

Kuigi talunikud on rahuoluga võtnud teadmiseks põllumajandus- 
toodete hindade tõstmise, arvatakse, et normeeritud hindadega ei saa 
siiski nii palju raha, et kõiki vältimatuid kulusid katta, kuna osa tarbe- 
kaupa tuleb siiski hankida leti alt. Hobuseostjad imestavad olukorra 
üle, kus sõjavägi müüb sõjaväeteenistuseks kõlbmatuid hobuseid 500— 
1000 RM eest, kuigi see hind on seaduspäraselt vastav 1. klassi töö- 
hobuste hinnale. 

Määrus ehitushindade määruse muutmise kohta ei leidnud erilist 
vastukaja, kuna uus töötunni tasu on ainult mõne penni võrra varase- 
mast väiksem. 

Viljavarumisaktsioonil ei olnud mingit mõju sala- ja vahetuskaubit- 
semisele, kuna see puudutas ainult üksikuid põllumajanduslikke ette- 
võtteid. Kuna salaviina ajamine pidevalt kasvab, on hindade järelvalve 
asutused teinud võitluseks sellega igasuguseid ettepanekuid. Prefekti- 
de arvates peaks igas suuremas linnas prefektuuri juurde looma küm- 
nest mehest koosneva lendsalga. Maal võiksid konstaablid vahendada 
informatsiooni teadaolevast salaviinaajamisest ja sellest lendsalkadele 
teatada. Need võiksid siis haaranguid korraldada, kuna konstaablid ei 
söanda seda teha hirmust kättemaksu või kallaletungi ees. Otstarbeko- 
haseks peetakse ka trahvide suurendamist ja vanglasse saatmist või 
töö- ja kasvatuslaagri karistuse määramist, samas andmata võimalust 
valida rahatrahvi või vanglakaristuse vahel. 

Mõned ringkonnad väidavad siiski, et salaviina ajamist on võimalik 
tunduvalt alandada, kui võimaldada oma normikohustused täitnud ta- 
lunikel anda teatud osa kartulitest ja odrast piiritusevabrikusse üm- 
bertöötlemiseks, kusjuures siis nad saaksid piiritust legaalsel teel. 

Salakaubitsemine toiduainete ja põllumajanduslike toodetega kasvab 
pidevalt, nende eest nõutakse tööstuskaupu, millest maal on suur puu- 
dus. Mustal turul on tööstuskaupu piisavates kogustes. See tõendab, et 
vastavad ametiasutused ja teenistused ei suuna tööstuskaupu õigetesse 
kohtadesse. On tõestatud, et pärast õhurünnakut Tallinnale päästeti 
mitmetest hävitatud või kahjustatud ladudest osa kaupu. Mõnedel 
juhtudel on need kaubad peidetud ettevõtte omaniku või ametniku 
juurde, või tuttava juurde maale, aluseks ettevõtte juhataja või kõrge- 
ma ametniku poolt koostatud ja allkirjastatud akt kauba hävimisest või 
siis üldse ilma aktita. Politsei on mõned sellised isikud arreteerinud ja 
kaubad kaubandusse tagasi saatnud. 

Äärmiselt raske on ka olukord põllumajanduses tööjõuga, kuna 
ainult see talupidaja saab endale hea töölise, kes maksab talle nõutava 
naturaaltasu. Niisugustest lepingutest vaikivad mõlemad pooled, kuna 
talupidaja kardab, et tööline läheb minema, tööline vaikib aga iseenda 
huvides. 


333 


Maikuus' määrati salakaubitsemise eest järgnevad trahvid: 


Eesti hindadeasutuse direktor 43 isikule 25 850.- RM 
Tallinna prefekt 52 12 300.- 
Harju-Järva prefekt 4 1 200.- 
Harju-Järva abiprefektid 5 750.- 
Viru prefekt 4 1 600.- 
Tartu prefekt 12 3 100.- 
Võru-Valga prefekt 7 1 480.- 
Võru-Valga abiprefektidid 2 300.- 
Pärnu-Viljandi prefekt 16 5 475.- 
Pärnu-Viljandi abiprefektidid 29 4 540.- 
Saare-Lääne prefekt 1 300.- 
Saare-Lääne abiprefektid 7 1 140.- 
Petseri prefekt 1 300.- 
Raudtee prefekt 4 -— 
Kokku 187 58 335.- 


Virumaa abiprefektid ei määranud ühtegi trahvi ja raudteeprefektuur 
piirdus isikutele hoiatuse tegemisega. 

Karistatud inimeste arv on võrreldes maikuuga 51 isiku ja 11 160.- 
RM võrra tõusnud. Keskmine trahvisumma on aga isiku kohta 11% 
langenud. 


Trahvid liiga kõrgete hindade nõudmise ja maksmise eest maikuus? 
1944. 


Tööstuskaubad: 
Liiga kõrgete hindade nõudmiste eest 2T isikut = 7 250.-RM 
Liiga kõrgete hindade maksmise eest 12 6 900.- 
Toiduained: 
Liiga kõrgete hindade nõudmise eest 22 (neist 3 hoiatatud) = 7 200.- 
Liiga kõrgete hindade maksmise eest 4 (1 hoiatatud) 300.- 
Muu: 
Liiga kõrgete hindade nõudmise eest 38 (1 hoiatatud) 12 375.- 
Liiga kõrgete hindade maksmise eest 13 1 hoiatatud) 8 615.- 


! Nii dokumendis (tõenäoliselt peab olema “Juunis”). 
* Nii dokumendis (tõenäoliselt peab olema “Juunis”). 

Teenindus: 


Liiga kõrgete hindade nõudmise eest 18 (2 hoiatatud) = 11 915.- 

Vahenduskauplemine: 

8 (4 hoiatatud) 1 150.- 

Hinnasiltide ja -kaartide, kassa- ja telli- 30 2 630.- 
misraamatu puudumine: 

Kokku: 
a) Liiga kõrgete hindade nõudmise eest 105 (6 hoiatatud) 38 740.- 
b) Liiga kõrgete hindade maksmise eest 39 (2 hoiatatud) 15 815.- 
c) Muu 38 (4 hoiatatud) 3 780.- 

c) Liiklus 


Alates 1944. maikuust on Eestis esmakordselt rakendatud kitsarööp- 
melisel raudteel välirööpaid normaalrööpmeliste vagunite edasitoime- 
tamiseks. Ehitati vastavad platvormid, mis võimaldavad normaalrööp- 
meliste vagunite pealesõitu kitsarööpmelisele raudteele. Sellise või- 
maluse korral jääb ära vagunite ümberlaadimine. Välirööpad rakendati 
Tallinna ümbruse lähitranspordi jaoks. 09.—12.06.44 oli tsiviil-liiklus 
käigus' kitsarööpmelisel raudteel, kui pidi kontrollitama raudtee koor- 
mustugevust. 

Alates 21.06.44 viidi normaalrööpmelise raudtee sõiduplaanis läbi 
suur muudatus (Tallinn-Paldiski liinil juba alates 19.06.44). Sellistest 
sõiduplaanide muudatustest antakse avalikkusele teada ajalehtedes 
alles 1—2 päeva hiljem, mistõttu tekivad ka suured arusaamatused. 
Võib ülevaatlikult öelda, et uus sõiduplaan on sobivam kui eelmine. 

Alates 26.06.44 astus jõusse riigikomissari määrus, vastavalt millele 
tuleb piirata raudtee sõidulubade väljaandmist umbes 50%. Lubasid 
võib välja anda ainult äärmiselt tungival vajadusel ja haigetele arsti 
juurde minekuks. See määrus valmistab käitistele ja ettevõtetele palju 
muret, kuna ei väljastata ka raudtee sõidulube sõiduks maa- ja metsa- 
töödele. Arvatakse, et see määrus ei sobi kohalike oludega. 

Raudteel kasutati võltsitud sõidulubasid, kuid kriminaalpolitseil ei 
õnnestunud neid isikuid kindlaks teha. Üldiselt on kontroll raudteel 
ebapiisav. 


! Nii dokumendis; ilmselt on tegemist kirjaveaga ja peab olema “tsiviil-liiklus 
ei olnud käigus” (vt. selle kohta ka käesoleva dokumendi alajaotus “Eestlased 
Eestis”). 

I klassi teed on sõidetavad. Parandustööd seisnevad tekkinud aukude 
kruusaga täitmises ja teeäärte silumises, kusjuures kohati kahjusta- 
takse sellega maanteede muldkehi. Maanteed on koormatud liiga suu- 
re liiklusega ja osaliselt ka väga raskete masinatega. Sellepärast on ka 
karta, et alates tulevast sügisest on maanteed veel läbipääsmatud, kui 
need olid 1944. aasta esimesel veerandil. II klassi maateede paran- 
damine on takistatud tööjõu, veoautode, autokummide, bensiini ja tee- 
höövlite vähesuse tõttu. Parandustöödele on rakendatud maavalitsuste 
tee-ehitusosakondade töölisi, naturaalkohuslasi, OT' mehi ja sõjaväe- 
lasi. 

Kindralkomissariaadi transpordiamet ja Riigi maanteede amet esita- 
sid projekti varuosade ja tööriistade ostukorralduse muutmiseks, et 
autoomanike vahel saaks võrdselt jaotada autode varuosi. Projektis 
tehakse ettepanek rajada keskladu, mis siis teostaks jaotamise läbivii- 
mist. Käesoleval ajal on projekt antud arutamiseks Riigi liiklus- 
ametile. 

Bensiini hakatakse tulevikus eraldama ainult 50% varasemast kogu- 
sest. Sellega piiratakse eriti sõiduautode liiklemist. Sõiduautode liik- 
lemist proovitakse käigus hoida autodesse puugaasikütte sisseehi- 
tamisega. Kaugtransport langeb ära. Kütusepuudusel ei saa vältida 
suurema osa sõidukite ajutist seismajätmist. 

Bensiinipuudus mõjutab ka regulaarset bussiliiklust. Eesti autopark 
näitab üldiselt pidevat allakäiku, mis on põhiliselt seletatav autode 
erineva päritoluga, mille juures tuntakse puudust vene, ameerika, ing- 
lise jm autode varuosadest. 

Transpordiamet rakendab öiseks autotranspordi valveteenistuseks 
270 autojuhti koos nende autodega, kes iga nädal vahelduvate 90 me- 
heliste gruppidena on kasarmeeritud, st. nad on igal ajal kätte- 
saadavad, et ettenägematute sündmuste puhul vältida transpordi seis- 
majäämist. 

Kindralkomissar andis välja määruse tänavaliikluse kindlustamiseks 
pimendamise ajal, mis jõustus tagasiulatuva jõuga alates 15.04.44 ja 
puudutab linnu, mille elanike arv on üle 2000. Vastavalt sellele mää- 
rusele peab suurema liiklusega tänavatel kõnnitee laiuses värvima val- 
geks nurgakivide horisontaalsed ja vertikaalsed servad. 

Siselaevaliiklus on nagu varemgi tsiviil-liikluseks suletud. Laevade 
reprivatiseerimine lõpeb juuli keskel. Uute rannasõidulaevade ehita- 
misega tegeleb ca 20 ehitusettevõtjat. Suurem osa nendest loodab 
ehituse lõpetada 1944. aasta sügiseks. 


' OT (Organisation Todt) — sõjalise tähtsusega ehitustöid korraldanud ja teos- 
tanud organisatsioon. 

Lisatud tabelist saab ülevaate merelaevandusest ja -transpordist mai- 
kuus. 


d) Pangad ja kindlustus 


Pangad 


Vanade hoiusummade registreerimine ja väljamaksmine möödus ül- 
diselt väga vaikselt. Hinnanguliselt registreeriti ja võeti vanadest hoiu- 
summadest välja Tallinnas ca 60%, Kuressaares ca 50%, Paides ca 
45%, Pärnus ca 30%, Rakveres ja Kiviõlis ca 10%. 

Reprivatiseeritud pangad ei rakenda väljamaksmisel piirangut, nende 
jaoks ei oma kindlaksmääratud tähtpäev 01.06.44 tähendust ja nad 
maksavad kõik hoiused oma otsustust mööda välja. Siinkohal on tä- 
helepanu vääriv hoiuste omanike seisukoht, et tähtpäev on kehtiv ka 
nende pankade jaoks, kuna pärast 1. juunit langes hoiuste väljavõt- 
mine märgatavalt. 

Usaldusvalitsusele alluvad ja likvideerimisele kuuluvad pangad pi- 
dasid tähtpäevast kinni. Nimetatud pangad on arvamusel, et vanade 
võlgade tagasinõudmiseks ja bilansi puhastamiseks tuleb luua uus 
moraalne alus ja kõik vanad hoiused peab välja maksma. Seda seisu- 
kohta esindab ka Kindralkomissariaat. Kindralkomissariaat saatis ka 
oma ettepaneku edasi Riigikomissariaati. Seni pole vastust tulnud. 

Osa säästusummade asju aeti korda ametiposti kaudu. Ametipostile 
esitati ca 900 avaldust, mis saadeti edasi Riiga. Riiast saadeti hoiu- 
summad otse nende omanikele. 

Vanade hoiusummade väljamaksmine ei avaldanud erilist meeleolu 
loovat mõju, mille põhipõhjuseks oli hoiustajatele ebasoodne vahetus- 
kurss. Võis ära märkida, et enamus avalduste esitajatest olid vanad 
inimesed, kelle jaoks ka väikesed summad omavad tähtsust. 

Moratooriumi- ja krediidiküsimus ei ole veel lahendust leidnud. 
Pangad käituvad väga vastutulelikult õhuterrori või teiste sõjaga seo- 
tud asjaolude läbi kahju saanud ettevõtetega. 

Käesolevaid tingimusi arvestades on olukord panganduses üldiselt 
normaalne. Nõudmised uute laenude järele on väga tagasihoidlikud, 
kuna ehitustegevus seisab ja suuremas väärtuses sisseostudeks puudu- 
vad võimalused. Laene tehakse enamasti kariloomade ostmiseks ja 
samuti, nagu silma on torganud, laenatakse ka maksukohustuste mit- 
tetäitmise tõttu pealepandud trahvide äramaksmiseks. 


' Tabelit ei publitseerita. 

Maal olevad pangad rõõmustaksid, kui nõudmised uute laenude jä- 
rele tõuseksid. Kuna käesoleval ajal raha pankades ei ringle, siis kar- 
detakse äriaasta kahjumiga lõpetada. 


Kindlustused 


Kindlustuse alal pole aruandluskuul mingeid muudatusi. Sissetulnud 
kindlustus-summade preemiad on samal tasemel kui maikuus. 

Kahjude väljamaksmisel on raskusi, eriti rindelähedastel aladel, kuna 
seal on mõnikord raske kindlaks teha, kas kahju pole tekkinud lõppu- 
de lõpuks mitte sõja läbi. Nii näiteks nõuavad paljud Narva kahjukan- 
natajad kahjutasu põhjendusel, et nende kindlustusobjekt ei saanud 
kahjustatud sõja, vaid õnnetuse läbi. Nende väidete kontrolliks Narva 
saadetud inspektor ei osanud selle kohta mitte midagi kosta. Küsimus 
ei ole veel lahendatud. 

Maikuu aruandes esitatud juhtum kinnisvara tagasiandmisest varase- 
male eesti kindlustusseltsile ei ole edasi liikunud. 


e) Tööstus ja energiamajandus 


Nagu varemgi valitses ka aruandluskuul tööstusettevõtetes puudus 
töölistest, mis veelgi suurenes nende osalemisega turba- ja metsaakt- 
sioonis. Kohati on töötajate vajadus kaetud 60%. Arvestatakse sellega, 
et seoses turba- ja metsaaktsiooni läbiviimisega tõuseb tööliste puudus 
ajutiselt veel ca 15—20%, mistõttu ka toodangu maht langeb. Kuigi 
küttematerjali ülestöötamine on vältimatult hädavajalik, on osa ette- 
võtteid pandud äärmiselt raskesse olukorda, kuna küttematerjali üles- 
töötamist on võimalik läbi viia ainult ettevõtte töö seismapanemisega. 
Teisest küljest ei saa mõned ettevõtted puidu puudumise tõttu juba 
praegu edasi töötada. Kohalikud omavalitsused ei saa siin mitte mingil 
moel aidata. 

Teine suurem probleem on toor- ja abimaterjali puudus, mistõttu 
mõned ettevõtted on sunnitud tööd ajutiselt katkestama (tuletikuvabrik 
Viljandis ca 1,5 kuuks). 

Rindelähedastelt aladelt on ettevõtete sisseseaded evakueeritud järg- 
nevalt: Sillamäelt — teistesse “Balt-Ö1”' tehastesse; Narvast — 1) Vil- 
jandi linavabrikusse 1 kraasimismasin, 2 ketrusmasinat, kusjuures ka- 
vatsetakse veel masinaid Viljandisse viia; 2) Sindisse — kogu vildivab- 


! Baltische ÖI GmbH — Eesti põlevkivikaevandusi ja -tööstusi ekspluateeri- 
nud saksa majandusorganisatsioon. 

riku sisseseade ja peale selle masinad Kikerinost'; 3) Pärnu linavabri- 
kusse — 80 pabernööri kangaspuud, millest juba 20 töötavad; Porhovist 
— Viljandisse Leihbergi toorlinavabrikusse üks 30 HP lokomobiil, mis 
ei ole aga käiku pandud, kuna selle järele ei ole vajadust. 

Mõnedes põlevkivitööstuse ettevõtetes võis aruandluskuul täheldada 
töörõõmu ja toodangu langemist. Põhjused olevat järgmised: 1) pidev 
raske, ilma puhkuseta töö, 2) preemiate mittesaamine (alkohol, tuba- 
kakaubad) ja 3) ebapiisavad toitlustustingimused. 

Kohalike kaevurite töötulemuste langemise (keskmine päevatoo- 
dang — 3,32 t, seevastu sõjavangidel 3,38 €) tagajärjel on “Balt-Öl” 1 
tehase toodang pooles kuus langenud umbes 1000 t. Õlitoodang jäi 
eelmise kuu tasemel. Tööliste asendamatuse tõttu sõjaväeteenistusest 
vabastamise mõju kohta toodangule ei saa veel midagi kindlat ütelda, 
kuna ei ole teada, kui palju on ettevõtetest tööjõudu sõjaväkke kutsu- 
tud. 


Energiamajandus 


Aruandluskuul pühendati suurim tähelepanu küttematerjali, eelkõige 
turba, ülestöötamisele. Aktsioonist kavatsevad osa võtta kõik ettevõt- 
ted, asutused ja samuti isevarustajad, igaüks oma võimalust mööda. 
Sellele vaatamata valitseb turbatööstuses suur puudus töölistest. 
Puudus töölistest on eriti suur masinturba tootmisel, kusjuures 
ülemaaliselt on paljud turbapressid seisma pandud. Ka valitseb tur- 
batööstuses puudus masinistidest. Kuigi sõjaväkke kutsutud masinis- 
tidele on antud töökohal asendamatuse tõttu sõjaväeteenistusest 
vabastatute staatus, ei lasta neid väeosadest vabaks, kuna ei olevat 
esitatud vastavat armeejuhatuse määrust. 

Masinistide puudust kattis mõningal määral sõjavangidest masinis- 
tide tööle rakendamine. Üldiselt ollakse arvamusel, et turba üles- 
töötamisel võiks varasemast ajast enam rakendada sõjavange. Kuna 
töötajad oma ametikohtadel ei saa puhkust ühel ajal, siis on ka töö- 
gruppide komplekteerimine turbatööstuses raskendatud, mille tulemu- 
sena on inimesed läinud ka käsitsi turvast kaevama. Raskes olukorras 
on väiksemad ettevõtted, mis turba ülestöötamiseks peavad oma väik- 
searvulise töötajaskonnaga ettevõtte sulgema, teisest küljest on mõ- 
ningate ettevõtete sulgemine mõeldamatu — näiteks pagaritöökojad, 
kuna selle all kannataks elanikkond. Teatud aktiivsust turba ülestöö- 
tamisel, põhiliselt on see lahtine turvas, on täheldada talupidajate 
poolt. 


' Kikerino — alev Leningradi oblastis. 

Kuigi puitu on enam üles töötatud kui eelmisel aastal, eelistab ela- 
nikkond üldise mulje järgi turba tootmist, kuna töö on kergem ja tulu- 
sam. Senini on turba- ja metsatööde läbiviimist takistanud halb ilm. 
Ka avaldab mõju tööriiete ja -jalanõude puudus. 


f) Töö- ja sotsiaalala 


Ettevõtetelt vene sõjavangide ja sõjapõgenike äravõtmine pole veel 
täielikult läbi viidud. Ettevõtetes, kus seda tehti, ei ole see tööprot- 
sessile erilist mõju avaldanud. Maaomanike laiades ringkondades tun- 
takse rõõmu, et venelastest on loobutud, kuna venelastesse suhtutakse 
ebausaldavalt ja tõrjuvalt. Ettevõtete juhtkonnad seisavad aga töötajate 
arvu vähendamise tõttu silmitsi teatud raskustega. 

Naistööjõu registreerimine toimus peaaegu 80—100% (Tallinna ja 
Kuressaare tööametitest oli andmete saamisega raskusi). Antud and- 
mete põhjal on tööle rakendatud 45—90% naisi. On veel piisavalt naisi, 
kes pole üleskutsele järgnenud. Ei ole teada, kas Tööamet on teosta- 
nud mingit kontrolli, et leida üles ennast mitte registreerinud isikuid. 
Naistööjõu rakendamine toimus enamasti naiste oskusi arvestades 
ning kohtades, kus vajadus tööjõu järele on kõige suurem (näiteks 
põllumajanduslikud tööd, kala soolamine ja töötlemine jne). On esi- 
nenud juhtumeid, kus tööametid naiste oskuste ja teadmistega üleüldse 
ei arvesta ja nagu rahvas räägib, jätavad meelega töövõtjate soovid 
tähele panemata. Seejuures rõhutatakse eriti tööametite eesti rahvusest 
naisametnike üleolevat ja häbematut käitumist, mis vastab ka tõele. 
Naisametnike selline suhtumine, millele ilmselt ka nende ülemused 
tähelepanu ei pööra, vaid inimeste arvates kiidavad heaks ja soosivad 
sellist suhtumist, on palju kaasa aidanud selleks, et laiad massid 
nimetavad tööameteid “orjaturgudeks”. 

Ametiasutuste ja ettevõtete maatööpuhkused' langevad suures osas 
põllumajanduslikele hooajatöödele (heina- ja viljakoristus, kartulivõt- 
mine), mis on tingitud selle määruse hilinenud ilmumisest ja ka (osali- 
selt) linnaelanike oskamatusest maatööde tegemisel. 

Kuna suurem osa asutusi töötab minimaalse kooseisuga, siis võib 
oletada, et igal pool ei saa maatööpuhkust tagada. 1943. aastal ulatus 
maatööpuhkajate arv umbes 40 000, sellel aastal arvestatakse umbes 
20 000 maatööpuhkajaga. Maatööpuhkuseks arvestatakse kokku 1 
kuu, 2 nädalat heinakoristusel ja 2 nädalat viljakoristusel. Pärast puh- 
kuse lõppu peab töötaja esitama vallavalitsuse tõendi maatööst osa- 


! Maatööpuhkus — tööjõu puuduse tõttu linnaelanikele kehtestatud kohustus 
osaleda puhkuse ajal põllumajandustöödel. 

võtu kohta. Töötaja võib töökoha ise valida. Ainult need, kes ise ei 
suutnud töökohta leida, pidid ennast kuni 15.06.44 Põllumajanduse 
Keskvalitsuse juures registreerima. Seni pole veel keegi ennast regist- 
reerinud, kuna enamus otsib endale ise töökoha. 

Tallinnast evakueeritute hulgast on maatöödel rakendatud ainult väi- 
ke arv inimesi, kuna põhiliselt evakueeriti vanad inimesed ja emad 
lastega. Töövõimelised inimesed on võimalust mööda rakendatud 
majapidamistöödele, sellega saavad maainimesed rohkem ennast 
maatöödele pühendada. Minimaalsel määral sai sellega vähendada 
põllumajandusliku tööjõu puudust. Käesoleval ajal ei ole võimalik 
kindlaks määrata evakueeritute protsenti, kuna Põllumajanduse Kesk- 
valitsus ei ole vallavalitsustelt nõudnud maatöödel rakendatud eva- 
kueeritute nimekirju. Mõnedele Venemaalt ja sõjast ohustatud Eesti 
piirkondadest evakueeritud eestlastele on antud majandamiseks pere- 
meesteta talumajapidamised. 

Eesti Kutsekogud' on maatöölisi varustanud üsna piiratud koguses 
tarbekaupadega, kuna nende kontingendid on väga piiratud. Põhiliselt 
on jagatud pastlanahka, kusjuures jaotamisele tulev osa suudab katta 
vajadusest ainult ebaolulise osa. Väljajagatud puutaldadega kingades- 
se suhtutakse äraütlevalt, kuna neid ei saa maatöödel üldiselt kasutada. 
Kuna EKK ei ole suutnud oma väikeste kontingentide tõttu katta 
nõudmist jalanõudele ja tekstiilkaupadele, on maatöölised arvamusel, 
et EKK ei saa mitte midagi ja seega ei tasuvat ennast selle pakku- 
misega vaevata. 

Töötavatele naistele vaba aja tagamise määruse üle otsustab ettevõtte 
juhtkond. Selle tulemusena ei ole ka ülemaaliselt vaba aega, nn “pe- 
supäeva” korraldatud. Selles suhtes on paremas olukorras Tallinn, kus 
see määrus on 90% täidetud. Näib nii, et EKK kohalikud esindused on 
seda asjaolu vähe selgitanud. Paljud volinikud ettevõtetes ei teadnud 
sellest määrusest üleüldse midagi (Tartu). 

Ajalehtedes avaldatud üleskutse noortele, astuda Saksa Riigiraudtee 
teenistusse, ei ole leidnud mingit vastukaja, kuna see on uus asi. 
Raudteevalitsuses suhtutakse sellesse üsna skeptiliselt, kuna maikuus 
avaldatud üleskutse jäi tulemusteta, kuigi lubati isegi preemiaid. Too- 
kord levisid kuuldused, et raudteel on kõik ametikohad hõivatud ja 
need, kes ennast registreerivad, saadetakse Saksamaale. 


' Eesti Kutsekogud (EKK) — Saksa okupatsiooni ajal loodud riiklik ameti- 
ühinguorganisatsioon. 

Näib, et ka praegu mõeldakse samuti ja neid kartusi põhjendatakse 
teistkordse üleskutsega raudteelastele, milles kutsuti üles ajutiselt Sak- 
samaale tööle minema. 


[IV Vaenlased Eestis / 


1. Kommunism, marksism ja kõrvalorganisatsioonid 


Juurdluse läbiviimisel, mis oli seotud illegaalse kommunistliku or- 
ganisatsiooniga Petseris, on selgunud, et Ivan Latkin ja Nikolai Ptšel- 
kin pidasid sidet organisatsiooni ja Pihkva jõe taga asuva juhtiva 
staabi vahel ja nendega oli lähedalt seotud Mihhail Ortikov. Nende 
isikute kinnivõtmiseks korraldatud haarangul, elukohas Suure- 
Kuuliska külas, ei õnnestunud kedagi kätte saada. Kohapeal selgus, et 
Ivan Latkin, tuntud kui kättesaamatu jalgalaskja sõjaväekohustuse 
eest, kes peidab ennast ümbruskonna soodes ja metsades, oli eelmisel 
päeval vastu õhtut kodus olnud. Samaaegselt selgus, et Nikolai Ptšel- 
kin on mobiliseeritud 5. SS-pioneeripataljoni ja teenib seal. Järgmisel 
päeval N. Ptšelkin arreteeriti oma üksuses. 

Täiendaval läbiotsimisel vahistatud Vladimir Vinogradovi elukohas 
leiti 19 Nõukogude Liidu päritoluga kummitemplit kommunistlike 
lööklausetega, mida oli kasutatud avalikes kohtades ülespandud pla- 
katite ja teadaannete tekstide trükkimiseks. 

18. mail 1944 korraldasid poliitilise politsei ametnikud kommunist- 
liku organisatsiooni konspiratiivkorteri otsimiseks aktsiooni, sääraseks 
osutus Ivan Safronovi talu Petseri vallas Sloboda külas. Läbiotsimisel 
leiti Safronovi juurest mitmesugust kommunistlikku materjali. Ivan 
Safronov arreteeriti. Organisatsiooni Irboska rakukese juht oli 
Abramov, kes vahistati. Juurdlus jätkub. 


2-a. Kommounistlik-marksistlik vastupanuliikumine 


Aruandluskuu jooksul ülalnimetatud vastupanuliikumist pole esine- 
nud. 


2-b. Kommunistlik-marksistlikud banded, langevarjurid' 


21.05.1944 kell 04.00 korraldati Narva tagalaülema poolt Virumaal, 
Kunda vallas, Kunda külas elava Olga SIPRIA kodus läbiotsimine. 


! Terminiga “langevarjurid” tähistati nõukogude luurajaid ja diversante, kes 
toimetati Eestisse reeglina õhu teel. 

Läbiotsimise käigus tekkis tulevahetus elumaja heinalakas asunud 
Ernst SIPRIA'ga, kusjuures sai haavata üks venelane, kes oli Narva 
tagalaülema meestega kaasas; samas lasti kuulipildujast maha E. 
SIPRIA. E. SIPRIA ja koos temaga Konstantin SILD maandusid 
01.08.1943 Virumaal, 14 km kaugusel Rakverest. 

22.05.1944 kell 09.00 võeti kinni Harjumaal, Kohila vallas, Tagedi 
külas Tarva talu heinamaalt maanteele suunduv ilma dokumentideta 
mees, kes kandis saksa sõjaväevormi ja rääkis vene keelt. Tehti kind- 
laks, et kinnivõetu on Nõukogude Liidust Eestisse saadetud langevar- 
jur, kes maandus 16.05.1944 Harjumaale, Kuivajõe valda, Palgivõhma 
talu lähedale Leeva metskonna rabasse. Maandumiskohalt leiti 4 lan- 
gevarju, nendest kaks olid langevarjuritele ja kaks varustuse jaoks. 
24.05.1944 kell 07.00 võeti maandumiskoha lähedal kinni teine nõu- 
kogude langevarjur-kahjur. Isik kandis saksa sõjaväevormi ja kinni- 
võtmisel haavati teda jalast. Teise langevarjuri kinnivõtmisel leiti ka 
raadiosaatja ja relvad. Mõlemad langevarjurid anti GFP' kätte. 

27.05.1944 kell 01.40 andis end vabatahtlikult üles langevarjur 
Heinrich Jakobi poeg LEPP, sündinud 30.07.1915, kes oli maandunud 
Eestisse, Muraka soosse 06.09.1943. Lepaga koos maandusid 
ROOD VEE (grupijuht, andis ennast vabatahtlikult üles 1943 sügisel), 
KENTEM, SAVIMAA, KOMP ja radist TAMMEVESKI. Pärast gru- 
pijuhi kadumist ei saanud grupp raadioühendust Leningradiga, kuna 
raadiosaatja oli läinud katki. Olukorrast tingituna läks grupp laiali, 
kusjuures KENTEM läks oma sugulaste juurde Aserisse ja Toomika 
külasse, mis asub Mahu vallas. SAVIMAA pidi minema Tudusse oma 
vanemate juurde, seda asjaolu pole küll veel suudetud selgitada. 
KOMP, Raigo võeti kinni 13.06.1944 Võsul. TAMMEVESKI oletata- 
va peidukoha kohta ei ole seni õnnestunud midagi konkreetset tõesta- 
da. ROODVEE grupi ülesanneteks olid sabotaažiaktide läbiviimine 
raudteel, juhtivate isikute kõrvaldamine, teatud luureülesannete teos- 
tamine. Asjaolude lähemal selgitamisel tehti kindlaks, et KENTEM 
viis oma langevarjurite grupi pärast ROODVEE kadumist Kuresoosse, 
kus nad said kokku teise langevarjurite grupiga, kes varjas end 
Toomika külas, Mahu vallas. 09.06.1944 tehti Toomika külas haarang, 
mille viis läbi Julgeolekupolitsei Kiviõli jahikomando?, kusjuures 
Toomika külas Nigulas LOKOTAR'i talus tekkis jahikomando liik- 
mete ja langevarjurite — Aleksander SUITS ja Bernhard KENTEM -— 


! GFP (Geheime Feldpolizei) — Salajane välipolitsei, Wehrmachti sõjaväe- 
politsei luure- ja vastuluureorgan. 

* Jahikomando — Julgeolekupolitsei välisosakondade ja Omakaitse malevate 
kiirreageerimisüksused võitluseks nõukogude diversantide ja luurajate vastu. 

vahel tulevahetus, mille käigus langevarjurite varjaja Nigulas 
LOKOTAR lasi püstoliga maha jälituskomando liikme, leegionär 
Karl VÄLI. Tulevahetuses said surma mõlemad langevarjurid, samuti 
ka nende varjajad Nigulas ja Aino LOKOTAR. 

Samal päeval võttis jahikomando teine grupp Aseris, Hans 
MAASIKAS'e elukohas kinni nõukogude naislangevarjuri Õilme 
MÄITSE, kes proovis metsa põgeneda. Ta oli maandunud 01.09.1942. 
Grupijuhiks oli Aleksander SUITS, tema abilised olid Valter KÄND 
Tallinnast ja MÄITSE, radist oli Venemaa eestlane Osvald 
ANDREIMANN. Grupi ülesandeks oli muretseda Eestis kehtivad do- 
kumendid ja hankida igasuguseid andmeid majandusliku olukorra ja 
tööstuse, rahva meeleolu, haldusasutuste jne kohta, samuti ka 
sõjaväeosade liikumise ja gestaapo töö ja meetodite kohta. Grupp oli 
tegev 1942. aasta septembrist novembrini, saates raadio abil andmeid 
peamiselt raudteeliikluse ja rahva meeleolu kohta Leningradi. Hiljem 
ei saanud nad enam ühendust Nõukogude Venemaaga. 

1942. aasta sügisel SUITS tappis oma grupiliikme — KÄND'i, kus- 
juures tapmine leidis aset SUITS'u ettepanekul ja Nõukogude Ve- 
nemaa nõusolekul. 1943. aasta sügisel õhkisid SUITS ja KENTEM 
Kiviõli piirkonnas raudteed. 15.06.1944 võtsid Kiviõli julgeoleku- 
politseinikud Mahu vallas, Toomika küla lähedal, Peenemetsa hei- 
namaal kinni langevarjur-radist Osvald ANDREIMANN'i, kusjuures 
ANDREIMANN andis ära ka raadiosaatja ja püstolkuulipilduja. 
Naislangevarjur Õilme MÄITSE ja Osvald ANDREIMANN asuvad 
Kiviõli töö- ja kasvatuslaagris. 

29.05.1944 võttis kohalik Omakaitse Virumaal, Lehtse vallas, Joot- 
ma küla lähedal asuvas metsas kinni ühe saksa sõjaväevormis venela- 
se, kellel oli kaasas Eesti topograafiline kaart, püstol “Viisnurk”' 7 
padruniga ja seljakott, kus oli veidi toiduaineid. Hiljem selgus, et kin- 
nivõetu oli Nõukogude Venemaalt saadetud langevarjur, kes otsekohe 
toimetati Omakaitse poolt GEP” kätte. 

31.05.1944 võtsid Tartu maakonnas, Laeva vallas OKW” Tartu si- 
dejaam, Omakaitse ja SD jahikomandod haarangul kinni Nõukogude 
Venemaalt saadetud langevarjurite grupi järgmises koosseisus: 
DJUKOV, Aleksander — grupijuht, KORNAKOV, Ilja — radist, 
ABARENKOV, Paul. Mõlemad esimesed said kinnivõtmisel surma, 


! Viisnurk — nõukogude sõjaväepüstoli TT levinud välismaine nimetus, mis 
lähtus püstoli käepidemel olevatest viisnurga kujutistest. 

> GFP (Geheime Feldpolizei) — Salajane välipolitsei, Wehrmachti sõjaväe- 
politsei luure- ja vastuluureorgan. 

* OKW (Oberkommando der Wehrmacht) — Saksa sõjaväe ülemjuhatus. 

viimane sai haavata. Mainitud langevarjurite grupp maandus 
18.05.1944 Laeva valda. Nende ülesanne oli jälgida Tallinn-Tartu, 
Tartu-Narva maanteid ja raudteeliiklust Tartu--Tapa liinil, otsida lan- 
gevarjuritele maandumiskohti ja koguda andmeid rahva meeleolu 
kohta. Mainitud grupist maandusid DJUKOV ja ABARENKOV juba 
14.09.1944' ühe 21-mehelise grupiga 14 km kaugusele Laurast ja läk- 
sid 28.02.1944 tagasi Nõukogude Venemaale, ületades rindejoone 
kusagil Leningradi piirkonnas”. 

31.05.1944 nägi Petseri maakonnas, Vilo vallas, Ruuda külas üks 
kohalik elanik, kuidas nõukogude lennuk viskas Ruuda metsa kohal 
alla pikliku kollakast riidest koti. Elaniku jutu järgi sisaldas kott 
põhiliselt riietusesemeid, pesu jms. Järgmisel päeval oli see kott kõr- 
valdatud tundmatu isiku poolt. Kuna selles külas on varem esinenud 
bandiitliku liikumise juhtumeid, võib oletada, et mainitud varustuskott 
oli määratud bandiitidele, kes selle ka ära viisid. 

01.06.1944 umbes kell 05.00 ilmusid Petseri maakonnas, Petseri 
vallas, Sevelova külas talupidaja SMORODIN'1 juurde kaks saksa 
sõjaväevormis isikut, kes küsisid mune. Samas talus oli puhkusel 
ROA? vabatahtlik Pavel KRASNOV. Kui ta nõudis dokumentide esi- 
tamist, lahkus üks meestest toast ja jooksis lähedalasuvasse metsa, 
teine mees esitas mingi saksakeelse masinakirjas ilma templita paberi, 
mida KRASNOV ei osanud lugeda. Kui ta tahtis isiku kohalikku ko- 
mandantuuri kaasa võtta, laadis see oma püstoli ja jooksis toast välja. 
Krasnov tulistas hoiatuslasu, mille peale see isik laskus põlvele ja tu- 
listas oma püstolist Krasnovi poole. Isikul õnnestus põgeneda. Korral- 
datud haarang ei andnud tulemusi. 

04.06.1944 kella 00.30 ja 02.00 vahel lendas üle Märjamaa alevi ja 
Pühatu raudteejaama Kõrvetaguse küla suunas nõukogude lennuk ning 
viskas üksteise järel alla kolm eset, mis alguses kiiresti allapoole 
langesid, aga hiljem, langevarjude avanemisel, hakkasid aeglaselt 
hõljuma. Kuna tekkis kahtlus, et lennukilt on alla visatud langevarju- 
rid, siis korraldas Omakaitse kohapeal haarangu, millest võttis osa ka 
25 meest eesti politseipataljonist. Haarang ei andnud tulemusi. 
Haarangust osavõtnud politseinikud said selle ajal täiendavaid and- 
meid, et Kõrvetaguse külast ca 5 km kaugusel lasti alt üles Vaimõisa 
küla suunas üks valge rakett. Samal ajal nägid mitmed Kõrvetaguse 


! Nii dokumendis (tõenäoliselt peab olema 19437). 

? Nii dokumendis (28. 02. 1944 oli rinne juba liikunud Leningradi alt Narva 
jõe joonele). 

> ROA (Russkaja Osvoboditelnaja Armija) — tollal Saksa sõjaväe venelastest 
formeeritud üksuste üldnimetus. 

küla elanikud küla servas metsa ääres maa peal tuld. Poliitilise politsei 
ametnike kontrollreidil selgus, et metsaserval oli lõkkekoht. Juurdluse 
käigus andmete kooskõlastamisel selgusid järgmised asjaolud: 
05.06.1944 ca kell 12.00 nägi Märjamaa alevis elav naine nimega 
ALTOSAAR Päädeva küla heinamaal (ca 5—6 km Kõrvetaguse külast 
loode pool) kolme tundmatut meest, kellel olid seljas tumedad ülikon- 
nad ja peas autojuhimütsid. Mainitud mehed ütlesid, et nad olevat 
Märjamaa alevist ja küsisid teed Orgitale. Saadud isikukirjelduse 
põhjal sarnaneb üks isik nõukogude kahjuriga Endel LAEVA, kes on 
pärit Märjamaa vallast. Sama päeva õhtul nähti Läänemaa ja Harju- 
maa piiril Moodeli jõe ääres kolme tundmatut meest, kes kähku 
eemaldusid ja metsa läksid. Tagaotsimine oli võimatu, kuna mehed 
olid teiselpool jõge. Kontrollimine ja andmete kooskõlastamine ei ole 
veel konkreetseid tulemusi andnud. 

04.06.1944 hommikul läks Avinurme Omakaitse jaoülem Karl 
SÕBER koos nelja Omakaitse mehega Avinurme vallas, Tammisaare 
küla metsas kontrollkäigule. Nendega oli kaasas ka K. SÕBER'i isa — 
Madis SÕBER, kes sai Tartumaa ja Virumaa piiril teadmata suunas 
tulnud kuulide läbi surma. Omakaitse mehed tulistajat ei näinud. 

04.06.1944 võttis Jõgeva valla Omakaitse ühes heinaküünis kinni 
langevarjurid: Mihhail ŠMUTOV, sündinud 25.01.1912 ja Jaan LEO, 
sündinud 12.06.1912, kes ööl vastu 21.05.1944 maandusid Tartumaal, 
Pedja küla lähedal. Leiti üles ka kogu varustus ja relvastus, mis koos- 
nes 2 parabellumist' ja 2 uuest saksa püstolkuulipildujast. Nende üles- 
andeks oli luure teostamine Jõgeva--Tapa raudteeliinil ja Jõgeva— 
Mustvee maanteel, laskemoonaladude ja lennuväljade asukohtade kind- 
lakstegemine ja sõjaväeosade liikumise jälgimine. 

06.06.1944 sattus Petseri maakonnas, Senno vallas, Ivanovo-Boloto 
küla lähedal metsas kohalik Korrapolitsei ametnik koos ühe sõjaväe- 
lasega kolmele relvastatud bandiidile. Üks bandiitidest lasti maha, 
kaks bandiiti põgenesid. Samal päeval korraldati ümbruskonna met- 
sades haarang, mis aga ei andnud tulemusi. Laiba ja põgenejate ma- 
hajäetud üleriiete taskutest leiti nõukogude päritoluga maakaart, üks 
eestikeelne kirjutis kommunistlike väljendustega — näiteks “selt- 
simees”, millel oli G. KÕOSSAAR*e allkiri ja Petseris ilmuv eesti 
ajaleht “Uus Rada” 23.05., 01.06. ja 03.06.1944. Ühel ajalehel oli aad- 
ress: KÕOSSAAR, Saatse vald, Vedernika küla. Olemasolevate and- 
mete põhjal vahistati Kõossaare sugulased: Aleksei ja Andrei 
KÕOSSAAR ja Anna ROHTLA. Viimase ülekuulamisel tõestati, et 
tema vend Grigori KÕOSSAAR tuli langevarjurina Venemaalt ja sai 


' Parabellum — saksa sõjaväepüstol “Parabellum 08”. 

kodunt toiduaineid ja ajalehti. KÕOSSAAR'e poolt sugulastele 
räägitu põhjal maandus ta koos kaaslastega Bor-Belkovo küla 
lähedale. 

07.06.1944 umbes kell 08.00 nähti Petseri maakonnas, Vilo vallas, 
Dubrovka küla lähedal 4 tundmatut meest. Isikud tulid Bor-Belkovo 
küla poolt metsast ja liikusid idasse. Dubrovka küla lähedal, nähes 
põllul kohalikke elanikke, tõmbusid nad metsa tagasi ja suundusid 
edasi lõuna poole. Isikutele korraldatud haarang ei andnud tulemusi. 

08.06.1944 nähti Virumaal, Vao vallas, Lebavere riiklikus metskon- 
nas umbes kell 23.00 kolme kahtlast isikut, kellest üks kandis vene 
sõjaväevormi. Korraldatud haarang ei andnud tulemusi. Küll aga leiti 
metsast maasse kaevatud tühi punker. 

10.06.1944 ilmus Virumaal, Salla vallas, Kavere külas Lennu-Saare 
tallu üks kümneliikmeline vene keelt rääkiv meestegrupp. Grupi liik- 
metel olid seljas vene sõjaväevormid ja nad olid relvastatud vene püs- 
side ja püstolitega. Mehed röövisid talust toiduaineid ning Omakaitse 
püssi ja püstoli ning läksid siis talust Pedja raudteejaama suunas. 
11.06.1944 kell 16.00 piirati Tartu maakonnas, Sadala vallas ühel 
haarangul see grupp sisse. Nende meeste ja Omakaitse meeste vahel 
tekkis tulevahetus, mille käigus sai surma 6 venelast, 3 võeti kinni ja 
üks tsiviilriietes grupiliige põgenes. Üks jahikomando liige sai 
haavata. Esialgu rääkisid kinnivõetud mehed, et nad on pärit Jõgeva 
vangilaagrist, hiljem ütlesid nad, et olevat Jõgevalt põgenenud saksa 
sõjaväe abiteenistuslased. Kinnivõetud ja langenute dokumendid on 
toimetatud Saksa sõjaväe esindajate kätte. 

11.06.1944 leidsid Omakaitse mehed Pärnu maakonnas, Tori vallas, 
Niimiste külas Hermaste talu heinamaalt naislangevarjuri laiba. Laip 
oli avatud langevarju küljes ning naine oli peast ja jalgadest haavatud. 
Laiba juurest leiti katkine raadiosaatja, seljakott mitmesuguste toidu- 
ainetega ja isikutunnistus, millega tuvastati, et see on Eha LINSON, 
sündinud 09.11.1922 Tartus. 

13.06.1944 ilmusid Petseri maakonnas, Linnuse vallas Bor-Belkovo 
külla 3 relvastatud vene keelt kõnelevat bandiiti, kes nõudsid 
külaelanikke ähvardades süüa. Bandiidid rääkisid, et nad on juba 7 
päeva söömata, küsisid teed Pihkvasse ja andmeid Bor-Belkovo kohta, 
nimelt, kui kaugel on mainitud külast Pihkvasse viiv kivitee. Viimas- 
tel päevadel on Bor-Belkovo metsades sageli nähtud relvastatud vene 
või saksa sõjaväevormis võõraid isikuid, on nähtud ka tsiviilriietes 
isikuid. 

14.06.1944 leidsid karjused Bor-Belkovo metsas Vruda jõe äärest ca 
30 paari pesu. Kui külaelanikud umbes poole tunni pärast sinna läksid, 
oli pesu kadunud. Sama päeva pärastlõunal kohtas üks Bor-Belkovo 

küla elanik Babino küla tee peal võõrast tsiviilriietuses meest, kes 
küsis temalt andmeid ümbruskonna teede kohta. Isik olevat öelnud, et 
neid on metsas palju, olevat aga keelanud sellest rääkida. On alustatud 
tagaotsimist. 

14.06.1944 umbes kell 24.00 ilmus Petseri maakonda, Lõuna valda, 
Terehovo külla, Läti piiri äärde KIPPERS'i juurde seitsmeliikmeline 
relvastatud bandiitide grupp, kes olid osaliselt vene sõjaväe vormi- 
riietuses ja osaliselt tsiviilriietuses. Bandiidid võtsid talust kaasa 7 
puuda sealiha, 2 puuda jahu kottides, 2 käekella ja kõik vene-, läti- ja 
eestikeelsed ajalehed. Bandiidid lahkusid talust umbes kell 01.00, 
minnes Kõrgesilla suunas lähedalasuvasse Gersneku metsa. Tagaotsi- 
mist jätkatakse. 

14.06.1944 umbes kell 20.00 sattusid 5 Keila Omakaitse meest 4 
kahtlase isiku tagaotsimisel Kuivajõe vallas, Tammiku asunduse 
lähedal nendega tulevahetusse, kusjuures üks bandiitidest sai surma. 2 
omakaitselast said käsigranaatidest haavata. Kuivajõe Omakaitse kor- 
raldas kolmele bandiidile haarangu, mis ei andnud aga tulemusi. Val- 
vet jätkatakse. 

15.06.1944 umbes kell 22.00 ilmusid Petseri maakonnas, Lõuna 
vallas, Bogolodovo külas Leontine LAUR'i tallu 3 katkistes riietes 
tundmatut meest. Kahel neist oli tsiviilriietus ja vene sõjaväe talve- 
mütsid, ühel oli mingisugune sinine sõjaväesinel ja must barett. Me- 
hed rääkisid vene keelt ja nõudsid süüa. Nad küsisid ka andmeid üm- 
bruskonna talupidajate kohta. Talust lahkudes läksid nad Roodovo- 
Tederovo küla suunas metsa. Tagaotsimist jätkatakse. 

15.06.1944 umbes kell 03.00 nägi üks naine Elva vallas, Etsaste kü- 
las kolme tsiviilriietuses seljakottidega isikut. Naine teatas sellest 
Omakaitse meestele. Osvald KUKK, Hermann TIKKOP ja Karl 
SOONPÄÄ, kes olid “Metsavendade päeva” peol ja omasid üht püs- 
tolit, tahtsid kõik koos kahtlusalused isikud kinni võtta. Neid nähes 
TIKKOP tulistas, millele vastas oletatavasti saksa püstolkuulipilduja 
tuli. TIKKOP sai kahest kuulist haavata ja suri kohapeal. SOONPÄÄ, 
tabatuna kolmest kuulist, suri natuke hiljem. KUKK sai raskelt haa- 
vata. Samad mehed tulistasid ka üht saksa allohvitseri. Korraldati ko- 
haliku Omakaitse ja ühe Hellenurmes asuva saksa lennuväeüksuse 
osavõtul haarang, millest võtsid osa ka Tartu maakonna Omakaitse ja 
SD jahikomandod. 

16.06.1944 öösel oli tulevahetus Petseri maakonnas, Bor-Belkovo 
küla lähedal Julgeolekupolitsei Tserondas asuva jahikomando ja 6 rel- 
vastatud bandiidi vahel, kes asusid külas ja tahtsid pimeduse katte all 
sealt lahkuda. See neil ka õnnestus püstolkuulipilduja tule abil. 

20.06.1944 võeti Tartu maakonnas, Elva vallas kinni langevarjurid 
Elmar SOORU, Meinhard LUHA ja Nigol TARNOVSKI. Nimetatud 
isikud maandusid 07.05.1944 Pedjal. Samad langevarjurid olid 15.06. 
1944 mõrvanud Kambja-Elva piirkonnas Tartu omakaitsemehed 
SOONPÄÄ ja TIKKOP'i. 


3. Rahvuslikud vastupanuliikumised ja banded 


Aruandluskuul ei ole esinenud rahvusliku vastupanuliikumise ilmin- 
guid. On ainult mobilisatsioonist kõrvale hoitud. Kuna viimasel ajal 
on korraldatud mitmesuguseid haaranguid ja ilm on läinud soojemaks, 
siis on mobilisatsioonist kõrvalehoidjad läinud metsa. Metsast käivad 
nad oma kodudes, et endale toitu muretseda. Senini oldi päeval metsas 
ja öösel magati kodudes. Viimasel ajal, kui haaranguid peetakse öösel, 
toimitakse vastupidi. Olemasolevate andmete põhjal ei ole tekkinud 
suuremaid gruppe ja laagrikohti, kuna mobilisatsioonist kõrvale- 
hoidjaid on ühe küla kohta ainult mõned mehed. Vaid Paide vallas, 
Eivere külas on mobilisatsioonist kõrvalehoidvate isikute, kommu- 
nistlikult meelestatud seltsimeeste ja väejooksikute arv 10. Tavaliselt 
on metsas koos 4—5 meest; nad kardavad, et suuremad grupid tõm- 
bavad endale rohkem tähelepanu ja nii on neid gruppe kergem kinni 
võtta. Mobilisatsioonist kõrvalehoidjad ei tee mingit vahet nende va- 
hel, kes rahvuslikel või kommunistlikel põhjustel ennast varjavad. 
Viimased on põhiliselt need, kes ootavad kolmandat võimalust'. Kol- 
manda võimaluse lootus on aga viimaste sõjasündmuste tõttu löönud 
vankuma. Natsionalistlikud metsavennad ei ole senini mingisugust 
aktiivsust üles näidanud, kuigi peaaegu kõik nendest on relvastatud. 

Haapsalu referentuuri andmete põhjal on nende piirkonnas mobili- 
satsioonist kõrvalehoidjad grupeerunud ja loonud nn grupid, mis asu- 
vad järgmistes kohtades: Martna vallas, metsas Kokre ja Niinja külade 
vahel varjavad ennast ca kaheksa mobilisatsioonist kõrvalehoidjat, kes 
kasutavad üht heinaküüni. Selle grupi meestel on relvad. Üks veidi 
suurem grupp, koosseis umbes 20 meest, varjab end Martna ja Kul- 
lamaa valla vahel ühel soosaarel Marimetsa rabas. Soosaarele, kus 
mehed ennast varjavad, saab minna mööda üksikuid niinimetatud 
salateesid. On olemas andmed, et grupi relvastuseks on vene 
raskekuulipilduja ja püssid. Teine grupp asub Martna vallas, Väike- 


! Kolmanda võimaluse, st. Eesti tuleviku määramise ilma Saksamaa ja NSV 
Liiduta, ootajad olid muidugi siin nimetatud rahvuslikel põhjustel enese var- 
Jajad. 

Lähtru soos, kus varjab ennast 15 mobilisatsioonist kõrvalehoidjat. 
Grupi relvadeks on püssid. 

Mainitud gruppe varustavad toiduainetega põhiliselt grupiliikmete 
naised, kes toovad oma meestele söögi peidukohtadesse. Seni pole 
tõestatud, et banded mingeid kahjustusi sooritavad. On küll 
tõenäoline, et banded kasutaksid relvi, kui neid proovitakse kinni 
võtta. Referentuur kogub pidevalt andmeid bandede täpsete asukoh- 
tade ja relvastuse kohta, et politsei saaks vastavad abinõud kasutusele 
võtta. 

Petseri maakonnas väljendub vastupanuliikumine kõige selgemalt 
väejooksikute ja mobilisatsioonist kõrvalehoidjate suures arvus. Selle 
asjaoluga seoses on tekkinud relvastatud grupid, kes seni pole kehtiva 
režiimi vastu aktiivset tegevust üles näidanud, kuid nende kohta ei või 
öelda, et nad seda tulevikus ei teeks, eriti kui nad astuvad ühendusse 
Nõukogude Venemaalt tulnud partisanide ja langevarjuritega. Juhtu- 
meid, kus mobilisatsioonist kõrvalehoidjad osutavad kinnivõtmisel 
vastupanu, on esinenud piisavalt. On raske selgitada põhjuseid, miks 
Petseri maakonnas esineb nii palju mobilisatsioonist kõrvalehoidmist 
ja väejooksu. Kindel on, et üks osa nendest isikutest on kommu- 
nistlikult meelestatud ja nad hoiavad oma poliitiliste vaadete tõttu sõ- 
javäeteenistusest kõrvale. Enamus nendest ei ole siiski sellised isikud. 
Näib, et sellise käitumise peapõhjuseks on üldine hoiak ja setukeste' 
iseloom. Kardetakse rindel surmasaamist ja loodetakse oma nahka 
päästa. Kuulduste põhjal kahetsevad paljud isikud kohe oma valikut, 
niipea kui nad on kõrvale hoidnud, kuid trahvi kartes ei julge nad välja 
tulla. Samal ajal on setukesed tugevalt mõjutatud sellest, mida teeb 
tema naaber; juhul kui tema läheb, lähen mina ka, kui ta aga ei lähe, 
siis pole ka mul sealt midagi otsida. 

Nii näiteks pidasid pärast mobilisatsiooni väljakuulutamist mobili- 
satsiooni alla kuuluvad isikud Vilo vallas, Kosselki külas paar koos- 
olekut, kus otsustati mitte minna mobilisatsiooniga kaasa, vaid ennast 
ära peita. Seekord oli asjal poliitiline kõrvalmaik, kuna üks kihutaja 
pidas koosolekul väikese kõne, milles kinnitas, et ta tõepoolest ei tea, 
mille eest tema ja teised peaksid võitlema. Selle grupi juhtideks ja ki- 
hutajateks on Aleksander ja Stepan LIIT — mõlemad on väejooksikud 
ja neil on relvad, Stepan PRITS — omab püssi, Feodor AHUSEPP, 
Mihkel LIIV — kelle talus koosolek aset leidis ja Ivan PARV. Peale 
nende on Kosselki külas veel 30 isikut, kes hoiavad mobilisatsioonist 
kõrvale, nad elavad oma püsielukohtades ja alles siis, kui ametnikud 


! Setukene, setukesed — saksakeelses dokumendis kasutatud eestikeelne ter- 
min. 

tulevad külasse, peidavad ennast ära. 12.06. 1944 korraldati haarang 
nimetatud isikute kinnivõtmiseks. Haarangu ajal haavati põgenemis- 
katsel surmavalt juba varem deserteerunud Paul SAAR't, kes suri 
haiglasse viimisel. Haarangul võeti kinni: Stepan PRITS, Nikolai 
SELNIKOV, Viktor DANILIN, Peeter HUNT, Nikolai LEHT ja Ivan 
VANAHUNT. Peale mainitud grupi on Piusa jõe äärsetes metsades 
suur hulk inimesi, kes hoiavad eemale mobilisatsioonist ja varjavad 
ennast metsas punkrites. On esinenud isegi juhtumeid, kus isikud, kes 
ennast Piusa metsades peidavad, peavad kinni kohalikke elanikke, 
kontrollivad nende dokumente ja käituvad samamoodi ka teiste tsi- 
viilisikutega. 

Piusa ümbruskonna andmetega on sarnased selle referentuuri teise 
paikkonna — Netsaja metsade ümbruskonna — kohta käivad andmed. 
Netsajas on esinenud isegi juhtumeid, kus metsast tulistatakse 
möödakäijate pihta. Peab ära märkima, et Kõverjärve lähedal Netsaja 
metsades asus ka langevarjurite punker, kus 06.05.1944 tekkis 
haarangul tulevahetus ja lasti maha 3 bandiiti. 

Peale isikute, kes hoiavad kõrvale mobilisatsioonist, esineb Petseri 
maakonnas ka massiliselt väejooksikuid ja nende arv kasvab pidevalt. 
Referentuuri isikute otsimise kirjast on näha, et Petseri maakonna 
Omakaitse reservpataljoni mobiliseeritud venelastest ja setukestest 
põgenes koheselt 276 isikut. Lisaks mainitutele põgenes Petseri maa- 
konna venelasi ja setukesi ka teistest väeosadest ja loomulikult puge- 
sid nad peitu oma kodude lähedusse. Nagu nüüd on tõestatud, kutsusid 
sellise massilise deserteerimise välja perekonnaliikmete = kirjad 
meestele. Saadud agentuurandmete järgi on teada, kuidas sageli kirju- 
tatakse sõjaväeosasse, et miks nad nii lollid on ja ei ole veel 
vabaduses, sest see ja see naaber on ennast kodus varjanud mobilisat- 
siooni väljakuulutamise ajast peale ja talle ei tee keegi mitte midagi. 
Ka temakese mees võiks pigem koju tulla. Ka aitavad deserteerimisele 
kaasa puhkused. Suurem osa puhkuselolijatest ei pöördu enam oma 
väeossa tagasi. Desertööride ja mobilisatsioonist kõrvalehoidjate kin- 
nivõtmiseks korraldatakse sageli haaranguid, kuid sellele vaatamata ei 
ole seni õnnestunud suuremat osa nendest kinni võtta, kuigi kin- 
nivõetute koguarv tõuseb juba üle tuhande. Haaranguid on korraldatud 
ka teiste referentuuride piirkonnas ja üldiselt on need mõjunud terven- 
davalt. Paljud on end ka vabatahtlikult ametivõimude kätte andnud. 

Viimasel ajal nähakse heameelega, et selliste isikute ja nende varja- 
jate suhtes rakendataks karmimaid abinõusid ja saadakse aru, et 
praegu ei ole aeg rindest eemalehoidmiseks, kuna bolševism ähvardab 
otseselt meie kodumaad. 

4. Terrori- ja sabotaažiaktid 


23.05.44 vahistati Tallmnas sabotaažiaktide läbiviijad ZELJUKOV, 
Mihail, sündinud 25.11.1897, elukoht Paldiski, Jüri tänav 18 ja 
ARTJUHIN, Georg, sündinud 14.05.1909, elukoht Paldiski, Peetri 
tänav 14, kes 20.05.44 ja ka varem lõikasid Paldiski raudteejaamas 
läbi vagunite õhkpidureid. 

29.05.44 läks Võru maakonnas, Sõmerpalu metskonnas Ruhingu 
vahtkonna metsavaht Voldemar VEEDLER kontrollkäigule ja kadus. 
30.05.44 korraldatud otsingul leiti kell 18.20 Kooraste valla piirides, 
Ruhingu vahtkonnas, 40 m kaugusel Kärgula-Ruhingu III klassi 
maanteest VEEDLERI laip, millel oli 6 cm pikkune lahtine haav 
südame piirkonnas. Juurdlust juhib Võru kriminaalpolitsei. 

30.05.44 umbes kell 07.00 korjas Pärnu maakonnas, Tori vallas, Re- 
bassaare külas, Poodi talus selle talu perenaine talu lähedalt põllult 
kive ja loopis neid kuusehekki. Äkki hakkas kuusehekk põlema. Heki 
hilisemal läbivaatamisel leiti sealt tumedat värvi pooleliitrilise pudeli 
tükke, milles oli olnud fosfori- ja väävlisegu. Pudel oli suletud kum- 
mikorgiga ja selle serva peal oli number 16. Kuna eelmisel ööl umbes 
kell 22.00 kuuldi leiukoha lähedalt lennukit üle lendamas, siis võib 
oletada, et pudel visati alla lennukilt. 

31.05.44. öösel lõikas tundmatu isik Kõlleste vallas, Krootuse asun- 
duse ja Vana-Piigaste vahel läbi 10 telefoniposti tugitraadid, mistõttu 
postid vajusid viltu ja telefoniühendus katkes ajutiselt. Seni pole õn- 
nestunud süüteo kordasaatjat avastada, siiski langeb põhjendatud 
kahtlus väejooksikutele ja mobilisatsiooni eest jalgalaskjatele. 

14.06.44 kell 17.30 avati automaadist tuli Viljandisse sõitvale veo- 
autole. Tulistati Suislepa vallas, Kamsi talu kohal metsast. Autos oli 3 
vahistatud väejooksikut. Keegi kannatada ei saanud. Hiljem järgnes 
kohapeal Omakaitse ja Julgeolekupolitsei haarang, millega tabati 2 
omavoliliselt sõjaväest lahkunud meest ja 2 mobilisatsiooni eest jal- 
galaskjat. On tõestatud, et tulistajad olid LAURISSON ja MARTSON. 
Esimesel oli püstolkuulipilduja ja teisel jahipüss. Seni ei ole tulistajaid 
tabatud. 

16.06.44 kell 15.00 leidis Rõugest pärit sõjaväelane Rudolf PIHU 
Võrumaal, Rõuge vallas, Pondi külas ühe valgest metallist eseme, mis 
kättevõtmisel plahvatas. Vigastatud R. PIHU toimetati Petserisse 
välilaatsaretti. 


5. Reetmised 


Aruandluskuul ei ole reetmisjuhtumeid esinenud. 

6-a. Nõukogude-kommunistlik lendlehtede propaganda 


16.05.1944 leiti Tartu maakonnas, Alatskivi vallas, Päiksi külas Lo- 
kuta saeveski juurest üle 100 eksemplari saksakeelseid lendlehti ”18. 
armee hävingus” ja umbes 10 lendlehte “5 minutit enne värava sulge- 
mist”. 15.05. õhtul umbes kell 23.00 oli samas kohas kuulda lennuki 
mürinat ja võib oletada, et lendlehed visati alla lennukilt. 

30.05.1944 hommikul leiti Pärnu maakonnas, Audru vallas Kihlepa 
ja Tuuraste küla põldudelt nõukogude päritoluga kommunistlikke 
lendlehti ja Nõukogude Liidus ilmuvaid ajalehti “Rahva Hääl” nr. 36, 
16.05.1944, samuti “Tasuja” nr. 31, 01.05.1944. Lendlehtedel oli 
“Kõrgema ülemjuhataja määrus” nr. 70, 01.04.1944, “Nõukogude 
Liidu kõrgemale ülemjuhatajale, marssalile, seltsimees Stalinile”, 
“Mille eest võitleb eesti rahvas?”, “Mida tähendab käesoleval ajal oma 
kodumaad ja rahvast armastada?”, “Kes annab eesti rahvale iseseis- 
vuse ja vabaduse?”, “Mida teha ja mida mitte teha?”, “Teadaanne 
Alutaguse, Auvere ja Vaivara valdade kui ka Narva linna elanikele ja 
kõikidele eestlastele”, “Elagu vaba Nõukogude Eesti 1” ja “Elagu vaba 
Nõukogude Eesti 11”. Kõige tõenäolisemalt visati lendlehed eelmisel 
ööl samuti alla ülelendavalt lennukilt. 

01.06.1944 leidis Läänemaal, Kirbla vallas, Kasari küla piirkonnas 
kohaliku Omakaitse liige nõukogude päritoluga eestikeelseid ajalehti 
“Rahva Hääl” nr. 36, 16.05.44. Kokku leiti nimetud ajalehti 20 ek- 
semplari. Lendleht-ajalehed viskas oletatavasti alla nõukogude päri- 
toluga lennuk, mis eelmisel ööl lendas üle mainitud piirkonna. 

Aruandlusperioodi jooksul leiti Virumaal, Rakvere valla piirides 
saksakeelseid, kommunistliku sisuga lendlehti, mis olid määratud 
Saksa sõjaväele. 

Viljandi maakonnas, Tarvastus elav Epp PALLUPSON andis ühe 
nõukogude päritoluga lendlehe Mare VAGA le. 


6 b. Rahvuslik eesti lendlehepropaganda 


Aruandlusperioodil puuduvad andmed rahvusliku sisuga lendlehtede 
ilmumisest ja levitamisest. 


7. Raadiokorra rikkumised 


16.05.44 vahistati Aleksander ROHTVÄLI, elukoht Läänemaal, 
Varbla vallas, põhjuseks Nõukogude Liidust tulevate raadiouudiste 
salajane kuulamine ja nende levitamine. Keelatud raadiosaateid kuulas 

ta temale parandamiseks toodud raadiost. Raadioaparaadi võttis enda 
juurde hoiule Haapsalu poliitilise politsei referentuur. 

31.05.44 alustati eeluurimist Anette KARJANE asjus, sündinud 
09.03.1918, elukoht Harjumaa, Turba asula töölismaja nr. 22-4, põh- 
juseks mitmesuguste (Inglise, Soome) raadiouudiste salajane kuula- 
mine. Raadioaparaat “Ret 2237” võeti hoiule. Isik ei ole vahistatud ja 
uurimist jätkatakse. 

20.06.44 vahistati Tallinnas, Karu tänav 11-21 elav venelane Feodor 
Georgi poeg MARSAKOV, sündinud 12.02.1894 ja tema vabaabi- 
elunaine, eestlanna Else-Elise Dietrichi tütar SMIRNOV, sündinud 
26.12.1899. F. MARSAKOV kuulas viimase kahe kuu jooksul pide- 
valt temaga vabaabielus oleva naise raadioaparaadiga Nõukogude Lii- 
du raadiouudiseid, kusjuures tema naine oli teadlik keelatud raadio- 
saadete kuulamisest. Raadioaparaat on Julgeolekupolitseisse hoiule 
võetud. 

On alustatud juurdlus Mart SITSKO asjus, kes elab Pärnu maakon- 
nas, Abja vallas, Maru külas; kelle talus ja kelle raadioaparaadiga 
kuulati 02.02.44 salaja eestikeelseid Nõukogude Liidust tulevaid raa- 
diouudiseid, milles tehti dr. Mäe kõnele vastupropagandat, ka kutsuti 
mobilisatsiooni alla käivaid mehi peitu pugema ja metsa minema. 
Nõukogude jaamale seadis raadio sama küla elanik A. KÜNNAP, kes 
mõned päevad hiljem vahistati, kuna ta ei ilmunud õigeaegselt sõja- 
väeteenistusse. Mart SITSKO viibib vabaduses, põhjuseks on tema 
suure talu majandamistööd. 

Lehtse vallas on alustatud juurdlust Imastus elavate Jaan ja Hilja 
LAKS'i asjus, kuna nad kuulasid salaja Nõukogude Liidust eestikeel- 
seid uudiseid. 

Raadiouudiste vastu valitseb suur huvi ja invasiooniga seoses' eriti 
“Ajakaja” ja päevauudiste vastu. Järvamaal nurisetakse saksakeelsete 
uudiste rohkuse üle Eesti saatejaamades. Maal näitab salajane raadi- 
ouudiste kuulamine langemise tendentsi, kuna puuduvad võimalused 
hankida anoodpatareisid ja teisi raadio-osi. 


8. Sõjavange puudutavad küsimused 


Rahva hulgas on tekkinud rahulolematus seoses Saksa võimude 
nõrga järelvalvega vene sõjavangide üle. On ka näha, et sõjavangid 
kasutavad seda täiel määral ära, sest sõjavangide põgenemine nende 
töökohtadelt on viimasel ajal aina suurenenud. 


! St. seoses USA-Suurbritannia vägede Normandia dessandi ja sissetungiga 
Euroopa mandrile. 

Petseri maakonnas, Vilo vallas, Pankjavitsas asub suurem sõjavangi- 
de laager, mille sõjavange kasutatakse käesoleval ajal uue raudtee 
ehitustöödel. Kuna Petseri maakonna vene elanikkond suhtub vene 
rahvusest sõjavangidesse väga hästi — tuntakse ära, et need on siiski 
“omad” — siis ongi esinenud sõjavangidega suhtlemisel mitmeid kor- 
ralagedusi. Olukord on muutunud täitsa halvaks seal, kus sõjavan- 
gidele antakse toiduaineid, tubakat ja riietusesemeid. Tugevalt 
soodustab sellist olukorda ka nõrk järelvalve sõjavangide üle. Olukor- 
da on peaaegu võimatu parandada sellega, kui kohalikel elanikel 
keelataks trahvi ähvardusel sõjavangidega läbikäimise pidamine. Olu- 
korda oleks võimalik ainult järelvalve tugevdamisega parandada, si- 
iski mingil põhjusel seda ei soovita, kuigi nõrga järelvalve tõttu tuleb 
põgenemisi ette peaaegu iga päev. Sealviibivate sõjavangide põgene- 
misvõimalused on eriti soodsad, kuna ümbruskonna elanikud neid 
vaevalt ametivõimudele välja annavad. Ka ametiisikutel on päris raske 
kontrolli läbi viia, kuna maal hulgub ringi palju sõjapõgenikke Ve- 
nemaalt ja on raske eraldada, kes on nendest sõjapõgenik ja kes on 
põgenenud sõjavang, kuna tavaliselt puuduvad ka põgenikul igasugu- 
sed isikuttõendavad dokumendid. 

Pärnumaal, Tõstamaa vallas langetatakse Organisatsiooni Todt' 
poolt metsa. Töölisteks on vene sõjavangid, umbes 80 meest. Nende 
valvuriteks on vene ja poola rahvusest vabastatud sõjavangid. Juhiks 
on sakslane. Omakasu eesmärgil lastakse sõjavangidel sellel ajal, kui 
nad peavad metsatööd tegema, töötada taludes ja kodustes majapida- 
mistes. Tööle saadetakse jõukatesse kohtadesse ja töötasuna nõutakse 
toiduaineid. Seda nõudmist põhjendatakse sellega, et niimoodi saa- 
dakse väikestele vanginormidele lisa. Tasu peab üle andma juhile, 
kusjuures vangile ei ole lubatud mitte midagi kaasa anda. Tasu suurus 
sõltub talumajapidamise jõukusest. Näiteks nõuti talult, kus töötasid 
neli sõjavangi, päevatasuks 40 kg kartuleid, 5 kg liha ja 50 muna. Ku- 
na vangid ja valvurid on enamvähem ühest rahvusest, siis on vangide 
üle järelvalve äärmiselt nõrk. Iga päev, päeval ja öösel, liiguvad küla- 
des ringi järelvalveta vangid. Kerjatakse taludes toiduaineid ja sageli 
tehakse seda ähvarduste saatel. On tulnud ette juhtumeid, kus vangid 
on omavoliliselt võtnud toiduaineid, kui taluinimesed on olnud talust 
kaugemal põllul töötamas. Samuti on öösiti kadunud kaevudesse jah- 
tumapandud piim koos piimanõudega. Vangid pakuvad ka toiduainete 
vastu petrooleumi, mis on ilmselt varastatud metsatranspordiks raken- 
datud autodelt. Pidevas hirmus sõjavangide pärast ollakse metsaäär- 


' Organisatsioon Todt (Organisation Todt) — sõjalise tähtsusega ehitustöid 
korraldanud ja teostanud organisatsioon. 

setes taludes ja taludes, kus elanikeks on põhiliselt naised. Sõjavangi- 
de valvurid on relvastatud vintpüssidega. Nad tulistavad nendest igal 
võimalikul juhul. Olles vangidega metsas, on liiga sageli kuulda tu- 
listamist. Hiljuti leidis Seliste vallas üks taluperemees aasalt oma lä- 
bilastud rinnaga hobuse. Oletatakse, et laskjateks on sõjavangide val- 
vurid. 


9. Kirikud 


a. Evangeeliumi luteriusu kirik 


Evangeeliumi luteriusu kirikutes areneb usuelu jõudsalt, kirikus käib 
palju inimesi, sealt leitakse tröösti tänasele raskele ajale. Kirikus ei ole 
esinenud kehtivale režiimile ebakõla ega vastalisust. Palvetatakse 
saksa relvade võidu eest. 

Käimas on uute koguduseliikmete vastuvõtt, see viiakse läbi pärast 
leeri. Leeris osaletakse rohkesti, see asjaolu näitab nooruse tõsiseid 
kavatsusi ja tõsist suhtumist usulisse ellu. 

04.06.1944 pidas Tahevas, Hargla evangeeliumi luteriusu kirikus 
selle 250-aastase juubeli puhul jutluse piiskop KÕPP ning rahvas 
ootas sellelt jutluselt midagi trööstivat ja poliitiliselt valgustavat, kuid 
jutlus oli täielikult vaimulik. 

Saarde evangeeliumi luteriusu kiriku pastori jutu järgi tuli tema 
juurde üks sõjaväelane palvega matta kiriklikult oma surnud abikaasa. 
Kuna mainitud isik, nagu ka tema abikaasa, olid tsiviilabielus ja 
pikemat aega kirikust eemal, siis ei olnud pastor sellega nõus. 
Sõjaväelane teatas sellest hooldusohvitserile ning see sõimas siis pas- 
tori abikaasat, kuna pastorit ennast ei olnud kodus. Hiljem teatas 
hooldusohvitser sellest Evangeeliumi luteriusu kiriku piiskopile, kes 
tegi pastorile erikorralduse sõjaväelase abikaasa kiriklikult matta. 
Pastori jutu järgi ei olevat tal Eesti kirikuseaduste põhjal mingit õigust 
matta inimest, kes ei ole kiriku liige, ka ei olevat tal õigust inimesi 
kiriklikult laulatada, enne kui isikud pole maksnud võlguolevaid kiri- 
kumakse. Nii peab iga sellise juhtumi korral pöörduma piiskopi poole. 


b. Rooma-katoliku kirik 


Aruandlusperioodil pole erilisi sündmusi esinenud. 

c. Õigeusu kirik 

Häädemeeste ja Orajõe õigeusu koguduste üldiseks juhiks ja 
preestriks on Häädemeeste preester Juhan KUKK. Häädemeeste kogu- 
duses on 3293 ja Orajõe koguduses 600 liiget. Usuline elu näitab 


tõusuteed. Preester KUKK on kiriku juhatuses ja nõukogus viinud läbi 
puhastuse. Kõik isikud, kes näitasid varem oma vasakpoolset hoiakut, 

on tema ettepanekul juhatusest ja nõukogust eemaldatud. Nagu räägib 
preester KUKK ja teised kirikunõukogu juhtivad isikud nõukogude 
režiimi ajast, valitseb praegusel hetkel koguduses täielik ühtekuuluvus 
ja vastastikune mõistmine. Peetakse korralikult jumalateenistusi ja 
kirikus käiakse palju. Preester KUKK on oma vastutulelikkusega leid- 
nud koguduse liikmete ja teiste elanike hulgas pooldajaid ja tähe- 
lepanu. Juhan KUKK on tegev veel kohaliku teemeistri kantseleis, ta 
on Häädemeeste ühispanga juhatuse kassiir ja põllumajanduskooli 
lektor-õpetaja. On olnud juhtumeid, kus Tahkuranna naaberkogudu- 
sest astuvad inimesed Häädemeeste koguduse liikmeks, kuna sealses 
koguduses ei ole ühtekuuluvustunnet. 

Viljandis on õigeusu kiriku liikmed seoses kiriku kasutamisega sat- 
tunud vastuollu Narvast Viljandisse evakueeritud venelastega. Ko- 
halikud ametivõimud andsid narvalastele kasutamiseks teised ruumid. 
Nendes kogudustes pole ilmnenud midagi vastalist kehtivale režiimile. 


d. Muud kirikud 
Puudub eriline informatsioon. 
e. Usulahud 


Aruandlusperioodil suleti vastava eeskirja alusel Tallinna III evan- 
geeliumi kristlaste vabakoguduse ühenduse ELIM' osakonnad Oru, 
Riguldi, Noarootsi, Vormsi ja Karuse valdades. Selle puhul ei tekki- 
nud mingeid arusaamatusi, kuna need kogudused teadsid Tallinna 
keskuse kaudu sulgemisest juba ette. Rahva laiades ringkondades kii- 
deti see samm heaks, kuna ei leita olevat soovitava, et tegutseb terve 
hulk usulahke, kes oma kiriklikel üritustel lollusi teevad. Lahkusuliste 
hulgas on tekkinud teatav rahulolematus. Nende usulahkude sulgemi- 
sega seoses on rahva hulgas levinud kuuldus, et koos nende koguduste 
ja usulahkude sulgemisega pannakse järk järgult kinni ka teised usula- 
hud. Seni pole õnnestunud konkreetselt tõestada, kust allikast neid 
kuuldusi levitatakse, siiski võib oletada, et suletud usulahkude liikmed 
on ise selles süüdi. Seni ei ole tõestatud, et suletud usulahkude liikmed 
peaksid illegaalselt oma koosolekuid. 


' Tallinna III evangeeliumi kristlaste vabakoguduse ühenduse ELIM — siin on 
tegemist dokumendi koostaja või saksa keelde tõlkija veaga; tegelikult suleti 
rida nelipühilaste kogudusi, kelle organisatsioon kandis varem nime “Tallin- 
na evangeelne kogudus ELIM” ja hiljem “Vaba evangeeliumi kogudus”. 

10. Juudid ja emigrandid 


Ühtegi juuti ei ole vabaduses ja nende kohta puuduvad andmed. 
Emigrantide kohta ei ole midagi uut teatada. 


11. Välismaalased, kaasaarvatud võõrrahvusest tööjõud 


Vene sõjapõgenike hulgast ei taha ikka veel kaduda kerjamine ja 
bolševikesõbralik agitatsioon, kuigi ametivõimud on selles suhtes võt- 
nud ette ülienergilisi samme. Venelasi ei saa enam nii usalda kui 
varem ja rahvas ei kannata neid. Rinde lähenemisega nähakse neis 
ohtu meie julgeolekule. Nende hulgas, kes on rakendatud maale, ta- 
ludesse tööle, on vähe töövõimelisi isikuid. Enamasti on tegemist 
naiste, laste, raukade ja haigetega ning kardetakse nakkushaiguste 
levimist. Venelased ise ütlevad, et elu olevat siin palju halvem kui 
nende kodumaal Venemaal. Tööpäev olevat pikk, meelelahutusi pole 
ja midagi ei olevat osta. Talupidajad ei taha heameelega evakueeritute 
tööjõudu kasutada, kuna nende töötase on madalam ja peredes on 
palju lapsi. Suuri raskusi valmistab ka neile riietuse ja jalanõude 
muretsemine. Venelastest maatöötajate hulgas esinevad sageli tööst 
keeldumise juhtumid ja nad nõuavad sageli liiga palju riideid, 
jalanõusid ja isegi toitlustust'. Nad üritavad üksteisega koos olla ja 
tantsuõhtuid korraldada. Rakvere referentuuris on tekkinud arvamus, 
et venelased on eelistatumas olukorras kui Narva rajoonist evakuee- 
ritud eestlased. Selleks on andnud põhjust mõned riigimõisad, kus ve- 
nelastest maatöölistele on antud toitlustuskaardid, sellele vaatamata, et 
neile on korraldatud ühistoitlustamine. Samas kohas töötavatelt eest- 
lastelt on toitlustuskaardid ära võetud. 

Venemaalt evakueeritud töölised on eriti vihased eestlaste peale ja 
ähvardavad Punaarmee tulekul kõik eestlased maha tappa. Pärnu maa- 
konnas, Laiksaare metskonnas ei langetanud metsatööline Ivan 
TŠAIKIN suurt kuuske, öeldes, et ta laseb sel puul veel kasvada, et 
selle külge siis eestlasi üles puua. Nendes taludes, kus peremees on 
mobilisatsiooniga sõjaväkke võetud, juhtub nii mõnigi kord, et vene- 
lastest töötajad tahavad võimu haarata ja “peremeest” mängida, ter- 
roriseerides perenaist ja temale toitlustuse, riietuse ja tööaja suhtes 
suuri nõudmisi esitades. Ukrainlased peavad ennast vabadeks kodani- 
keks ja eestlastega võrdväärseteks ja on esinenud juhtumeid, kus 
ukrainlane jätab oma töökoha ja läheb minema, selleks et endale 
paremat kohta otsida. Viimasel ajal hulgubki ringi eriti palju ukrain- 


! St toidukaarte lisaks talus antavale toidule. 

lasi. Ukrainlased sõidavad sageli linna, ilma et nad peremehelt luba 
küsiksid. Peremees on sunnitud vaikides sellega rahul olema, sest 
vastupidisel korral ähvardab tööline üldse minema minna. Kuna aga 
talus vajatakse tööjõudu, siis sellistest distsipliinirikkumistest pere- 
mees ametivõimudele teada ei anna. Sellise häbematu käitumise 
kutsub esile see, et endistele sõjavangidele on välja antud sõjavangist 
vabastamise tõendid ning nad teavad, et neid ei loeta enam sõjavan- 
gide hulka. 

Kõige suuremas hädas on oma emigrantide, vabastatud sõjavangide 
ja evakueeritutega Petseri maakond. Esialgsete plaanide kohaselt oleks 
pidanud Venemaalt evakueeritud inimesed kindlaksmääratud kolonni- 
dena kogumiskohtadesse viima, sealt edasi suunama nad sõjavangide 
(sõjapõgenike) laagrisse või siis Eestist välja. Tegelikkuses kujunes 
asi aga täiesti teisiti. Esimesed evakueeritute hulgad liikusid küll plaa- 
nipäraselt, aga siiski jäid mõned sõjapõgenikud taludesse pidama ja 
liikusid omal käel edasi, otsides kohalike venelaste juures peavarju ja 
toitu. Nendega liitusid veel need põgenikud, kes olid Venemaalt ilma 
igasuguse määruseta siia tulnud ning varsti oli olukord selline, et osa 
valdu (eriti piiriäärsed) olid sõjapõgenikke täis. Talust tallu suundudes 
levitasid nad igasuguseid kuuldusi ja tegid bolševistlikku propagandat. 
Need massid toitusid põhiliselt kerjamisest, sest milleks töötada, kui 
ka selleta saab hakkama! Olukorra parandamiseks korraldati kolmes 
vallas, kus oli kõige enam sõjapõgenikke, põgenike kogunemiskohta- 
desse viimise aktsioon. Alguses kavatseti sellega haarata kõik sõjapõ- 
genikud, kuna aga asjasse segasid end sõjaväevõimud, siis lepiti kok- 
ku, et ei puudutata neid sõjapõgenikke, kes enne 1944. aasta veebruari 
said Eestis elamisloa ja kes on tegevad rakendatud sõjaväetöödel. Akt- 
siooni käigus toodi sõjapõgenikud kogunemiskohtadesse, kus määrati 
kindlaks tööjõuliste isikute arv ja need rakendati Petseri maakonnas 
sõjaliselt olulistele töödele (OT' juurde, lennuväljadele jne). Üle- 
jäänud sõjapõgenikud suunatakse läbi evakueerimispunktide Petseri 
maakonnast välja. Aktsioon algas 19.05.1944 kell 01.00 ja kestis kolm 
päeva, kusjuures kammiti läbi Senno, Vilo ja Linnuse vald. Akt- 
sioonist võtsid osa Julgeolekupolitsei koos jahikomandoga, sandar- 
meeria, Omakaitse ja Korrapolitsei. Paar päeva hiljem saatis lennuväe 
10. väliehituste juhatus Julgeolekupolitseile kirja, millest võis lugeda, 
et 245 venelasest, kes olid tööle pandud samasse väliehituste juhatus- 
se, põgenes ajavahemikul 23.—26.05.1944 31 isikut. Kontrollimisel 
selgus, et põgenemine oli võimalik nõrga valve ja liiga suure usalda- 


! OT - Organisatsioon Todt (Organisation Todt) — sõjalise tähtsusega ehitus- 
töid korraldanud ja teostanud organisatsioon. 

mise tõttu. Muuseas näib, et sakslaste usaldus vene sõjapõgenike ja 
vabaks lastud sõjavangide vastu on liiga suur ja seda usaldust kasuta- 
vad venelased pidevalt ära. On olemas ka Eesti ametivõime, kes ei 
oska vene sõjapõgenike suhtes õiget hoiakut võtta. Nii on Turu- 
korraldusvalitsuse toitlustusosakond andnud korralduse anda toidu- 
kaardid kõikidele sõjapõgenikele, kes on sisseregistreeritud Petseri 
maakonna valdadesse. Selle korralduse põhjal saavad sõjapõgenikud 
samasugused elatustarbeainete põhikaardid kui teisedki tsiviilelanikud 
ning see on järgnevatel põhjustel täiesti ebapraktiline: 

1. Hetkel on peaaegu kõik valdades elavad sõjapõgenikud taludesse 
maatöödele rakendatud ja neid toitlustavad niikuinii talud. Kuna ko- 
halikele taluperemeestele ja talus töötajatele ei ole seni antud elatus- 
tarbeainete põhikaarte, siis on nende kaartide jagamine sõjapõgenikele 
suur ebaõiglus ja see on ebapraktiline ning võib põhjustada kaartidega 
spekuleerimist ja spekuleerimise soodustamist. 

2. Maal ei ole võimalik kaartidega osta, sisseostude tegemiseks peab 
sõitma suuremasse keskusesse, mis kulutab loomulikult palju töö- 
päevi. 

Varem andis seesama Turukorraldusvalitsus vallavalitsustele eeskir- 
ja sõjapõgenike toiduainetega varustamise piiramiseks, nüüd aga 
nõutakse uue korraldusega vastupidist. 

Petseri maakonnast saadud andmete põhjal nähti eelmisel nädalal 
Velje järve piirkonnas 2—4 mehest ja naisest koosnevaid gruppe, kes 
liikusid piiri suunas ja järelpärimise peale vastasid, et nad on töölt ja 
laagritest põgenenud ja lähevad üle piiri Venemaale, kus nende ütluste 
järgi pidavat valitsema paremad elutingimused. 

Paljusid taludesse tööle rakendatud sõjapõgenikke ei saa üleüldse 
kasutada, kuna nad ei taha töötada ja toidavad ennast kaasatoodud as- 
jade müümisest ja kerjamisest. 

Eelmisel aruandluskuul said politseijaoskonnad korralduse anda kõi- 
kidele sõjapõgenikele kohe välja isikutunnistused. Kuidas seda läbi 
viia kavatsetakse, ei ole veel selgeks tehtud. Ühelt poolt võib seda 
sammu ainult tervitada, kuna tulevikus on siis isikute üle kontroll, tei- 
selt poolt tekib oht, et isikud, kellel hetkel ei ole ühtegi dokument, 
võivad oma vaba fantaasia põhjal anda andmeid oma nime, vanuse ja 
muu kohta. Nii antakse ka bandiitidele, langevarjuritele ja teistele 
kahtlastele isikutele võimalus dokumentide hankimiseks. 

12.Kaitseabinõud 


Puuduvad.' 


13. Mitmesugust 


Kuigi eestlaste hulgas ei ole erilist organiseeritud aktiivset oposit- 
siooni sakslaste vastu, ei peeta siiski võimalikuks, et Saksamaa või- 
daks sõja ja ei oodata ka enam, võibolla nagu eelmisel aastal, “valget 
laeva”, vaid vaistlikust enesesäilitamise instinktist põgenetakse idast 
ähvardava kommunismi eest Soome või Rootsi. Selleks on olemas 
piisavalt abimehi, nii idealistlikke kui materialistlikke isikuid. Peab 
mainima aga, et Eestimaalt illegaalne lahkumine on erinevatel põh- 
justel viimasel ajal märkimisväärselt vähenenud. Näiteks on terve hulk 
Soome põgenemise organisaatoreid vahistatud, samuti on vahistatud 
nende abilised; samuti on pannud olukord Soome rindel neid natuke 
mõtlema, kuidas seal terve nahaga läbi saada. On esinenud juhtumeid, 
kus varem illegaalselt Soome läinud isikud on jälle, küll illegaalselt, 
tagasi pöördunud Eestisse, et siin alustada oma kodumaa piiride 
kaitsmist, mis on ka nüüd tähtsam kui kunagi varem. 

29.05.1944 pidas saksa patrull-laev Soome lahel kinni mootorpaadi 
8 isikuga, keda kahtlustatakse Soome põgenemise kavatsuses ning nad 
anti Julgeolekupolitsei kätte. Läbiviidud juurdluses selgus, et Alfred 
UGUR, August NIRGI, Helmar LOSSMANN, Julius OHSOLIN, 
Eduard ROOS, Aleksander RIKK, August MARIPUU ja Helga 
KROSS tahtsid Eestist illegaalselt lahkuda. Uurimist jätkatakse. 

01.06.1944 kell 04.00 leidis Hiiumaal, Pühalepa vallas, Kuri külas 
elav Johannes KOKLA sealselt rannalt mootorpaadi, mis oletatavasti 
oli saabunud Soomest. Leitud paat oli 8 m pikk, kaitsevärvi halliks 
värvitud ja oletatavasti soome päritoluga. Paadil puudus nimi ja muud 
tunnusmärgid. Kohapeal levisid kuuldused, et selle paadiga tulid 
Soomest tagasi Feliks VÄLJA ja tema kaaslased. Mainitud mees 
varastas eelmisel aastal Hiiumaalt, Suur-Sadamast mootorpaadi 
“Martha” ja põgenes kaaslastega Soome. Senised F. VÄLJA taga- 
otsimised ei ole andnud tulemusi. Kohalik tollipiirikaitse võttis paadi 
oma hoole alla. Asjaolude selgitamist jätkatakse. 

08.06.1944 saadud andmete järgi sõitis 16./17.04.1944 Saaremaalt, 
Mustjala-Varese rannast üks mootorpaat 4 kohaliku elanikuga merele, 
oletatava suunaga Rootsi. Seni pole isikud tagasi pöördunud. Asja- 
olude selgitamist jätkatakse. 


! St võrreldes eelneva aruandlusperioodiga ei ole uusi andmeid ilmnenud. 

08.06.1944 saadud andmete järgi on veel üks isik, lisaks varemnime- 
tatutele, 11./12.04.1944 Saaremaalt, Torgu-Kargi rannast merele 
põgenenud oletatavalt pagemiseks Rootsi. Asjaolude selgitamist jätka- 
takse. 

08.06.1944 saadud andmete järgi põgenes 10./11.04.1944 Saare- 
maalt, Mustjala-Veerenina rannast mootorpaat 14 isikuga merele. Ees- 
märk oli oletatavasti Rootsi. Asjaolude selgitamist jätkatakse. 

09.06.1944 andis sõjamerevägi Julgeolekupolitsei kätte Manifald 
KEVIS'e, keda kahtlustatakse illegaalsete sidemete omamises Soome- 
ga. Isik vahistati ja seni läbiviidud juurdluse tulemusena selgus, et ta 
toimetas illegaalselt kirju Soome ja sealt Eestisse. Juurdlust jätkatakse. 

18.06.1944 saadud andmete järgi põgenesid 06./07.05.1944 Saare- 
maalt, Mustjala vallast, Atla kalasadamast 3 kohalikku elanikku purje- 
paadiga merele, oletatava suunaga Rootsi. Asjaolude selgitamist jätka- 
takse. 

18.06.1944 saadud andmete järgi põgenesid 08./09.1944' Saare- 
maalt, Lümanda vallast, Pikanina rannast kolm kohalikku elanikku 
purjepaadiga merele, oletatava suunaga Rootsi. Asjaolude selgitamist 
jätkatakse. 

19.06.1944 otsis Tallinna sadamas kohalik piiripolitsei läbi soome 
auriku “Eelis”, mille pardal leiti Tallinna elanik Eugenia ADVELK 
koos oma kolme lapsega, kellest vanim oli 3,5 aastane. Kahtlustades, 
et isikul on kavatsus Soome põgeneda, toodi ta asjaolude selgita- 
miseks Julgeolekupolitseisse. Läbiviidud juurdlus tegi kindlaks, et E. 
ADWELK oli laevale võetud stjuardessiks ja ta kavatses Soomes 
maale minna, kuna tema abikaasa oli juba varem Soome põgenenud. 
Sellest mahhinatsioonist olid teadlikud laevamehed Kalle PAVILAI- 
NEN ja Väinö KURKI, kes vahistati ja Tallinna Töö- ja Kasvatus- 
laagrisse” suunati. Juurdlust jätkatakse. 

20.06.1944 saadud andmete järgi põgenesid 09./10.05.1944 Saare- 
maalt, Lümanda vallast, Silma rannast neli isikut, kaks nendest Tallin- 
nast, purjepaadiga merele, oletatava suunaga Rootsi. Asjaolude selgi- 
tamist jätkatakse. 


' Nii dokumendis (tõenäoliselt peab olema 08/09. 05. 1944, kuna juunikuu oli 
oma valgete ööde tõttu juba põgenemiseks ebasoodne). 
* Tallinna Töö- ja Kasvatuslaager — Tallinna keskvangla nimetus. 

20.06.1944 vahistas Julgeolekupolitsei tagaotsitava Marie REI- 
MANN',, kes mõni aeg tagasi suunas põgeneda tahtjaid Soome põge- 
nemise organisaatorite juurde, kellega tal oli kokku lepitud neile 
Soome = põgenejaid leida. Läbiviidud = juurdlus tõestas, — et 
M. REIMANN suunas vähemalt 3 isikut Soome põgenemise organisa- 
atorite juurde ja talle maksti ka selle eest vastavat tasu. Juurdlust jät- 
katakse. 

Mälestusi Saksa okupatsiooni päevilt 
Jaan Pert 


1.1 

Ühel päeval' usaldas major Mere mulle täiesti uue ja tõotavalt huvi- 
tava ülesande: eesti rahva üldise meeleolu /aruande/ koostamise, mis 
pidi tõlkes teatud ajavahemiku tagant esitatama regulaarselt sakslasile. 

See, et saksa võimud ühe okupeeritud maa meeleoludele nii suurt tä- 
helepanu osutasid, oli mulle uudiseks. Kuid alles mõne aja möödudes 
selgus, et see kuulus saksa valitsemissüsteemi. Ta oli võrdlemisi hästi 
informeeritud, mis ühel või teisel pool sooviti, ainult et ta avastatud 
puudusi ei mõtelnudki sageli leevendada. 

Mulle esitati ka näiteid, kuidas neid aruandeid minu eelkäija, haridu- 
selt jurist, oli koostanud. Üldise rahva meeleolu all tuli käsitleda kõiki 
eluavaldusi: rahva soove, vahekordi sakslastega, viimaste käitumist, 
rahva toitlust, varustamist riiete- jalanõudega, kaubandust, tööstust, 
asutuste tegevust, kultuuralasid jne. Seejuures lubatud oli, et kõigest ja 
kõike täie otsekohesusega käsitleda. 

Ei salga, et see ülesanne tol momendil, mil väärnähteid, puudusi ja 
ebaõiglust kõikjal esines, kõigest sellest võida piiramata kõnelda — et 
see võlus. Tundsin, et seda ülesannet võis siduda moraalse kohustuse- 
ga rahva vastu. 

Oma aruande koostamiseks sain iga kümne päeva tagant kõikide vä- 
lipolitsei ja pol.pol. osakondadelt aruanded kohtadelt. 

Asusin innuga selle ülesande juurde. Esiti sain major Merelt endalt 
väljavõtteid inglise ja soome raadiost, mis erilist vastukaja eesti selts- 
konnas olid leidnud, kuulasid ju kõik ka neid saateid. Paar päeva hil- 
jem teatas major Mere, et mul inglise kui ka soome saateid ei tule tsi- 
teerida. Neid ei tohi keegi kuulata. Ainult kõrgeim juht Berliinis võis 
eriotstarbeks selleks luba anda. 

Kui minu eelkäija oma aruanded oli koostanud eeskätt juriidiliste 
traktaatidena eestlaste õigusliku seisundi taastamiseks eestkätt rahva 
poliitilisi õigusi rõhutades, siis minu omad said teise ilme: ma asusin 
tõelikke olukordi elulähedaselt kirjeldama, põimides sisse võimalikult 
palju esinenud fakte, näiteid ja lisaks anekdoote. 

Eesti toitlusolud mäletatavasti kujunesid ju väga raskeiks. Toidu- 
ained olid normeeritud. Kuigi need olid väiksemad, kui et neist ära 
elada, ei saadud kunagi neid täielikult välja osta, sest kauplustesse ei 
saabunud müügiks aineid. Nende normide hindeks oli, et arstid on 

kindlaks teinud, et nendest jätkub kuue kuuga inimese väljasuretami- 
seks. Rahvas väitis, et nädala normist saab vaid ühe korraliku kõhu- 
täie. 

Eesti rahvas on alati olnud elava huumoriga ja suure loovandega. 
Kuna kirjasõnas oli puuduste esitamine keelatud, samuti otsene neist 
kõnelemine, siis algasid kahemõttelised anekdoodid ja lorilaulud levi- 
kut. Näiteks, ka dr. Mäe teinud katset normitoiduga — tuvi sööta. Aga 
tuvi surnud enne katseaja lõppu. Väljas olevat siis üks vanamees kobe 
normitoidust. Kui ta käest selle põhjust päritud, siis ta seletanud: oli 
võtnud oma nädala normid ja valmistanud neist korraliku kõhutäie. 
Siis oli ostnud nädala jahud ja neist keetnud kliistri, millega tagaotsa 
kinni kliisterdanud. Soovitab sama teha, kes normitoidust tahab kobe 
olla. 

Eestlaste-sakslaste vahekordades võõrastust äratas otsekohe see, et 
saksa ametnikud, kes töötasid kõrvuti eestlastega, said viimastest 
poole suuremad toidunormid, lisaks hüvitusi viina ja likööride näol. 

Ka riiete ja jalanõude küsimus muutus iga päevaga raskemaks. Jala- 
nõude puudusel ei saadud mõnel pool lapsi kooli saata. Valitsemise 
alal esines laialdaselt kõneldavaid puudusi. Piirkonnakomissarid ka- 
sutavad võimu, mis rahva tõekspidamisele vastukäivaid otsuseid teeb. 
Pärnu piirkonnakomissar ei arvesta ei eesti krundi- ega majaomanike 
õigusi, kui omale ruume korraldab. Rakvere piirkonnakomissar hangib 
kõige pealt omale suurema korteri täie mööblit. Varsti on ka Tartu 
elanikkond sõjajalal oma piirkonnakomissariga, eriti selle balti paru- 
nist adjutandiga (von Essen). Petseri piirkonnakomissar edvistas ve- 
nelastega — eestlaste arvel. Kui Riia eksarh Sergius Petserit külastas, 
suudles Boening selle kätt. Eestlased väitsid võõrastusega, et Sergius 
saadeti Moskva poolt Riiga, et see rahvuslikud kreeka-katoliku kogu- 
dused Eestis metropoliit Aleksandri alt üle võtaks Moskva alluvusse 
ning et Boening julgustab sama püüet. Oma meelsuselt eestlastele 
täiesti vaenulik oli Petseri piirkonnakomissari põllumajandusala juht, 
et ta kord otseselt oli lausunud, et ta näeb ennem venelase p....t kui 
eestlase salakavalat nägu. See lause ka kõrvaldas ta kohalt. 

Esimene saksa julgeolekupolitsei komandör lasi enesele kõnelda ka 
saksa ametnike kuritarvitustest ja reageeris vaheti ettekannetele. Seda 
ei teinud aga talle järgnejad. 

Arusaamatusi sakslastega kuhjus üle maa. Nad püüdsid kõikjal eesti 
või vahepeal venelaste poolt natsionaliseeritud asutuste valitsemisse ja 
juhtimisse tungida, ei tundnud kohapealseid olusid ja asutuste tegevus 
näitas tagasikäiku. Juhtus isegi kurioosumeid, et punasel aastal natsio- 
naliseerimata jäänud ettevõtteid taheti nüüd sakslaste poolt üle võtta. 
Kuna saksa võimud pidasid end vene võimu seadusjärglasiks, siis sel 

alusel kõik eestlasilt natsionaliseeritud varandused eo ipso pidid lan- 
gema saksa riigi varandusiks. Maal oli segadusi piiritusvabrikute üle- 
võtmisega, kus erilist usinust üles näitasid kohale tagasi saabunud 
balti parunid. Kus neil õnnestus piiritusevabriku võtmed oma kätte 
saada, seal nad pidasid end kartuliühingute varanduste valdajaiks. 
Kuid paljudes kohtades talupojad lihtsalt ei annud võtmeid üle ja ka 
jäid oma vabrikute peremeesteks. Suuri raskusi oli Kartuliühingute 
Liidul, mis omas ka seemneviljaühisusi suurte kinnisvaradega, kellele 
kuulus muide ka Rakvere uus piiritusvabrik, mis ainukesena Baltiku- 
natsionaliseerimata, olid jäänud endiste rahvaorganisatsioonide val- 
dusse. Uutele sonderführeritele see aga ei meeldinud, et leidub heas 
seisus hinnalisi suuri varandusi. 

Kui eestlastelt kommunistliku võimu poolt natsionaliseeritud varan- 
duste trustide, artellide, tehaste jne. ustele hakkasid ilmuma G. m. b. 
H.' või et nende valduse on üle võtnud saksa riiklikud ühingud, oli 
eestlaste hämmastus suur. Reageeriti rahvaloomingulises anekdootide 
tuletamises: Mis tähendab G.m.b.H.? “Greife mit beiden Händen!” 
Sonderführerid”, keda kõikjale eesti asutuste juhtimisele asetati, tihti 
ei tunnud olusid, et ettevõtted nende tõttu näitasid vähjakäiku. Üheks 
tüüpiliseks näiteks peeti Kuusiku mõisa lugu. Kohapealne eestlasest 
valitseja peale vilja kokkupanemist tahtis asuda kartulivõtmisele. Sel- 
lele asus vastu aga sakslasest ülemvalitseja, kes nõudis, et vili tuleb 
enne põldudelt kokku vedada ja ära masindada. Tehti nii. Kuid nüüd 
langes vara lumi ja kartulipõllud jäidki lume alla /.../ 

Sonderführeritest, keda Eestisse aina uusi peale ilmus, avaldas rah- 
vas ka kohe oma loomingut. Kadriorus loomaaias, samuti nagu lin- 
naski, olid toitlusolud muutunud kehvaks, mistõttu siis isalõvi, kuulus 
Tsappik ja üks emalõvi olid sealt lahkunud, et omal käel katsetada 
oma toitlusolusid parandada. Lahkudes loomaaiast oli emalõvi läinud 
maale, et ehk talumeeste käest õnnestub midagi saada. Tsappik oli 
jäänud aga linna, et vaatab siin ringi. Mõne aja pärast olid nad koha- 
nud linnas uuesti, kusjuures emalõvi väljanägemine olnud muutunud 
veel viletsamaks ja karvasemaks. “Noh, kuis maal läks?” pärib 
Tsappik. “Mis ta läks”, seletab emalõvi, “halvasti. Talumehed kõik 


! GmbH. (Gesellschaft mit begrenzter Haftung) — piiratud vastutusega ette- 
võte, okupeeritud Ida-alade majanduslikuks ekspluateerimiseks loodud saksa 
aktsiaseltsid. 

? Sonderführer — Saksa sõjaväestatud au- ja ametiastmete süsteemis sõjaväes, 
okupatsiooniadministratsioonis vm koosseisu järgselt ohvitseri ametikohal 
teeniv isik, kellel ei olnud ohvitseri auastet 


366 


kurtsid, et normid, mida nad talust ära andma peavad, on nii suured, et 
ei jää üle omalegi. Kui just oleks midagi vahetuseks ... “ Kuna aga 
emalõvil pole olnud ei midagi vahetuskaubanduseks, pöördunud ta 
tühjalt tagasi. “Kuis sinul siis linnas läks”, küsib omakorda emalõvi. 
“Mis minul seal ikka. Hakkasin alla neelama sonderführereid, keda 
leidub iga tänava nurgal. Ja milliselt hästi maitsevad, just nagu sula 
või ja pekk! Mis sealjuures kõige kummalisem, et kuna ma neid kogu 
aeg alla neelasin, ei ole seni keegi nende vähenemist märganud, küll 
aga vastupidist.” 

Või jälle üldolukorra kohta tagasivaates lähemale minevikule: 

“Olid ajad, olid majad, auto seisis ukse ees. 
Tulid ajad, võeti majad, miilits seisis ukse ees. 
On ajad, auto, majad, nälg nüüd seisab ukse ees”. 

Selles oma rahva kannatuste, puuduste, soovide ja õiguste esiletoo- 
mises ja allarõhutamises algaski minu töö. Ja ma olin sellega tol korral 
rahul. Ma arvasin, et ma võisin üldsuse heaks ka oma panuse teha — 
tollel raskel ja süngel ajal, mil eestlane toibudes punase aasta terrorist 
ja ulualuste hävitamisest, tõstis jälle pead ja mõtles omale õitsvat kodu 
ja tulevikku uuesti rajada. 

kd 

Punase aasta kannatuste tagajärjel saksa sõjaväe sissemarsi järele oli 
enam-vähem kogu rahva üldiseks sooviks liituda Soomega. Ei tahetud 
enam jääda nii nõrgaks, et jõuetuna tormi sattudes murduda. Vististi 
levis saksa-vene sõja puhkemise järele kaartegi, kus kaks hõimu moo- 
dustasid ühe riigi. Soome orientatsioon levis seda sügavamale, mida 
rohkem sakslasis kui valitsejais pettuti. 

11 

Võib märkida, et 1942. a. möödus Eestis Soome liidu unistusis. Se- 
nised vabastajad olid jõudnud saada okupantideks. Asjatult ootasid 
eestlased oma majade, talude, kaupluste ja tööstuste tagasisaamist. 
Saksa G.m.b.H. asusid tegevusse. Paljud uute võimude sammud osu- 
tusid eestlasile uskumatuiks. Alles kui nad reaalsusega vastamisi sat- 
tusid, tuli sellega arvestada. Näiteks eesti majaperemehed ootasid iga- 
päev oma majade tagasiandmist. Selle asemel kõndisid sakslased aga 
ühel päeval Elamuametisse ja võtsid selle üle Grundstückgesellschaft 
m.b.H.' valdusse. Väikseid tööstusi pakuti omanikele tagasi — uue 
väljaostu kaudu! Neile pakuti vaid seega eesõigust, mitte oma õigust. 

Otse spontaanne elevus ja poolehoid Soome vastu vallutasid rahva 
meeli siis, kui Eesti saartele ja rannikule saabus üksikuid soome sõdu- 
reid — Soome lahe vaatluspostidena. Rahvas aga uskus, et see on peat- 


! Grundstückgesellschaft m.b.H. — kinnisvarade aktsiaselts. 

ne Eesti Soome valdusse üleandmine, et uus piirivalve on juba kohal. 
Need olid rõõmsad, suured uudised kõikjal. “Viru Teataja” nähtavasti 
sai sellest haaratud ja ainukese eesti lehena pühendas hoogsa juhtkirja 
Soome-Eesti ühtekuuluvusele. Peatoimetaja vastu alustasid sakslased 
kohe aktsiooni. Tagajärjeks oli, et leht muutus üle öö eriti saksa sõb- 
ralikuks. 

Eesti haritlaskond toibus pea punase terrori tagajärgedest ja asus 
rahva iseteadvust julgustama. Ebameeldivad vahejuhtumised sakslas- 
tega võtsid hoogu. Esines tänavakaklusi ja ütlemisi. Üks raskemaid 
juhtumeid toimus Sõdurite Kodus, end. restoran “Pariisi” ruumes, kus 
koos saksa sõduritega oli istunud ka omakaitselasi, sõjast osavõtvaid 
eestlasi. Üks tüli noriv sakslane oli tulnud eestlaste laua ette. Eestlane 
oli löönud ta põrandale pikali. Löök oli surmav. Kuna sakslane oli tüli 
norija, ei saanud eestlasist keegi karistada. Tänaval juhtus naiste pä- 
rast kaklusi. Naistele, kes sakslastega liikusid, lauldi avalikult: “Eesti 
naise süda tuksub sellel, kes ju ammust ajast olnud vaenlane ...” 

Opositsiooniline meeleolu ei jäänud sakslastele tähelepanemata. 
Nende julgeolekupolitsei töötas hästi tänu baltisakslasist ja teistest 
koosnevale heale võrgule. Heasoovlikkus saksa võimude tegevusse 
vähenes kogu aeg. Taheti selgusele jõuda, palju võiks olla saksa 
orientatsiooniga eestlasi. Oletati 10%, et 60% on soome orientat- 
siooniga. 

kel 

Sama aasta' sügisel toimusid Eesti Julgeolekupolitseis uued suured 
ümberkorraldamised. Loodi juurde täiesti uus, kolmas osakond. Kõ- 
neldi, et okupeeritud maadest Eesti pidi olema ainuke (kas Baltiku- 
mis?), kus rahva vastu usaldus oli nii suur, et lubati selle politsei orga- 
nisatsioonis ka vastutusrikas III osakond, mis vastas teatavate erine- 
vustega saksa Sicherheitsdienstile ja mis Hitleri režiimi organisatsioo- 
nis moodustas kõrgeima kontrollvõimu ja kes samal ajal võis segada 
ja ka segas kõikjale elualadele, isegi teiste politseide osakondade te- 
gevusse. Oma kontaktide ja usaldusmeeste kaudu see pani tähele iga 
asutuse, valitsusameti ja ka rahva meeleolu. Väärnähted esitati paran- 
dusettepanekutega. Nii koostas iga linna vastav osakond oma piirkon- 
na olukorra aruanded detailides (piirkonnakomissarid said omale ära- 
kirjad). Neist koostati pealinnas ülemaaline kokkuvõtlik ülevaade, see 
saadeti siis Berliini vastavale saksa instantsile, kes aruande esildistele 
reageeris kogu oma võimu korralduse kaudu. Suurt huvi siin näitas 

kindralkomissar Litzmann (kuigi Riias Lohse' nii mõndagi viimase 
taotlusist lihtsalt kalevi alla pani, nagu kõneldi). 

Mulle teatati, et olgu ma nii kena ja asugu üle uude osakonda. 
Päälegi see töö, mida tegin IV osakonna kõrvalruumes (rahva üldise 
olukorra kuu-aruanded ja eesti ajakirjanduse iganädalased ülevaated), 
ei olevatki midagi muud kui III osakonna ülesanne. Tahtsin ümberkor- 
ralduse oma huvides ära kasutada ja käisin lahkumispalvega abijuha- 
taja juures. Tagajärjetult. See saatis mu osakonna juhataja juurde, kes 
oli teenistuses veel Rahvakasvatus-ametis. See ei lasknud mulle oma 
lahkumissoovist palju kõnelda. Omalt poolt andis mulle volituse kaasa 
võtta isikuid ja töövahendeid, kirjutusmasinaid, kappe jne., mida ma 
vaid ise soovitavaks pean. 

Uue asutuse ruumid pidid asuma Tõnismäel saksa politsei hoovil 
asuvas majas, millistes punasel aastal asus partei staap. Esitasin omalt 
poolt, et irriteerivalt mõjub uue osakonna majja sissekäik saksa julge- 
olekupolitsei maja kaudu, mis jätab mulje, nagu teeniksid sealt sisse- 
käijad otseses alluvuses sakslastele. Lubati avada teine käik kõrval- 
asuva Kodumajandus-kooli hoone kaudu. 

Nii-siis olin III osakonnas. Nagu ette kõneldi, koondatigi sellesse 
enam-vähem erialade eriteadlased, seda nii kooli, kiriku, kohtu, spor- 
di, kunsti, põllumajanduse, ajakirjanduse, tööstuse jne. alalt. Vastavate 
alade referendid jälgisid ja tähistasid jooksvalt omale oleval alal esi- 
nenud juhtumistest ettekandeid ja iga kuu lõpul koostasid üle maa ala 
tegevuse kuuaruandeid ning aasta lõpuks aastaaruande. 

Uue osakonna tegevuse algul saksa julgeolekupolitsei komandör dr. 
Sandberger lasi koguda eesti ametnikud, kellele kõneles nende uutest 
ülesannetest. Ta väitis, et tuleks püüda kõiki neid eestlasi, kes soovi- 
vad Eestile head, ära kasutada uue osakonna edukaks tööks. Kõik 
puudused, mis esinevad ühe või teise ala tegevuses, tuleksid avastada, 
kusjuures selgitatagu negatiivses seisus olukorra lahendusteid eesti 
paremate inimestega. Võimalik, et esineb tahet, mis ei taha ei mingit 
koostööd III osakonna rahvaga. Sel korral küsitagu otseselt: kelle hu- 
vides on see, et eestlaste valitsemisest võtaksid osa ka eestlased; kelle 
huvides on see, et eestlasi politseinikke oleks rohkem, kes oma inime- 
si paremini tunnevad kui võõrad? Sest tuleb teada, et meie (s.o. saks- 
lased) nii-kui-nii valitseme teie üle. Ainult sakslaste valitseda jäetuna 
eestlaste olukord ei oleks seda, mis eestlaste endi kaasatulekul. Eest- 
laste huvides peaks olema võimalik/ult/ rohkem kohti valitsusasutusis 
oma kätte saada. Kes eestlastest seda ei taha, see peaks olema puupea 
— tähendas dr. Sandberger. Edasi ta väitis, et Saksamaal III osakond 

tegutseb täiesti omaette, eraldatuna politseist ja pani eesti osakonna 
ametnikele südamele, et neil tuleks teha kõik, et endist mitte jätta jul- 
geolekupolitsei värvingut. Nagu tähendatud, omas III osakond väga 
suure võimu. Ta võis kõikjal igasse ametiasutusse vahele segada, kui 
selleks põhjust leidus. Ilma tema sobivusnõusolekuta ei saadud juhti- 
vaid isikuid kohtadele määrata. Ta võis hiljem selle tagasi võtta ja siis 
oli selle isiku karjäär määritud. Sõjaaegsel Saksamaal oli endastmõis- 
tetav, et Sicherheitsdienst lülitati julgeolekupolitsei juhi alluvusse, 
päälegi oli ju Hitleri Saksamaa politseinik, mille valitsusorganid te- 
gutsesid vaid politsei valve all. III osakond oma põhjaliku informat- 
siooniga kõikide elualade kohta oli seega juhtivamaid asutusi tolle 
korra juures. Siinkohal võiks veel mainida, et veel üks teine saksa 
asutis hankis ja serveeris sama laia ulatusega informatsiooni kõikide 
elualade kohta. See oli sõjaväeline vastuluure (admiral Canarise üles- 
ehitatud). Isiklikult võisin veenduda, et Eestis mõnel pool kohtadel 
provintsis III osakonna ja vastuluure ametnikud vahetasid vastamisi 
omavahel informatsioonigi. 

Dr. Sandbergeril olid oma väljakujunenud veened III osakonna tege- 
vusalustena. Oma tegevuses toimige kireta, täielise erapooletusega; 
kuulake paremate isikute seisukohti; ärge turunaiste meeleolusid ka- 
sutage. Oma tegevuses ta ka käis nende veenete järele. 

ol 

Mulle jäid kunsti alad: kirjandus, kunst, teater, muusika, rahvakunst, 
ringhääling, kino ja mõne aja pärast ka eesti ajakirjanduse üldolukord. 
Kogu III osakond oli jagatud nelja referentuuri, mida juhtisid pearefe- 
rendid. Nende nimedeks olid A, B, C ja D. A referentuuris käsitleti 
valitsemist, õigust ja kohut. B-s rahvusküsimust, eesti rahva meeleolu 
ja vähemusrahvusi; C-s kirikut, kooli, ajakirjandust, kunste, kino, 
ringhäälingut, propagandat. D-s tööstust ja kaubandust. Iga referent 
esitas oma ala juhtumite ja sündmuste kohta pidevalt ettekandeid ja 
igal kuul tuli esitada ümarik kokkusurutud ülevaade, mille järele lu- 
geja pidi saama selge pildi ühe või teise ala kohta koos selle hädade ja 
soovidega. 

Milles seisnes siis tegelikult minu töö? Võtame kinode ala. Nagu 
teada, bolševike võimu langemise järele ei restaureeritud Eestis endine 
Vabariigi aegne ühiskonnakord, vaid saksa rahvussotsialism, mis kõik 
natsionaliseeritud varandused ja ettevõtted luges enda kui vene võimu 
seadusjärglase (sõjaõiguse alusel) omandiks. Kinode valitsus või 
G.m.b.H. sai tegutseda vaid sel kujul ja sel määral, kui talle seda või- 
maldati. Avatud olid vaid esialgu üksikud kinod. Nende ridade kirju- 
taja alustas siis aktsiooni tühjalt seisvate ja purustatud kinoruumide 
kordaseadmiseks. Sel oli tagajärg. Aja jooksul jõudsime nii kaugele, et 

Eestis üle maa tegutses lõpuks 40 kino, milline arv oli lähedane vaba- 
riigiaegsele. Kuna rahval ei olnud võimalik teenitud okupatsiooni- 
markade eest tarbe asju osta — esemeid lihtsalt ei olnud müügil, samuti 
toitaineid (ainult puskarit võis osta enam-vähem piiramatult" 70—100 
marka liiter, see oli keskmiselt alamastme teenistujate kuupalk), siis 
rahvas püüdis rahast lahti saada lõbustuskohtades. Kinod, teatrid, 
kontserdid jne. olid alati ammu enne välja müüdud. Teine küsimus, 
mille puhul sai teravalt häält tarvitatud, olid vanad, iganenud ja sisult 
viletsad filmid. Saksa filmitööstus ei jõudnud turu nõudeid rahuldada. 
Iga okupeeritud maa vastavad asutused tegid ju kõik, et paremaid fil- 
me omale saada. Siin oli raskem tagajärgi saavutada. Kolmandaks, 
eriti teravalt sai jälgitud ida-alade kohta Riias valmistatavaid nädala- 
ringvaateid, kus Eesti osa tavalisesti kas puudus või siis oli see täiesti 
mannetult filmitud. Valusam oli ringhäälingu küsimus. Juba Tallinna 
saatja nimetus: ida-alade saatjate grupi Tallinna saatejaam, mida dik- 
torid sunnitud olid kogu aeg kordama, mõjus võõrastavalt, segavalt ja 
lõpuks rahvast irriteerivalt. Möödus palju aega enne kui nõustuti ni- 
mega “Tallinna saatejaam”. Edasi oli keele küsimus, mis tekitas eest- 
lastes meelehärmi ja mis oli haavavgi, sest saksakeelseid saateid anti 
kaugelt rohkem ja tundide järele pikemalt kui eestikeelseid. Lakka- 
matu visadusega sai toonitatud, et üldiselt eestlased ei mõista ju saksa 
keelt, sakslased ise vahest kuulavad eestkätt Saksamaa saateid ja seega 
Tallinna saksakeelsed saated jooksevad lihtsalt tühja. Võrdluseks sai 
toodud andmeid isegi N.-Liidu saatejaamade tegevusest, kus eesti- 
keelset propagandat tehti päeva kestel rohkem tunde kui Tallinna jaa- 
ma eestikeelsete saadete pikkus oli. Võrdselt kummalist suhtumist 
osutati eesti sõduritundide suhtes. Eesti sõdur võitles frondil, kuid 
selle ohvrimeelsust ja tema panuse arvel nähtavasti ei tahetud eesti 
iseteadvust kasvatada.” Meie sõduritundide kavad kujunesid nagu ise- 
enesest hiilgavaiks, võrreldes saksa sõduritundidega. Ka see nähta- 
vasti ei meeldinud. Alles siis, kui sakslastel frondil olukord kujunes 
ikka halvemaks, näidati ikka suuremat vastutulekut eestlaste põhjen- 
datud soovidele. Kuid oli ka küsimusi, kus sakslased ei mingit vastu- 
tulekut ei osutanud. Üks sääraseid oli hommikused palvelused raadio- 
saateis. Mida vaid lõpuks õnnestus saavutada olid hommikused eetili- 
sed mõttemõlgutused, mida esitas ajakirjanik ja end. teatridirektor W. 
Mettus. 

Omaette probleemiks ja kauaaegseks ettekannete teemaks olid soo- 
me ringhäälingu eestikeelsed saated. Nende kuulamine oli keelatud. 


! Seda muidugi “mustal turul”. 
* Nii dokumendis. 

Kuid eestlased sellele vaatamata kuulasid neid eranditult. Saksa polit- 
seis stenogrammiti neid ja tehti neist kokkuvõtteid nii koha peale kui 
ka Berliini, kuni soomlased olid sunnitud need lõpetama. Soome saa- 
dete, aga loomulikult ka Inglise saadete kuulamise pärast kuuldus, et 
sakslased mõtlevad vastuvõtjad rahva käest ära korjata. Neile kavatsu- 
sile esitati vastuväited, et enamlased tegid seda, kuid siis pääses valla 
kontrollimata kuulduste laine, mis eriti rahva meeleolu võib ärevusele 
ajada. Sama korrata oleks mittekaalutletud toimida. Päälegi aparaate 
jäetakse salajas ikkagi välja andmata. Kuid kuidas siis jätkata bolše- 
vismi-vastast propagandat, mis käimasoleva heitluse ajal oli ju en- 
dastmõistetav. Tehti siis mitu tõsist katset soome saadete kuulajaid 
tabada. Esitati aegajalt käsklusi, et eesti politseiaparatuurid asugu selle 
juurde. Kuid ükski eesti ametnik ei suutnud ühtki eestlast soome saa- 
teid kuulamas tabada. Nad olid ka ise viimaste kuulajad. 

Mis puutub ajakirjandust ja kirjandust, siis need alad osutusid Saksa 
okupatsiooni ajal valulasteks. Ajakirjanduse kui propagandavahendi 
vastu tundsid sakslased mõnevõrd ikkagi huvi, kirjanduse hädade 
jaoks puudus neil aga kõrv. Omajagu süüd oli siin ka Haridus- 
direktooriumil, õigem küll Rahvakasvatuse Peavalitsuse esimesel refe- 
rendil Juhan Libedal. Saksa tsiviilvalitsuse tegevusse astumise järele 
toimus eestlaste-sakslaste vaheline nõupidamine, et kui suur oleks 
Eesti /paberi/vajadus ajakirjanduse ja kirjanduse jaoks ja lähemalt, 
palju ajalehti ja ajakirju peaks ilmuma. J. Libe, kes samal ajal oli ka 
Eesti Kirjastuse esimees, võttis sellest nõupidamisest osa, nõustus 
sellega, et Eestis peaks ilmuma umbes kümme ajalehte. Selle soovi 
piires määratigi kontingent trükipaberit. Paberi kontingendid Balti rii- 
kide jaoks eelkokkulepete alusel kinnitati Berliinis. Neid hiljem muuta 
osutus peaaegu võimatuks. Eestis ilmus Saksa okupatsiooni ajal 
kolmteist lehte (sõjaväevõimude valitsemisajal ilmus Tallinnas vaid 
üks lühileht, toimetajaks W. Mettus). Nende arv okupatsiooni lõpu 
poole võimalik et kasvas paari pisilehe arvel. Keskseks ajaleheks oli 
Tallinnas ilmuv “Eesti Sõna”, mille tiraaz ettenähtud paberikontin- 
gendi tõttu oli 100.000 — 125.000 eksemplari. Olgu võrdluseks too- 
dud, et läti loetavam leht ilmus kaks korda suuremas eksemplaride 
arvus. Tartus “Postimees” ilmus 20.000 eksemplari. 

Kui Eestis ilmus kuu kohta kaks ilukirjanduslikku teost 10.000 — 
15.000 tiraaziga, siis Lätis ilmus teoseid umbes kümme korda rohkem 
ja palju suuremates väljaannetes. Sellest nähtub, et Eesti ajalehtede 
üldtiraaz kokku oli 200.000 eksempl. Eesti Vabariigi ajal see oli 
400.000 eks. Sealjuures iseseisvuse ajal ajalehed ilmusid 6—12 lehe- 
küljelistena või veel suurematena. Saksa okupatsiooni ajal aga 4—6 
lehekülje suurustena. Käimasoleva sõja tõttu päälegi huvi uudiste ja 

ajalehtede vastu paratamatult oli tõusnud mitmekordseks. Ei saadud 
siis ei linna ega maakonna kõiki tellimisi täita. Ka kioskides ei jätku- 
nud mitte alati kauaks üksiknumbreid. Nurin selle kohta oli üldine ja 
väga suur. III osakonna kaudu taotleti siis jonnakalt ja väsimatult selle 
olukorra parandamist. Sai kasutatud kõiki mõeldavaid argumente. 
Kaasa lõi siin eduga ka eesti presse esindajad Berliinis. Lakkamatute 
ettekannete rünnaku tulemuseks oli, et 1944. a. kevadel Berliin andis 
loa kuue eesti ajakirja ilmumiseks. Otsekohe seejärel avaldasid oma 
esimesed numbrid “Eesti Pildileht”, “Tehnika Ajakiri”, “Eesti Naine” 
ja “Eesti Noorte” kuukiri. Nüüd segas Riia vahele, allus ju Eesti Riia 
(Lohse) kaudu Berliinile. Uute ajakirjade load hangiti otse Berliini 
kaudu, sellest tundis Riia end puudutatud, et temast on mööda min- 
dud. Viimane tahtis uute ajakirjade ilmumise load kõik tühistada. 
Nende ilmumine pandigi seisma. Läks uueks ettekannete-sõjaks. Ber- 
liinis saadi uus otsus: ajakirjad, mis olid juba ilmumist alustanud, või- 
sid seda jätkata. Teiste load võeti tagasi. Kõige valusamini tabas see 
vahele segamine ilukirjandust, sest “Ammukaar”, mis tõotas saada 
ainukeseks kirjandusliku loomingu talletajaks, oma toimetaja H. Vis- 
napuu seotuse tõttu mitmetes ametites ei jõudnud otse kohe ära kasu- 
tada avanenud ilmumisvõimalust. Ka “Eesti Kultuur” oletavasti toi- 
metaja esialgse passiivsuse tõttu jäi ilmavalgust nägemata. 
1.1 


ERAF (Eesti Sõjaveteranide Sõprusühingu sõjaajalooliste dokumen- 
tide ja trükiste kollektsioon, korrastamisel). 

Dokumentides kasutatud lühendeid 


am. — ametnik 

ap. — apostellik 

as. — asundus 

dir. — direktor 

dr. — doktor 

E. — Eesti 

EJP — Eesti Julgeolekupolitsei 

end. — endine 

EK(b)P — Eestimaa Kommunistlik (bolševike) Partei 
EO — Eesti Omavalitsus 

Erb — Eesti Rahvakasvatuse Talituse büroo 
ERÜ — Eesti Rahva Ühisabi 

2, 8" — gramm 

Jsk. — jaoskond 

k. a. — käesoleval aastal 

kom. — kommunistlik 

Itn. — leitnant 

N. — Nõukogude 

nim. — nimetatud 

näit. — näiteks 

OK — Omakaitse 

OKW — Oberkommando der Wehrmacht 
Omaval. — Omavalitsus 

OT — Organisation Todt 

P. — Põhja 

pf. — penn (pfennig) 

Pol. Pol. — Poliitiline politsei 
Rahvakasvat. — Rahvakasvatuse 

raj. — rajoon 

RM (Rm.) — riigimark (Reichsmark) 
Rmk. — riigimark (Reichsmark) 

Rpf. — penn (Reichspfennig) 

s. a. — sellel aastal 

SD — Sicherheitsdienst 

skp. — selle kuu päeval 

v. — vald; von (aadlinimes) 

vet. — veterinaar 

